
I. APARATUL REPRESIV COMUNIST: INSTITUTI, 
CADRE, OBIECTIVE 


Nicolae IONIŢĂ 


FIŞE BIOGRAFICE ALE ŞEFILOR DIRECTIILOR 
REGIONALE DE SECURITATE DE LA SFÂRŞITUL 
ANILOR '50 


BIOGRAPHICAL FORMS OF THE HEADS OF THE SECURITATE'S REGIONAL 
DEPARTMENTS AT THE END OF THE 50'IES. 


I tried in this study to retrace the biography of the heads of the Securitate's regional 
departments. They have led these quarters, broadly speaking, between 1956-1963. This period was 
marked in Romania by the successive replacements of the most of the repression bodies' commanders, 
appointed in these positions since 1945. During the above mentioned period, one could possible find at 
the head of the Securitate's regional departments outstanding old officers in the system, like Gheorghe 
Crăciun, Aurel Stancu, Nicolae Pandele, Niculae Munteanu, Mihail Kovacs etc. Their contribution to the 
establishment of the communist regime and to the application of repressive measures was essential. 
Besides „the old guard”, there were also new leaders, successively advanced in the Securitate's system. 
Some of them, like Pavel Costandache and Radu Dumitru, aquired very important posts. 

I believe that a presentation of these officers’ biography is very interesting. On the one hand, 
somebody could take notice of the professional trajectory of the Securitate's old comanders. On the other 
hand, these biographies draft an image of the staff policy's guidelines applied by the Romanian 
apparatus of repression, beginning with the second half of the '50-ies. 


Etichete: Securitate, biografii, şefi direcții regionale, politica de cadre 
Keywords: Securitate, biography's, head of the Securitate's regional 
departments, staff policy 


Instaurarea regimului comunist în România, din martie 1945, a condus la o 
creştere considerabilă a gradului de centralizare a statului român. O asemenea evoluţie a 
avut drept cauză, în principal, urmarea modelului sovietic în această privință, deşi 
politica de centralizare statală avea o îndelungată tradiţie în spațiul românesc. Aceasta 
nu trebuie însă să ne conducă la minimalizarea influenţei avute de autoritățile politice şi 
represive de la nivel local după 1945. În ciuda controlului destul de rigid exercitat 
asupra lor din partea Biroului Politic al P.M.R., prim-secretarii regionali au avut un rol 
hotărâtor în aplicarea politicii partidului la nivel local deţinând, în acelaşi timp, o putere 
considerabilă în regiunile la conducerea cărora se aflau. Întreaga lor influență avea o 
bază foarte fragilă, ea datorându-se exclusiv încrederii de care se bucurau din partea 
conducerii centrale a partidului, ce putea dispune în mod discreţionar de soarta lor, dar, 
atâta timp cât urmau fără abatere ordinele venite de la centru şi nu cădeau victime ale 
luptelor intestine din cadrul P.M.R., susținând o facțiune opusă lui Gheorghe 
Gheorghiu-Dej, prim-secretarii regionali rămâneau adevărați stăpâni pe plan local. 

De o autoritate asemănătoare au beneficiat şi şefii direcțiilor regionale ale 
M.A.I. din anii '50. Având, la nivel regional, o poziţie echivalentă celei a ministrului 
Afacerilor Interne de la nivel central — dacă avem în vedere faptul că exercitau 
conducerea organelor de Securitate, Miliție şi a tuturor structurilor locale ale M.A.I. — 
şefii direcțiilor regionale M.A.I. au avut o contribuţie esenţială la politica represivă a 
regimului comunist în anii instaurării sale în România. Deşi mulți dintre aceşti ofițeri au 
afirmat ulterior că nu ar fi făcut decât să urmeze cu strictețe ordinele venite din partea 
conducerii M.A.I., nu se poate subestima în nici un fel rolul avut de şefi de unități 
regionale precum Gheorghe Crăciun, Mauriciu Ștrul, Nicolae Pandelea, Mihail Kovacs, 
Aurel Stancu ş.a. în reprimarea oricărei rezistenţe la adresa regimului comunist din 
România. De fapt, din anumite puncte de vedere, despre unii dintre aceştia s-ar putea 
afirma că au avut o importanță mai mare în politica represivă a regimului decât mulți 
dintre şefii direcțiilor centrale. 

Acestea sunt motivele pentru care am încercat, în paginile următoare, să 
reconstitui biografia şefilor direcțiilor regionale ale M.A.I. de la hotarul anilor '50 - `60 
ai secolului trecut, mai precis între anii 1956 — 1963. Această perioadă este, cred, una 
foarte semnificativă din punctul de vedere al politicii de cadre desfăşurate la nivelul 
organelor române de represiune, în primul rând datorită schimbărilor generalizate 
întinse la nivelul aproape al tuturor conducătorilor de direcții centrale şi regionale ale 
Securităţii. Comandanți ai organelor de represiune care contribuiseră în mod direct la 
instaurarea şi consolidarea regimului comunist din România după 1945 au fost înlocuiți 
succesiv de o altă generaţie de ofițeri, a căror ascensiune se datora în mod exclusiv 
activităţii în cadrul aparatului de Securitate. Poate fi instructivă, cred, comparaţia care se 
poate face între biografiile şefilor de direcţii regionale- precum Gheorghe Crăciun, 
Mauriciu Ștrul, Mihail Kovacs ş.a. — a căror carieră se încheie în aceşti ani sau în 
perioada imediat următoare, şi cea a „oamenilor noi”, şefi de unități promovați la 
conducere după 1956 — acestea fiind cazurile lui Pavel Constandache, Radu Dumitru 
sau Ion Bolintineanu — care, din punctul de vedere al conducerii organelor române de 
represiune, reprezentau viitorul aparatului de Securitate. 

În final, înainte de prezentarea propriu-zisă a acestor biografii, aș vrea să mai 
adaug, câteva precizări. În primul rând, fişele biografice al comandanților direcțiilor 
regionale M.A.I. se vor succeda în ordine alfabetică, având drept criteriu numele celor 
şaisprezece regiuni în care era împărțită România în respectiva perioadă. Am utilizat, în 
cazul în care unele din aceste unități administrative şi-au schimbat denumirea după 
1956, numele cel mai frecvent folosit pentru desemnarea lor între anii 1956 şi 1963, 
precizând, între paranteze, şi celelalte denumiri folosite pentru regiunea respectivă. Ca 
un ultim detaliu „tehnic”, aş menţiona faptul că gradul alăturat numelui ofiţerilor 
prezentaţi în studiul de față este cel pe care aceştia îl aveau la numirea lor la conducerea 
unei unități regionale, indiferent de faptul că au mai fost avansați ulterior. 

De asemenea, mă simt dator să avertizez, de la bun început, asupra limitărilor 
inerente unui demers precum cel de față. Nu mi-am propus, prin cele ce urmează, nici 
pe departe, să epuizez subiectul biografiilor şefilor direcțiilor regionale M.A.I. din 
perioada mai sus amintită. Golurile de informație şi inexactitățile studiului de față sunt 
datorate, în primul rând, cantității și, mai ales, calității surselor documentare aflate la 

dispoziție în momentul de față!. Dacă pentru reconstituirea biografiilor unora dintre 
aceşti ofițeri am putut dispune de un material documentar mai bogat, furnizat de 
dosarul „de cadre” al acestora, în cazul altora a trebuit să mă bazez pe referate de cadre 
disparate şi, de multe ori, marcate de numeroase erori. La cazurile de mai sus, se mai 
adaugă cele în care sărăcia datelor documentare de care dispuneam nu mi-au permis o 
alcătuirea unei fişe biografice a ofițerilor în cauză. Acesta este şi motivul pentru care am 
preferat să nu încerc reconstituirea biografiilor maiorului Ştefan Kasza, aflat la 
conducerea Direcţiei Regionale M.A.I. Hunedoara între 1957 şi 1961, şi a locotenent- 
colonelului Andrei Simion, şeful Regionalei M.A.I. Maramureș în perioada 1958 — 1962. 
De asemenea, nu am inclus aici fişele biografice privind activitatea şefilor Direcţiei 
Regionale M.A.I. Cluj, precum şi cele referitoare la unii dintre comandanții Securității 
Capitalei şi Regionalei M.A.I. Bucureşti din aceşti ani, dat fiind faptul că ele au fost 
prezentate deja, în cadrul unor articole apărute anterior în paginile acestei publicații?. 
Un caz asemănător este cel al şefului Direcţiei Regionale M.A.I. Stalin din perioada 
1958 — 1961, Pavel Aranici, a cărui biografie a făcut obiectul unei cercetări cvasi- 
exhaustive din partea istoricilor Marius Oprea şi Stejărel Olariu, față de care nu puteam 
aduce precizări noi în momentul de față?. 

În fine, aş vrea să mai precizez, aşa cum am făcut-o şi anterior, faptul că nu mi- 
am propus decât reconstituirea biografiei acestor comandanți de 
unități şi nu o evaluare a acțiunilor represive în care ofițerii în 
cauză au fost implicați. 

1. Maior Pavel Constandache (n. 08.10.1925, în oraşul 
Bacău, fiul unui cizmar, naționalitatea — română, studii — liceul, 
profesia de bază — mecanic auto), şef al Direcţiei Regionale 
M.A.I. Argeş (Piteşti) în perioada 1957 — 1968. 

Viitorul şef al Regionalei M.A.I. Argeş, după absolvirea 
a 7 clase generale în oraşul Bacău, în 1939, a lucrat ca mecanic 
auto la diferite ateliere din Tecuci. A fost primit în cadrul 
U.T.C., în septembrie 1944 şi apoi promovat ca activist U.T.C. 
la organizaţia judeţeană Tecuci. În septembrie 1946 s-a 
transferat la Secţia Gospodărie a Comitetului Judeţean Bacău al 


1 Nu aş dori să subestimez în nici un fel importanţa pe care o au erorile comise chiar de autorul 
studiului de faţă, pierdut, asemenea ofiţerilor de cadre din alte timpuri, în noianul de repere 
cronologice şi toponimice întâlnite în încercarea de reconstituire a biografiilor mai sus amintite. 
Pentru aceste erori, nu pot decât să-mi cer scuze anticipat şi să adaug faptul că orice sugestii de 
corectare a datelor prezentate sunt mai mult decât binevenite. Sper numai ca erorile proprii să nu 
fie principala deficiență a acestui material. 

2 Pentru biografiile şefilor Regionalei M.A.I. Cluj, vezi articolul lui Liviu Pleşa, Cadrele de conducere 
din Directia Regională de Securitate Cluj. Date biografice, în Caietele CNSAS, anul II, nr. 1(3)/2009, pp. 
119 — 132. Pentru biografia lui Tănase Evghenie, șef al Securităţii Capitalei în perioada 1957 — 
1958 şi cea a lui Nicolae Iani, aflat la conducerea Direcţiei Regionale M.A.I. Bucureşti între 1957 
şi 1962, vezi N. Ioniță, Fse biografice ale şefilor directiilor centrale din Securitate din anii 60, în Caietele 
CNSAS, anul II, nr. 1(3)/2009, pp. 109 — 111, respectiv 116 — 117. 

3 Vezi Marius Oprea, Banalitatea râului. O istorie a Securității în documente. 1949 — 1989, laşi, Ed. 
Polirom, 2002, pp. 541 — 542. 

P.C.R. în funcţia de conducător auto. În perioada decembrie 1947 — octombrie 1949 şi- 
a satisfăcut stagiul militar în cadrul Diviziei „Tudor Vladimirescu”, iar apoi s-a reîntors 
în postul deţinut la Comitetului Judeţean Bacău al P.M.R. După 6 luni a fost încadrat în 
Securitate, cu gradul de plutonier şi repartizat în funcţia de conducător auto în cadrul 
Serviciului Judeţean de Securitate Bacău. Din august 1950 este înaintat la gradul de 
sublocotenent şi numit în funcția de lucrător operativ la aceeaşi unitate teritorială. In 
perioada 1951 — 1953 a îndeplinit funcţia de şef al Secţiei Raionale de Securitate 
Paşcani, iar apoi pe cea de şef al Serviciului Raional de Securitate Roman. Din 1954 a 
fost promovat ca locţiitor (pe linie de spate) al şefului Direcţiei Regionale laşi a M.A.I. 
In toate aceste funcţii deținute în cadrul aparatului de Securitate, P. Constandache s-a 
făcut remarcat prin „orientare, inițiativă şi calități organizatorice”, contribuind la 
„demascarea” mai multor „grupuri duşmănoase”4. 

Avându-se în vedere calităţile dovedite de Constandache, în ianuarie 1957 
acesta a fost transferat în postul de locţiitor al șefului Direcţiei Regionale M.A.I. Piteşti 
(redenumită ulterior Argeș), pentru ca, de la 1 decembrie acelaşi an, să preia conducerea 
acestei direcţii 5. În funcţia deţinută, a fost apreciat pentru competenţa şi calităţile 
organizatorice de care ar fi dat dovadă şi s-a remarcat, mai ales, prin succesul obținut în 
depistarea şi capturarea membrilor „bandelor teroriste” ce acționau pe teritoriul regiunii 
(Şerban — Voican, Arsenescu, Arnăuţoiu), fiind avansat succesiv în grad, până la cel de 
general-maior şi recompensat prin acordarea mai multor ordine şi medalii — „Steaua 
R.P.R.” şi „23 August”. În 1968, cu ocazia schimbării organizării administrativ- 
teritoriale a României, P. Constandache a fost confirmat în funcția de șef al 
Inspectoratului de Securitate al Județului Argeş, pentru a fi mutat apoi, din 19 martie 
1971, în aparatul central, și numit în funcția de şef al nou-creatului Centru de 
Informatică şi Documentare (C.I.D.) — fostul Serviciu „C”, funcție pe care acesta a 
ocupat-o până în 1975, când, prin Hotărârea Consiliului de Miniştri nr. 122/13 
februarie 1975, a fost trecut în retragere”. 

2. Maior Radu Dumitru (Ciobanu) — n. 11.12.1921, în comuna Căldăraru, 
regiunea Piteşti, fiul unui muncitor, naționalitatea — română, profesia de bază — ajustor 
mecanic, studii — 4 clase la şcoala de arte şi meserii şi un curs de specializare cu durata 
de un an în U.R.S.S. (ianuarie 1955 — ianuarie 1956) — şef al Direcţiei Regionale M.A.I. 
Bacău în perioada 1956 — 1968. 

Radu Dumitru a absolvit şcoala de arte şi meserii în 1940, lucrând ulterior ca 
ajustor mecanic la Uzinele I.A.R. din Braşov — secția armament, până în primăvara 
anului 1944, când a fost transferat, împreună cu o parte a uzinei în cauză, în Câmpulung 
Muscel. După 23 august 1944, a participat la mai multe „acţiuni muncitorești”, motiv 


1 ACNSAS, fond Cadre, dosar personal Constandache Pavel, f. 14 — referat de cadre privind 
activitatea general — maiorului Constandache Pavel, din 23.10.1973, semnat de şeful Direcţiei 
Cadre şi Învăţământ, general — maior Vlad Iulian. 

5 Ibidem, f. 39 — Notarea de serviciu pe intervalul de timp de la 1 ianuarie 1968 la 31 iulie 1965, privind pe 
colonel Constandache Pavel. 

6 Ibidem, f£. 16 — referat de cadre privind activitatea maiorului de Securitate Constandache Pavel, 
din 24.06.1960, semnat de şeful Direcţiei Cadre, colonel Pateşan Ioan. 

7 Ibidem, £. 12 — Hotărâre a Consiliului de Ministri al Republicii Socialiste România, nr. 122/13.02.1975. 

pentru care, în 1945, a fost primit în rândurile P.C.R., fiind ales în funcţia de secretar al 
Comitetului de partid din cadrul I.M.S. Câmpulung Muscel8. 

Intrarea în rândul cadrelor Securităţii a lui Radu Dumitru s-a produs în cursul 
anului 1948, când a fost încadrat cu gradul de sublocotenent în nou înființata D.G.S.P. 
şi repartizat la Serviciul Judeţean de Securitate Câmpulung Muscel. Din 1949, este 
numit în funcția de şef serviciu şi avansat la gradul de locotenent, pentru ca, în 1951, să 
fie transferat la Regionala M.A.I. Ploieşti, în funcția de şef al Serviciului 2 şi, până în 
1953, înaintat succesiv în grad până la cel de maior. In 1953 a fost promovat în funcția 
de locţiitor al şefului Direcţiei Regionale Ploieşti a M.A.I., rămânând în acest post până 
în ianuarie 1955, când a plecat în U.R.S.S pentru a urma un curs de pregătire în munca 
de Securitate, cu durata de un an. „Ca urmare a rezultatelor obținute, atât în muncă, cât 
şi la cursul de perfecționare”, în ianuarie 1956, la întoarcerea sa din Uniunea Sovietică, a 
fost promovat la conducerea Direcţiei Regionale Bacău a M.A.I’. In această funcție, 
Radu Dumitru era considerat de către conducerea Direcţiei Cadre a M.A.I. ca fiind un 
„tovarăş capabil”, ce ştie „să organizeze munca” şi „se achită conştiincios de sarcini”, 
motiv pentru care a fost distins ulterior cu mai multe ordine şi medalii, fiind totodată 
avansat succesiv în grad , de la cel de locotenent-colonel, în 1958, până la general-maior, 
în 197710. 

Deşi unitatea condusă de el se făcea deseori remarcată, prin numeroasele cazuri 
grave de indisciplină ale subordonaților săi, Radu Dumitru a reuşit să se menţină în 
funcţia de şef ale Direcţiei Regionale M.A.I. Bacău o perioadă relativ îndelungată de 
timp — după standardele din acea vreme — iar o dată cu reorganizarea administrativă a 
României din 1968, când au fost reînființate judeţele, a fost confirmat în funcția de şef 


8 FI. Dobre (coord.), Securitatea. Structuri — cadre. Obiective şi metode, vol. I (1948 — 1967), pp. 207 — 
208: Referat de cadre al locotenent-colonelului Radu Dumitru (Ciobanu), seful Direcției regionale M.A.I. 
Bacău, din 15 septembrie 1960, alcătuit de Secţia Cadre din cadrul Direcţiei Organizatorice a C.C. 
al P.M.R. 

9 Ibidem, p. 209. 

10 Ibidem. În ciuda longevităţii sale în funcţie, Radu Dumitru nu a făcut multă vreme impresia 
unui conducător de unitate ce se bucura de autoritate în faţa subalternilor. Un exemplu în acest 
sens îl constituie concluziile unui control efectuat în 1960 de Serviciul Inspecţii la Direcția 
Regională Bacău a M.A.I. — control care găseşte o situaţie cu adevărat dezastruoasă la faţa locului 
— ce ne înfăţişează imaginea unui şef complet depășit de abaterile subalternilor săi, care încerca 
să rezolve singur toate sarcinile trasate colectivului direcției Bacău, din simplul motiv că nu putea 
avea încredere în nici unul dintre proprii subordonați: „[...] Locotenent-colonel Radu Dumitru, 
în loc să se sprijine pe locţiitori şi pe ceilalți lucrători cu munci de răspundere, să-i îndrumeze 
(sicl), să aprecieze obiectiv activitatea lor și să-i tragă la răspundere cu toată seriozitatea pentru 
greşelile şi abaterile săvârşite, s-a mulțumit să-şi manifeste tot timpul neîncrederea în capacitatea 
acestora, să se izoleze de oameni în loc să-i pună serios la treabă, de frică că ei vor greşi, le-a 
limitat atribuţiile şi a căutat să rezolve singur toate problemele, chiar şi cele mai puţin 
importante, transformându-se în şef de serviciu, birou și chiar în lucrător operativ, pierzând 
astfel din mână conducerea concretă a cadrelor din subordinea lui nemijlocită” — vezi ACNSAS, 
fond Documentar, dosar nr. 13 192, f. 122: Raportul Inspecţiei. privind munca informativ — operativă 
desfășurată de organele Direcţiei Regionale M.A.I. Bacău, în perioada ianuarie 1959 — septembrie 1960, al 
Serviciului Inspecţii, din 26 oct. 1960, semnat de şeful colectivului de control, maior Man Traian 
şi şeful Serviciului Inspecţii, general-maior Demeter Alexandru. 

al organelor Securităţii de la nivelul judeţului Bacău. După fuziunea dintre C.S.S. şi 
Ministerul de Interne, în 1972, a preluat conducerea Inspectoratului Judeţean Bacău al 
Ministerului de Interne, funcţie în care s-a menţinut până la 19 octombrie 1977, când a 
fost trecut în rezervă, la 56 de ani. După mai bine de 21 de ani la conducerea organelor 
de represiune din regiunea, apoi judeţul, Bacău, Radu Dumitru poate fi considerat unul 
dintre cei mai longevivi şefi ai unităților centrale sau locale de Securitate din perioada 
1945 — 198911. 

3. Colonelul Gheorghe Crăciun (n. 24.07. 1913, în comuna Mintiul Gherlei, 
jud. Cluj, fiul unui ţăran sărac, naționalitatea — română, profesia de bază — cazangiu, 
studii — şapte clase primare şi patru profesionale), șef al Direcţiei Regionale M.A.I. 
Braşov în perioada 1956 - 1958. 

Viitorul colonel Crăciun absolvise şapte clase primare în comuna natală, în 
1925, pentru ca, din 1927, să plece la Cluj, angajându-se ucenic la Atelierele C.F.R. Cluj, 
unde s-a calificat în meseria de cazangiu. Concomitent, a urmat şi Şcoala profesională 
de ucenici, unde a absolvit patru clase. În această perioadă, a fost înscris în organizaţia 
locală de cercetași, participând, alături de membrii acesteia, la diverse tabere 
internaţionale, în Cehoslovacia şi Ungaria!5. După terminarea uceniciei, Gh. Crăciun a 


11 ANIC, fond CC al PCR, Secţia Administrativ — Politică, dosar nr. 2/1977, f. 110. Aceasta pare 
a fi, însă, singura sa realizare, dacă avem în vedere rezultatele tuturor controalelor care s-au 
efectuat la unitatea pe care o conducea în perioada anterioară lui 1967. 

12 Reconstituirea biografiei colonelului Crăciun face şi obiectul studiului lui Andrei Muraru — 
Profilul reeducatorului. Biografia lui Gheorghe Crăciun — apărut în cadrul volumului Fore de represiune în 
regimurile comuniste (coord. Cosmin Budeancă, Florentin Olteanu), Iaşi, Ed. Polirom, 2008, p. 109 
— 117, care a utilizat, mai ales, informaţiile cuprinse în dosarul de urmărire penală a fostului 
comandant al Penitenciarului Aiud, alcătuit de Parchetul Militar de pe lângă Curtea Militară de 
Apel Bucureşti. Vezi, de asemenea, articolul aceluiaşi autor destinat biografiei lui Crăciun în 
Mihai Burcea, Marius Stan, Mihail Bumbeş (coord.), Dizionaru/ ofiterilor şi angajatilor civili ai 
Directiei Generale a Penitenciarelor. Aparatul central (19458 — 1989), laşi, Ed. Polirom, 2009, p. 171 — 
177. Fişa biografică de faţă reia multe din informaţiile prezentate în studiile mai sus amintite — 
folosind, este adevărat, alte surse documentare — şi aduce unele completări, punând mai mult 
accentul asupra activităţii lui Gh. Crăciun din perioada anterioară lui 1940. Am considerat că 
activitatea lui Gh. Crăciun dinainte de 1940 merită o atenţie specială, dat fiind faptul că acest 
ofițer este unul dintre puţinii care chiar a avut o biografie, spre deosebire de mulți dintre colegii 
săi de generație, în marea lor majoritate nişte iluştri anonimi. De asemenea, mi-am propus să 
aduc şi unele completări sau rectificări la informaţiile prezentate de autorul mai sus citat în 
privința activităţii colonelului Crăciun din perioada ulterioară plecării sale de la conducerea 
Penitenciarului Aiud. 

13 Într-o autobiografie din 1949, Gheorghe Crăciun declara, referitor la intrarea sa în organizația 
locală de cercetași: „La vârsta de 14 ani, am intrat în cercetășie. La această organizație mi-a plăcut 
foarte mult uniforma şi pentru că o vedeam frumoasă şi pentru că nu aveam haine cu ce să mă 
îmbtac. În cercetășie, am activat convins că fac bine ceea ce fac. [...] Cercetăşia [pe] care am 
îmbrăţişat-o cu încredere [...] avea 12 articole de lege, în aparenţă cu conţinut democrat, mai ales 
art. 4, care spunea că cercetaşul nu face deosebire de credinţă, clasă socială şi avere. Chiar aceasta 
a contribuit la adormirea vigilenţei mele de proletar” — vezi ACNSAS, fond Informativ, dosar nr. 
261 871, vol. 1, ff. 13 — 14: Completare la autobiografie, din 13 octombrie 1949, semnată de colonel 
Gheorghe Crăciun. 

continuat să lucreze în cadrul Atelierelor C.F.R. Cluj până în 1940, cu o întrerupere, în 
perioada 1934 — 1935, datorată încorporării sale în vederea satisfacerii stagiului militar. 
A fost membru al sindicatului muncitorilor ceferişti încă de la angajarea sa, dar nu a 
participat la acțiunile de protest ale acestora, precum greva generală din 1933, căreia nu i 
s-a alăturat pe considerentul că i-ar fi fost „frică de urmări”!4. Atitudinea sa moderată în 
problemele sindicale i-a atras şi bunăvoința administraţiei Atelierelor C.F.R, care l-a 
promovat, începând cu anul 1933, în postul de pedagog al ucenicilor C.F.R din cadrul 
societăţii !5, Această nou dobândită funcție l-a adus în legătură, din 1934, cu preşedintele 
pe ţară al Asociaţiei Şcolilor Profesionale (A.S.P.) şi i-a facilitat alegerea, în cursul 
aceluiaşi an, anterior plecării sale în armată, în postul de preşedinte al filialei acestei 
asociaţii din Cluj!6. 

Alegerea în funcția de preşedinte al A.S.P a fost privită de Gh. Crăciun ca o 
rampă de lansare pentru intrarea sa în viața politică, ceea ce l-a adus, în scurtă vreme, în 
conflict cu sindicatul muncitorilor ceferişti, în cadrul căruia activase până atunci. Astfel, 
conducerea sindicatului şi-a exprimat dorința ca membrii Asociației Şcolilor 
Profesionale să adere la mişcarea sindicală Cluj, ducând tratative în acest sens cu 
preşedintele recent ales al A.S.P. din oraş. Deşi, iniţial, s-a declarat de acord cu această 
inițiativă, în timpul şedinţei de fuzionare, Gh. Crăciun, „după ce a ţinut o cuvântare 
împotriva unificării, în mod demonstrativ a părăsit sala, fiind urmat de tinerii A.S.P”. 
Mai mult decât atât, în perioada următoare, relațiile viitorului şef al organelor de 
represiune din regiunea Braşov cu sindicatul ceferiştilor au devenit foarte tensionate, 
datorită faptului că cel dintâi „începe să trimită tineri din A.S.P. la şedinţele sindicale, cu 
scopul de a sparge unitatea acestora” 17. Ulterior acestor incidente, ascensiunea lui Gh. 
Crăciun pe scena publică din Cluj a continuat prin înființarea, în 1936, a asociației 
„Reacţiunea”, al cărei preşedinte a devenit, după afilierea la această organizaţie a 
Asociaţiei Şcolilor Profesionale din oraș. 

Pe lângă înființarea unei asociaţii cu un nume atât de sugestiv, Gh. Crăciun s-a 
implicat, de-a lungul timpului, şi în activitatea diverselor grupări naționaliste sau de altă 
factură apărute pe plan local. Astfel, încă din 1933, viitorul comandant al organelor de 
represiune din regiunea Stalin, s-a apropiat de gruparea „Noi” — o asociaţie naționalistă 


14 Ibidem, f. 8. 

15 Apropierea lui Gheorghe Crăciun de administraţia Atelierelor CFR a continuat şi în anii care 
au urmat. Astfel, la căsătoria sa, în 1938, naş de cununie a fost directorul Atelierelor, Octavian 
Bucur, care apoi l-a promovat în funcţia de ajutor de maistru şi l-a trecut la „munca de birou”. 
Mai mult decât atât, în perioada 1938 — 1939, viitorul şef la Regionalei M.A.I. Braşov a făcut 
parte din Consiliul de Administraţie al Asigurărilor Sociale Cluj, fiind numit în acest post tot de 
către conducerea Atelierelor CFR din oraş — vezi żbidem, f. 9 şi 24: Autobiografie a lui Gheorghe 
Crăciun din 1951. 

16 Ulterior, într-o autobiografie din 1951, Gh. Crăciun povestea şi cum şi-a desfăşurat campania 
pentru alegerea în această funcţie, căreia i-a dat o mare importanţă la acea vreme: „a adunat 
muncitorii din atelierul lui şi le-a spus să-l aleagă preşedinte, pentru a ajunge şi el cineva” — vezi 
ibidem, f. 24: Rezumat din problemele declarate de Crăciun Gheorghe în chestionarul dat cu ocazia verificării 
membrilor de partid din 1949 şi în completările date în 1951 Comisiei Controlului de Partid. 

17 Ibidem, f. 8: Referat de cadre privind activitatea colonelului Crăciun N. Gheorghe, alcătuit de 
Direcţia Cadre a M.A.I., din 10.10.1964 

a studenților clujeni, întreținând relații apropiate cu liderul acesteia, Tiberiu Rebreanu!8. 
În 1936, a fost numit vicepreşedinte al asociaţiei „Armonia”, condusă de administraţia 
Atelierelor C.F.R. Cluj şi s-a înscris şi în alte organizații active la nivel local, precum 
„Voinicii lui Maniu” şi „Sentinela”!9. Din această perioadă datează şi participarea sa la 
diferite conferințe şi congrese ale unor organizaţii naționaliste locale, „unde, prin 
discursurile şi articolele publicate, aducea calomnii la adresa P.C.R., a sindicatului, cât şi 
a Uniunii Sovietice?” 2. În 1937, a participat la o „acţiune propagandistică” ce viza 
împroprietărirea cu pământ a muncitorilor ceferişti din oraş, Gh. Crăciun mergând în 
delegaţie, în acest scop, la ministrul liberal Valeriu Pop, căruia i-a solicitat „să intervină 
la locul în drept pentru împroprietărirea muncitorilor C.F.R.-işti, care, spre deosebire de 
comunişti, voiesc să aibă un petic de pământ al lor”, rugămintea sa fiind preluată apoi, 
în această formă, în paginile ziarului „Tribuna Nouă” din 14 martie 193721. 

Ascensiunea politică a lui Gheorghe Crăciun în perioada anterioară lui 1944 a 
fost curmată însă de Dictatul de la Viena, din 30 august 1940. Imediat după anunţarea 
ratificării „acordului” de la Viena, la Cluj s-au organizat manifestații de protest, la care a 
participat şi viitorul colonel al Securităţii. Acesta a reuşit să se remarce şi cu această 


18 Ibidem, f. 8: Referat de cadre privind activitatea colonelului Crăciun N. Gheorghe, alcătuit de Direcţia 
Cadre a M.A.I., din 10.10.1964, semnat de şeful Direcţiei Cadre, colonel Pateşan Ion şi de şeful 
Serviciului 1 din cadrul Direcţiei, lt.col. Simionescu Aurel. Referitor la activitatea desfăşurată de 
gruparea „No!” şi de participarea sa la acţiunile acesteia, Gh. Crăciun declara în autobiografia sa 
din 1949: „[...] Organizaţia «noistă» era, la Cluj, condusă de studentul Rebreanu. Aceasta era una 
din ciupercile naţionaliste, care însă nu admitea legionarii şi nici cuziștii. De la legionari au luat 
noiştii conducerea Centrului Studenţesc prin violenţă, iar cuziștilor le-am spart congresul prin 
bătăi şi tăiatul firelor de la microfoane. La aceste acțiuni eu nu participam. Membru înscris nu 
am fost la noişti. Activitatea mea s-a redus mai ales la prietenia cu Rebreanu Tiberiu. Totuși, pe 
mine se conta, fără însă a mi se da sarcini. De altfel, activitatea propriu zisă a noiştilor a fost în 
1935, când eu eram militar” — vezi ¿bidem, f£. 14, Completare la autobiografie, din 13 octombrie 1949, 
semnată de colonel Gheorghe Crăciun. 

19 Conform datelor deţinute de Serviciul „C” al M.A.I. în 1966, organizaţia „Sentinela” era 
înființată de foştii combatanți ai armatei „alb-gardiste” din anii războiului civil, având filiale în 
toate țările vecine Uniunii Sovietice din acea vreme. Scopul declarat al grupării era „lupta 
împotriva U.R.S.S şi instaurarea regimului țarist” şi era considerată ca având „un caracter 
terorist” pentru că ar fi preconizat „suprimarea reprezentanților statului sovietic din diferite 
tări”. În România, organizația îşi avea sediul central la Chișinău şi era condusă de un fost general 
„alb-gardist” — vezi ż¿bidem, f. 54: Referat privind caracterul organizațiilor „Reactiunea”, „Scolilor A.S.P. — 
C.F.R”. şi „Voinicii National Tărănisti”, din 14 martie 1966, semnat de şeful Serviciului „C” al 
M.A.I, colonel Mihail Nedelcu. 

2 Ibidem, f. 9: Referat de cadre privind activitatea colonelului Gheorghe Crăciun din 10.10.1964. 
21 Ibidem. Această acţiune nu a fost, totuşi, pur propagandistică, ea finalizându-se cu acordarea 
unor loturi de pământ muncitorilor ceferişti din oraş. Impărțirea loturilor s-a făcut prin 
organizarea unei loterii publice, în cursul căreia diverse personalităţi ale orașului, ce susținuseră 
proiectul — printre aceştia numărându-se prefectul judeţului, generalul Hanzu, rezidentul regal, 
dar şi Gh. Crăciun — au tras la sorți numele muncitorilor ce urmau să fie împroprietăriți. Gh. 
Crăciun a fost unul dintre primii care au tras la sorți numele celor câştigători — vezi ż¿bidem, f. 19: 
Notă raport privind situatia tov. col. Crăciun Gheorghe, seful Penitenciarului Aiud”, semnată de şeful 
Serviciului 1 din Direcţia Cadre a M.A.I, maior Simionescu Aurel. 

ocazie între participanţi, susținând discursuri „naționalist-şovine”, care ar fi „provocat 
unele ieşiri huliganice împotriva maghiarilor şi evreilor în timpul manifestațiilor” 2. Era 
însă ultima manifestare publică din acea perioadă a lui Gh. Crăciun, care a fost 
transferat ulterior la Atelierele C.F.R. Griviţa — Bucureşti, unde lucrează până în 1942, 
când a fost mutat la Sibiu. În perioada în care a fost angajat al unităţii C.F.R. din 
Bucureşti, „ca urmare a atitudinii sale avute la Cluj, a fost izolat de muncitori”, fiind 
nevoit, în consecinţă, să-şi schimbe poziția față de sindicat şi să încerce să se apropie de 
„muncitorii înaintați cu atitudine antifascistă” din cadrul Atelierelor, pentru care a şi 
procurat o casă „conspirativă”, unde s-ar fi ținut şedinţe ale P.C.R., la care însă Gh. 
Crăciun nu a participat”. După mutarea la Sibiu, în 1942, a întreținut legături cu unii 
muncitori apropiați de mişcarea comunistă, din cadrul Atelierelor C.F.R. locale, fără însă 
a desfăşura „activitate organizată”. 

Modificarea atitudinii lui Gh. Crăciun față de „mișcarea muncitorească” s-a 
produs după 23 august 1944, când, fiind „un element foarte adaptabil schimbărilor de 
regim”24 a sesizat direcția pe care urma să o ia situația politică din ţară şi a început să 
„activeze” în sindicatul muncitorilor C.F.R. din Sibiu. Reuşind să se facă remarcat şi cu 
această ocazie, prin participarea la diverse manifestări publice ale sindicatului şi 
organelor P.C.R. din localitate, în 1945 a fost primit în rândul membrilor P.C.R., pentru 
ca, în acelaşi an, să fie scos din producţie şi numit în funcţia de chestor al Poliției din 
Sibiu. În această funcţie, a fost considerat de către „forurile superioare” ale P.C.R. de 
atunci drept „cel mai bun chestor din țară”, motiv pentru care, la cererea şefului 
Siguranţei din Cluj din acea vreme, colonelul M. Patriciu, a fost transferat, la începutul 
lui 1946, în funcţia de chestor al Poliţiei Municipiului Cluj”. În această nouă funcție, 
deşi s-a remarcat datorită bunei „gestionări” a situației apărute în urma grevei de la 
Universitatea „Ferdinand P’ (mai — iunie 1946)%, activitatea sa a stârnit nemulțumirea 
colonelului Patriciu, care l-a considerat a nu fi suficient de ferm în fața agitațiilor 
naționaliste din Cluj şi chiar ca fiind el însuși „pătruns de un spirit pronunţat naționalist, 
şovin şi antisemit”, motive pentru care acesta a şi cerut înlocuirea lui Crăciun din 
funcţia deținută”. Schimbarea solicitată s-a produs în cursul anului 1947, când Gh. 


22 Ibidem, f. 20. Referitor la activitatea sa din perioada anterioară lui 1941, Gheorghe Crăciun 
declara ulterior că „a fost, în mare măsură, influenţat de curentele fasciste şi deseori dirijat de 
burghezie, care i-a folosit orgoliul, înfumurarea, dorinţa de a fi cineva și, dacă burghezia lucra 
mai abil, putea să fie şi mai dăunător clasei muncitoare” — vezi ż¿bidem, f. 26, Autobiografie a col. 
Crăciun din 1951. 

2 Ibidem, f. 9: Referat de cadre privind activitatea colonelului Gh. Crăciun din 10.10.1964. 

24 Idem, dosar nr. 261.872, f. 16: Referat privind activitatea tov. it. col. Crăciun Gheorghe, locțiitor sef al 
Comandantului de la Centrul de Coordonare Constanta, din 1952, alcătuită de organizaţia de bază 
P.M.R. de la nivelul Direcţiei Generale a Penitenciarelor, Coloniilor şi Unităţilor de Muncă. 

235 Vezi idem, dosar nr. 261.871, vol. 1, f. 43: Referinţă privind pe Gh. Crăciun, dată de col. Patriciu 
Mihail, la 01.11.1949. 

2% Liviu Pleşa (edit.), Organizația de rezistentă condusă de maiorul Nicolae Dabija (1948 — 1949), 
București, Ed. CNSAS, 2009, p. 606 — Crăciun Gheorghe, fişă biografică alcătuită de Liviu Pleşa. 

27 ACNSAS, fond Informativ, dosar nr. 261.871, vol. 1, ff. 43 — 44. In 1949, după enumerarea 
unor aspecte pozitive ale personalităţii fostului chestor al Poliţiei clujene, M. Patriciu îl 
caracteriza pe Gh. Crăciun ca fiind „îngâmfat, demagog, oportunist, naţionalist exagerat, motiv 

Crăciun a fost transferat în funcția de prim-chestor al Poliției Constanţa, unde însă a 
rămas numai pentru o lună. 

Intrarea lui Gheorghe Crăciun în rândul organelor de Siguranţă (ulterior, 
Securitate) s-a produs în iulie 1947, când a fost numit în fruntea Inspectoratului de 
Siguranţă Sibiu. După înființarea Securităţii, în 1948, a fost numit director al Regionalei 
Sibiu a Securităţii Poporului, cu gradul de locotenent-colonel şi a rămas la conducerea 
organelor de represiune din această regiune până în 1951. În perioada cât a deţinut 
această funcție de conducere, a fost apreciat drept „un ofiţer energic, hotărât şi curajos 
în acțiuni”, care „a participat şi şi-a adus contribuţia la depistarea, arestarea şi lichidarea 
multor fugari constituiți în grupuri sau izolaţi şi a altor elemente duşmănoase”%. În 
1951, a fost numit la conducerea Direcţiei Regionale de Securitate Craiova, unde l-a 
înlocuit pe Eugen Vistig, ce nu reuşise să facă față situaţiei operative din regiune. In 
acelaşi an, însă, Comisia Controlului de Partid l-a sancționat cu „vot de blam cu 
avertisment” pentru „unele acţiuni și fapte cu caracter diversionist și provocator 
împotriva mişcării muncitoreşti”, pe care Gh. Crăciun le-ar fi desfăşurat înainte de 1941, 
precum şi pentru legăturile avute anterior cu „foștii agenţi provocatori şi cu 
administrația C.F.R.”, propunând, în același timp, transferarea sa în „muncă la 
Miliție”. 

Această sancțiune ar fi putut reprezenta sfârşitul carierei în Securitate a şefului 
de atunci al Regionalei Craiova. Un prim semn al faptului că această variantă era luată în 
considerare de către conducerea organelor române de represiune de atunci l-a constituit 
transferarea sa, în 1952, la Direcţia Generală a Penitenciarelor, Coloniilor şi Unităţilor 
de Muncă, în funcția de locţiitor-şef al comandantului Centrului de Coordonare 
Constanţa, funcție în care s-a ocupat de munca informativă în rândul deţinuţilor care 
munceau la şantierul Canalului Dunăre — Marea Neagră. A fost destituit şi din acest 
post, la 17 iunie 1953, de către ministrul Afacerilor Interne, Pavel Ştefan, care-l acuza, 
în ordinul de destituire că, alături de şeful său, comandantul Centrului mai sus amintit, 
„prin activitatea lor, au încurajat la acte anarhice pe unii comandanţi de lagăre şi colonii 
de muncă, nu au tras la răspundere pe aceia care nu aplică prevederile regulamentare şi 
nu au sesizat conducerea direcției asupra situației din unităţile subordonate” 30, În 
consecință, Gh. Crăciun a fost scos din sectorul operativ al organelor române de 
represiune, fiind numit, în 1954, în funcţia de şef al Întreprinderii de Construcţii M.A.I., 
ceea ce reprezenta, cu siguranță, o retrogradare față de funcţiile deținute până atunci. 


pentru care n-a putut rupe legăturile cu elementele dăunătoare regimului nostru democratic, 
elemente care erau prietenii şi cunoscuţii lui” din Cluj — vezi ¿bidem, f. 44. 

28 Ibidem, f. 10: Referat de cadre privind activitatea colonelului Gh. Crăciun din 10.10.1964. În 
această perioadă, locotenent-colonelul Gh. Crăciun „a condus acțiunile pentru lichidarea 
bandelor Pufi Popescu, Popa Ştefan, Rus Ilarie, Duma, Caragea, Macavei etc.”, „a arestat 
personal pe Vaida Voievod, A.C. Cuza, Haţieganu și mai multe elemente fasciste — teroriste ca 
Depner Willi, Blaha şi alţi”, iar „în prinderea acestor elemente, a dovedit spirit de sacrificiu, 
orientare, inițiativă şi mult curaj” — vezi /bidep. 

2 Ibidem, £. 21: Notă raport privind situația tov. col. Crăciun Gheorghe, seful Penitenciarului Aiud”, 
semnată de şeful Serviciului 1 din Direcţia Cadre a M.A.I, maior Simionescu Aurel. 

30 Liviu Pleşa (edit.), Organizația de rezistență ..., p. 606. 

Cu toate acestea, conducerea P.M.R. mai avea nevoie de abilitățile lui Gheorghe 
Crăciun, motiv pentru care acesta a revenit în cadrul structurilor informative în cursul 
aceluiași an, 1954, când a fost numit şef al Grupului Operativ din Munţii Făgăraș, 
îndeplinind, în acelaşi timp, funcția de locţiitor al şefului Regionalei M.A.I. Braşov 
(Stalin). În această nouă funcţie, locotenent-colonelul Crăciun a reuşit să confirme 
aşteptările conducerii M.A.I, contribuind, între altele, în mod direct, la depistarea şi 
lichidarea, în decursul a doi ani, a „bandei Gavrilă” (cu excepţia conducătorului 
acesteia), care acționa în regiune. Răsplata pentru succesul pe care l-a avut în 
combaterea grupurilor de rezistență nu a întârziat să apară, fiind avansat, în 1956, la 
gradul de colonel, şi numit, totodată, în funcția de şef al Direcţiei Regionale M.A.I. 
Stalin (Braşov). Şi aici, Gh. Crăciun „a muncit cu rezultate bune”, iar sub îndrumarea şi 
controlul său, „au fost depistate mai multe organizații subversive”, dar, cu toate acestea, 
poziţia sa la conducerea unei direcţii regionale de Securitate nu era deloc sigură, mai ales 
din cauza dosarului său „de cadre”. În 1957, el era menţionat într-un raport de control 
al activiştilor Secţiei Administrative a C.C. al P.M.R. privind munca „de cadre” din 
M.A.I. alături de alți comandanți ai unor direcţii centrale şi regionale de Securitate, ca 
fiind unul dintre „elementele necorespunzătoare” din cadrul ministerului, care erau 
menținute „provizoriu” în funcție, neputând fi înaintat spre confirmare, datorită 
diverselor probleme pe care le ridica activitatea sa din trecut?!. La fel ca şi în cazul 
celorlalți ofiţeri menționați în raportul mai sus amintit, care au fost destituiți din 
funcţiile de conducere deţinute încă din cursul anului 1957 — cu excepția lui Gheorghe 
Crăciun şi a şefului Direcţiei a Il-a, colonelul Isidor Holingher — schimbarea din funcție 
a comandantului Regionalei M.A.I. Stalin se putea produce foarte rapid, dacă acesta nu 
ar fi beneficiat de susținerea conducerii ministerului de atunci, în special de cea a 
ministrului Drăghici. Sprijinul de care bucura colonelul Crăciun la nivelul conducerii 
ministerului nu s-a diminuat cu nimic în anii următori, iar o dovadă este faptul că, atunci 
când înlocuirea sa de la conducerea Regionalei Stalin s-a produs în mod efectiv, în 
toamna anului 1958, ea a fost determinată nu atât de activitatea desfăşurată de colonelul 
Crăciun în perioada anterioară lui 1941 sau diversele conflicte în care a fost antrenat cu 
unii subalterni ai săi, ci de situaţia operativă specială din cadrul Penitenciarului Aiud, 
unde îşi executau detenţia cei mai cunoscuţi adversari ai regimului, a căror ostilitate la 
adresa sistemului comunist nu se diminuase cu nimic de-a lungul anilor. În aceste 
condiţii, conducerea ministerului a considerat necesară preluarea conducerii 
penitenciarului de către un ofițer de Securitate cu experiență în munca operativă, care să 
fie capabil să desfăşoare „munca de reeducare” a deţinuţilor, iar colonelul Crăciun a 
părut ideal pentru o asemenea sarcină, motiv pentru care acesta a fost transferat, la 1 
noiembrie 1958, în cadrul Direcţiei Generale a Penitenciarelor şi Coloniilor de Muncă, 
în funcția de comandant al Penitenciarului Aiud. Dacă avem în vedere faptul că această 


31 Vezi ANIC, fond C.C. al P.C.R., Secţia Cancelarie, dosar nr. 43/1957, f. 24: Referat privind 
munca de cadre din M.A.I, din 04.07.1957, alcătuit de Secţia Administrativă a C.C. al P.M.R. 
Alături de colonelul Crăciun, între comandanții unităților M.A.I. considerați „necorespunzători” 
se mai numărau maiorul Năstase Sepi, şeful Regionalei MAI Constanţa, maiorul Mircea Aramă, 
şeful Regionalei MAI Galaţi şi locotenent colonelul Isidor Holingher, şeful Direcţiei a I-a 
Contraspionaj. 

funcţie a fost transformată într-una echivalentă celei de director regional de Securitate, 
comandantul penitenciarului fiind subordonat în mod direct numai ministrului Drăghici 
și adjuncților săi, precum şi importanța pe care o avea pentru conducerea P.M.R. 
activitatea informativă pe care urma să o desfășoare aici, s-ar putea spune că acest 
transfer ar fi echivalent cu o adevărată promovare pentru Gh. Crăciun, deşi nu a fost 
privită astfel nici de către acesta şi nici de mulţi dintre contemporanii săi3?. 

Sosit la conducerea penitenciarului în toamna lui 1958, Gh. Crăciun s-a 
confruntat, de la bun început, cu ostilitatea organelor regionale de partid, care au 
solicitat sprijinul Secretariatului C.C. al P.M.R. pentru ca „Ministerul Afacerilor Interne 
să ia, cât mai repede” decizia de a-l schimba din funcţia deţinută3. Insistenţa conducerii 


3 ACNSAS, fond Informativ Bucureşti, dosar nr. 261 872, f. 11: Referat de cadre privind pe colonelul 
Crăciun N. Gheorghe, semnat de şef serviciu din cadrul Direcţiei Cadre a M.A.I., lt. colonel Bocşe 
Iosif. Modul în care a fost anunţat de numirea sa în noua funcţie şi discuţiile purtate cu această 
ocazie cu ministrul Drăghici au fost relatate de fostul colonel Crăciun într-un interviu acordat 
unui ofițer SRI, în perioada ulterioară lui 1990: „[...] Mă duce la [Alexandru] Drăghici. Şi 
Drăghici, cu [Gheorghe] Pintilie şi [Vasile] Negrea de față: «Rămâi, Crăciune. Te-am chemat, am 
hotărât în Colegiu să mergi director la penitenciar la Aiud.» Am crezut că m-a lovit cu sapa în 
moalele capului. Eu socoteam că, după isprăvile pe care le-am făcut pe unde am umblat, sunt 
bine văzut. Şi spun: «Iov. ministru, eu am mai trecut prin penitenciare. Nu-mi place meseria 
asta. Eu n-o să mă opun. Eu nu-s căprat, sunt colonel. Dacă-mi daţi ordin, plec. Dar sunt tare 
necăjib». În minister, unii şefi nu credeau că se poate întâmpla aşa ceva. Drăghici îmi spunea: 
«Măi! N-am mulţi directori regionali ca tine. Da-i necesar acolo. E comandament legionar acolo, 
ne fac ăia greutăţi.» «Bine, eu din astea am mai auzit. Tov. ministru, cineva s-a împiedicat de 
dosarul meu iarăşi». «Mă! E adevărat. Dar, cu dosarul tău, eu pot să te ţin cât oi vrea. Mă, tu te 
duci acolo tot ca director regional şi nu vei fi supus decât ministerului. [...] Treci la Pintilie să te 
instruiască. Şi cu asta am terminati» L-am mai rugat, când voi termina treaba la Aiud, să mă 
aducă din nou în Securitate. «Bine, măi! Terminat!»” — vezi Cristina Anisescu, Cozppr/sie la repetitie. 
Colonelul de Securitate Gheorghe Crăciun, în Silvia B. Moldovan (coord.), Arhivele Securității, vol. TI, 
Ed. Nemira, Bucureşti, 2006, pp. 414- 415. 

3 ACNSAS, fond Informativ Bucureşti, dosar nr. 261 871, vol. 1, f. 45: Noră a Comitetului 
Regional P.M.R. Cluj, din 08.05.1959, semnată de prim-secretarul Comitetului, Vasile Vaida. 
Motivele opoziţiei manifestate de organele regionale de partid față de numirea lui Gh. Crăciun la 
conducerea penitenciarului ţineau atât de biografia acestuia, cât şi de modul în care a fost operată 
această numire de către conducerea ministerului, aşa cum se arăta într-un referat alcătuit de 
Colegiul de Partid al Comitetului Regional P.M.R. Cluj, din octombrie 1959: „[...]Fără ca Biroul 
Comitetului Regional de partid să fie întrebat, [Crăciun]a fost numit, de către Minister, director 
la Penitenciarul Aiud. În ziua instalării, a fost cerută şi părerea Biroului Regional, care, 
cunoscând trecutul lui, a fost categoric împotrivă, cu toate acestea, a fost instalat. Deşi Biroul 
Regional a mai intervenit, prin Comitetul Central, nu s-au luat măsuri pentru schimbarea lui. [...] 
Ţinând cont că la Penitenciarul Aiud sunt închise elementele cele mai înrăite şi cei mai 
înverşunați duşmani ai regimului nostru, ca: foşti legionari notorii, conducători ai partidelor 
politice din trecut şi tot soiul de elemente dușmănoase, foşti membri ai organizaţiei subversive, 
Colegiul de partid consideră că un astfel de om, cu un trecut atât de dubios şi chiar duşmănos, 
cu toate faptele pozitive ale lui după 23 August 1944, nu poate prezenta garanţie politică pentru 
partid într-o funcţie atât de importantă. [...] Colegiul de partid consideră că aceste fapte [din 
trecutul lui Gh. Crăciun] sunt grave, incompatibile cu calitatea de membru de partid şi, de aceea, 
propune Comisiei Controlului de Partid dacă n-ar fi cazul ca [...] să revizuiască hotărârea luată 

ministerului de a-l menţine în funcție %, ignorând astfel împotrivirea categorică a 
organelor de partid regionale, care-și puteau găsi uşor ecou la nivel central, arată 
încrederea avută de Al. Drăghici în capacitatea colonelului Crăciun de a redresa situația 
operativă de la Aiud. Pe de altă parte, însă, ostilitatea pe care a întâmpinat-o din partea 
organelor locale de partid la numirea sa la conducerea Penitenciarului Aiud a 
reprezentat, cel mai probabil, un avertisment pentru noul comandant al penitenciarului 
asupra faptului că, în caz de eșec, cariera sa în cadrul organelor de Securitate putea fi 
socotită încheiată, asta pentru că toată susținerea de care se bucurase până atunci din 
partea conducerii ministerului n-ar mai fi avut nici o justificare. Această situație a 
reprezentat, probabil, un imbold suficient de puternic pentru Gh. Crăciun, care a reuşit 
ca, în decursul celor aproape şase ani cât a exercitat conducerea penitenciarului, să 
obţină, mai ales în activitatea de reeducare a deţinuţilor închişi la Aiud, rezultate care au 
depăşit până şi cele mai optimiste aşteptări ale conducerii M.A.I. şi P.M.R. Practic, 
începând cu anii 1962 — 1963, în aproape toate ședințele conducerii Securității, 
rezultatele obținute de colonelul Crăciun la Penitenciarul Aiud erau pomenite ca o 
dovadă a victoriei indiscutabile repurtate de organele române de represiune în lupta cu 
„duşmanii poporului” 35, ceea ce justifica încrederea avută de partid în ofițerii de 
Securitate. Pe de altă parte, reeducarea foştilor adversari ai regimului a constituit un 
succes propagandistic major şi pentru conducerea P.M.R., care putea pretinde, pe viitor, 
că a știut să-şi atragă susținerea nu numai a majorităţii populației din ţară, dar chiar şi pe 
cea a unor adversari consideraţi până atunci ireductibili. 

Succesul incontestabil obţinut la Aiud a contribuit în mod decisiv la înlăturarea 
a aproape tuturor rezervelor avute de organele de partid faţă de colonelul Crăciun. În 
perioada în care a deţinut conducerea Penitenciarului Aiud, acesta a fost recompensat 
cu numeroase premii în bani, ordine şi medalii%. După încheierea misiunii sale în cadrul 
penitenciarului, prin eliberarea ultimilor deținuți politici, în 1964, a fost numit, începând 


în 19 nov. 1951 [de menţinere a calității de membru de partid a lui Crăciun] şi, în acelaşi timp, 
cerem Comisiei Controlului de Partid să intervină la Ministerul de Interne pentru schimbarea 
urgentă a lui Crăciun Gheorghe din această funcție. Menţionăm că propunerea, cât şi cererea 
noastră este susținută şi de către Biroul Comitetului regional de partid, deoarece a cerut 
schimbarea lui de câteva luni, sesizând, în acelaşi timp, şi Comitetul Central al P.M.R., însă 
Ministerul n-a făcut încă nimic în această direcție”. Vezi ¿bidem, f. 48: Referat de cercetare asupra 
tovarăşului Crăciun Gheorghe, colonel M.A.1., în prezent directorul Penitenciarului din Aiud, din 17.10.1959, 
alcătuit de Colegiul de Partid al Comitetului Regional P.M.R. Cluj. 

34 Numirea unor ofițeri de Securitate într-o funcţie de o importanță echivalentă celei de 
comandant al unei unităţi regionale M.A.I. nu era de apanajul organelor regionale de partid, ea 
fiind decisă de către conducerea ministerului şi cea a P.M.R. Cu toate acestea, ulterior anului 
1954, de când prim secretarilor regionali P.M.R. li s-a acordat autoritatea de a controla şi 
coordona activitatea organelor de Securitate din regiunea pe care o conduceau, numirea la 
conducerea unei Regionale M.A.I. a unor ofițeri fără avizul sau chiar împotriva voinței organelor 
locale de partid era, cu siguranţă, neobişnuită 

35 Vezi, de exemplu, idem, fond Documentar, dosar. nr. 13 240, ff. 83 — 85: Srenograwa sedintei din 
21 octombrie 1963, în care s-a făcut analiza modului] cum au fost executate sarcinile ordonate de tovarășul 
ministru în octombrie 1962, dat exemplele sunt mult mai numeroase. 

56 Idem, fond Informativ, dosar nr. 261 872, f. 11: Referat de cadre privind activitatea 
colonelului Gh. Crăciun. 

cu 1 ianuarie 1965, în funcţia de locţiitor al şefului Direcției a I-a Informaţii Interne, 
primul post de conducere în aparatul central al ministerului deţinut de colonelul 
Crăciun 37. În această funcţie, principala atribuţie a sa era coordonarea activităţii 
organelor de Securitate în problema „legionară”. Trecut la „munca de birou”, fostul 
comandant al Penitenciarului Aiud nu reuşeşte să obțină aceleaşi performanţe ca în 
trecut, astfel încât a fost deseori criticat de noua conducere a M.A.I (după plecarea lui 
Al. Drăghici) pentru că ar fi „trăit cu ce a făcut la Aiud”5%8. Pe lângă aceasta, schimbările 
care s-au produs la conducerea P.M.R. după moartea lui Gheorghiu-Dej în 1965, 
diverse abateri şi chiar infracțiuni pe care se pare că le-ar fi comis colonelul Crăciun”, 
dar, mai ales, anchetarea abuzurilor comise de fostul ministru Alexandru Drăghici, în 
care colonelul Crăciun a fost direct implicat“ au determinat, în cele din urmă, 
îndepărtarea din rândul cadrelor Securităţii a unuia dintre cei mai eficienţi ofițeri care 
serviseră regimul comunist după instaurarea acestuia în România. La 3 iunie 1968, prin 
Ordinul nr. 2569 al președintelui Consiliului Securităţii Statului, colonelul Gheorghe 
Crăciun a fost trecut în rezervă şi pensionat. A fost readus, temporar, în rândul cadrelor 
Securităţii la 1 ianuarie 1969, când a primit funcția de șef serviciu operativ, dar este 


37 Consider incorecte afirmaţiile lui A. Muraru din studiul referitor la biografia lui Gh. Crăciun, 
amintit mai sus, conform cărora „Crăciun a fost propus în funcția de locţiitor şef al Direcţiei a 
M-a din M.A.L.”, însă „din 1964 şi până în anul 1967, Gheorghe Crăciun a lucrat la Direcţia a 
III-a Informaţii Interne, [...] fără a avea o funcţie de conducere” — vezi Cosmin Budeancă, 
Florentin Olteanu (coord.), Forme de represiune. .., pp. 115 — 116. Colonelul Crăciun a fost numit, 
nu numai propus, în funcţia de locţiitor al şefului Direcţiei a III-a, având misiunea de a coordona 
activitatea direcției în problema „legionară”. De altfel, mutarea sa din fruntea Penitenciarului 
Aiud, unde deţinea o funcţie echivalentă cu cea de director regional, în poziţia de simplu lucrător 
operativ într-o direcţie centrală ar fi echivalat cu o retrogradare de proporţii pentru Gh. Crăciun, 
ceea ce ar fi fost absurd, într-o perioadă în care activitatea sa era considerată, atât de către 
conducerea M.A.I., cât şi de cea a P.M.R., drept un model de activitate operativă a organelor de 
Securitate. 

38 ACNSAS, fond Documentar, dosar nr. 13 348, f. 19: Stenograma sedintei de Colegiu din 14 ianuarie 
1967, în care s-a analizat problema legionară. Afirmația aparţinea noului ministru al Afacerilor 
Interne, Cornel Onescu. 

3 Se pare că, în 1967, ar fi săvârşit un omor prin imprudenţă și nu a fost incriminat datorită 
intervenției organelor de partid. Cel puţin așa se deduce din declaraţia lui N. Ceauşescu, făcută 
cu prilejul unei şedinţe a Comitetului Executiv al C.C. al P.C.R. din 27 iulie 1967: „Am avut 
cazul gen. Crăciun, care a săvârşit un omor prin imprudenţă și trebuia trimis în judecată. Cazul 
lui a venit aici şi am spus că nu trebuie trimis în judecată” — vezi ANIC, fond CC al PCR, Secţia 
Cancelarie, dosar nr. 115/1967, f. 18. Informaţia nu este însă sigură, având în vedere că există 
unele neconcordanţe — se vorbeşte de generalul Crăciun, iar Gh. Crăciun nu a avut niciodată un 
grad mai mare decât acela de colonel — precum şi faptul că nu poate fi confirmată, deocamdată, 
de alte surse. 

4 Aici este vorba de implicarea lui Gh. Crăciun în muşamalizarea asasinării lui Ibrahim Sefit, zis 
„Lurcul” din ordinul direct al lui Al. Drăghici. Aşa cum a constatat comisia de anchetă a P.C.R., 
din 1968, „colonelul Crăciun Gheorghe, fostul locțiitor al Direcţiei Regionale M.A.I. Braşov, 
însărcinat să întocmească actele prin care să măsluiască adevărul, declară că i s-a ordonat să facă: 
«în aşa fel ca numele lui Drăghici Alexandru să nu apară în acte» şi să stabilească «că Turcu a vrut 
să fugă în timp ce era transportat spre Târnăveni” — vezi ACNSAS, fond Documentar, dosar 
nr. 19, vol. 4, ff. 161 — 162: Noră cu privire la unele aspecte referitoare la cazurile prezentate, din 1968. 

trecut definitiv în rezervă la 31 octombrie 1969, prin ordinul 2135 al preşedintelui 
C.S.S., Ion Stănescuti. 

Ulterior trecerii sale în rezervă, fostul comandant al Penitenciarului Aiud şi-a 
manifestat, ocazional, nemulțumirea față de modul în care Securitatea s-a dispensat de 
serviciile sale, afirmând chiar, într-o discuţie cu un ofițer din cadrul Direcţiei I 
Informaţii Interne din 1986, că ar fi fost trecut în rezervă „prin uşa din dos”?. In 
deceniile care au urmat, Gheorghe Crăciun a locuit în Bucureşti, în cartierul Militari, 
într-o zonă populată mai ales de ofițeri în rezervă ai Ministerului de Interne sau din 
Armată, căutând să evite contactele atât cu foştii deținuți de la Aiud, cât şi cu 
majoritatea fostelor sau actualelor cadre ale Securităţii, cu excepția acelora care erau 
cunoştinţe personale+. Preocupările sale se mărgineau, după cum declara, la „lectură 
multă, plimbări zilnice pe trasee bine determinate, îngrijirea sănătății”, la care se adăugau 
întâlniri cu foşti colegi sau superiori din perioada activităţii sale în cadrul organelor de 
Securitate, printre aceştia numărându-se fostul ministru Al. Drăghici. 

Prudenţa manifestată de către fostul colonel Crăciun în manifestările sale 
publice nu a împiedicat însă Securitatea să-i deschidă acestuia dosar de urmărire 
informativă în două rânduri, în cursul anilor '80, datorită temerilor care existau că acesta 
ar fi putut divulga diverse informaţii aflate în cursul activităţii sale în rândul organelor 
de represiune. Urmărirea informativă nu a făcut decât să confirme ataşamentul față de 
regim al lui Gheorghe Crăciun, dar şi abilitatea acestuia de a detecta din timp orice 
provocări sau combinaţii informative încercate împotriva sa de către organele de 
Securitate, abilitate datorată, desigur, îndelungatei experienţe în domeniu“. Ultimul 


41 Idem, fond Informativ Bucureşti, dosar nr. 241 202, vol. 1, f. 78: Notă privind pe col. rez, Crăciun 
GP. 

42 Ibidem, f. 58: Raport informativ, din 18 decembrie 1986, al UM 0632/1A din cadrul 
Departamentului Securităţii Statului. 

4% Șefului Serviciului 1 din cadrul Direcţiei I Informaţii Interne, colonelul Blaj Paraschiv, care 
menținea relații apropiate cu fostul comandant al Penitenciarului Aiud, Gh. Crăciun îi 
mărturisea, în 1986, că „evită discuţiile cu legionarii care l-au cunoscut, că la nici unul nu i-a 
confirmat că locuieşte în Capitală şi că, până în prezent, s-a întâlnit, întâmplător, cu puţini 
legionari foşti condamnaţi, cu care a limitat strict discuţiile”. In aceeaşi discuţie, colonelul Blaj i-a 
propus lui Crăciun să se întâlnească cu un fost legionar, scriitor, pentru a-l „influența pozitiv”. 
La aceasta, fostul reeducator al legionarilor de la Aiud a răspuns că „din principiu nu acceptă” 
discuţiile cu scriitorul în cauză, dar, „dacă este strict necesar, se va mai gândi și-i va da un 
răspuns. A menționat că, dacă va accepta, va discuta cu P[...] M[...] în alt loc decât domiciliul 
său și, cu condiția ca discuţia să fie înregistrată pe bandă magnetică, pentru a nu se da posibilități 
de interpretare” — vezi żibidem, f. 60 — 61: Raport cu privire la discuțiile purtate de col. Blaj Paraschiv 
referitoare la col. rez. Crăciun Gheorghe, din 19 decembrie 1986, al U.M. 0632/1A din cadrul D.S.S. 

+4 Semnificativă în acest sens rămâne următoarea situaţie relatată de către un informator dirijat 
pe lângă un fost coleg (Perşa V.) al colonelului din Direcţia a III-a, cu care acesta din urmă 
menținea relaţii apropiate după pensionare: „,|...] Perşa V. a mai relatat că, cu o săptămână în 
urmă, împreună cu colonelul în rezervă Crăciun, așteptând împreună la aprozarul de vizavi de 
blocul lui Perşa ca să cumpere cartofi (aceştia erau de calitate proastă şi cu pământ), doi foști lt. 
colonei, unul de Securitate şi altul de Miliție, au început să vocifereze şi să afirme: «peste tot, în 
presă şi radio — TV se vorbeşte de bunăstarea poporului, de creşterea nivelului de trai, dar cei 
competenţi de ce nu vin să vadă criza din pieţe şi magazine?», cerând și părerea lui Crăciun şi 

dintre aceste dosare a fost închis în martie 1989, după ce organele de Contrainformaţii 
Militare au constatat că urmărirea informativă a fostului ofițer se dovedea neîntemeiată, 
iar fidelitatea lui Gh. Crăciun faţă de sistemul care-i permisese o afirmare nesperată nu 
putea fi pusă la îndoială$. 

După Revoluţia din 1989, împotriva fostului comandant al Penitenciarului Aiud 
a fost depusă o plângere penală de către Asociaţia Română a Foștilor Deținuți Politici şi 
Luptători Anticomuniști pentru săvârşirea infracțiunii de genocid, încadrarea juridică 
fiind schimbată ulterior în omor deosebit de grav. Plângerea penală a fost depusă în 
decembrie 1998, dar Parchetul Militar de pe lângă Curtea Militară de Apel Bucureşti a 
întocmit rechizitoriul în acest caz abia la 7 septembrie 2000, ceea ce s-a dovedit a fi prea 
târziu, având în vedere faptul că fostul colonel Crăciun a decedat la scurtă vreme după 
aceea46, 

4. General — maior Aurel Stancu (n. 03.01.1911, com. Buftea, satul 
Flămânzeni, raionul Răcari, regiunea Bucureşti, fiul unui muncitor, naționalitatea — 
română, studii — şase clase primare şi trei clase industriale, profesia de bază — tâmplar) — 
şef al Direcţiei Securităţii Capitalei 1950 — 1957. 

Viitorul general Stancu, la absolvirea a şase clase primare, în 1925, s-a angajat 
ca ucenic la Atelierele C.F.R. Griviţa Bucureşti. A rămas angajat în cadrul Atelierelor 
doar pentru scurtă vreme, datorită faptului că secția de cazangerie, unde fusese încadrat, 
a fost restructurată, dintre toți cei care doreau să se califice în meseria de cazangiu 
„rămânând numai acei ucenici care au avut protecție”+!. Din 1926, şi-a început ucenicia 
la un atelier de tâmplărie din Bucureşti, unde, după o perioadă de patru ani, s-a calificat 
în meseria de tâmplar, urmând, totodată, cursurile unei şcoli industriale, cu durata de 
trei ani. A continuat să lucreze în cadrul acestui atelier până în 1932, când a fost 
încorporat în armată, pentru satisfacerea serviciului militar. 

Primele contacte dintre Aurel Stancu şi adepţii mişcării comuniste ilegale s-au 
produs din 1927, cât timp era încă ucenic tâmplar. Prilejul a fost oferit de organizarea 
unei greve în cadrul atelierului de tâmplărie la care lucra, în cursul căreia A. Stancu a 
făcut parte din comitetul de grevă şi a intrat în legătură cu organizaţia U.T.C., devenind 
şi membru al acesteia. Iniţial, participarea sa la acțiunile tinerilor comunişti a fost destul 
de limitată, constând, în principal, în organizarea unor cercuri culturale pentru ucenici, 
în cursul cărora se citeau materiale de propagandă împotriva conţinutului orelor de 


Perşa. La aceasta, Crăciun a afirmat: «Vreţi să-mi cunoaşteţi părerea ca cetățean sau ca ofițer de 
Securitate în rezervă? Ca cetăţean, nu-mi place situaţia din alimentația publică. Ca ofițer în 
rezervă şi ca membru de partid, vă pot spune numai atât: trecem printr-o situaţie mai grea şi nu 
numai noi. Ca foști ofițeri, ar fi bine să nu mai facem astfel de comentarii». După care, îi spune 
încet lui Perșa: «Ăştia ori stau cu urechea la posturile de radio străine, ori sunt puşi să ne 
provoace şi apoi să toarne, ori sunt proşti şi palavragiil»” — vezi ¿bidem, f. 76: Notă, din 
19.12.1987, a sursei „Şoimul”. 

45 Vezi ibidem, £. 167: Raport cu propunerea de închidere a dosarului de urmărire informativă „Coman, din 
06.03.1989, semnat de ofițer de Contrainformaţii Militare, lt. Dumitru Paul și şef birou, cpt. 
Dance Florentin 

46 Mihai Burcea, Marius Stan, Mihail Bumbeş, Dictionarul ofiterilor. .., p. 176. 

+! ACNSAS, fond Cadre, dosar personal Stancu Aurel, f£. 26: Autobiografie, a generalului A. Stancu, 
directorul Regiunii M.A.I. Bucureşti, din 18.01.1955. 

religie şi de istorie predate în şcoli. Ulterior, i s-au încredințat şi alte „sarcini”, de mai 
mare importanță, precum infiltrarea în cadrul Tineretului Social Democrat, organizația 
Bucureşti, unde a făcut parte din „facțiunea U.T.C.-istă” din sânul acesteia. După 
încorporarea în cadrul Regimentului 1 Artilerie Antiaeriană din Bucureşti, în toamna 
anului 1932, A. Stancu a întreținut doar legături slabe cu organizația U.T.C., dar, cu 
toate acestea, a susținut ulterior că ar fi întreprins în continuare, din proprie iniţiativă, 
acțiuni de „sabotaj? menite să destabilizeze armata regimului „burghezo — moşieresc”, 
precum ruperea unei arme, fapt pentru care a fost și condamnat de consiliul de 
disciplină al unităţii*. După satisfacerea serviciului militar, în 1933, pentru o lungă 
perioadă de timp, viitorul şef al Securităţii Capitalei nu a mai avut un loc de muncă 
stabil, lucrând o vreme la un atelier de tâmplărie, iar apoi la o fabrică din Bucureşti, dar 
o mare parte din timp a fost șomer. 

Lipsa unui loc de muncă stabil l-a adus pe Aurel Stancu mai aproape de 
mișcarea comunistă ilegală, ce avea posibilitatea de a-și susține material membrii şi 
simpatizanții, Această apropiere este vizibilă dacă avem în vedere funcţiile de o 
importanţă tot mai mare care sunt încredințate viitorului ofițer de Securitate după 1933: 
din 1934, a fost ales secretar general al Frontului Unic Muncitoresc, fiind, totodată, 
„atras” în Comitetul Judeţean U.T.C. Ilfov%, în 1936, a ocupat postul de secretar al 
organizației județene Ilfov a U.T.C., apoi pe cel de instructor pe lângă aceeași 
organizație, instructor pe lângă organizația U.T.C. a C.F.R. Griviţa etc. Increderea 
organelor de partid în Aurel Stancu a fost definitiv confirmată ulterior prin primirea sa 
în rândul membrilor P.C.R., în 193650, Oricum, după 1935, cariera de activist al 
partidului în ilegalitate” a rămas singura opţiune pentru A. Stancu, având în vedere că 
întreținerea sa materială era asigurată, în totalitate, de către C.C. al U.T.C., după cum 
singur mărturisea ulterior5!. 

Activitatea militantă desfăşurată în rândul membrilor P.C.R. a atras după sine şi 
arestarea lui Aurel Stancu de către organele de Siguranță, în două rânduri, începând cu 
anul 1935: prima dată chiar în cursul acestui an, când nu a fost reținut decât pentru 
câteva ore, iar a doua oară în iarna 1936 — 1937, odată cu membrii C.C. al U.T.C., când, 
deşi a fost „sistematic bătut”, a rezistat presiunilor la care era supus, refuzând să 
deconspire vreun aspect din activitatea ilegală a P.C.R. Şi de această dată a fost eliberat 
la scurtă vreme de la reținere, o dată cu ceilalți membri a U.T.C. arestați, fără a suferi 
vreo condamnare“. În vara lui 1937, conducerea P.C.R. a considerat potrivit să pună la 


48 Ibidem, f. 27. 

% ANIC, fond CC al PCR, Secţia Administrativ — Politică (Dosare Anexe), dosar nr. 75/1954, f. 
6: Referat, din 31.12.1953. 

50 Tbidem. 

51 ACNSAS, fond Cadre, dosar personal Stancu Aurel, f. 27: Autobiografie a generalului A. Stancu. 
Din această perioadă datează şi relațiile strânse pe care le-a stabilit cu Leonte Răutu, ce se vor 
dovedi extrem de utile în cariera ulterioară a viitorului şef al Securității Capitalei — vezi ż¿bidem. 

52 Ibidem, £. 29. Referitor la împrejurările eliberării sale, generalul Stancu declara ulterior organelor 
de cadre ale M.A.I.: „Din arest, am aflat că la întreaga grupă de elevi [membri C.C. ai U.T.C. 
arestați] le dă drumul, iar când am fost şi eu eliberat, am aflat de la partid că părinții acestor elevi, 
care majoritatea erau comercianți şi intelectuali, au intervenit prin avocați și cu unele sume de 
bani, [pe] care cineva de la Siguranță le-ar fi încasat ca ṣperț şi le-a dat drumul. Din felul cum eu 

încercare ataşamentul lui A. Stancu, prin trimiterea sa în Spania, pentru a lupta în cadrul 
Brigăzii Internaţionale. Plecarea pe frontul din Spania s-a dovedit a fi o aventură în sine 
pentru Aurel Stancu55, care, odată ajuns pe frontul din această ţară, a participat la mai 
multe lupte, fiind însă rănit în 1938. După ce înfrângerea armatelor republicane nu a 
mai putut fi pusă la îndoială, în 1930, viitorul ofiţer român a fost evacuat din Spania în 
Franţa, unde a fost internat în mai multe lagăre de refugiaţi, până în cursul verii aceluiaşi 
an, când, la cererea expresă a sovieticilor, a fost lăsat să plece în U.R.S.S. 

În Uniunea Sovietică, A. Stancu a lucrat inițial ca simplu muncitor într-o uzină 
de lângă Moscova, urmând, în același timp şi cursurile unei şcoli tehnice, cu durata de 
un an, la finalul căreia s-a calificat în meseria de desenator tehnic. Din august 1940, a 
fost înscris la cursurile de doi ani ale Universităţii leniniste, pe care le-a întrerupt însă 
după un an, pentru a se înscrie la un curs de cunoştinţe militare, luând parte, totodată, la 
activitatea desfăşurată de secția română a Comintern-ului, alături de Ana Pauker, Mihai 
Roller, Boris Ştefanov, Valter Roman etc. După terminarea cursului de cunoştinţe 
militare, în vara anului 1942, A. Stancu a solicitat să fie înrolat în armata sovietică, iar 
dorinţa i-a fost îndeplinită, chiar dacă parțial: după ce a trecut „toate vizitele şi formele 
cerute de autorități”, a fost încadrat în „unitățile militare ale E.N.C.V.D.[sic! — 
N.K.V.D.P’. În cadrul organelor de securitate sovietice, a îndeplinit diferite „sarcini şi 
funcţii”, până în cursul anului 1946, când a cerut să fie demobilizat, pentru a putea servi 
mai bine noile autorități comuniste, care tocmai preluaseră puterea în România. 


fusesem anchetat, am putut observa că Siguranţa voia să facă un proces mare cu grupul elevilor, 
în care eram și eu implicat şi se căzneau să mă lege de acest grup, însă intervenind faptul că i-a 
eliberat, se vede că nu au avut ce să facă cu mine, astfel că am fost și eu eliberat, fără să se mai 
ancheteze alte fapte”. Nu este prima mărturie de acest gen, care, alături de cele referitoare la 
bătăile aplicate sistematic celor arestaţi, ilustrează destul de bine „moravurile” organelor de 
Siguranţă din perioada interbelică. 

55 Potrivit mărturiilor sale, A. Stancu a trecut ilegal granița în Cehoslovacia, „după indicaţiile 
partidului”, iar o dată ajuns în această țară, a fost găzduit într-o casă conspirativă, alături de alți 
membri de partid care erau deja acolo. Aici a rămas pentru circa trei săptămâni, dar, „fiind prost 
conspirată casa”, au fost arestaţi de autorităţile cehoslovace și condamnaţi la 40 de zile de arest, 
după efectuarea cărora urma să fie predați autorităților române, fiind acuzaţi că ar fi urmărit să 
atenteze la viața regelui Carol al II-lea. „Mulțumită intervenţiei deputaţilor comunişti şi acţiunilor 
de masă de la Praga”, după cum relata A. Stancu ulterior, s-a renunţat, oficial la ideea predării 
comuniştilor arestaţi către autoritățile române, dar, după efectuarea pedepsei, au fost cu toţii 
expulzați din ţară, o parte a lor fiind capturați de către grănicerii români. Aurel Stancu, împreună 
cu alți membri ai grupului, au reuşit „să scape” de grănicerii români și să se refugieze în pădurile 
din munţii Boemiei, de unde, după mai multe treceri frauduloase de graniţă, au ajuns în Franţa. 
Aici, viitorul ofițer a fost arestat de către autoritățile franceze, judecat, condamnat şi apoi 
extrădat în Elveţia, de unde acesta s-a reîntors în Franţa ulterior, mergând până la Paris. De aici a 
fost preluat de către comuniștii francezi şi, „tot pe cale conspirativă”, trimis să treacă Munţii 
Pirinei, ajungând astfel în Spania — vezi Ibidem, f. 30. 

54 Ibidem, f. 31. Pentru activitatea desfăşurată în serviciul organelor de represiune sovietice, Aurel 
Stancu a primit premii în bani, medalia „„Victoria” şi chiar şi un „aparat de radio”. Într-un referat 
de cadre din 1953 intrarea lui Aurel Stancu în rândurile N.K.V.D. nu este menţionată, 
pretinzându-se, în schimb, că acesta ar fi fost înrolat în Armata Roşie, în cadrul căreia a lucrat în 
„Aparatul de Educare a prizonierilor români”, iar după 23 august 1944, a fost încadrat în 

După demobilizarea sa, în 1946, lui Aurel Stancu i-a fost încredințată, pentru 
început, funcţia de activist în cadrul Secţiei de Propagandă și Agitaţie a C.C. al P.C.R. În 
1948 a preluat conducerea Comisiei Judeţene de Verificare Arad, calitate în care a 
condus anchetele referitoare la activitatea şi biografia membrilor de partid din acest 
judeţ, ceea ce constituia, la acea vreme, o bună pregătire pentru încadrarea în organele 
de Secuzritate55. Cum în decursul întregii sale activităţi în slujba partidului, viitorul ofițer 
de Securitate dovedise „devotament şi spirit de sacrificiu pentru cauza clasei 
muncitoare”, după încheierea verificării membrilor de partid din judeţul Arad, la 3 mai 
1950, prin decretul Prezidiului Marii Adunări Naţionale, Aurel Stancu a fost numit 
director al Direcţiei Securităţii Capitalei, având gradul de colonel*. 

După numirea sa la conducerea organelor Securităţii Capitalei, colonelul Stancu 
părea inițial să fie un comandant de unitate ideal, după cum rezultă din referatele 
alcătuite de lucrătorii de cadre ai M.A.I. Astfel, se remarca prin faptul că „a reuşit în 
foarte scurt timp să cunoască toate aspectele muncii de Securitate” şi, în același timp, 
era preocupat de „bunul mers al unităţii pe care o conduce” şi de descoperirea 
„greşelilor în muncă”. Cel mai mult impresiona însă atitudinea lui Aurel Stancu față de 
ofițerii din subordine, acesta dovedind în conducerea subalternilor toate calitățile 
„necesare unui bun comandant”, după cum reiese şi dintr-o caracterizare a acestuia din 
1951: 

„Faţă de subalterni, are o comportare tovărăşească, ajutându-i şi instruindu-i cu 
multă răbdare, pricepere și tact, neprecupeţind timpul până când nu se convinge că cel 
în cauză este pe deplin lămurit. Se consultă permanent cu colaboratorii săi apropiați în 
diferite probleme, ţinând cont şi de părerea acestora. Se preocupă cu creşterea 
subalternilor, atât în munca profesională, cât şi politic, având o atitudine justă față de 
lipsurile şi abaterile unor tov., ctiticându-i sever şi constructiv pe aceştia”5”. 

Cu alte cuvinte, Direcţia Cadre descoperise comandantul ideal în persoana lui 
Aurel Stancu, care, pe lângă toate calitățile enumerate mai sus, se dovedea a fi și 
„exigent, cu spirit combativ şi cu multă ură față de duşmanul de clasă în care loveşte 


Comisia Aliată de Control de la Bucureşti, până în 1946, când a fost desconcentrat — vezi ANIC, 
fond CC al PCR, Secţia Administrativ — Politică (Dosare Anexe), dosar nr. 75/1954, f. 6: referat 
de cadre din 31.12.1953. Deşi aparent contradictorii, aceste informaţii s-ar putea să se 
completeze reciproc, în sensul că Aurel Stancu a lucrat, într-adevăr, în „Aparatul de Educare a 
prizonierilor român!” şi în Comisia Aliată de Control, dar a fost, în tot acest timp, în serviciul 
organelor N.K.V.D. şi nu al Armatei Roşii. 

55 Ibidem, f. 6. De altfel, cazul lui Aurel Stancu nu este nici pe departe singular în această privință, 
mulţi conducători ai organelor de Securitate din perioada imediat următoare începându-și cariera 
tocmai ca membri sau preşedinţi ai unor astfel de comisii — cazuri relevante, în acest sens, fiind 
cele ale lui Grigore Naum — viitor şef al Direcţiei de Contrainformaţii în Armată, Wiliam Steskal 
— şef al Direcţiei Regionale M.A.I. Banat etc. 

5 ACNSAS, fond Cadre, dosar personal Szancu Aurel, f£. 12 — extras după decretul Prezidiului 
M.A.N. 

57 Ibidem, £. 33: Caracterizare: Stancu Aurel, colonel de Securitate, din 4 aprilie 1951, semnată de maior 
de Securitate D. Popescu. 

fără cruțare” 58, Singurele deficienţe care se înregistrau în activitatea sa, în 1953, constau 
în faptul că nu avea „suficientă încredere în oameni”, de care se apropia cu greu, părea 
„a fi cam anarhic” şi, mai ales, îşi recunoştea cu greu lipsurile”. Conducerea 
ministerului nu putea decât să se felicite pentru numirea unui asemenea ofițer în fruntea 
„uneia dintre cele mai grele direcţii regionale” de Securitate, care știa să confirme cele 
mai exigente aşteptări”. Cum asemenea merite nu puteau rămâne nerăsplătite, colonelul 
Stancu a fost relativ repede avansat în grad, din decembrie 1953 fiind promovat la 
gradul de general-maior. Mai mult decât atât, datorită activităţii sale din perioada 
„ilegalității” şi a „rezultatelor” obţinute la conducerea Securităţii Capitalei, a fost şi 
„ales”, din 1952, deputat în Marea Adunare Naţională, funcţie pe care a îndeplinit-o în 
două legislaturi consecutive, până în 1961, iar, din decembrie 1955, a intrat şi în rândul 
membrilor C.C. al P.M.R., poziţie pe care a ocupat-o până în cursul anului 196060, 
Viziunea idilică a Direcţiei Cadre a M.A.I. cu privire la activitatea şefului 
Securităţii Capitalei nu era însă împărtăşită întru totul de către conducerea Ministerului 
Afacerilor Interne. De fapt, contradicţiile dintre Aurel Stancu şi conducerea ministerului 
au început relativ repede după preluarea funcţiei de ministru de către Al. Drăghici, în 
martie 1953 cel dintâi fiind sancționat „de tov. ministru cu avertisment pentru lipsurile 
de care a dat dovadă în aplicarea ordinului nr. 8116! al tov. ministru, necontrolând 
executarea lui şi pentru faptul că nu a tras la răspundere subalternii care s-au abătut de 
la acest ordin” 62., Cum însă generalul Stancu părea să aibă o susţinere puternică în 
rândul conducerii P.M.R. de atunci — o susţinere chiar foarte vizibilă, dacă avem în 
vedere faptul că, de la sfârşitul lui 1955, a fost „ales” membru al C.C. al P.M.R. — 
înlocuirea sa din poziția deţinută se dovedea a fi mai mult decât dificilă. Este posibil ca 
restructurarea direcției pe care o conducea, de la 1 iulie 1956, când aceasta s-a împărțit 
în două unităţi distincte — Direcţia Securităţii Capitalei şi Direcţia Regională M.A.I. 


58 Ibidem, f. 34: Caracterizare asupra tovarăşului colonel Stancu Aurel, seful Direcției Regionale a Ministerului 
Afacerilor Interne Bucureşti, din 28 dec. 1953, semnată de şeful Direcției Cadre, colonel Alex. 
Demeter. 

5 Se poate spune că, mai presus de oricare alte „calități”, loialitatea lui Aurel Stancu faţă de 
regim era dincolo de orice îndoială. O dovadă în acest sens o furnizează chiar el, în autobiografia 
din 1955, când menţionează modul în care a rezolvat „problemele” pe care le crea regimului 
unul dintre cei opt fraţi ai săi, Stanciu Stancu, un „patron croitor” şi fost membru al P.S.D., 
fracțiunea „Titel Petrescu”: „În anul 1952, [Stanciu Stancu] a avut un conflict cu preşedintele 
Sfatului comunal Buftea, amenințându-l pe acesta, pentru care motive eu, personal, [A. Stancu 
— subl. ns.] i-am întocmit dosar de încadrare în C.M. şi l-am încadrat pe timp de un an, azi 
eliberat şi, după informaţiile ce le primesc de la șeful raionului Răcari, care-l supraveghează, 
rezultă că nu are manifestări, ci, din contră, face unele sesizări organelor noastre” — Ibidem, f. 25: 
Autobiografie, a generalului A. Stancu, directorul Regiunii MAI Bucureşti, din 18.01.1955. 

60 F., Dobre (coord), Membrii C.C. al P.C.R. (1945 — 1989). Dictionar, Bucureşti, Ed. 
Enciclopedică, 2004, p. 543. 

6 Este vorba, aici, de Ordinul nr. 811/11 octombrie 1952 al ministrului Securităţii Statului 
privind prevenirea actelor de sabotaj. 

62 ACNSAS, fond Cadre, dosar personal Stancu Aurel, f. 42: Noră, din 5.03.1953, a Direcţiei 
Cadre M.A.I. 

Bucureşti — generalul Stancu rămânând la conducerea numai a Securităţii Capitalei, să 
se fi produs tocmai cu scopul de a limita prejudiciile pe care le putea aduce activității 
organelor de represiune un şef de unitate care, momentan, nu putea fi înlocuit din 
funcţia deţinută. Cu toate acestea, abordarea „diplomată” a conducerii ministerului în 
privinţa lui Aurel Stancu nu a dat rezultatele dorite, iar acesta din urmă a ajuns relativ 
repede în conflict deschis cu însuşi ministrul Drăghici. Astfel, la sfârşitul anului 1956, 
ministrul îi alcătuia o caracterizare foarte dură generalului Stancu, în care fostul 
comandant model al Securităţii era descris ca fiind „mult depăşit de sarcini”, „confuz”, 
„cu atitudine demagogică”, un om „bolnăvicios de bănuitor” etc. Cele mai multe 
probleme pentru conducerea ministerului se iveau în cooperarea cu şeful Securității 
Capitalei, care, după cum menţiona Al. Drăghici, refuza orice conlucrare cu altcineva 
decât proprii subordonați şi nu mai asculta de nimeni: 

„Orice conlucrare cu direcțiile din minister pe liniile operative de muncă au fost 
respinse. A trebuit de multe ori să intervin personal pentru a pune la punct diverse 
manifestări anarhice ale... [Aurel Stancu] (el acuză, fără nici o bază, că organele centrale 
îi fură acţiunile. De doi ani se verifică astfel de afirmaţii fără nici o bază). Situaţia s-a 
înrăutățit mult în ultimul an. Dacă, până atunci mai dădea asigurări că va îmbunătăți 
munca, cel puţin în vorbe, apoi, de la şedinţa din iulie a.c. [1956], unde s-a analizat 
aplicarea în practică a Ordinului 15, unde a fost criticat pentru o serie de neajunsuri în 
muncă, de atunci, tovarășul [A. Stancu] este în permanentă opoziție cu ordinele 
conducerii ministerului. De la ședința din iulie, nici de mine nu ascultă întotdeauna. 
Într-o şedinţă convocată la minister, tovarășul [A. Stancu] a avut o atitudine de 
argumentare injurioasă la adresa conducerii ministerului, afirmând că el este demoralizat 
şi cere să fie scos din muncă. |...] 

Controlul pe care direcţiile din Centrală sunt obligate, în urma ordinelor mele, 
să le facă pe diverse linii în Direcţia ... [Securităţii Capitalei] este respins. Am ajuns 
acolo ca directorii din centrală să se ferească să meargă la ... [Securitatea Capitalei], 
pentru a nu avea de-a face cu ...[Aurel Stancu], care, în procesul muncii, îi insultă”6+. 

Cel mai grav însă, din punctul de vedere al ministrului, era faptul că generalul 
Stancu îşi crease, alături de cadrele din subordine, un adevărat „pol al opoziţiei” față de 
conducerea ministerului, ceea ce a închis, de la bun început, orice cale de reconciliere 
între acesta şi Al. Drăghici: 

„Partea cea mai periculoasă este faptul că el caută să solidarizeze şi pe ofițerii 
apropiaţi lui (şefii de serviciu) contra ministerului, de multe ori vorbeşte deschis despre 
diverşi tovarăşi cu muncă de răspundere din minister cu ofiţeri inferiori, ia apărarea 
elementelor codaşe în muncă. În această direcţie, sub protecţia lui, domină o atmosferă 
de autoliniştire, de lăudăroşenie goală şi de vulgarizare a muncii de Securitate, favorabilă 
chiulangiilor şi altor elemente codaşe. 


& Ibidem, f. 45: Raport, din [1957], al lt. maj. Diaconescu Ion, locţiitor pentru Spate al șefului 
Direcţiei Regionale M.A.I. Bucureşti. 

“ Ibidem, f£. 36 — 37: Caracterizare, din 13.12.1956, semnată de ministrul Afacerilor Interne, 
general-colonel Alexandru Drăghici. În această caracterizare nu au fost menţionate numele 
personajelor implicate sau al unităţilor M.A.I., fiind lăsate spaţii goale în text, care erau 
completate doar ulterior, în momentul în care erau expediate conducerii P.M.R. 

Sub conducerea lui nu cresc cadrele, îi deformează, înăbușe orice critică adusă 
pentru îmbunătăţirea muncii” 65, 

Concluzia lui Al. Drăghici era că şeful Securităţii Capitalei se prezenta ca „un 
om dezechilibrat, permanent speriat, cu o stare de încordare nervoasă, care îl duce la 
zăpăceală completă”, iar menţinerea sa în fruntea acestei unități îi „poate zdruncina 
sistemul nervos în aşa măsură, încât cu greu se va putea reface sănătatea lui pe viitor”. 
De aceea, ministrul propunea conducerii P.M.R. schimbarea din funcția deţinută a 
fostului „ilegalist”, urmată de „scoaterea din rândul cadrelor” M.A.I. şi repartizarea sa 
„în altă muncă”. Totul era prezentat ca o măsură pur umanitară, izvorâtă din grija față 
de sănătatea lui Aurel Stancu. 

Înlocuirea din funcţie a acestui membru al Comitetului Central nu avea să se 
dovedească atât de uşor de înfăptuit nici chiar pentru ministrul Drăghici. A. Stancu se 
bucura încă de susţinerea partidului, astfel încât a continuat să fie menţinut la 
conducerea Securităţii Capitalei multe luni după ce ministrul propusese trecerea sa în 
rezervă, asta până în momentul în care şi alți membri ai Biroului Politic a trebuit să se 
convingă de faptul că acesta scăpase de sub control. Un astfel de prilej l-a constituit o 
şedinţă de analiză a activităţii organelor regionale de Securitate din februarie 1957, la 
care, alături de Al. Drăghici și de şefii direcțiilor regionale de Securitate au participat şi 
Nicolae Ceauşescu, membru al Biroului Politic al P.M.R. şi prim-secretarii Comitetelor 
Regionale P.M.R. Cu această ocazie, s-a ridicat problema bătăilor aplicate în Bucureşti 
celor arestați pentru că se manifestaseră „ostil regimului” în urma ecoului avut de 
evenimentele din Ungaria, din toamna anului 1956. In mod normal, ca un bun ofițer de 
Securitate, Aurel Stancu ar fi trebuit să-şi facă o „serioasă” autoctitică şi să-şi asume 
responsabilitatea pentru toate abuzurile comise. Generalul Stancu avea însă o serioasă 
problemă în ceea ce priveşte procedeul „autoctriticii”, după cum reiese şi din următorul 
dialog; purtat cu N. Ceauşescu: 

„Tov. Stancu: [...] În timpul evenimentelor din Ungaria, toată lumea a bătut, 
de sus de la minister, până la ultimul şef de Miliție. Acesta este adevărul şi există 
documentaţie în această privinţă. Eu vorbesc de orașul Bucureşti. În această privinţă are 
slăbiciuni şi partidul şi personal tov. Dănălache |Florian, prim-secretar al Comitetului 
Regional P.M.R. Bucureşti] [...] 

Tov. Ceauşescu: Aţi primit vreo indicație de la minister ca oamenii [pe] care îi 
arestați pentru anchetare să fie bătuţi? 

Tov. Stancu: Noi nu am primit această indicație, ci am primit că, în general, mai 
trebuie ciocăniți cei arestați, aceasta am primit-o de la Comandamentul nostru de la 
Capitală. 

Tov. Ceauşescu: Să vorbim mai clar. Ai primit indicaţia că: uite, oamenii arestați 
pentru diferite infracțiuni și care sunt anchetați de Securitate să fie bătuți? 

Tov. Stancu: Ca să fiu mai clar, am să vă dau câteva aspecte din şedinţele 
noastre de Comandament, pentru că așa ar fi mai documentat. 

Tov. Ceauşescu: Ar trebui să răspunzi mai concret... 

Tov. Stancu: Răspund în felul următor: pe stradă, echipele U.T.M.-ului băteau. 


65 Ibidem, f. 38. 
66 Ibidem. 

Tov. Ceauşescu: Dacă unu” mai apuca să strige pe stradă ceva, sigur că echipele 
U.T.M.-ului trebuia să intervină, dar una este aceasta şi alta este că, după ce a fost dus la 
Securitate, este torturat. Una este atitudinea din fabrici, în universităţi sau pe stradă față 
de cei care au atitudini nesănătoase şi alta este poziţia pe care o au autorităţile noastre. 

Tov. Stancu: Se întâmpla aşa: omul era bătut, Miliția îl lua şi după aceea ni-l 
dădea că s-a manifestat politic, iar după aceea noi a trebuit să ne descurcăm cu el.[...] 

Tov. Fazecaș | Janos Fazekas, membru al Secretariatului C.C. al P.M.R.]: I-ați 
ciocnit pe toţi aceşti 400 [arestaţi]? 

Tov. Stancu: Unii dintre ei erau ciocniți dinainte, mai erau însă şi unii care erau 
obraznici şi deci trebuia să-i mai domolm puţin. Eu recunosc că, în această perioadă, la 
noi s-a bătut. La Capitală, mai rău s-a bătut. [...] În ceea ce priveşte bătaia, nu se 
spunea: bateţi, dar, tacit, se bătea. De exemplu, tov. Butică [sic! — Francisc Butyka, şeful 
Direcţiei a VIII-a Anchete a M.A.I] se lăuda în faţa tov. ministru că a bătut pe unu” că 
l-a omorât acolo din bătaie. [...] Atmosfera care se crease atunci nu era o atmosferă ca 
să oprim bătaia, pentru că, totuşi, ici-colo se bătea, se ciocănea” 67, 

Ceea ce nu putea să înțeleagă acest ofițer atât de lipsit de simţul autocriticii şi de 
„spirit al dialecticii” era faptul că asemenea lucruri nu se spuneau, mai ales în fața 
conducerii P.M.R. Ceea ce i se ceruse era ca, pur şi simplu, să se declare singurul 
vinovat de bătăile aplicate celor arestaţi în toamna lui 1956 şi să promită că aceste 
incidente nu se vor mai repeta. Or, Aurel Stancu, în loc să urmeze procedura obişnuită 
în asemenea situaţii — caz în care mustrarea pe care ar fi primit-o avea toate şansele să 
fie formală — a dezvăluit implicarea atât a conducerii ministerului în torturarea 
arestaţilor, cât şi a organelor de partid. Așa ceva nu „se făcea”, iar pedeapsa pentru 
atitudinea lui necorespunzătoare a venit imediat. Astfel, în cadrul aceleiaşi ședințe, 
ministrul Drăghici — care, aşa cum s-a putut observa mai sus, nu a intervenit deloc în 
discuția referitoare la torturarea arestaţilor din 1956, lăsându-și subordonatul rebel să se 
compromită singur în fața conducerii P.M.R. — a adus în discuţie imediat o abatere 
disciplinară personală a lui Aurel Stancu, pentru care acesta nu putea să invoce primirea 
unor ordine nescrise din partea conducerii M.A.I. — și anume maltratarea gazdei unui 
ofiţer de Securitate, un croitor care dorise să-și evacueze chiriașul după evenimentele 
din Ungaria: 

„Aici era vorba de un croitor care a fost zdrobit în bătaie şi tov. Stancu a 
asistat. Ceea ce ştiu, este că a fost o ceartă între un ofițer de Securitate şi [...] acest 
ofițer, care cumpărase un apartament. Croitorul a crezut — cu ocazia evenimentelor din 
Ungaria — că este timpul să urle, ca să fie dat afară ofiţerul din locuinţă. Într-o muncă 
unde Securitatea nici nu trebuia să se amestece, pentru că era un caz de spaţiu locativ, 
care aparținea de Miliție, tov. Stancu l-a luat și i-a tras o mamă de bătaie. Eu l-am 
întrebat: ce este el acolo, se transformă în fotograf? 


6&7 ANIC, fond CC al PCR, Secţia Cancelarie, dosar nr. 113/1957, ff. 26 — 28: Stenograma sedintei 
din 23.02.1957, ținută cu prim-secretarii Comitetelor Regionale de Partid, directorii regiunilor de Securitate şi 
unii directori din cadrul Ministerului Afacerilor Interne. 

Eu consider că, dacă tov. Stancu continuă să aibă această atitudine, el nu poate 
să dea rezultate în muncă şi se dezice ca comandant |sic!] al oraşului de Securitate 
Bucureşti” 68, 

De asemenea, prim-secretarul Comitetului Orășenesc P.M.R. Bucureşti, Florian 
Dănălache, a adus în discuţie şi relațiile dintre generalul Stancu şi subordonații acestuia, 
recomandându-i acestuia „să caute ca exigenţa pe care dânsul o manifestă [...] să fie o 
adevărată exigenţă, nu cum se manifestă uneori, cam brutal, prin înjurături, prin diferite 
epitete, care nu-şi au locul în cadrul lucrătorilor de Securitate, lucruri pe care le pot 
învăţa şi alți lucrători de acolo şi, la rândul lor, să procedeze la fel”. Relaţiile lui Aurel 
Stancu cu subalternii şi alți angajaţi ai Securităţii constituiau însă o problemă intens 
„cercetată? de lucrătorii de cadre ai M.A.I. de multă vreme, datorită reclamațiilor 
permanente pe care această direcţie le primise, referitoare la comportamentul şefului 
Securităţii Capitalei. Un exemplu în ceea ce priveşte modul în care acesta înțelegea să-i 
trateze pe cei inferiori în grad lui — şi nu neapărat subordonați ai săi — îl constituie 
discuțiile pe care le-a purtat cu locţiitorul pentru probleme logistice al şefului Direcţiei 
Regionale M.A.I. Bucureşti, locotenent-major Ion Diaconescu, după înființarea acestei 
din urmă unităţi regionale, în iulie 1956. Astfel, locotenentul Diaconescu a intrat în 
conflict cu Aurel Stancu pentru o măruntă problemă de logistică — construirea unui 
gard despărțitor între terenurile de sport ale Securității Capitalei şi Regionalei M.A.I. 
Bucureşti. Pentru rezolvarea neînțelegerilor, a fost chemat să poarte o convorbire cu 
generalul Stancu la cabinetul acestuia din urmă, pe care locotenentul a descris-o ulterior 
în raportul adresat conducerii Direcţiei Cadre: 

„La intrarea mea în cabinetul tov. general [Stancu], am salutat, fără a primi 
vreun răspuns, după care tov. general, înjurându-mă de mamă, m-a întrebat cine mi-a 
permis să fac gardul între cele două terenuri de sport. [...] Tov. general Stancu A. mi s-a 
adresat, țipând la mine, că sunt un mincinos şi un carierist şi că urmăresc a-l duce în 
eroare şi că așa am făcut întotdeauna de când mă cunoaşte. [...] 

După aceasta, adresându-mi-se din nou cu o înjurătură de mamă, m-a întrebat 
cine m-a mai făcut şi pe mine membru de partid, deoarece sunt un instigator şi un 
escroc, care nu merită a fi numărat printre membrii de partid.|...] 


68 Ibidem, f. 41. Probabil, din experienţa lui de la Siguranţă, ministrul Drăghici credea că fotografii 
îşi băteau clienţii înainte de a-i poza. Referitor la acest incident, generalul Stancu a găsit de 
cuviință să se justifice, declarând, în cadrul aceleiaşi şedinţe, că ar fi vrut doar să-şi apere 
„onoarea” şi să îndepărteze eventualele suspiciuni, care ar fi putut plana asupra sa în legătură cu 
posibilele sale legături cu angajaţi ai Legaţiei Marii Britanii la Bucureşti: „În ceea ce priveşte 
justeţea spuselor mele în legătură cu acel croitor pe care l-am bătut. Nu am ascuns nimic, pe 
motiv că acest croitor nu era nimic cu mine. El, în croitorie, a spus că este prieten cu mine şi cu 
doi funcţionari de la Legația engleză şi a arătat acolo diferite costume că sunt ale mele și ale celor 
de la Legaţie. De asemenea, au fost cazuri când unii ofițeri de Securitate, în perioada aceasta, au 
fost daţi afară din case. Eu l-am chemat pe acest croitor ca să mă vadă şi ofiţerii şi să vadă că, 
într-adevăr, eu nu sunt prieten cu el şi nici nu l-am văzut în viața mea pe acesta. Când l-am 
chemat pe acest croitor , a avut o astfel de atitudine, spunând că ce dacă a zis că este prieten cu 
mine? Fără îndoială că eu l-am bătut prima dată, i-am dat câţiva pumni şi, după aceea, l-am dat la 
băieţi să-l ancheteze și ei l-au bătut” — vezi ż¿bidem, £. 27. 

© Ibidem, f. 21. 


30 


Fişe biografice ale şefilor direcțiilor regionale ale Securității... 


În continuare, a promis, accentuând pe cuvinte, că atât timp cât va fi 
comandatul Securităţii Bucureşti, va face tot posibilul ca să-mi facă imposibilă șederea 
în oraş şi că sfatul său ar fi ca mai bine să mă mut din timp într-un alt oraş în afara 
regiunii Bucureşti, pentru a nu avea de-a face cu d-sa şi m-a calificat drept un afacerist şi 
un puturos şi că aşa am fost întotdeauna calificat”. 

Reclamaţiile subordonaţilor la adresa comportamentului abuziv al generalului 
Stancu, greşelile efectuate de acesta în activitatea informativă sau în cursul anchetelor 
penale”!, dar, mai ales, lipsa aptitudinilor pentru autoctitică, au determinat, în cele din 
urmă, schimbarea din funcție a şefului Securității Capitalei, cu acordul conducerii 
P.M.R. Aceasta s-a efectuat în urma unei şedinţe a colectivului acestei unități a M.A.I. la 
care au participat şi activiști din conducerea organelor P.M.R. din oraşul Bucureşti, dar 
şi ministrul Alexandru Drăghici, care, în final, a reluat prezentarea motivelor acestei 
înlocuiri din funcţie: 

„Stancu este scos. Întâi, pentru că poziţia sa faţă de conducerea ministerului 
este necorespunzătoare, cu purtarea de ofițer, de comandant. Este vorba de o şedinţă 
care s-a ţinut la minister, unde s-a discutat care să fie metodele cele mai bune de 
conducere a muncii operative.|...] În legătură cu aceasta, s-a ridicat şi a venit cu unele 
lucruri nejuste, insultătoare, bănuitoare față de conducerea ministerului. Spirit 
opoziţionist față de conducerea ministerului. Tov. Stancu îşi permitea anumite expresii 
la adresa unora sau a altor ofițeri, dând naştere la comentarii nesănătoase, care slăbesc şi 
spulberă încrederea în conducerea ministerului” 72. 


70 ACNSAS, fond Cadre, dosar personal Szancu Aurel, f. 47: Raport, din [1957], al lt. maj. Ion 
Diaconescu, locţiitor pentru Spate al şefului Direcției Regionale M.A.I. București. Continuarea 
discuţiei este chiar halucinantă şi cred că ar merita redată pentru că ilustrează foarte bine nivelul 
relaţiilor umane dintre ofițerii de Securitate din acea perioadă, deşi, este adevărat, Aurel Stancu 
reprezenta un caz extrem din acest punct de vedere: „Ca o concluzie asupra celor de mai sus, 
tov. general maior Stancu Aurel mi-a spus că nu este de mirare că eu sunt aşa cum m-a desctis, 
fiindcă nici ceilalți tovarăşi din conducerea Direcţiei Regiunii Bucureşti nu sunt mai buni. Despre 
tov. lt. col. Vintilă Marin [şeful Direcţiei Regionale M.A.I. Bucureşti] a arătat că este un element 
venit din rândul ciobanilor şi că ştie să conducă numai turme de oi şi nicidecum o regiune de 
Securitate şi că, până la urmă, tot la oi va ajunge. De asemenea, a arătat că tov. lt. col. Senater 
[locţiitorul celui de mai sus] nu este altceva decât un demagog, care a dat tot timpul dovadă de 
incapacitate şi că totdeauna a fost o periuță care, dacă l-ar fi lăsat, îl săruta şi în p... pe tov. 
general. La aceste cuvinte, s-a apucat cu mâinile de pantaloni şi mi-a spus că, dacă până acum nu 
a făcut-o tov. It. col. Senater, să-l sărut eu în schimb acolo. De asemenea, mi-a atras atenţia că eu 
nu sunt decât un căcăcios de lt. maj. care, oriunde m-aş duce, chiar de aş ajunge la C.C., nu voi fi 
crezut, căci d-sa este general-maior şi totodată membru al C.C. şi, deci, va avea mai multă crezare 
şi nimeni nu va avea curajul să afirme că el minte” — vezi ¿bidem, f. 48. 

71 Referitor la modul în care se rezolvau anchetele penale la Securitatea Capitalei, ministrul Al. 
Drăghici relata: „În 1954, pentru cercetarea unei crime comise într-o comună asupra unui 
membru de partid, el [A. Stancu] a arestat la întâmplare pe unii țărani, contra cărora, folosind 
presiuni şi metode nepermise în anchetă, i-a determinat să recunoască crima. Numai la 
intervenţia şi controlul organelor centrale a fost clarificat cazul” — vezi żbidem, f. 37: Caracterizare, 
din 13.12.1956, semnată de ministrul Afacerilor Interne, general colonel Alexandru Drăghici. 

72 Idem, dosar personal Eyghenie Atanase, f£. 40: Proces verbal de la ședința de instalare a tov. general 
maior Tănase Evghenie, din 17.07.1957 

Probabil că precizările ministrului erau chiar necesare, dat fiind faptul că şi cu 
acest prilej, reprezentanții partidului — între care şi Paul Niculescu Mizil — au continuat 
să-și arate sprijinul pentru generalul Stancu. Cel care l-a înlocuit pe acesta din urmă a 
fost general-maior Ewvghenie Atanase, care a fost menţinut în această funcție doar până 
în luna martie a anului 1958, când Direcţia Securităţii Oraşului Bucureşti a fost 
desființată. 

Cât despre Aurel Stancu, acesta a fost trecut în rezervă prin Decretul 
Prezidiului Marii Adunări Naţionale nr. 206/17 mai 195773, rămânând să fie amintit 
periodic în şedinţe drept exemplu negativ, multă vreme după această dată, de către 
ministrul Drăghici”+. 

5. Colonelul Vasile Kiss — n. 11.03.1920, în orașul 
Oradea, fiul unei muncitoare, naționalitatea — maghiară, studii 
— patru clase primare, la numirea în funcţie, a absolvit ulterior 
liceul şi un curs de pregătire în munca de Securitate cu durata 
de un an, în Uniunea Sovietică profesia de bază — muncitor 
necalificat) — şef al Direcţiei Regionale Crişana a M.A.I. în 
perioada 1950 — 1961. 

Vasile Kiss, după terminarea şcolii primare, în 1932, a 
lucrat ca băiat de prăvălie şi muncitor necalificat la diferite 
societăți comerciale din Arad, Oradea şi Bucureşti, până în 
1940. În 1941 a fost încorporat pentru satisfacerea serviciului 
militat, luând parte şi la războiul antisovietic, până în 1943, dar 
nu a participat efectiv la lupte, fiind ordonanța unui ofiţer. În 
1944 a fost trecut în rezervă și a lucrat, până în 1946, ca funcționar diurnist la primăriile 
unor comune din judeţul Bihor”. 

Intrarea lui Vasile Kiss în rândul membrilor P.C.R. s-a produs în 1945, iar 
aceasta s-a dovedit a fi o acţiune inspirată pentru viitorul şef al Regionalei M.A.I. 
Crişana, dat fiind faptul că perspectivele sale pe linie profesională s-au îmbunătățit 
brusc. Astfel, în 1946, la scurtă vreme după primirea sa în partid, a fost scos din 
producţie şi, până în 1950, încadrat ca activist al Comitetului judeţean de partid Oradea, 
iniţial în funcţia de lucrător al Secţiei Cadre, apoi în cea de şef al acestei secții. Din 1948 
este ales membru al Biroului Comitetului judeţean P.M.R. Oradea. În munca de partid 
era apreciat pentru „conştiinciozitatea” de care ar fi dat dovadă şi, în 1950, după 
promovările succesive pe care le-a cunoscut în aparatul judeţean şi regional al P.M.R., a 
fost trimis să lucreze în Securitatea Poporului, unde a primit funcția de şef al Direcţiei 
Regionale Oradea şi gradul de locotenent-colonel. 


75 Idem, dosar personal Szancu Aurel, f. 14: extras după Decretul Prezidiului M.A.N. nr. 
206/1957. 

74 Vezi, de exemplu, idem, fond Documentar, dosar nr. 13.259, f. 62: Stenograma sedintei de analiza 
activității pe linie de contraspionaj, ținută la Bucuresti în ziua de 19.04.1961 

75 ACNSAS, fond Cadre, dosar personal Kiss Vasile, ff. 42 — 43: Referat de cadre privind 
activitatea colonelului în rezervă Kiss Vasile, din aprilie 1971, semnat de şeful Direcţiei Personal 
şi Învăţământ a C.S.S., colonel Vlad Iulian. 

În această funcţie, V. Kiss manifesta „dragoste şi interes față de munca de 
Securitate”, reușind să „se introducă în muncă cu multă ușurință datorită capacității şi 
pregătirii sale politice”. În perioada ulterioară numirii sale la comanda unităţii, organele 
Securităţii din regiunea Oradea au obţinut succese importante în depistarea unor 
„elemente constituite în bande şi a unor fugari izolați” și a unor „agenturi afle] 
spionajului imperialist”, ce acționau pe teritoriul regiunii. În urma obţinerii acestor 
„succese”, şeful Regionalei M.A.I. Crişana a început, conform lucrătorilor Direcţiei 
Cadre a M.A.I., „să manifeste tendinţe de îngâmfare”, nu a mai ţinut „cont de părerile 
colectivului”, nu mai controla suficient activitatea „șefilor de colective” din cadrul 
Securităţii etc., ceea ce a atras nemulțumirea conducerii M.A.I., care l-a și sancționat cu 
avertisment pe Vasile Kiss, la sfârşitul anului 195576, 

Ulterior sancțiunii primite, s-a remarcat „o schimbare totală din partea 
ofițerului” în privința atitudinii față de activitatea informativă desfăşurată de organele 
din subordine, asta mai ales „în urma ajutorului primit din partea conducerii 
ministerului” "7, motiv pentru care a fost, la scurt timp, avansat la gradul de colonel 
(martie 1956), iar apoi trimis să urmeze cursul de pregătire în munca de Securitate de la 
Moscova, cu durata de un an, în perioada 1956 — 1957. La întoarcerea de la Moscova, s- 
a putut constata faptul că pregătirea urmată în Uniunea Sovietică nu a contribuit prea 
mult la îmbunătăţirea performanţelor profesionale ale colonelului Kiss, dacă se avea în 
vedere că direcția regională condusă de acesta manifesta carențe grave în privința 
activităţii informative desfăşurate în mediul rural şi, mai ales, în urmărirea informativă a 
naționaliștilor maghiari 75. Acestea erau, cel puţin, motivele invocate oficial de 
conducerea M.A.I., care, în 1961, îl pune la dispoziția Direcţiei Cadre pe şeful 
Regionalei Crişana, pentru a-l numi, începând cu data de 1 ianuarie 1962, în funcția de 
locţiitor al şefului Direcţiei a VI-a Filaj şi Investigaţii din aparatul central al M.A.I. 
Vasile Kiss a ocupat acest post până la data de 30 septembrie 1970, când a fost trecut în 
rezervă şi pensionat, din motive medicale”. 

6. Colonelul Ioan Bolintineanu (Balint) — n. 12.08.1914, în comuna Mireşul 
Mare, regiunea Maramureş, fiul unui cârciumar, naționalitatea — română, profesia de 


76 Ibidem, f£. 56: Referat de cadre privind activitatea desfăşurată de colonelul Kiss Vasile, din 
11.04.1956, semnat de şeful Direcţiei Cadre a M.A.I., general-maior Demeter Alexandru. 

77 Ibidem. Luctătorii de cadre de atunci considerau fiecare sancțiune acordată unui ofițer drept un 
ajutor şi erau convinşi că aceste „ajutoare”, mai ales dacă veneau din partea conducerii 
ministerului, trebuia să aibă un efect imediat. 

75 Ibidem, f. 49: Referat de cadre privind activitatea colonelului de Securitate Kiss Vasile, din 
17.11.1961, semnat de șeful Direcţiei Cadre, col. Pateşan loan 

79 Ibidem, f. 42. Înlocuirea din funcţie a lui Vasile Kiss, în 1961 se datorează, cel mai probabil, 
schimbării de atitudine a conducerii P.M..R. față de problema maghiară. În acest context — şi în 
exact aceeaşi perioadă — a fost schimbat şi şeful Regionalei M.A.I. Mureş, colonelul Mihail 
Kovacs, căruia i s-a reproşat, de asemenea, lipsa de eficienţă în problema naționaliștilor maghiari 
de pe teritoriul regiunii. În locul celor doi șefi de regionale M.A.I. — Kovacs şi Kiss — de etnie 
maghiară au fost numiţi doi etnici români — Nicolae Sidea, respectiv, Gheorghe Ristea. Cel mai 
probabil, se considera că etnicii maghiari nu mai puteau inspira atâta încredere încât să fie 
păstraţi la conducerea organelor de represiune din regiunile locuite într-o proporţie semnificativă 
de minoritatea maghiară. 

bază — lăcătuș, studii — cinci clase la Şcoala de arte şi meserii şi un curs de perfecționare 
în munca de securitate, efectuat în U.R.S.S. — şef al Direcţiei Regionale M.A.I. 
Dobrogea în perioada 1957 — 1961. 

Cariera profesională a şefului Regionalei M.A.I. Dobrogea a avut o traiectorie 
destul de sinuoasă înainte de intrarea sa în Securitate. Astfel, acesta, după ce absolvise 
patru clase primare şi una gimnazială în comuna Şomcuţa Mare, urmând apoi, timp de 
cinci ani, cursurile Şcolii de arte şi meserii din localitatea Baia Sprie, s-a calificat în 
meseria de lăcătuş. Ulterior, a fost angajat în profesie la o societate minieră din Baia 
Sprie, unde lucrează timp de trei ani. Şi-a satisfăcut stagiul militar la o unitate de 
infanterie în perioada 1935 — 1936, pentru a se reangaja apoi ca lăcătuş în Baia Sprie. 
Ulterior, a fost avansat în cadrul societății miniere, deşi pentru scurt timp, primind 
funcția de responsabil al căruțaşilor utilizați pentru transportul minereurilor extrase, dar, 
în martie 1938, este concediat, fiind acuzat de înregistrarea unor cărăuşii fictive. În 
perioada următoare, a lucrat ca funcționar la „Banca populară” din Baia Sprie și apoi, ca 
funcţionar diurnist la primăria din localitate, dar, după Dictatul de la Viena din 1940, a 
fost concediat şi de la primărie, rămânând şomer până în 1941, când a emigrat pe 
teritoriul României de atunci, ajungând în oraşul Braşov. Odată sosit aici, I. 
Bolintineanu s-a angajat în calitate de ajustor la „L.A.R.” Braşov, păstrându-şi această 
slujbă până în 194780. 

Viitorul şef al organelor de Securitate din regiunea Dobrogea a intrat în contact 
cu diverse organizații politice încă din 1936 — 1937, fiind atestate legături ale sale cu 
membri ai P.N.Ţ., Partidului Naţional Creştin, „Ligii Antirevizioniste”, Frontului 
Renaşterii Naţionale (în cadrul căruia a fost înscris ca membru în cursul anului 1939), 
fără însă a desfăşura nici un fel de activitate în cadrul grupărilor mai sus amintite. După 
23 august 1944, s-a înscris în sindicatul din cadrul I.A.R. Brașov, pentru ca, din 
septembrie 1946 să fie primit în rândurile P.C.R. În 1948, a urmat un curs de partid de 3 
luni, pentru ca, la terminarea lui, să i se încredințeze funcția de secretar al Comitetului 
de plasă P.M.R. Cernatu, apoi pe cea de secretar al sectorului 5 din cadrul Comitetului 
orășenesc de partid Braşov. 

Intrarea lui I. Bolintineanu în cadrul organelor de Securitate s-a produs la 1 mai 
1949, când a fost încadrat în funcția de locţiitor politic, cu gradul de locotenent, în 
aparatul politic al Regionalei de Securitate Braşov. Peste un an a fost transferat în 
funcţia de locţiitor politic al Regiunii de Securitate Severin. În iulie 1951, cariera sa 
cunoaşte o ascensiune remarcabilă, fiind numit şef al Direcţiei Politice din Direcţia 
Generală Politică a Securităţii Statului, pentru ca, din aprilie 1953, timp de 2 ani, să 
ocupe funcția de secretar al Comitetului de partid din M.A.I. În toate aceste funcţii a 


80 F, Dobre (coord.), Securitatea. Structuri — cadre. Obiective şi metode, vol. I (1948 — 1967), p. 229: 
Referat de cadre privind pe colonelul Bolintineanu loan (Balint), şef al Direcţiei regionale M.A.I. 
Braşov, din 21 decembrie 1961, alcătuit de Secţia de Cadre a Direcţiei Organizatorice din cadrul 
C.C. al P.M.R. 

si Jon Bolintineanu a avut parte şi de o rapidă ascensiune în grad după încadrarea sa în 
Securitate. Astfel, la 30.12.1949, a fost promovat locotenent major, pentru ca, în câteva luni, în 
februarie 1950, să fie avansat „la excepţional” în gradul de căpitan. Din decembrie 1951, a fost 
avansat din nou, cel mai probabil tot „la excepţional”, la gradul de maior, pe care-l deţinea încă 
în cursul anului 1953 — vezi ANIC, fond CC al PCR, Secţia Administrativ — Politică (Dosare 

fost apreciat pentru inițiativa şi spiritul de organizare de care ar fi dat dovadă, 
reproșându-i-se, în schimb, faptul că s-ar fi lăsat antrenat „în discuţii neprincipiale cu 
unii membri de partid cu funcţii de răspundere”%2. Din decembrie 1955, a fost numit 
şef serviciu într-o direcție operativă a M.A.I., pentru ca, din septembrie 1956 până în 
iulie 1957, să fie trimis să urmeze cursul de specialitate în munca de Securitate din 
U.R.S.S. La întoarcerea din Uniunea Sovietică, a fost numit şef al Direcţiei Regionale 
M.A.I. Dobrogea. În această funcţie, potrivit lucrătorilor de cadre ai P.M.R., Ion 
Bolintineanu s-ar fi afirmat ca un tovarăş „disciplinat, exigent şi hotărât în acțiunile 
întreprinse”, ce dovedea „simț de răspundere şi maturitate politică în rezolvarea 
sarcinilor încredințate”, cu excepția unor manifestări de „pripeală şi nervozitate” 85. 

Colonelul Bolintineanu a rămas însă pentru relativ scurt timp în funcția de şef 
al Regionalei M.A.I. Dobrogea. În 1961, ca urmare a cererii sale de transfer din postul 
deţinut în regiunea Dobrogea, datorată unor probleme de sănătate, a fost numit, 
începând cu 1 ianuarie 1962, la conducerea organelor de 
represiune din regiunea Braşov, post pe care l-a ocupat 
pentru o perioadă lungă de timp, în ciuda schimbărilor care 
aveau loc pe atunci la toate nivelele, în cadrul Ministerului 
Afacerilor Interne. După reînființarea judeţelor, în 1968, a 
fost numit şef al Inspectoratului Judeţean de Securitate 
Braşov. In 1972 preia conducerea nou constituitului 
Inspectorat Judeţean Braşov al Ministerului de Interne, 
pentru a fi trecut în rezervă la 1 mai 1974. în momentul 
trecerii în rezervă avea gradul de general — maior. 

7. Colonelul Eugen Vistig (Visting) 8 - n. 
12.08.1913, com. Sascut, regiunea laşi, fiul unui tâmplar, 


Anexe), dosar nr. 68/1953, f. 11: referat de cadre privind activitatea lui Bolintineanu Ion, prim 
secretar al Comitetului de Partid al M.A.I., din 30.11.1953, alcătuit de Secţia Administrativ — 
Politică a C.C. al P.M.R. 

82 F, Dobre (coord.), Securitatea ..., vol. I, p. 230. Acesta a fost şi motivul oficial al destituirii sale 
din funcția deţinută la acea dată, după cum mărturisea şi ministrul Al. Drăghici într-o şedinţă de 
analiză din 1962, când Ion Bolintineanu ocupa deja funcția de şef al Regionalei M.A.I. Braşov: 
„Aş vrea să vă spun şi următorul lucru. În Bucureşti, prin 1954 — 1955, am ajuns la destituirea 
secretarului comitetului de partid M.A.I., tocmai datorită faptului că-şi încălca atribuţiunile, 
certându-se toată ziua cu șefii de direcţii pentru probleme care nu-l priveau. Este vorba, de altfel, 
despre un tovarăș foarte bun, actualul comandant al regiunii M.A.I. Braşov, dar care, atunci, nu 
voia să înţeleagă că nu trebuie să se amestece în treburile profesionale”. Vezi ACNSAS, fond 
Documentar, dosar nr. 13 239, f. 103-104: Stenograma sedintei de analiză ținută (sic!) în ziua de 11 
octombrie 1962 la Galaţi, în care a fost analizată activitatea acestei direcții regionale M.A.I. 

53 Ibidem. 

84 Numele apare în ambele forme în documente, dar, cel mai probabil, a doua formă — Visting — 
este datorată unei greşeli de scriere. Numele său a mai fost menţionat, în diverse lucrări, şi sub 
forma de Wisting — vezi Doina Jela, Lexiconul negru. Unelte ale represiunii comuniste, Bucureşti, Ed. 
Humanitas, 2001, p. 307. Autoarea face o dublă eroare, având dedicate două articole aceluiași 
personaj, unul pentru Vistig Eugen, maior, şef al Regionalei de Securitate Craiova (ż¿bidem, p. 300) 
iar cel de-al doilea pentru Wisting Eugen, menţionat mai sus, care ar fi ocupat poziţia de șef al 
Direcţiei Regionale a Securităţii Poporului Galaţi şi care ar fi fost ofițer NKVD, ceea ce nu este 


35 


Nicolae Ioniță 


naționalitatea — română, profesia de bază — strungar, studii — trei clase de liceu şi patru 
clase profesionale — şef al Direcţiei Regionale M.A.I. Galaţi în perioada 1957 — 1963. 

Eugen Vistig a terminat patru clase primare în 1925, în oraşul Bacău, urmând 
apoi cursurile unei şcoli elementare de comerț din același oraș, pentru a fi încadrat 
ulterior ca ucenic, la Atelierele C.F.R. din Paşcani. A rămas angajat al Atelierelor şi după 
terminarea uceniciei şi calificarea sa în meseria de strungar în fier. În perioada 1934- 
1935 şi-a efectuat serviciul militar, pentru ca, din 1935, să se reangajeze la Atelierele 
C.F.R. Paşcani, de unde a fost mutat în două rânduri: în 1936, la Atelierele C.F.R. 
Nicolina — ași, în interes de serviciu, şi în 1939, la Atelierele C.F.R. Palas-Constanţa, de 
data aceasta fiind însă vorba de o măsură disciplinară luată împotriva sa%. La această 
din urmă unitate a lucrat până în 1944. 

Motivul adoptării unor măsuri disciplinare împotriva lui E. Vistig l-a constituit 
activitatea politică a acestuia. Astfel, încă din perioada în care lucra ca ucenic la 
Atelierele C.F.R. Paşcani, acesta s-a înscris în sindicat, fiind apoi inițiat în activitatea 
ilegală desfăşurată de membrii P.C.R. Odată transferat la C.F.R. Nicolina — laşi, Eugen 
Vistig a strâns şi mai mult legăturile cu membrii P.C.R., devenind casier al Comitetului 
pentru strângerea „Ajutorului Roşu” din cadrul Atelierelor C.F.R. Mai mult decât atât, 
aşa cum precizau ulterior documentele Direcţiei Cadre M.A.I, „personal ducea 
echipament şi alimente pentru tov. Gheorghe Gheorghiu-Dej şi Chivu Stoica în 
închisoarea Galata”. A primit apoi drept sarcină din partea conducerii P.C.R. să se 
infiltreze în cadrul organizaţiilor locale ale P.N.Ţ. şi Frontului Renaşterii Naţionale. Şi-a 
dus la capăt cu succes toate sarcinile încredințate, dar acest fapt nu putea rămâne fără 
consecinţe. Astfel, a fost arestat de mai multe ori de către Siguranţă în perioada 1937 — 
1939, iar în urma bătăilor la care ar fi fost supus, cu ocazia ultimei arestări, a rămas „fără 
dantură şi cu o stare nervoasă, însă în tot timpul a avut o comportare demnă şi nu a 
trădat nimic din câte cunoştea” 8. Odată mutat disciplinar la Atelierele C.F.R. din 
Constanţa, a continuat să contribuie la „Ajutorul Roşu”, dar activitatea sa în slujba 
P.C.R. s-a diminuat considerabil, mai ales după arestarea, în 1943, a tuturor membrilor 
de partid ce constituiau „legătura” sa. Cu toate acestea, activității sale din perioada 
anterioară lui 23 august 1944, nu i s-a putut reproşa nimic ulterior, Vistig remarcându-se 
chiar prin faptul că ar fi desfăşurat o intensă propagandă antilegionară în rândul 
muncitorilor C.F.R. din unitatea sa. 

După 23 august 1944, E. Vistig a luat parte în mod activ la ocuparea Prefecturii 
şi Primăriei Constanţa și la înființarea sindicatului din cadrul Atelierelor C.F.R. Palas. La 
începutul anului 1945 a fost primit ca membru al P.C.R. și, după câteva luni, numit 
comisar în cadrul Biroului de Siguranţă Constanţa. Ulterior, a fost avansat în funcția de 
comisar şef al aceluiaşi birou, pentru ca, din 1946, să fie transferat în funcția de comisar 


cazul. Erorile de acest gen sunt însă perfect explicabile, dacă avem în vedere că, în momentul 
apariției Lexiconului, informaţiile referitoare la fostele cadre ale Securităţii erau extrem de 
lacunare, lucrarea amintită fiind chiar o deschizătoare de drumuri în această privință. 

55 Idem, dosar personal Mistig Eugen, f. 3: Referat de cadre privind activitatea locotenent- 
colonelului Vistig Eugen, din 16 .08.1957, semnat de şeful Direcţiei Cadre, colonel Pateşan Loan. 
56 Ibidem, ff. 33 — 34: Referat, din 13 decembrie 1952, semnat de şeful Direcţiei Cadre M.A.I., col. 
A Demeter, şef serviciu, Ion Tinică şi şef birou, slt. Alex. Aliman. 

şef al Biroului de Siguranţă Tulcea. În 1948, a fost numit în funcţia de chestor al 
Inspectoratului Regional de Siguranţă Craiova, iar după 1 septembrie același an, când a 
fost înființată Securitatea Poporului, a primit gradul de maior şi funcţia de director al 
Direcţiei Regionale de Securitate Craiova. In această funcţie de conducere, Vistig nu a 
corespuns, sub nici o formă cerințelor conducerii ministerului, nereușind să-şi 
îndeplinească sarcinile încredințate, motiv pentru care a fost și schimbat, din 1951 şi 
trecut într-o poziție inferioară, cea de locţiitor al şefului Regionalei Sibiu a Securității. 
Aici a fost evidenţiat pentru contribuţia sa „efectivă în descoperirea şi depistarea unor 
elemente duşmănoase”, ofițerul făcându-se remarcat pentru că ar fi sprijinit „în mod 
real lichidarea organizaţiilor subversive şi a bandelor înarmate din munți, unde a obținut 
rezultate concrete, participând personal în multe cazuri la lupte deschise cu bandiții” 87. 
Acest fapt a determinat conducerea M.A.I. să-i încredinţeze din nou, în 1952, 
conducerea unei unități regionale— Direcţia Regională Piteşti. În această din urmă 
funcţie, activitatea sa părea să se desfăşoare la un nivel satisfăcător, organele de 
Securitate reuşind, sub conducerea colonelului Vistig, să depisteze mai multe 
„organizaţii subversive”, care acționau pe teritoriul regiunii, dar era totuşi criticat mai 
ales pentru „încrederea necontrolată” pe care ar fi arătat-o unor „şefi de colective” din 
subordinea sa. Din 1956, „pentru a fi ajutat să-şi ridice nivelul cunoştinţelor”, a fost 
trimis să urmeze cursurile de pregătire de la Moscova, cu durata de un an. 

La finalizarea studiilor din U.R.S.S., în 1957, trebuia să fie numit într-o altă 
funcţie de conducere, postul său de la Piteşti fiind deja ocupat de Pavel Constandache. 
În consecinţă, a fost desemnat drept comandant al Regionalei M.A.I. Galaţi, funcţie în 
care s-a menținut până la începutul anului 1963, când a fost destituit prin decizia C.C. al 
P.M.R. din 7 februarie 1963 şi trecut în funcţia de locțiitor al şefului Regionalei Galaţi%. 

La destituirea sa, generalul Vasile Negrea, adjunctul ministrului Afacerilor 
Interne de atunci, invoca drept motive faptul că E. Vistig, „fiind bolnav, a dovedit 
incompetență în conducerea Regiunii, nu a luat măsuri pentru executarea ordinelor 
conducerii ministerului |...] a dovedit lipsă de hotărâre şi, fiind o fire influențabilă, în 
unele situaţii a scăpat din mână conducerea Regiunii, lăsând munca să se desfăşoare la 
voia întâmplării”%. Nici în funcția de locţiitor al şefului Direcţiei Regionale M.A.I. 


87 Ibidem, f. 4 Referat de cadre privind activitatea locotenent-colonelului Vistig Eugen, din 
16.08.1957, semnat de şeful Direcţiei Cadre, colonel Pateşan loan. 

58 Thidem. 

8 ANIC, fond CC al PCR, Secţia Cancelarie, dosar nr. 1/1963, f. 5: Protocol nr. 1 al sedintei 
Secretariatului C.C. al P.M.R. din ziua de 7.02.1963. 

90 Ibidem, £. 216: Caracterizare, din 12.01.1963, semnată de adjunctul ministrului Afacerilor Interne, 
general-locotenent Negrea Vasile. De fapt, adevăratul motiv al acestei schimbări din funcție a 
constat în faptul că Eugen Vistig reuşise să piardă rapid controlul asupra subordonaților săi din 
cadrul Regionalei M.A.I. Galaţi. Astfel, la scurtă vreme de la numirea sa în fruntea unităţii, 
depăşit de cerințele conducerii ministerului şi de abaterile cadrelor din subordine, colonelul 
Vistig, cedase treptat sarcina coordonării activităţii direcției unei părți a şefilor de servicii, între 
care se numărau şefii serviciilor 2 (Contraspionaj), 4 (Contrasabotaj) şi 8 (Anchete), şeful Secţiei 
Cadre şi un şef de birou din cadrul Serviciului 3. Aceştia, preluând controlul asupra organizației 
de bază a P.M.R. din cadrul unităţii, încep să dicteze în toate problemele care țineau de 
conducerea Regionalei Galaţi, reuşind astfel să-şi atragă adversitatea celorlalte cadre medii de 

Galaţi nu a reuşit să facă față cerințelor conducerii ministerului, motiv pentru care se 
propune trecerea în rezervă şi pensionarea sa, fapt care se va realiza prin ordinul 


conducere, care nu participau la luarea deciziilor. În consecinţă, în interiorul unităţii începe un 
adevărat război intern între şefii de servicii, cei care controlau organizaţia de partid încercând şi 
reuşind să-i înlăture din funcţii, sub diferite pretexte, pe mulți dintre conducătorii care li se 
opuneau — între aceştia figurând şi unul dintre locţiitorii şefului direcţiei. Toate acestea au durat 
până în 1962, când organizaţia de bază a P.M.R. decide deschiderea unei anchete asupra 
activităţii profesionale desfăşurate de şeful Serviciului 3 Informaţii Interne, lt. col. Georgescu — 
unul din adversarii grupării aflate la conducerea direcţiei, fost locţiitor al şefului Regionalei de 
Securitate Cluj în 1953 — 1954 — anchetă finalizată prin sancţionarea celui mai sus amintit cu „vot 
de blam cu avertisment” şi discreditarea sa în fața subordonaţilor. De menţionat, în acest caz, 
este faptul că cei care au desfășurat controlul activităţii lt. col. Georgescu nu au găsit de cuviință 
să ceară şi opinia colonelului Vistig în această privinţă, iar la şedinţa organizaţiei de partid care s- 
a soldat cu sancţionarea şefului Serviciului 3 comandantul Regionalei M.A.I. Galaţi nici măcar nu 
a fost invitat. Toate acestea ar fi trecut neobservate, dacă, în acelaşi an, nu ar fi venit în control la 
Galaţi Serviciul Inspecţii al M.A.I., care constată mai multe nereguli grave în activitatea unității — 
fără a remarca însă situaţia tensionată din cadrul direcției şi faptul că şeful ei își pierduse cu totul 
autoritatea — ceea ce a condus la participarea la şedinţa anuală de analiza activităţii unităţii, aşa 
cum se întâmpla, de obicei, în asemenea cazuri, a însuşi ministrului Afacerilor Interne. Cu 
prilejul acestei şedinţe, însă, şeful Serviciului 3 se plânge în faţa ministrului de tratamentul la care 
a fost supus, fiind sprijinit şi de alți actuali şi foşti şefi de servicii din cadrul direcţiei. Membrii 
grupării ce conducea, în realitate, Regionala Galaţi s-au apărat, evidențiind incompetența 
adversarilor lor şi, în acest fel, în locul plictisitoarei autoctitici ce se practica de obicei la astfel de 
şedinţe, ministrul a asistat la o extrem de vioaie bălăcăreală în public, în care toate cadrele medii 
de conducere îşi dezvăluiau reciproc abuzurile şi abaterile. Întreţinerea unei asemenea 
controverse în fața unui personaj precum Alexandru Drăghici avea să se dovedească o mișcare 
foarte neinspirată pentru toți cei în cauză şi în special pentru cei care preluaseră conducerea 
direcției sub acoperirea organizației de partid. După o perioadă de nedumerire, ministrul 
sesizează cauza problemelor apărute în cadrul unităţii, şi-i apostrofează pe cei pe care-i consideră 
vinovaţi de situaţia creată: „Ce sunteţi voi să anchetați ? Sunteţi membri ai biroului organizației 
de bază şi nu aveţi nici o atribuţie de «stăpân», aşa cum vă exprimaţi. Voi aveţi rolul de a 
conduce politic activitatea organizației. Nu aveţi însă nici o atribuţiune de comandant. Ei [Vistig 
şi locţiitorul său — n. ns.] au fost nişte blegi că nu v-au trimis la arest atunci când voi v-aţi luat 
astfel de aere. Voi sunteți militari, nu sunteți anarhiști. Mai sunteți şi obraznici. Este ceva 
nemaipomenit! [...] Nu vă este ruşine, anarhiști ce sunteţi!” (vezi ACNSAS, fond Documentar, 
dosar nr. 13 239, f. 89: Stenograma sedintei de analiză ținută [sic!] în ziua de 11 octombrie 1962 la Galaţi, 
în care a fost analizată activitatea acestei direcţii regionale MAÑ. Pe de altă parte, Al. Drăghici constată, 
cu acest prilej, faptul că Eugen Vistig şi locţiitorul său — căpitanul Bobi — nu aveau nici un fel 
autoritate asupra personalului unității (căpitanul Bobi era chiar înjurat în față de subalterni), iar 
principalul vinovat de această situație era chiar şeful direcției, căruia i se și adresează, spunându-i: 
„Realitatea este că tu [Vistig] ai fost slab, ţi-ai pierdut pantalonii” (ibidem, f. 92). Pe lângă șeful de 
direcţie lipsit de autoritate, a cărui înlocuire se impunea, alte schimbări necesare la Galaţi erau 
cele ale cadrelor medii de conducere care uzurpaseră autoritatea comandantului unităţii şi 
avuseseră proasta inspiraţie să o facă sub acoperirea organizației de bază a P.M.R. din unitate, 
atingând astfel o altă problemă sensibilă în epocă: cea a rolului organelor de partid în cadrul 
M.A.I. şi a controlului exercitat de partid asupra Securităţii. În perioada care a urmat au fost luate 
măsuri disciplinare împotriva tuturor acestora, fiind îndepărtați din funcţiile de conducere 
deținute. 

ministrului Afacerilor Interne nr. 1943 din 15.05.1967. Şi de data aceasta, motivele care 
au determinat îndepărtarea sa din funcție au fost de ordin medical, în plus chiar ofițerul 
cerându-şi pensionarea”!. Cu toate acestea, nu era o măsură definitivă, în ianuarie 1969 
fiind rechemat în activitate, la ordinul preşedintelui C.S.S. şi încadrat pe postul de 
locţiitor şef serviciu în aparatul central al Securității, dar nu a lucrat în această poziție 
decât pentru 9 luni, fiind trecut în rezervă şi pensionat definitiv în octombrie același an. 

În concluzie, dincolo de motivele medicale invocate cu ocazia deselor sale 
schimbări şi destituiri din funcţie, cazul lui Eugen Vistig pare a fi cel al unui ofițer 
incompetent, menţinut în funcții de conducere datorită multiplelor servicii aduse 
partidului şi faptului că se prezenta ca un „cadru de încredere”, unul dintre puţinele pe 
care Partidul Comunist Român le avea în România în momentul în care a cucerit 
puterea. Atunci când situația internă şi rezerva de cadre a partidului au făcut posibilă 
înlocuirea sa, a fost înlăturat fără prea multe menajamente. 

8. Colonelul Nicolae Pandelea (Pandele) — n. noiembrie 1915, în oraşul 
Bârlad, fiul unui mic funcționar, naționalitatea — română, studii — patru clase de liceu, 
profesia de bază — funcționar — şef al Direcţiei Regionale M.A.I. Iaşi în perioada 1948 — 
1958. 

Nicolae Pandelea, fiu al unui fost funcționar al Primăriei Bârlad, după 
absolvirea a patru clase primare, a urmat încă patru clase de liceu în oraşul natal, pe care 
le-a absolvit în cursul anului 1934. Pentru că a reuşit să termine cele patru clase de liceu 
la aproape 19 ani, viitorul şef al Regionalei M.A.I. laşi a fost nevoit în perioada 
următoare să încerce să se angajeze, fără prea mult succes însă, astfel încât, până în 
1937, nu a avut un serviciu stabil. Pe de altă parte, datorită faptului că avea „ceva 
înclinații spre gazetărie”, în aceeaşi perioadă a colaborat la diverse ziare, precum 
„Iimpul” din Cernăuţi. Activitatea sa pe planul gazetăriei nu a dat ulterior prea multe 
motive de satisfacție organelor de cadre ale partidului, dat fiind faptul că s-a făcut 
remarcat prin publicarea, în paginile ziarului „Curentul”, a unui „articol cu caracter 
naționalist”. Fiind însă „ajutat de unii prieteni ce duceau activitatea progresistă”, N. 
Pandelea a întrerupt apoi orice legătură cu publicațiile cu caracter naționalist, pentru a 
„începe să activeze în colectivul redacției revistei antifasciste «Păreri», unde scrie mai 
multe articole”. A devenit cunoscut, în această perioadă, şi ca autor de piese de teatru, 
„în care descria viața de mizerie a tineretului, având, în general, un caracter progresist”. 
Intre „operele” viitorului șef al organelor de represiune din regiunea Iaşi erau citate 
piesele „Jurnalul”, „Ajun de nuntă” şi „Victimele”?2, 

Deși nu a avut contacte semnificative cu membrii P.C.R., Nicolae Pandelea a 
fost arestat de către organele de Siguranță de două ori până în 1937: în 1935, pentru 
deținerea „Manifestului Partidului Comunist” şi în 1936, de data aceasta împreună cu 
mai mulți tineri, în timp ce, împreună cu aceștia, „studiau o piesă progresistă”. Acest 


9! Idem, fond Cadre, dosar personal Visżzig Eugen, f. 2: Notă raport privind pe colonel Vistig [...] 
Eugen, locțiitor sef direcție la Direcția Regională M.A.I. Galaţi, semnată de şeful Direcţiei Cadre, 
colonel Pateşan Ioan și şef serviciu, colonel Simionescu Aurel, copie din 04.07.1073. 

92 ANIC, fond CC al PCR, Secţia Administrativ — Politică (Dosare Anexe), dosar nr. 96/1955, f. 
130: referat de cadre privind activitatea colonelului Pandelea Nicolae, din 10.08.1955, semnat de 
şeful Direcţiei Cadre a M.A.I., general-maior Demeter Alexandru. 

gen de probleme a luat sfârșit pentru tânărul „ziarist” o dată cu încorporarea sa în 
armată, în 1937, când a fost trimis să-şi efectueze serviciul militar în cadrul 
Regimentului 33 Artilerie Bârlad. În 1938, după ce a fost „lăsat la vatră” cu gradul de 
caporal, s-a angajat ca funcționar la fabrica „Sett” din Bucureşti, pentru ca, după scurt 
timp, să se angajeze în calitate de încasator pe autobuzele C.F.R. S-a menţinut în această 
funcţie până în 1940, când a fost avansat și numit şef al autogării C.F.R. din Focşani, 
apoi a celei din orașul Ismail, post pe care l-a păstrat până în 1944. 

Cât timp a fost angajat al C.F.R., N. Pandelea a întrerupt relaţiile sale cu 
„tovarăşii ce duceau activitate progresistă”, dar, după 23 august 1944, a realizat că 
strângerea legăturilor cu mişcarea comunistă putea să-i garanteze o poziție mai bună 
decât cea de şef de autogară C.F.R. De aceea, a revenit la vechea sa profesie de ziarist, 
preluând postul de redactor al revistei „Păreri? din Bârlad și a atras astfel atenția 
organelor P.C.R. din regiune, care i-au încredințat în scurt timp funcția de secretar al 
organizaţiei judeţului Tutova a Apărării Patriotice. După formarea Guvernului Groza, 
în martie 1945, Pandelea a fost considerat ca prezentând suficiente garanții pentru a fi 
numit şef al Poliției Oraşului Bârlad, la conducerea căreia s-a menţinut până în cursul 
lunii iunie 1948, când a preluat, pentru scurt timp, funcţia de inspector regional la 
Siguranța din Galați. La 1 septembrie 1948, după înființarea Direcţiei Generale a 
Securităţii Poporului, a fost mutat în fruntea Direcţiei Regionale de Securitate Iaşi, fiind 
încadrat cu gradul de locotenent-colonel. 

În toate funcţiile pe care le-a deţinut anterior numirii sale la conducerea 
Regionalei de Securitate lași, se aprecia că Nicolae Pandelea ar fi „dovedit ataşament 
față de partid, muncind cu spirit de răspundere şi cu rezultate pozitive în activitatea lui”. 
Şi la conducerea organelor de represiune din regiunea aşi părea să fi obținut „rezultate 
pozitive”, ceea ce, pe atunci, se traducea prin arestarea, în 1949 — 1950, a mai multor 
„grupuri subversive” şi a unor fugari, care „terorizau populaţia” de pe raza regiunii, 
încadrarea aparatului de Securitate cu „elemente cinstite și ataşate” etc. În perioada 
1951 — 1952, însă, „începuse să slăbească activitatea tovarăşului colonel Pandelea”, care 
„era oarecum dezinteresat de muncă”, dar, fiind „controlat îndeaproape” după 1953 şi 
„tras de conducerea Ministerului la răspundere”, şeful Regionalei de Securitate laşi a 
„trecut hotărât la lichidarea lipsurilor din activitatea lui”, obținând „rezultate concrete în 
depistarea dușmanului”. În urma acestei schimbări de atitudine, N. Pandelea a fost 
„ales” ca membru supleant al Biroului Comitetului Regional P.M.R. Iaşi, fund totodată 
confirmat în funcția deținută. În august 1955, colonelul Pandelea părea să se bucure de 
susținerea conducerii M.A.I., o dovadă fiind şi aprecierile la adresa sa ale lucrătorilor de 
cadre ai ministerului: 

„E un tovarăş bine pregătit profesional, cu experiență în muncă. Datorită 
pregătirii lui, se bucură de prestigiul necesar unui comandant. E exigent faţă de lipsuri, 
cu orientare justă în munca sa”. 

Imaginea pozitivă oferită de Direcţia Cadre a M.A.I. era însă înșelătoare. Peste 
numai trei ani, în septembrie 1958, în cadrul unei şedinţe de analiză a activității 
organelor M.A.I., ministrul Al. Drăghici înfiera în public modul în care colonelul 


95 Ibidem, f£. 131. 
94 Ibidem. 


40 


Fişe biografice ale şefilor direcțiilor regionale ale Securității... 


Pandelea înțelegea să exercite conducerea organelor de represiune de la nivelul regiunii 
laşi: 

„Tovatăşul Pandele este de multă vreme în fruntea acestei regiuni, totuşi 
activitatea lui este foarte slabă. Tovarăşul este un element liberalist, lipsit de metode de 
muncă, de fermitate față de ofițeri, contează ca un tată bun în fața lucrătorilor, a 
leneşilor. Pe socoteala cui face tovarășul aceste lucruri, cui face el aceste concesii, cu ce 
drept ? Toate aceste lucruri, tovarăşi, se reflectă în muncă”%. 

Schimbarea lui Nicolae Pandelea din funcţia deținută părea iminentă, în cazul în 
care acesta nu dădea dovezi grabnice de îndreptare. În cazul său, însă, demiterea avea să 
se dovedească un motiv minor de preocupare, dat fiind faptul că a reușit să treacă brusc 
în categoria „duşmanilor poporului”. La peste zece ani de la numirea sa în funcţia de şef 
al Regionalei M.A.I. laşi, organele de Securitate au descoperit că Nicolae Pandelea, 
fostul dramaturg „progresist” din perioada interbelică, dovedise un real talent şi în 
compunerea de note informative pentru Siguranță. Adjunctul lui Al. Drăghici de atunci, 
generalul Vasile Negrea, relata ulterior foştilor subordonați ai colonelului Pandelea 
reacţia acestuia la aflarea veștii că a fost deconspirat: 

„Faptul că aici [la Regionala M.A.I. laşi] s-a muncit slab, este tot o consecință a 
prezenţei lui Pandelea la această regiune. După ce a venit din concediu, în 1958, şi a fost 
chemat la şedinţa cu tov. ministru, la Bucureşti, el a căutat s-o «scalde». După ce a fost 
tras la răspundere, parcă a făcut ceva. Nu a putut face prea mult, date fiind poziția lui şi 
antecedentele, care îl trăgeau înapoi. Trecutul lui este foarte urât, fiindcă a fost 
informatorul Siguranţei şi a minţit partidul. Când a fost descoperit, a început să plângă. 
Slaba muncă de aici şi în special de la Bârlad, lui i se datorește (sic!)”%. 

Colonelul Pandelea avea toate motivele să fie îngrijorat cu privire la viitorul său, 
dat fiind faptul că ministrul Drăghici nu s-a limitat la destituirea sa din funcție. Potrivit 
lui Gheorghe Enoiu, în 1958 — 1959 fostul şef al Regionalei M.A.I. Iaşi a petrecut o 
perioadă în arestul din Calea Plevnei al Direcţiei a VIII-a Anchete a Securităţii, unde 
Nicolae Pandelea a putut afla şi el, la rândul lui, alături de atâţia „duşmani ai poporului”, 
ce însemna a fi supus rigorilor legii în regimul de democraţie populară”. 

Cât despre conducerea Regionalei M.A.I. Iaşi, aceasta a fost preluată, din 1960, 
după o lungă perioadă de interimat, de către colonelul Gheorghe Zodian. 

9. Maiorul Eugen Dascălu (Dascăl) % — n. martie 1910, com. Sirioara, 
regiunea Cluj, fiul unui mic funcționar, naționalitatea — probabil evreu, studii — şase 


95 %%%, Cartea Albă a Securităţii, vol. ITI, Bucureşti, Serviciul Român de Informaţii, 1995, p. 135: 
Concluziile tovarăsulni ministru Alexandru Drăghici, din 18 sept. 1958. 

% ACNSAS, fond Documentar, dosar nr. 13 185, f. 63: Stenograma ședinței de analiza muncii Direcției 
Regionale M.A.I. laşi, ținută în ziua de 31 octombrie 1959 

9 Idem, fond Cadre, dosar personal Enoiu Gheorghe, f£. 42: Raport către tovarășul presedinte al 
Consiliului Securității Statului, alcătuit de Enoiu I. Gheorghe, din 28.11.1967. Colonelul Pandelea 
pare să fi inaugurat o adevărată tradiție, în această privinţă, a şefilor Regionalei M.A.I. Iași, dat 
fiind faptul că şi succesorul său în funcţie, colonelul Gheorghe Zodian, a putut face cunoștință 
cu arestul Securităţii la scurtă vreme după destituirea sa din funcţie, în 1967. 

% Neagu Cozma, fostul şef al Direcţiei de Contraspionaj a Securității, susține că adevăratul nume 
al acestui ofițer ar fi fost Davidovici (vezi N. Cosma, Cupola. Din culisele Securităţii, Ed. Globus, 
Bucureşti, f.a., p. 76). Este posibil ca acesta să fie adevărul, pentru că, având în vedere biografia 

clase elementare şi trei clase de ucenici, profesia de bază — tinichigiu — șef al Direcţiei 
Regionale M.A.I. Maramureş (Baia Mare) în perioada 1951 — 1958. 

Viitorul şef al Regionalei M.A.I. Maramureş a absolvit şase clase primare în 
1923, fiind angajat ulterior ca ucenic la un atelier de tinichigerie din oraşul Cluj. 
Perioada de ucenicie a finalizat-o în cursul anului 1926, absolvind, între timp şi trei clase 
de ucenici. În următorii ani, până în 1929, a continuat să lucreze în același atelier unde-și 
efectuase perioada de ucenicie. În perioada cât a lucrat la atelierul de tinichigerie din 
Cluj, E. Dascălu a intrat în legătură şi cu „unii tovarăşi care duceau activitate ilegală”, 
„activând” de atunci în cadrul mișcării „muncitoreşti”, mai întâi în interiorul unei 
organizaţii sindicale, iar apoi „pe linie de U.T.C.” 9, 

În urma colaborării sale cu mișcarea comunistă ilegală, Fugen Dascălu a fost 
arestat ulterior în repetate rânduri de către organele române de Siguranță, prima sa 
arestare producându-se în 1929, când a fost însă eliberat, „din lipsă de probe”. Ulterior 
eliberării sale din arest, a lucrat, „mai mult ocazional”, la diferite ateliere de tinichigerie 
din Cluj şi a continuat, totodată, să „ducă activitate pe linie de U.T.C.”, motiv pentru 
care a fost şi admis ca membru al acestei organizaţii şi apoi cooptat chiar în forurile de 
conducere de la nivel judeţean. În calitatea sa de proaspăt activist U.T.C., a luat parte la 
unele greve, a difuzat materiale de propagandă a partidului şi s-a achitat de toate 
„sarcinile” încredințate de către conducere. Consecințele activismului său politic nu au 
încetat să apară, Eugen Dascălu fiind arestat în cursul anului 1931 şi condamnat, de 
această dată, la un an închisoare. Şi-a executat pedeapsa la Cluj, până în 1932, iar 
ulterior, în loc să fie eliberat, a fost dus sub escortă la Divizionul 4 Tunuri de Munte, 
pentru a fi încorporat în armată. Aici, din cauza „mizeriei şi a bătăilor”, viitorul ofițer de 
Securitate nu a rezistat decât două săptămâni, după care a dezertat din armată, 
ascunzându-se în oraşul Cluj. În 1933, a fost descoperit, arestat din nou, condamnat la 
trei luni de închisoare pentru dezertare şi apoi reîncadrat în unitatea militară din care 
fugise, unde şi-a satisfăcut stagiul militar, până în 1935. 

Măsurile coercitive adoptate împotriva sa l-au determinat pe Eugen Dascălu, 
după eliberarea din armată, să reducă semnificativ legăturile cu mişcarea comunistă 
ilegală, până la nivelul unor contacte sporadice. În perioada următoare, el s-a dedicat 
profesiei sale, în 1935 — 1936 lucrând la diverse ateliere de tinichigerie din Cluj, pentru 
ca, din 1936, să-şi deschidă un atelier de acelaşi profil în oraş. A continuat să lucreze la 
atelierul propriu până în 1942, cu mici întreruperi, cum a fost o perioadă de trei luni, în 
1938, când a fost reținut din nou, cel mai probabil pentru că, deşi redusese legăturile cu 
mișcarea comunistă, continuase să îndeplinească diverse sarcini de mai mică importanță 
solicitate de conducătorii acesteia. Din 1942, viitorul şef al Regionalei de Securitate Baia 
Mare a fost încadrat în diverse detaşamente de muncă forțată şi, până în 1945, s-a 
deplasat împreună cu aceste detașamente, pentru a efectua diverse lucrări de fortificaţii, 


lui E. Dascălu, aparținea în mod aproape sigur comunităţii mozaice din România acelor ani, dar, 
dacă avem în vedere numărul mare al erorilor din acest volum de „memorii”, nu se poate garanta 
că acesta ar fi adevăratul nume al lui Dascălu. 

% ANIC, fond CC al PCR, Secţia Administrativ — Politică (Dosare Anexe), dosar nr. 96/1955, f. 
40: Referat de cadre privind activitatea maiorului de Securitate Dascălu Eugen, din 16 mai 1955, 
semnat de şeful Direcţiei Cadre a M.A.I, general maior Demeter Alexandru. 

din Ungaria până la Bratislava, în Slovacia. Odată ajuns în Bratislava, E. Dascălu a reuşit 
să dezerteze din detaşamentul în care era încadrat şi a stat ascuns în oraș până la 
ocuparea acestuia de către Armata Roşie, în 19451%. Abia după acest moment a 
considerat că se putea întoarce în siguranță în România, revenind la Cluj în cursul anului 
1945, unde şi-a redeschis atelierul de tinichigerie. A fost unul dintre puţinii 
supraviețuitori ai familiei sale după război, mama şi cinci dintre cei şapte frați ai săi 
decedând „în deportare”. 

Ajuns la Cluj, Eugen Dascălu nu a ţinut multă vreme deschis atelierul pe care-l 
deţinea, dat fiind faptul că implicarea în politică se putea dovedi mult mai profitabilă. 
Astfel, din 1945, a fost primit ca membru al P.C.R., pentru ca, din 1946, să renunţe la 
activitatea de tinichigiu pentru a deveni activist al partidului, calitate în care a şi lucrat, 
până în 1948, la Judeţeana P.C.R. Cluj. Din 1948, a fost încadrat ca lucrător operativ în 
noile organe de represiune ale regimului, la Direcţia Regională a Securităţii Poporului 
Cluj. Chiar de la încadrarea sa în Securitate, E. Dascălu s-a dovedit a fi „un tovarăș 
conştiincios în muncă”, ce se străduia „pentru însuşirea muncii, pentru pregătirea sa 
profesională”, motive pentru care a fost și avansat treptat, mai întâi la funcția de şef 
birou, apoi de şef secţie în cadrul Regionalei de Securitate Cluj, pentru ca, din 1951, să 
fie numit în funcţia de comandant al Direcţiei Regionale Baia Mare (redenumită ulterior 
Maramureş). 

În exercitarea conducerii organelor de Securitate din regiunea Baia Mare, 
maiorul Dascălu a părut să satisfacă, la început, exigenţele acestui post, obținând o serie 
de „rezultate pozitive”, ceea ce se traducea, pe atunci, în depistarea unor fugari care 
acționau pe raza regiunii, arestarea unor contrabandişti, instruirea şi controlul 
subalternilor. Este adevărat, Direcţia Cadre a M.A.I. nu putea să numească succese 
foarte importante ale ofițerului în 1955, dar impresia lăsată în acel moment era în 
general pozitivă, aşa cum o dovedesc și următoarele aprecieri ale şefului acestei din 
urmă direcţii, general-maior Alexandru Demeter: 

„Tovarăşul maior Dascălu Eugen a căpătat experienţă în munca de conducere, 
are o bună pregătire profesională, fapt ce face să se descurce ușor în sarcinile ce le are. 
Este un tovarăş serios, cu spirit partinic, cu atitudine justă față de muncă. [...] Se ocupă 
de controlul activităţii oamenilor, în mod periodic a organizat controale urmate de 
analiză a subunităţii [controlate], cu care ocazie a luat o serie de măsuri pentru 
îmbunătăţirea muncii. [...] Apreciem pe tovarășul maior Dascălu ca un tovarăș 
corespunzător funcției ce o are şi cu perspective” 101, 

În 1954, ca urmare a „recomandării” Hotărârii C.C. al PMR. nr. 41/1953 
maiorul Dascălu a fost primit în cadrul Biroului Comitetului Regional P.M.R. Baia 
Mare, asemenea tuturor celorlalți comandanți ai structurilor regionale de Securitate de la 
nivelul R.P.R. Totul părea să anunţe începutul unei cariere de durată a acestui ofițer în 
fruntea organelor de represiune din regiune, dar, în decurs de numai câțiva ani, 
percepția conducerii M.A.I. asupra activităţii sale s-a modificat radical. Astfel, în cadrul 
unei şedinţe de analiză de la conducerea ministerului din 18 septembrie 1958, ministrul 
Al. Drăghici îl acuza cu vehemenţă pe maiorul Dascălu pentru faptul că s-ar fi 


100 Thidem, f. 41. 
101 Tbidem, ff. 41 — 42. 

comportat „ca un tată bun față de subalterni, nu ia măsuri, nu se simte controlul 
comandantului, nu se simte autoritatea comandantului, oamenii își fac de cap, domneşte 
anarhia, sarcinile nu sunt executate, nu sunt trași la răspundere oamenii pentru că nu au 
executat ordinele” 1%. Chiar dacă, de cele mai multe ori, asemenea atenționări ale 
ministrului erau numai un avertisment la adresa șefilor de unități a căror activitate era 
considerată nemulțumitoare, în cazul lui Eugen Dascălu apostrofarea de mai sus a ţinut 
loc de anunț al destituirii din funcție. Demiterea efectivă s-a produs la 1 noiembrie 
1958, când locul acestuia la conducerea Regionalei MAI Baia Mare a fost luat de către 
locţiitorul său de până atunci, locotenent-colonelul Andrei Simion. 

10. Locotenent-colonelul Mihail Kovacs (n. 28.09.1912, oraşul Turda, fiul 
unui muncitor agricol, naționalitatea — maghiară, studii — patru clase de liceu, profesia 
de bază — matriţer sticlar) — şeful Direcţiei Regionale M.A.I. Mureş — Autonomă 
Maghiară în perioada 1952 — 1961. 

Mihail Kovacs a absolvit patru clase primare în 1925, pentru a urma ulterior, 
până în 1929, cursurile liceului din oraşul Turda. În perioada frecventării liceului, a 
muncit şi ca ziler la fabrica de sticlă din localitate. Din 1929, s-a angajat ca ucenic la 
fabrica mai sus menţionată, calificându-se în meseria de matriţet sticlar. A continuat să 
lucreze în aceeași întreprindere şi după terminarea perioadei de ucenicie, până în cursul 
anului 1933, când a fost încorporat în cadrul Regimentului 16 Artilerie Grea Focşani. 
Anterior încorporării sale în armată, M. Kovacs a întreţinut legături sporadice cu 
„Mişcarea muncitorească” şi a fost de mai multe ori arestat din acest motiv, dar numai 
pentru perioade scurte, fiind pus ulterior în libertate, „din lipsă de probe”1%. După 
satisfacerea stagiului militar, în 1934, s-a întors la fabrica de sticlă din localitatea natală, 
unde a continuat să lucreze până în 1944, cu excepţia unei scurte perioade, de trei luni, 
în 1939, când a fost angajat în cadrul Uzinelor Vulcan din Bucureşti. În perioada 
activităţii sale în această unitate, Mihail Kovacs era cunoscut, potrivit aprecierilor 
lucrătorilor de cadre ai M.A.I. din 1955, drept „unul dintre cei mai capabili muncitori 
din cadrul fabricii, conştiincios şi cu simţ muncitoresc dezvoltat”. „Simţul muncitoresc” 
al acestuia a fost dovedit şi de implicarea în diverse acțiuni revendicative, în februarie 
1944 viitorul şef al Regionalei M.A.I. Mureş organizând o grevă de protest împotriva 
colectelor care se organizau de către autoritățile maghiare pentru „sprijinirea frontului”. 
Din acest motiv, 1 s-a anulat ordinul de mobilizare și a fost trimis în detașamentul de 
muncă Bumbeşti — Livezeni, în cadrul căruia a lucrat până în cursul lunii martie 1945, 
când a fost desconcentrat şi s-a înapoiat în fabrica din Turda. 

Activitatea desfăşurată anterior intrării Armatei Roşii pe teritoriul României de 
către viitorul colonel Kovacs a constituit o serioasă recomandare pentru acesta, odată 
cu instaurarea noului regim politic. Astfel, a fost admis în rândurile membrilor P.C.R. la 
scurtă vreme după întoarcerea sa la Turda, în 1945, pentru ca, „încă de la început”, să i 
se încredințeze diverse „munci de răspundere”, fiind numit secretar al celulei sindicale 


102 *%%, Cartea Albă a Securităţii, vol. II, p. 135: Concluziile tovarăşului ministru Alexandru Drăghici, 
din 18 sept. 1958. 

103 ANIC, fond CC al PCR, Secţia Administrativ — Politică (Dosare Anexe), dosar nr. 96/1955, f. 
79: Referat de cadre privind activitatea locotenent-colonelului Kovacs Mihail, din 27.05.1955, 
semnat de şeful Direcţiei Cadre a M.A.I, general maior Demeter Alexandru. 

din fabrica de sticlă, apoi președinte al comitetului de fabrică. Din martie 1946, i s-a 
încredințat funcţia de preşedinte al Sindicatului Metalo-Chimic din Turda şi, remarcat 
fiind pentru că s-ar fi achitat de sarcinile încredințate „în condițiuni bune, dovedind o 
orientare justă, inițiativă și simț de răspundere”, a fost trimis de organele de partid, din 
mai 1947, la un curs de pregătire organizat de Ministerul Industriei şi Comerţului. După 
absolvirea acestui curs, a fost numit subinspector în cadrul Controlului Economic 
Turda, funcţie în care a fost păstrat până în aprilie 1948, pentru ca, din această lună, să 
fie promovat în postul de inspector regional al S.M.T. Cluj. Şi în aceste funcții, 
încredințate de organele de partid, Mihail Kovacs a „lucrat disciplinat”, reuşind să 
instrumenteze o serie de cazuri referitoare la „infractori economici”, fapt pentru care „a 
fost de mai multe ori evidenţiat şi i s-au acordat premii” 104. 

Activitatea sa pe linia de anchetare a infracțiunilor economice, ca şi dosarul de 
cadre impecabil, după standardele din acea vreme, l-au recomandat pe Mihail Kovacs 
pentru încadrarea în organele de represiune ale regimului, care s-a produs în cursul 
anului 1948, prin numirea sa în funcţia de chestor al Siguranţei Turda. După înființarea 
Securităţii Poporului, la 28 august 1948, şefului de până atunci al Siguranţei Turda i s-a 
acordat gradul de căpitan, fiind numit, totodată, şef al Serviciului Judeţean de Securitate 
Turda. A fost menţinut în această poziție până în cursul lunii ianuarie 1951, când i s-a 
încredințat conducerea nou înființatei Direcţii Regionale de Securitate Hunedoara, 
pentru ca, din luna septembrie 1952, să fie mutat la conducerea organelor de Securitate 
din Regiunea Mureş — Autonomă Maghiară!%. 

În toate funcţiile deţinute, mai ales atâta timp cât a condus organele de 
represiune din fostul județ Turda și din regiunea Hunedoara, M. Kovacs a avut un 
palmares cu adevărat impresionant în „lupta” cu „elementele contrarevoluţionare” din 
zona sa de competență. Organele de cadre ale M.A.I. notau ulterior faptul că s-ar fi 
dovedit a fi „un tovarăș atașat, participând la acţiunile grele, unde s-a orientat just, 
având curaj şi inițiativă”, iar datorită „muncii depuse în anii 1949 — 1951” de către 
acesta „au fost depistaţi mai mulți fugari şi elemente contrarevoluționare, atât la Turda, 
cât şi la Hunedoara, în special în munţii Hațegului” 1%, În realitate, acest ofiţer s-a 
dovedit tovarăş atât de „ataşat”, încât a ordonat şi condus personal, în perioada 1949 — 
1950, mai multe operațiuni de asasinare a unor persoane din rezistenţa anticomunistă 
(Constantin Vodă, Nicolae Salagea, Victor Marc, loan Andreşel, Traian Pom, Iosif Trifa 
etc.) 1%. Datorită serviciilor aduse regimului atâta timp cât s-a aflat la conducerea 
organelor de represiune din regiunile mai sus amintite, Mihail Kovacs a fost avansat 
succesiv în grad, de la căpitan (în 1948), la maior (23 aug. 1949), locotenent-colonel 
(1954) şi, în final, colonel (din 1959) 1%, bucurându-se, totodată, de aprecierea 


104 Ibidem, f. 80. 

105 Liviu Pleşa (edit.), op. cit, p. 617. 

10% ANIC, fond CC al PCR, Secţia Administrativ — Politică, dosar nr. 96/1955, f. 80. 
107 Liviu Pleşa (edit.), op. cit., p. 617. 

108 Thidem. 

conducerii Securității pentru faptul că ar fi avut „spirit de răspundere față de muncă” şi 
se preocupa „de aplicarea ordinelor şi directivelor conducerii ministerului”. 

La conducerea Direcţiei Regionale M.A.I. Autonome Maghiare, M. Kovacs a 
continuat să obţină rezultate în depistarea grupurilor de „elemente duşmănoase, 
citându-se, în acest sens, de către Direcţia Cadre a M.A.I., arestarea membrilor unor 
„secte ilegale, care duceau acțiuni de subminare a regimului nostru”, prinderea unor 
„fugari răzleți”, care acționau pe teritoriul regiunii, dar rezultatele activităţii sale nu au 
mai oferit atâtea motive de satisfacţie conducerii M.A.I. precum în trecut. În 1954, a 
fost organizat „un control de fond” la direcţia regională condusă de M. Kovacs, ocazie 
cu care a fost constatată existența a numeroase „lipsuri” în activitatea organelor de 
represiune, cele mai grave constând în practicarea de către ofițerii Regionalei M.A.I. a 
unor „metode înapoiate în munca de Securitate, care împiedicau descoperirea activității 
clandestine a dușmanului”, „insuficienta preocupare în aplicarea ordinelor şi directivelor 
muncii de Securitate” etc. Deficienţele din activitatea direcţiei au fost imputate şefului 
acesteia, care a fost atenționat de către conducerea ministerului, dar aceasta nu a afectat 
cu nimic cariera maiorului Kovacs, care are parte de o nouă avansare în grad, devenind 
locotenent-colonel în cursul aceluiaşi an. A continuat să fie menţinut în fruntea 
Direcţiei Regionale M.A.I. Mureş Autonomă Maghiară până la sfârşitul anului 1961, 
când a fost destituit şi înlocuit în funcţie de locotenent-colonelul Nicolae Sidea, ce 
ocupase până atunci postul de locţiitor al şefului Regionalei M.A.I. Iaşi. 

După schimbarea din funcţie a colonelului Kovacs, foștii săi subalterni, în buna 
tradiție a instituţiei, s-au plâns în fața ministrului Al. Drăghici de faptul că slabele 
rezultate în activitatea informativă ale direcţiei regionale din care făceau parte s-ar fi 
datorat, în mare măsură, fostului comandant al acesteia, şeful Secţiei a VIII-a Anchete 
afirmând explicit aceasta: 

„În legătură cu calitatea slabă, în anumite domenii de activitate, aceasta este şi o 
urmare a faptului că fostul şef al regiunii — col. Covaci [Kovacs], nu a muncit cu același 
stil cu care munceşte tov. lt. col. Sidea. Lui nu-i plăcea să citească materialele. Dacă şefii 
secţiilor mergeau cu anumite dosare la el, și ex. îl dau pe tov. Singeorzan, care, după ce a 
fost instalat în noul post, venind la tov. Covaci, în 5 minute l-a întrebat cum s-a instalat 
şi i-a semnat toate materialele, fără să mai studieze, să vadă despre ce era vorba. Acest 
fel de a rezolva problemele s-a răsfrânt și asupra noastră, în sensul că nici noi nu am 
controlat munca subalternilor în suficientă măsură” 109, 

Ministrul Drăghici nu a luat însă prea mult în seamă aceste plângeri, 
mulțumindu-se numai să constate că astfel se confirma „temeinicia măsurii luate” prin 
destituirea din funcţie a fostului colonel Kovacs. Înfierarea lui devenise inutilă, atâta 
vreme cât cariera în Securitate a acestui „cadru de nădejde” al partidului tocmai se 
încheiase. 

11. Maiorul Petre Socol (n. 20 iulie 1927, în Ploieşti, fiul unui muncitor cofetar, 
profesia de bază — strungar, studii, la numirea în funcţie — şapte clase elementare şi 
patru clase profesionale, cursul de specializare cu durata de un an în U.R.S.S.) — şef al 
Direcţiei Regionale M.A.I. Oltenia (Craiova) în perioada 1956 — 1963. 


109 ACNSAS, fond Documentar, dosar nr. 13 266, f. 50: Stenograma ședinței din 11 aprilie 1962, în 
care s-a analizat activitatea Direcției Regionale M.A.I. Mures Autonomă Maghiară. 

Maiorul Socol absolvise, în 1941, şapte clase elementare, intrând apoi ucenic la 
societatea petrolieră „Unirea? din Ploieşti, unde a urmat şi cursurile unei şcoli 
profesionale. Intrat în legătură cu U.T.C. încă din 1942, a participat la diferite acțiuni ale 
organizației din acea vreme, precum răspândirea de manifeste, strângerea de fonduri 
pentru „Ajutorul Roşu” etc. Cu ocazia evenimentelor de la 23 august 1944, a făcut parte 
din gărzile muncitoreşti care au păzit întreprinderile din Ploieşti, pentru a nu fi distruse 
de armata germană în retragere. Scos din producţie încă din octombrie 1944, a fost 
numit secretar al Comitetului judeţean al U.T.C. Prahova, îndeplinind această sarcină 
până la autodizolvarea U.T.C., în 1948. În perioada 1945 — 1948, a fost cooptat ca 
activist în diferite comitete și organizaţii de tineret existente în România de atunci şi a 
luat parte la Festivalul Mondial al Tineretului de la Praga, fiind apoi retrimis în 
producţie, la cererea lui, pentru a-și da examenul de calificare în meseria de strungar. În 
1948, a fost promovat în munca de responsabil organizatoric al Comitetului Judeţean 
U.T.M. Prahova, apoi instructor la organizaţia U.T.M. Bucureşti, primind, în final, 
funcţia de instructor central al U.T.M. In noiembrie același an, a fost însă destituit din 
funcția deţinută, pentru unele abateri și trimis ca responsabil organizatoric al 
Organizaţiei U.T.M. din Uzinele „23 August” Bucureşti. Din iunie 1949 a obţinut o 
nouă promovate, fiind numit secretar al Comitetului Judeţean U.T.M. Sibiu, pentru ca, 
din luna septembrie a aceluiaşi an, să obțină din nou funcția de instructor la C.C. al 
LMI, 

Intrarea lui Petre Socol în rândul organelor de represiune s-a produs în martie 
1951, când a fost încadrat cu gradul de locotenent şi repartizat la Direcţia Generală 
Politică — Direcţia Organizare şi Instructaj a Ministerului Afacerilor Interne, în funcția 
de şef al Biroului Control şi Instructaj pentru Comandamentul Trupelor de Pompieri. 
Din această funcţie a fost promovat, în ianuarie 1952, la conducerea Secţiei Instructaj 
din cadrul aceleiaşi direcţii. Pentru rezultatele obținute, a fost avansat la gradul de 
locotenent-major, în mod excepţional, la doar câteva luni de la încadrare, la 23 august 
1951. În septembrie 1952, a fost repartizat la Direcţia Cercetări Penale a Securităţii, 
unde, după scurt timp, a primit şi funcţia de şef de serviciu. În această nouă poziţie, a 
participat la „rezolvarea” unor „anchete grele”, dovedind „pricepere şi orientare” în 
instrumentarea lor, remarcându-se în fața superiorilor ca „un tovarăş cu multă putere de 
muncă, hotărât şi perseverent, energic şi combativ”!!!. Acestea au fost şi motivele 
pentru care a fost avansat succesiv în grad, „la excepțional”: din mai 1953 — căpitan, iar 
de la 23 august 1954 — maior. În perioada ianuarie 1955 — ianuarie 1956, a urmat 
cursurile de specializare în munca de Securitate din U.R.S.S., iar, la întoarcere, 
conducerea ministerului hotărăşte că-i poate încredința o funcție de mare importanță, 
fiind astfel numit, la nici 30 de ani, în fruntea unei Direcţiei Regionale M.A.I. Oltenia. S- 
a bucurat de aprecierea conducerii ministerului şi în această funcţie, iar plecarea sa din 
fruntea Regionalei M.A.I. Oltenia, în 1963, poate fi văzută, mai degrabă, ca o avansare, 
dacă avem în vedere faptul că a fost transferat în cadrul Direcţiei Generale de 


110 FI, Dobre (coord.), Securitatea ..., vol. I, pp. 72 — 73: Fişă de cadre privind confirmarea 
maiorului Socol Petre în funcția de şef al Direcţiei regionale a M.A.I. Craiova, din 2 martie 1956, 
semnată de şeful Direcţiei Cadre a M.A.I, gen. — maior Demeter Alexandru. 

111 Ibidem, p. 73. 

Informații, fiind numit șef al Direcţiei „C” din cadrul acestei structuri prin Ordinul 
ministrului Afacerilor Interne nr. 1324/15.02.1964112, iar ulterior a activat în calitatea de 
ofițer „acoperit” în străinătate — un ofițer „acoperit” care lucrase, timp de aproape şapte 
ani, în funcţia foarte vabila de şef al unei direcții regionale a M.A.I. 113 

12. Colonelul Mauriciu Ştrul (n. 14 aprilie 1911, în 
comuna Sărmaş, jud. Mureş, fiul unui fost comerciant, 
naționalitatea — evreu, studii — Facultatea de Drept, profesia 
de bază — avocat) — şef al Direcției Regionale M.A.I. Ploieşti 
în perioada 1951 — 1961. 

Mauriciu Ştrul a absolvit, în 1921, patru clase 
primare în comuna natală, urmând apoi, de-a lungul 
perioadei 1921 — 1928, cursurile liceului evreiesc „Tarbut” 
din Cluj şi pe cele ale liceului din Gheorgheni. În 1928 s-a 
înscris la Facultatea de Drept din Bucureşti, cursuri fără 
frecvenţă, pe care a absolvit-o în 1932. În această perioadă, a 
lucrat şi în calitate de funcționar la un cabinet de avocatură 
din orașul Gheorgheni. În perioada 1932 — 1933 şi-a efectuat stagiul militar, pentru ca, 
din 1933, să lucreze ca avocat stagiar, apoi în calitatea de avocat asociat, într-un cabinet 
de avocatură din orașul Luduş, pe care l-a şi preluat după pensionarea deținătorului său. 
În 1936 s-a căsătorit cu fiica proprietarului evreu al unei mori din Târgu Mureş. Din 
1940 a fost nevoit să-şi închidă cabinetul de avocat din Luduş, al cărui proprietar 
devenise, datorită adoptării noii legislații antisemite, iar în perioada următoare, până în 
1942, a lucrat în serviciul socrului său, la moara din Târgu Mureş!14. După 1942, a fost 


112 ACNSAS, fond D.M.R.U. a M.A.L., inventar nr. 7381/1964, dosar nr. 6, nenumerotat. Cel 
mai probabil, Direcţia „C” a D.G.I. din 1964 era echivalenta Direcţiei a VI-a din cadrul 
Direcţiei Generale de Informaţii Externe, după reorganizarea aparatului de Securitate din 1967. 
De aceea, se poate presupune faptul că Direcţia „C”, asemenea Direcției a VII-a în 1967, avea 
drept obiect de activitate „penetrarea” serviciilor de spionaj străine, apărarea reprezentanţelor 
României în exterior şi întreprinderea de diverse acţiuni împotriva emigrației române din 
străinătate. 

113 Vezi Liviu 'Ţăranu, Ion Mihai Pacepa în dosarele Securităţii. 1978 — 1980, Bucureşti, Ed. 
Enciclopedică, 2009, p. 416: Tabel — cadre deconspirate, alcătuit de Comisia de anchetă în cazul 
Pacepa, din septembrie 1979. În 1979, Petre Socol avea gradul de general-maior. Cu prilejul 
anchetei desfăşurate după fuga în străinătate a lui Pacepa, fostul şef al Direcţiei de 
Contraspionaj, Neagu Cosma, considera numirea lui P. Socol şi a altora, la fel de bine 
„conspiraţi”, în posturi de diplomaţi în ţările occidentale, drept „râsul de pe lume [...] bătaie de 
joc la adresa unor sarcini de partid” — vezi żbidem, p. 289: Raport, din 15 septembrie 1978. 

114 De obicei, pentru ofițerii cu funcţii de conducere din cadrul Securităţii referințele date de 
diverse persoane cu privire la activitatea desfăşurată de acești ofițeri în perioada anterioară 
numirii în funcţie conţineau, în egală măsură, atât aprecieri pozitive cât şi negative. Direcţia 
Cadre a M.A.I. menţiona toate referinţele negative, lucrătorii acestei direcţii având datoria de a 
pune în evidenţă toate aspectele care puneau într-o lumină nefavorabilă activitatea ofițerilor în 
cauză, indiferent de funcţia deţinută de aceştia, iar exemplele în această privință sunt foarte 
numeroase. În cazul lui Mauriciu Ştrul, însă, asemenea referințe negative din perioada anterioară 
lui 1945 nu prea există. Voi cita, în acest sens, un fragment dintr- un referat de cadre din 1949, cu 
privire la activitatea desfășurată de Mauriciu Ștrul după ce a preluat cabinetul de avocat: „În 

trimis de către autorităţile maghiare într-un detaşament de muncă obligatorie, care 
efectua diferite lucrări la căile ferate şi fortificațiile din Ardeal şi Ungaria. A lucrat în 
cadrul acestui detaşament timp de doi ani, ca şef de echipă, până în 1944, când a 
dezertat, revenind în oraşul Târgu Mureş. Deşi el, personal, a depăşit cu bine perioada 
războiului, familia sa a fost decimată, Mauriciu Ștrul pierzându-și după 1940 soţia și cei 
doi copii, părinţii și doi dintre frați 115. 

Angajarea lui Mauriciu Ștrul în administrația statului s-a produs după 
întoarcerea sa în oraşul Târgu Mureş, când a fost primit, în noiembrie 1944, în Poliția 
Populară Tg. Mureş, ca judecător de contravenție şi şef al Biroului Judiciar din cadrul 
acestei structuri, funcţii pe care le-a exercitat până în mai 1945, înscriindu-se, între timp, 
şi în P.C.R. A fost numit apoi subinspector de poliţie în cadrul Inspectoratului Regional 
de Poliţie Tg. Mureş, pentru ca, din 1946, să fie promovat în funcţia de prim-chestor al 
Serviciului Judeţean de Siguranță Mureş. Din 1948, a preluat conducerea Inspectoratului 
Regional de Siguranță Galaţi, iar după înființarea Securităţii Poporului a fost încadrat cu 
gradul de locotenent-colonel şi funcţia de director al Regionalei de Securitate Galaţi. A 
activat în această funcție până în 1951, când, la 25 ianuarie, a fost mutat la conducerea 
Direcţiei Regionale a Securității Statului Ploiești. In toate funcţiile deţinute în cadrul 
organelor de represiune din perioada ulterioară lui 1945 a fost apreciat ca „un element 
hotărât, bun organizator, cinstit şi disciplinat |...] ataşat Instituţiei, făcând chiar sacrificii 
pentru Instituţie”, motiv pentru care a fost menţinut în posturi de conducere şi decorat 


profesia sa de avocat a avut o purtare bună, având o atitudine demnă atât în viața particulară cât 
şi profesională. Era bine pregătit ca avocat, dovedea pricepere în muncă, conștiinciozitate şi 
cinste. Nu a făcut deosebire între naţionalităţi, ajuta pe cei săraci atunci când veneau cu proces la 
el. Susținea cauza celor lipsiţi de mijloace şi, în multe cazuri, lucra gratuit. A dus o viață modestă 
şi se bucura de simpatie şi popularitate în rândul celor săraci. [...] In anul 1936, s-a căsătorit cu o 
fată din familie bogată şi religioasă, el nefiind religios părinţii fetei nu erau de acord cu această 
căsătorie. A trăit cu ea o viață modestă, până când a fost deportată împreună cu cei doi copii, 
fiind exterminați. Din perioada 1940 — 1942, cât a fost procuzrist la «Moara Hedvig» din Tg. 
[Mureş], unde socrul său era coproprietar: [...] În acest timp a fost un element cinstit și corect, 
care, în orice ocazie, a ajutat muncitorii şi, în calitatea sa, nu a avut atitudine dură față de 
muncitori. L-a stimat şi totdeauna a stat de vorbă cu ei. În acest fel şi-a câştigat încrederea 
muncitorilor. În anul 1942, având un conflict cu patronii, el a fost acela care a intervenit, 
obţinând unele revendicări. Prin funcționarea lui la acea moară a dat dovadă de bună credință 
faţă de oamenii muncitori, căci proprietarii morii au căutat să exploateze cât mai mult pe 
muncitori” — vezi ACNSAS, fond Cadre, dosar personal $77%/ Mauriciu, ff. 3 — 4: Referat privind 
activitatea lt. colonelului de Securitate Ștrul Mauriciu, din 28 noiembrie 1949, semnat de maior 
de Securitate D. Popescu 

115 Ibidem, ff. 451 — 452: Referat privind activitatea colonelului Ștrul Mauriciu, din 1961, alcătuit 
de Serviciul 1 din cadrul Direcţiei Cadre a M.A.I., semnat de locţiitorul şefului serviciului, maior 
de Securitate Simionescu Aurel. Părinţii săi, soţia şi cei doi copii au decedat în lagărul de la 
Auschwitz, în 1944, unul dintre frați a murit într-un detaşament de muncă — în acelaşi an — iar 
cel de-al doilea, care pare să fi avut legături cu U.T.C., a fost împuşcat de grănicerii români în 
1940, în timp ce încerca să treacă ilegal granița în Basarabia ocupată de trupele sovietice. 

cu diferite ordine şi medalii. A fost avansat şi în grad, în 1954 primind gradul de 
colonel, fiind propus chiar şi pentru avansarea la gradul de general-maior, în 1959116, 

Pe de altă parte, însă, atenția conducerii M.A.I. a fost atrasă de situația 
„necorespunzătoatre” a rudelor acestuia şi ale soţiei sale (se recăsătorise după război), 
multe fiind emigrate deja ori doreau să emigreze în Israel sau în state occidentale. În 
plus, soţia păstra legături de corespondență cu diverse rude emigrate în state 
occidentale. Toate acestea par să fi reprezentat, în cele din urmă, motive suficiente 
pentru conducerea M.A.I. de a cere, în august 1961, trecerea în rezervă unui „tovarăș de 
drum” care-şi dovedise utilitatea până atunci!!7, ceea ce Secretariatul C.C. al P.M.R. a şi 
aprobat, în cursul aceluiași an. Cel care l-a înlocuit la comanda Regionalei M.A.I. 
Ploieşti a fost adjunctul său de până atunci, locotenent-colonelul Nicolae Dumitrescu 

Locotenent-colonelul Niculae (Nicolae) Munteanu (n. 13.02.1916, com. 
Zăinești, raion Piatra Neamţ, regiunea Bacău, fiul unui țăran sărac, naționalitatea — 
română, studii — şapte clase elementare şi un curs de trei luni de horticultură, profesia 
de bază — țesător) — şef al Direcţiei Regionale M.A.I. Suceava în perioada 1951 — 1963. 

N. Munteanu a absolvit şapte clase primare în comuna natală, în cursul anului 
1930, rămânând în continuare la domiciliul părinților, pentru a-i ajuta la „munca 
câmpului” (sic!), până în cursul anului 1935. În această perioadă, a urmat şi un curs de 
horticultură cu o durată de trei luni. În 1935, a intrat ca ucenic la Fabrica de Postav din 
Buhuși, unde, după trei ani, s-a calificat în meseria de ţesător. În perioada următoare, a 
continuat să lucreze în cadrul fabricii mai sus amintite până în 1938, când a fost 
încorporat în armată. După izbucnirea războiului împotriva Uniunii Sovietice, în iunie 
1941, viitorul comandant al Regionalei M.A.I. Suceava a fost trimis pe Frontul de 
Răsărit, având gradul de sergent al armatei române. În cursul lunii noiembrie 1942, a 
fost capturat de către forțele sovietice, rămânând în prizonierat până în cursul anului 
1944, când a solicitat să fie înrolat în Armata Roşie pentru a lua parte la campania de pe 


116 Ibidem, f. 475: Referat privind activitatea colonelului de Securitate Ștrul Mauriciu, din 
20.07.1959, semnat de ministrul Afacerilor Interne, general-colonel Alexandru Drăghici. Cât 
despre comportamentul colonelului Ştrul în perioada în care a fost la conducerea Regionalei de 
Securitate Galaţi, mărturiile ulterioare ne arată un om cu adevărat dedicat instaurării și apărării 
regimului comunist în ţara de care-l legau atât de puţine după război. Se pot reda, în acest sens, 
cele relatate despre Mauriciu Ştrul de către Doina Jela, în Lexiconul negru, sub rezerva că nu se 
poate stabili cu certitudine dacă toate acestea sunt conforme cu realitatea sau este vorba, din 
nou, de o confuzie de persoane: „Ștrul Mauriciu — [...] Una dintre cele mai des invocate figuri de 
torționari. Şi dintre cele mai feroce. La Securitatea din Focşani, unde a condus războiul declarat 
împotriva populaţiei pentru instaurarea regimului comunist, a lăsat amintiri de coşmar. Înainte 
de a-i împuşca pe prizonierii capturați, obișnuia să-i lege de mâini şi de picioare cu sârmă 
ghimpată şi să-i înjosească, scuipându-i. A înăbuşit revoltele țăranilor din satele Vrancei, în urma 
cărora au fost trecute prin foc şi sabie sate întregi, uciși fără judecată zeci de țărani, arse 
gospodării şi judecate, în lotul Paragină, după un an de anchetă sălbatică, 68 de persoane, dintre 
care 25 de elevi” — vezi Doina Jela, op. cit., p. 275. 

117 Vezi ż¿bidem, f. 448: Referat de cadre privind activitatea colonelului de Securitate Ştrul 
Mauriciu, din 06.09.1961, semnat de şeful Direcţiei Cadre a M.A.I., colonel Pateşan Ioan şi f. 
515: Raport din 19 august 1961 al ministrului Afacerilor Interne, Al. Drăghici. 

„frontul antihitlerist” 118, Autorităţile sovietice, „datorită justei sale comportări”, au 
hotărât să-l trimită pe Niculae Munteanu pentru a urma cursurile unei şcoli 
„antifasciste”, iar după absolvirea acesteia, la o şcoală de marxism — leninism, pentru a 
se asigura de temeinica îndoctrinare a acestuia. Numai după terminarea acestor cursuri, 
s-a considerat că prezintă suficiente garanții spre a fi înrolat în Armata Roşie, în cadrul 
Frontului 4 Ucrainean. Aici, proaspătului recrut român 1 s-au încredințat o serie de 
sarcini cu un grad de risc ridicat, între care aceea de a fi paraşutat în spatele frontului 
german, pentru a îndeplini, alături de alți soldaţi, o „misiune specială în condițiuni 
grele”, dar viitorul ofițer de Securitate a reuşit să se achite cu succes de toate îndatoririle 
sale, fiind şi decorat pentru aceasta, de către sovietici, cu medalia „Eliberarea de sub 
jugul fascist”. 

În 1945, N. Munteanu s-a reîntors în țară, fiind imediat primit în rândurile 
P.C.R. şi trimis, în calitate de activist, la Comitetul Judeţean al P.C.R. din Piatra Neamţ. 
Din luna decembrie 1945, a fost încadrat, cu funcția de comisar ajutor, la Poliţia din 
Piatra Neamţ, pentru ca, din 1946, să fie transferat la Chestura Poliției Buhuşi. Intrarea 
lui în rândul organelor de Securitate s-a produs imediat după înființarea Securității 
Poporului, la 1 septembrie 1948, când i s-a acordat gradul de locotenent și a fost 
repartizat la Direcţia Regională a Securităţii Poporului laşi, în funcția de şef al 
Serviciului Judeţean de Securitate Piatra Neamţ. Ulterior, în decembrie 1949, a fost 
promovat la gradul de locotenent-major. Fiind văzut ca un ofiţer „în permanență 
preocupat de pregătirea lui profesională şi politică”, care, „încă de la începutul activității 
sale, a reuşit să-şi însușească cu ușurință ordinele şi directivele muncii”, Niculae 
Munteanu a fost considerat potrivit pentru a i se încredința un post de mai mare 
importanţă, astfel încât, din februarie 1951, după reîmpărțirea administrativă a țării pe 
regiuni, a fost numit la conducerea nou createi Direcţii Regionale a Securităţii Poporului 
Suceava. De asemenea, în decurs de patru ani, din 1951 până în 1955, a fost avansat 
succesiv în grad, până la cel de maior!??. 

După numirea sa la conducerea Regionalei de Securitate Suceava, N. Munteanu 
a întâmpinat, la început, „unele greutăţi, deoarece munca se desfășura la un nivel 
nesatisfăcător”, dar, datorită „voinţei şi perseverenței de care a dat dovadă”, a reuşit „să 
se introducă în muncă” şi să ia măsuri eficace, prin care a dovedit că „are orientare”. 
Sub conducerea sa, organele Securităţii din regiunea Suceava au arestat mai multe 
„bande contrarevoluționare”, care desfăşurau, pe teritoriul regiunii, acțiuni de spionaj 
sau de sabotaj în favoarea „ţărilor imperialiste”. De asemenea, maiorul Munteanu a știut 
să ia „măsuri organizatorice” împotriva „elementelor” din subordinea sa, care „căutau, 
prin atitudinea lor, să dezorganizeze munca”, după concedierea acestora imprimând 
subalternilor „o linie mai exigentă în ce priveşte aplicarea ordinelor și directivelor 
M.A.1.”. Direcţia Cadre a ministerului înregistra însă și o serie de „lipsuri” în activitatea 
şi comportarea ofițerului, dintre acestea cea mai importantă fiind aceea că, „în calitatea 
sa de director, nu s-a preocupat de pregătirea sa teoretică din punct de vedere 


118 ANIC, fond CC al PCR, Secţia Administrativ — Politică (Dosare Anexe), dosar nr. 96/1955, f. 
110: Referat de cadre privind activitatea maiorului de Securitate Munteanu Niculae, din 
20.07.1955, semnat de general maior Alexandru Demeter, şeful Direcţiei Cadre a M.A.I. 

119 Thbidem, £. 111. 

profesional, politic şi cultural, pentru a fi la nivelul funcţiei ce o îndeplineşte”. Era 
acuzat, de asemenea, de „pripeală” în acţiunile întreprinse, de faptul că ar fi fost „uşor 
influențabil” de părerile altora, de lipsă de control asupra activității şefilor de servicii din 
subordine, motiv pentru care a fost și sancționat cu „avertisment” de către conducerea 
M.A.I. Cu toate aceste deficienţe, şeful Regionalei M.A.I. Suceava apărea conducerii 
ministerului, în 1955, ca „un tovarăş conştiincios, care se străduieşte şi depune interes 
pentru aplicarea în practică a hotărârilor Guvernului şi partidului” 12, motiv pentru care 
a fost şi menţinut în funcţie o perioadă relativ îndelungată. 

Înlocuirea acestui „tovarăș conştiincios” a devenit o prioritate pentru 
conducerea M.A.I. abia la începutul anilor '60, când au apărut semne că Niculae 
Munteanu nu mai era capabil să-şi controleze proprii subordonați. Un astfel de semn a 
fost considerat „incidentul” produs în 1961, când organele Secţiei Anchete din Direcţia 
Regională M.A.I. Suceava au arestat un suspect de activitate „contrarevoluționară”, 
„anchetându-l” până când acesta a decedat în urma bătăilor primite!?!. Cazul a stârnit 
scandal pe plan local, mai ales când s-a constatat că persoana în cauză nici nu se făcea 
vinovată de faptele de care era acuzată şi s-a soldat cu acordarea unei serii de sancțiuni 
ofițerilor implicaţi, între care şi trimiterea a doi dintre ei în justiție. Problema, în acest 
caz, pentru locotenent-colonelul!?2 Munteanu, a constat în faptul că Secţia Anchete a 
Regionalei M.A.I. Suceava se afla sub coordonarea sa directă, ceea ce însemna că fie 
aprobase torturarea celui în cauză, fie nu era la curent cu practicile propriilor subalterni, 
amândouă variantele fiind considerate la fel de grave de conducerea ministerului. În 
consecință, şeful Regionalei M.A.I. Suceava a fost sancționat cu un avertisment, 
adjunctul ministrului Afacerilor Interne, Vasile Negrea atrăgându-i totodată atenţia că 
„asemenea lipsuri nu se pot tolera la infinit”, considerându-se că ar avea „o contribuție 
directă la lipsurile din muncă”1%. Schimbarea sa din funcţie a devenit, din acel moment, 
o chestiune de timp, până când era găsit un înlocuitor potrivit, mai ales că şi N. 
Munteanu îşi exprimase în repetate rânduri „dorința să fie scos şi mutat în alt sector de 
activitate”. 

Această dorinţă i-a fost îndeplinită locotenent-colonelului Munteanu în ianuarie 
1963, când conducerea ministerului a ajuns, în fine, la concluzia că acesta „nu mai 
corespunde funcţiei de şef direcţie în raport cu cerințele muncii actuale”, dat fiind faptul 
că „a neglijat pregătirea ideologică și culturală”, „manifestă oboseală, lipsă de exigenţă, 
este depăşit de evenimente şi constituie o frână în conducerea şi coordonarea muncii de 
Securitate din regiune”!24, înlăturându-l astfel pe şeful Regionalei M.A.I. Suceava din 


120 Tbidem, f. 112. 

121 Serviciul Român de Informaţii, op. cit, vol. I, p. 297 — adresă a Direcţiei Secretariat din 
cadrul Ministerului Afacerilor Interne, din 29 septembrie 1961. Este foarte probabil ca acest 
incident să fi avut o influență majoră și asupra deciziei de a-l schimba din funcţia deţinută pe 
şeful Direcţiei Anchete a Securităţii de atunci, colonelul Fr. Butyka. 

122 A fost avansat la acest grad anterior anului 1958. 

125 ACNSAS, fond Documentar, dosar 13 262, f. 57: Stenograma ședinței de analiza activității Direcției 
Regionale M.A.I. Suceava, ținută la Suceava în ziua de 21 septembrie 1962. 

124 FI. Dobre (coord.), Securitatea..., vol. I, p. 238 — Caracterizarea locotenent-colonelului 
Munteanu Nicolae, şef al Direcţiei Regionale Suceava, din 12 ianuarie 1963, semnată de 
adjunctul ministrului Afacerilor Interne, general — locotenent Negrea Vasile. 

postul de conducere deţinut. Cel care l-a înlocuit la comanda Regionalei a fost maiorul 
(pe atunci) Emil Macri, fost şef, până în acel moment, al Serviciului 4 din cadrul 
Direcţiei a IV-a Contrasabotaj a M.A.I.. 

Cât despre Niculae Munteanu, acesta apare menţionat ca şef al Serviciului 
Poştă Specială din cadrul M.A.I., în 196715, ceea ce înseamnă că i-a fost găsit, într- 
adevăr, un sector de activitate mult mai confortabil, după cum îşi exprimase în repetate 
rânduri dorința. Cel mai probabil, a fost trecut în rezervă şi pensionat, odată cu alți foşti 
şefi de direcţii centrale și regionale ale Securităţii, în perioada 1968 — 1969. 

Locotenent-colonelul Wiliam  Steskal (n. 26 
noiembrie 1913, în oraşul Brang — Germania, fiul unui 
miner, naționalitatea — cehă, studii — patru clase primare, 
profesia de bază — lăcătuş) — şef al Direcţiei Regionale 
Timişoara (Banat) a M.A.I. în perioada 1957 — 1968. 

Viitorul şef al Regionalei M.A.I. Timişoara a 
absolvit patru clase primare în 1926, în comuna Doman, 
raionul Reşiţa, intrând apoi ca ucenic la Uzinele Reşiţa — 
Secţia Poduri, unde s-a calificat în meseria de lăcătuș. In 
perioada 1935-1936 şi-a efectuat stagiul militar, revenind 
apoi pe postul de lăcătuș la Uzinele Reşiţa — la care a lucrat 
până în 1945. 

Implicarea în activități de natură politică a lui 
Wiliam Steskal s-a produs relativ devreme, acesta înscriindu-se încă din 1929 în 
Tineretul Social — Democrat, iar apoi în sindicat. Ulterior, a început să se apropie, 
treptat, de activitatea ilegală desfăşurată de membrii P.C.R. din Reşiţa, ținând legătura cu 
diverşi „ilegalişti” comuniști de atunci şi contribuind la fondul „Ajutorul Roşu”. În 
perioada războiului, s-a manifestat ca „un dușman al hitleriştilor”, desfăşurând 
„activitate propagandistică împotriva războiului antisovietic” şi „unele acțiuni de 
sabotare a producției” şi ajutând, în acelaşi timp, cu alimente şi bani, prizonierii sovietici 
care lucrau în cadrul Uzinelor Reşiţa!%. După 23 august 1944, eforturile sale au fost 
răsplătite, fiind primit în rândurile P.C.R. în 1945, scos din producţie, în cursul aceluiaşi 
an, şi numit activist de partid, calitate în care a îndeplinit diverse funcţii de răspundere, 
de ale căror sarcini s-a achitat „în mod conştiincios”. În 1948, după terminarea unei 
şcoli de partid de trei luni, a fost numit preşedinte al Comisiei de verificare a membrilor 
de partid, de pe lângă fosta Judeţeană P.M.R. — Oraviţa. În această funcţie a manifestat 
foarte multă „vigilență” în depistarea „problemelor” apărute în activitatea trecută a 
membrilor de partid, fiind şi decorat cu ordinul „Steaua Republicii”, clasa a IV-a, la 
încheierea acțiunii de verificare şi remarcat pentru o eventuală încadrare a sa în organele 
române de represiune. 


125 ACNSAS, fond Cadre, dosar personal Enoiu Gheorghe, £. 66: Raport către tovarășul președinte al 
Consiliului Securităţii Statului, alcătuit de Enoiu I. Gheorghe, din 28.11.1967 

126 ACNSAS, fond Cadre, dosar personal Szeskal Wiliam, f. 50: Referat de cadre privind 
activitatea locotenent-colonelului Steskal Wiliam, din 15.09.1959, semnat de şeful Direcţiei 
Cadre a M.A.I., colonel Pateşan Ioan. 


53 


Nicolae Ioniță 


Iniţierea lui Steskal în munca de Securitate s-a produs în 1950, când a 
participat, alături de un grup de delegați veniți din partea C.C. al P.M.R., la ancheta 
desfăşurată pentru „descoperirea şi aducerea în fața justiției a complotului titoist în 
frunte cu Milos Todorov, legat de Ambasada Iugoslaviei de la București”, anchetă care 
s-a finalizat prin organizarea unui proces public la Bucureşti!?7. După încheierea acestei 
acțiuni, Wiliam Steskal a fost încadrat, din septembrie 1950, în organele de Securitate, 
cu gradul de locotenent și cu funcţia de șef al Serviciului de Securitate Reşiţa, funcţie în 
care a fost menţinut până în iunie 1952. Aici, proaspătul locotenent de Securitate a 
obţinut randamentul cerut, depistând și arestând 11 „elemente fugare şi urmărite” şi 
dând „lovituri serioase dușmanului” din regiune. Ca urmare a acestui fapt, a fost 
promovat în funcție, preluând pentru o scurtă perioadă de vreme, în 1952, conducerea 
fostei Direcţii Regionale de Securitate Severin, unde, prin „introducerea metodelor juste 
de muncă”, a reuşit să obțină un nou succes important: „nimicirea banditului fugar 
Caraibot loan, zis Ciovică”. În iulie 1952 a fost numit locţiitor al şefului Regionalei 
Timişoara a M.S.S., funcţie în care s-a afirmat ca „un ajutor prețios al conducerii 
direcţiei” și a contribuit la descoperirea şi prinderea „spionului titoist” Mratici Sava și la 
„identificarea şi lichidarea bandiţilor fugari din Severin”, precum Duicu Nistor, zis 
Boieru, Curescu Victor, Balica Gheorghe etc. !?8 Pentru zelul arătat în munca de 
Securitate şi „spiritul său de sacrificiu, dovedit încă în anii grei ai ilegalităţi” şi pentru că 
era un „tovarăş pe care se poate conta otrişicând, în orice situație”, Steskal a primit 
numeroase medalii şi premii în bani, fiind şi avansat succesiv până la gradul de 
locotenent-colonel şi numit în funcția de şef al Regionalei Timişoara a Ministerului 
Afacerilor Interne, de la 1 ianuarie 1957, asta după ce fostul șef al acestei unități, Vasile 
Negrea, fusese promovat ca secretar general al M.A.I. 

Şi în această funcție, W. Steskal a obținut aprecierea conducerii ministerului de- 
a lungul celor mai bine de 10 ani în care s-a aflat în funcţie — fie şi numai faptul că a fost 
păstrat în acest post de-a lungul unor ani marcați de atâtea schimbări la nivelul 
conducetii tuturor structurilor M.A.I era o dovadă că se bucura de sprijinul ministrului 
Afacerilor Interne — şi a fost avansat succesiv până la gradul de general-maior. Totul a 
durat până în cursul anului 1968, când, în urma primirii unor sesizări, conducerea C.S.S. 
a decis efectuarea unui control referitor la activitatea unor cadre ale fostei Direcţii 
Regionale de Securitate Banat. Numeroasele nereguli constatate cu acest prilej sunt cel 
mai bine rezumate de către conducerea C.S.S. în referatul alcătuit după finalizarea 
controlului: 

„În urma verificărilor, s-a constatat că unii ofițeri din unitatea sus-menţionată 
[fosta Direcţie Regională de Securitate Banat] au încălcat disciplina de partid şi de stat, 
ordinele şi directivele muncii de Securitate, regulile de conspirativitate şi 
compartimentare a muncii, au întocmit unele documente false şi au dezinformat 
organul superior. 

De asemenea, s-a stabilit că s-au folosit unii informatori pentru procurarea 
ilegală de valută, că au fost confiscate, în mod abuziv, diferite obiecte şi s-au însușit 


127 Ibidem, f. 151: Caracterizare asupra tov. căpitan Steskal Wiliam, adj. sef Director, semnată de lt.-col. 
Moiş Aurel, șeful Direcţiei Regionale Timişoara a M.S.S. 
128 Thidem, f. 152. 

diferite bunuri şi sume de bani provenite din confiscări. S-a mai constatat şi faptul că 
fosta conducere a Direcţiei Regionale de Securitate Banat a admis sustragerea de la 
controlul vamal a unor persoane ce intrau sau ieșeau din țară. Aşa cum rezultă din cele 
de mai sus, unele din aceste fapte au caracter infracțional şi sunt pedepsite de legi” 12. 
Cel mai grav aspect dintre toate cele descoperite în activitatea ofițerilor din 
cadrul Regionalei de Securitate Banat consta în faptul că şeful Regionalei, ca şi aproape 
toți şefii de servicii subordonați erau direct implicați în toate abaterile constatate. 
Wiliam Steskal se făcea vinovat, personal, de comiterea unor infracțiuni legate de 
regimul vamal şi de diverse delicte, iar şefii de servicii, în special cel de la Serviciul de 
Contraspionaj şi şeful Direcţiei Regionale de Miliție erau implicați într-o serie 
impresionantă de infracțiuni. Cu toate acestea, conducerea Consiliului Securităţii 
Statului a decis, în cele din urmă, să nu dea curs urmăririi penale a generalului Steskal, a 
cărui carieră în Securitate se încheie însă, fiind trecut în rezervă în cursul aceluiaşi an. 


Concluzii 

În final, având în vedere faptul că, prin studiul de față, am încheiat demersul 
inițiat din numărul anterior al acestei publicații, de a prezenta biografiile şefilor 
unităților centrale şi regionale ale Securităţii de la sfârşitul anilor '50 şi începutul anilor 
"60, cred că se pot formula câteva concluzii. 

În primul rând, ceea ce se poate observa din examinarea biografiilor acestor 
ofițeri este extrema lor diversitate, în ceea ce priveşte originea socială, pregătirea 
culturală şi profesiile anterioare ale celor în cauză. Întâlnim, în rândul şefilor direcțiilor 
centrale şi regionale de Securitate din aceşti ani, fii ai unor țărani săraci, muncitori, dar şi 
persoane provenite din familii de funcționari, întreprinzători cât se poate de prosperi, 
intelectuali etc. De asemenea, se poate remarca aceeaşi diversitate în ceea ce priveşte 
profesiile urmate anterior de cei în cauză — care variază de la muncitori necalificaţi sau 
simpli ucenici, până la funcționari, ziarişti, avocaţi — ceea ce se poate explica, în mare 
măsură, prin originea lor socială deosebită. Nivelul lor de educaţie se păstrează în 
aceeaşi parametri, întâlnind aici, atât absolvenţi ai studiilor elementare, de patru clase 
(precum Vasile Dinescu), cât şi persoane care urmaseră pentru câțiva ani cursurile unei 
facultăţi (Isidor Holingher şi Grigore Naum) sau chiar o absolviseră — acesta fiind cazul 
numai al lui Mauriciu Ștrul, absolvent al Facultăţii de Drept. Din aceste puncte de 
vedere, se poate spune că ofițerii în cauză erau reprezentativi, în bună măsură, pentru 
situația existentă în societatea românească din acel moment. Nu se poate observa o 
selecţie a cadrelor de conducere din acești ani bazată pe criterii rigide, de clasă, ci totul 
pare a purta pecetea unei adevărate improvizații, prin care au fost promovate în aparatul 
de represiune persoane aproape indiferent de originea socială, pregătirea sau profesia 
lor, principiul de bază al selecționării acestora constând în loialitatea lor față de noul 
regim politic şi al relativa competență manifestată în activitatea informativă. Atunci 
când baza de selecţie era atât de redusă iar numărul celor cu adevărat loiali regimului 


1% FI. Dobre (coord.), Securitatea ...., vol. IL, p. 306: Referat privind abaterile săvârșite de unele cadre din 
fosta Directie Regională de Securitate Banat, întocmit de Consiliul Securităţii Statului, din 8 iunie 1968. 
Raportul în cauză merită consultat în întregime, aspectele semnalate de acesta fiind prea 
numeroase pentru a putea fi citate aici. 

foarte scăzut, nu era loc pentru o rigoare exagerată la promovarea în funcţii de 
conducere, chiar și în aparatul de represiune. 

Privind retrospectiv, în privința rezultatelor obținute prin apelarea la oameni de 
o factură atât de diversă pentru conducerea aparatului de represiune al regimului, se 
poate aprecia că alegerile făcute au fost în bună măsură justificate, iar loialitatea acestor 
ofițeri nu a putut fi pusă la îndoială, deşi asta nu înseamnă că au lipsit cu totul situațiile 
penibile, precum cea a şefului Regionalei M.A.I. Iaşi, Nicolae Pandelea, descoperit ca 
fost agent al Siguranţei la mai bine de zece ani de la numirea în funcție. 

În ceea ce privește originea etnică a conducătorilor aparatului central şi regional 
de Securitate din aceşti ani, s-ar putea aprecia că şi ea reflecta, în mare măsură, 
proporțiile existente la nivelul întregii societăți româneşti de atunci. Este adevărat, se 
poate înregistra o reprezentare ceva mai crescută, dar nu excesivă, a minorității iudaice, 
dar faptul poate fi lesne explicat prin procentul considerabil mai mare al aderenţilor la 
doctrina comunistă din rândul acestei etnii, care nu s-a simţit în nici un fel reprezentată 
de statul național român din perioada interbelică, pentru a nu mai vorbi de sentimentele 
acesteia după încheierea celui de-al Doilea Război Mondial. Oricum, în ceea ce priveşte 
loialitatea față de regim a ofițerilor în cauză și disponibilitatea lor de a participa 
necondiționat la măsurile represive inițiate de acesta, nu se poate face nici o diferenţiere 
pe criterii etnice. 

O altă observaţie, care se impune din examinarea acestor biografii, este că 
aproape nici unul dintre cei aflați la conducerea unităților regionale sau centrale de 
Securitate după 1956 nu era un ofițer de carieră. Aproape toți proveneau din aparatul 
politic al partidului, care reprezenta singura pepinieră de cadre loiale regimului în anii de 
început ai acestuia. Cei care nu şi-au bazat ascensiunea profesională pe activitatea în 
aparatul politic al partidului — precum Gheorghe Crăciun, Mauriciu Ştrul ş.a. — au fost 
instalați, la fel ca şi ceilalți, direct în funcţii de conducere în cadrul organelor de 
represiune, fără a avea nici o experiență militară sau, cu atât mai puțin, în activitatea 
informativă. 

Aşa cum este și firesc, de altfel, cu totul alta a fost situaţia celor care au înlocuit 
această veche generație de cadre de conducere, aceştia fiind recrutați după criterii mai 
severe în ceea ce priveşte originea socială şi pregătirea profesională. Modelul urmat la 
promovarea în funcție a noilor conducători ai organelor de represiune după 1956 poate 
fi întrezărit atunci când se examinează biografiile unor personaje precum Pavel 
Constandache, Petre Socol, Radu Dumitru şi, parțial, Ion Bolintineanu, biografii care, 
prin monotonia lor, contrastează puternic cu cele ale celorlalți comandanți ai Securității 
de la sfârşitul anilor 50 şi ne oferă un indiciu cu privire la criteriile folosite în recrutarea 
noii generaţii de cadre de conducere. 

In fine, având în vedere faptul că majoritatea şefilor de unități centrale şi 
regionale de Securitate prezentați mai sus — sau în numărul anterior al acestei publicații 
— au fost înlocuiți din funcţie în perioada cuprinsă, în mare, între 1956 şi 1963, putem să 
ne oprim şi asupra motivaţiilor care au stat la baza acestei schimbări generalizate la 
nivelul aparatului de Securitate. În această privinţă, fără a intra foarte mult în detalii, aş 
vrea să mă limitez la a răspunde la câteva întrebări. În primul rând, sunt legate 
înlocuirile din funcții de la nivelul conducerii Securităţii din aceşti ani de epurarea 
ofițerilor „loiali Moscovei” şi a celor care efectuaseră stagii de pregătire la şcolile de 

ofiţeri NKGB? La această problemă, ridicată atât de memorialişti proveniţi din rândul 
ofițerilor de Securitate sau M.A.1.1%, cât şi de istorici!?!, cred că răspunsul nu poate fi 
decât negativ, în mare măsură. Cea mai discutabilă, în această privință, pare a fi ipoteza 
conform căreia s-ar fi procedat, cu precădere, la destituirea ofițerilor care absolviseră 
cursurile de pregătire de la Moscova, bănuiţi a fi racolați de către organele NKGB. 
După cum se poate lesne observa din biografiile de mai sus, precum şi din cele 
publicate în numărul precedent al revistei, aproape toți şefii de direcții centrale şi 
regionale ale Securităţii destituiți în aceşti ani nu absolviseră nici un fel de cursuri de 
pregătire în domeniu la Moscova, cu totul diferită în această privinţă fiind situaţia celor 
care i-au înlocuit!%2. Nici legarea schimbărilor generalizate efectuate la nivelul cadrelor 
de conducere ale Securităţii după 1956 de o presupusă politică de desovietizare nu pare 
mai credibilă, dat fiind faptul că ataşamentul multora dintre ofiţerii înlocuiți acum era în 
mult mai mare măsură legat de liderii politici locali, cărora le datorau cariera, decât de 
Moscova sau de consilierii sovietici. Există şi excepţii în această privință, mai ales dacă 
avem în vedere personaje precum Gheorghe Pintilie, Alexandru Nicolschi sau Grigore 
Naum, dar, dincolo de aceştia, mai ales la nivelul aparatului regional de Securitate, 


30 Vezi Neagu Cozma, Ion Stănescu, De /a îscoadă la agentul modem în spionajul şi contraspionajul 
românesc, Editura PACO, Bucureşti, 2001, precum şi Ionel Gal, Ragiune și represiune în Ministerul de 
Interne 1965 — 1989,vol. I, laşi, Ed. DominoR, 2001. 

31 Cristian 'Troncotă, Istoria serviciilor secrete româneşti. De la Cuza la Ceauşescu, Bucureşti, Editura 
Ion Cristoiu S.A., 1999. 

32 În această privință, cred că ar fi utilă o comparaţie între situația absolvirii cursurilor de 
pregătire din U.R.S.S. de către ofiţerii cu funcţii de conducere în aparatul regional sau central de 
Securitate din 1960, respectiv 1967. Din datele deţinute până în prezent, se poate constata faptul 
că, în 1960, numai trei ofițeri dintre comandanții de direcţii sau servicii independente din 
aparatul central de Securitate urmaseră cursurile din U.R.S.S. (Tănase Evghenie, şeful Direcţiei a 
IV-a Contrasabotaj, Gheorghe Zodian, şeful Direcţiei a VI-a Transporturi și Vasile Dinescu, 
şeful Direcţiei a VII-a Filaj şi Investigaţii) cărora li se adăugau alți cinci şefi de direcţii regionale 
M.A.I. (Radu Dumitru, Vasile Kiss, loan Bolintineanu, Eugen Vistig şi Petre Socol). In 1967, pe 
de altă parte, situaţia se inversează la nivelul aparatului central M.A.I.: dintre şefii de direcții 
centrale de Securitate, doar doi nu urmaseră cursurile respective (Nicolae Doicaru, şeful 
Direcţiei Generale de Informaţii şi Emanoil Rusu, șeful Direcţiei a VII-a Filaj şi Investigaţii), 
cărora li se adaugă alți doi șefi ai unor servicii centrale independente — Mihail Petruc, şeful 
Serviciului „K” Contrainformaţii Penitenciare şi Miliție şi Mihail Nedelcu, şeful Serviciului „C” 
Evidenţă Operativă — care, aşa cum se va vedea, aveau probleme mult mai serioase în privinţa 
legăturilor cu sovieticii decât faptul că ar fi absolvit un curs la Moscova. În aparatul regional de 
Securitate, în cursul aceluiași an, doar doi din comandanții de direcţii nu absolviseră, cu 
siguranță, până în 1967, cursul de pregătire din U.R.S.S. (Pavel Constandache — Regionala M.A.I. 
Argeş şi Wiliam Steskal — Regionala M.A.I. Banat), în timp ce, pentru alți patru șefi de direcţie 
(Marin Iorga — Regionala M.A.I. Galaţi, Marin Constantin — Regionala M.A.I. Dobrogea, Marin 
N. Constantin — Regionala M.A.I. Maramureş şi Nicolae Sidea — Regionala M.A.I. Mureş), datele 
deţinute până în prezent nu ne permit să afirmăm cu certitudine faptul că urmaseră sau nu 
această formă de pregătire (deşi, cel mai probabil, absolviseră şi ei cursurile amintite). Cred că 
situaţia comparativă gtăieşte de la sine, fără a mai fi necesare alte explicaţii. 


57 


Nicolae Ioniță 


legarea schimbărilor care s-au făcut de o presupusă „desovietizare” sau chiar 
„dekaghebizare” mi se pare abuzivă!%. 

Mai multe probleme sunt ridicate de întrebarea dacă înlocuirile făcute la nivelul 
eşalonului de vârf al Securităţii din aceşti ani erau legate de desfăşurarea unei campanii 
de „românizare” a aparatului de represiune, dar răspunsul ar putea fi dat doar în măsura 
în care am putea prezenta şi biografiile şefilor direcțiilor regionale de Securitate 


155 Cred că aici ar fi mult mai utilă o examinare a fiecărei situaţii în parte, fără a intra însă prea 
mult în detalii. Astfel, la sfârşitul anilor "50, existau în conducerea aparatului central şi regional al 
Securităţii câteva cazuri de ofițeri ale căror legături cu Uniunea Sovietică nu puteau fi puse la 
îndoială sub nici o formă. Avem de-a face, în această privinţă, cu foști colaboratori sau chiar 
agenţi al organelor de informaţii sovietice precum Gheorghe Pintilie, Alexandru Nicolschi, 
Grigore Naum, Mihail Petruc, Nicolae Munteanu şi Aurel Stancu. Acestora li se adaugă Mihail 
Nedelcu, al cărui atașament față de conducerea P.M.R. este cu totul neclar, dacă avem în vedere 
faptul că acesta revenise în România la ordinul comuniştilor bulgari, fiind trimis la Bucureşti prin 
filiala de partid Rusciuc (vezi articolul lui Liviu Pleşa, Cadrele de conducere din Direcția Regională de 
Securitate Cluj. Date biografice, în Caietele CNSAS, anul II, nr. 1(3)/2009, p. 122). Numelor 
menționate mai sus li se mai pot adăuga altele, care au fost menţionate de către memorialişti 
provenind în special din rândul foştilor ofițeri de Securitate ca fiind „spioni sovietici” (Eugen 
Dascălu, de exemplu), dar cred că mai interesantă ar fi examinarea situaţiei celor ale căror 
legături anterioare cu sovieticii sunt dincolo de orice îndoială. Astfel, dintre cei șapte ofițeri de 
mai sus, în cazul a trei — Gheorghe Pintilie, Alexandru Nicolschi şi Grigore Naum — destituirea 
din funcţiile deţinute la începutul anilor "60 pare a fi legată cu siguranţă de relaţiile întreţinute cu 
sovieticii, acest fapt părând cu totul natural, dacă avem în vedere importanța funcţiilor deţinute 
de aceştia (locţiitor al ministrului Afacerilor Interne, secretar general al M.A.I. şi, respectiv, şef al 
Direcţiei a V-a Contrainformaţii Militare, direcție ce avea rolul de a supraveghea informativ 
armata română). Cu totul alta pare a fi situaţia celorlalți. Astfel, dacă avem în vedere cazurile lui 
Aurel Stancu şi Niculae Munteanu, care au fost schimbaţi din funcţiile deţinute în 1957, 
respectiv, 1963, legăturile lor cu spionajul sovietic par a fi chiar cel mai puţin important factor ce 
ar fi stat la baza destituirii lor. Problemele înregistrate în activitatea unităţilor pe care le 
conduceau erau foarte serioase, unul dintre ei — Aurel Stancu — pare să-şi fi atras chiar sincera 
antipatie a ministrului Drăghici, se arătau amândoi depăşiţi de activitatea pe care trebuia să o 
coordoneze şi incapabili să-şi îmbunătăţească nivelul de pregătire, într-un cuvânt se dovedeau 
disfuncționali în posturile deţinute. De aceea, cred că destituirea lor are la bază alte motive decât 
eventualul lor ataşament față de organele de informaţii din U.R.S.S. Cât despre Mihail Petruc și 
Mihail Nedelcu, situaţia lor pare să fie mult mai clară: ei n-au fost schimbaţi din funcţie, cel puţin 
până în 1967, când au fost trecuţi amândoi în rezervă la vârste foarte înaintate pentru standardele 
vremii — 59 şi respectiv, 62 de ani. Cei doi au reuşit astfel să-şi păstreze posturile de conducere 
ocupate în ciuda schimbărilor de amploare care aveau loc la nivelul întregului aparat de 
Securitate în acei ani, precum şi a faptului că nici nu şi-au ascuns în vreun fel legăturile cu 
organele de informaţii sovietice, aceasta fiind valabil cel puţin în cazul lui Mihail Petruc, ce 
continua să corespondeze deschis, în interes propriu, cu locţiitorul preşedintelui Consiliului 
Securităţii de Stat din U.R.S.S. şi după 1960 (vezi N. Ioniță, Fise biografice ale sefilor directiilor centrale 
din Securitate din anii 60, în Caietele CNSAS, anul TI, nr. 1(3)/2009, p. 205). În concluzie, prin cele 
de mai sus, nu doresc să afirm că problema ofițerilor care întreţineau legături cu Moscova nu a 
fost avută deloc în vedere în schimbările produse la nivelul cadrelor de conducere ale Securităţii 
din anii '60, ci că trebuie privit fiecare caz în parte, aşa cum, cu siguranță, s-a petrecut şi atunci și 
să ne ferim de generalizări în această problemă, pentru că am putea avea multe surprize. 


58 


Fişe biografice ale şefilor direcțiilor regionale ale Securității... 


promovați de la începutul anilor `60. În ceea ce mă priveşte, în momentul de față, aş 
considera că, dacă s-a produs o creştere a proporției ofițerilor de naționalitate română la 
conducerea organelor de Securitate în acești ani, aceasta nu a reprezentat decât un 
rezultat colateral al politicii de cadre urmate de conducerea Ministerului Afacerilor 
Interne de atunci. 

În realitate, resorturile care au stat la baza acestei schimbări de generaţii la 
nivelul cadrelor de conducere ale Securităţii mi se par a fi altele şi nu cred că ar putea fi 
susținute în mod convingător în absenţa unei prezentări a biografiilor şefilor de direcții 
regionale M.A.I. care i-au succedat pe cei amintiţi în studiul de față. Pot preciza însă că, 
pentru moment, mult mai convingătoare mi se pare teoria conform căreia înlocuirile 
produse în eșalonul de comandă al aparatului român de represiune din acești ani 
reprezintă expresia consolidării regimului pe plan intern, a lărgirii bazei sale sociale şi, 
implicit, a rezervei sale de cadre, fapt care i-a permis să-i înlocuiască pe cei care, în 
anumite privințe, erau numai simpli „tovarăşi de drum” cu ofițeri care corespundeau 
celor mai riguroase norme din punctul de vedere al originii sociale şi pregătirii 
profesionale. 

Rămânea de văzut dacă noii conducători ai Securităţii vor ști să se ridice la 
înălțimea lipsei de scrupule în apărarea intereselor regimului pe care o manifestaseră 
predecesorii lor, deşi ar trebui să manifestăm puţine îndoieli în această privinţă. 

CADRELE SECURITĂȚII ÎN ANUL 1968 
SECURITATE'S STAFF POLICY IN 1968 


The staff policy of the Securitate underwent great changes in 1968, mainly because of a 
particular domestic context. We must put emphasis on Romania's territorial and administrative 
reorganization as well as on the CC of PCR Plenary Session in April. That context provided a good 
opportunity for the implementation of new selection criteria, particularly among the executives of the 
Securitate. 

The officers without a proper education level were gradually forced to become reservists or to 
undergo higher education programs. The officers’ education level as well as the possession of certain 
abilities required by the informative-operative work, gradually became the main conditions necessary for 
a promotion. During the following years, the staff policy of the Securitate aimed to include among the 
officers as many university top graduates as possible. 

We believe that the implementation of that staff policy had a real success, as its viability and 
usefulness to the communist regime turned obvious in time. The inclusion in the Securitate of some well- 
trained university graduates, sometimes even of some of the best students, led to an increasing 
professionalization of the institution, particularly of its informative-operative departments. 


Etichete: politică de cadre, ofițeri, Securitate, cadre de conducere 
Keywords: staff policy, officers, Securitate, executives 


Anii 760 au marcat apariția unor schimbări vizibile în structura și modul de 
acțiune ale Securităţii. Fenomenul s-a suprapus cu preluarea puterii de către Nicolae 
Ceauşescu, dar primele aspecte au putut fi observate încă din ultimii ani ai dictaturii lui 
Gheorghiu-Dej. Consolidarea regimului comunist şi înăbuşirea cvasigenerală a oricăror 
forme ale opoziţiei interne, în paralel cu distanțarea de Moscova — care necesita şi 
obţinerea unui anumit sprijin din partea populației — au determinat modificarea parțială 
a practicilor Securității. 

La peste douăzeci de ani de la preluarea puterii, regimul comunist din România 
nu mai avea nevoie de folosirea brutală a forței pentru a se menţine la cârma țării. 
Excesele au fost înlocuite cu intensificarea accelerată a supravegherii informative, în 
scopul descoperirii şi neutralizării din faşă a oricăror acțiuni protestatare. S-a urmărit, şi 
putem afirma că s-a și reuşit, crearea în rândul cetăţenilor a sentimentului că se aflau 
continuu sub observaţia atentă a Securităţii, astfel încât orice împotrivire era din start 
sortită eşecului. 

Renunţarea la folosirea pe scară largă a metodelor brutale (arestări, trimiterea în 
detenţie, stabilirea domiciliului obligatoriu etc.) a dus la utilizarea altor metode 
represive, mai puţin violente, dar la fel de eficiente. Printre acestea, amintim avertizarea, 
demascarea publică, compromiterea, influențarea pozitivă etc. De asemenea, controlul 
populaţiei era asigurat şi prin crearea unei agenturi informative cât mai extinse şi mal 
valoroase calitativ. Cu ajutorul informatorilor, plasați în toate structurile societății şi 
statului, Securitatea a obținut date referitoare la majoritatea persoanelor considerate a fi 
ostile regimului, împotriva cărora erau folosite apoi diverse combinaţii informativ- 
operative, care de cele mai multe ori au dus la neutralizarea „obiectivelor”. Nu în 
ultimul rând, prin creşterea cantitativă a numărului de agenţi, Securitatea a reuşit să 

acrediteze ideea conform căreia instituția era omniprezentă, atotştiutoare şi 
omnipotentă, astfel încât de multe ori populaţia nici măcar nu mai încerca vreo formă 
de rezistenţă sau de protest de teama faptului că aceasta va ajunge imediat la cunoştinţa 
organelor de represiune. 

Pentru a transpune în practică aceste metode, Securitatea avea nevoie de ofițeri 
capabili să rezolve cu succes acţiunile informativ-operative tot mai complexe care 
trebuia luate pentru finalizarea cazurilor încredințate. În aceste condiţii, ofiţerii de 
Securitate formaţi în perioada de început a regimului, proveniţi majoritatea din mediul 
muncitoresc, brutali şi având adeseori o pregătire şcolară sumară (uneori de numai 
câteva clase primare)!, deveneau tot mai puţin utili. Chiar dacă aceştia aveau o bună 
experiență practică, schimbarea modurilor de acțiune ale Securității diminua mult 
randamentul lor în muncă, ceea ce-i făcea nepotriviţi pentru noile cerințe. 

Conducătorii Securităţii au devenit conștienți de faptul că modificarea 
problematicii acţiunilor pe care le desfăşurau impunea un nou tip de abordare şi implicit 
un alt tip de cadre. În consecinţă, în anii "60 se înregistrează primele acţiuni concertate 
ale conducerii Securităţii pentru profesionalizarea reală a aparatului din subordine. În 
1961 a fost numit ca adjunct al ministrului Afacerilor Interne gen.-mr. Negrea Vasile, 
căruia Drăghici i-a încredințat şi responsabilitatea coordonării politicii de personal a 
Securităţii, ceea ce a determinat o schimbare vizibilă de optică în acest domeniu. Gen.- 
mr. Negrea a depus eforturi destul de susținute în direcția profesionalizării aparatului de 
Securitate, mai ales din punct de vedere al pregătirii acestuia. Mult mai important este şi 
faptul că această activitate s-a concretizat prin emiterea unor ordine şi directive explicite 
(Ordinul M.A.I. nr. 2.117/1963 ce stabilea obligativitatea ca majoritatea posturilor 
vacante de ofițeri să fie ocupate cu absolvenți ai unor instituții superioare de 
învățământ, decizia privind mărirea la trei ani a duratei studiilor la Şcoala de ofițeri activi 
de la Băneasa şi echivalarea lor cu cursurile primilor trei ani ai Facultăţii de Drept etc.). 


1 Edificator pentru nivelul studiilor ofițerilor de Securitate în anii *50 este un Referat privind munca 
de cadre din M.A.I., întocmit de Secţia Administrativă a C.C. al P.M.R. la data de 5 iunie 1957. 
Astfel, din 1.476 cadre de conducere, un număr de 1.054 (71%) aveau ca studii până la şapte 
clase primare, 101 (7%) între opt şi nouă clase medii, 190 (13%) 10 clase medii şi doar 131 (9%) 
urmaseră o facultate. Situaţia stătea şi mai prost în cazul ofițerilor cu funcţii de execuţie. Din 
8.005 lucrători operativi, 6.142 (77%) aveau până la şapte clase primare, 492 (6%) opt-nouă clase 
medii, 1.074 (13%) 10 clase medii, iar numai 297 (4%) absolviseră o instituţie de studii 
superioare. Nici în privinţa studiilor politice situaţia nu era cu mult mai bună, în situaţia în care 
doar 638 (8%) dintre lucrătorii operativi urmaseră o şcoală de partid, procentul fiind totuşi mai 
ridicat în cazul ofiţerilor cu funcţii de conducere, 31% (462 persoane), promovarea acestora fiind 
tot mai legată de nivelul pregătirii ideologice. Doar 724 (49%) dintre cadrele cu funcţii de 
conducere şi 2.885 (36%) dintre lucrătorii operativi urmaseră o şcoală militară şi profesională. În 
materialul amintit se arăta foarte clar faptul că „Pe baza datelor de mai sus, se poate trage 
concluzia că (...) lucrătorii de Securitate (...), fiind lipsiţi de o suficientă bază de cultură 
generală, de pregătire politică şi profesională, nu pot să rezolve în bune condiţii sarcinile 
încredințate” (Nicolae Ioniță, Politica de cadre în Securitate. Schimbarea cadrelor medii de conducere (1958- 
1967), în „Caietele C.N.S.A.S.”, nr. 3/2009, pp. 27-28). Pentru alte detalii referitoare la acest 
aspect, a se vedea şi Florian Banu, Profilul angajatului Securității în anii '50, în Gheorghe Onişoru 
(coord.), Totalitarism şi rezistență, teroare şi represiune în România comunistă, Bucureşti, C.N.S.A.S., 
2001, pp. 81-91. 

Politica inițiată de gen.-mr. Negrea a fost aplicată şi continuată de gen.-mr. 
Vlad Iulian, pe atunci șeful Direcţiei Învăţământ, el făcând eforturi serioase pentru 
atragerea în Securitate a proaspeţilor absolvenți de facultate, ce urma să-i înlocuiască 
treptat pe ofițerii necorespunzători. 

Măsurile au fost diverse şi au vizat atât trecerea în rezervă a cadrelor 
considerate necorespunzătoare, cât şi încadrarea unor ofițeri cu o pregătire culturală 
superioară, de regulă absolvenţi de studii universitare. De asemenea, ofițerii şi 
subofițerii au fost practic obligați să-şi continue perfecționarea şcolară, acestora 
cerându-li-se finalizarea studiilor liceale şi chiar urmarea unor forme de învățământ 
superior, la zi sau la fără frecvenţă. Totodată, promovarea cadrelor în funcţii a început 
să se facă tot mai mult şi în funcţie de pregătirea acestora. 

Modificările în politica de cadre a Securităţii au fost foarte vizibile în anul 1968, 
când a avut loc o accentuare a acestora. Fenomenul are la bază două cauze principale, şi 
anume Plenara C.C. al P.C.R. din 22-25 aprilie 1968, când a fost criticat Alexandru 
Drăghici, şi reorganizarea administrativ-teritorială a României din luna februarie a 
aceluiaşi an. 

În cadrul plenarei amintite anterior, fostul ministru al Afacerilor Interne a fost 
acuzat că recursese la practici abuzive în activitatea pe care o desfăşurase, la ordinul său 
direct fiind comise chiar crime?. În consecinţă, a fost luată măsura îndepărtării din 
rândul cadrelor active ale Securității a mai multor ofițeri care se făcuseră vinovaţi de 
acțiuni similare (execuţii sumare, înscenări etc.), considerați a fi compromiși. Acest 
proces demarase însă chiar din anul 1967. 

Desființarea direcțiilor regionale de Securitate şi înființarea inspectoratelor 
judeţene au constituit un nou prilej de a fi trecut în rezervă un număr ridicat de cadre, 
cu predilecție din rândul celor considerate necorespunzătoare, din cauza lipsei calităților 
profesionale sau a pregătirii. Totodată, creșterea numărului de funcții de conducere a 
permis promovarea anumitor ofițeri valoroşi, cu reale calități, dar şi cu o experiență 
relevantă. 

Toate aceste fenomene au avut loc pe fondul consolidării poziţiei lui Nicolae 
Ceauşescu în fruntea partidului şi a statului. La scurt timp după preluarea funcției de 
secretar general al C.C. al P.C.R., noul lider a inițiat o serie de măsuri prin care urmărea 
preluarea controlului asupra Securităţii, principala instituție represivă din stat, fiind 
conştient de faptul că fără acest instrument nu putea să-și asigure puterea şi să se 
menţină la conducerea statului. Astfel, chiar la Congresul al IX-lea al P.C.R., Alexandru 
Drăghici a fost ales membru în Secretariatul C.C., fiind nevoit prin urmare să „renunțe” 
la funcţia de ministru al Afacerilor Interne. In locul său, Ceauşescu l-a numit pe Cornel 
Onescu, care deţinea funcţia de şef al Secţiei Cadre a partidului’. De asemenea, în 1966 


? La plenară s-a demonstrat faptul că Alexandru Drăghici ordonase uciderea lui Ibrahim Safit, zis 
„Lurcu”, fiind totodată direct implicat şi în înscenarea procesului care a dus la condamnarea la 
moarte a lui Pătrăşcanu (A.C.N.S.A.S., fond Documentar, dosar nr. 87, f. 2). 

3 Cornel Onescu (n. 28 ianuarie 1920, com. Gogoşu, jud. Dolj) era membru de partid din 
ilegalitate, absolvise Şcoala Superioară de Partid de pe lângă C.C. al P.C.U.S. şi deținuse după 
1945 numeroase funcţii în aparatul central de partid. A ocupat postul de ministru al Afacerilor 
Interne în perioada 24 iulie 1965-24 aprilie 1972, după care a revenit în poziţia de şef al Secţiei 

ca adjunct al ministrului Afacerilor Interne a fost numit un alt membru de partid cu 
experiență în domeniu, este vorba de Constantin Stoica+. Se inaugura astfel lungul şir de 
activişti de partid impuşi de noul lider la conducerea structurilor represive din România, 
tocmai din dorința de a şi le subordona. 

Vom încerca să facem o scurtă analiză a profilului şefilor celor 16 direcţii 
regionale de Securitate din perioada 1966-1967, aşadar la scurt timp după preluarea 
puterii de către Nicolae Ceauşescu. Se remarcă îndeosebi faptul că pregătirea şcolară a 
acestora nu depăşea decât arareori nivelul studiilor liceale. Mai exact, un singur ofițer 
din 16 era absolvent studii superioare (facultatea de drept), iar un altul era înscris la 
cursurile unei instituţii similare, restul de 14 mulțumindu-se doar cu liceul. Chiar şi în 
această situaţie trebuie făcută totuși precizarea că în cele mai multe cazuri şi această 
formă de învățământ fusese absolvită târziu, când ofițerii respectivi deja aveau funcții 
înalte în Securitate pe plan regional, uzitându-se practica echivalării cu diverse cursuri de 
partid sau a susținerii unor examene pur formale, după ce „urmaseră” liceul la forma 
fără frecvență”. Această aserțiune este întărită și de constatarea că toți aceşti ofițeri 
fuseseră încadrați în Securitate direct din producţie, provenind în unanimitate din 
mediul muncitoresc (nu mai puţin de 13 lucraseră anterior ca mecanici, lăcătuşi sau 
strungari). Mai mult, şeful D.R.S. Dobrogea, col. Marin Constantin, fusese muncitor 
necalificat, neavând aşadar nici o pregătire. 

Singura calitate a acestor ofițeri superiori o reprezenta vechimea lor în partid, 
marea majoritate fiind membri ai P.C.R. din anii 1945 şi 1946, iar unii, precum gen-mr. 
Steskal William (şeful D.R.S. Banat), chiar din ilegalitate. Doar doi ofițeri se înscriseseră 
în partid în anii '50. Activând aproape exclusiv însă în cadrul Securităţii, cu toată 
vechimea lor în P.C.R., ei nu reuşiseră să urmeze nici studii superioare de partid, doar 
doi ofițeri absolvind Şcoala Superioară „Ştefan Gheorghiu”, în timp ce un altul urma 
cursurile acestei şcoli. 

În pofida acestei situaţii precare, Cornel Onescu era mulțumit de nivelul de 
pregătire al cadrelor Securităţii. Astfel, la şedinţa Colegiului M.A.I. din 8 februarie 1967, 
la care a participat şi Nicolae Ceauşescu, ministrul Afacerilor Interne afirma 
următoarele: „Ne-am ocupat mai mult de pregătirea profesional-politică a ofiţerilor. În 


Cadre a C.C. al P.C.R. Pentru amănunte, a se vedea Florica Dobre (coord.), Elis Neagoe-Pleşa, 
Liviu Pleşa (eds.), Securitatea. Structuri — cadre. Obiective și metode, vol. IL, 1967-1989, București, 
Editura Enciclopedică, 2006, pp. 761-762. 

+ În şedinţa din 28 noiembrie 1966, Secretariatul C.C. al P.C.R. a hotărât eliberarea lui 
Constantin Stoica din funcţiile de şef al Sectorului M.A.I. şi adjunct al şefului Secţiei pentru 
controlul muncii la M.F.A., M.A.I. şi Justiţie şi numirea lui ca adjunct al ministrului Afacerilor 
Interne. Funcţiile lui Constantin Stoica au fost încredințate lui Ioan Gal, care până atunci fusese 
adjunct al şefului Secţiei Cadre a C.C. al P.C.R., ceea ce demonstrează încă o dată importanţa 
acordată de Nicolae Ceauşescu acestor sectoare. De altfel, şi Gal avea să fie numit ulterior 
adjunct al ministrului de Interne. Totodată, în aceeași şedinţă a Secretariatului, gen.-lt. Negrea 
Vasile a fost numit prim-adjunct al ministrului Afacerilor Interne (A.N.I.C., fond C.C. al P.C.R. 
— Cancelarie, dosar nr. 153/1966, f. 3). 

5 Mr. Pleşiţă Nicolae absolvit liceul şi a urmat Facultatea de Istorie la Universitatea „Babeş- 
Bolyai” din Cluj chiar în perioada în care era şeful D.R.S. Cluj (A.C.N.S.A.S., fond Cadre, dosar 
nr. P-106, f. 13). 

ceea ce priveşte cunoştinţele de cultură generală stăm bine. Avem aproape 25% din 
efective cu studii superioare sau urmează studii superioare, 60% absolvenţi de liceu şi 
7,5% urmează liceul. Din acest punct de vedere stăm bine. Există însă goluri în legătură 
cu pregătirea profesională şi politică”6. Foarte probabil că Onescu făcuse această 
apreciere având în vedere tocmai situaţia din trecut în ceea ce privește nivelul de 
pregătire al cadrelor. 

Pentru remedierea acestor situaţii, ca şi pentru schimbarea practicilor 
Securităţii, structura organizatorică şi de cadre a principalei instituţii represive avea să 
cunoască unele modificări. La Plenara C.C. al P.C.R. din 26-27 iunie 1967, Vasile 
Patilineţ a prezentat un document intitulat Unele probleme privind activitatea organelor de 
Securitate, material în care erau semnalate mai multe lipsuri existente în acțiunile 
acestora”. Îndeosebi era evidenţiat slabul control exercitat de partid asupra Securității, 
dar erau cuprinse şi acuze referitoare la unele dintre metodele efective de lucru. În 
timpul discuţiilor de la Plenară, unul dintre cei mai vehemenţi critici s-a dovedit a fi Ion 
Stănescu8, prim-secretar al Comitetului regional de partid Oltenia. Nu a fost însă 
singurul caz, și alți activişti de partid declarându-se nesatisfăcuți de activitatea 
Securităţii”. 

În materialul întocmit de Patilineţ se menţiona foarte clar necesitatea ridicării 
nivelului studiilor cadrelor de Securitate, atât a celor civile, cât şi a celor profesionale, 
precum şi însuşirea de către ofițeri a unor limbi străine de circulație internațională: 
„Ministerul Afacerilor Interne să ia măsuri pentru îmbunătăţirea radicală a sistemului de 
recrutare şi pregătire a cadrelor. În următorii 3-4 ani, toți ofițerii care nu au pregătire de 
Securitate şi lucrează în acest domeniu să fie calificați prin şcoli şi cursuri speciale. 
Perfecționarea continuă a pregătirii profesionale să fie o preocupare de seamă a cadrelor 
de conducere. În cadrul învățământului profesional să se organizeze şi însușirea de limbi 
străine” 10, Intr-o şedinţă ulterioară a Comitetului Executiv al C.C. al P.C.R., din 27 iulie 
1967, în care a fost iarăşi dezbătut documentul, János Fazekaş a avut următoarea 
intervenţie: „unde se spune că o atenţie deosebită trebuie acordată ridicării continue a 
nivelului de pregătire profesională a lucrătorilor M.A.I., aş propune să fie completat: şi a 


6 A.N.I.C., fond C.C. al P.C.R. — Cancelarie, dosar nr. 17/1967, f. 20. 

7 Documentul fusese redactat anterior, el fiind înaintat conducerii partidului încă din 11 aprilie 
1967. De altfel, acesta a fost analizat şi aprobat în şedinţa Prezidiului Permanent al C.C. al P.C.R. 
din 25 aprilie 1967, luându-se totodată decizia ca „materialul refăcut să fie dezbătut într-o şedinţă 
plenară a C.C. al P.C.R., iar după aceea în şedinţe ale birourilor comitetelor regionale de partid” 
(Idem, dosar nr. 58/1967, f. 2). 

8 Idem, dosar nr. 100/1967, ff. 92-93. 

? Grigore Răduică: „În anii 1965-1966 au fost multe cazuri când s-au luat măsuri blânde față de 
unele elemente ce au săvârşit infracţiuni politice, unele destul de grave şi în mod repetat (...) În 
unele cazuri, în loc să se ia măsuri educative şi de influențare obştească în legătură cu 
manifestările negative ale unor tineri, au fost puse organele de Miliție să-i ia de pe stradă, să-i 
tundă, să-i bărbierească sau să-i atenționeze” (Ibidem, ff. 97-102). 

10 Idem, dosar nr. 58/1967, f. 36. 

culturii generale (...) mă gândesc că e bine ca lucrătorii noștri de Securitate să aibă 
cunoştinţe generale mai largi” 11. 

După plenară, Nicolae Ceauşescu a decis înființarea în cadrul M.A.I. a 
Departamentului Securităţii Statului, organ ce avea să fie condus de un Consiliu al 
Securităţii Statului. Noul organism a fost înființat la 21 iulie 196712, funcţia de 
preşedinte fiindu-i încredințată lui Ion Stănescul, Nicolae Ceauşescu remarcând atât 
calitățile lui de activist, cât şi intervențiile acestuia la plenară. 

De asemenea, direcțiile centrale ale Securităţii au fost grupate în câteva mari 
direcţii generale. Au fost astfel înființate: Direcţia Generală de Informaţii Interne, 
Direcţia Generală de Contraspionaj, Direcţia Generală de Informații Externe şi Direcția 
Generală Tehnico- Operativă şi de Înzestrare. În fruntea acestora au fost numiți activişti 
de partid şi ofițeri superiori de încredere şi cu o mare experiență: gen.-mr. Stoica 
Constantin — șef al D.G.I.I., gen.-lt. Doicaru Nicolae — şef al D.G.L.E., gen.-mr. Stan 
Nicolae — şef al D.G.C. şi gen.-mr. Diaconescu Ovidiu — şef al D.G.T.O.Î. Primii trei 
erau totodată și membri în C.S.S., Constantin Stoica şi Nicolae Doicaru deținând chiar 
funcţia de vicepreşedinte al acestei structuri. 

La 3 aprilie 1968 a fost luată decizia scoaterii Securităţii de sub tutela M.A.I., 
fiind creat C.S.S., ca organ autonom al administraţiei de stat, aflat însă sub controlul 
partidului!+. Anterior, în luna februarie 1968, fusese operată înlocuirea unora dintre 
membrii conducerii Securității!5. Dintre acestea, cea mai semnificativă a fost înlocuirea 
lui Vasile Negrea din postul de prim-vicepreşedinte al C.S.S. cu Răduică Grigore, ce 
anterior deținuse funcția de șef al Secţiei C.C. al P.C.R. pentru controlul muncii în 
M.F.A., M.A.I. şi Justiţie, având o îndelungată activitate ca activist de partid în aceste 


! Fazekaş a oferit ca exemplu cazul a patru studenţi din Cluj care fuseseră demascaţi că „menţin 
în bibliotecile lor nişte cărți fasciste”, în vreme ce în realitate „asemenea poezii nu conțineau 
nimic rău” (Idem, dosar nr. 115/1967, f. 12). 

2 Prin Decretul nr. 710 al Consiliului de Stat. Decizia de înființare fusese aprobată de Prezidiul 
Permanent al C.C. al P.C.R. în şedinţa din 14 iulie 1967 (Idem, dosar nr. 110/1967, f. 3). 

3 Ton Stănescu (n. 23 ianuarie 1929, com. Gherceşti, jud. Dolj) a absolvit Şcoala de ofițeri 
politici a M.A.I. de la Oradea (1950-1951), lucrând apoi ca activist de partid specializat pe 
problemele M.A.I.: instructor la Direcţia Generală Politică a M.A.I., șef al Sectorului Cadre din 
MFA. şi M.A.I., adjunct al şefului Grupului de instructori pentru problemele muncii de partid 
în M.FA. şi M.A.I. etc. A deţinut funcţia de preşedinte al C.S.S. în perioada iulie 1967-24 aprilie 
1972, după care a fost numit ministru de Interne, funcție din care a fost însă schimbat la 17 
martie 1973, după scandalul generat de sinuciderea doctorului Schăchter (Securitatea. .., vol II, pp. 
765-766). 

14 În expunerea de motive a Decretului nr. 295 al Consiliului de Stat, de înființare a acestei 
instituţii, se preciza: „Consiliul Securităţii Statului îşi desfășoară întreaga activitate sub 
conducerea şi îndrumarea Comitetului Central al Partidului Comunist Român şi a Consiliului de 
Miniştri” („Buletinul Oficial al Republicii Socialiste România”, partea I, nr. 43, 4 aprilie 1968, p. 
375). 

15 Prin H.C.M. nr. 228/8 februarie 1968 şi H.C.M. nr. 244/13 februarie 1968. Un alt ofițer care 
şi-a pierdut poziţia a fost gen-mr. Tănase Evghenie, fiind cooptați în schimb gen.-mr. Kovács 
Pius — şeful Direcţiei a VIII-a şi gen.-mr. Rusu Emanoil — comandantul Trupelor de Securitate 
(A.C.N.S.A.S., fond Documentar, dosar nr. 123, vol. 4, ff. 12-13, 290). 


66 


Cadrele Securității în anul 1968 


domenii!6. Trebuie precizat faptul că Răduică se remarcase prin activitatea sa din cadrul 
comisiei abilitate cu cercetarea cazului Pătrăşcanu. Aşadar, din nou un ofiţer de carieră a 
fost înlocuit cu un membru de partid cu experienţă. Astfel, dacă îi avem în vedere şi pe 
Ion Stănescu şi Constantin Stoica, se poate observa faptul că în fruntea Securității au 
fost instalate trei persoane provenite din afara instituţiei, al căror principal merit era 
reprezentat de loialitatea față de Nicolae Ceaușescu, încercările acestuia de a-şi 
subordona organele de represiune fiind evidente. 

Ulterior, majoritatea cadrelor de conducere din Securitate au aruncat vina 
pentru pregătirea precară a ofițerilor exclusiv asupra lui Alexandru Drăghici şi a 
„elementelor tot atât de incapabile ca şi el” cu care acesta din urmă se înconjurase. 
Astfel, la şedinţa din 3-4 mai 1968, când au fost dezbătute documentele plenarei din 
aprilie 1968 cu conducerea Securității, col. Ristea Gheorghe, inspectorul şef al I.S. 
Bihor, afirma: „s-a dus o politică sistematică de îndobitocire, aș vrea să spun, a cadrelor 
noastre. Mi se pare, mă rog, în urma în urma unor indicații din afară date lui Alexandru 
Drăghici, şi acum văd destul de clar, din indicaţiile partidului a fost obligat ca să emită 
ordinul referitor la pregătirea de cultură generală a aparatului de Securitate. Acest ordin 
însă a fost numai pe hârtie, în realitate nu s-a creat nici un fel de condiţii nici unui cadru 
ca să se pregătească. Toţi care cereau să meargă să se pregătească nu li s-a permis acest 
lucru (...) Nici măcar la examene nu ne lăsa să mergem”!7. 

În 1968, pentru a-şi consolida poziţia în fruntea partidului, Nicolae Ceauşescu a 
apelat la o metodă folosită cu succes de Hruşciov cu 10 ani în urmă, în disputa sa cu 
foştii susținători ai lui Stalin: redactarea unui document de partid în care urmau să fie 
evidenţiate abuzurile lui Gheorghiu-Dej şi ale unora dintre colaboratorii acestuia, 
principalul vizat fiind desigur Alexandru Drăghici. Acesta a fost prezentat la Plenara 
C.C. al P.M.R. din 22-25 aprilie 1968, când s-a scos în evidență implicarea directă a 
celor doi în asasinarea lui Lucrețiu Pătrășcanu şi Ştefan Foriş, ceea ce a avut un puternic 
impact în România. Toţi participanții la Plenară au adus acuzaţii foarte dure la adresa 
fostului lider al partidului și a lui Drăghici 15. 

Au fost, de asemenea, semnalate mai multe abuzuri ale organelor de Securitate 
din acea perioadă. În consecință, Alexandru Drăghici a fost demis din funcţia de 


16 Născut la 22 august 1926, în com. Ponoarele, jud. Mehedinţi, Grigore Răduică a absolvit 
Academia Militară Generală, Facultatea de Drept şi Şcoala Superioară de partid „Ştefan 
Gheorghiu”. În 1946 s-a înscris în P.C.R., ocupând apoi numeroase funcţii pe linie de partid în 
cadrul armatei. În februarie 1963 a fost încadrat la Secţia pentru controlul muncii la M.F.A., 
M.A.I. și Justiţie a C.C. al P.C.R., ocupând următoarele funcţii: instructor, şef al colectivului 
M.F.A. şi adjunct al şefului secţiei. A deţinut apoi funcţiile de prim-vicepreşedinte al C.S.S. 
(1968-1972) şi prim-adjunct al ministrului de Interne (1968-1974). La 22 august 1968, Răduică a 
fost avansat la gradul de general-locotenent (A.N.I.C., fond C.C. al P.C.R. — Cancelarie, dosar nr. 
134/1968, f. 39). A se vedea amănunte în Florica Dobre — coord., Membrii C.C. al P.C.R. 1945- 
1989. Dicţionar, Bucureşti, Editura Enciclopedică, 2004, p. 503. 

17 A.C.N.S.A.S., fond Documentar, dosar nr. 87, f. 34. 

18 Tonul a fost dat, desigur, de Nicolae Ceauşescu, care chiar a doua zi afirma că toate dovezile 
descoperite „îl acuză și îl condamnă pe Alexandru Drăghici ca organizator şi făptuitor al acestor 
acţiuni criminale împotriva aparatului de partid şi de stat, îl acuză și îl condamnă pe Gheorghiu- 
Dej, care a inițiat şi patronat aceste acțiuni” („Scânteia”, 28 aprilie 1968, p. 2). 

vicepreşedinte al Consiliului de Miniștri, revocat din poziția membru al Prezidiului 
M.A.N. şi exclus din C.C. al P.C.R. (pierzându-și aşadar şi calitățile de membru al 
Comitetului Executiv şi al Prezidiului Permanent ale C.C. al P.C.R.). La 14 noiembrie 
1968 Drăghici a fost degradat şi trecut în rezervă cu gradul de soldat!?. 

În scurt timp au avut loc prelucrări ale documentelor plenarei în toate direcțiile 
centrale şi în inspectoratele județene de Securitate”, prilej cu care unii ofițeri au scos la 
iveală mai multe crime şi ilegalităţi comise de cadrele Securităţii în timpul regimului 
Gheorghiu-Dej. 

Astfel, la 17 mai 1968, I.S.J. Cluj raporta faptul că în timpul dezbaterilor au fost 
scoase la iveală mai multe excese comise de ofițerii care activaseră în fosta Direcţie 
Regională de Securitate Cluj, fiind menţionate numele col. Patriciu Mihai, mr. Briceag 
Nicolae, mr. Gruia Manea, mr. Beiner Sigy ş.a. Spre exemplu, mr. Fenyes Francisc arăta 
faptul că „în 1959 a fost arestat dr. lubu Mihai. În timpul cercetărilor, fostul mr. Beiner 
Sigy (...) a recurs la bătaie, fracturându-i o mână. În afara bătăii în munca de anchetă, 
atât Gruia Manea, cât şi Beiner Sigy practicau frecvent insultele, injuriile şi cuvintele de 
intimidare”?! În document se menţiona şi faptul că toate ilegalitățile prezentate „au fost 
comise fie din ordinul lui Alexandru Drăghici sau s-au datorat stilului de muncă confuz 
pe care acesta l-a imprimat aparatului de Securitate”22. 

Una dintre primele activităţi de care a răspuns Grigore Răduică în cadrul C.S.S. 
a constituit-o cercetarea abuzurilor comise de ofițerii de Securitate în perioada 
anterioară, prin care se urmărea atât discreditarea lui Alexandru Drăghici, cât şi 
identificarea altor cadre compromise. Unele dintre ilegalitățile sesizate de ofițerii de 
Securitate în timpul prelucrărilor documentelor Plenarei din aprilie 1968 au fost 
investigate de acesta, tot la el ajungând şi plângerile înaintate de victimele exceselor 
organelor de represiune. Printre cazurile cercetate în această perioadă pot fi menţionate: 
procesul „sabotorilor” de la Canal, crimele din coloniile de muncă (mai ales cele de la 
Salcia şi Capul Midia), dar şi numeroasele asasinate comise cu sânge rece în perioada de 
început a regimului Dej. 

În această ultimă categorie un loc aparte l-au ocupat execuțiile ordonate de 
Nicolae Briceag în anii 1949-1950, în perioada în care acesta era şeful Serviciului 
Judeţean de Securitate Someş-Dej. Răduică a reuşit să documenteze vinovăția acestuia 
în suprimarea mai multor persoane (Aurel lonac, loan Ciocan, loan Marc, Alexa Bel 


1 F, Dobre (coord.), Membrii C.C..., p. 231. 

2 Documentele au fost dezbătute cu activul de bază al Securității în zilele de 3-4 mai 1968, fiind 
prelucrate apoi în teritoriu (vezi stenograma acestei convocări în A.C.N.S.A.S., fond 
Documentar, dosar nr. 87). 

21 Idem, dosar nr. 19, vol. 4, f. 17. 

22 Ibidem, f. 14. 

23 În mai 1968, Ion Stănescu preciza că „C.S.S. a constituit un colectiv de ofițeri condus de tov. 
prim-vicepreşedinte Grigore Răduică, care are sarcina să analizeze atât măsurile de îndreptare a 
unor abuzuri şi ilegalităţi comise împotriva cadrelor de Securitate, precum și de a face propuneri 
privind luarea măsurilor împotriva acelora care se fac vinovați de abuzuri și încălcarea legii” 
(A.C.N.S.A..S., fond Documentar Bucureşti, dosar nr. 9.837, f. 190). 

ş.a.)24. Cu toate că Briceag și cei care-l ajutaseră se făceau vinovaţi de moartea a cel 
puţin 16 persoane, singura măsură pe care Răduică a propus-o spre a fi luată față de 
aceştia a fost următoarea: „să fie informate organele de partid în evidenţa cărora sus- 
numiții se găsesc, pentru a dispune asupra măsurilor în raport cu faptele pe care ei le-au 
săvârșit”35, În 1968 Nicolae Briceag trăia la Cluj, era pensionat și avea gradul de colonel. 
În timpul regimului comunist nu va avea cu nimic de suferit de pe urma crimelor 
comise. Trimis în judecată la ani buni după revoluţia din 1989, Briceag a decedat înainte 
de finalizarea procesului. 

Cele mai notorii dintre cazurile de excese ale Securităţii descoperite cu această 
ocazie erau aduse la cunoştinţa lui Ceauşescu, care însă a ordonat sistarea cercetărilor, 
pe motiv că acestea reprezentau o problemă internă a partidului. Odată atins scopul 
politic, respectiv discreditarea memoriei lui Gheorghiu-Dej şi eliminarea politică a lui 
Drăghici, problema nu mai prezenta nici un fel de importanţă pentru noul lider, care nu 
avea nici un interes în scoaterea acestor abuzuri la iveală, conştient fiind de faptul că în 
unele dintre ele avea şi el un grad de responsabilitate. Situaţia era similară şi în cazul 
unora dintre membrii comisiei superioare de partid create pentru anchetarea abaterilor 
comise în perioada regimului Gheorghiu-Dej, cele mai cunoscute exemple fiind cele ale 
lui Evghenie Tănase şi Negrea Vasile. În aceste condiţii, apare firesc faptul că 
demersul nu a fost niciodată dus până la final, extinderea cercetărilor putând să se 
întoarcă chiar împotriva celor care le efectuau?. 

Aşadar, nu poate fi în nici un caz vorba de vreo delimitare oficială față de 
acţiunile represive din trecut. Mai mult, nu puţine au fost cazurile în care unii foşti 
ofițeri superiori implicaţi în crime şi acte de teroare au primit diferite distincţii în 
perioada regimului Ceauşescu (cazul elocvent fiind cel al lui Gheorghe Pintilie, decorat 
de Nicolae Ceauşescu în mai 1971, la sărbătorirea a 50 de ani de la înființarea P.C.R)”. 


24 Unele dintre acestea au ieşit la iveală în timpul prelucrării la Cluj a documentelor Plenarei din 
aprilie 1968, când mr. Rugină Toader a arătat următoarele: „În cursul aceluiași an [1949 — n.n], 
fostul colonel Briceag Nicolae, de la fostul judeţ Someş, om fără demnitate, mărginit, incult, a 
arestat un cetățean care s-a sustras de la încorporarea în armată. După aceasta, l-a dus împreună 
cu încă 4 rude la marginea satului, unde au fost împușcați. Acest lucru l-a făcut împreună cu unii 
subordonați docili, ca foştii ofițeri Isac Constantin şi Tulius” (A.C.N.S.A.S., fond Documentar, 
dosar nr. 19, vol. 4, ff. 15-16). 

25 Ibidem, vol. 2, ff. 2-4, 91-94. 

% Grigore Răduică, Crime în lupta pentru putere. 1966-1968: Ancheta cazului Pătrășcanu, Bucureşti, 
Editura Evenimentul Românesc, 1999, p. 183. 

27 Nicolae Ioniță, Fise biografice ale sefilor de directii centrale din Securitate, în anti '60, în „Caietele 
C.N.S.A.S.”, nr. 3/2009, p. 104, 111. 

28 „Este limpede cât de fragil putea fi, în epocă, demersul asumării critice a crimelor politice, din 
moment ce însăşi comisia însărcinată cu «anchetarea» acestora era «împănată» cu persoane 
implicate în comiterea lor, direct sau indirect” (Silviu B. Moldovan, Romånia între tentatia 
fitoiswului şi reflexul restaurării studia introductiv la Pseudomemoriile unui general de Securitate, 
documente editate de Cristina Anisescu şi Silviu B. Moldovan, Bucureşti, Editura Humanitas, 
2007, p. 118). 

2 Marius Oprea, Banalitatea râului. O istorie a Securităţii în documente. 1949-1989, Editura Polirom, 
Iaşi, 2002, p. 557. Aceasta cu toate că la dezbaterea documentelor plenarei din aprilie 1968 
numeroşi ofițeri superiori au evidențiat implicarea lui Pintilie în diverse acte represive. Col. 

De altfel, în scurt timp această acțiune de cercetare a ilegalităţilor comise în 
timpul regimului Dej, deşi nu a încetat, continuând până la începutul anilor 70, şi-a 
pierdut mult din amploare, transformându-se practic într-o simplă formalitate. 
Momentul 1968 a fost folosit şi de unii dintre ofițerii de Securitate care fuseseră 
condamnaţi în trecut, îndeosebi apropiaţi ai fostului ministru 'Teohari Georgescu, spre a 
solicita reanalizarea cazurilor lor şi reabilitarea%. 

În acest context, a fost operată trecerea în rezervă a unor ofiţeri care anterior se 
evidenţiaseră prin activitatea lor represivă, aceştia fiind considerați prea compromişi şi 
nefolositori pentru noul context intern. Unul dintre cazurile cele mai sugestive este cel 
al lui Tănase Evghenie, care fusese chiar membru în comisia pentru cercetarea acestor 
abuzuri. Cum însă rezultatul investigaţiilor a demonstrat şi implicarea sa în acțiuni de 
această factură, mai exact în ancheta lui Pătrășcanu, în februarie 1968 ofițerul a fost 
trecut în rezervă, „din motive de sănătate”. De asemenea, tot în această perioadă a 
fost trecut în rezervă şi gen.-lt. Negrea Vasile, care deținuse funcția de locţiitor al şefului 
Direcţiei Anchete în perioada procesului lui Pătrășcanu. De asemenea, acesta se făcuse 
vinovat şi de numeroase trimiteri în domicilii obligatorii în a doua jumătate a anilor '50, 
în calitatea sa de membru al Comisiei de fixare şi ridicare a locului de muncă??. 

Trebuie amintit totuşi faptul că acest proces de îndepărtare din Securitate a 
unora dintre ofițerii compromişi a fost inițiat anterior. Primele pensionări ale unor astfel 
de cadre au avut loc începând din anii 1966-1967, când au fost trecute în rezervă „nume 
grele”, precum Gheorghe Crăciun, Mihail Nedelcu, Mihai Kovăcs ş.a. Toţi cei de mai 
sus fuseseră implicați direct în diverse acte represive, inclusiv în crime şi execuții 


Ristea Gheorghe: „Gheorghe Pintilie tăia şi spânzura aici de fapt, alături de Drăghici, el 
conducea activitatea în cadrul ministerului nostru. Apreciez că dacă se va verifica, dacă se va 
cerceta la amănunţime, consider că se va găsi la adresa lui Pintilie şi alte crime pe care el le-a 
comis (...) modul mişelesc în care a fost ucis Ştefan Foriş scoate în evidenţă caracterul criminal” 
(A.C.N.S.A.S., fond Documentar, dosar nr. 87, f. 35). 

350 Unul dintre acești ofițeri a fost Tudor Sepeanu, arestat în 1953 şi condamnat la 8 ani 
închisoare pentru implicarea sa în reeducarea din penitenciare. După ce a înaintat mai multe 
apeluri la Consiliul Securităţii Statului, rămase fără rezultat, la 8 iulie 1970 acesta a cerut o 
audienţă la Emil Bodnăraş, vicepreşedinte al Consiliului de Stat. La 1 februarie 1971, după ce a 
analizat cazul, Ion Stănescu propunea să i se respingă solicitarea lui Sepeanu, pe motiv că acesta 
se făcea vinovat de faptele imputate (Idem, dosar nr. 19, vol. 4, ff. 44-48). 

3! Silviu B. Moldovan, op. cit., pp. 113-117. 

32 De altfel, gen.-lt. Negrea Vasile a fost apoi criticat de mai multe cadre de conducere ale 
Securităţii pentru abuzurile pe care le săvârşise. Col. Ristea Gheorghe arăta că acesta i-a pus mai 
multe piedici în calea pregătirii lui profesionale, încălcând astfel hotărârile de partid. Mai exact, 
gen.-lt. Negrea i-a interzis să se prezinte la susținerea unor examene de la Şcoala Superioară 
„Ştefan Gheorghiu” pentru că acestea aveau loc în timpul programului de muncă: „mi-aduc 
aminte că, raportând la tov. adjunct Negrea să-mi permită să susţin examenul la [org] trei, nu mi 
s-a permis. A spus că să rămân la program. Zic, e o hotărâre de partid şi trebuie să mă duc. Zice 
că n-are importanţă”. Critici la adresa lui Negrea au mai fost aduse şi de gen-mr. Cosma Neagu, 
precum şi altor ofițeri (A.C.N.S.A.S., fond Documentar, dosar nr. 87, ff. 34-35). 

sumare. Col. Nedelcu a fost pensionat la 10 iulie 1967, iar col. Crăciun la începutul 
anului 1968, col. Kovács fiind trecut în rezervă în anul 1966. 

Fostul ministru adjunct al M.I., Ionel Gal, afirmă și el că în perioada 1967-1968 
„s-au realizat la aproape toate nivelele schimbări ale cadrelor compromise, numindu-se 
alți ofiţeri care în acele împrejurări prezentau garanţii moral-politice” 34. 

O altă metodă folosită a fost şi aceea a sancționării unor ofițeri superiori cu 
vechime în Securitate, care încă mai tolerau abaterile subordonaților lor. Astfel, în 
aprilie 1967, col. Costandache Paul, şeful D.R.S. Piteşti, a fost sancționat de Comitetul 
regional de partid cu „mustrare”, fiind criticat şi de conducerea M.A.I. pentru faptul că 
„n-a acționat cu fermitate împotriva unui ofițer din subordine care a încălcat în mai 
multe rânduri disciplina militară” 35. Efectul acestor măsuri s-a făcut simțit în scurt timp, 
astfel încât peste numai un an, col. Ristea Gheorghe putea afirma faptul că „s-a 
îmbunătăţit starea şi practica disciplinară a aparatului nostru, au fost luate măsuri severe 
împotriva acelora care au comis diferite abateri de la normele şi etica militară, cei care 
au comis abuzuri şi ilegalităţi” 3. 

O atenţie specială a fost acordată și scoaterii la iveală a unor ilegalităţi săvârşite 
de şefii structurilor teritoriale de Securitate. Un ecou deosebit l-au avut cercetările 
efectuate în acest sens la D.R.S. Banat, când au fost descoperite numeroase infracțiuni 
săvârşite de mai mulţi ofițeri de conducere din această regională, în frunte cu şeful 
direcţiei, gen.-mr. Steskal William. Pentru anchetarea cazului au fost trimişi doi membri 
ai conducerii C.S.S., gen.-lt. Doicaru Nicolae şi gen.-mr. Stan Nicolae. Raportul 
întocmit de aceştia a scos la iveală diverse ilegalităţi şi abuzuri de care se făcea vinovat 
şeful D.R.S. Banat, precum: bătaia administrată unor subordonați, falsificarea unor 
dosare de informator, însuşiri de bunuri etc. 

În consecinţă, la 7 mai 1968 gen.-mr. Steskal a fost chemat la o şedinţă a 
Secretariatului C.C. al P.C.R., unde a fost aspru criticat pentru greşelile sale. El a 
încercat să se dezvinovăţească, arătând ca una dintre cauzele greșelilor pe care le-a 


5 Col. Crăciun avusese o activitate represivă îndelungată în perioadele în care condusese 
direcţiile regionale de Securitate Sibiu, Dolj şi Braşov, acţiunile sale fiind îndreptate împotriva 
grupurilor de rezistenţă din munţi. De asemenea, a fost implicat şi în excesele de la Canal, iar în 
perioada 1959-1964 a condus reeducarea legionarilor din Penitenciarul Aiud. Col. Nedelcu 
fusese şef al D.R.S. Piteşti şi Cluj, iar apoi deținuse funcția de secretar al Comisiei M.A.I. pentru 
judecarea cazurilor de trimitere sau eliberare din D.O. (1958-1960). Col. Kovács Mihai, în 
perioada în care a fost şef al Serviciului judeţean de Securitate Turda, a condus personal mai 
multe operaţiuni de asasinare a unor membri ai grupurilor de rezistenţă din zonă şi a unor țărani 
care se împotriveau colectivizării. Din datele pe care le deţinem până în prezent, acest ofițer a 
fost implicat direct în comiterea a peste 10 crime, activitatea sa fiind similară cu cea a mr. Briceag 
Nicolae. Pentru alte date biografice şi mai ales pentru detalii referitoare la excesele comise de 
acești ofițeri, a se consulta Ion Gavrilă-Ogoranu, Elis Neagoe-Pleșa, Liviu Pleşa, Bragi se frâng, 
dar nu se îndoiesc, vol. VII, Rezistența anticomunistă din Munţii Apuseni, Baia Mare, Editura Matist, 
2007. 

34 Tonel Gal, Ragiune si represiune în Ministerul de Interne. 1965-1989, vol. 1, laşi, Editura Do-Minor, 
2001, p. 36. 

35 A.N.I.C., fond C.C. al P.C.R. — Cancelarie, dosar nr. 134/1968, f. 45. 

36 A.C.N.S.A.S., fond Documentar, dosar nr. 87, f. 38. 

comis era sumara sa pregătire şcolară: „Eu sunt omul care cu patru clase primare 
partidul m-a făcut general. Toate acestea m-au dus acolo”. Pentru a da un exemplu, 
Nicolae Ceauşescu a hotărât că în cazul lui Steskal „scoaterea de la Securitatea regiunii 
Banat este absolut necesară”%8. Măsurile punitive s-au oprit însă aici, pentru că 
Secretariatul C.C. al P.C.R. a hotărât că „deşi faptele comise de generalul-maior Steskal 
William constituie, prin conţinutul lor, infracțiuni, acesta să nu fie trimis în justiție”. S- 
a luat însă şi decizia ca abaterile descoperite „să fie dezbătute cu întregul efectiv al 
unităţilor de Securitate centrale şi teritoriale”%, transmiţându-se astfel un semnal foarte 
clar tuturor ofițerilor că astfel de situaţii vor fi tot mai puţin îngăduite“!. 

Liderii partidului erau conştienţi de faptul că acest caz nu era singular în 
activitatea Securităţii. La aceiași şedinţă a Secretariatului, Vasile Patilineţ afirma: „De ce 
a putut să apară aşa ceva? Eu cred că nu se poate rupe cazul de la Banat de sistemul în 
general care a existat în M.A.I., când sub o formă sau alta au tărăgănat şi, mai mult sau 
mai puţin, netrăgând concluziile necesare pentru multiplele abateri care s-au comis nu 
numai la Banat, dar şi în alte regiuni, și dacă nu au fost obişnuiţi la M.A.I. ca după 
controalele făcute să poată să ajute efectiv, ci cu spoială”%2. În consecință, s-a dispus ca 
acest caz să fie dezbătut cu întreg personalul unităților centrale şi teritoriale de 
Securitate. 

Foarte interesant este şi faptul că printre ofițerii vinovaţi se afla și It.-col. Malea 
Petru, locţiitor al şefului D.R.S. Banat, care îşi procurase şi el mai multe bunuri la preț 
redus. Cu toate acestea, It.-col. Malea nu numai că nu a suferit nici o consecinţă, ci chiar 
avea să fie numit în funcţia de inspector şef al I.S.J. Caraş-Severin. Toate acestea arată 
că întreg; cazul a avut doar rolul de a oferi o lecţie ofițerilor de Securitate, atenționându-i 
că vremurile se schimbaseră, iar pe de altă parte fusese folosită ocazia pentru 
îndepărtarea gen.-mr. Steskal, al cărui comportament nu mai convenea conducerii 
partidului. 

Au fost aduse critici şi altor lideri ai Securităţii la nivel regional, precum a fost 
cazul col. Marin Constantin, fostul şef al D.R.S. Dobrogea, care a fost schimbat din 
funcţie cu această ocazie. La convocarea din 3-4 mai 1968, col. Burlacu Liviu, proaspăt 
numit inspector şef al 1.$.]. Constanţa, l-a acuzat pe ofițerul în cauză că a refuzat să-şi 
subordoneze activitatea Comitetului regional de partid şi nu informase acest organ 
referitor la problemele de care se ocupa: „Vă raportez că în practica conducerii M.A.I. 
Dobrogea în ultimii ani s-a manifestat din plin tendința de sustragere de sub controlul şi 
îndrumarea organelor de partid, aspect ce s-a reliefat mai pregnant cu ocazia analizei în 
cadrul biroului regional de partid la sfârşitul lunii ianuarie a unor abateri săvârşite de 


37 Arhivele Militare Române, fond Microfilme, rola AS1-271, c. 368. 

38Ibidem, c. 376. 

3 A.C.N.S.A.S., fond Documentar, dosar nr. 86, vol. 4, f. 157. 

+ Propunerea a fost făcută de Paul Niculescu-Mizil (Ibidem, £. 158). 

4 La şedinţa Secretariatului de mai sus, Mihai Dalea a precizat că „nu putem tolera în viitor 
asemenea chestiuni” (A.M.R., fond Microfilme, rola AS1-271, c. 370). 

+ Pe aceiaşi poziție s-a situat şi Constantin Pârvulescu: „Organele noastre de securitate, de 
interne, de miliție, trebuie să-şi schimbe complet atitudinea pe care au avut-o de sfidare, de multe 
ori, a cetățenilor, de luare sub semnul întrebării a fiecărui cetățean și dacă a avut o informare 
greşită în loc să-l controleze începe imediat să-l bage la anchetă” (Ibidem, c. 357-376). 

tov. Marin Constantin, fost şef al direcţiei regionale. Din această analiză s-a desprins că 
tovarășul Marin nu a prezentat spre aprobare nici măcar primului secretar principalele 
probleme de care se ocupa conducerea direcţiei. Nu s-a cerut sprijin în analiza muncii 
organului, evita să informeze pe secretar despre unele probleme ale muncii de 
Securitate, influențând chiar şi pe unii ofițeri să se sustragă controlului de partid” ®#. 

Toate aceste măsuri privind ofiţerii, unele fără precedent, au fost luate tocmai 
cu scopul de a se demonstra foarte clar faptul că regimul dorea să facă o cotitură în ceea 
ce privea activitatea organelor de Securitate. Însă nu se dorea numai adaptarea ofiţerilor 
la noile realități informativ-operative, ci şi instaurarea controlului partidului, și implicit 
al lui Nicolae Ceauşescu, asupra principalei instituţii represive. Practic, ofițerii erau 
atenționați asupra faptului că în cazul în care nu se conformau directivelor partidului, 
oricând puteau fi scoase la iveală diverse fapte ilegale comise în trecut, care să determine 
înlăturarea lor din funcție. 

Cu toate că unii ofițeri compromişi au fost trecuţi în rezervă, organele de 
represiune apreciau că aceştia mai puteau fi folositori în continuare, chiar dacă într-o 
formă indirectă. Prin urmare, conducerea Securităţii a solicitat unui număr de 15 foşti 
ofițeri superiori să-și scrie memoriile, cu scopul de a folosi materialele pentru instruirea 
şi educarea noilor angajaţi, care urmau astfel să beneficieze de bogata experiență a 
acestor cadre. Printre cei în cauză remarcăm nume cu o activitate îndelungată în 
Securitate şi, nu în ultimul rând, persoane implicate direct în acte represive şi chiar 
crime. Avem aici în vedere persoane precum col. Kovács Mihai, col. Crăciun Gheorghe, 
col. Schnellbach Martin, col. Moiş Aurel, col. Nedelcu Mihail ş.a.+. Cel mai coerent 
demers de acest tip* a fost dus la capăt de gen.-lt. Evghenie Tănase, dar caracterul prea 
personal imprimat de acesta memoriilor sale, ca şi tendinţa de a justifica o serie de fapte 
pentru care a fost criticat, tendințe de altfel inerente, au făcut ca ele să fie nefolositoare, 
considerându-se că „nu este oportună multiplicarea şi difuzarea” lor printre ofițeri“. 

In luna februarie 1968, ca urmare a noii împărțiri administrativ-teritoriale a țării, 
organele de Securitate au trebuit să-şi modifice structura organizatorică. Direcţiile 
regionale au fost desființate, fiind înlocuite cu inspectorate județene de Securitate, 
conduse de un inspector şef, ajutat de câţiva locţiitori, care făceau parte din colectivul 
de conducere al inspectoratului, un organism nou-înființat pentru a da aparenţa unei 
conduceri colective. Numirea în funcție a inspectorilor şefi de Securitate trebuia 
aprobată în prealabil de către C.C. al P.C.R.”. 


4 A.C.N.S.A.S., fond Documentar, dosar nr. 87, f. 25. 

+ A se vedea lista completă în Pseudomemoriile. .., pp. 152-153. 

45 Pe lângă faptul că doar câţiva ofițeri au prezentat materialele solicitate, calitatea acestora este 
mediocră. Spre exemplu, col. Crăciun a scris doar câteva pagini greu lizibile, referitoare numai la 
activitatea desfăşurată de acesta între anii 1945-1946 (A.C.N.S.A.S., fond Documentar, dosar nr. 
107, ff. 100-104). Foarte probabil că aceşti ofițeri erau conştienţi de faptul că, dacă ar fi relatat 
într-un document scris toate acţiunile pe care le-au ordonat sau executat, ulterior acestea s-ar fi 
putut întoarce împotriva lor, întrucât în marea lor majoritate ele se situau în afara legii. 

415 Memoriile” lui Evghenie au fost editate de Cristina Anisescu şi Silviu B. Moldovan, 
Pseudomemoriile. .., punându-se astfel la dispoziţia cercetătorilor materiale de primă importanță. 

+! Proiectul referitor la constituirea organelor teritoriale de Securitate corespunzător cu noua 
împărțire administrativă a ţării a fost întocmit de Grigore Răduică și Vasile Patilineţ, fiind 

Reorganizarea teritorială a Securităţii a determinat şi reducerea cu peste 10% a 
numărului de posturi, în majoritate de ofițeri. Aceste diminuări au fost operate 
îndeosebi în cadrul compartimentelor de filaj şi supraveghere operativă (care au fost 
drastic reduse, rămânând doar în anumite judeţe), dar şi prin desființarea organelor 
teritoriale de anchetă (în judeţe actele de urmărire penală urmau a fi instrumentate de 
ofițerii din compartimentele informativ-operative), precum şi prin „restrângerea 
efectivelor pe linie de informaţii interne, ca urmare a micşorării bazei de lucru”. În total 
urmau a fi trecute în rezervă aproximativ 840 de cadre, operațiune ce urma să se 
desfăşoare eşalonat, pe întreg parcursul anului 1968. Se prevedea a fi trecute în rezervă 
„în primul rând acele cadre care urmează a fi pensionate la limită de vârstă sau pe motiv 
de boală, acelea care s-au solicitat să fie trecute în rezervă sau care nu corespund muncii 
de Securitate ori au comis abateri grave” 48, 

Modificarea structurilor teritoriale ale Securităţii și reducerile de personal 
aferente acţiunii au constituit un bun prilej pentru efectuarea unei selecții în rândul 
cadrelor. Vechii ofiţeri de Securitate, mulți dintre ei implicaţi în diferite abuzuri şi 
excese, au fost trecuţi în rezervă cu acest prilej, fiind pensionaţi la limită de vârstă sau pe 
motiv de boală”. Totodată, au fost pensionaţi sau trecuţi în rezervă mulți dintre ofițerii 
şi subofițerii al căror comportament era considerat necorespunzător, cei cu rezultate 
slabe în muncă, dar şi persoanele care nu aveau un nivel acceptabil al studiilor și nici nu 
urmau vreo formă de învățământ. Trebuie, de asemenea, menționat și faptul că au 
existat destul de multe cazuri de ofițeri, îndeosebi cei din oraşele mari, foste reşedințe 
de regiuni, care au refuzat mutarea în altă localitate, motiv pentru care au fost 
îndepărtați și ei din Securitate. De altfel, se estima faptul că aproximativ 2.500 de cadre 
urmau să fie mutate în alte localități, ceea ce ridica și alte dificultăți (asigurarea unor 
locuinţe etc.). 

Înfiinţarea inspectoratelor judeţene a dat ocazia punerii în practică a unei noi 
politici de cadre, momentul fiind folosit pentru promovarea în funcții de conducere la 
nivel judeţean a numeroşi ofițeri tineri, bine pregătiţi, în marea majoritate a cazurilor 
absolvenţi de facultăți. Din rândul acestor persoane aveau să fie recrutate ulterior 
cadrele care vor fi numite în funcţii importante la nivel central. În această primă etapă s- 
a preferat numirea la conducerea inspectoratelor a foștilor şefi ai direcțiilor regionale şi 
a locţiitorilor acestora. În consecinţă, în perioada 1968-1972 în fruntea noilor structuri 
s-au aflat atât cadre de perspectivă, cât şi reprezentanţi ai vechii generaţii, precum gen.- 
mr. Bolintineanu loan la Braşov, col. Constandache Pavel” la Argeş, col. Iorga Marin la 


aprobat de Secretariatul C.C. al P.C.R. în şedinţa din 29 ianuarie 1968 (A.N.I.C., fond C.C. al 
P.C.R. — Cancelarie, dosar nr. 14/1968, ff. 95-102). 

48 Ibidem, ff. 100-101. 

+ Spre exemplu, la 29 februarie 1968 a fost trecut în rezervă col. Corin Aurel, fost locţiitor al 
şefului D.R.S. Cluj (1960-1968). Motivul: „limită de vârstă”, deşi avea doar 54 de ani. În perioada 
1952-1953, Corin a fost membru al Comisiei M.S.S. care se ocupa cu internările în colonii de 
muncă şi fixarea domiciliului obligatoriu, făcându-se aşadar și el vinovat de abuzurile comise de 
Securitate în acest domeniu (A.M.I., fond D.M.R.U., inventar nr. 7.388, dosar nr. 1, ff. 253-255). 
50 Gen.-mr. Constandache Pavel (n. 8 octombrie 1925, Bacău), de profesie mecanic auto, a fost 
numit locţiitor al şefului D.R.S. Argeş în 1954, iar din 1957 a preluat conducerea acestei direcţii. 
Activitatea sa în această perioadă s-a concretizat prin mai multe succese în muncă: „Personal a 

Galaţi ş.a. De asemenea, trebuie menţionat și faptul că unii dintre inspectorii şefi 
fuseseră implicați în numeroase acțiuni represive, cum era cazul lt.-col. Gergely 
Francisc?!, şeful I.S.J. Sibiu. Acesta, în calitate de şef al Serviciului raional Făgăraș, 
coordonase acţiunile împotriva grupului de rezistență condus de Ion Gavrilă-Ogoranu. 

În opinia noastră, o radiografie a biografiilor persoanelor care au fost numite în 
fruntea inspectoratelor județene de Securitate ne poate oferi o bună perspectivă, cel 
puţin la nivel teritorial, asupra politicii de cadre a conducerii acestei instituţii în anul 
1968 şi în perioada care a urmat. Am avut astfel în atenţie 26 de inspectori şefi, toți 
fiind numiţi în funcții în februarie 196852. Ne-am concentrat asupra nivelului acestora 
de pregătire şcolară şi profesională, dar am avut desigur în vedere şi alte aspecte. 

Din analiza acestor date se observă procentul scăzut, de aproximativ 25%, al 
inspectorilor şefi care terminaseră sau urmau o facultate (de drept în toate cazurile). 
Restul ofițerilor absolviseră doar liceul, dar şi dintre aceştia abia o treime urmasetă într- 
adevăr această formă de învățământ. Ceilalți aveau ca studii doar câteva clase elementare 
sau o şcoală profesională, liceul fiind „absolvit? după susținerea unor examene de 
diferenţă, a căror relevanţă o considerăm a fi îndoielnică dacă ţinem cont de poziţiile 
deţinute de aceste cadre de conducere la nivelul comunităților locale în care activau. 

Pregătirea şcolară relativ redusă a cadrelor respective se observă şi din 
calificările pe care le avuseseră anterior încadrării în Securitate. Marea majoritate 
proveneau din mediul muncitoresc (strungari, mecanici, ajustori, lăcătuși, cazangii etc.), 
dar existau şi ospătari5?, hamali5* sau chiar muncitori necalificați55. 


organizat şi condus acţiunile de depistare a mai multor bande de teroriști care au acţionat pe raza 
fostei regiunii Argeş (Şerban-Voican, Toma Arnăuţoiu şi Arsenescu), dovedind curaj, 
devotament şi spirit de sacrificiu. De asemenea, a participat la cercetarea unor cazuri mai 
deosebite de avarii, accidente şi incendii, contribuind la stabilirea cauzelor care au determinat 
producerea lor. Prin inițierea şi realizarea unor combinaţii informativ-operative în rândul 
diferiților cetăţeni străini au fost obținute o serie de documentaţii şi planuri tehnice utile pentru 
economia noastră națională” (A.M.I., fond D.M.R.U., inventar nr. 7.395, dosar nr. 6, f. 126-128). 
Într-un referat de cadre, din august 1968, se menţiona faptul că ofițerul „este un tovarăș capabil, 
cu inițiativă în muncă, cu calităţi organizatorice şi cu o bogată experiență în activitatea 
profesională” (A.N.I.C., fond C.C. al P.C.R. — Cancelarie, dosar nr. 134/1968, f. 45). 

51 Născut la 6 aprilie 1930, în com. Homorod, jud. Braşov, It.-col. Gergely Francisc a absolvit o 
şcoală profesională, unde s-a calificat ca strungar, după care a fost trimis de partid să urmeze o 
şcoală de Securitate. A deţinut funcţiile de şef al secţiilor raionale de Securitate Agnita și Făgăraş, 
apoi şef al Serviciului raional de Securitate Mediaș. Din anul 1962 a urmat un curs superior de 
Securitate (A.M.R., fond Microfilme, rola AS1-303, c. 221-222). 

52 Pentru biografiile acestora am folosit dosarele de cadre din Arhiva C.N.S.A.S. şi referatele cu 
propunerile de numiri în funcţie publicate în Securitatea. Structuri — cadre. Obiective şi metode, vol. I, 
1948-1967, documente editate de Florica Dobre (coord.), Florian Banu, Theodor Bărbulescu, 
Camelia Ivan Duică, Liviu 'Ţăranu, București, Editura Enciclopedică, 2006, pp. 207-264, şi 
Securitatea. .., vol IL, pp. 36-153. 

55 Lt.-col. Puncescu Petre, şeful I.S.J. Gorj, „din august 1939 a lucrat ca băiat de prăvălie, iar din 
mai 1942 ca ospătar la diferite restaurante din Calafat, Craiova şi București. Din ianuarie 1948, 
un an a fost magaziner (...) În ianuarie 1949 a fost scos din producție și încadrat secretar tehnic 
la Comitetul orăşenesc de partid Craiova, iar din aprilie acelaşi an trecut la Securitate cu gradul 
de sergent-major” (A.M.R., fond Microfilme, rola AS1-303, c. 191). 

Peste jumătate din aceşti ofițeri urmaseră şi diverse şcoli politice, cu precădere 
universitățile serale de marxism-leninism, dar şi Şcoala Superioară „Ştefan Gheorghiu”. 
De altfel, erau apreciate acele cadre care acordau atenţie pregătirii lor ideologice5. Mult 
mai bună era însă situația în ceea ce privea pregătirea profesională, aproape toți ofițerii 
avuţi în vedere absolvind unul sau mai multe cursuri sau şcoli de Securitate (din care 
jumătate în U.R.S.S.). 

În ceea ce priveşte vechimea în partid, marea majoritate a inspectorilor şefi, 
aproape trei sferturi, se înscriseseră în P.C.R. în perioada 1945-1947, iar restul în prima 
jumătate a anilor 50. Cei din prima categorie făceau parte din loturile de muncitori 
trimise masiv de partid, în primii ani ai regimului, în Siguranţă şi apoi Securitate, pentru 
a prelua controlul şi a „democratiza” această instituție. Toţi aveau așadar multă 
experiență în munca informativ-operativăs. Nu în ultimul rând, precizăm şi faptul că 
toţi ofiţerii avuţi în vedere aveau o origine socială ireproşabilă, fiind aproape exclusiv fii 
de muncitori sau de țărani săraci. 

Un criteriu cu o greutate din ce în ce mai mare la promovare a început să fie 
constituit de modul în care aceşti ofiţeri de conducere informau P.C.R. asupra măsurilor 
pe care le luau. Intr-un referat privindu-l pe col. Dumitraşcu Alexandru, inspectorul şef 
al I.S.J. Ilfov, se menţiona că una dintre calităţile acestuia era aceea că „informează cu 
regularitate biroul Comitetului judeţean de partid cu problemele majore care privesc 
securitatea statului, pentru a se putea lua din timp măsurile necesare”58. 


54 Lt.-col. Gheorghe Alexandru, şeful I.S.J. Botoşani, „după ce a terminat cinci clase elementare, 
a venit în Bucureşti şi a lucrat ca vânzător în mai multe magazine şi hamal în Gara de Nord” 
(Ibidem, c. 166). 

55 Referatul de cadre al lt.-col. Florea Nicolae (n. 23 februarie 1932, com. Milcov, jud. Olt), şeful 
1.$.]. Dâmbovița, este relevant în acest sens: „Florea Nicolae din 1946 a lucrat patru ani ca 
telefonist la primăria din comună, muncitor ziler la C.F.R. sau paznic la vitele cetăţenilor (...) 
Din luna iunie 1950 a urmat şase luni o şcoală de stenodactilografie a M.A.I. La absolvire i s-a 
acordat gradul de sublocotenent (...) În martie 1953 a fost trimis la un curs de Securitate de șase 
luni, după care a revenit la unitate şi a lucrat ca şef al biroului învățământ profesional”. Cu toate 
acestea, ofițerul a depus eforturi reale pentru a remedia aceste deficienţe din pregătirea sa, în 
1968 fiind student în anul V la Facultatea de Drept, situându-se aşadar peste nivelul majorităţii 
colegilor săi (Securitatea. .., vol. IL, pp. 87-88). 

55 Despre It.-col. Baltag Dumitru, șeful I.S.J. Tulcea, se menţiona faptul că acesta: „Se preocupă 
de pregătirea sa politico-ideologică şi de specialitate. Studiază cu atenţie hotărârile de partid şi de 
stat, dovedind operativitate pentru îndeplinirea lor” (A.M.R., fond Microfilme, rola AS1-303, c. 
231). 

57 Spre exemplu, col. Erdelyi Elemet, numit şef al 1.S.]. Harghita, era membru de partid din 1946 
şi a fost încadrat în Securitate în 1949. La început a activat la D.R.S. Braşov, dar după ce a 
absolvit un curs de specializare în U.R.S.S. a fost promovat în aparatul central, la Direcţia de 
Contraspionaj. Într-un referat de cadre se arătau următoarele: „În cei unsprezece ani cât a lucrat 
în organul central de securitate a fost apreciat ca un ofițer bine pregătit profesional. A inițiat şi 
condus mai multe acțiuni în domeniul de care se ocupa. Pentru rezultatele remarcabile obținute 
în muncă a fost avansat excepţional în 1962 la gradul de maior şi în 1966 la gradul de locotenent- 
colonel. S-a preocupat de pregătirea sa, absolvind în acest timp Facultatea de drept şi 
Universitatea serală de marxism-leninism” (Ibidem, c. 194). 

58 A.N.I.C., fond C.C. al P.C.R. — Cancelarie, dosar nr. 134/1968, f. 44. 

Accentul pe nivelul studiilor a fost pus cu atât mai mult în cazul ofițerilor care 
urmau a fi încadrați în Securitate. La 20 iunie 1968, lon Stănescu a emis un ordin cu 
scopul de a asigura „încadrarea aparatului de Securitate cu cadre capabile să desfăşoare 
activitate la nivel calitativ superior şi care să se remarce printr-o înaltă competență 
profesională”. În consecință, se preciza că „selecționarea viitorilor ofițeri pentru 
aparatul informativ şi tehnic-operativ se va face din rândul persoanelor care au studii 
superioare”. Erau avuţi în vedere proaspeţi absolvenţi de facultăţi (jurişti, cunoscători 
de limbi străine, ingineri sau economiști), care urmau a fi repartizaţi la Securitate de 
Ministerul Învăţământului, pe baza cererilor C.S.S. De asemenea, o altă cale de recrutare 
a cadrelor era aceea a încadrării directe a acelor persoane „care ajută organele de 
Securitate în calitate de rezidenți, informatori, colaboratori, gazde ale caselor de întâlniri 
etc. şi care, în decursul timpului, au dovedit că posedă calități şi aptitudini ce se cer unui 
ofițer de Securitate”%, 

Pentru o cât mai bună selecţie a acestor viitoare cadre ale Securităţii, în ordin se 
preciza faptul că ofițerii care aveau în atenţie instituţiile de învățământ superior, dar şi 
alte obiective, trebuia să se ocupe și de studierea unor posibili candidaţi pentru atragerea 
în Securitate: „ofițerii care deservesc informativ obiective economice, social-culturale şi 
de învățământ, precum şi cei care lucrează acoperit în diferite obiective, au ca sarcină 
permanentă studierea și selecționarea unor persoane, în vederea încadrării lor în aparatul 
de Securitate, atunci când nevoile o vor impune. (...) Cu cei luaţi în studiu se va 
menţine o legătură permanentă, în cadrul căreia se va urmări apropierea lor de organele 
noastre, cultivarea la aceştia a pasiunii, răspunderii şi ataşamentului pentru munca de 
Securitate şi dezvoltarea unor aptitudini indispensabile în activitatea practică. După o 
anumită perioadă, li se vor încredința treptat sarcini a căror rezolvare să ducă la 
întregirea imaginii despre ei”%. 

În practică, au fost preferaţi îndeosebi absolvenţii care cunoșteau limbi străine 
ai facultăţilor de drept și umaniste (istorie, filologie etc.), un capitol la care fostele cadre 
erau mult deficitare. Aceştia erau atraşi în Securitate atât prin salariile net superioare față 
de profesiile pentru care se pregătiseră, cât şi prin oferirea unor locuri de muncă la oraş, 
față de perspectiva unei repartiții în mediul rural. Bineînțeles, erau încadrate doar 
persoanele cu un dosar impecabil şi care demonstraseră fidelitate față de regim (de 
multe ori era vorba de foşti studenţi informatori, care astfel erau recompensaţi pentru 
activitatea lors1). 


59 A.C.N.S.A.S., fond Documentar, dosar nr. 86, vol. 2, ff. 53-54. 

60 Ibidem, ff. 54-55. 

61 Una dintre cele mai bune descrieri referitoare la modul în care viitorii absolvenţi erau racolaţi 
de Securitate cu puţin timp înainte de încheierea studiilor este oferită de Simion Airinei, 
pseudonimul unui fost ofiţer de Securitate de la 1.S.]. Braşov: „De la colegi a aflat că în facultate, 
imediat după sărbătoarea de 1 Mai, şi-au făcut simțită prezenţa doi ofițeri din cadrul Ministerului 
de Interne de la Bucureşti care aveau misiunea de a selecta și racola din rândul tinerilor 
absolvenţi candidați pentru încadrarea în organele de securitate (...) Cei doi ofițeri s-au instalat 
într-un birou pus la dispoziţie de conducerea facultăţii şi, după ce au studiat dosarele studenţilor, 
au început să cheme la discuţie pe cei consideraţi corespunzători (...) Mai târziu avea să afle că 
cei doi ofițeri nu au acționat la întâmplare, deoarece în prealabil se documentaseră la organul 
local de Securitate şi colegii selectaţi pentru încadrare «în aparat» făceau parte dintre cei mai 

Marea majoritate a ofiţerilor de Securitate care s-au înscris la cursurile unor 
instituții de învățământ superior au optat pentru facultățile de drept. Absolvirea 
studiilor de natură juridică le dădea şi dreptul de a efectua anchete penale, lărgindu-le 
astfel posibilitatea de a avansa din punct de vedere profesional. Apoi, în momentul 
trecerii în rezervă, aceștia îşi puteau continua activitatea în cadrul aparatului de justiţie, o 
perspectivă deloc de neglijat. 

În paralel cu acest proces, a fost pus un accent tot mai puternic pe completarea 
studiilor de către ofițerii de Securitate încadraţi în trecut, ca o condiție indispensabilă 
pentru rămânerea în sistem şi pentru avansare. La 10 iulie 1968, Ion Stănescu a emis un 
ordin foarte clar în acest sens, care prevedea următoarele: „Absolvirea liceului cu 
examen de bacalaureat sau a altor şcoli echivalente cu diplomă este obligatorie pentru 
toţi ofițerii C.S.S. Ofițerii care nu au astfel de studii se vor înscrie pentru completarea 
lor, în condiţiile stabilite de dispoziţiile legale în vigoare, ținându-se seama şi de faptul 
că, de regulă, în viitor vor fi înaintați la gradul următor în primul rând acei ofițeri care au 
absolvit liceul cu examen de bacalaureat sau o altă şcoală echivalentă cu diplomă. 
Excepţiile vor fi admise numai în situațiile în care, în urma analizării fiecărui caz în parte 
de către C.S.S., se va constata că ofițerii respectivi nu au putut absolvi liceul cu examen 
de bacalaureat din motive de muncă”. Anterior, la 20 iunie 1968, preşedintele C.S.S. 
emisese un alt ordin, similar celui menţionat, referitor la necesitatea perfecționării 
cadrelor pe linie profesională prin cursuri de Securitate“. 

In urma ordinelor primite din partea organelor superioare, şefii tuturor 
compartimentelor au început să facă presiuni asupra subordonaţilor pentru a urma cât 
mai multe şcoli civile şi pentru a-și însuşi limbi străine. În consecință, o mare parte 
dintre vechile cadre, chiar şi dintre cele cu funcţii de conducere, au urmat liceul la seral 
sau diverse forme de învăţământ superior la fără frecvență. În mod similar, dar cu 
pretenţii mai reduse, fenomenul s-a manifestat şi în Miliție, o directivă din 1976 
stipulând ca până în anul 1980 toţi subofițerii „cu posibilități” să absolve cel puţin 
prima treaptă de liceu, adică 10 clase6. 

Un alt criteriu semnificativ în promovarea cadrelor era acela al studiilor de 
Securitate pe care persoanele respective le urmaseră. Existau cursuri şi şcoli de 
Securitate de la cinci luni la trei ani, cea mai importantă fiind Şcoala de Ofiţeri de la 
Băneasa, la conducerea căreia au fost numite persoane în care încrederea partidului era 


eficienţi colaboratori din rețeaua informativă care activa în anul cinci de studiu al facultăţii” 
(Simion Airinei, Un sfert de veac de securitate, Braşov, Editura Transilvania Expres, 2002, p. 7). 

62 In mai 1968, col. Ristea Gheorghe, inspectorul şef al I.S.J. Bihor, afirma: „Avem ofițeri care 
luptă cu perseverenţă pentru pregătirea lor politică și ideologică şi de cultură generală. Mulţi au 
terminat Facultatea de ştiinţe juridice, alții sunt în curs de a termina” (A.C.N.S.A.S., fond 
Documentar, dosar nr. 87, f. 38). 

6 Idem, dosar nr. 86, vol. 2, ff. 8-9. 

64 Ibidem, ff. 53-63. 

6% La 31 mai 1968, în mediul rural activau 819 ofiţeri de Securitate, care aveau următorul nivel al 
studiilor: 116 studii superioare, 200 urmau o facultate, 449 absolviseră liceul, 38 urmau liceul, iar 
16 terminaseră doar şcoala generală. Un număr de 442 ofiţeri urmaseră o şcoală sau un curs de 
Securitate (Idem, dosar nr. 80, vol. 2, ff. 6-7). 

66 Idem, dosar nr. 125, vol. 12, f. 80. 

deplină (spre exemplu Nicolae Pleşiţă). Absolvirea unei şcoli de Securitate de cel puţin 
un an oferea perspectiva numirii într-o funcție de comandă. Existau şi cursuri de 
Securitate pentru cadrele de conducere, organizate tocmai cu scopul perfecționării 
acestor ofițeri. De asemenea, în 1968 Ion Stănescu a decis ca Şcoala de Securitate nr. 3 
să se ocupe exclusiv pe pregătirea ofițerilor pentru însuşirea unei limbi străine, „ţinând 
seama de faptul că în prezent în aparatul de Securitate se resimte nevoia de cunoscători 
ai limbii engleze, franceze şi germane”. 

Trebuie remarcat și faptul că un număr ridicat de ofițeri superiori absolviseră 
cursuri de perfecționare pe linie de securitate de un an în U.R.S.S., cu precădere între 
anii 1955 şi 1958 (ulterior, când legăturile cu „marele frate de la Răsărit” s-au deteriorat, 
trimiterile la studii în această țară au fost sistate). În mod similar, ofiţeri care absolviseră 
cursuri în U.R.S.S. se regăseau şi în cadrul direcțiilor centrale, precum col. Ilie Mihai, 
care în 1968 era locţiitor al şefului D.G.I.E.68. In opinia noastră, nu se poate afirma 
faptul că absolvirea unui curs de securitate în U.R.S.S. ar fi afectat cariera ulterioară a 
ofițerilor respectivi, cum susţin unii autori. Foarte probabil că a existat un anumit 
număr de ofițeri excluşi din aparat pentru suspiciunea de a fi agenți sovietici, dar 
procentul acestora credem că este este redus. Deisgut, în timp au fost trecute în rezervă 
numeroase cadre ce studiaseră în U.R.S.S., dar de cele mai multe ori motivele scoaterii 
lor din Securitate priveau alte aspecte (incompetenţă, vârstă etc.). 

Chiar şi în anii '70 unii dintre aceşti ofițeri continuau să fie numiţi în fruntea 
Securităţilor judeţene. Situaţia era identică şi la nivelul aparatului central, putându-se 
afirma că a continuat până la căderea regimului Ceauşescu. Relevant este faptul că în 
1989 în fruntea Securităţii se afla Iulian Vlad, iar Emil Macri” la conducerea Direcţiei a 
I-a Contrainformaţii economice, doi ofițeri care urmaseră cursuri de perfecționare în 
U.R.S.S. Conducerea de partid era conştientă de faptul că avea nevoie de ofițeri cât mai 


67 Idem, dosar nr. 86, vol. 2, f. 58. 

6 Deşi, ca studii civile, col. Ilie absolvise doar liceul, acesta avea o bună experiență în domeniul 
în care lucra, ceea ce-l făcea util în continuare. Într-un referat de cadre din anul 1968 se preciza 
faptul că ofițerul, „având un stagiu îndelungat în funcţii de conducere în sectoarele de informaţii 
externe, reuşeşte să sesizeze cu ușurință problemele principale din acest domeniu şi să 
organizeze bine munca subalternilor pentru realizarea lor (...) acordă atenţia necesară ridicării 
nivelului profesional al ofițerilor din compartimentele pe care le conduce, precum și 
îmbunătăţirii stilului şi metodelor lor de muncă”. În consecință, la 22 august 1968, col. Ilie a fost 
avansat la gradul de general-maior (A.N.I.C., fond C.C. al P.C.R. — Cancelarie, dosar nr. 
134/1968, f. 40). Peste numai doi ani însă, în şedinţa din 24 februarie 1970, Secretariatul C.C. al 
P.C.R. hotăra eliberarea ofițerului din această funcţie (Securitatea. .., vol. II, p. 123). 

© Ionel Gal, fost adjunct al ministrului de Interne, susţine că unul dintre motive pentru care ruşii 
să fi avut interes să invadeze România în 1968 era acela că „Nicolae Ceaușescu, din 1964, a 
curățat aparatul de partid, al Securității şi al armatei de agenţii KGB şi că cel puțin 70% din cei 
care au făcut şcoli superioare de partid în U.R.S.S. au fost scoşi din funcţie” (I. Gal, op.cit., p. 56). 
Afirmația este însă greu credibilă şi destul de ambiguă (în 1964 Ceauşescu nu avea nici o pârghie 
directă prin care să poată determina scoaterea din Securitate a unor ofiţeri, atribuţiile în acest 
sens aparținând aproape exclusiv lui Drăghici şi Gheorghiu-Dej). 

70 Acesta urmase un curs de specializare de un an în U.R.S.S. în perioada 1956-1957. Pentru mai 
multe detalii biografice referitoare la Emil Macri a se vedea Securitatea. .., vol. I, pp. 236-237. 

bine pregătiți, astfel încât, foarte probabil, a contat mult mai puţin țara unde fuseseră 
urmate aceste cursuri. 

Nu toţi ofiţerii numiţi în funcții în 1968 au confirmat aşteptările conducerii 
Securităţii. Spre exemplu, în septembrie 1971, gen.-mr. Iulian Vlad, pe atunci şef al 
Direcţiei Personal şi Învăţământ, a cerut eliberarea din funcţia de şef al 1.S.J. Alba a col. 
Târnoveanu loan. In referat se menţiona faptul că acesta „cu toată experiența 
îndelungată pe care o are în munca de securitate [absolvise chiar un curs de 
perfecționare în U.R.S.S. — n.n.], nu şi-a exercitat în mod ferm atribuţiile ce i-au revenit 
în calitatea sa de inspector şef şi nu a luat măsurile ce se impuneau pentru executarea 
întocmai a ordinelor date de către conducerea C.5.5.71. 

După cum se poate observa, anul 1968 a marcat politica de cadre a Securității. 
Schimbările începuseră se facă însă simţite încă din anii anteriori, practic din acest an 
având loc doar accentuarea lor. Motivul a fost reprezentat de contextul intern, 
reorganizarea teritorial-administrativă a României, coroborată cu Plenara C.C. al P.C.R. 
din aprilie, oferind un bun prilej pentru transpunerea în practică a unor noi criterii de 
selecţie, cu precădere a cadrelor de conducere. Până în prezent nu am identificat date 
care să ne conducă la ideea conform căreia ar fi existat şi influențe determinate de unele 
evenimentele externe, mai exact legate de invadarea Cehoslovaciei de către U.R.S.S. 

Treptat, ofiţerii cu o pregătire şcolară scăzută au fost fie trecuţi în rezervă, fie 
obligaţi să urmeze diferite forme de învățământ, mai ales de nivel superior. Accentul în 
promovarea ofițerilor s-a mutat din ce în ce mai mult pe nivelul acestora de pregătire, 
alături desigur de existența calităților necesare pentru munca informativ-operativă. La 
fel, avansarea în grad era condiționată de absolvirea cel puţin a liceului. În anii următori, 
politica de cadre a Securităţii a vizat atragerea în rândurile personalului acestei instituții a 
cât mai multor absolvenți de vârf ai facultăților din țară. Cea mai apreciată era 
Facultatea de Drept, care fusese urmată de marea majoritate a ofițerilor de Securitate. 
Totodată, şi acele cadre care doreau să-şi continue pregătirea au ales cu preponderență 
studiile juridice. Erau însă bine reprezentați şi absolvenții facultăţilor cu profil umanist, 
precum istoria sau filologia, ultima specializare garantând şi stăpânirea uneia sau a mai 
multor limbi străine. 

Pentru a facilita atragerea în Securitate a cât mai multor absolvenți de 
învățământ superior, ca şi perfecționarea cadrelor existente, în anul 1968 președintele 
C.S.S., Ion Stănescu, a emis mai multe ordine precise în acest sens, atenționând ofițerii 
de faptul că în viitor se va ţine cont tot mai mult de aceste criterii la promovări sau 
avansări. 


7! Mai exact: „Nu a controlat şi nu a îndrumat în mod sistematic activitatea subordonaţilor şi ca 
urmare ordinele şi instrucțiunile date de conducerea C.S.S. nu au fost executate întocmai și la 
timp. Nu a întreprins măsurile necesare pentru lucrarea ofensivă şi calificată a foştilor legionari și 
a altor elemente naționalist-fasciste, precum și a repattiaților (...) O slabă activitate a desfăşurat 
în munca de securitate din mediul rural, întrucât nu a controlat, îndrumat şi sprijinit în mod 
permanent şi eficace lucrătorii posturilor de miliție și ca urmare o serie de elemente dușmănoase, 
care prezentau interes operativ, nu au fost urmărite de organele de securitate. Nu a luat măsuri 
intransigente față de lipsurile şi atitudinea manifestată de adjuncţii săi, precum şi de către unii 
ofițeri din subordine” (A.C.N.S.A.S., fond D.M.R.U. a M.I., dosar nr. 7.395, vol. 12, ff. 326-327). 

De asemenea, au început să fie îndepărtate din Securitate şi acei ofițeri care 
săvârşiseră diverse abateri repetate, precum beţii, comportament imoral etc. Nu se 
poate însă afirma că aceste racile ar fi dispărut cu desăvârşire din profilul cadrelor de 
Securitate în perioada regimului Ceauşescu, dar este cert faptul că fenomenul a cunoscut 
o atenuare simţitoare. 

În opinia noastră, punerea în practică a acestei politici de cadre a avut un succes 
real. Treptat, nivelul de pregătire al ofițerilor de Securitate a cunoscut o evidentă 
creştere, ceea ce a determinat şi sporirea continuă a capacității instituției de a 
supraveghea societatea. În întreaga perioadă a dictaturii lui Ceauşescu, Securitatea nu 
doar că nu a avut niciodată probleme reale în a asigura liniştea internă, dar a reuşit şi 
contracararea multora dintre acţiunile exilului românesc din Occident. În România 
anilor *70-80, protestele au fost rare şi de cele mai multe ori izolate, nepericlitând 
practic în nici un moment stabilitatea regimului comunist. Reţeaua informativă a fost 
extinsă la nivelul tuturor mediilor, obiectivelor şi problemelor, precum şi a persoanelor 
susceptibile de a se împotrivi comunismului, creându-se astfel impresia că agenții 
Securităţii se află peste tot, instituţia fiind astfel atotştiutoare şi omniprezentă. În cazul 
acelor persoane care nu agreau politica partidului au fost luate măsuri informativ- 
operative foarte variate (avertizări, demascări, compromiteri, destrămări de anturaje 
etc.), care foarte rar s-au finalizat cu eşecuri reale. Astfel, controlul societăţii şi 
represiunea asupra eventualilor protestatari nu s-au mai realizat direct, prin metode 
brutale, ci indirect, uneori chiar prin disimularea intervențiilor Securităţii sub masca 
măsurilor luate de diverse alte instituţii (Miliție, O.N.T., organele de grăniceri etc.). 

Considerăm că una dintre explicaţiile succesului acestor tipuri de acțiuni rezidă 
şi în valoarea profesională a ofiţerilor de Securitate care le puneau în practică. În acest 
sens, politica de cadre a Securităţii inițiată cu începere din anii '60, dar care a cunoscut o 
evidentă accentuare în anul 1968, şi-a demonstrat în timp viabilitatea şi utilitatea pentru 
regim. Atragerea în Securitate a unor absolvenţi de facultate bine pregătiți, uneori chiar 
a celor mai buni studenţi din anii de studiu, a dus treptat la profesionalizarea instituţiei, 
cu precădere în compartimentele informativ-operative. 

O FIGURĂ DIN UMBRA POLITICII ROMÂNEŞTI: 
GENERALUL EUGEN LUCHIAN 


A FIGURE IN THE SHADOW OF ROMANIAN POLITICS: GENERAL EUGEN LUCHIAN 


General Ion Luchian, the one who became Ion Gheorghe Maurer's right-hand man and secret 
adviser, was also the first superior officer judged and sentenced to many years in prison after Mihai 
Pacepa's defection in July 1978. 

We believe that his biography, so rich in unexpected events, demands not only a simple 
description of the General's character, but also a deeper analysis of the causes that led to his rise and fall. 


Etichete: Securitate, defecțiune, detenție, regimul communist, spionaj 
Keywords: Securitate, defection, detention, communist regime, intelligence 


Fără îndoială, istoria, chiar şi în cazul regimurilor comuniste, s-a scris în primul 
rând prin oamenii aflați în poziţiile cheie ale statului socialist, indiferent că vorbim de 
cel sovietic sau de cel românesc. Dacă aceste personaje de primă mărime s-au aflat 
întotdeauna sub lupa istoricilor, cele din planul doi al vieţii politice au fost adeseori 
uitate, deşi în multe cazuri rolul lor nu e deloc neglijabil. In cazul românesc, cum bine 
observa regretatul Mihai Pelin, îl putem încadra în această galerie „din umbră”, pe 
singurul ofițer superior judecat şi condamnat la mulți ani de detenţie, după defecțiunea 
generalului Ion Mihai Pacepa (în iulie 1978)1. 

Paradoxal, deşi nu făcuse niciodată parte din Direcţia Generală de Informaţii 
Externe (ale cărei frâie le deținuse amintitul general), Eugen Luchian a fost între țapii 
ispăşitori ai celei mai importante defecţiuni din spionajul românesc. Fusese într-adevăr 
foarte apropiat de conducerea acestuia şi de cel care defectase, dar oare aceasta să fi fost 
cauza principală a degradării şi condamnării sale? 

Câteva detalii biografice sunt necesare pentru a explica un destin care în multe 
locuri seamănă cu al multor personaje cheie ale regimului comunist. Diferenţele nu sunt 
decât de amplitudine şi de atitudine. 

Cel care avea să fie mâna dreaptă şi „sfătuitor de taină” a lui lon Gheorghe 
Maurer? s-a născut la 15 decembrie 1927 în comuna Delacheu, județul Tighina. Era al 
doilea copil (mai avea o soră), în familia unui învăţător, mama sa fiind casnică. A 
început studiile gimnaziale la Chişinău, la Liceul „Alecu Russo”. În iunie 1940 când 
Basarabia şi Bucovina au fost ocupate de sovietici s-a refugiat la tatăl său care era 
mobilizat la Bistriţa. Şi-a continuat studiile gimnaziale însă la Lugoj, unde familia sa a 
fost evacuată. In vara anului 1941 revine în Basarabia și îşi reia studiile la Chişinău. Intre 
1942-1943 întrerupe cursurile fiind bolnav de febră tifoidă și apoi de malarie. În 


1 Mihai Pelin, Un veac de spionaj, contraspionaj și poliție politică, Bucureşti, Editura Elion, 2003, p. 173. 
2 Andrei Bădin, Märturisirile Ini Ion Mihai Pacepa, în „New York Magazine”, nr. 538, miercuri, 3 
octombrie 2007, p. 12. 

septembrie 1943 până în martie 1944 continuă cursurile (clasa a IV-a) la Liceul „Ştefan 
cel Mare” din Tighina. 

Din primăvara anului 1944, din cauza avansării frontului şi revenirii sovieticilor 
în Basarabia, familia Luchian este nevoită să plece, din nou, la Lugoj, locul desemnat 
pentru evacuare. Aici, Eugen Luchian își continuă studiile în clasa a IV-a şi a V-a. În 
următorii doi ani, din septembrie 1945 până în septembrie 1947, studiază la Liceul 
„Einăchiţă Văcărescu” din Târgovişte (unde tatăl său obţine un post de învăţător) şi 
Liceul de băieți din Buftea (cl. a VII-a şi a VIII-a). La un an de la absolvirea acestuia din 
urmă, în octombrie 1948 obţine diploma de bacalaureat şi apoi încearcă să se înscrie la 
facultate?. Urmează, se pare, câteva luni cursurile universitare, dar în scurt timp le 
abandonează datorită greutăților materiale. Din cauza acestora, în anii 1947-1948 se 
angajase la o societate comercială pentru aprovizionarea Capitalei, inițial ca vânzător şi 
apoi ca funcționar contabil. 

La finele lunii octombrie 1948, la recomandarea 
organizaţiei de partid de la societatea unde lucra, se înscrie la 
cursurile Şcoli de ofițeri activi nr. 2 de la Măgurele. În vara anului 
1950, la finalizarea cursurilor, intră în trupele MAI şi ajunge 
comandant la un batalion de grăniceri. Aici este recrutat de 
contrainformaţiile militare, ca informator, activitatea sa în această 
ipostază fiind apreciată în mai multe caracterizări făcute de 

Eugen Luchian GREI de legate. aa A iai bă 
în trupele MAI Din februarie 1955, a intrat efectiv în rândurile Securităţii 

(1950) (la 17 februarie depune jurământul) fiind abandonat ca agent din 

cauza mutării sale din Trupele MAI. In scurt timp este încadrat 
într-un compartiment nou creat al Serviciului Organizare-Mobilizare din MAI, unde 
parcurge toate treptele ierarhice, până la şef de secție. 

Din 1958 este detașat de la MAI la Secţia specială din Secretariatul General al 
Consiliului de Miniştri care se ocupa de MAI și MFA. Aici parcurge traseul de la 
referent şi consultant de specialitate la cel de şef al Secţiei. Din anul 1968, pe lângă 
această funcție ocupă şi poziţia de secretar al Comisiei pentru probleme de pașapoarte şi 
vize. 


Între timp, în iunie 1967, obţine diploma de licenţă în Drept (cu media 10) a 
Facultăţii de Drept din Universitatea Bucureşti. Din 1973 se înscrie la doctorat, pe un 
subiect din domeniul dreptului internaţional privat. Susţine toate examenele şi referatele 
de parcurs însă nu apucă să mai susțină teza. 

Între anii 1971-1974, pe lângă poziţiile amintite mai sus, ocupă şi funcţia de 
consilier I (cu rang de ministru adjunct) în aparatul preşedintelui Consiliului de Miniștri 
de atunci — Ion Gheorghe Maurer. În fişa postului avea problemele sectorului de 
apărare din MAp.N și MI, ca şi producţia specială de la celelalte ministere economice. 
Datorită modului cum se achită de sarcinile sale, în această ultimă calitate, câştigă 


3 ACNSAS, fond Cadre, dosar nr. 42, ff. 1-5. 

+ În toamna anului 1947, deși absolvise liceul fără examen de bacalaureat, se înscrie ca student la 
Facultatea de Matematici a Universităţii Bucureşti, cu asigurarea că va aduce diploma ulterior, 
vezi Idem, fond Documentar, dosar nr. 3447, vol. 16, f. 44. 

încrederea lui lon Gheorghe Maurer ajungând să fie considerat „om de taină” al 
acestuia. De altfel, acesta din urmă îi va acorda în toate evaluările făcute în acei ani, 
calificative foarte bune. 

Aceste notări aveau în vedere şi activitatea pe care Eugen Luchian o depunea ca 
secretar al Comisiei de vize şi paşapoarte, el fiind de facto șeful aparatului de lucru al 
comisiei, alcătuită dintr-un secretariat şi Oficiul pentru primirea contestaţiilor şi 
acordarea audienţelor. Atribuţiile sale fuseseră cele de urmărire a aplicării actelor 
normative în materie de pașapoarte şi vize, implementarea hotărârilor Comisiei şi 
ordinelor conducerii MAI, controlul şi îndrumarea la birourile de pașapoarte din 

inspectoratele județene. 
Despre metodele sale de lucru avem şi câteva relatări 
) cuprinse în declarații ale foştilor săi subordonați. Unul dintre 
aa pe ei, colonel Constantin Mazilu, acuzat de malversațiuni 
-< | financiare în operațiunea „Peregrinii”, preciza în declaraţiile 
DP, + ps sale că Eugen Luchian, în calitatea sa de şef, avea două 
< ț sloganuri pe care le rostea din când în când la adresa celor din 
( | subordine: „subalternul trebuie să simtă pe grumaz călcâiul 
5) JA 3 ) şefului” împrumutat se pare chiar de la fostul ministru 
oi P ` Alexandru Drăghici și al doilea, creație proprie, inspirat din 
` ci + lumea occidentală: „ţine minte că în spatele tău zeci de ofițeri 
Eugen Luchianla  ASeaptă să-ți ia locul’. a i 
ta In aceste condiţii, relaţiile din cadrul comisiei erau 
apogeul cariere! : a ar : SET 
sale (1974) destul de reci, caracterizate de o discreție cu totul ieșită din 
comun, îndeosebi din partea şefului de colectiv. Când pleca la 
Paris, subordonații știau că este la Constanța; dacă mergea la vânătoare, se știa că e în 
misiune, atunci când era în concediu nu se ştia unde se află şi cât timp stă. Metoda era 
aşadar inspirată din cele mai conspirative tactici de conducere, neîncrederea şefului în 
subordonați fiind maximă. De altfel, după arestarea sa, în celulă, mărturisea unui 
informator că „cineva din ajutoarele apropiate l-a lucrat”€. 

Poziţia pe care o deținea explică relațiile extraordinare pe care le avea Eugen 
Luchian, în aparatul de partid şi în cel guvernamental. Toți cei care veneau de la post 
din străinătate sau plecau în misiune externă treceau pe la el. Cei mai mulți erau de la 
UM 0920 (DIE) multora făcându-le diverse servicii, el având posibilități în acest sens. 
Era în relații apropiate cu Nicolae Doicaru, lon Mihai Pacepa, Gheorghe Bolânu, 
Gheorghe Marcu, toate personaje de frunte ale DIE. Numeroase cadre din această 
direcţie erau dotate cu legitimaţii din partea Consiliului de Miniştri și lucrau sub această 
acoperire. Nici chiar angajaţii Comisiei de vize şi pașapoarte nu deţineau astfel de 
legitimaţii, deși figurau în statul de funcțiuni al guvernului. 

Alături de activitatea în cadrul Comisiei, Eugen Luchian era pentru preşedintele 
Consiliului de Miniștri un emisar, îndeosebi pe relaţii externe speciale. Astfel de relații 
erau cele cu RFG. În țară sau în RFG, Eugen Luchian avea dreptul de reprezentare şi 


5 Idem, fond Documentar, dosar nr. 3447, vol. 72, f. 74. 
ó Idem, fond Informativ, dosar nr. 2378, vol. 1, f. 74. 
7 Idem, fond Documentar, dosar nr. 3447, vol. 72, f. 75. 

negociere în relații cu mari nume ale industriei sau politicii vest-germane precum 
Berthold Beitz, preşedinte al Consiliului de Administraţie al firmei Krupp, negociator 
oficial în problemele Estului sau Werner Figgen, ministrul Sănătăţii şi Problemelor 
Sociale din guvernul landului Rhenania de Nord-Westfalia. Pe lângă probleme de ordin 
economic (obținerea de către România a unor credite cu dobândă redusă), Eugen 
Luchian a tratat cu Werner Figgen emigrarea unor familii de etnici germani din 
România’. În afară de aceste acţiuni guvernamentale şi de deplasările în străinătate în 
vederea pregătirii vizitelor preşedintelui Consiliului de Miniştri, el era nelipsit de la 
vânătorile organizate în cinstea celor doi musafiri din RFG, alături de Ion Gheorghe 
Maurer. 


Poziţia de om de încredere şi de apropiat al celui mai longeviv preşedinte de 
Consiliu de Miniştri, din istoria recentă a României, explică de ce retragerea din politică 
a lui Ion Gheorghe Maurer, în 1974, a coincis cu momentul în care încep să se abată 
asupra generalului mai multe intemperii. În primul rând pierde poziţia de consilier I în 
aparatul preşedintelui Consiliului de Miniştri. Apoi constată cu oarecare surprindere că 
este supus unor verificări tot mai frecvente, fiind solicitat să completeze mai multe fişe 
autobiografice. Este solicitat de Direcţia de Cadre din MI să lmpezească aspecte 
„neclare” din trecutul său, legate de tinereţea sa şi de rudele soției, unele aflate în 
Occident. Dar, pe lângă acestea, i se cere să explice şi modul de dobândire a mai multor 
bunuri. 

Pierderea poziţiei importante pe care o avea la Consiliul de Miniştri conduce, 
între altele, la răcirea relaţiilor sale cu generalii din conducerea DIE, îndeosebi a celei cu 
generalul Ion Mihai Pacepa”. Acesta din urmă, în scrierile sale, susține că familia 
Ceauşescu îl suspecta pe Eugen Luchian ca fiind ilegal al KGB în România. Un 
argument în acest sens este dat de verificările din anul 1977, unele din acestea fiind 
destinate să afle identitatea „reală” a fostului general. A fost investigată, de către o 
comisie din MI, modalitatea de obţinere de către Eugen Luchian a certificatului de 
naştere în 1950 de la Oficiul Stării Civile a unui raion din Bucureşti. Au fost, 
concomitent, audiate unele persoane care îi cunoşteau trecutul şi locurile unde îşi făcuse 
studiile 10, 

Este explicabil, astfel, de ce, după o vizită în România (probabil în 1974), 
ministrul Werner Figgen îi transmite unui diplomat (ofițer DIE) de la ambasada 
României în REG ca „să nu-şi mai încredințeze viața lui Luchian, care e în cădere, 
informaţie pe care o are de la cineva foarte mare și foarte bine informat”. Probabil, 
această sursă nu era alta decât însuşi Ion Mihai Pacepa. 

Aceste confidențe veneau, aşa cum arătam mai sus, după ce Eugen Luchian 
fusese un iniţiat în relațiile româno-vest germane, având frecvente deplasări în RFG, 


8 Liviu Țăranu, Relații economice româno-vest-germane şi minoritatea germană din România la începutul 
anilor '70 în Vasile Ciobanu, Sorin Radu (coord.), Partide politice şi minorități nationale din România în 
secolul XX, vol. II, Techno Media, Sibiu, 2007, p. 254-255. 

9? C.N.S.A.S., Ion Mihai Pacepa în dosarele Securităţii. 1978-1980, studiu introductiv, selecția 
documentelor şi indice de nume de Liviu 'Ţăranu, Bucureşti, Editura Enciclopedică, 2009, p. 207. 
10 ACNSAS, fond Documentar, dosar nr. 3447, vol. 16, f. 2. 

mai ales între anii 1972-1974, când a fost chiar internat într-o clinică din landul în al 
cărui guvern era ministru Werner Figgen. De altfel, acesta se oferise să suporte costul 
total al îngrijirilor medicale, gest acceptat de Eugen Luchian pe motiv de strângere a 
legăturilor personale cu demnitarul vest-german. 

În vara anului 1977, o comisie a CC (unii plasează înființarea acesteia în 1978), 
porneşte o anchetă incomodă. La CC se primise o anonimă în care se sesiza că mai 
mulți tovarăși, inclusiv Eugen Luchian, din conducerea unor instituții centrale, primeau 
la preţuri derizorii televizoare, frigidere, aparate video şi alte obiecte casnice procurate 
din Occident şi aduse, în ţară, pe căi ilegale. Înştiinţat, Nicolae Ceauşescu a dat spre 
verificare sesizarea unor activişti din aparatul CC care au stabilit că faptele se 
confirmă!!. Ancheta a fost condusă de generalul Constantin Olteanu, adjunct al Secţiei 
militare a CC. Acesta a cerut numeroase detalii din dosarul de cadre al generalului 
Eugen Luchian. Finalul anchetei a speriat multă lume din conducerea DIE şi din 
guvern, dar nu şi pe Eugen Luchian. 

Ceea ce avea să-l sperie era însă un episod mult mai amplu prin consecințe — 
defecţiunea unuia din foştii săi apropiații, Ion Mihai Pacepa. „Ce i-a trebuit 
nemetnicului, avea tot ce dorea!” ar fi spus, la aflarea veștii, Eugen Luchian soției sale. 

Evenimentul, după cum se ştie, a stârnit un adevărat cutremur în structurile 
centrale ale statului, DIE, MI, Ministerul de Externe şi Ministerul Comerţului Exterior 
fiind cele mai afectate, acestea cunoscând totodată serioase restructurări de personal. 
Fuga lui lon Mihai Pacepa era, fără îndoială, nu numai o lovitură dată cuplului 
prezidenţial, dar şi personalului care lucrase în DIE, cu influență asupra carierei dar şi a 
existenţei particulare a acestora !?. 

Pentru a cerceta condiţiile în care s-a produs actul „trădării” fostului secretar de 
stat la Interne, la mijlocul lunii august 1978, a fost creată o comisie alcătuită din 
generalii Iulian Vlad și Emil Macri şi doi colonei — Vasile Gheorghe şi Ion Moţ. Această 
comisie şi-a desfăşurat activitatea până în primăvara anului 1980, audiind peste 500 de 
ofițeri de securitate, care, prin activitatea lor, au avut tangenţă sau au activat în spionajul 
extern românesc între 1956-1978. În cele peste 2.500 de rapoarte, numărând mai bine 
de 10.000 de pagini, sunt prezentate, în amănunt, o serie de operaţiuni ale Securității, 
executate cu sau fără aprobarea organelor de partid. 

Timp de cca două luni, toți generalii din conducerea DIE au încărcat sute de 
file cu propriile declaraţii. Din analiza acestora comisia de anchetă încerca să ofere un 
răspuns la o întrebare care era pe buzele tuturor, inclusiv ale familiei Ceauşescu: „Cum a 
fost posibil ca Pacepa să trădeze?” 15. 

În încercarea de a răspunde la această întrebare dar și ca urmare a furiei 
declanșate la vârful puterii, numeroase cadre, ofițeri superiori, au fost trecute în rezervă 
cu suspiciunea de fi cunoscuţi și demascați de Pacepa. Cei mai mulți au trăit cu 


1! Tonel Gal, Ragiune şi represiune în Ministerul de Interne. 1965-1983, vol. 1, laşi, Editura Do-minoR, 
2001, p. 165. 

12 O lucrare memorialistică, de bună calitate, privind defectorii celebri din spionajul românesc, 
dedicată parţial acestui personaj - Ion Mihai Pacepa, este cea semnată de col. Traian Stambert, 
Escală pe strada „cârtifelor”, Editura Paco, fără loc, f. a. (probabil 2004), pp. 15-48. 

15 Neagu Cosma, Cum a fost posibil? Cârtița Pacepa, Editura Paco, Bucureşti, f.a., pp. 135-139. 

neîncrederea foştilor colegi, la care s-a adăugat urmărirea lor informativă. Partea cea mai 
dramatică a fost însă teama ce s-a instalat în aparatul Securităţii, fenomen ce s-a extins şi 
în aparatul de partid. 

Chiar şi în aceste condiţii, nimeni nu-şi închipuia, şi cu atât mai puţin Eugen 
Luchian, că el va plăti cel mai 
scump prietenia cu cel mai 
important defector din istoria 
serviciilor secrete românești. La 
29 august 1978 (aşadar la o lună 
de la defecțiunea amintită), este 
eliberat din funcţia de secretar al 
Comisiei de pașapoarte şi de 
vize, iar la începutul lunii 
septembrie este arestat şi supus 
numeroaselor interogatorii ale 
i comisiei de anchetă în cazul Ion 
a Mihai Pacepa!4. Fusese în relații 


Eugen Luchian la o discuţie cu şefii DIE (1976) -în apropiate cu acesta din urmă, 


centru Nicolae Doicaru, iar în plan apropiat lon Mihai fiind alături la chefuri, excursii, 
Pacepa partide de vânătoare, deplasări în 


străinătate, răsplătindu-se 
reciproc cu diverse avantaje și cadouri. ÎI cunoscuse pe fostul adjunct al şefului DIE, în 
anul 1968, în cadrul relațiilor de serviciu. Fiind şef de secție la Consiliul de Miniştri, i se 
ceruse de către şeful CSS, Ion Stănescu, să sprijine pe şefii DIE în elaborarea şi 
definitivarea tuturor decretelor, hotărârilor şi instrucțiunilor care reglementau activitatea 
spionajului românesc. De aici interesul major al celor din DIE pentru cultivarea celui 
mai apropiat colaborator al lui Ion Gheorghe Maurer: spionajul românesc nu avea nici o 
bază legală până la acel moment. Până atunci DIE funcționase doar pe baza de ordine şi 
instrucțiuni ale ministrului Afacerilor Interne. Fără zăbavă, Eugen Luchian a pregătit 
decretele de organizare şi funcționare, nomenclatoarele de funcții şi salarizare, 
instrucțiunile cu privire la organizarea şi funcționarea Cifrului de Stat, normele de 
conspirare a unităților acoperite etc. În acest efort l-a avut mereu alături pe Ion Mihai 
Pacepa. 
Cu toate acestea, începând din aprilie 1974, când a fost eliberat din funcția de 
consilier în aparatul Consiliului de Miniştri (odată cu pensionarea lui lon Gheorghe 
Maurer), şi apoi după desființarea Secţiei pentru problemele MFA și MAI, relațiile cu 


14 În lunile august şi septembrie au loc mai multe percheziţii la domiciliu și la biroul lui Eugen 
Luchian. La percheziţia din 18 august 1978, la domiciliul său, sunt identificate şi ridicate armele 
(şase arme de vânătoare şi muniţia aferentă, toate înscrise la Miliție) şi documentele cu caracter 
secret. Ultimele se refereau la persoane ce prezentaseră interes operativ, de-a lungul timpului, 
pentru DIE, apoi cele referitoare la „acţiuni speciale, preluare de bunuri” (între anii 1970-1973), 
dar şi note în legătură cu personalităţi occidentale pe care Eugen Luchian le cunoscuse: Berthold 
Beitz, Alfred Fischler, Elli Rothschild, Erwin Wickers, Werner Figgen etc. vezi ACNSAS, fond 
Penal, dosar nr. 36, vol. 1, ff. 2-12. 

Ion Mihai Pacepa s-au răcit considerabil. Singurele contacte, pe linie profesională, între 
cei doi generali, au rămas cele privitoare la urgentarea plecării definitive din țară a unor 
persoane, la intervenţia unor congresmani americani. Subiectul era legat de acordarea 
sau menținerea clauzei naţiunii 
celei mai favorizate din partea 
administraţiei SUA î5. 

Părerea lui Eugen Luchian 
despre lon Mihai Pacepa, fusese, 
din start, departe de a fi una 
pozitivă. Cel puţin aşa declara în 
faţa comisiei de anchetă: „Încă de 
la începutul contactelor pe care le- 
am avut cu acest individ am putut 
să-mi fac impresia că este 
mincinos, meschin şi predispus de 
a prezenta lucrurile într-o manieră 
exagerată doar cu scopul de a-şi 

Eugen Luchian alături de mai mulți generali din crea el un titlu de glorie”!6. După 

conducerea DIE. la o sedintă de ...pobice cum spunea Eugen Luchian, încă 

din 1970, ar fi avut o discuţie cu generalul Nicolae Doicaru (pe care-l respecta!) în care îi 

recomanda acestuia: „Fiţi atent la Pacepa, este un meschin și mincinos, dornic de a 

parveni prin orice mijloace, are trăsături de caracter incompatibile cu activitatea 

organului din care face parte”. La toate acestea, şeful DIE, ar fi răspuns: „Ştiu, îl cunosc 
ce apucături are, îl mai trosnesc din când în când şi îl pun din nou în banca lui” 17. 

De altfel, principala trăsătură negativă a defectorului pe care Eugen Luchian a 
tot repetat-o în faţa comisiei de anchetă, era „dorința meschină de a parveni cât mai 
uşor prin obținerea de funcții cât mai înalte”. De aici şi răceala care s-ar fi instalat între 
cei doi, chiar înainte de iulie 197818. 


15 Mircea Răceanu, Istoria clauzei națiunii celei mai favorizate în relațiile româno-americane, Institutul 
Naţional pentru Memoria Exilului, București, 2009, p. 146. 

16 ACNSAS, fond Documentar, dosar nr. 3447, vol. 16, f. 77. 

17 Ibidem, f£. 78. 

18 Din corespondența lui Eugen Luchian cu Ion Mihai Pacepa (de după 1990), reiese că primul 
ar fi autorul unei cărți de memorii (încă nepublicată, după știința noastră), în care sunt prezentate 
aspecte legate şi de momentul defecțiunii celui din urmă. Cei doi generali au fost în relații foarte 
apropiate, chiar de familie, Eugen Luchian fiind prezentat pozitiv în Orizonturi roșii. „La mijlocul 
lui iulie 1978 am fost chemat [Ion Mihai Pacepa] la Ceaușescu. Când am intrat în birou, el asculta 
o bandă de magnetofon împreună cu Elena și Postelnicu. Luchian e ofițer ilegal KGB, mi-a spus 
Ceauşescu. Postelnicu l-a înregistrat vorbind ruseşte cu nevastă-sa. Pune-l din nou, Postelnicu. 
Am desluşit cu greu câteva cuvinte ruseşti rostite de un bărbat şi o femeie. E vocea lui Luchian? 
m-a întrebat Ceauşescu. Nu cred, i-am răspuns. Înregistrarea este execrabilă şi seamănă cu o 
înscenare. Postelnicu a sărit ca mușcat de fund: E vocea lui Luchian. Și el, și nevastă-sa sunt 
ofițeri KGB legendaţi. S-au născut în Tighina şi au fost infiltrați apoi în România ca un cuplu de 
ofițeri ilegali. Atunci, Ceauşescu nu a aprobat referatul cu propuneri de arestare prezentat de 
Postelnicu. Ține ochii pe ei, i-a ordonat. La 22 iulie, Ceauşescu m-a trimis la Bonn cu un mesaj 

Comisia de anchetă nu s-a lăsat însă impresionată nici de aceste caracterizări şi 
nici de zea culpa pe care şi-a făcut-o Eugen Luchian în declaraţiile sale. Cerea să fie iertat 
în virtutea faptului că, aprecia el, activase aproape 30 de ani în slujba MI, fără nici o 
abatere. 

Directiva comandantului suprem era, însă, foarte clară: cineva trebuia să 
plătească mai scump decât ceilalți şi cel vizat era chiar Eugen Luchian. lar motive 
existau din plin. 


secret către cancelarul vest-german Helmut Schmidt şi acolo am cerut azil politic în SUA. Câteva 
săptămâni mai târziu, presa occidentală informa că numeroşi generali români fuseseră arestați. 
Eugen Luchian era printre ei. Ulterior am aflat că a fost condamnat la opt ani închisoare, pentru 
că a deţinut ilegal documente secrete la domiciliu. Ceauşescu, evident, a continuat să nu creadă 
gogoaşa lui Postelnicu şi a recurs la metoda lui favorită: a ordonat Securităţii să ascundă în 
locuinţa indezirabilului documente secrete şi să le găsească”. 

În ziarul „Jurnalul Național” din 26 septembrie 2007, jurnalistul Andrei Bădin publică 
ultima scrisoare adresată de Ion Mihai Pacepa „prietenului? său Eugen Luchian. Unele 
fragmente sunt destul de interesante, motiv pentru care le prezentăm pe larg: „Dragă Eugen, 
Mulţumesc călduros pentru poze. Am discutat de multe ori cu Dana despre tablou. Şi despre 
tine. Eşti, de fapt, singurul fost prieten despre care vorbim. Recent ne-am amintit de iarna când 
am fost împreună la munte, ne-am împotmolit, și tu împreună cu Silvia ați intrat în zăpadă până 
la brâu împingându-mi maşina. Îţi mai aduci aminte? Am găsit în zăpadă o veveriță moartă, Dana 
a făcut o criză, şi a doua zi i-ai adus o veveriță vie de la un ocol silvic. Nu i-a uitat, şi nu-ţi va 
uita omenia. După cum nu va uita nici veverița ce şi-a făcut cuib în buzunarul paltonului ei. Am 
aflat de la prietenul comun, Andrei Bădin, că te-ai lăsat de fumat. Îmi pare enorm de bine. M-am 
lăsat şi eu în 1980, dar continui să mă tem că atâţia ani în care am pufăit aproape nonstop, ca şi 
tine, nu mă vor ierta. Nu o să mă las însă bătut. Şi tu ai trecut prin multe în viață și ai să învingi 
din nou. Sunt extrem de bucuros că ai scris o carte. Viaţa ta cuprinde o parte importantă a 
istoriei României, pe care numai tu o poţi scrie. Te-ai bucurat de încrederea unui titan politic şi ai 
avut fericirea de a-i fi sfetnic apropiat. Maurer ţi-a pus în mână balanța cu care voia să 
cântărească atunci puterea şi te-a propulsat în fruntea unui mecanism cu care credea că poate să 
menţină echidistanță politică față de lege. Aşa ai ajuns în epicentrul cutremurelor generate de 
confruntarea dintre megalomania politică a lui Ceaușescu şi dorința lui Maurer de a da o fațadă 
de legalitate comunismului român. Şi aşa ai devenit, din păcate, o altă victimă a principiului 
universal formulat atât de superb de Lordul Acton: puterea tinde să corupă; puterea absolută 
corupe absolut. Ai suferit enorm, dar sunt convins că vei avea o carte care va face istorie. O 
aştept cu nerăbdare. Așa cum ţi-am mai scris, pentru mine ai fost un erou: ai simbolizat curajul 
lui Maurer, fără a avea armura politică ce l-a apărat pe el. În iulie 1978, când am primit azil 
politic, ştiam că Elena și Postelnicu îţi voiau scalpul — am scris despre asta în Origonturi Roşii... 
Am construit Orizonturi Roşii în jurul lui Ceauşescu — nu al comunismului — deoarece am vrut să 
distrug; prestigiul de care tiranul se bucura în SUA. Am vrut, de asemenea, să-mi salvez fata — și 
apoi pe tine. De aceea am dedicat cartea Danei şi te-am făcut singurul ei erou pozitiv. La început 
am descris în Orizonturi Roşii (care iniţial a avut peste 1.200 de pagini) teroarea la care era supusă 
zilnic Dana și rezistenţa lui Maurer și a ta față de ereziile lui Ceauşescu.[...] Ulterior, Frank s-a 
ocupat de cazul Luchian şi mi-a spus că ai fost reabilitat politic şi material. |...] Cu calde amintiri, 
Mihai”. Vezi www.badin.ro consultat la 26 septembrie 2007 şi „Jurnalul Naţional”, 25 
septembrie 2007 (precizăm că nici până acum cea de a doua carte menţionată de generalul Ion 
Mihai Pacepa nu este încă publicată). 

Deşi nu lucrase în DIE, Eugen Luchian comunicase conducerii DIE multe din 
temele pe care le abordase, la cererea lui Ion Gheorghe Maurer, în discuţii cu demnitari 
occidentali. I se imputa faptul că profitând de funcţia şi relaţiile sale, sprijinit de Ion 
Mihai Pacepa, făcuse multe deplasări în Occident, în interes de serviciu dar şi turistic. În 
SUA, cu prilejul unei deplasări, a rămas peste cinci luni, fără a finaliza acțiunea pentru 
care fusese trimis. I se reproşa spitalizarea din RFG făcută pe banii demnitarului vest- 
german, Werner Figgen, care la vremea respectivă fusese totuşi aprobată de conducerea 
Secretariatul CCI. În fine, cel mai insistent era amintit faptul că îşi achiziţionase din 
străinătate numeroase bunuri, sumele cu care plătise, în valută, fiind obţinute prin 
delapidare. Era apoi posesorul unui automobil Mercedes, care fusese reparat cu piese 
cumpărate din RFG, pe valută din conturile Consiliului de Miniştri?. 

Toate acestea erau, de fapt, motivele pentru care, în a doua parte a lunii 
septembrie, vin loviturile majore pe care i le rezervase soarta: trimiterea în justiţie, 
procesul şi decretul prezidenţial nr. 243/18.09. 1978 prin care i se retrage gradul de 
general-maior şi este trecut în rezervă cu gradul de soldat. 

Când se pronunță sentința în procesul său află că e condamnat pe motive 
aproape incredibile pentru el: deținerea fără autorizație a unui pistolet primit de la o 
unitate desființată în 1955; deţinere (la domiciliu şi la birou) de documente secrete 
referitoare la perioada 1970-1977, care trebuiau distruse de atunci; şi deţinere de muniţie 
de vânătoare peste cantitatea permisă de lege. Condamnarea consta în opt ani de 
închisoare, pierderea unor drepturi civile şi militare, dar şi confiscarea averii sale (între 
altele o vilă la Pucioasa, jud. Dâmboviţa, terminată chiar în august 1978)71. 

Cât priveşte capetele de acuzare, Eugen Luchian era convins că sunt o 
înscenare. Ştia cum se făceau lucrurile atunci când se dorea îndepărtarea sau pedepsirea 
cuiva. De altfel, în discuţiile cu avocatul său, el explica: „Mi s-au furat copii după 
documente elaborate pentru a aduce la îndeplinire ordinele Comandantului Suprem, iar 
după 4 ani de la emiterea lor sunt acuzat că am deţinut secrete în afara atribuţiunilor de 
serviciu”, Susţinea că fusese condamnat abuziv de o justiţie „prostituată” condusă de un 
ministru „lingău”. Aceasta deoarece, afirma el către avocatul său, documentele în 
discuţie (cele găsite la domiciliu, dar şi la biroul său) au fost întocmite de el şi chiar dacă 
nu le-ar fi păstrat acasă, le-ar fi putut reconstitui foarte uşor din memorie. 

Faptul că toate capetele de acuzare din sentință serveau drept paravan pentru 
alte fapte reale, ne-o confirmă un raport al comisiei de anchetă în cazul Ion Mihai 
Pacepa. Aici, generalul maior Emil Macri şi colonel Vasile Gheorghe menţionau că, din 
toate faptele ce se rețineau în contul generalului Eugen Luchian, puteau constitui temei 
pentru punere sub anchetă penală doar două: deţinere ilegală de armament, faptă care 
era pedepsită cu închisoarea de la 2 la 7 ani și delapidare (însuşirea sumei de 7500 DW) 
pedepsită cu închisoare de la 6 luni la 5 ani şi confiscarea parţială a averii. Însă ultimul 
cap de acuzare, recunoșteau cei doi ofițeri superiori, ar fi creat complicații. Aceasta 


19 Internarea a durat 17 zile pentru tratarea unei discopatii lombare, la o clinică de specialitate din 
orașul vest-german Hamm, orașul natal şi de domiciliu al ministrului Werner Figgen care fusese 
anterior primar al oraşului (vezi ACNSAS, fond Documentar, dosar nr. 3447, vol. 16, f. 70). 

20 Ibidem, f. 31-32. 

21 Idem, fond Informativ, dosar nr. 2378, vol. 1, f. 74. 

pentru că ar fi deconspirat întreaga acţiune „Peregrinii”, dar şi restul acțiunilor de 
obţinere de valută în schimbul eliberării de paşapoarte ceea ce ar fi adus prejudicii 
majore regimului atât pe plan intern cât şi extern?. În plus, și deloc de ignorat, 
cercetarea acestor acțiuni ar fi însemnat tragerea la răspundere şi a celorlalți colegi ai 
generalului, participanți la respectivele misiuni. Ori toți aceştia, sau cei mai mulți dintre 
ei, erau deja trecuți în rezervă cu toate drepturile cuvenite. 

În consecință, amintita comisie propunea sesizarea Procuraturii Militare 
Bucureşti, competentă cu cercetarea cazului, în vederea începerii urmăririi penale, 
definitivarea cercetărilor şi sesizarea Tribunalului Suprem pentru judecarea lui Eugen 
Luchian numai pentru infracțiunea de deţinere ilegală de armament. 

Era însă prea puţin pentru conducerea de partid. Trebuia găsit ceva mai 
consistent şi astfel a apărut acuzaţia de deținere de documente secrete. Cum şi de unde 
a pornit indicaţia în acest sens, nu o aflăm însă din documentele consultate de noi. 
Putem doar bănui că în spatele acestei noi acuzaţii era Nicolae Ceauşescu, aşa cum 
dealtfel Eugen Luchian declara unui jurnalist în 200625. 


% Prin ordin al preşedintelui Consiliului Securităţii Statului, Ion Stănescu, în iunie 1970, a fost 
declanșată de către Securitate operațiunea cu nume de cod „Peregrinii”. În respectivul ordin, 
scopul acestei acțiuni era limpede precizat: „A se aduce în țară fonduri valutare şi bunuri mobile 
— în special automobile — de la rudele unor cetăţeni care solicitau să plece definitiv din 
România”. Cei vizați erau, în principal, cetăţenii români de origine germană sau ebraică. 
Procedeul era foarte simplu: în schimbul eliberării paşapoartelor, cu viză de ieşire din ţară, cei 
interesaţi trebuia să facă, de obicei, o donaţie, în valută, statului român prin reprezentanţii săi 
(ofițeri de securitate). Erau acceptate şi alte formule de plată: case în Bucureşti sau în orașe 
importante din ţară, sume importante în lei sau obiecte de valoare. 

Pentru depistarea celor care aveau posibilitatea de a plăti şi care solicitaseră plecarea din 
ţară, nu puţini la număr, Securitatea putea utiliza toate „mijloacele muncii de securitate”, inclusiv 
contactarea celor în cauză de către ofiţerii Securităţii, în mod acoperit, sub diverse identități. 

Coordonarea acțiunii a revenit generalului Gheorghe Bolânu din cadrul Direcţiei de 
Informaţii Externe şi generalului Eugen Luchian, ca reprezentant al Secţiei speciale pentru 
problemele Ministerului de Interne şi Ministerului Apărării Naţionale din subordinea Președinției 
Consiliului de Miniștri. Alături de aceștia au mai fost cooptați ofițeri de la Comisia 
guvernamentală de paşapoarte şi vize. 

Bilanţul operaţiunii, pentru cei trei ani cât s-a derulat, a fost conform declaraţiilor 
generalului Eugen Luchian, de circa şase milioane de dolari venit net la bugetul statului, sumă 
importantă la acea vreme. Prejudiciile aduse imaginii României în plan extern, deși nu au fost 
cuantificate niciodată, probabil, au depăşit cu mult beneficiul prezentat mai sus. Comisioanele 
încasate de securiști, după aprecierile lui Mihai Pelin, cel care s-a ocupat de evoluţia spionajul 
românesc în această perioadă, au depăşit suma intrată în contul statului. 

Probabil că, dincolo de ecourile nefavorabile apărute în presa internațională, ilegalitățile 
comise în această operaţiune au contribuit, în bună măsură, la ordinul de închidere a acestei 
acţiuni, la mijlocul lunii decembrie 1973. Vezi Liviu "Ţăranu, Afacerea Pereorinii, în Constantin 
Moşincat, Dan Poinar (coords.), Prezre de hotar, vol. 6, Editura Tipo MC, Oradea, 2007, pp. 221- 
229. 

23 „Jurnalul Naţional”, 25 septembrie 2007 (articolul semnat de Andrei Bădin, Cenusşa istoriei - 
Pacepa î-a scris prietenului drag). 

Pentru că nu era oricine, ştia multe, iar comentariile sale 
puteau fi incomode, în toată perioada detenţiei a fost urmărit de 
Securitate. A fost încadrat cu 2 informatori la Penitenciarul Bucureşti, 
iar după mutarea sa la Aiud i s-a introdus un alt informator în celulă, 
ambele locaţii în care era încarcerat având instalate mijloace TO. 

Pe baza acestor surse de informare, în dosarele de urmărire 
este menționat că, cel puţin în prima parte a detenţiei, Eugen Luchian 
a încercat să-şi convingă colegii de celulă că nu ar fi vinovat şi că, în 

realitate, condamnarea sa ar fi pentru faptele altora. 


Fotografia lui La începutul lunii ianuarie 1980, în urma solicitărilor sale 
Eugen Luchian insistente, este primit la raport de către Iulian Vlad, șeful DSS. Nu 

din dosarul cunoaștem care a fost tema discuţiilor, ceea ce se ştie însă e că, la 
penal (1980) revenirea în celulă, Eugen Luchian dădea semne de agitaţie și 


nervozitate. În trecere, pe lângă un coleg de detenţie, a șoptit 
neconvingător „cred că scap”, fără alte precizări”. Vor trece însă alți doi ani până când 
fostul general va fi eliberat din detenție. 

Dacă, în primii ani, interesul Securităţii pentru atitudinile şi remarcile acestuia 
era manifest, din 1983 se face chiar o propunere de renunțare la urmărirea sa pe motiv 
că „nu mai prezintă interes”. 

Este eliberat în prima zi de Crăciun a anului 19823%. Doi ani mai târziu este 
pensionat, din cauze medicale. Imediat după revoluția din decembrie 1989, Eugen 
Luchian solicită revizuirea sentinței din 1979, însă prin decizia nt. 57/11 iunie 1990 
Curtea Supremă îi respinge cererea. Motivul este menţionat concis: „Recursul 
extraordinar nu este întemeiat. Este posibil ca din dispoziţia lui Ceauşescu Nicolae să se 
fi declanşat urmărirea penală împotriva inculpatului Eugen Luchian [...]. Aceasta nu 
justifică însă concluzia că trimiterea în judecată şi condamnarea sa constituie o 
«înscenare»”. Decizia Curții sublinia faptul că probele certe pe baza cărora s-a dat 
sentința din 1979 rămâneau valabile. Intre acestea erau chiar recunoaşterile inculpatului 
cum că a deținut documente al căror conţinut era secret de stat, că a efectuat operațiuni 
cu mijloace de plată străine (interzise prin lege în acel moment) dar şi faptul că a deţinut 
o armă militară şi muniţie fără autorizație. 

Fără a se resemna, Hugen Luchian începe o adevărată ofensivă pentru 
recunoaşterea calității sale de deţinut politic (cu drepturile aferente) şi chiar a celei de 
dizident. Revine cu mai multe cereri de revizuire a sentinței din 1979 adresate 
Procurorului General. Cu toate acestea, prin Decizia nr. 7/27 ianuarie 1992, Curtea 
Supremă de Justiţie respinge recursul formulat de Eugen Luchian, socotind sentința 
amintită ca fiind „legală şi temeinică”?7. Departe de a se descuraja, şi tocmai pentru că 
ştia bine resorturile intime ale sistemului judiciar, fostul general a căutat să obțină totuşi 
o reabilitare a sa, alături de recunoaşterea statutului său de dizident. 


24 ACNSAS, fond Informativ, dosar nr. 2378, vol. 1, f. 18. 
25 Idem, fond Penal, dosar nr. 36, vol. 14, f. 60. 

26 Ibidem, vol. 13, f. 49. 

27 Ibidem, vol. 15, f. 13. 

A fost, după înființarea Consiliului Naţional pentru Studierea Arhivelor 
Securităţii, printre primii care a cerut să-şi poată vedea propriul dosar. În anul 2003 şi-a 
văzut dosarul de la Securitate, la sala de studiu de la CNSAS. Dar nu a mai apucat să 
vadă şi volumele din dosarul anchetei fugii lui Ion Mihai Pacepa, unde se află grosul 
declarațiilor sale, dar şi documente referitoare la acțiunile sale mai puţin legale?8. S-a 
stins din viaţă în septembrie 2007, fără a reuşi să-şi publice memoriile la care se pare că 
lucrase în ultimii ani de viață. 

O biografie atât de bogată în răsturnări de situație merită, credem, nu doar o 
evocare a personajului ci şi o reflecţie asupra cauzelor afirmării şi decăderii lui. 
Basarabean prin locul nașterii, Eugen Luchian a avut o viață complicată încă din 
copilăria sa, marcată de două conflicte globale: la început de un război mondial şi apoi 
de Războiul Rece. În ambele, originea sa, dar şi anii de început ai carierei militare, erau 
de natură să creeze suspiciuni autorităților din ambele părți ale Prutului. De altfel, în 
momentul în care a fost socotit indezirabil tocmai aceste secvenţe, oarecum neclare, 
prin lipsa unor martori dar şi a unor documente, au fost cercetate în amănunt şi notate 
în dosarul de cadre al generalului. 

A urmat apoi o ascensiune rapidă în aparatul de lucru al guvernului comunist, 
tocmai în epoca înnoirii cadrelor în toate structurile de stat, dar şi al dezgheţului politic 
intern şi extern. A avut şansa de a se afla în apropierea şefului guvernului, Ion 
Gheorghe Maurer, devenind omul de încredere al acestuia. Fiindu-i model de viață dar 
şi de educaţie, Eugen Luchian a căutat să obțină o diplomă în Drept, înscriindu-se apoi 
şi la doctorat. Era, în timpul frecventelor escapade la vânătoare ale lui lon Gheorghe 
Maurer, atât în postura de organizator, cât şi în cea de vânător apreciat. Atât timp cât 
şeful său a fost între puternicii zilei, pentru o îndelungată perioadă, Eugen Luchian s-a 
bucurat nu doar de protecţie, ci şi de onoruri sau recunoașteri oficiale, având misiuni de 
stat pe măsură. Era căutat, curtat și ascultat. Acestea toate reies din declarațiile colegilor 
săi şi ale subordonaţilor. 

Îndeosebi anii 1968-1977 constituie, din punct de vedere al demnităţilor 
deţinute, perioada cea mai fastă din viaţa celui care, încă din august 1974, avea gradul de 
general-maior. Poziţia pe linie de guvern, apropierea de lon Gheorghe Maurer, relația 
strânsă cu cei doi şefi ai spionajului românesc, Nicolae Doicaru şi Ion Mihai Pacepa, i- 
au conferit nenumărate avantaje. Pe lângă cele materiale şi cele care țineau de avansul 
rapid în carieră, libertatea de circulaţie în străinătate era un alt câştig important pentru el 
şi familia sa. În această perioadă, pe lângă numeroasele vizite în Occident, de lucru sau 
în concediu, a avut posibilitatea să-şi trateze într-o clinică din RFG o mai veche 
suferință. 

Dar nimic nu durează la nesfârşit. Epoca de dezgheţ din plan intern se apropia 
de sfârşit, lon Gheorghe Maurer a ieşit la pensie, aparatul de lucru al guvernului a fost 
restructurat, iar o parte din posturi desfiinţate. În plus, lui Eugen Luchian îi sunt cerute 
unele lucruri, cu care începe să nu fie de acord. Iată unul din ele menţionat într-un 
memoriu adresat de Eugen Luchian, în 1990, Procurorului General: „La începutul lunii 
aprilie 1977, mi s-a cerut de către Manea Mănescu să prezint de urgență propuneri de 


28 Acest dosar (fond Documentar, dosar nr. 3447, cu 98 de volume) a intrat în custodia CNSAS 
în vara anului 2006. 

reducere a consumului de carburanţi în sectorul de apărare cu 50%, fără consultarea 
ministerelor în cauză, lucru pe care l-am refuzat, invocând faptul că nu-mi pot asuma 
răspunderea blocării procesului de instruire a trupelor. Manea Mănescu l-a informat pe 
dictator că sabotez măsurile indicate de acesta din urmă pentru realizarea de aşa zise 
economii şi că el refuză să mai colaboreze cu subsemnatul, cât şi cu întreg personalul 
militar ce încadra secția respectivă |...]”. 

Acest act de indisciplină l-ar fi iritat pe Nicolae Ceauşescu într-atât încât a 
ordonat conducerii Ministerului de Interne (de unde fusese detașat Eugen Luchian) ca 
generalul să fie adus „la scândură”. „Neascultarea” lui venea deja pe fondul unei 
antipatii generale din partea noilor veniţi în guvern, faţă de toți cei care fuseseră 
colaboratorii lui Ion Gheorghe Maurer. Adversitatea dintre cele două tabere avea la 
bază şi o oarecare superioritate afișată de cei care, rodaţi în treburile de partid şi de stat, 
aveau parte de „ploria” vremurilor în care Ion Gheorghe Maurer prezida şedinţele 
Consiliului de Miniştri. În acest context, actul de opoziţie al generalului Luchian nu a 
făcut decât să aprindă fitilul care a pus capăt carierei sale. Amploarea exploziei depindea 
doar de împrejurări. lar acestea i-au fost total potrivnice, când a apărut defecțiunea 
generalului Ion Mihai Pacepa. Ancheta discretă efectuată până atunci s-a transformat în 
scurt timp în anchetă judiciară şi apoi în degradare militară şi închisoare. 

Privind atent la destinul generalului şi luând în considerare cele de mai sus, un 
semn de întrebare rămâne totuşi — care din cele două situații au cântărit mai mult la 
finalul abrupt al carierei sale: actul de insubordonare față de şeful guvernului sau 
apropierea de Ion Mihai Pacepa. Primul este evocat doar de către Eugen Luchian, 
neregăsindu-se, cum era de aşteptat, în documente, în timp ce a doua este documentată 
din belşug; cu ceea ce oferă arhivele Securităţii. 

În ceea ce ne priveşte, credem totuși că păcatul de neiertat al generalului nu a 
constat neapărat în insubordonarea sa ori în amiciţia cu Ion Mihai Pacepa. Fuseseră 
destui cei care, deşi aflați în ambele ipostaze, au fost trecuţi în rezervă cu toate 
drepturile cuvenite sau alții care nu numai că au fost menţinuţi în funcții dar chiar au 
avansat. E cazul ministrului de Externe, Ştefan Andrei, sau al vice-prim ministrului Gh. 
Oprea, ambii la fel de apropiaţi de Ion Mihai Pacepa. 

Probabil că ceea ce Nicolae Ceauşescu nu mai agrea era faptul de avea în 
preajmă pe unul din cei mai importanţi colaboratori ai lui lon Gheorghe Maurer. Este 
consacrat deja faptul că în ultimii ani relația dintre cei doi se răcise constant până la 
nivel de îngheţ. De aici şi „divorţul” politic dintre ei, de aici şi dorința lui Nicolae 
Ceauşescu de a scăpa de unii colaboratori „încăpăţânaţi” ai fostului şef de guvern. 

Căderea lui Eugen Luchian a venit pe acest fond, iar celelalte cauze nu au făcut 
decât să-i accelereze coborârea. Probabil că publicarea memoriilor sale ar fi adus mai 
multă lumină în această chestiune, însă până atunci, documentele aflate în arhiva 
CNSAS rămân referința principală în formarea unei imagini veridice asupra destinului 
generalului. El rămâne, aşa cum am văzut, legat de fapte, evenimente şi personaje 
importante din epocă, pe care dacă vrem să le înțelegem, trebuie să le privim în toată 
complexitatea lor. 

Raport 


Privind verificările întreprinse în legătură cu acțiunea „Peregrinii” 


Începând din luna iunie 1970 conform ordinului președintelui Consiliului 
Securităţii Statului din acea perioadă, Ion Stănescu, pe linia UM 0920, a început acțiunea 
„Peregrinii”, care a fost condusă de general-maior Luchian Eugen și general maior 
Bolânu Gheorghe? . 

Scopul urmărit prin această acțiune a fost de a se aduce în ţară fonduri valutare 
şi bunuri mobile — în special autoturisme — de la rudele unor cetățeni care au solicitat să 
plece definitiv din RS România”. 

Pentru îndeplinirea sarcinilor ce decurgeau din această acţiune au fost antrenați 
următorii ofițeri: colonel Mazilu Constantin, în prezent în rezervă, It. colonel Dumitru 
Virgil şi maiorul Cartiş Gheorghe din cadrul Comisiei pentru probleme de paşapoarte şi 
vize de pe lângă Consiliul de Miniştri, precum şi col. Sandu Florea, col. Gudină Tudor, 
col. Găman Pompiliu, It. colonel Florea George şi lt. colonel Brescan Ion, toţi din 
sectorul „L.C.” al UM 0920. In vederea depistării persoanelor cu posibilități de plată s- 
au folosit pe lângă alte mijloace ale muncii de securitate, surse interne şi externe, cu 
relaţii în rândul unor cetăţeni care solicitau emigrarea. 

Persoanele în cauză au fost contactate în mod acoperit, de regulă, ofițerii se 
prezentau ca fiind funcţionari în administrația de stat sau în Colegiul de avocați. După 
ce se stabilea cuantumul sumei ce urma s-o „doneze” persoana care solicita plecarea 


2 Intr-un interviu, în anul 2006, Eugen Luchian preciza care a fost rolul său în afacerea 

„Peregrinii”: „Eu aveam obligaţia ca, la cererea DIE, să supun aprobării Comisiei 

guvernamentale de vize şi pașapoarte acele persoane care făceau obiectul acțiunii «Peregrinii». 

Această comisie era singurul organ îndrituit la acea vreme să aprobe plecarea definitivă din ţară a 

> K A i - p > 
unor cetăţeni români” (vezi „Jurnalul Naţional”, 25 septembrie 2007, articolul semnat de Andrei 
5 n 5 > > 

Bădin, Cenusa istoriei - Pacepa i-a scris prietenului drag). 

30 După arestarea sa generalul Eugen Luchian a declarat la anchetă ca în urma operaţiunii 
i H 3 E HA > 

„Peregrinii” au fost încasate ca venit net pentru statul român circa şase milioane de dolari depuşi 

la Banca Română de Comerţ Exterior. 

definitivă, se întocmea un referat în care se menţiona suma în valută convenită, şi se 
propunea aprobarea emigrării, referat ce era aprobat de Preşedintele Consiliului 
Securității Statului, Ion Stănescu sau de adjuncții acestuia (Grigore Răduică şi 
Constantin Stoica). 

După aprobarea acestor referate, membrii Comisiei Guvernamentale de Vize şi 
Paşapoarte erau puşi în temă, ca să aprobe plecarea definitivă a persoanelor în cauză. 

Sumele în valută erau primite pe bază de chitanţă unicat semnată de cel care a 
predat-o precum şi de ofițerul care tratase problema, uneori fiind însoțit şi de o altă 
persoană (ofiţer sau sursă internă). 

În cadrul acestei acțiuni s-au adus în țară devize străine de ordinul milioanelor, 
precum şi un număr apreciabil de autoturisme. 

De asemenea, au fost donate statului de către unele persoane ce au emigrat, 
imobilele proprietate personală, care ulterior au fost făcute case conspirative ale UM 
0920. 

La 14 decembrie 1973, prin nota-raport nr. PR/001598, s-a ordonat de către 
Ministerul de Interne închiderea acțiunii „Peregrinii” ca urmare a unor ecouri 
nefavorabile în presa internațională. 

Cu toate acestea unele cadre de conducere de la UM 0920, încălcând ordinul 
mai sus-menționat, au continuat să pretindă și să primească sume în valută şi bunuri, 
uzând de sursele şi mijloacele folosite în acțiunea „Peregrinir”. 

Astfel colonelul Sandu Florea, şeful sectorului „LC” din ordinul trădătorului 
Pacepa Mihai, în anul 1977, a contactat sursa externă „Ulise” (Kohn Karl din RFG) de 
la care a solicitat şi primit suma de 200 000 DMW în schimbul căreia s-a obligat să 
faciliteze emigrarea unor persoane cerute de „Ulise”. 

Înainte de a primi suma menționată, conform indicaţiilor lui Pacepa Mihai şi cu 
aprobarea generalului colonel Nicolae Doicaru, colonelul Sandu Florea, a întocmit 
raportul nr. LC 4000895 din 10 mai 1977, care a fost aprobat de tovarăşul ministru 
Teodor Coman, prezentându-i-se ca o donaţie dezinteresată față de statul român din 
partea lui „Ulise” originar din România. 

La această acţiune colonelul Sandu Florea a participat împreună cu generalul- 
maior Luchian Eugen. În mai multe rânduri în anul 1977, aceştia s-au întâlnit cu „Ulise” 
în țară şi străinătate, asigurându-l că vor face tot posibilul, să-i rezolve toate cererile 
până la lichidarea datoriei. 

Din declaraţiile celor în cauză rezultă că suma de 200 000 DMW a fost folosită 
pentru achiziționarea de aparatură medicală de pe piața vestică pentru suplimentarea 
dotării policlinicii UM 0920. Întrucât această aparatură nu făcea obiectul unei mărfi 
supusă embargoului trebuia cumpărată pe linia comerțului exterior şi nu prin mijloacele 
ilegale folosite de natură a compromite statul nostru. 

De la aceeaşi sursă în anul 1975-1976, general maior Tănăsescu lon, cu 
aprobarea generalului-maior Marcu Gheorghe, a procurat mijloace tehnice speciale în 
valoare de circa 28 400 DMW obligându-se de asemenea să faciliteze emigrarea unor 
familii de origine germană. Şi la această acțiune a fost antrenat generalul-maior Luchian 
Eugen pentru a aproba plecarea definitivă în RFG a unor familii din cele convenite cu 
„Ulise”. 

În timpul verificărilor, colonel Sandu Florea, din proprie iniţiativă, a raportat 
conducerii ministerului că în anul 1977, a mai primit de la „Ulise” suma de 15.000 
DMW pe care a împărțit-o în mod egal cu generalul-maior Luchian Eugen, ambii 
cumpărând din străinătate cu banii respectivi, obiecte de uz personal. 

De la „Ulise”, generalul-maior Luchian Eugen, în cursul anului 1977, a mai 
primit drept cadou prin colonelul Sandu Florea o combină muzicală cu difuzoare, un 
aparat de proiectat filme cu sonor, un radiocasetofon Grunding C 9000 şi un sistem de 
alarmă pentru vila sa din Pucioasa. De la aceeaşi persoană colonelul Sandu Florea a 
primit un radiocasetofon Grunding C 9000 şi o combină muzicală pe care — după cum 
declară — a abandonat-o în seara zilei de 16 august în pădurea Băneasa. Obiectele 
primite de cei doi ofițeri n-au fost raportate conform ordinelor în vigoare. 

Colonelul Mazilu Constantin, deşi fusese scos din acțiunea „Peregrinii”, 
cunoscând că lui Fischer Klaus-Werner din Braşov i s-a aprobat emigrarea, i-a pretins 
suma de 75 000 lei, pentru a-i „rezolva favorabil” cererea de plecare definitivă în R.F.G. 
Pentru aceste fapte cel în cauză a fost trecut în rezervă. 

S-a mai stabilit că maior Cartiş Gheorghe a lucrat în anul 1970, în acțiunea 
„Peregrinii” pe numitul Pascariu Benu. În acelaşi an, după ce lui Pascariu Benu i s-a 
acordat viza de plecare definitivă, a cumpărat de la acesta, cu aprobarea generalului- 
maior Luchian Eugen, o maşină marca „Renault Gordini? cu suma de 25 000 lei, pe 
care a vândut-o în 1974, cu suma de 35 000 lei. 

Menţionăm că Pascariu Benu este nepotul sursei externe „Croitoru” (Boiangiu 
Iuda din SUA), cu care maiorul Cartiş Gheorghe s-a întâlnit în cadrul acţiunii 
„Peregrinii”. 

La 12 decembrie 1974, maiorul Cartiş Gheorghe, a cumpărat de la Calmuc 
Paraschiv, şef serviciu la Întreprinderea de comerţ exterior Terra, o altă maşină marca 
„Datsun 1600 deluxe” plătind pentru aceasta suma de 65 000 lei, iar actul de vânzare- 
cumpărare l-a încheiat numai pentru suma de 45 000 lei. 

Menţionăm că maior Cartiş Gheorghe nu recunoaşte că a plătit pentru această 
maşină suma de 65 000 lei, deşi din verificări s-a stabilit cu certitudine acest fapt. 

De la sursa internă „Nina” (Nicolescu Lucia) folosită în acțiunea „Peregrinii”, 
maiorul Cartiş Gheorghe a primit un casetofon Philips pe care l-a ţinut l-a serviciu fără 
să-l fi predat conform normativelor în vigoare. 

Tot maiorul Cartiş Gheorghe în anul 1971 s-a mutat în locuința numitului 
Rădulescu Şerban, fost director la Întreprinderea „Ziarea” Bucureşti, de la care a primit 
mobilier, pentru care pretinde că a plătit suma de 2 000 lei. 

În anul 1973, lui Rădulescu Șerban i s-a aprobat plecarea definitivă în SUA. 
Înainte de plecare, Rădulescu Şerban a fost recrutat ca informator de maiorul Cartiş 
Gheorghe, pe care îl are în legătură şi în prezent. 

În luna aprilie 1977, fiica lui Rădulescu Șerban care se stabilise în SUA, a venit 
în țară, ocazie cu care a predat din partea tatălui său maiorului Cartiș Gheorghe, obiecte 
de îmbrăcăminte pentru familia sa. 

Despre primirea acestor obiecte, maiorul Cartiş Gheorghe la 24.04.1977 a 
întocmit raport, în care menţionează că i-a atras atenția persoanei în cauză, ca pe viitor 
să nu-i aducă obiecte şi să transmită aceasta şi tatălui său. I-a atras atenția în mod formal 
pentru că în luna iunie 1977, venind în ţară Rădulescu Şerban a adus din nou maiorului 

Cartiş Gheorghe, obiecte de îmbrăcăminte şi un ceas de mână. Şi de această dată în 
raportul din 27 iunie 1977, maiorul Cartiş Gheorghe menționează că a atras atenția 
numitului Rădulescu Şerban să nu-i mai aducă obiecte pe viitor. 

Cu toate acestea, în luna decembrie 1977, numitul Rădulescu Şerban a venit din 
nou în țară, făcându-i cadou maiorului Cartiş Gheorghe mai multe obiecte, printre care 
un aparat radiocasetofon marca Sony şi un cupon de stofă pentru costum, despre care 
ofițerul a raportat în scris. 

Rapoartele întocmite de maiorul Cartiş Gheorghe au fost aprobate de fostul 
general-maior Luchian Eugen, care a dispus prin rezoluţie ca obiectele primite să fie 
păstrate de ofițer. 

Aceste obiecte au fost folosite de ofițer şi familia sa, iar ceasul pretinde că l-a 
restituit numitului Rădulescu Şerban cu ocazia venirii sale în ţară în luna decembrie 
1977, motivând că n-a ştiut să-l pună în funcțiune. 

Faţă de cele de mai sus propunem: 

- Colonelul Sandu Florea să fie trecut în rezervă, în baza art. 26 din Statutul 
corpului ofițerilor care prevede trecerea în rezervă cu gradul de soldat, deoarece a 
încălcat ordinele şi regulile muncii de securitate, săvârşind fapte incompatibile cu 
calitatea de ofițer. Avându-se în vedere sensibilitatea cazului, că din proprie inițiativă a 
denunțat fapta sa și a generalului-maior Luchian Eugen și că este grav bolnav s-a 
apreciat că nu este cazul să fie trimis în justiție. Ofiţerul s-a obligat să facă venit la stat 
contravaloarea a 7 500 DMW, a combinei muzicale şi predarea celorlalte obiecte 
primite de la Kohn Karl. 

- Maiorul Cartiş Gheorghe să fie trecut în rezervă, în baza art. 26 din Statutul 
corpului ofițerilor, care prevede trecerea în rezervă cu gradul de soldat, deoarece a 
încălcat regulile de muncă, folosind în interes personal posibilitățile oferite de funcția 
sa în cadrul acțiunii „Peregrinii”, pentru realizarea unor interese personale, în scop de 
căpătuială. 

- Cele două casetofoane primite de către maiorul Cartiş Gheorghe precum şi 
cuponul de stofă nefolosit să fie predate la compartimentul protocol al unității 
conform normelor în vigoare. 

- În ce priveşte pe fostul colonel Mazilu Constantin scos în rezervă, în baza 
Ordinului ministrului de Interne nr. 11/01198 din 3.11.1976 cu păstrarea gradului, 
apreciem că măsura luată este neechitabilă, ţinând cont de fapta gravă săvârșită, care 
întruneşte elementele constitutive ale unei infracțiuni. Pentru justa dozare a 
răspunderii, Direcţia cadre şi învățământ să analizeze posibilitatea aplicării şi acestui 
ofițer a prevederilor art. 26 din Statutul corpului ofițerilor care prevede trecerea în 
rezervă cu gradul de soldat. 

- Fostul general-maior Luchian Eugen a fost judecat şi condamnat la 8 ani de 
închisoare de către Tribunalul Suprem — Secţia Militară. 


Şeful Direcţiei 
Colonel Gh. Vasile 


A.CN.S.A.S., fond Documentar, dosar nr. 3447, vol. 39, ff. 213-215. 

ÎNFIINȚAREA DEPARTAMENTULUI DE INFORMAŢII 
EXIERNE 
- DE LA MEMORIALISTICĂ LA DOCUMENT 


THE FOUNDATION OF THE DEPARTMENT OF EXTERNAL INFORMATION 
- FROM MEMOIRS TO DOCUMENT - 


The present paper outlines the foundation of the External Information Department in the 
Ministry of the Interior. Comparative analysis aims to highlight the testimony of the defector General 
loan Mihai Pacepa as well as the text of Decree no. 363/23 June 1973 enforced by the State Council of the 
Socialist Republic of Romania. 


Etichete: spionaj, Departamentul de Informaţii Externe, Securitatea, dosare 
secrete 

Keywords: Intelligence, Department of External Information, Securitate, 
secret files 


Încă în urmă cu un sfert de veac, australianul Philllip Knightley atrăgea 
atenția asupra faptului că, în cazul literaturii memorialistice produsă de oamenii 
serviciilor secrete, „toate poveştile spionilor trebuie tratate cu un scepticism maxim. 
Chiar şi varianta «acum pot să vă spun», în care spionii care au păstrat tăcerea timp de 
40 de ani dezvăluie în sfârşit marile triumfuri ale agențiilor lor, se dovedesc a fi, la o 
atentă examinare, în cel mai bun caz, exagerări și, în cel mai rău, mituri și legende” t. 

Dacă acest lucru este valabil în cazul memoriilor referitoare la succesele unor 
servicii de informaţii? şi ale unor agenți, cu cât mai mult trebuie luat în seamă un astfel 
de avertisment când avem de-a face cu lucrări memorialistice cu vădită tentă 
propagandistică? 

Când spunem aceasta avem în vedere, în cazul de față, lucrările fostului 
general de securitate Ion Mihai Pacepa, în special cea intitulată Orizonturi Roş:?. Deşi 
lucrarea făcea parte în mod evident din ampla ofensivă propagandistică declanșată în 


1 Phillip Knightley, The Second Oldest Profession. The Spy as Bureaucrat, Patriot, Fantasist and Whore, 
London, André Deutsch, 1986, p. 7. 

? Referitor la acest aspect, un cercetător al evoluţiei C.I.A. remarca faptul că, în anii 50, 
„abilitatea de a prezenta eșecurile ca pe niște succese devenise o tradiţie în cadrul C.I.A.” — Tim 
Weiner, C.I.A. — o istorie secretă, Bucureşti, Editura Litera Internaţional, 2009, p. 53. 

3 Ion Mihai Pacepa, Red horizons: The True Story of Nicolae & Elena Ceausescu’s Crimes, Lifestyle and 
Corruption, Washington D.C., Regnery Gateway, 1987. Conținutul lucrării a devenit cunoscut 
publicului român prin intermediul postului de radio „Europa Liberă”, care a difuzat-o în 
foileton, iar la scurt timp după lichidarea lui Nicolae Ceaușescu a început să fie publicată în serial 
de ziarul „Adevărul”, primul episod fiind cel din numărul din 28 decembrie 1989. Ca volum de 
sine stătător, lucrarea a fost publicată de Editura Venus în anul 1992, cu titlul Origonturi Roşii 
„Amintirile unui general de securitate. 

Occident împotriva regimului comunist de la Bucureştit, informațiile furnizate de 
Pacepa în cadrul acesteia au fost înscrise de o bună parte a istoriografiei româneşti de 
după 1990 în rândul izvoarelor istorice peremptorii. Deşi limitele volumului, din punct 
de vedere al veridicităţii informaţiilor, au fost sesizate de către analiştii obiectivi şi bine 
informaţi asupra României la scurtă vreme de la apariţie”, scrierile și interviurile lui 
Pacepa au continuat până astăzi să fie socotite adevărate „îndreptare? de către mulți 
dintre istoricii preocupaţi de studierea perioadei comuniste. 

Dacă în perioada imediat următoare evenimentelor din decembrie 1989, când 
accesul la arhivele comunismului era cvasi-imposibil, recursul facil la acest gen de lucrări 
poate fi, oarecum înțeles, faptul că după mai bine de 20 de ani relatările fostului general 
continuă să fie preluate ad /tteram într-o serie de lucrări“, este mai greu de înţeles. 

In paginile de față ne-am propus tocmai o prezentare „în oglindă” (memorie 
versus document) a unuia din momentele importante din istoria serviciilor de spionaj ale 
României în perioada regimului comunist: înființarea Departamentului de Informaţii 
Externe. 

Încă de la început, trebuie subliniat că în numeroase lucrări poate fi remarcată 
o confuzie terminologică, activităţile de spionaj desfăşurate de către Securitate fiind, 


+ Pentru detalii, vezi Ioan Scurtu, Revoluția română din decembrie 1989 în context international, 
Bucureşti, Redacţia Publicaţiilor pentru Străinătate, 2009, pp. 71-72. Pentru o imagine generală 
asupra modului în care mass media occidentale, presupuse a fi obiective în relatările lor, au fost 
utilizate ca mijloace ale propagandei în conflictele militare şi ideologice ale secolului al XX-lea, 
vezi Noam Chomsky, Media control. The Spectacular Achievments of Propaganda, New York, Seven 
Stories Press, 1997. 

5 Persoanele lucide identificaseră încă din 1987 limitele poveştilor vehiculate de Pacepa. În acest 
sens, Vlad Georgescu avea serioase reţineri în privința valorii recent publicatei cărți a generalului 
dezertor: „Senzaţia pe care o va produce cartea va fi efemeră și se va stinge repede, deoarece 
autorul şi-a pierdut credibilitatea. A făcut unele declaraţii şi aprecieri neveridice, care, ulterior, s- 
au dovedit neexacte” — apud Mihai Pelin, Culisele spionajului românesc. D.L.E. 1955-1960, Bucureşti, 
Editura Evenimentul Românesc, 1997, p. 255. 

6 Printre exemplele de preluare nectitică a diverselor informaţii vehiculate de I.M. Pacepa poate 
fi amintit interviul luat acestuia de către Lucia Hossu Longin în 25-27 februarie 2009 şi publicat 
în revista „22”, 16 iunie 2009. Forma publicată în „22” nu făcea decât să anunţe apariția 
volumului realizat de Lucia Hossu Longin, Faţă în fază cu generalul Ion Mihai Pacepa, publicat în 
vara anului 2009 de editura Humanitas. Pentru valoarea de adevăr a celor relatate în respectivul 
volum, vezi Liviu Tofan, Generalul I.M. Pacepa — flagrant de fals în declarații, în „22”, 28 iulie 2009 şi 
loan Scurtu, Un falsificator al istoriei: Ion Mihai Pacepa, în „Istorie şi civilizaţie”, anul I, nr. 2, 
noiembrie 2009, pp. 4-10. În privinţa minciunilor sfruntate promovate nonşalant de către 
Pacepa, vezi şi prof. univ. dr. Ioan Scurtu, Împotriva falificănii istoriei, disponibil în 11 septembrie 
2011 la adresa http:/ /wrww.art-emis.ro/analize/595-impotriva-falsificarii-istoriei.html Mult mai 
tranşant, fostul ministru de externe Ştefan Andrei, care cunoaşte bine multe din aspectele 
prezentate de către Pacepa în lucrările sale, aprecia că „La Pacepa sunt minciuni una după alta. 
Dacă aş avea timp, aş lua pagină cu pagină să arăt cum minte”, pentru ca ulterior să revină cu o 
nouă apreciere: „Pacepa spune numai prostii, tâmpenii şi minciuni” — Stăpânul secretelor lui 
Ceauşescu. I se punea Machiavelli. Stefan Andrei în dialog cu Lavinia Betea, ediţie îngrijită de Cristina 
Diac, Florin-Răzvan Mihai, Ilarion Ţin, Bucureşti, Adevărul Holding, 2011, p. 253 şi p. 297. 

adesea, atribuite unei structuri denumită generic „D.L.E.”, inorându-se evoluţia acesteia 
în timp”. 

Fără a dori să refacem aici întreg procesul evolutiv al spionajului românesc 
din perioada de început a regimului comunistă, ne vedem nevoiţi să facem totuşi câteva 
precizări. 

Astfel, în perioada august 1948 - aprilie 1951, spionajul a continuat să fie 
apanajul Serviciului Special de Informaţii (S.S.I). Odată cu desființarea S.S.L.-ului, prin 
Decretul nr. 50 din 30 martie 1951, activităţile de culegere de informaţii din străinătate 
cad în sarcina nou-înființatei Direcţii „A” — Informaţii Externe din cadrul Direcţiei 
Generale a Securităţii Statului (D.G.S.S.). Direcţia „A” s-a păstrat ca atare şi pe 
parcursul scurtului experiment organizatoric desfăşurat în perioada septembrie 1952 — 
septembrie 1953, când a funcţionat Ministerul Securităţii Statului (M.S.S). În urma 
deciziei luate în Biroul Politic al C.C. al P.M.R., M.S.S. a fuzionat la 7 septembrie 1953 
cu Ministerul Afacerilor Interne (M.A.1.), iar Direcţia „A” a fost redenumită Direcţia I 
Informaţii Externe (D.I.E.). Sub acest acronim a funcționat spionajul românesc până în 
30 mai 1963, când, în urma unei noi reorganizări, unitatea devine Direcţia Generală de 
Informaţii (D.G.1.)” având indicativul U.M. 0123. 

Această formulă nu a fost alterată de reorganizările prin care a trecut 
Securitatea în anii 1967-1968, respectiv înființarea Consiliului Securităţii Statului, ca 


7 Chiar şi Cristian Troncotă, un istoric cu ample preocupări şi cunoştinţe în domeniul serviciilor 
secrete, foloseşte acronimul D.I.E. inclusiv pentru anul 1951 — vezi Cristian Troncotă, Istoria 
securității regimului comunist din România, vol. 1, 1948-1964, Bucureşti, I.N.S.T., 2003, pp. 28-31; nu 
lipsesc nici unele informaţii care sporesc şi mai mult confuzia celui interesat de reconstituirea 
istoriei acestei structuri de spionaj. Astfel, Marius Oprea nu ezită să susțină că, în urma 
Decretului 221 din 30 august 1948, „informaţiile externe şi activitatea de contraspionaj se 
desfăşurau prin Direcţiile I-a şi a IV-a, în cadrul unor structuri specializate şi subordonate, ca şi 
prin Serviciul Special de Informaţii (S.S.L.-ul), puse în subordinea Consiliului de Miniştri” — 
Marius Oprea, Bastionul cruzimii. O istorie a Securităţii (1948-1964), laşi, Editura Polirom, 2008, p. 
56. Or, potrivit primei organigrame a D.G.S.P., din septembrie 1948, Direcţia I Informativă, 
alcătuită dintr-un secretariat şi patru servicii, se ocupa de culegerea de informaţii interne, iar 
Direcţia a IV-a Opetrativă, formată dintr-un secretariat şi trei servicii, se ocupa de filaj, arestări și 
investigaţii. 

8 Asupra acestor aspecte ne-am exprimat opiniile de-a lungul timpului într-o serie de studii şi 
articole: Florian Banu, Direcția I-a Informatii Externe (D.LE.). Atributii şi organizare (1951-1956), în 
volumul C.N.S.A.S., Totalitarism şi rezistentă, teroare şi represiune în România comunistă, coord. conf. 
univ. dr. Gheorghe Onişoru, Bucureşti, 2001, pp. 41-51; idem, D.L.E. şi identificarea postului de 
radio „România Viitoare”, în „Dosarele Istoriei”, nr. 5(93)/2004, („Buletin CNSAS”, nr. 7), pp. 58- 
61; idem, Directia de Informaţii Externe şi emigrația românească, în „Magazin Istoric”, nr. 2/2005, pp. 
17-20; nr. 3/2005, pp. 76-79; idem, Activitatea Direcției de Informatii Externe a Securității - între 
atribuțiile oficiale şi acțiunile reale (1951-1989), în „Cetatea Bihariei”, seria a I-a, 2005, nr. 1 (3), pp. 
99-111. 

” Unii istorici plasează în anul 1963 înființarea Direcţiei Generale de Informaţii Externe 
(D.G.L.E.) — cf. Dennis Deletant, Ceausescu și Securitatea. Constrângere şi disidență în România anilor 
1965-1989, Bucureşti, Editura Humanitas, 1998, p. 82. De fapt, în perioada 1963-1967 a fost 
folosită denumirea „Direcţia Generală de Informaţii”, deşi obiectul exclusiv de activitate al 
acestei structuri îl reprezentau, într-adevăr, informaţiile externe. 

departament independent în cadrul M.A.I. (21 iulie 1967), şi apoi transformarea acestuia 
în organ central al administrației de stat (3 aprilie 1968), independent de Ministerul 
Afacerilor Interne!0. Denumirea direcției a fost pusă în acord cu activitatea sa, devenind 
„Direcţia Generală de Informaţii Externe” (D.G.L.E.), dar structura unităţii. nu a fost 
modificată, continuând să cuprindă trei direcții: Direcţia a V-a, care se ocupa de 
obţinerea informațiilor tehnico-ştiinţifice, Direcţia a VI-a, care avea ca obiectiv crearea 
de rezidențe ilegale în exterior, şi Direcţia a VII-a, care se ocupa cu „munca de 
pătrundere în serviciile de spionaj şi contraspionaj străine, apărarea contrainformativă a 
reprezentanţelor statului nostru şi cu lupta împotriva emigrației române reacționare”. 

Schimbări semnificative vor interveni abia în urma fuzionării Consiliului 
Securităţii Statului cu M.A.I. și înființării Ministerului de Interne (Decretul nr. 130 din 
19 aprilie 1972)12, reorganizare de amploare survenită după ce Nicolae Ceauşescu 
devenise conştient de coagularea unor nuclee pro-sovietice!5, în măsură să-i pericliteze 
poziţia 14. 

Art. 18, alin. 2 din Decretul nr. 130/1972, privind înfiinţarea, organizarea și 
funcționarea Ministerului de Interne, preciza următoarele: „Ministerul de Interne are în 


10 Acest lucru este atestat de documente, în ciuda unor afirmaţii ale unor memorialiști, precum 
fostul preşedinte al C.S.S., Ion Stănescu, care susține că Direcţia Generală de Informaţii Externe 
a fost transformată în aprilie 1968 în Departamentul de Informaţii Externe — lon Stănescu, 
Mărturisiri din anii unor entuziaste angajări şi a unor înalte răspunderi, [București], Biblioteca Socialistă, 
Editura Paco, [2009], p. 31. 

1 C.N.S.A.S., Securitatea. Structuri — Cadre. Obiective şi metode, vol. IL (1967-1989), coord. Florica 
Dobre, editori Elis Neagoe-Pleşa, Liviu Pleşa, București, Editura Enciclopedică, 2006, pp. 14-15. 
12 Textul decretului în żhidem, pp. 166-175. 

15 Cel mai semnificativ eveniment a fost arestarea în anul 1971 a generalului Ioan Şerb, fost 
comandant al Armatei a 2-a București, dovedit a fi fost racolat de către spionajul militar sovietic 
(G.R.U.). Informaţii de aceeaşi natură erau deţinute şi despre generalii Arhip Floca, adjunct al 
ministrului Apărării Naţionale, şi Vasile Petruţ, fost comandant al trupelor de grăniceri — cf. 
Cristian 'Troncotă, Duplicitarii. O istorie a Serviciilor de Informatii şi Securitate ale regimului comunist din 
România. 1965-1983, Bucureşti, Editura Elion, 2003, pp. 140-141; vezi şi prezentarea cazului Şerb 
făcută de Ion Stănescu în op. cit, pp. 70-76. 

14 Serviciile de informaţii vest-germane evaluau în vara anului 1974 această unificare în următorii 
termeni: „Ca ultim pas pe drumul puterii sale, Nicolae Ceauşescu a inclus, la 19 aprilie 1972, 
Consiliul Securităţii Statului — pe atunci cel mai important organ de securitate și informații al țării 
— în cadrul Ministerului de Interne, astfel că întregul aparat de securitate și de informaţii al 
statului se află acum centralizat. Noile structuri organizatorice facilitează, pe de o parte, o 
coordonare mai temeinică şi o colaborare mai eficientă în domeniul operativ, iar pe de altă parte, 
printr-un mecanism de control şi compensare, împiedică dezvoltarea unuia, în importanţă, pe 
seama activităţii celuilalt. O asemenea rezolvare oferă lui Ceauşescu, totodată, ţinerea ţării sub un 
control mai temeinic și împiedicarea unor anumite persoane de a ocupa o poziţie de unde ar 
putea petriclita rolul conducător al partidului şi al şefului statului. Drept rezultat al acestei 
reorganizări, Ceauşescu a obţinut trecerea în rezervă a unui important număr de oameni în vârstă 
şi înlocuirea lor cu oameni noi, mai bine pregătiţi, cu o poziţie loială necondiționată față de 
regim” - Mihai Pelin, Culisele spionajului românesc. DIE. 1955-1950, Bucureşti, Editura 
Evenimentul Românesc, 1997, p. 386. Pentru amenințările externe la adresa lui Nicolae 
Ceauşescu, vezi Larry L. Watts, Fereste-må, Doamne, de prieteni... Războiul clandestin al Blocului Sovietic 
cu România, traducere Camelia Diaconescu, Bucureşti, Editura Rao, 2011, pp. 521-545. 

structura organizatorică a aparatului său central un departament, un inspectorat general, 
comandamente de armă, direcţii generale, direcții și servicii independente”. 

Respectivul departament era, de fapt, fosta Direcţie Generală de Informaţii 
Externe (D.G.L.E.), numai că între adoptarea Decretului nr. 130/1972 şi elaborarea 
unui act normativ care să reglementeze organizarea şi funcționarea Departamentului de 
Informaţii Externe (abreviat tot D.L.E., sporind astfel confuzia cercetătorilor perioadei) 
a trecut mai bine de un ans. 

Conform relatărilor lui Pacepa!6, la originea acestui decret a stat preocuparea 
sa şi a generalului Nicolae Doicaru!” de a-și pune activitatea într-un cadru legal: 

„Majoritatea activităţilor D.I.E. erau, de asemenea, în flagrantă contradicție cu 
Constituţia. (...) Ambii eram în relaţii apropiate cu Gheorghe Oprea!8, vicepremier!” şi 


15 Cristian Troncotă apreciază că noua orientare în activitatea de spionaj „s-a accentuat cu 
deosebire după 1972, an ce coincide cu ridicarea instituţiei de la rangul de direcție generală la cel 
de Departament, iar şeful acestuia fiind automat promovat şi în funcţia de prim-adjunct al 
ministrului de Interne” — Cristian 'Troncotă, op. cit., pp. 93-94. 

15 Jon Mihai Pacepa, Cartea Neagră a Securității, vol. IL L-am trădat pe Ceaușescu, Bucureşti, 
Biblioteca Ziua, Editura Omega SRL, 1999, p. 68-81; Pentru o altă versiune a relatării, cu unele 
detalii semnificative, vezi „Ziua”, nr. 3.891, miercuri, 28 martie 2007, apud Ion Mihai Pacepa în 
dosarele Securităţii. 1978-1980, studiu introductiv, selecţia documentelor şi indice de nume de Liviu 
'Țăranu, Bucureşti, Editura Enciclopedică, 2009, pp. 19-21. 

17 Doicaru Nicolae (n. 21 apr. 1922, sat Dălhăuţi, com. Cârligele, jud. Vrancea, d. 27 febr. 
1991), Studii: Gimnaziul industrial din Focşani (1937-1941); Curs de şase luni de radiotelegrafişti 
P.T.T.R. la Bucureşti (1941); Şcoala de subofițeri de transmisiuni (1942-mart. 1944). Profesia de 
bază: radiotelegrafist. În ian. 1945 s-a înscris în P.C.R., iar în scurt timp a fost numit comisar pe 
linie de poliție şi siguranță şi şef al Biroului Secretariat la Inspectoratul Regional de Poliţie 
Constanţa (1 iul. 1945-30 aug. 1948). La înființarea Securităţii a primit gradul de căpitan şi 
funcţia de gestionar și şef al Serviciului Secretariat la D.R.S.P. Constanţa (30 aug. 1948-23 aug. 
1949). „Pentru munca depusă”, a fost avansat la gradul de maior la excepţional şi numit director 
al D.R.S. Constanţa (23 aug. 1949-iun. 1955). În iun. 1955 a fost numit locţiitor al şefului 
Direcţiei I Informaţii Externe. La 18 dec. 1959 a fost promovat şef al Direcţiei I Informații 
Externe, transformată apoi în Direcţia Generală de Informaţii Externe (21 iul. 1967-6 mart. 
1972). Prim adjunct al ministrului de Interne și șef al Departamentului de Informaţii Externe (30 
apr. 1972-7 mart.1978). A fost trecut în rezervă la 20 oct. 1978, cu gradul de general-colonel - 
C.N.S.A.S., Securitatea. Structuri — Cadre. Obiective şi metode, vol. IL (1967-1989), coord. Florica 
Dobre, editori Elis Neagoe-Pleşa, Liviu Pleşa, Bucureşti, Editura Enciclopedică, 2006, pp. 758- 
759. 

18 Oprea Gheorghe (n. 15 apr.1927, Băicoi, jud. Prahova; d. 1998). Membru supleant al C.C. a 
P.C.R. (24 iul.1965-21 iul.1972); membru al C.C. al P.C.R. (21 iul.1972-22 dec.1989); membru a 
Comitetului Politic Executiv al C.C. al P.C.R. (28 nov.1974-22 dec.1989). Szudii: Liceul industria 
din Ploieşti (1938-1942); Facultatea de Mecanică (din 1949). Profesia de bază: inginer mecanic. ); 
membru de partid din 1946; membru al biroului organizaţiei de bază pe facultate; instructor a 
Secţiei industrie grea a C.C. al P.M.R.; controlor la Secţia M.F.A. (din 1951); director general a 
Direcţiei generale de produse metalice şi bunuri de consum, şef al Corpului de control a 
ministrului şi director general al Direcţiei generale de mecanică fină din cadrul Ministerului 
Industriei Grele (1957-1961); director general adjunct al Direcţiei generale autocamioane, 
tractoare şi mecanică fină din Ministerul Metalurgiei şi Construcţiilor de Maşini (1961-1962); 
adjunct al ministrului Industriei Construcţiilor de Maşini (1962-3 mart.1970); membru al 

consilier al lui Ceauşescu, şi am hotărât să-l folosim pentru a-l convinge pe Ceauşescu să 
semneze un decret nepublicabil destinat să legalizeze toate activitățile D.L.E. aflate până 
acum în conflict cu Constituţia”. 

Evident, potrivit lui Pacepa, Ceaușescu era împotriva unei astfel de 
„legalizări”, de vreme ce trebuia dusă o vastă muncă de persuasiune pentru a-l aduce pe 
„calea cea bună”: 

„Oprea a fost de acord să ne ajute, dar ne-a sugerat să nu atacăm problema 
constituționalității frontal, deoarece s-ar putea ca Ceauşescu să nu accepte ideea de a 
semna un decret care să contravină Constituţiei. În schimb, Oprea s-a oferit să-l 
convingă pe Ceauşescu să semneze un decret prin care să se «secretizeze» şi mai mult 
activitatea D.I.E., secretizare propăvăduită acum de Ceauşescu în fiecare zi”2%. 

Pentru redactarea „cu schepsis” a decretului, ar fi fost mobilizată toată „elita” 
D.L.E.: Doicaru, Pacepa însuşi, generalul Nicolae Ceauşescu, fratele secretarului general 
al partidului şi şef al Direcţiei Cadre a D.I.E., generalul Mihai Caraman?!, şeful Brigăzii 


Comitetului pentru Premiul de Stat al R.S.R. (de la 1 iun.1966); director general al Direcţiei 
generale de mașini şi produse de serie din Ministerul Industriei Construcţiilor de Maşini(din 6 
oct.1969); consilier al C.C. al P.C.R. (din 24 febr.1970); vicepreşedinte al Consiliului Suprem al 
Dezvoltării Economice şi Sociale (din 8 mai 1973); vicepreşedinte al Consiliului de Miniştri (30 
mart.1974-18 mart.1975); vice-prim-ministru al Guvernului (18 mart.1975-7 mart.1978); prim- 
viceprim-ministru al Guvernului (25 apr.1978-22 dec.1989); preşedinte al Consiliului de 
coordonare a dezvoltării bazei energetice şi funcţionării sistemului energetic naţional (25 
apr.1978-17 ian.1983); preşedinte al Consiliului de coordonare a proliferării, specializării şi 
cooperării în industria construcțiilor de maşini și în industria metalurgică (din 9 apr.1979); 
preşedintele Consiliului de coordonare a activităţii din ramurile chimiei, petrochimiei și industriei 
uşoare (1987); preşedintele Consiliului de coordonare a activităţii din transporturi și 
telecomunicaţii (în 1987) - C.N.S.A.S., Membrii C.C. al P.C.R. 1945-1989. Dictionar, coord. Florica 
Dobre, autori: Liviu Marius Bejenaru, Clara Cosmineanu-Mareş, Monica Grigore, Alina Ilinca, 
Oana Ionel, Nicoleta lonescu-Gură, Elisabeta Neagoe-Pleşa, Liviu Pleşa, studiu introductiv: 
Nicoleta lonescu-Gură, Bucureşti, Editura Enciclopedică, 2004, p. 442 (în continuare, se va cita 
Membrii...) 

19 Nu ocupa încă această funcție, vezi nota anterioară. 

% Ion Mihai Pacepa, Cartea Neagră a Securității, vol. II L-am trădat pe Ceauşescu, Bucureşti, 
Biblioteca Ziua, Editura Omega SRL, 1999, p. 70. 

2! Caraman Mihai (n. 11. nov. 1928), după absolvirea liceului, s-a a urmat cursurile Şcolii de 
ofițeri politici M.A.I. din Bucureşti, iar după absolvire a lucrat ca ofițer operativ în mai multe 
unități de grăniceri (mart. 1950 — mai 1955). Încadrat în Direcţia de Informaţii Externe imediat 
după încheierea studiilor universitare, a fost trimis în decembrie 1958 la Agenţia Economică a 
României din Paris, cu funcția de consilier şi locţiitor al şefului agenției. Începând din anul 1960 
şi-a constituit o reţea prin intermediul căreia obținea informaţii din cadrul ministerelor de 
Externe, al Apărării şi de Finanţe, dar și din cadrul structurilor N.A.T.O. cu sediul la Paris. 
Documentele, de o importanţă deosebită, au fost livrate inclusiv Uniunii Sovietice, activitatea lui 
Caraman fiind apreciată elogios. În 1969 „reţeaua Caraman” e deconspirată în urma dezertării 
unui alt ofițer român, Ion Iacobescu. Expulzat din Franţa, Caraman a continuat să lucreze în 
cadrul Securității până în anul 1979, când a fost trecut în rezervă. În martie 1990 a fost reactivat 
şi numit în fruntea nou-creatului Serviciu de Informaţii Externe, funcţie pe care a deținut-o până 
în 9 aprilie 1992, când a fost trecut în rezervă cu gradul de general-colonel — C.N.S.A.S,, 
Securitatea. Structuri — Cadre. Obiective şi metode, vol. IT (1967-1989), coord. Florica Dobre, editori 

N (Contrainformaţii externe), generalul Vasile Goga, şeful Brigăzii LM, precum şi 
generalii Gheorghe Marcu%?, Gheorghe 'Toader?%, Teodor Sârbu, Gheorghe Bolânu?, 
Gheorghe Manea”. 

În ziua de 23 iunie 1973 Nicolae Ceauşescu a semnat Decretul Consiliului de 
Stat al R.S.R. nr. 363, privind organizarea şi funcționarea Departamentului de Informaţii 
Externe (indicativ U.M. 0920). Dat fiind caracterul său strict secret de importanță 


Elis Neagoe-Pleşa, Liviu Pleşa, Bucureşti, Editura Enciclopedică, 2006, pp. 754-755 şi Alexandru 
Popescu, Dicționarul universal al spionilor, Bucureşti, Editura Meronia, 2010, p. 38-39. 

22 Marcu Gheorghe (n. 23 apr. 1931, Bucureşti), studii: Şcoala de ofițeri M.A.I. (iun.-dec.1950); 
Şcoala de cadre din U.R.S.S. (6 luni); A.S.E. Facultatea de Comerţ Exterior; doctorat în ştiinţe 
economice; cursul de limba engleză al D.L.E., grade militare: sublocotenent —31.12.1950; 
locotenent —01.01.1953; locotenent-major — 30.12.1955; căpitan —30.12.1958; maior —01.05.1963; 
locotenent-colonel — 23.08.1964; colonel-23.08.1967; general-maior — 27.12.1972; activitate şi 
funcții: şef birou în cadrul Direcţiei I-a (de la 1 dec.1953); în perioada 1954-1960 a fost la post 
în exterior, sub acoperirea de funcţionar al M.C.E. în Egipt (mai 1954-aug.1955), Israel (1956- 
iul.1957) şi Anglia (aug.1957-nov.1960); locţiitor şef serviciu (1 dec.1960) şi şef al Serviciului I (1 
sept.1961) din Direcţia I-a (Informaţii Externe); locţiitor şef direcţie (1 febr.1962); şef direcție 
operativă (1 sept.1968); şef divizie (1 oct.1969) şi director general adjunct al Institutului pentru 
studierea conjuncturii economice internaționale (înființat prin H.C.M. nr. 2.839 din 26 
decembrie 1968, ca organ al Consiliului de Miniştri — în realitate instituţie de acoperire a 
D.G.L.E.); adjunct al şefului D.I.E. şi şef al Diviziei a Il-a (1 apr.1972). La data de 1 oct. 1978 a 
fost eliberat din funcţia de şef divizie şi numit în funcţia de comandant al Şcolii militare pentru 
perfecționarea ofițerilor de miliție. A fost trecut în rezervă la 31 oct. 1987 de la Inspectoratul 
General al Miliției - C.N.S.A.S., Actiunea „, Recuperarea”. Securitatea şi emigrarea germanilor din România 
(1962-1989), editori Florica Dobre, Florian Banu, Luminiţa Banu, Laura Stancu, Bucureşti, 
Editura Enciclopedică, 2011, p. 868. 

2% La vremea respectivă era doar colonel. 

4 Bolânu Gheorghe (15 aug. 1926, com. Drajna, jud. Prahova), studii: Şcoala profesională de 
ucenici; Şcoala de conducători auto din Ploieşti (1945); Şcoala militară de ofițeri politici Breaza 
(tul.-dec.1949); Cursul special de contrainformaţii (1950); Cursul de specializare securitate în 
U.R.S.S. (febr.1955-febr.1956); Academia de Ştiinţe Social-Politice „Ştefan Gheorghiu” (abs. 
1969); grade militare: locotenent-30.12.1949; locotenent-major - 25.07.1952; căpitan- 
01.09.1953; maior-01.09.1957; colonel-23.08.1966; general-maior - 06.05.1971; activitate şi 
funcții: între 1940-1948 a lucrat ca băiat de prăvălie, muncitor ziler sau în gospodăria părinților; 
încorporat pentru îndeplinirea stagiului militar (nov.1948); şef birou (mart.1950), şef secție 
(febr.1956), locţiitor şef serviciu (aug.1961) şi locţiitor şef direcţie (oct.1963) la Direcţia de 
Contrainformaţii Militare; mutat (1 febr.1964) la U.M.0123/1 —Direcţia Generală de Informaţii 
Externe şi numit în funcţia de locţiitor şef al unei unităţi, promovat şef direcţie operativă (15 
febr.1968), apoi şef divizie (1 oct.1969); adjunct al şefului Departamentului de Informaţii 
Externe şi şef al Diviziei a III-a (1 apt.1972-aug.1978). A coordonat operaţiunea „Peregrinii”, 
derulată în cadrul D.L.E, în anii 1970-1973, pentru a se aduce în ţară fonduri în valută şi bunuri 
mobile, de la rudele unor persoane care solicitau să plece definitiv din România, cu precădere 
evrei şi germani. Clasat inapt serviciului militar (12 aug.1978). A fost trecut în rezervă prin 
Decretul nr. 242/18 sept.1978 — żbidem, p. 861. 

25 „Fiecare şi-a adus contribuţia la redactarea decretului şi fiecare a izbucnit în aplauze când 
Doicaru le-a arătat semnătura lui Ceauşescu pe ultima lui pagină” — Ion Mihai Pacepa, Cartea 
Neagră a Securității, vol. Il L-am trădat pe Ceausescu, Bucureşti, Biblioteca Ziua, Editura Omega 
SRL, 1999, p. 78. 

deosebită, decretul nu a fost publicat în „Buletinul Oficial”, la momentul semnării sale, 
fiind difuzat doar structurii de specialitate din cadrul Ministerului de Interne?6. Textul 
decretului păstrându-se în arhive, avem posibilitatea, din nou, să contrapunem 
documentul istoric cu relatările memorialistice, exercițiu extrem de util oricărui istoric 
preocupat de studierea regimului comunist şi nu numai. 

Mai întâi, vom reproduce un fragment din varianta lui Ion Mihai Pacepa, 
publicată în anul 2007, cu privire la momentul în care Nicolae Ceauşescu a semnat actul 
normativ care legaliza activitatea D.I.E..: 

„Decretul 73 [363] a fost semnat de Ceauşescu la 23 iunie 1973. Îmi aduc 
aminte de acea zi ca si cum ar fi fost ieri. Ceasul de pe biroul meu arăta câteva minute 
după ora 9 când a sunat telefonul scurt. «Tovarăşul vă invită la dânsul împreună cu tov. 
Doicarul. Era vocea melodioasă a lui Costică Manea, șeful de cabinet al lui Ceaușescu. 
«Aici e senin şi soare», a adăugat el conspiratorial [conspirativ], informându-mă astfel că 
Ceauşescu era bine dispus. Doicaru mă aştepta la capul scării. «E totul aşa cum am 
discutat?», ne-a întrebat Ceauşescu. «Cuvânt cu cuvânt», a răspuns Doicaru, îngroşându- 
şi vocea de bariton. «Aţi pus aici tot ce vă trebuie ca DIE sa devină legal», a întrebat 
din nou Ceauşescu, continuând să răsfoiască decretul. «Tot, tovarăşe Comandant 
Suprem» am confirmat. «Inclusiv dreptul de a confecționa identități şi acte fictive?». 

«Inclusiv, tovarăşe Comandant Suprem». Ceauşescu a pus pe birou decretul 
deschis la ultima pagină și l-a bătut de câteva ori cu palma ca să-l ţină deschis: «Cine are 
copie după el?». 

«Copie?y, a întrebat Doicaru stupefiat. «Nici Dumnezeu n-o sa vadă decretul 
asta, tovarăşe Comandant Suprem!». 

Un minut mai târziu Ceauşescu a semnat decretul cu Mont Blancul lui gros cât 
un cârnat, după care l-a sunat pe Manea. «Dă-mi un număr de decret», i-a cerut 
Ceauşescu. «Şi scrie doar DIE în registru». 


25 Această manieră de lucru nu constituie defel un lucru excepţional, în materie de legislaţie 
referitoare la serviciile secrete. Chiar şi în cazul statelor democratice, transparenţa legislativă este 
drastic limitată când subiectul este reprezentat de serviciile de informaţii. Un exemplu edificator 
este reprezentat de înființarea C.I.A., prin legea aprobată de Congresul american la 27 mai 1949: 
„In primele zile ale lunii februarie, directorul Serviciilor de Informaţii a avut o întrevedere 
privată cu Carl Vinson, un democrat din Georgia și preşedinte al Comitetului Serviciilor de 
Apărare al Camerei Reprezentanţilor. Hillenkoetter a avertizat: Congresul trebuia să emită o lege 
prin care să recunoască C.I.A. și să îi acorde cât mai repede un buget. Agenţia era băgată până 
peste cap în operațiuni şi avea nevoie de susținere legală. După ce şi-a împărtăşit îngrijorările 
câtorva membri ai Senatului și Camerei Reprezentanţilor, Hillenkoetter a depus Legea C.I.A. din 
1949 pentru dezbatere. Documentul a fost analizat cu ușile închise timp de o jumătate de oră. 

«Va trebui pur şi simplu să le spunem membrilor Camerei că trebuie să aibă încredere în 
judecata noastră şi că nu putem răspunde unui număr mare de întrebări care ni se vor adresa», le- 
a spus Vinson colegilor săi. Dewey Short din Missouri, reprezentantul republican cu funcția cea 
mai înaltă în Comitetul Serviciilor de Apărare al Camerei Reprezentanţilor, a considerat că 
dezbaterea actului în public ar fi «culmea prostiei»: «Cu cât spunem mai puţin despre această 
lege, cu atât ne va fi mai bine’ — Tim Weiner, op. cit, pp. 39-40. Această situație este 
reconfirmată și de alți autori — L. Britt Snider, CLA'5 Relationship with Congress. 1946-2004, Center 
for the Study of Intelligence, Central Intelligence Agency, Washington DC, 2008, pp. 5-6. 

La mijlocul anilor 1990, dl. Petre Mihai Băcanu, atunci editor-şef la România 
Liberă, mi-a dat trei agende de lucru ale generalului Teodor Sârbu, pentru care îi adresez 
din nou mulțumiri. Generalul Sârbu a fost unul din cei mai apropiaţi subalterni ai mei în 
DIE. Curând după ce am primit azil politic, el a murit într-un accident care pare a fi 
fost înscenat de Securitate. Agendele sale se referă la anii 1973, 1976, 1977, şi au 1.008 
pagini numerotate ce conţin notițele generalului. În ziua de 23 iunie 1973, el consemna: 

«1. Şedinţa la tov. ministru Doicaru. Decret privind organizarea şi funcționarea 
D.I.E. 363/23.06.73. 1. DIE - se org. și funcționează în M.I. 

2. DIE - subord. nemijlocit comandantului suprem». 

Asta e tot ce a scris generalul Sârbu în legătură cu acel document de importanță 
cardinală pentru mafia spionajului lui Ceaușescu. Asta a fost de fapt esenţa a ceea ce 
Doicaru şi subsemnatul am spus despre decret în acea memorabila ședință. Şi asta a 
fost, în fond, ceea ce Ceaușescu vroia (sic!) ca ofițerii DIE să ştie în legătură cu 
Decretul 363, care a fost — și a rămas — unul din cele mai secrete documente din istoria 
României comuniste. În 1975, Doicaru s-a dus la primul (sic!) ministru Manea 
Mănescu” cu proiectul unei hotărâri a Consiliului de Miniştri pentru reglementarea 
curierului diplomatic, pe care Decretul 363 îl subordonase DIE. «Ca să semnez HCM- 
ul, trebuie sa văd Decretul 363», a condiționat Mănescu. Doicaru, care îi detesta 
îngâmfarea şi vroia să-i plătească polițe vechi, i-a sugerat să ceară aprobarea lui 
Ceauşescu. Eram lângă Doicaru şi l-am auzit pe Ceauşescu țipând ca apucat prin 
telefonul scurt: «C-Cât îți dă CIA ca să-i spui ce e în Decret?». Mănescu a semnat 
imediat HCM-ul, fără a mai întreba nimic. 


27 Mănescu Manea (n. 9 aug.1916, Brăila). Membru al C.C. al P.C.R. (25 iun.1960-23 nov.1979 
şi 18 dec.1982-22 dec.1989); secretar al C.C. al P.C.R. (1965 şi dec.1969-nov.1972; membru al 
Comitetului Executiv al C.C. al P.C.R. (12 aug.1969-28 nov.1974); membru al Comitetului 
Politic Executiv al C.C. al P.C.R. (28 nov.1974-23 nov.1979 şi 22 nov.1984-22 dec.1989); 
membru al Prezidiului Permanent al C.C. al P.C.R. (din febr.1971); membru al Biroului 
Permanent al C.C. al P.C.R. (24 nov.-22 dec.1989). Studii: Academia de Înalte Studii Comerciale 
şi Industriale din Bucureşti (1936-1940). Profesia de bază: economist. Activitate şi functii: fancţionar 
la Oficiul de aprovizionare Gorj (în 1942); membru de partid din aug.1944; profesor de liceu 
la Ploieşti (ian.1945-apr.1948); asistent universitar la Academia Comercială din Bucureşti (apr.- 
aug.1948); prim-referent (aug.-nov.1948), şef al Diviziei cadre (nov.1948-iun.1950) şi consilier de 
planificare (iun.1950-31 mart.1951) la Comisia de Stat a Planificării; director general al Direcţiei 
Centrale de Statistică de pe lângă Consiliul de Miniştri (31 mart.1951-27 febr.1954); locţiitor al 
reprezentantului R.P.R. în C.A.E.R. (27 febr.1954); ministrul Finanţelor (4 oct.1955-19 
mart.1957); prim-vicepreşedinte al Comitetului de Stat pentru Problemele de Muncă şi Salarii 
(1957); şeful Secţiei Ştiinţă şi artă a C.C. al P.C.R. (în 1965); preşedinte al Consiliului Economic 
(9 dec.1967-13 mart.1969); vicepreşedinte al Consiliului de Stat al R.S.R. (13 mart.1969-13 
oct.1972 şi 13 nov.1982-22 dec.1989); membru al Consiliului Apărării R.S.R. (de la 29 iun.1971); 
vicepreşedinte al Consiliului de Miniștri şi preşedintele Comitetului de Stat al Planificării (13 
oct.1972-28 mart.1974); preşedinte al Consiliului de Miniştri (28 mart.1974-18 mart.1975); 
prim-ministru al Guvernului (18 mart.1975-30 mart.1979), preşedinte al Consiliului Naţional 
pentru Gospodărirea Unitară a Fondului Funciar (25 mart.1983-1984); prim-vicepreşedinte al 
Consiliului Naţional al F.D.U.S. (în dec.1988); vicepreşedinte şi apoi prim-vicepreşedinte al 
Consiliului Suprem al Dezvoltării Economice şi Sociale (în 1989) - — Membrii. .., pp. 387-388. 

De ce această grijă excesivă pentru a păstra secretul Decretului 363? [...] Aici 
voi spune doar că Ceauşescu nu vroia să se afle că Decretul 363 a transformat spionajul 
României într-o armată personală, invizibilă restului conducerii de partid şi de stat, ale 
cărei sarcini principale au fost exportarea cultului său în Occident și furtul de valută 
necesară înfăptuirii planurilor sale megalomanice. 

Ceauşescu nu vroia, de asemenea, să se ştie că Decretul 363 a împuternicit DIE 
să dea grad militar oricărui salariat, indiferent de funcție, din sistemul Ministerului de 
Externe şi al Comerţului Exterior, din Ministerul Turismului şi ONT, din Ministerul 
Construcţiilor şi Arcom, din Departamentul Cultelor, Consiliul Naţional pentru Ştiinţă 
si Tehnologie, precum şi din orice altă instituţie de stat sau cooperatistă ce desfășura 
activități în străinătate. 

Ceauşescu nu vroia să se ştie nici că Decretul dădea dreptul DIE să plătească 
acestor ofițeri deplin conspiraţi salarii secrete, în lei şi valută, peste cele primite oficial 
de la instituţia în care lucrau, şi să îi folosească atât în interiorul țării, cât şi în străinătate. 

Curând, ofițerii deplin conspirați ai DIE au împânzit toate eşaloanele 
Ministerului de Externe. Primul adjunct al ministrului, Cornel Pacoste?%, era colonel 
deplin conspirat al DIE pe care Ceaușescu vroia să-l facă prim-ministru (în 1989 
devenise deja vice-premier). Adjunctul ministrului, Petre Burlacu, era de asemenea 


% Pacoste Cornel - (n. 15 iul.1930, sat Peşteana-Vulcan, com. Ciuperceni, jud. Gorj; d. 12 
iul.1999, Bucureşti); membru al C.C. al P.C.R. (28 nov.1974-23 nov.1979 şi 18 dec.1982-22 
dec.1989); membru supleant al Comitetului Politic Executiv al C.C. al P.C.R. (23 nov.1984-22 
dec.1989). Szudii Liceul „Tudor Vladimirescu” din Târgu Jiu (1941-1949); Facultatea de 
Construcţii  Hidrotehnice, Institutul de (Construcții din Bucureşti (1949-1953); curs 
postuniversitar la Academia de Ştiinţe Social-Politice „Ştefan Gheorghiu”. Profesia de bază: inginer 
hidrotehnic. Acżivitate şi functii: membru de partid din 1955; secretar al Comitetului U.T.M. din 
cadrul Institutului de Construcții din Bucureşti (1953-1954); asistent, apoi şef de lucrări la 
Catedra de mecanica construcţiilor a Facultăţii de Construcţii (oct.1953-1964); a predat cursul 
„Statistica construcţiilor” la Institutul de Construcţii din Bucureşti (din oct.1961); preşedinte al 
Comitetului sindical din cadrul Institutului de Construcţii şi membru al Comitetului orăşenesc 
U.T.M. Bucureşti (1954-1956); secretar al Comitetului raional U.T.M. „Lenin” din Bucureşti 
(1956-1961); membru supleant al C.C. al U.T.M. (30 iun.1956-20 aug.1960); secretar al 
Comitetului de partid din cadrul Institutului de Construcţii din Bucureşti (1961-1964); membru 
al Comitetului de partid al Centrului Universitar Bucureşti (din 1962); prodecan al Facultăţii de 
Construcţii Civile din cadrul Institutului de Construcţii din Bucureşti (în 1962); a continuat să 
lucreze la Facultatea de Construcţii, dar cu o jumătate de normă (din 1964); locţiitor al 
secretarului Comitetului de partid al Centrului Universitar Bucureşti (1964-1971); prim-secretar 
al Comitetului de partid al Centrului Universitar Bucureşti (1971-9 oct.1973); secretar al 
Comitetului de partid din Ministerul Afacerilor Externe (din 1973); adjunct al ministrului 
Afacerilor Externe (9 oct.1973-23 ian. 1980); membru al Comisiei C.C. al P.C.R. pentru 
probleme de cadre de partid şi de stat (din 3 nov.1976); membru al Comitetului pentru 
problemele consiliilor populare (din 23 sept.1980); prim-secretar al Comitetului de partid şi 
prim-vicepreşedinte al Comitetului executiv al Consiliului popular al jud. Arad (9 febr.1980-17 
iul.1982); prim-secretar al Comitetului de partid şi preşedinte al Comitetului executiv al 
Consiliului popular al jud. Timiş (22 iul.1982-14 nov.1985); secretar al C.C. al P.C.R. (14 
nov.1985-26 aug.1986); viceprim-ministru şi membru al Biroului Executiv al Consiliului 
de Miniştri (26 aug.1986-22 dec.1989) — żbidem, pp. 445-446. 

colonel deplin conspirat. Şeful Direcţiei consulare, Dumitru Bădescu, şeful serviciului 
curieri diplomatici, Anghel Ionescu, şi adjunctul său, Petre Săndulescu, erau alți trei 
colonei deplin conspirați. Mulţi din şefii direcțiilor de spaţii geografice deveniseră de 
asemenea ofițeri deplin conspirați. Tot așa au fost majoritatea ambasadorilor din 
principalele țări NATO. La doar câteva zile după ce am primit azil politic în SUA, presa 
occidentală a anunţat că Ceauşescu a înlocuit 22 de ambasadori — ale căror state de 
salarii ca ofițeri deplin conspirați erau semnate de mine. (...) 

În 1974, DIE avea deja 560 de ofițeri deplin conspirați în sistemul comerțului 
exterior (minister şi întreprinderi de import-export). Colonel Nicolae Nicolae? , 
ministru secretar de stat, colonel Constantin Stanciu, ministru adjunct, colonel 
Constantin Olcescu, directorul general al Vămilor şi general Nicolae Raceu, directorul 
de personal al MCE, sunt doar câteva nume din această armată conspirată a DIE. 
Celelalte ministere economice majore, Consiliul Naţional pentru Ştiinţă şi Tehnologie, 
Camera de Comerţ şi Departamentul Cultelor erau, de asemenea, pline ochi cu ofițeri 
deplin conspirați ai DIE. Aceasta armată de ofițeri deplini conspiraţi era remunerată de 
DIE cu dolari cash, cu salarii suplimentare în lei depuse pe CEC-uri secrete, cu posturi 
în ţări vestice şi cu promovări în funcţii. Era natural și omenesc ca membrii ei să acorde 
prioritate sarcinilor primite de la DIE. Iar sarcina DIE era furtul. Toţi furau pentru 
DIE, deoarece numai aşa îşi puteau menține posturile privilegiate și salariile 
suplimentare. În puţinele cazuri când asemenea funcţionari au neglijat intenţionat 
sarcinile primite de la DIE, ei au fost schimbaţi din posturi. Erau destui români care 
abia aşteptau să aibă privilegiul de a lucra în Occident sau de a face măcar călătorii 
periodice în străinătate”. 

La o primă lectură, frapează mai cu seamă accentele melodramatice imprimate 
textului: Doicaru îşi îngroşa „vocea de bariton” când vorbea cu Ceauşescu, acesta din 
urmă semna decretul cu un stilou Mont Blanc „gros cât un cârnat” (|), decretul urma a 
nu fi văzut nici de către Dumnezeu (invocare cel puţin ciudată în dialogul unor atei 


% Nicolae M. Nicolae (n. 3 nov.1924, Silistra, Bulgaria), membru supleant al C.C. al P.C.R. 
(21 iul.1972-28 nov.1974); membru al C.C. al P.C.R. (28 nov.1974-23 nov.1979). Studii 
Şcoala Politehnică din Bucureşti (1948); specializare la Leningrad (1950-1951). Profesia de bază: 
inginer electrotehnic. Activitate şi funcții. membru de partid din mart. 1945; inginer la Societatea 
Tramvaie Bucureşti (1948-1950); inginer la serviciul de proiectare al Uzinei „Electroputere” din 
Craiova (1951-1952); inginer, referent tehnic, şef serviciu tehnic şi director general în cadrul 
Ministerului Energiei Electrotehnice (1952-1957); director al Uzinei „Electronica” (1957-1959) şi 
al Întreprinderii de Comerţ Exterior „Tehnoimport” (1959-1961) din Bucureşti; director general 
la Întreprinderea de comerț exterior „Maşinimport” (1961-1966), adjunct al ministrului 
Comerţului Exterior (12 ian.1966-31 dec.1970); prim-adjunct al ministrului Comerţului Exterior 
(31 dec.1970-28 febr.1972); ministru secretar de stat la Ministerul Comerțului Exterior şi 
Cooperării Economice Internaţionale (28 febr.1972-15 iun.1976); reprezentantul României 
în Comisia de Comerţ exterior din C.A.E.R. (1972-1976); ambasador extraordinar şi 
plenipotențiar al R.S.R. în S.U.A. (15 iun.1976-25 sept.1978); preşedinte al Comisiei pentru 
prognoză şi planificare a dezvoltării ştiinţei şi tehnologiei din aparatul Consiliului Naţional 
pentru Ştiinţă şi Tehnologie (2 febr.1979-1984), preşedinte al Consiliului de coordonare a 
dezvoltării bazei energetice şi funcționării sistemului energetic naţional cu rang de viceprim- 
ministru al Guvernului (din 13 ian.1983) — żbidem, pp. 428-429. 

declarați!) şi reglementa, nici mai mult, nici mai puţin decât activitatea „mafiei 
spionajului lui Ceauşescu”. 

În al doilea rând, nu se poate să nu remarci accentele de lup moralist! Uitând 
parcă faptul că, după propria afirmaţie, textul decretului era, în bună parte, un produs al 
minții sale, Pacepa nu ezită să „tragă de urechi” postfactum pe ofițerii de securitate 
însărcinați cu... „furtul”%! Ba se arată profund indignat de practica de a conspira 
activitățile de spionaj sub masca unor activități culturale, economice, diplomatice?! 
religioase“?! Ca şi cum, de când e lumea, spionii s-au prezentat cu acte în regulă, la 
vedere, la poarta obiectivelor vizate, şi-au declinat identitatea şi misiunea primită, după 


30 Deşi spionajul ştiinţific și tehnico-economic reprezintă una dintre prioritățile tuturor serviciilor 
de informaţii din lume, Pacepa se face a nu ști acest lucru, lansându-se în lungi diatribe împotriva 
furtului de tehnologie practicat de colegii săi din D.I.E. In goana sa după argumente în acest 
sens, Pacepa nu a ezitat să amestece, din nou, faptele adevărate cu cele inventate. Un bun 
exemplu este acela al relatării modului cum el însuşi ar fi „construit”, în urma unor operațiuni de 
spionaj strălucite, uzina de diamante sintetice pe care a dotat-o „cu o mulțime de computere în 
locul muncitorilor” — Ion Mihai Pacepa, Orizonturi Roşii. Amintirile unui general de sceuritate, 
Bucureşti, Editura Venus, 1992, pp. 87-88. De fapt, aşa cum a demonstrat recent, pe bază de 
documente, istoricul Petre Opriş, tehnologia de fabricare a diamantelor sintetice fusese obținută 
de România de la Uniunea Sovietică în urma înţelegerii la care au ajuns Nicolae Ceaușescu şi 
Leonid Brejnev în decembrie 1970. La acea dată, Uniunea Sovietică ocupa locul II în lume la 
producţia de diamante (9,5 milioane carate). După patru ani de la respectiva înţelegere, Fabrica 
de diamante sintetice „Dacia” îşi începea activitatea — cf. Petre Opriş, Primul pas spre fabricarea 
diamantelor sintetice româneşti — decembrie 1970, disponibil la http:/ /www.art-emis.ro /analize/772- 
primul-pas-spre-fabricarea-diamantelor-sintetice-romanesti.html 

31 Încă în secolul al XVIII-lea, un important reprezentant al iluminismului, Etienne Bonnot de 
Condillac, aprecia că „un ambasador este un spion autorizat de legile internaţionale” — apud 
Alexandru Popescu, Agentii mărturisiti. Diplomaţii şi spionajul. O istorie universală, Târgovişte, Editura 
Cetatea de Scaun, 2009, p. 21. Venind mai aproape de zilele noastre, reamintim faptul că 
Alexander Cadogan, diplomat britanic şi secretar permanent al Foreżgn Office din 1938 până în 
1945, evoca implicarea serviciilor de informaţii în istoria relațiilor internaționale drept o „missing 
dimension” — cf. Olivier Forcade, Sebastien Laurent, Serviciile secrete. Puterea și informația secretă în 
lumea modernă, Chişinău, Editura Cartier, 2008, p. 275. Pe de altă parte, conform unor statistici, în 
perioada 1948-1977 au fost descoperite în Elveţia 170 de cazuri de spionaj, în care au fost 
implicate 300 de persoane. Dintre acestea, aproape o treime erau diplomaţi — A.C.N.S.A.S., fond 
Documentar, dosar nr. 16.347, vol. 3, f. 218. În ce priveşte cazul românesc și excepționalismul 
său, Ştefan Andrei, fost ministru de externe, nu ezită să afirme: „Să fie foarte clar. Toți 
diplomaţii de peste hotare erau ori ofițeri, ori informatori. Aşa e în toată lumea, cine intră în 
diplomaţie, în afară de ambasador, este obligat să-i informeze pe cei de la serviciile speciale 
despre anumite lucruri” - Szăpâna/ secretelor lui Ceaușescu. I se punea Machiavelli. Stefan Andrei în dialog 
cu Lavinia Betea, ediţie îngrijită de Cristina Diac, Florin-Răzvan Mihai, Ilarion Țiu, Bucureşti, 
Adevărul Holding, 2011, pp. 246-247. 

32 Despre practicile unor servicii de informaţii din ţări cu regim democratic cu privire la 
infiltrarea agenţilor deplin acoperiți, vezi Luminiţa Banu, Ofizer/ de lângă tine — considerații sumare 
privind consbirarea ofiterilor de securitate în anii '70, în „Caietele C.N.S.A.S.”, anul II, nr. 2(4)/2009, 
pp. 20-21. În privinţa utilizării „feţelor bisericeşti” în activităţile de spionaj, vezi Vasile Dumitru 
Fulger, Spioni în sutană, Bucureşti, Editura Aldopress, 2008; Eric Frattini, Sfänta Alianță — 300 de 
ani de spionaj la Vatican, Bucureşti, Editura Tritonic, 2008. 

care au cerut permisiunea gazdelor de a culege informațiile de interes pentru serviciul 
sau agenţia de informații pentru care lucrau! 

Pentru edificarea cititorilor, vom reaminti faptul că sistemul acoperirii 
diplomatice era folosit cu succes și de către S.S.I.. În luna februarie 1941, Eugen 
Cristescu, directorul general al S.S.I., solicita şi obținea aprobarea generalului Ion 
Antonescu pentru ca informatorii săi „să fie introduşi în personalul oficial al 
reprezentanţelor diplomatice şi consulare române din străinătate — în prima urgenţă în 
Peninsula Balcanică şi în Orientul Apropiat”3%5. Scopul declarat era acela de „a dispune 
de o reţea informativă sigură şi cu durată de funcționare”, iar posturile vizate erau acelea 
de „consuli, vice-consuli, cancelari, agenţi şi atașați comerciali şi de presă, ajutori şi 
secretari ai ataşaţilor militari şi agenţi ai serviciului de navigație maritimă”. O serie de 
alte documente ale S.S.I. ne fac să afirmăm că, aidoma D.L.E. ulterior, S.S.I.-ul nu făcea 
decât să oficializeze la acea dată practici deja uzitate! 

Unde mai pui că „infractorii” din D.L.E. primeau salarii „în lei şi valută”, lucru 
ieşit din comun în România socialistă! Pacepa se face a nu şti că, de la cel mai mărunt 
muncitor manual, până la marinari, profesori, militari, ingineri, doctori, orice salariat 
român care își desfășura activitatea în străinătate beneficia de un salariu în lei în 
România şi de o indemnizaţie în valută, pe care o primea parţial în ţara respectivă şi 
parţial se vira într-un cont personal deschis la B.R.C.E. În cazul ofiţerilor acoperiţi ai 
D.I.E., situația acestora este prezentată mult mai realist de fostul preşedinte al 
Consiliului Securităţii Statului, Ion Stănescu. La întrebarea „ce avantaje avea cel care 
accepta «branşarea» la Securitate>”, adresată în cadrul unui interviu, acesta răspundea: 

„Mai întâi, primea două salarii” — o soldă pentru funcţia oficială care era la 
Externe, la Comerţ Exterior sau la o altă instituţie cu activitate în străinătate, și a doua 
era aceasta pe care nu o ştia nimeni şi o primea el, solda de grad. Era bunicică, două mii 
şi ceva, trei mii. Erau bani pe vremea aceea. În misiune îşi primea drepturile normale, ca 
orice salariat de acolo, conform funcţiei pe care o îndeplinea”%5. 

Preocupat de amalgamarea realității cu ficțiunea, Pacepa scapă involuntar şi 
informaţii care, coroborate cu documentele, dau măsura exactă a semnificației 
decretului. Astfel, aşa cum poate observa orice cititor imparțial, decretul nu aducea 
noutăți semnificative în modul de funcționare a spionajului românesc, ci Ægaliza practici 


33 A.C.N.S.A.S., fond Documentar, dosar nr. 8.845, vol. 2, f. 85. 

34 Nu dispunem de date precise cu privire la menţinerea acestui sistem, al dublei salarizări, după 
destituirea lui Ion Stănescu din fruntea Ministerului de Interne (19 martie 1973), dar „Normele 
privind încadrarea și folosirea ofițerilor de contraspionaj conspirați din aparatul central şi 
teritorial de Securitate”, din 28 august 1976, prevedeau un singur salariu: „Ofițerii conspirați 
primesc de la Ministerul de Interne toate drepturile ce li se cuvin ca ofițeri activi, plus 
indemnizaţia de dispozitiv de luptă în procent de 10% din retribuţia tarifară lunară, potrivit 
funcţiei în care au fost încadraţi. Drepturile băneşti ale acestora vor fi acordate prin state de 
salarii separate de ale celorlalte cadre, întocmite de unităţi, unde vor fi înregistrați cu indicativul 
ori numele conspirativ ce li s-a fixat prin ordinul de numire în funcţie. Veniturile realizate 
potrivit funcţiilor în care sunt încadraţi la instituţiile de acoperire, vor fi făcute venit la stat prin 
Ministerul de Interne” — apud Luminiţa Banu, op. cit, p. 24. 

35 Ion Stănescu, Märturisiri din anii unor entuziaste angajări şi a unor înalte răspunderi, [București], 
Biblioteca Socialistă, Editura Paco, [2009], p. 91. 

încetăţenite de câteva decenii («Ați pus aici tot ce vă trebuie ca DIE sa devină legal?», a 
întrebat din nou Ceauşescu, continuând să răsfoiască decretul..”) 6. 

Ce era oare cu adevărat nou în mijloacele şi metodele spionajului românesc? 
Nu existaseră până atunci „sedii, case de lucru şi mijloace de transport auto 
conspirate”? Nu existaseră ofițeri trimişi la post în străinătate „ca salariați permanenţi ai 
M.A.E., MCE., O.N.I. sau cu alte acoperiri”, aşa cum prevedea textul noului act 
legislativ? 

Se schimbaseră oare radical atribuţiile instituției? Să facem o comparație între 
atribuţiile pe care Direcţia I le avea în anul 195637 şi cele fixate prin Decretul nr. 
363/1973: 

(3 Obținerea de documente secrete cu a) desfăşoară activitate informativă şi de 
caracter politic, economic și militar din influență în domeniile politic, economic şi 
lagărul imperialist. politico-militar din țările cercetate; 

e Să obțină pe orice cale patente şi b) acționează prin mijloace specifice 
informații cu caracter tehnico-ştiințific Pentru procurarea de date și documentații 
din țările capitaliste tehnico-ştiințifice necesare economiei 
naționale; procură din străinătate materiale 
supuse embargoului, precum şi mostre, 
modele, noutăți utile diferitelor sectoare ale 
economiei; 

c) desfăşoară activitate informativă în 
cadrul emigrației, organizează acțiuni de 
influență pentru atragerea emigrației pe 
poziții loiale, precum şi acțiuni de 
dezmembrare şi compromitere în rândul 
emigrației reacționare române şi de alte 
naționalități. Coordonează toate acțiunile 
întreprinse în exterior de organele 
Ministerului de Interne; 


e Desfăşurarea de acțiuni informativ- 
operative împotriva emigrației române 
din străinătate, cu scopul de a 
descompune organizațiile şi grupările 
politico-reacționare, de a cunoaşte din 
timp acțiunile lor duşmănoase împotriva 
R.P.R. şi de a convinge spre repatriere în 
țară elementele din această emigrație. 

e Asigură supravegherea operativă şi 
de apărare a coloniei româneşti şi a 
oficiilor diplomatice ale R.P.R. în 
străinătate, precum şi prevenirea 
pătrunderii serviciilor de informații şi 


56 Această preocupare pentru „legalitate” pare să fi fost comună în epocă şi la nivelul conducerii 
altor state socialiste. De exemplu, în Bulgaria, Direcţiei I Generale (Purvo glavno upravlenie — 
P.G.U.) i se fixează statutul şi normele de lucru printr-o decizie secretă a Biroului Politic al 
Partidului Comunist Bulgar din 24 iulie 1974, după ce, la 16 iulie 1974, Decretul nr. 1.467 al 
Consiliului de Stat reglementase activitatea Comitetului Securității Statului, în ansamblul său — 
Jordan Baev, Kostadin Grozev, Bulgaria, în Krzysztof Persak, Lukasz Kaminski (eds.), „A 
Handbook of the Communist Security Apparatus in East Central Europe. 1944-1989”, Warsaw, 
Institute of National Remembrance, 2005, p. 42. În versiunea din 1999, Pacepa nu uită să „tragă 
spuza” pe turta conducerii D.L.E., ca fiind cea preocupată de respectarea legalității. Potrivit 
versiunii amintite, după înregistrarea decretului, Ceauşescu s-ar fi întors către Pacepa şi Doicaru 
şi le-ar fi spus: „Sper că acum o să vă treacă prostiile alea cu Constituţia!” - Ion Mihai Pacepa, 
Cartea Neagră a Securității, vol. III L-am trădat pe Ceaușescu, Bucureşti, Biblioteca Ziua, Editura 
Omega SRL, 1999, p. 77. 

3 C.N.S.A.S., Securitatea. Structuri — Cadre. Obiective și metode, vol. I (1948-1967), coord. Florica 
Dobre, editori Florian Banu, Theodor Bărbulescu, Camelia Ivan Duică, Liviu 'Ţăranu, Bucureşti, 
Editura Enciclopedică, 2006, pp. 94-95. 

contrainformaţii duşmane în rândurile organizează şi desfăşoară activitate de 

coloniei româneşti şi a reprezentanților contrainformaţii externe; coordonează 

R.P.R.. măsurile întreprinse în afara granițelor țării 
de organele de securitate, potrivit 
obiectivelor şi sarcinilor ce le sunt stabilite 
de conducerea partidului şi statului; 

După cum se vede, atribuţiile sunt, în bună măsură, aceleaşi. Ca element de 
noutate, față de anul 1956, decretul din 1973 prevedea în sarcina D.I.E. transportul 
curierului diplomatic şi organizarea legăturilor cifrate cu reprezentanțele diplomatice ale 
României. În plus, pe lângă aspectul Ægalizării, se poate vorbi de efortul modernizării 
unora dintre metodele şi mijloacele de lucru ale spionajului românesc“. 


38 Despre acest efort de modernizare, de creştere a conspirativităţii activităţii, condiţie sine qua 
non în spionaj, Ion Stănescu relata următoarele: „A fost o perioadă în care se ştia pe faţă care 
sunt oamenii Securităţii în ambasade. Când am fost numit preşedinte al Consiliului Securităţii 
Statului [22 iulie 1967 — n.ns.] era o hotărâre de pe vremea lui Teohari Georgescu (care era 
ministru de interne) [înlăturat din funcţie la 27 mai 1952 — n.ns.] și a Anei Pauker (care era 
ministru de externe), conform căreia Securitatea avea distribuiţi funcționari în ambasade, pe țări. 
De exemplu, în America [S.U.A.], Departamentul de Informaţii Externe, cum se numea atunci, 
avea un post de consilier, un post de ataşat economic, un post de secretar... Era bătut în cuie şi 
se ştia oficial de toată lumea. La Londra, ministrul-consilier, al doilea după ambasador, era ofițer 
de securitate. Cifrorii, toţi erau ai Securităţii. Eu m-am dus la Corneliu Mănescu, care era 
ministru de externe, şi i-am zis: «Măi, hai să anulăm acest document care este anacronic şi nu e 
bun». A zâmbit, s-a uitat la mine, nu-i venea să creadă: «Înseamnă că aveţi alte metode», mi-a 
spus. «Nu, n-avem nici o altă metodă. Care-i merituos şi consideraţi că aveţi nevoie de el, foarte 
bine, o să ne ajute şi pe noi, şi normal că o să-și ajute țara». Şi așa am anulat acest document în 
care era stipulat concret câte posturi avea Securitatea. Era pe față, se ştia, un fel de pisică cu 
clopoței. Cu noul regulament, categoric nu mai ştia nimeni — nici ambasadorul, nici altcineva. 
Ofiţerul nostru avea cu ambasadorul relaţii de serviciu, pe funcţia oficială pe care era încadrat” — 
Ion Stănescu, op. cit., pp. 88-89. Fostul ministru de externe din perioada 1961-1972, Corneliu 
Mănescu, îşi amintea, la rându-i, câteva aspecte cu privire la activitatea ofițerilor de informaţii în 
ambasadele României: „Între Externe şi Interne existau chiar niște reglementări în ceea ce 
priveşte personalul trimis în ambasade. Adică, într-o ambasadă coexistau mai multe instituţii — 
care făceau de toate, chipurile, politica externă a țării. Erau, bineînţeles, diplomaţii de carieră ce 
aparțineau Externelor. Dar era şi personalul Ministerului de Interne, care, începând de la portari 
şi până la funcţiile administrative şi serviciul de cifru, reuşea să ocupe o pondere foarte 
însemnată în personalul ambasadei. Această pondere era echilibrată prin existenţa unui fel de 
contract între cele două ministere pe care Internele îl încălcau destul de des. De regulă, recrutau 
sau încercau să recruteze oameni de la Externe. (...) Nici nu puteau să-și desfăşoare munca fără 
activitatea diplomaților. Munca lor, a celor de la Interne, se făcea, se extrăgea din cea a 
diplomaților de carieră. Este însă una să lucrezi în cadrul aceleiaşi ambasade respectând 
atribuţiile de serviciu stabilite şi alta să le încalci şi să începi, în calitate de diplomat, o colaborare 
cu un alt serviciu, chiar dacă acesta aparţine țării tale, fără ştiinţa celor în a căror subordonare 
directă te afli. Într-o ambasadă era şi personal ce aparţinea Ministerului Forţelor Armate. Şi 
aceştia se ocupau tot cu treburi de informaţii. Nu cumva să vă imaginaţi, când auziţi despre 
această compoziţie, că era tipică țărilor socialiste ori României, ţara noastră! Ceea ce se făcea 
într-o ambasadă a României nu se deosebea de ceea ce se petrecea într-o ambasadă a unei țări 

Încă una din dezinformările împletite cu abilitate de Pacepa printre faptele 
reale este aceea că, prin Decretul nr. 363, D.I.E. devenea „armata personală” a lui 
Nicolae Ceaușescu, fiind „subordonat nemijlocit comandantului suprem”. În fapt, 
textul decretului prevede, la art. 2, că D.I.E. este „subordonat nemijlocit ministrului de 
interne” şi îşi desfăşoară activitatea pe baza ordinelor comandantului suprem al forțelor 
armate”. 

În interviul pe care îl publica ziarul „Ziua”, în 28 martie 2007, Pacepa 
dovedeşte din nou că, atunci când vrea, memoria sa funcționează aproape ireproşabil: 
„În iulie 1978, când am făcut ruptura cu DIE, aceasta avea 2.780 ofițeri conspirați şi 
500 deplin conspiraţi. Cu alte cuvinte, unul din fiecare 7.000 de cetățeni ai României era 
ofiţer acoperit al DIE”. Or, potrivit anexei nr. 2 a decretului, numărul de posturi din 
D.I.E. era de 2.578, la care se adăuga un număr de 500 de „referenţi pentru informaţii 
externe”. Diferenţa dintre cifra din decret şi cea avansată de Pacepa este nesemnificativă 
şi poate fi pusă pe seama unei creşteri a schemei de încadrare în cei cinci ani scurși între 
adoptarea decretului şi dezertarea lui Pacepa. 

Ce ar mai putea fi spus despre „Decretul 363, care a fost — şi a rămas — unul 
din cele mai secrete documente din istoria României comuniste”? Poate că nu ar fi 
lipsită de interes sublinierea faptului că prevederile decretului pe care „nici Dumnezeu 
nu trebuia să le cunoască” erau cunoscute, în bună măsură, de serviciile de informații 
occidentale, fapt ce spune multe despre profesionalismul cadrelor de securitate ale 
vremii şi despre respectarea prevederilor legale cu privire la păstrarea secretului de stat. 
Pentru a ilustra gradul în care erau descifrate organizarea şi atribuţiile D.I.E. de către 
adversarii occidentali, vom reproduce câteva pasaje dintr-o sinteză intitulată „Serviciile 
de Informaţii Române”, procurată, în 19 iulie 1978, de Mihai Caraman printr-un agent 
din Austria. Această sinteză se pare că fusese întocmită de serviciile vest-germane încă 
din iulie 1974%. Potrivit acestui document, „după reorganizarea din 1972, DGIE se 
compune din trei divizii: Europa, alte regiuni, contraspionaj-emigrație și două direcții 
independente. De asemenea, mai există şi alte servicii auxiliare. Intregul efectiv al DGIE 
este de circa 2000 persoane” *!, 


occidentale” - Lavinia Betea, Convorbiri neterminate. Corneliu Mănescu în dialog cu Lavinia Betea, laşi, 
Editura Polirom, 2001, pp. 132-133. 

39 Pentru cât de neobişnuită este subordonarea serviciilor de informaţii de către şefii de stat este 
sugestivă următoarea apreciere: „din 1962, trei preşedinţi succesivi i-au ordonat directorului 
Serviciilor Centrale de Informaţii să îi spioneze pe americani, ignorând regulamentul C.I.A. 
Nixon credea că toate acţiunile prezidenţiale erau legale atâta timp cât serveau securității 
naţionale. Dacă preşedintele face asta, spunea el, nu este ilegal. Printre succesorii săi, doar 
George W. Bush mai îmbrăţişase asemenea concepţii despre puterea prezidenţială, înrădăcinată 
în dreptul divin al regilor” — Tim Weiner, op. cit, p. 222. De asemenea, trebuie remarcat că, în 
S.U.A., Congresul nu are drept de control asupra Consiliului Naţional de Securitate, această 
instanţă de trasare a politicii de securitate națională aflându-se complet în mâinile Președintelui, 
care este şi principalul destinatar al evaluărilor naționale de informaţii (National Intelligence 
Estimates) — cf. Olivier Forcade, Sébastien Laurent, Serviciile secrete. Puterea și informatia secretă în 
lumea modernă, Chişinău, Editura Cartier, 2008, p. 222. 

4 Mihai Pelin, op. cit., p. 240. 

+! Ibidem, p. 387. 

Restul documentului abundă în informații foarte detaliate, fiind chiar 
nominalizați conducătorii diviziilor şi brigăzilor din structura D.L.E..: 

„Divizia I Europa este condusă de colonelul Gheorghe Toader. Ea este 
împărţită în două grupe şi anume: Täri/e germanice şi tările nordice şi grupa | ări Mediteraneene 
(...) Divizia II Ae regiuni este condusă de generalul maior Gheorghe Marcu. Şi această 
divizie este împărțită în grupe şi anume: S.U.A. — America Latină — Asia şi Africa — 
Orientul Apropiat (...) Divizia III Eigrafie şi contraspionaj este condusă de generalul 
maior Gheorghe Bolânu şi este compusă din trei grupe: Emigrație — Contrainformatii 
externe şi Valută. Această divizie se află pe strada Luterană nr. 9”. 

Nu vom continua cu reproducerea documentului, mulțumindu-ne să 
subliniem faptul că informațiile sunt uimitor de precise, singurele diferențe constând 
doar în folosirea unor alți termeni pentru diviziunile D.I.E. Astfel, în loc de brigäęi se 
vorbeşte de grupe sau direcții, dar acest lucru poate fi explicat printr-o traducere nu 
tocmai fidelă a documentului. Aşadar, cel puţin în ce priveşte structura organizatorică a 
D..E., prevederile Decretului nr. 363/1973 se dovedesc a fi fost un secret al lui 
Polichinelle. 

În plus, ultrasecretul decret şi-a pierdut orice semnificaţie odată cu dezertarea 
generalului Ion Mihai Pacepa în 28 iulie 1978. Din cauza volumului mare de informații 
pe care acesta le deținea despre structura şi rețelele externe ale D.L.E., instituţia a intrat 
într-un program radical de reorganizare, astfel că, din septembrie 1978, îşi continuă 
existența sub denumirea de Centrul de Informaţii Externe (C.L.E.), cunoscut şi ca U.M. 
0544. Structura noii unități, cuprinzând secţii şi sectoare independente, era următoarea: 
Secţia I „EHuropa”, Secţia a I-a „America de Nord şi America de Sud”, Secţia a I-a 
„Africa şi Asia”, Secţia a IV-a „Emigraţie”, Secţia a V-a „Consulară, curieri diplomatici, 
pază”, Secţia a Vl-a „Cadre şi învățământ” (includea şi Centrul de Pregătire şi 
Perfecţionare a Cadrelor), Sectorul 1 independent — „Exploatarea informaţiilor și T.S.”, 
Sectorul 2 independent - „Asigurare materială şi financiară”, Sectorul 3 independent - 
„tehnică operativă”, Sectorul 4 independent - „Evidenţă operativă”. 

In final, putem conchide că, prin publicarea acestui decret“, sunt atinse cel 
puţin două obiective: introducerea în circuitul ştiinţific a unor informații veridice cu 
privire la organizarea și dimensiunea principalei instituții a spionajului românesc în anii 
"70 şi, totodată, evidenţierea limitelor memorialisticii, ca izvor istoric, şi a necesităţii 
imperioase a verificării permanente a informaţiilor vehiculate prin acest gen literar. 


42 Mihai Pelin, op. cit., p. 387. 

8 A.C.N.S.A.S., fond Documentar, dosar nr. 13.073, vol. 2, ff. 57-66. 

+ Textul decretului şi anexele acestuia, dar fără expunerea de motive, au fost publicate, pentru 
prima dată, de către Constantin Buchet în volumul România, frontul informatiilor şi sfârsitul războiului 
rece (1980-1989), Craiova, Editura Sitech, 2011, pp. 80-87. Dată fiind circulaţia deficitară a 
lucrărilor de specialitate, am socotit că o republicare a decretului, dimpreună cu expunerea de 
motive, semnată de ministrul de interne, Emil Bobu, nu poate fi decât un câştig pentru 
cercetătorii interesaţi în investigarea serviciilor de informaţii ale regimului comunist. 

+5 După cum remarca Hannah Arendt, „memoriile reprezintă, în secolul nostru, cel mai înşelător 
dintre genurile literare” - Hannah Arendt, Crizele republicii, Bucureşti, Editura Humanitas, 1999, 


p. 16. 

1973 iunie 23 — Decretul nr. 363 pentru înființarea Departamentului de Informaţii 
Externe, însoţit de expunerea de motive şi anexe 


STRICI SECRET 


DE IMPORTANŢĂ 
DEOSEBITĂ 


EXPUNERE DE MOTIVE 


Prin art. 18, alin. 2 din Decretul Nr. 130/1972, privind înfiinţarea, 
organizarea şi funcționarea Ministerului de Interne, s-a stabilit că ministerul are, în 
structura sa organizatorică, un departament. 

În urma fuzionării Consiliului Securității Statului cu Ministerul Afacerilor 
Interne, a apărut necesitatea luării unor măsuri mai eficiente de conspirare a activității 
departamentului, datorită diversităţii organelor care au intrat în structura organizatorică 
a ministerului (miliție, penitenciare, pompieri, arhivele statului ş.a.). 

Pe de altă parte, în proiectul de decret privind organizarea şi funcționarea 
Ministerului de Interne, care urmează să fie publicat, nu pot fi prevăzute atribuţiile şi 
normele de organizare şi funcționare ale departamentului, datorită caracterului deosebit 
de secret al acestei activități. 

Faţă de cele de mai sus, am inițiat alăturatul proiect de decret privind 
organizarea și funcționarea Departamentului de Informaţii Externe din Ministerul de 
Interne. 

Proiectul de decret conţine, în principal, următoarele prevederi: 

- departamentul se subordonează Comandantului Suprem al Forţelor 

Armate ale Republicii Socialiste România şi în mod nemijlocit Ministrului 
de Interne; 

- acesta îndeplineşte, prin mijloace specifice, misiuni subordonate înfăptuirii 
politicii partidului şi statului în domeniul apărării ţării împotriva acțiunilor 
ostile întreprinse de diverse state, organizaţii sau persoane din străinătate, 
de natură să aducă atingere independenţei şi suveranității naționale, 
integrităţii teritoriale a patriei, cuceririlor revoluţionare ale poporului 
român. În acest scop sunt enumerate atribuţiile ce rezultă din programul de 
dezvoltare a activităţii acestui organ, aprobat de conducerea superioară de 
partid; 

- în cadrul departamentului funcționează consiliul de conducere, ca organ 
deliberativ care hotărăşte în problemele generale privind activitatea sa. 

La stabilirea structurii organizatorice s-a avut în vedere aducerea la 

îndeplinire a sarcinilor stabilite la recenta plenară a Comitetului Central“. Astfel, au fost 


46 Este vorba de plenara C.C. al P.C.R. desfăşurată în zilele de 18 şi 19 iunie 1973, care a avut pe 
ordinea de zi următoarele probleme: „Dezvoltarea și perfecționarea învățământului în România”, 
„Cu privire la rolul femeii în viața politică, economică și socială a țării”, „Reluarea lucrului pentru 
sistemul de navigaţie Dunăre — Marea Neagră și amplasarea noului port maritim la Constanța 

desființate verigile intermediare, aplicându-se principiul verticalităţii, pentru a se asigura 
o conspirativitate şi compartimentare deplină a muncii. 

Ca urmare a aplicării noii structuri organizatorice se reduc 25 funcții de 
conducere, iar un număr de 42 posturi din aparatul funcțional şi tehnico-administrativ 
se reduc şi se redistribuie unităţilor operative pentru aparatul exterior. 

Nomenclatorul funcțiilor militare şi a funcţiilor specifice salariaților civili, 
precum şi numărul maxim de ofițeri, maiștri militari şi subofiţeri și salariați civili, la pace 
şi mobilizare, al acestui departament, se prevăd în anexele la proiectul de decret. 

Întrucât decretul are caracter STRICT SECRET DE IMPORTANŢĂ 
DEOSEBITĂ, propunem să nu fie publicat în Buletinul Oficial al Republicii Socialiste 
România şi să fie difuzat numai la Ministerul de Interne pentru departament. 

MINISTRU DE INTERNE 
/ss/ Emil Bobu 


STRICT SECRET 
DE 
IMPORTANŢĂ 
DEOSEBITĂ 
CONSILIUL DE STAT 
AL 


REPUBLICII SOCIALISTE ROMÂNIA 


DECRET 
PRIVIND 
ORGANIZAREA ŞI FUNCȚIONAREA 
DEPARTAMENTULUI DE INFORMAŢII EXTERNE 


Consiliul de Stat al Republicii Socialiste România decretează: 


CAPITOLUL I 
DISPOZIŢII GENERALE 


Art, 1 — Departamentul de Informaţii Externe se organizează şi funcționează 
în cadrul Ministerului de Interne. 

Art, 2 - Departamentul de Informaţii Externe îşi desfăşoară activitatea pe 
baza ordinelor comandantului suprem al forțelor armate ale Republicii Socialiste 
România și este subordonat nemijlocit ministrului de interne. 


Sud — Agigea”. În cadrul acestei plenare, Elena Ceauşescu a fost aleasă, la propunerea lui Emil 
Bodnăraş, membră a Comitetului Executiv — Dinu C. Giurescu (coord.), Istoria României în date, 
Bucureşti, Editura Enciclopedică, 2003, p. 634. 

Art. 3 — In îndeplinirea atribuţiilor, colaborarea cu ministerele şi celelalte 
organe centrale ale administraţiei de stat, precum şi cu unități ale Ministerului de Interne 
se realizează prin ministrul de interne şi conducerea departamentului. 


CAPITOLUL II 
ATRIBUȚII 


Art, 4 - Departamentul de Informaţii Externe îndeplineşte prin mijloace 
specifice misiuni subordonate înfăptuirii politicii partidului şi statului în domeniul 
apărării ţării împotriva acțiunilor ostile întreprinse de diverse state, organizații sau 
persoane din străinătate, de natură să aducă atingere independenței și suveranității 
naţionale, integrității teritoriale a patriei, cuceririlor revoluționare ale poporului român, 
în care scop: 

d)desfăşoară activitate informativă şi de influență în domeniile politic, 
economic şi politico-militar din ţările cercetate; 

e)acționează prin mijloace specifice pentru procurarea de date şi 
documentaţii tehnico-științifice necesare economiei naționale; procură din 
străinătate materiale supuse embargoului, precum şi mostre, modele, 
noutăţi utile diferitelor sectoare ale economiei; 

f) desfăşoară activitate informativă în cadrul emigrației, organizează acțiuni de 
influență pentru atragerea emigrației pe poziţii loiale, precum şi acţiuni de 
dezmembrare şi compromitere în rândul emigrației reacționare române şi 
de alte naționalități. Coordonează toate acțiunile întreprinse în exterior de 
organele Ministerului de Interne; 

g)organizează şi desfăşoară activitate de contrainformaţii externe; 
coordonează măsurile întreprinse în afara granițelor țării de organele de 
securitate, potrivit obiectivelor şi sarcinilor ce le sunt stabilite de 
conducerea partidului şi statului; 

h)asigură transportul curierului diplomatic; 

i) organizează şi realizează legăturile cifrate către şi de la misiunile 
diplomatice ale Republicii Socialiste România; asigură mijloacele de cifrare 
şi transmisiuni cifrate, securitatea cifrului de stat şi a documentelor secrete 
în străinătate; 

j) recuperează din străinătate, prin mijloace specifice, documente cu caracter 
istoric, obiecte cu valoare muzeistică precum şi bunuri, valori, valută 
aparținând statului sau unor cetățeni români; 

realizează activitatea de documentare externă, analiza, verificarea şi 
valorificarea informaţiilor pe linia obiectivelor de muncă din competenţa sa 
de activitate; 

]) asigură verificarea persoanelor ce urmează a fi atrase în activitatea de 
informaţii externe, folosind mijloace ale muncii de securitate; 

m) organizează verificarea, pregătirea şi instruirea cadrelor, asigurând 
permanenta capacitate de luptă a efectivelor sale; 

n)asigură dotarea şi înzestrarea marilor unităţi şi unităţilor din subordine; 
planifică mijloacele materiale şi financiare; execută planul de cheltuieli în lei 
şi valută; 

ojîndeplineşte orice alte atribuţii rezultate din misiunile ordonate de 

comandantul suprem al forțelor armate ale Republicii Socialiste România şi 
de ministrul de interne. 

Art. 5 — În condiţiile legii are dreptul să obţină de la organele de stat şi 
organizaţiile socialiste date, informaţii, documente necesare îndeplinirii atribuţiilor sale. 
În raporturile cu aceste organe şi organizaţii, precum şi în relații internaționale, 
departamentul este reprezentat de ministrul de interne, şeful departamentului şi 
adjunctul şefului de departament. 


CAPITOLUL III 
ORGANIZARE ȘI FUNCŢIONARE 


Art, 6 - Departamentul de Informaţii Externe are un consiliu de conducere al 
departamentului, organ deliberativ, care hotărăşte în problemele generale privind 
activitatea acestuia. 

Art. 7 — Consiliul de conducere al departamentului este alcătuit din 5-9 
membri: şeful departamentului, adjunctul şefului de departament, şefii de divizii, şefi de 
brigăzi independente. 

Preşedintele consiliului de conducere este şeful departamentului, iar în lipsa 
acestuia adjunctul şefului de departament. 

Art. 8 - Consiliul de conducere al departamentului desfăşoară activitate în 
prezenţa a cel puţin două treimi din numărul membrilor săi şi adoptă hotărâri cu 
majoritatea membrilor ce-l compun. 

În caz de divergență între şeful departamentului şi majoritatea membrilor 
consiliului de conducere, problema asupra căreia nu s-a realizat un acord se supune 
ministrului de interne pentru a hotărî. 

Art. 9 - Consiliul de conducere al departamentului în întregul său şi fiecare 
membru în parte răspund în fața comandantului suprem al forțelor armate ale 
Republicii Socialiste România şi a ministrului de interne pentru îndeplinirea sarcinilor 
încredințate. 

Art, 10 — Departamentul de Informaţii Externe are în conducerea sa un şef 
de departament? care este prim-adjunct al ministrului şi un adjunct al şefului de 
departament care este secretar general al Ministerului de Interne. 

Şeful de departament şi adjunctul său se numesc prin hotărâre a Consiliului 
de miniștri. 

Art. 11 — În cadrul departamentului funcţionează consiliul de înzestrare și 
comisia de coordonare a cercetărilor ştiinţifice. 

Organizarea şi atribuţiile consiliului de înzestrare şi a comisiei de coordonare 
a cercetării ştiinţifice sunt stabilite prin regulament aprobat de şeful departamentului, pe 


+! Funcţia a fost ocupată de către generalul-locotenent Nicolae Doicaru. 
48 Funcţia de adjunct i-a revenit generalului-maior Ion Mihai Pacepa. 

baza hotărârii consiliului de conducere, iar membrii acestora sunt numiţi prin ordinul 
ministrului de interne. 


CAPITOLUL IV 
STRUCTURA ORGANIZATORICĂ 


Art, 12 — Departamentul de Informaţii Externe are următoarea structură 

organizatorică: 

I. MARI UNITĂȚI ŞI UNITĂȚI DE INFORMAŢII EXTERNE 

a) Divizia Europa (două brigăzi); 

b) Divizia America de Nord, America de Sud, Australia, Africa şi Asia (trei 
brigăzi); 

c) Divizia emigrație, contrainformaţii externe, legături cifrate cu misiunile 
diplomatice ale republicii Socialiste România, curieri diplomatici, legături 
externe speciale (trei brigăzi); 

d) Brigada activitate specială „X?”; 

e) Brigada activitate de informații tehnico-ştiințifice, consilieri şi experți 
internaționali; 

f) Brigada verificarea, analiza şi exploatarea informaţiilor, activitate de 
documentare specifică; 

g) Brigada asigurare tehnico-materială şi deservire; 

h) Centrul de pregătire şi perfecționare a cadrelor; 

II. APARAT DEPARTAMENT 

a) Brigada Personal şi învățământ; 

b) Sector organizare — mobilizare; control; verificări speciale şi control 
financiar intern; 

c) Sector „F” 

d) Sector evidență operativă, secretariat. 

Încadrarea, atribuțiile, dotarea, normele de funcționare şi structura 
organizatorică a marilor unități și unități prevăzute în prezentul articol se 
stabilesc de şeful departamentului. 

Art, 13 — Departamentul de Informaţii Externe îşi desfăşoară activitatea în 

conformitate cu normele generale prevăzute în anexa nr. 1 care face parte 

integrantă din prezentul decret. 


CAPITOLUL V 
PERSONAL 


Art, 14 — Personalul departamentului se compune din militari şi salariați civili. 

Numărul maxim de ofițeri, maiştri militari, subofiţeri şi salariați civili, la pace 
şi mobilizare, al departamentului este cel prevăzut în anexa nr. 2, care face parte 
integrantă din prezentul decret. 

Nomenclatorul funcțiilor militare și funcţiilor specifice pentru salariaţii civili 
din departament este cel prevăzut în anexa nr. 3, care face parte integrantă din prezentul 
decret. 

Art, 15 — Militarii din departament au drepturile şi obligaţiile prevăzute în 
normele legale pentru militarii forțelor armate ale Republicii Socialiste România. 

Prevederile statutelor corpului ofiţerilor, corpului maiştrilor militari şi 
subofițerilor forțelor armate ale Republicii Socialiste România se aplică şi ofiţerilor, 
maiştrilor militari şi subofițerilor departamentului. 

Salariații civili sunt supuşi dispoziţiilor Codului Muncii şi celorlalte norme 
legale. 


PREȘEDINTELE 
CONSILIULUI DE STAT 
/ss/ N. Ceauşescu 


Bucureşti, 23 iunie 1973 


Nr. 363 
STRICT SECRET 
DE IMPORTANŢĂ 
DEOSEBITĂ 
ANEXA NR. 1 
APROB, 


/ss/ N. Ceauşescu 


ÎN VEDEREA ASIGURĂRII CONSPIRATIVITĂȚII, 

Departamentul de Informaţii Externe: 

a) conduce, îndrumă şi controlează nemijlocit marile unități şi unitățile 
operative de informaţii externe, grupurile operative externe, centrul de 
pregătirea şi perfecționarea cadrelor, subunitățile teritoriale de profil; preia 
de la toate organele de securitate şi conduce nemijlocit activitatea cu toți 
colaboratorii ce lucrează în calitate de salariați sau delegaţi în cadrul 
misiunilor diplomatice, misiunilor consulare, agenţiilor economice, 
societăților mixte şi celorlalte forme de reprezentare ale Republicii 
Socialiste România în străinătate; asigură legătura şi conduce nemijlocit 
activitatea tuturor colaboratorilor şi informatorilor organelor de securitate 
care sunt trimiși în străinătate; 

b)inregistrează în evidențe proprii cadrele de informaţii externe; înscrierea 
acestora în ştatele de organizare şi în ştatele de plată a salariilor se face cu 
nume conspirative sau indicative, care vor fi folosite şi în alte documente 
de securitate; 

c)trimite la post în străinătate, ca salariați permanenți ai M.A.E., M.C.E., 
O.N.T. sau cu alte acoperiri, cadre proprii, încadrate pe ştatele de funcțiuni 
ale instituţiilor de acoperire sau salarizate efectiv din fondurile valutare ale 
departamentului; 

d)foloseşte în munca de informații externe cadre cu identități legendate, de 
cetăţeni români sau străini; 

e)cu aprobarea ministrului de interne, a şefului de departament sau a 
adjunctului şefului de departament, întocmeşte şi foloseşte acte de 
identitate și alte documente necesare conspirării cadrelor, susținerii 
legendelor şi acţiunilor întreprinse; 

f) foloseşte sedii, case de lucru şi mijloace de transport auto, conspirate ca 
fiind în folosirea unor instituţii și întreprinderi sau proprietate privată; 
asigură statut juridic cadrelor, folosind ca acoperire instituţii de stat şi 
organizaţii economice; 

g)în planul financiar şi material al Ministerului de Interne necesarul pentru 
departament se înscrie în valori globale; defalcarea pe poziţii de plan se 
efectuează numai în planurile proprii ale departamentului; cheltuielile în lei 
şi valută se finanţează, în totalitate, de la poziţia de plan 65 „Cheltuieli 
speciale”, respectiv de la poziția „Cheltuieli informative speciale”; 
deconturile şi actele de cheltuieli se distrug prin ardere, lunar sau cel mult la 
şase luni”, făcându-se în registre menţiunea „documentele au fost 
distruse”; cheltuielile în lei şi valută nu se supun operaţiunilor de casă; ele 
se controlează prin organele proprii de control financiar intern ale 
departamentului; 

h)mijloace tehnico-operative, apartamente, autovehicule, alte bunuri de 
inventar mobile sau imobile obținute gratuit sau prin acțiuni operative, din 
țară şi străinătate, rămân în dotarea departamentului, luându-se în evidența 
acestuia pe baza aprobării ministrului de interne sau şefului de 
departament; 

i) întreaga activitate de control pe linie informativ-opetativă, financiară, de 
înzestrare, servicii, etc. atât în unităţile departamentului, cât şi în grupele 
operative externe se efectuează, la ordinul ministrului de interne, a şefului 
departamentului sau adjunctului acestuia, numai prin sectorul propriu de 
control şi inspecții al Departamentului de Informaţii Externe; 

|) activitatea  contrainformativă în rândul cadrelor departamentului ce 
lucrează în țară sau în afara graniţelor, indiferent de forma de acoperire, se 
realizează numai prin organe proprii ale departamentului, temeinic 
conspirate, la ordinul ministrului de interne, a şefului departamentului sau 
adjunctului acestuia; 

F)trimiterile în exterior (temporar şi la post) a cadrelor, inclusiv din 
nomenclaturile C.C. al P.C.R., se aprobă de conducerea D.L.E., asigurându- 
se opetativitatea, conspirarea și secretul misiunilor; 

]) cadrele trimise la post primesc: în lei, drepturile de militari și diferența 
dintre salariile de funcţie; în valută, echivalări şi suplimentări de salariu, 
prime, premii. 


+9 Această prevedere, ca de altfel multe altele din legislația românească, a fost încălcată cu 
nonşalanţă, dovadă stând actele de acest fel păstrate în dosarele instituţiei. 

STRICT SECRET 
DE IMPORTANŢĂ 
DEOSEBITĂ 
ANEXA NR. 2 
APROB, 
/ss/ N. Ceauşescu 
I. NUMĂR DE POSTURI PE STRUCTURI 
- Numărul maxim de personal în departament”, 
exclusiv demnitarii, este de: 2578 
- Numărul maxim al personalului de conducere în departament, 
exclusiv demnitarii, este de: 153 
- Numărul maxim al personalului de execuție de specialitate 
în departament este de: 2258 
- Numărul maxim al personalului de execuţie administrativ 
în departament este de: 40 
- Numărul maxim al personalului de deservire 
în departament este de: 127 
- Referenţi speciali pentru informații externe 500 


II. EFECTIVE PE CATEGORII DE PERSONAL 


A) LA PACE 

- ofițeri 2140 
- maiștri militari şi subofițeri 280 
- salariați civili 158 


B) LA MOBILIZARE 


- ofițeri 744 
- maiștri militari şi subofițeri 175 
- salariați civili 2 


” a) în numărul maxim de personal nu sunt incluşi și referenţii speciali pentru informaţii externe, 
care nu au statut de militari. 

b) numărul de posturi externe al Departamentului se suplimentează prin hotărâre a Consiliului 
de Miniştri, pentru cifratori, subofițeri de pază şi ofiţeri de informaţii la deschiderea de noi 
misiuni diplomatice, oficii consulare sau reprezentanțe economice ale Republicii Socialiste 
România, în raport cu importanța acestora şi solicitarea ministerelor interesate. 

c) numărul maxim de personal se poate suplimenta şi cu posturi preluate din alte sectoare ale 
M.I., care se reduc corespunzător. 

STRICT SECRET 


DE IMPORTANŢĂ 
DEOSEBITĂ 


ANEXA NR. 3 
APROB, 
/ss/ N. Ceauşescu 


I. FUNCŢII MILITARE 


A) FUNCŢII DE CONDUCERE 
Şef direcție generală 
- Şef divizie i.e. 


Şef direcţie 
- Şef brigadă i.e. 
- Şef grup operativ extern I 


Locţiitor şef direcție 
- Locţiitor şef brigadă i.e. 
- Şef sector I-II i.e. 
- Şef grup operativ extern II 
- Şef centru cifru şi transmisiuni cifrate 


- Locţiitor şef brigadă asigurare materială şi financiară 
- Comandant centru de pregătire i.e. 
- Ofiţer specialist principal I-III i.e. 


Şef serviciu 
- Şef grup operativ extern III 
- Şef sector secretariat i.e. 
- Şef sector asigurare materială şi financiară 
- Locţiitor comandant centru de pregătire i.e. 
- Medic militar şef unitate sanitară i.e. 
- Ofiţer specialist principal IV-V 


Şef birou 
- Şef grupă cifru 


- Şef laborator i.e. 


B) FUNCŢII DE EXECUŢIE DE SPECIALITATE 
OFIŢERI 

- Ofiţer specialist I-V i.e 

- Inginer specialist i.e. 

- Inginer principal i.e. 

- Instructor specialist I-H i.e. 

- Ofiţer principal i.e. 

- Ofiţer specialist cripto-analiză Le. 
- Ofiţer economist principal i.e. 

- Ofiţer economist i.e. 

- Medic militar unitate sanitară i.e. 
- Inginer i.e. 

- Ofiţer tehnic principal I-H i.e. 
Ofiţer tehnic I-H i.e. 

Ofiţer I-IV i.e. 

- Tehnician I-II i.e. 


MAIŞTRI MILITARI ȘI SUBOFIŢERI 
- Maistru specialist I-V i.e. 
- Subofițer i.e. 
- Subofițer pază i.e. 
- Subofițer pază în unități acoperite 
- Subofițer tehnician i.e. 


C) FUNCŢII DE EXECUȚIE ADMINISTRATIV 
OFIȚERI 
- Şef cabinet i.e. 


MAIŞTRI MILITARI ȘI SUBOFIȚERI 
- Şef depozit i.e. 
- Subofițer administrativ principal 
- Subofițer administrativ 
- Subofiţer dactilograf i.e. 


D) FUNCŢII DE DESERVIRE 


OFIŢERI 
- Şef garaj i.e. 
MAIȘTRI MILITARI ȘI SUBOFIŢERI 
- Maistru specialist I-V i.e. 
- Subofițer conducător auto i.e. 


II. FUNCŢII PENTRU SALARIAŢII CIVILI 

Departamentul de Informaţii Externe va folosi nomenclatorul funcțiilor civile 
aprobate pentru Ministerul de Interne şi alte ramuri ale economiei pentru activități 
similare. 


III. ALTE FUNCŢII 


Departamentul are dreptul să folosească referenți de informaţii externe în 
aparatul central, în exterior și instituţii de acoperire. Aceştia au calitatea de salariați civili; 
plata salariilor și indemnizaţiilor se face de la poziția 65 „cheltuieli speciale” sau 
„C.1.S.”. Angajarea se aprobă de şeful departamentului sau adjunctul său. Posturile pe 
care sunt încadrați nu se includ în numărul maxim de posturi din anexa 2. 

Departamentul este autorizat să plătească din fondul „C.L.S.” indemnizaţii 
lunare, neimpozabile, unor salariați din instituţii și întreprinderi civile, precum şi unor 
pensionari din Ministerul de Interne, pentru activitatea informativ-operativă, de 
documentare, filaj, investigații ş.a. pe care o depun temporar sau permanent. 


A.CN.S.A.S., fond S.L.E., dosar nr. 259, ff. 1-15. 

Raluca Nicoleta SPIRIDON 


TUDOR ARGHEZI 
ÎN ATENŢIA STRUCTURILOR DE INFORMAȚII 
(1932-1946) 


TUDOR ARGHEZI, TARGET OF THE INFORMATION AGENCIES (1932-1964) 


The poet who was called “the new Eminescu” even since the interwar period, Tudor Arghezi is 
the most eloquent example of one's exclusion from the literary life during the consolidation of 
communism. Sorin Toma's long article published in “Scanteia” between 5 and 10 January 1948, with the 
title “The Poetry of Putrefaction or the Putrefaction of Poetry. Leafing through Tudor Arghezi's Books” 
was the materialization of a crucial moment when the communists abandoned the apparent policy of 
tolerance towards cultural diversity that they had tried to display between 1944 and 1947. 

The first articles meant to discredit Arghezi were published in “Fapta” starting from 5 
December 1944, as an answer to the poet's intention of republishing his “Parrot Tickets”. That campaign 
of denigration was directed mainly against Arghezi as a publisher and less against him as a poet, for at 
least two reasons: on the one hand he had some vulnerable parts that could be immediately taken 
advantage of and on the other hand he was a key element in influencing public opinion. 

The articles published in “Scanteia” from 5 to 10 January in order to denigrate Arghezi were 
only a few among several negative press articles whose subject he had been. It is worth mentioning that 
Arghezi had also been courted by the communists in their attempt to turn him into one of their 
supporters. 


Etichete: Turdor Arghezi, publicist, „Scânteia”, Securitatea 
Keywords: Tudor Arghezi, publisher, “Scanteia”, Securitate 


Lungul articol al lui Sorin Toma, apărut în Scânteia între 5-10 ianuarie 1948 — 
Poezia putrejacției sau putrejactia poeziei. Răsfoind volumele lui Tudor Arghezi — a rămas 
consacrat drept „broşura canonică a jdanovismului cultural”! şi moment de răscruce în 
privinţa abandonării de către comuniști a aparentei politici de toleranță față de 
diversitatea culturală afirmată între 1944-1947. 

În cazul lui Tudor Arghezi, Dimitrie Vatamaniuc observa faptul că „studiile 
monografice sunt dedicate poeziei şi în foarte mică măsură publicisticii”? deşi, ca 
pondere, aceasta ocupă spațiul cel mai extins şi este extrem de importantă în ansamblul 
creaţiei sale. Din punctul nostru de vedere, pe de o parte, publicarea primului volum de 
versuri Cuvinte potrivite, abia în anul 1927 a atras cu sine şi o întârziere a studiilor 
monografice. Din categoria lucrărilor monografice apărute până în 1948 pot fi citate 


1 Vladimir Tismăneanu, Cristian Vasile, Perfectul acrobat Leonte Răutu. Măştile Răului, Bucureşti, Ed. 
Humanitas, 2008, p. 42. 

2 Dimitrie Vatamaniuc, Tudor Arghezi. Biobibliografie, vol. 1, Bucureşti, Editura Institutului Cultural 
Român, 2005, p. III. 

cele întocmite de: Pompiliu Constantinescu, Şerban Cioculescu şi „comentariile 
negativiste” semnate de Victor N. Popescu: şi Eugen Ionescu‘. 

Pe de altă parte, sistemul comunist, animat de crearea unei societăți noi, a 
evacuat din literatura de specialitate referințele la ataşamentele informale şi politice care 
existau în presa de până la 1944. Ingerinţele ideologiei comuniste sunt o posibilă 
explicaţie şi pentru orientarea exegeților lui Tudor Arghezi, mai mult spre monografii de 
critică literară decât spre cele de istorie literară, care nu ar fi putut ignora şi activitatea 
publicistică. Nu pot fi excluse propriile afinități spre critică literară dar în orice caz, 
ponderea acestui tip de monografie este substanțial şi amintim în acest sens pe cele 
întocmite de: Ovid S. Crohmălniceanu”, Mihail Petroveanus, Tudor Vianu”, Dumitru 
Micu, Domițian Cesereanu!!, Emil Manu!?, Alexandru George!, Alexandru Bojin!$, 
Nicolae Balotă!5, Feodosi Vidraşcu!6, Mariana Ionescu", Emilia Parpală!5, Şerban 
Cioculescu!?, Adrian Angelescu”. 

Un efort de a explica într-un mod pertinent parcursul publicistului şi poetului 
întreprinde, totuşi, până în 1989, Florea Firan — „Pe urmele lui Tudor Arghezi”?!. 

După 1989, o reevaluare a opţiunilor unei părți a elitei intelectuale, între care şi 
Tudor Arghezi, spre alianța cu Puterile Centrale în privința intrării României în primul 
război mondial, realizează Lucian Boia în ,„Germanofilii”. Elita intelectuală românească în anii 
primului Război Mondial22. De asemenea, interesul pentru publicistica argheziană s-a 


3 Pompiliu Constantinescu, Tudor Arghezi. Bucureşti, Fundaţia pentru Literatură şi Artă, 1940. 

+ Şerban Cioculescu, Introducere în poezia lui Tudor Arghezi, Bucureşti, Fundaţia Regele Mihai I, 
1946. 

5 Victor N. Popescu, Tragedia unui suflet: Tudor Arghezi. Bucureşti, Tipografia Cărţilor Bisericeşti, 
1930. 

6 Eugen Ionescu, Nu, București, Editura Vremea, 1934. 

7 Ovid S. Crohmălniceanu, Tudor Arghezi, Bucureşti, Editura de stat pentru literatură şi artă, 
1960. 

8 Mihail Petroveanu, Tudor Argezi poetul, Bucureşti, Editura pentru Literatură, 1961. 

” Tudor Vianu, Arghezi poet al omului, Bucureşti, Editura pentru literatură, 1964. 

0 Dumitru Micu, Opera lui Tudor Arghezi. Eseu despre vârstele interioare. Bucureşti, Editura pentru 
Literatură, 1965. 

1 Domițian Cesereanu, Arghezi și folclorul, Bucureşti, Editura pentru literatură, 1966. 

2 Emil Manu, Prolegomene argheziene. Bucureşti, Editura pentru literatură, 1968. 

3 Alexandru George, Marele Alpha, Bucureşti, Editura Cartea Românească, 1970. 

+ Alexandru Bojin, Fenomenul arghezian. Unele orientări metodologice în studiul literaturii române. 
Bucureşti, Editura Didactică şi Pedagogică, 1976. 

5 Nicolae Balotă, Opera lui Tudor Arghezi, Bucureşti, Editura Eminescu, 1979. 

6 Feodosi Vidraşcu, Tudor Arghezi, Moskova, Molodaia Gvardiia, 1980. 

7 Mariana Ionescu, Ochiul Ciclopului. Tudor Arghezi prozatorul, Bucureşti, Editura Eminescu, 1981. 
8 Emilia Parpală, Poetica lui Tudor Arehezi, Bucureşti, Editura Minerva, 1984. 

” Şerban Cioculescu, Arghbegiana, Bucureşti, Editura Eminescu, 1985. 

2 Adrian Angelescu, Barocul în proza lui Arghezi, Bucureşti, Editura Minerva, 1888. 

21 Florea Firan, Pe urmele lui Tudor Arghezi, Bucureşti, Editura Sport- Turism, 1981. 

% Lucian Boia, “Germanofilii”. Elita intelectuală românească în anii primului război mondial, Bucureşti, 
Ed. Humanitas, 2009. 

manifestat şi pe fondul încercării de a oferi posibile explicații pentru stigmatizarea 
poetului de către regimul comunist abia instaurat?. 

În cele ce urmează, ne vom orienta atenția spre fixarea anumitor repere 
biografice, aflate în strânsă legătură cu momentele care au determinat supravegherea 
poetului şi publicistului de către Siguranţă şi S.S.I., precum şi asupra debutului 
campaniei antiargheziene, în ziarul „Fapta”?, la 5 decembrie 1944, episod mai puţin 
cunoscut. 

Ion Theodorescu — viitorul poet Tudor Arghezi — s-a născut, conform actului 
de naştere?, la 23 mai 1880, în Bucureşti, ca fiu al lui Nae Theodorescu — (comerciant) 
şi al Mariei. A fost elev al Şcolii primare „Petrache Poenaru” între 1887-1891 şi a păstrat 
o duioasă amintire primului său dascăl, părintele Nicolae Abramescu, de la care a învăţat 
abecedarul. Între 1891-1896 a urmat Gimnaziul „Cantemir-Vodă”, situația familială 
obligându-l să locuiască la internatul Liceului „Sfântul Sava”%, o altă prețioasă 
recunoştinţă fiind îndreptată asupra profesorului de limbă română Gheorghe Gârbea. 
In perioada studiilor — 1896 — trimite prima sa poezie revistei socialiste „Lumea 
Nouă”?! şi frecventează pentru un timp Clubul socialist al acestui ziar „mai mult din 
admiraţie pentru Garabet Ibrăileanu decât din convingere politică”%, 

La 25 iulie 1896 a publicat în ziarul „Liga Ortodoxă”, condus de Alexandru 
Macedonski, proza „Din ziua de azi”, moment considerat debutul literar a lui Tudor 
Arghezi. În cadrul cenaclurilor organizate de Alexandru Macedonski şi de „Liga 
Ortodoxă” îl cunoaşte pe Grigore Pişculescu (Gala Galaction) de care-l va lega o 
strânsă prietenie. Conform unei cronologii întocmită de Mitzura Arghezi și Traian Radu 
colaborarea la această revistă este întreruptă în luna decembrie a aceluiași an, întrucât 
„Alexandru Macedonski intervenea cu pana în manuscrisele tânărului poet”2. 

La 5 februarie 1900 intră în cinul călugăresc, gest ale cărui motivații le-au 
constituit, conform aceleiaşi cronologii, lipsa oricăror perspective de a-şi continua 
studiile şi a timpului necesar scrisului, precum şi teama de a nu fi încorporat pentru 
satisfacerea stagiului militar. În 1902 cere aprobarea Ministerului Instrucțiunii Publice 
pentru susținerea examenelor claselor a-V-a şi a-V-a de liceu, pentru ca în anul 1905 să 
treacă examenele pentru clasele a-VI-a şi a-VIl-a de liceu. Este şi anul în care părăseşte 
haina monahală prin demisie. În fapt, la 30 ianuarie 1905 se năştea la Paris, Eliazar 
Lotar, fiul lui Tudor Arghezi şi al Constanţei Zissu. Îngrijorat de refuzul mamei de a-și 


% Andi Mihalache, Poetul şi Politica. Cazul Arghezi în Analele Sighet nr. 6, Anul 1948 — 
Instituţionalizarea Comunismului, Bucureşti, Fundaţia Academia Civică, 1998. 

24 Fapta. Gazetă de ținută, informatie şi documentare românească. Apare la Bucureşti, săptămânal (25 
februarie 1943-4 martie 1948), director Mircea Damian. Rubrici: Faptul artisti, Fapte în război, 
Fapte și jertfe, Nuvela Faptei, Reportajul faptei, Fapt este că...» conf. I. Hangiu, Dictionarul presei literare 
româneşti 1790-2000, Bucureşti, Editura Institutului Cultural Român, 2005, p. 277. 

235 Poetul a propus ca dată de naștere 21 mai 1880 conform epitafului scris pe lespedea 
mormântului său de la Mărţişor (Cronologie întocmită de Mitzura Arghezi şi Traian Radu în Tudor 
Arghezi, Versuri, Bucureşti, Editura Institutului Cultural Român, 2004, p. V). 

25 Ibidem. 

> Ibidem, p. VII. 

28 Andi Mihalache, op. cit., p. 635. 

2 Mitzura Arghezi, Traian Radu, op. cit p. VIII. 

aduce copilul în ţară, la 2 noiembrie 1905 îşi prezenta demisia din postul de diacon la 
Catedrala Mitropolitană şi solicita un concediu de studii. Prin sprijinul mitropolitului 
Iosif Gheorghian şi al lui Joseph Baud, de la Catedrala Sf. Iosif, obținea o recomandare 
către rectorul Universității catolice din Freibourg, Elveţia”. Va fi însoțit în această 
călătorie de mama sa, Maria Theodorescu, care ulterior se va întoarce în ţară de la 
Zürich, împreună cu fiul poetului, în timp ce acesta se va îndrepta spre Freibourg — 
Elveţia. Nu a putut să se înscrie la această facultate catolică întrucât nu avea 
bacalaureatul absolvit. În consecinţă, s-a orientat spre Universitatea din Geneva cu 
intenția de a urma cursurile universitare şi a se pregăti pentru examenul de bacalaureat 
în același timp. Din cauze financiare - nu dispunea de suma necesară înscrierii la 
Universitate - se va prezenta numai la Bacalaureat*!. Reapare în peisajul publicistic la 1 
februarie 1910, odată cu publicarea, fără acceptul său, a poemului Rygă de seară, în nr. 1 
al revistei „Viaţa socială” condusă N.D. Cocea, revistă care pleda pentru „marele ideal 
de emancipare şi de cultură al socialismului” 32. Revenirea în ţară la sfârșitul acestui an s- 
a datorat, însă, necesităţii de a-şi reglementa situația serviciului militar nesatisfăcut?. 

Colaborarea la revistele „Facla”, „Viaţa românească”, „Viața socială”, „Teatru” 
şi „Rampa”, în anii 1911-1912, îl impune nu numai prin poezii, recenzii, cronici 
dramatice sau în domeniul artelor plastice dar îl consacră drept un ziarist cu largi 
posibilități de pamfletar și polemist. La 4 octombrie 1912 se căsătoreşte cu profesoara 
Constanţa Zissu şi legitimează naşterea copilului său Eliazar Lotar. Mariajul celor doi nu 
va dura mult timp, la 28 februarie 1914 intervenind pronunțarea sentinței de divorț de 
către Tribunalul Ilfov, Eliazar rămânând în custodia poetului. Ulterior, la 5 noiembrie 
1916, se va căsători cu Paraschiva Burda originară din Buneştii Bucovinei. După 
izbucnirea primului Război Mondial, se va pronunţa pentru neutralitatea României, în 
ziarul „Seara” și în revista „Cronica”. 

Situaţia se schimbă după intrarea României în Primul Război Mondial de partea 
Antantei. La 19 mai 1917, îşi începe colaborarea la „Gazeta Bucureștilor”, inițial ediţie 
de război a ziarului „Bulkarester Tageblatt”, cu articolul Germania şi adversarii. Din 7 
aprilie 1917 „Gazeta Bucureştilor” devenea ziar independent şi nu ediţie a celui german. 

Tudor Arghezi a folosit pseudonimul Szga, editorialele sale alternând cu cele 
ale lui loan Slavici3. În orice caz, colaborarea la acest ziar de orientare filo-germană, 
care şi-a suspendat apariţia la 11 noiembrie 1918, i-a atras condamnarea pentru înaltă 
trădare, după reîntoarcerea guvernului de la Iaşi, suferințele îndurate în închisoare fiind 
transpuse ulterior în volumul În fata porții negre (1932). 

Trebuie menţionat, de asemenea, pentru a nu lăsa această experienţă la stadiul 
unei simple consemnări biografice, faptul că filogermanismul unei părți a elitei 
intelectuale române a fost reanalizat şi considerat o opţiune alternativă, ce viza 
asigurarea securității naționale față de Rusia, prin intrarea României în război alături de 


30 Ibidem, p. XII. 

31 Ibidem, p. XII. 

32 Dimitrie Vatamaniuc, op. cit., p. XIIL. 

33 Mitzura Arghezi, Traian Radu, op. cit, p. VIII. 
34 Dimitrie Vatamaniuc, op. cit., p. XVI. 

Puterile Centrale, în contrast cu opțiunea, predominantă în vremea respectivă, 
favorabilă desăvârșirii unităţii naționale prin război împotriva acestora. 

În ceea ce-i priveşte pe Tudor Arghezi și loan Slavici, potrivit istoricului Lucian 
Boia „credinţa lor — vinovaţi de război sunt ceilalți, în principal Marea Britanie şi Rusia, 
şi că locul românilor este şi rămâne nu împotriva Germaniei şi Austro-Ungariei, ci 
alături de ele - nu exclude colaborarea, după cum colaborarea nu exclude credința” %5. 

Într-un alt registru, Primul Război Mondial a fost martorul sporirii 
spectaculoase a acțiunilor de spionaj şi contraspionaj ale tuturor participanților 
importanți şi, legat de acestea, a dezvoltării altor mijloace de sprijinire a operațiunilor 
militare pe un teritoriu advers, între care şi propaganda. Prin denunțarea 
expansionismului britanic, „Slavici şi Arghezi nu fac decât să reproducă clișeul 
[propagandei germane], ceea ce, departe de a le afirma independența de spirit, pledează 
în sensul colaboraționismului lor”36, 

Prinşi între contextul general european, în care statele au adoptat măsuri 
represive faţă de spionaj precum și împotriva formelor de complicități active sau pasive 
conexe acestuia şi preocuparea noului stat român de a evita tensiunile de natură să 
sporească popularitatea orientărilor de extremă stângă, o parte a ziariştilor „germanofili” 
între care şi Arghezi, învinuiți de trădare şi colaboraționism, au fost condamnaţi prin 
Sentința nr. 38/1919 a Curţii Marţiale a Corpului II Armată Bucureşti, pentru ca, în 
acelaşi an să fie graţiați prin Decretul Regal nr. 51 392 din 31 decembrie 1919. 

In alegerea stigmatizării lui Tudor Arghezi prin articolul lui Sorin Toma — 
Poezia putrefactiei sau putrefactia poeziei. Răsfoind volumele lui Tudor Arghezi, spre deosebite, de 
pildă, de lon Barbu, Andi Mihalache aducea drept argument eşecul comuniştilor de a 
exploata versatilitatea sa în materie publicistică manifestată până la sfârşitul celui de al- 
II-lea Război Mondial. 

O delimitare cronologică trebuie totuşi făcută. Dacă, până spre sfârşitul anilor 
'30 „inconstanța firii sale, asocierile şi divorțurile conjuncturale sau opţiunile politice 
nedeterminate de interese pecuniare, provocate de cultivarea imaginii de nonconformist 
sau o oarecare nevoie de adversari, datorată fie plăcerii de a polemiza, fie complexelor 
personale: tardiva afirmare ca poet” se regăsesc în gesturi precum Protestul, semnat 
alături de N.D. Cocea, contra regimului aplicat în închisori deţinuţilor politici, în special 
a celor închişi la Doftana, ulterior ataşamentele sale politice au devenit mult mai vizibile. 

Potrivit aceloraşi repere biografice consemnate de Andi Mihalache, odată cu 
ascensiunea dreptei, poetul devine prieten apropiat a lui Octavian Goga. La scurt timp, 
se preschimbă dintr-un republican notoriu într-un atașat al regimului carlist, fapt 
confirmat şi de nota Grupei I a Corpului Detectivilor din 21 mai 193938, În paralel, a 


35 Lucian Boia, op. cit., p. 147. 

36 Ibidem, p. 25. 

37 Andi Mihalache, Poetul și Politica. Cazul Arghezi în Analele Sighet nr.6, Anul 1948 — 
Instituţionalizarea Comunismului, București, Fundația Academia Civică, 1998, pp. 635-636. 

38 Nota din 21 mai 1939 a Grupei a-I-a, Corpul Detectivilor consemna că, într-un cerc de 
prieteni, scriitorul Tudor Arghezi a afirmat: „lumea confundă actualul regim cu guvernul. Este o 
mare eroare. Regimul a fost instaurat de M.S. Regele căruia țara întreagă trebuie să-i păstreze 
recunoştinţă, deoarece în acest mod a fost ferită de frământările interne, care, datorită celor 
internaționale, puteau avea repercusiuni grave pentru noi. Guvernul este însă trecător. În cadrul 

colaborat la ziarul „Cuvântul” a lui Nae Ionescu. Succesiunea rapidă a evenimentelor îl 
va transforma, după rebeliunea legionară din ianuarie 1941, într-un susţinător al 
mareșalului Ion Antonescu, în speranța reapariției revistei „Bilete de Papagal”%, 
suspendată de Serviciul Cenzurii de pe lângă Corpul 2 Armată, la 2 februarie 19384. 

Ar mai fi de menționat faptul că, într-un amestec de non-conformism şi 
criticism, nicidecum dezinteresat, a exploatat în articolele sale anumite slăbiciuni ale 
unor contemporani. În momentul desfăşurării procesului privind atentatul comis asupra 
lui Alexandru Davila în ziua de 5 aprilie 1915, de către feciorul de casă al acestuia, Jean 
Dumitriu, la Curtea de Juri din Bucureşti, Arghezi a dat publicităţii în revista „Cronica”, 
dezbaterile din instanță, publicând o pagină zilnică cu toate detaliile vieții intime ale 
fostului director general al Teatrelor, în timp ce campania de presă îndreptată împotriva 
lui Aristide Blank l-a determinat pe acesta din urmă să-i dea 100 000 de lei în 1920 şi să- 
i fixeze o sumă lunară importantă pentru a stopa atacurile împotriva sa și a băncii+!. În 
schimb, a întreţinut o vastă corespondență cu Nicolae Malaxa, care a susținut financiar, 
direct sau prin împrumuturi, mai mulți ziarişti ai vremii pentru a nu deveni subiectul 
unor campanii de presă ostile. Scrisorile adresate acestuia de Tudor Arghezi ocupă un 
intervalul temporal dintre 12 august 1926- 25 august 1938, adică exact perioada de timp 
cuprinsă între cumpărarea terenului de pe dealul Mărţişorului şi suspendarea de către 
cenzură a „Biletelor de Papagal” - 2 februarie 1938 alături de depunerea ultimelor 
eforturi pentru edificarea casei şi tipografiei. Pentru elocvența sa redăm conţinutul 
scrisorii datată 25 august 1938: 

„În numele gândului, al dragostei şi al poeziei 

Vă mai cer, iubite Domnule Malaxa, o mână de ajutor. Sunt în frământare şi panică de 
două luni întregi. De tipografia mea, clădită pe trei sferturi de dumneavoastră, atârnă toată pâinea 
mea şi a copiilor mei, îsprăvită. Mai lipseşte terwiceste putin dar acest putin e scump. V-am tot 
așteptat să vedeți cu ochii dumneavoastră, tot ce trebuie făcut. Mai trebuie 200.000 de lei, o sumă pe 
care mi-ați dat-o de zece ori până astăzi. Pentru dumneavoastră e fulg de păpădie. Dati-mi-o cu 


actualului regim, (din sânul F.R.N. — ului) se pot forma sau schimba multe guverne. Regimul va 
dăinui întrucât s-a dovedit util țării şi în asentimentul poporului. Aşadar să fim drepți. Sunt unii 
care critică guvernul sau anumite persoane din guvern. Nici un român conştient însă nu critică 
regimul, ci dimpotrivă toată lumea laudă pe suveran şi aşa este şi drept şi natural să fie” 
(ACNSAS, fond Informativ, dosar nr. 160 075, f. 6). 

3 Revista „Bilete de Papagal” apare la Bucureşti, zilnic (2 februarie 1928 — 10 august 1929; 15 
iunie-5 octombrie 1930), săptămânal (1937-1938), apoi din nou zilnic (15 decembrie 1944-12 
februarie 1945) în format „a opta parte dintr-o coală nr. 12 tip. Universal, îndoit în două în lung 
şi prezentând patru pagini”. Criticat de Nicolae Iorga în Senat şi în ziarul „Neamul Românesc” 
(1906-1940), Arghezi răspunde în articolul Rugăciune pe brânci la d-l Iorga (ar. 31/1929) că „Bilete 
de Papagal” este un „ziar fără partid”. Revista a fost deschisă unor tineri care vor deveni nume 
de prestigiu în literatură: Eugen Ionescu, George Ivaşcu, Geo Bogza, Mihai Beniuc, Maria 
Banuş, Eugen Jebeleanu, Cicerone Theodorescu, Laurenţiu Fulga, Aurel Baranga dar şi unor 
nume consacrate: Adrian Maniu, Demostene Botez, Virgil Gheorghiu, George Lesnea, Radu 
Boureanu, Gala Galaction, Romulus Dianu, Sergiu Dan, Jean Bart, Ion Biberi, F. Aderca (|. 
Hangiu, op. cit, p. 104). 

40 Vezi pe larg, Andi Mihalache, op. cit., pp. 638-639. 

4 ACNSAS, fond Informativ, dosar nr. 160 075, ff. 54-55. 

condiția să v-o restitui în imprimate pentru fabrici şi birouri. În numele gândului, al dragostei şi al 
poeziei.. T. Arghezi, 25 august 1938”. 

Mult mai târziu va condamna presa coruptă: (ze înjur ca să plăteşti şi plăteşti să nu te 
înjur) în prima parte a romanului autobiografic Lina (1941). În opinia noastră, redarea de 
către Tudor Arghezi a acelor practici, de la care, în unele situaţii, nu s-a sustras, nu a 
fost întâmplătoare. A intervenit într-un context istoric în care alimentarea presei din 
şantaj nu mai era posibilă, apoi, este sincronă cu direcţiile propagandistice, de construire 
a exemplelor pozitive şi de insuflare a încrederii în forțele naţionale, inițiate de guvernul 
antonescian. 

Două au fost articolele care i-au adus un aflux maxim de simpatie: „Voinicul” 
în 29 mai 1943 şi mai ales „Baroane” - un pamflet usturător la adresa ambasadorului 
german Manfred von Killinger, publicat la 1 octombrie 1943 în rubrica „Bilete de 
Papagal” din ziarul „Informaţia Zilei”%. Notorietatea construcției plastice din biletul 
„Baroane” a lăsat cumva în umbră articolul „Voinicul” - o susţinere, exprimată voalat, a 
inițiativei curajoase a lui Wilhelm Filderman de a trimite o întâmpinare Mareşalului Ion 
Antonescu privind impunerea evreilor la un impozit extraordinar, aşa cum rezultă dintr- 
o notă a Biroului de Informaţii din 6 iunie 1943: „aproape toate cercurile din capitală 
ştiu astăzi [cunosc] despre articolul lui Tudor Arghezi, apărut vinerea trecută în ziarul 
«Informaţia», articol intitulat Vozżnicul şi care se referă la cazul Filderman, fiind scris, în 
aşa fel, încât nu se poate dovedi la ce se referă, dar dacă se cunoaşte cazul, atunci toată 
lumea înțelege că este vorba de un cântec de admiraţie față de Filderman şi de dispreţ 
față de Gingold [Gingold Nandor, şef al Centralei Evreilor 7.7.]. De altfel, Arghezi a şi 
recunoscut în cercul prietenilor săi evrei, cât şi români, şi a declarat într-un cerc intim 
că: pentru articolul acesta pot să ajung în lagăr”. 

Explicaţia lui Tudor Arghezi a fost că, susmenționatul articol se referea la 
raporturile dintre Grigore Malciu — director al ziarului „Informaţia Zilei” care trimisese 
la rândul său un memoriu mareşalului Ion Antonescu şi Mircea Grigorescu, consilier 
ministerial în Direcţia Presei din cadrul Ministerului Propagandei Naţionale“. Până la 
această „clarificare”, apariția articolului atrăsese sancțiuni: Wilhelm Filderman a fost 
trimis în lagărul de la Moghilev în Transnistria, Tudor Arghezi, autorul articolului, a fost 


42 Ibidem, £. 180. 

4% Cotidian de politică guvernamentală. Apare la Bucureşti (26 noiembrie 1941-6 august 1944 ; 
26 noiembrie 1941 — 6 august 1944). Director I. Ştefănescu-Gruiu (până la nr. 36/1942), Grigore 
Malciu (de la nr. 37/1942). Începând cu nr. 458/1943, în paginile ziarului, Tudor Arghezi 
publică în cadrul rubricii „Bilete de papagal” o serie de pamflete, între care : Disciplina, Spiritul 
public, Câinele meu, Omul Liber. După publicarea pamfletului Baroane (nr. 625/1943) şi confiscarea 
de către poliție a nr. 626/1943, care conținea pamfletul Schimbarea la față, ziarul este interzis. 
După 11 luni, în ziua de 24 august 1944, singurul cotidian care apare este „Informația Zilei”, dar 
dispare după numai patru numere. La acest cotidian au mai colaborat Mircea Damian, Gala 
Galaction, Petru Bellu, Victor Eftimiu (I. Hangiu, op. cit. p. 355). 

+ ACNSAS, fond Informativ, dosar nr. 160 075, f. 43. 

4 Mircea Grigorescu, consilier ministerial în Direcţia Presei, conform Decretului Lege 832 din 
19 noiembrie 1942. Născut la 27 noiembrie 1908 în Râmnicu Sărat, licenţiat în drept, ziarist, 
redactor la ziarele „Cuvântul”, „Libertatea”, „Adevărul”, „Timpul” şi „Ecoul”. 

46 ACNSAS, fond Informativ, dosar nr. 160 075, f. 39. 

arestat alături de Jean Sejeanu, cel care ar fi adus copia memoriului de la Filderman la 
Arghezi. Afacerea a fost închisă prin eliberarea lui Tudor Arghezi şi Jean Sejeanu, în 
timp ce ziarul „Informaţia Zilei” nu a fost suspendat. 

Tudor Arghezi a intrat în atenţia S.S.I. încă din primăvara anului 1943, aspect 
asupra căruia vom reveni. În privinţa articolului „Baroane” (1 octombrie 1943) există 
două note ale Grupei Politice din cadrul Secţiei a-Il-a Contrainformaţii a S.S.1.%, însă 
acestea sunt documente indirecte, în măsura în care surprind efectul acestuia în rândul 
opiniei publice, astfel încât ne este imposibil să reconstituim fără echivoc, firul 
evenimentului. 

Nota din 12.10.1943 consemna faptul că „se vorbeşte că Arghezi, ziaristul care 
a scris articolul Baroane în ziarul «Informaţia» ar fi primit de la persoane sus-puse suma 
de 300 000 lei şi promisiunea că la internarea în lagăr va fi foarte bine tratat şi altă 
pedeapsă nu [o] să aibă pentru acest articol”4%. Cea de-a doua notă din 14.10.1943 
surprindea o reacție firească a opiniei publice, însă nu ne ajută prea mult prin conţinutul 
informaţiei: „se vorbeşte cu insistență că ziaristul român Arghezi Tudor care se află în 
lagăr să fie judecat şi pedepsit cu moartea spre exemplu pentru alți infractori căci acum 
este stare de război și nu este timp să [se] poarte cu nevinovaţi şi mănuși” 4. 

O a treia notă din 19 octombrie 1943, posibil, emisă tot de Grupa politică, are 
un conţinut asemănător în ceea ce priveşte efectul în rândul opiniei publice, însă, 
important pentru noi este faptul că surprinde reacția autorităților: „încă de când a 
izbucnit afacerea Arghezi, s-a strecurat în lumea politică versiunea că articolul din 
<<Informaţia>> ar fi fost inspirat sau ar fi avut învoirea prealabilă a cercurilor 
apropiate de vicepreşedintele Consiliului de Miniştri. Măsurile ce le-a luat guvernul n-au 
izbutit să înlăture această versiune. În ultimele zile, s-a răspândit în cercurile politice 
ştirea că vicepreşedintele Consiliului de Miniştri, simțindu-se jignit de un articol injurios 
scris la adresa sa şi apărut în revista germană <<Das Reich>> ar fi comandat articolul 
din <<Informaţia> > împotriva baronului von Killinger şi că, în acest scop, s-ar fi dus 
negocieri de câteva zile cu poetul Tudor Arghezi. După izbucnirea scandalului, Arghezi 
a fost trimis în lagăr, dar i s-a remis în secret suma de 500 000 lei. Aceste informații sunt 
difuzate de cercurile directe ale ziarului «Informaţia»”"5. 

In primul rând, rezultatul bătăliei de la Stalingrad, alături de un şir de 
evenimente nefavorabile Axei din cursul anului 1943, au diminuat, la nivelul opiniei 
publice, încrederea într-o posibilă victorie. Se adaugă şi sondajele de pace întreprinse în 


47 În ianuarie 1942 se produsese în cadrul Secţiei a-II-a Contrainformaţii o dispersare pe grupe 
de interes a obiectivelor urmărite: Biroul Presei, care a monitorizat presa naţională şi 
internațională; Agentura I Filaj, supraveghea elementele aflate în atenția S.S.I; Opt grupe 
informative: Grupa Politică cu misiuni asupra persoanelor care au activat în partide, mişcări şi 
organizaţii politice şi desfășurau, în continuare, diferite acțiuni în raport cu guvernul mareșalului Antonescu. 
[subl. ns.]; Grupa Legionară, Grupa Comunistă, Grupa Minorităţi, Grupa Militară, Grupa 
Economică, Grupa  Rezidenţială, Grupa Diverse (Alin Spânu, Istoria Serviciilor de 
Informatii/ Contrainformaţii româneşti în perioada 1919-1945, laşi, Casa Editotială Demiurg, 2010, p. 
518). 

48 ACNSAS, fond Informativ, dosar nr. 160 075, f. 75. 

+9 Ibidem, f. 80. 

50 Ibidem, f. 81. 

primăvara anului 1943 pe lângă anglo-americani de către Mihai Antonescu, astfel încât 
ipoteza că articolul din „Informaţia” ar fi fost inspirat sau ar fi avut învoirea prealabilă a 
cercurilor apropiate vicepreședintelui Consiliului de Miniştri poate fi plauzibilă, 
niciodată însă recunoscută oficial. Pe de altă parte, a existat un anumit tip de protecţie 
acordat ziariştilor de către autorităţile române în fața celor germane, după publicarea 
unor texte interzise de cenzură sau în cazul de față, al pamfletului „Baroane”. Astfel, un 
prim episod a fost provocat de Pamfil Şeicaru, director al ziarului „Curentul”, în vara 
aceluiaşi an, când a publicat pe foi volante, textele pe care cenzura i le interziceas!. În 
fața protestelor Legaţiei Germane, Mihai Antonescu a considerat că sancţionarea lui 
Pamfil Şeicaru ar fi constituit în sine şi o gravă ofensă adusă presei româneşti care 
apărase cauza germană timp de trei ani”?. 

Potrivit rememotărilor ulterioare ale lui Ovid S. Crohmălniceanu, „lui Arghezi 
îi plăcea să povestească amănuntele arestării şi deportării sale în lagărul Tg. Jiu. 
Depinsese de câteva minute ca Gestapo-ul să pună mâna pe el. A ajuns însă prea târziu. 
Autorităţile româneşti îl ridicaseră şi, spre a preveni amestecul nemților, ofițerii 
primiseră ordinul să controleze la fiecare gară prezența lui Arghezi în compartimentul 
păzit de jandarmi”%. 

O altă opinie, lansată de gazetarul Emil Serghie, şi anume, faptul că Tudor 
Arghezi ar fi scris articolul Barane din „Informația? de comun acord cu Legația 
Germană pentru a crea dificultăți guvernului, „el personal având rolul de a supraveghea 
la Tg. Jiu părerile democraţilor şi oamenilor de stânga din lagărul de concentrare”5%, nu 
este plauzibilă. 

Independent de ceea ce am putea numi caracter comandat al articolului, de 
către cercuri apropiate vicepreşedintelui Consiliului de Minişti, rămâne incontestabilul 
talent de pamfletar al publicistului, impactul pe care l-a avut, cititorii cu unele excepții (o 
poziţie particulară au avut-o legionarii) identificându-se cu un astfel de act curajos” și 
nu în ultimul rând, chiar interesat, curajul asumării unor riscuri, întrucât era primul caz 
de ziarist trimis în lagăr, după 1941-1942. Pe de altă parte, după consumarea apariției 


51 Marian Petcu, Metamorfozele indezirabilului în coord. Marian Petcu, Cenzura în spatiul cultural 
românesc, Bucureşti, Ed. Comunicare.ro, 2005, p. 69. 

52 Mioara Anton, Propagandă și război 1941-1944, Bucureşti, Ed. Tritonic, 2007, p. 315. 

55 Ovid S. Crohmălniceanu, Aintiri deghizate, Bucureşti, Ed. Nemira, 1994, p. 29. 

54 ACNSAS, fond Informativ, dosar nr. 160 075, f. 88. 

55 „Avocaţii democrați din Baroul Ilfov în frunte cu V.V. Stanciu, Istrate Micescu, Radu Matei, 
Paul Iliescu, Bălăceanu, V. Popovici, V. Cameniţă, Nicu Stănescu şi alții manifestă o deosebită 
satisfacţie față de deosebitul curaj al lui Tudor Arghezi care a reuşit să-şi publice articolul intitulat 
„Baroane” referitor la ministrul german baronul Manfred von Killinger. Democraţii citați mai 
sus, spun că prin publicarea acestui articol care a fost difuzat în marea masă a poporului român 
s-a adus un real serviciu țării deoarece aliaţii anglo-americani pot trage concluzia cea mai sigură 
asupra revoltei sufleteşti a poporului român care nu iubeşte Germania şi pe germani, şi că dacă 
un român a cutezat să atace în zilele de astăzi chiar pe ministrul Manfred von Killinger, poporul 
român nu este fricos și el aşteaptă numai momentul propice spre a lovi în Germania. Internarea 
lui T. Arghezi nu are nici o importanţă, deoarece a reuşit să dea semnalul luptei contra regimului 
Ion Antonescu, aservit Germaniei, care va fi zdrobit în curând cu sprijinul Angliei” (Ibidem, f. 
66). 

articolului „Baroane” şi a protestelor baronului Manfred von Killinger pe lângă 
Preşedinţia Consiliului de Miniştri, Tudor Arghezi a susținut că articolul său făcuse 
aluzie la baronul Aczel de la Budapesta. 

Referințele şi descrierea personajului erau însă de domeniul evidenţei, iar 
precizările autorului erau tardive, întrucât articolul îşi produsese efectul. Acelaşi lucru se 
poate afirma şi despre măsurile guvernamentale. 

Deşi a fost citit și autorizat să apară de către avocatul I. Crivăţ, subşef al 
Cenzurii Presei, răspunderea apariției articolului a fost preluată de Mihail Țincu, 
consilier la Curtea de Apel, membru în Comitetul de conducere al cenzurii5. Acesta și-a 
dat demisia, cu patru ore înaintea deciziei prin care întregul comitet de conducere al 
cenzurii (lt. col. magistrat D. Atanasiu, lt. col. magistrat N. Manoliu, M. Ţincu, consilier 
la Curtea de Apel, Aurel Vidrașcu, procuror general la Curtea de Apel şi Romulus 
Dianu, preşedintele Comisiei pentru autorizarea publicaţiilor) era desfiinţat iar cenzura 
trecea de la Preşedinţia Consiliului de Miniștri la Ministerul Propagandei, mai precis în 
atribuțiile consilierului ministerial Mircea Grigorescu”. 

Printr-un ordin din 30 septembrie 1943, semnat de ministrul subsecretar de 
stat, general de Corp de Armată, C.Z. Vasiliu şi de Directorul Ordinii Publice, lt. col. 
magistrat Al. Mădârjac, către Prefectura Poliţiei Capitalei, Ion N. Teodorescu (Tudor 
Arghezi), în calitatea sa de colaborator al ziarului Informaţia”, a fost ridicat de Serviciul 
Poliţiei de Siguranţă al Prefecturii Poliţiei Capitalei şi înaintat pentru internare în lagărul 
Târgu Jiu, pentru faptul că „se făcuse vinovat de publicarea prin presă a unor articole 
care atingeau morala publică”58. De asemenea, Serviciul Cenzurii Presei interzicea 
apariția ziarului „Informaţia”, fapt comunicat Serviciului Poliţiei de Siguranță al 
Prefecturii Poliţiei Capitalei prin adresa nr. 173540 din 30 septembrie 1943%. La 3 
octombrie 1943, Tudor Arghezi era internat în Lagărul de la Târgu Jiu. La scurt timp, 
prin ordinul M.A.I. nr. 215508 din 22 decembrie 1943 „internatul” Teodorescu loan — 
Arghezi era eliberat din acelaşi lagăr. 

Poate, cea mai bună caracterizare a măsurilor aplicate de guvern în urma 
publicării articolului Baroane se regăseşte într-o notă asupra stării de spirit din 4 
octombrie 1943: „lumea politică consideră sancțiunile aplicate de guvern — schimbarea 
şefului cenzurii, instituirea unui nou regim al cenzurii, suspendarea ziarului «Informația» 
şi trimiterea lui Arghezi într-un lagăr de concentrare — satisfacţii maxime pe care putea 
să le obțină ministrul german, aceasta întrucât Arghezi este socotit cel mai mare poet 
român după Eminescu”%. 


56 Thidem, f. 64. 
57 Ibidem, f. 69. 
58 Thidem, f. 21. 
59 Ibidem, f. 25. 
50 Thidem, f. 67. 

Tudor Arghezi între incertitudini politice şi strategiile Partidului 
Comunist de atragere a scriitorilor 


Episod despre care s-a vorbit mult prea puţin, spațiu lăsat alb, mai degrabă, 
dintr-o posibilitate redusă de documentare, decât dintr-un interes restrâns pentru 
parcursul publicistului şi poetului după 23 august 1944, primele articole antiargheziene 
au apărut în ziarul „Fapta”, începând cu 5 decembrie 1944, dorindu-se o contrapondere 
la anunţurile acestuia din 4 decembrie 1944 privind apropiata reapariţie a „Biletelor de 
Papagal”, proiectată pentru jumătatea lunii decembrie. 

Din această perspectivă, campania împotriva lui Tudor Arghezi debutează 
împotriva publicistului, mai puţin împotriva poetului, din cel puţin două motive: 
publicistul avea câteva laturi vulnerabile ce puteau fi exploatate imediat, reprezenta un 
factor de influențare a opiniei publice. 

Articolele apărute sub direcția lui Mircea Damian“! în „Fapta” contestau fie 
publicarea articolului Baroane („Informaţia”, nr. 624, vineri 1 octombrie 1943) ca act de 
curaj?, fie aduceau în prim plan unele dintre puţinele articole negative referitoare la 


61 Conform unei verificări întreprinse de Serviciul Poliţiei de Siguranţă din Prefectura Poliţiei 
Capitalei asupra mai multor ziarişti, ca urmare a apariţiei în Revista Fundațiilor Regale nr. 10 din 
1 octombrie 1943 şi nr. 11 din 1 noiembrie 1943 a două poezii cu caracter comunist, Mircea 
Damian era caracterizat astfel: „este scriitor şi ziarist. În prezent este directorul săptămânalului 
<<Fapta>> apărut anul acesta [1943]. A avut revista <<Pumnul>>, publicaţie de stânga şi a fost 
director al ziarului <<Bucureşti>>. Mircea Damian nu posedă vreun titlu universitar şi este 
cunoscut prin dârzenia şi lipsa de măsură, fapt care i-a atras, cu mai mulți ani în urmă pedeapsa 
pentru Les-Majestate iar la începutul anului acesta o altă pedeapsă cu închisoarea la Văcăreşti 
pentru ofensă adusă fostului ministru al Propagandei, Nichifor Crainic. Este un tip protestatar, 
se pare însă, că e de bună credință. Nu a înjurat niciodată regimul de la putere. În ultimul timp însă 
din cauza unor lucruri cuprinse în nr. 23 al săptămânalului <<Fapta>> de joi, 25 noiembrie 1943 
a fost suspendat de cenzură pe timp de 7 zile. Motivul suspendării se pare că este o scrisoare 
deschisă adresată domnului Stelian Popescu, cuprinzând ironii şi injurii. Sentimentele sale 
politice nu se pot caracteriza ca fiind de stânga. Are o proastă situație materială (ACNSAS, fond 
Informativ, dosar nr. 73 558, f. 134). 

62 Conform unei note S.S.I. din 8 decembrie 1944, provenită de la sursa „Spiridon”, se anunţa că: 
„peste câteva zile va ieşi la iveală adevărul cu privire la internarea în lagăr a domnului Tudor 
Arghezi. Anume ziarul <<Fapta>>, luând cunoștință că dl. Arghezi vrea să-şi facă un titlu de 
glorie din faptul că a scris articolul Baroane, în ziarul <<Informaţia>> după cum reiese din afişele 
lipite pe ziduri care vestesc apariția <<Biletelor de Papagal>> a inserat marţi 5 decembrie, în 
pagina a-II-a, un articol în care precizează: de îndată ce va apare ziarul <<Bilete de Papagal>> se 
vot da amănunte senzaţionale pe marginea articolului Baroane care aşa cum a fost scris de dl. 
Tudor Arghezi nu se referă la Killinger. Ştirea aceasta a ziarului <<Fapta>> a stârnit rumoare în 
toate redacţiile, tocmai pentru că pe timpul când dl. Arghezi colabora la <<Informaţia>>, şef de 
redacţie era dl. Mircea Damian, actualul director al ziarului <<Fapta>> care desigur știe lucruri 
inedite” (Idem, fond Informativ, dosar nr. 160 075, f. 102). 

muncitori, scrise de Tudor Arghezi, a căror apariție trebuie legată de alinierea acestuia 
mobilizărilor colective din timpul perioadei antonesciene, sau pentru a-l discredita şi 
mai mult, distorsionau mesajul de susținere pentru cabinetul generalului Nicolae 
Rădescu și a guvernării saleć4. 

Încetarea apariţiei „Biletelor de Papagal”, ca urmare a unor presiuni indirecte, 
a fost urmată imediat de plasarea campaniei antiargheziene în ziare de mare tiraj. 
Articolul Un impostor. Tudor Arghezi semnat de Miron Paraschivescu şi publicat în 
„România Liberă” din 21 februarie 1945 depăşea prin vehemenţa limbajului, forma 
oarecum polemică a celor din „Fapta”. 

Pe de altă parte, parcursul arghezian între 1945-1948 degajă anumite ezitări 
atitudinale, cu o înclinare, mai degrabă, spre neînregimentare și criticism față de tabăra 
comunistă, temporizată parţial în octombrie - decembrie 1946 de perspectiva primirii în 
Academie, pe locul devenit vacant după decesul lui Alexandru Brătescu — Voineşti, de 
acordarea Premiului Naţional pentru Poezie sau de alte gesturi prietenoase într-o 
încercare a comuniștilor de a şi-l alătura ca „tovarăș de drum”. Astfel, „tot în 1946, cu 
prilejul implinirii a 50 de ani de la debutul lui Gala Galaction, <<Scânteia>> din 7 
octombrie scria între altele: <<Căci Gala Galaction face parte dintr-un eroic triumvirat 
care de 50 de ani poartă flacăra luminii şi a verbului literar întru sporirea tânărului tezaur 
al acestei culturi: Arghezi-Cocea-Galaction>>. Autorul acestui omagiu era [acelaşi] M. 


& Alături de articolul Frontul Rotativelor, Valeriu Popovici, ziarist la „Fapta” aduce în prim-plan și 
articolul Lucrãtorul, celulă socială... — „Domnul Tudor Arghezi nu a intrat niciodată în tipografia 
ziarului unde lucra. Domnul Tudor Arghezi nu a fost forţat niciodată de către fostul regim să ia 
o atitudine anume, să scrie după normativ sau după directivă. Se ţinea — desigur, avându-i-se în 
vedere atitudinea germanofilă de odinioară, precum şi prudenţa sa notorie — că domnia sa nu va 
dăuna cu nimic guvernării. Într-o zi domnul Arghezi a trimis între alte articole despre genţi, 
păpuşi şi alte obiecte folositoare şi unul în care era vorba despre muncitori. Era într-o vreme 
când muncitorii sufereau, crăpau de foame, plesneau de necaz că nu au apărători în condeierii 
noştri. Şi în ceasul acela domnul Arghezi, înjura pe muncitori — în acel articol denumit Lucrătorul, 
celulă socială... („„Fapta”, 22 ianuarie 1944). 

64 În articolul Ce vrea domnul Tudor Arghezi? se afirma: „Astfel, ieri domnul Tudor Arghezi — care 
de dragul celor 380 de cititori din capitală, e în stare să caligrafieze, într-o bună zi, că Manfred 
von Killinger s-a sinucis, ştiind că va fi speculat articolul Baroane — a încuviințat să apară în 
<<Bilete de Papagal>> un conflict iluzoriu în guvernul domnului general Rădescu iar astăzi a 
aprobat înscenarea unui reportaj cu asigurări formale că „stânga” a declanşat lupta pentru 
scoaterea din echipa ministerială a reprezentanţilor partidelor Naţional-Ţărănesc şi Național- 
Liberal. Ce vrea domnul Tudor Arghezi? Criză de guvern? De ce? Urmăreşte, poate, să ajungă 
ministru?” („Fapta”, 24 ianuarie 1945). 

65 Conform unei note S.S.I. din 10 ianuarie 1945 „cercurile gazetărești din Bucureşti afirmă că 
ziarul <<Bilete de Papagal>> este susținut de grupul Malciu. Redacţia este în palatul 
<<Viitorul>> unde se află şi tipografia cu acelaşi nume. Liberalii au căutat să rezilieze contractul 
de închiriere intervenit între liberali şi Malciu însă nu au reuşit decât în ceea ce priveşte 
tipografia, iar contractul apartamentului ocupat de <<Bilete de Papagal>> care este închiriat lui 
Malciu a rămas în vigoare. Aceste cercuri afirmă că sus-numitul ziar are un tiraj de circa cinci mii 
de foi şi nu este cumpărat decât de intelectuali. Deci din vânzare nu se poate menţine, mai ales 
că se vinde cu zece lei foaia. Se precizează că Malciu ar dispune de unele fonduri care i-au rămas 
din timpul dictaturii antonesciene” (Ibidem, p. 113). 

R. Paraschivescu. La 29 decembrie 1946, Tudor Arghezi era sărbătorit, alături de Gala 
Galaction, la Ministerul Artelor în prezența lui Iosif Chişinevschi, M. Breslaşu, E. 
Jebeleanu, Z. Stancu, Ion Pas şi primea suma de cinci milioane lei”66. Este anul în care a 
publicat volumele: „Versuri Alese”, „Bilete de Papagal” şi „Manual de Morală”. 

Sexagenar în cel de-al cincilea deceniu al veacului XX, ar fi dificil de explicat, 
postfactum, atitudinea de neangajare politică spre tabăra comunistă. În opinia noastră a 
fost o chestiune ce a ţinut de percepția personală a paradigmei comuniste şi mai ales de 
neintuirea parcursului ireversibil al acesteia. După încetarea apariţiei „Biletelor de 
Papagal”, drept publicaţie independentă, Tudor Arghezi a reluat seria lor, de data 
aceasta, în ziarul „Adevărul'%. La începutul anului 1947, una dintre aceste rubrici, 
referitoare la cenzura practicată în presă, preluată şi de ziarul „Dreptatea” i-a atras 
stigmatizarea în „Scânteia” printr-un nou articol Drumurile unui poet: Tudor Arghezi (3 
martie 1947), semnat de Miron Radu Paraschivescu. 

Ana Selejan lansa o ipoteză interesantă în Trădarea intelectualilor. Reeducare şi 
Prigoană: „opiniile lui Arghezi au fost lăsate de oficialii culturali ai vremii să se producă în 
voie, una după alta, pentru a fi, apoi, adunate, una câte una şi toate la un loc, într-un 
edificator probatorium-propria-manu-arghesiensis cate aştepta momentul oportun pentru a fi 
revelat, administrat, cum ar spune juriştii”68. În fapt, fără a face abstracţie de valorizarea 
tuturor argumentelor în stigmatizarea lui Arghezi, renegarea sa fără echivoc intervine 
odată cu înlăturarea unei bune părți a opoziţiei politice şi consolidarea pozițiilor P.M.R., 
adică spre finalul anului 1947. Perioada 1944 — 1947 a fost una de tranziție în care s-au 
întâlnit interdicții efectuate brutal dar de o manieră indirectă, cu iluzia elitei culturale de 
a crea şi de a-şi publica lucrările. Mai mult decât trimiterile indirecte la pierderea 
Basarabiei şi Bucovinei sau la ateismul noilor stăpânitori, confiscarea volumului Uza 
sută de poeme (1947) poate fi considerat momentul ce marchează întreruperea acelei gr; 
deosebite pentru păstrarea aparențelor afişată de comunişti imediat după 23 august 1944. I se 
alătură raportul lui N. Moraru, Tendinte decadente dăunătoare ale artei lui T. Arghezi şi M. 
Jora, prezentat la Congresul Uniunii Sindicatelor de Artişti, Scriitori şi Ziarişti (18 
octombrie 1947), dublat şi de un articol apărut în Scânteia din 26 octombrie 1947. 

Conform rememorărilor lui Ovid S. Crohmălniceanu, „un act din manuscrisul 
piesei Seringa, depusă de Arghezi la Teatrul Naţional, a fost citit fără permisiunea 
autorului, ca mijloc de atracție a publicului, la o conferinţă a lui N. Moraru, pe tema 
literaturii angajate. Vorbitorul, un personaj cu puteri politice destul de mari atunci şi 
ignorant absolut al uzanțelor mediului cultural în care şi le exercita, şi-a însuşit firma 


65 M. Niţescu, Sub zodia prolercultismului. Dialectica puterii, Bucureşti, Ed. Humanitas, 1995, p. 179. 
& Ziar democratic cu foileton literar şi suplimente literare. Înființat la Iaşi 15 decembrie 1871 — 5 
aprilie 1872 de Al. V. Beldiman, săptămânal, interzis după trei luni, iar editorul arestat, judecat şi 
achitat. Reapare la București, zilnic (15 august 1888 — 21 noiembrie 1916; 3 ianuarie 1919-30 
decembrie 1937; 12 aprilie 1946-31 martie 1951). In anii 1947-1948, Tudor Arghezi a semnat pe 
prima pagină a ziarului, sub titlul generic de Tabte, articole cu un conținut divers, mici sinteze, 
ce puteau să ia, după cum se exprimă autorul «accente de vers, clarități de satiră, arome şi culori 
de poezie». Ultimul număr din 31 martie 1951, reconstituia drumul parcurs de-a lungul celor şase 
decenii. În realitate, ziarul era interzis de dictatura comunistă (|. Hangiu, op. cit., pp. 13-14). 

68 Ana Selejan, Trădarea intelectualilor. Reeducare şi prigoană, Bucureşti, Ed. Cartea Românească, 
2005, p. 310. 

Confemporanului [la care urma să colaboreze Tudor Arghezi], asociind-o iarăşi abuziv 
acestei inițiative. Arghezi a dat o notă ulcerată într-unul din ziarele independente ale 
vremii, [tableta Subiecte din „Adevărul”/04.X1.1947 prin care revine la tema din tableta 
Cum citim şi cum întelegem), necruțându-i pe autorii gafei, autointitulați intelectuali 
„progresiști. Campaniile antiargheziene s-au produs în contextul încercării 
comuniştilor de a-și atrage intelectuali de prestigiu. 

Tipologia central-est europeană a intelighenţiei în prima jumătate a secolului 
XX a fost aceea de om de cultură — om politic, ceea ce a dus la penalizarea ei pentru 
activitatea politică, nu atât pentru cea culturală. La aceasta se adaugă, aşa cum observa 
Annelli Ute Gabanyi, o asemănare între scena literară românească din anii 1944-1947 şi 
evoluţia literaturii sovietice de la 1917 şi până aproximativ în anul 1932, şi anume 
dezvoltarea artei avangardiste, explicabilă prin faptul că „mulți artişti de orientare 
democratică sau de stânga au trăit cu iluzia că vor putea crea pentru aceste noi 
conţinuturi o serie de forme noi, progresiste şi neconvenţionale”. În paralel cu 
infiltrarea unor instituții sau crearea altora noi, de inspirație sovietică, ideologizarea vieții 
culturale a întâlnit şi această evoluţie stopată rapid în 1948 de adoptarea programului 
cultural sovietic, aplicat de un personaj central: „obsedat de politică și istorie, convins că 
doar puterea conferă vieții umane un sens, Răutu s-a învestit în acel praxis degradat care 
este activitatea de partid şi s-a dedicat servirii unei cauze nihiliste. A fost mândru să 
devină şi a făcut chiar şi imposibilul pentru a fi Jdanovul culturii româneşti. Tot astfel 
cum Jdanov îi anatemizase pe Anna Ahmatova şi pe Mihail Zoşcenco în nefastul 
discurs din 1946 despre revistele <<Zvesta>> şi <<Leningrad>>, Răutu i-a stigmatizat 
(direct sau prin interpuşi) pe Tudor Arghezi, Lucian Blaga, Vladimir Streinu, Şerban 
Cioculescu, Constantin Brâncuşi, P.P. Negulescu, Mircea Florian, Dimitrie Gusti, etc. 
Dej nu ştia nimic despre Titu Maiorescu sau Eugen Lovinescu. I-a revenit lui Răutu (şi 
politrucilor săi: N. Tertulian, Paul Georgescu, Marcel Breazu, Ov. S. Crohmălniceanu, 
Savin Bratu, Ion Vitner, Nicolae Moraru, Traian Şelmaru etc.) sarcina — îndeplinită cu 
nețărmurită voluptate — de a anihila tradiția umanismului cultural din România”. 
Articolul Poezia putrefactiei sau putrejactia poeziei. Răsfoind volumele lui Tudor Arghezi de Sotin 
Toma, apărut în paginile ziarului „Scânteia” între 5 - 10 ianuarie 1948, marca excluderea 
poetului din viața literară şi interzicerea reeditării operei lui. 

Andi Mihalache explică alegerea stigmatizării poeziei argheziene, în comparaţie, 
de pildă, cu poezia lui Ion Barbu prin faptul că în cazul lui Tudor Arghezi exista o 
sinuoasă carieră ziaristică începută înainte de primul război mondial, fapt care îl făcea 
mult mai vulnerabil în faţa ingerințelor comuniștilor. A fost, desigur, un element care a 
contat în mod esenţial”?, excluderea poetului din viaţa literară intervenind după mai 


69 Ovid S. Crohmălniceanu, op. cit., p 21. 

70 Anneli Ute Gabany, Literatură şi politică după 1945, Bucureşti, Ed. Fundaţiei Culturale Române, 
1999, p. 13. 

7! Vladimir Tismăneanu, Vasile Cristian, op. cz, p. 20. 

72 Un an mai târziu, rememotând această virulentă campanie din Scânteia, „Leonte Răutu relua 
retorica necesităţii cooptării lumii literare și artistice cu un trecut pătat, aparent inutilizabil, 
evident cu acceptarea condiţiilor comuniste, şi conchidea că cei care sunt și astăzi duşmani trebuie 

multe campanii de presă antiargheziene dar şi încercări ale comuniştilor de a şi-l 
apropia. S-ar adăuga însă faptul că după 1948, peisajul cultural este recreat în sensul 
impunerii unei puternice ierarhizări a valorilor, astfel încât „un nou Eminescu” aşa cum 
îl clasificase critica literară pe Tudor Arghezi încă, de la apariția primului volum de 
versuri în 1927, nu putea lipsi. În paralel, cu lungul articol al lui Sorin Toma, s-au 
declanșat şi campanii de presă împotriva altor vârfuri ale vieţii literare. Astfel, „în revista 
<<Flacăra> > se publica sub semnătura unui publicist obscur — Vicu Mândra — un atac 
împotriva lui G. Călinescu, iar în <<Contemporanul>> o suită de articole critice la 
adresa lui Eugen Lovinescu, semnate de I. Vitner”73. 

Sincronismul alinierii la modelul sovietic al jdanovismului cultural în 1948 îi va 
corespunde în 1953, după moartea lui Stalin, gesturi similare mutaţiilor care se 
petreceau în U.R.S.S., de recuperare şi preluare critică a moştenirii culturale. Aceasta nu 
a exclus, pentru moment, manifestarea unor comentarii negative, datorate nepriceperii 
sau lipsei de înțelegere imediată a contextului politic în schimbare. Doar așa se poate 
explica, faptul că „la 13 aprilie 1954, ziarul <<Scânteia>> mai atrăgea încă atenția 
tinerilor scriitori să nu se lase furaţi de operele decadente dintre cele două războaie, 
între care şi aceea a lui Arghezi. La sfârșitul anului 1953, lui Tudor Arghezi îi apar trei 
poezii în numărul 11 al Revistei „Viaţa Românească”, dar colaborarea propriu-zisă 
începe în 1954, cu ocazia aniversării Revoluţiei din Octombrie. Atunci a publicat în 
„Contemporanul” articolul Gånditori la o expoziţie de artă populară. Această expoziție se 
intitula „Prietenia româno-sovietică în arta populară a R.P.R”. De acum, înainte 
prezenţa sa în paginile revistelor şi în rafturile librăriilor nu va mai fi egalată decât de cea 
a lui Mihail Sadoveanu şi George Călinescu”"?. 

Într-un astfel de parcurs, în anul 1955 este ales membru al Academiei Române 
alături de Cezar Petrescu şi Dimitrie Cuclin iar un an mai târziu va face parte din 
delegația română ce a preluat o parte a tezaurului istoric trimis în primul război mondial 
în Rusia. În zilele de 21 mai 1960 şi 21 mai 1965 a fost sărbătorit ca poet național la 
împlinirea vârstei de 80 de ani, respectiv 85 de ani. S-a stins din viață la 14 iulie 1967. 


Tudor Arghezi din atenţia Siguranţei şi S.S.I. în atenţia Securității 


Tudor Arghezi a intrat în atenţia Biroului de Informaţii al Siguranței, 
deschizându-i-se dosarul individual nr. 25 508, cel mai probabil, ca urmare a publicării 
lucrării În fața porții negre, o rememorare a perioadei petrecută în închisoare, ca urmare a 
condamnării survenită în 1918. Aceasta nu rezultă într-un mod explicit cât, mai ales, 
decurge din faptul că nota din 16 ianuarie 1932 referitoare la evaluarea evenimentului şi 
a impactului său în rândul opiniei publice — lucrarea era considerată „drept foarte bine 
scrisă dar fără căutare pe piață”75, este, în ordine cronologică, cel mai vechi document. 


bătuți fără milă. Pe Tudor Arghezi, care nici acum nu s-a schimbat l-am desființa?” (Vladimir Tismăneanu, 
Cristian Vasile, op. cit., p. 20). 

75 M. Niţescu, op. cit, p. 183. 

74 Ibidem. 

75 ACNSAS, Fond Documentar, dosar nr. 160 075, £. 1. 

La data de 2 februarie 1938, în strânsă legătură cu întărirea cenzurii presei'6, 
odată cu instaurarea regimului de autoritate monarhică a lui Carol al-II-lea intervine 
adresa Serviciului cenzurii de pe lângă Corpul 2 Armată, semnată de şeful Serviciului 
Cenzurii, prim-procuror militar, magistrat Romulus Hotineanu, ce făcea cunoscut 
Direcţiei Generale a Poliţiei, că Ministerul de Interne a dispus suprimarea publicației 
săptămânale intitulată „Bilete de Papagal”, avându-l ca director-proprietar pe Tudor 
Arghezi. În fond, era un act instituţional care nu viza în mod direct persoana poetului 
însă marca reintrarea în atenţia acestei structuri de siguranță internă. Prioritară din 
partea Grupei I a Corpului Detectivilor a fost, în perioada acestui regim, supravegherea 
opiniilor sale politice — Nota din 21 mai 1939 era intitulată, de altfel, „Scriitorul Tudor 
Arghezi despre situaţia politică”. Supravegherea sa a continuat după instaurarea Statului 
Naţional Legionar. O informaţie (nota din 18 decembrie 1940) care nu s-a confirmat, 
privind deținerea unei tipografii în Calea Văcăreşti a determinat filajul casei de la 
Mărţişor, între 3 ianuarie — 10 ianuarie 1941. Este foarte adevărat că poetul începuse 
edificarea unei tipografii la Mărţişor, odată cu gospodăria, însă aceasta nu era 
funcțională. 

Revenirea lui Tudor Arghezi în spaţiul publicistic, în primăvara anului 1943, îl 
aduce, de data aceasta, în atenţia S.S.I., a cărei structură de siguranţă internă (Secţia a-Il- 
a Contrainformaţii) avea în componenţă, încă de la reorganizarea intervenită în ianuarie 
1942, un Biroul al Presei ce monitoriza presa internă şi publicațiile ce pătrundeau pe 
teritoriul românesc. Astfel, dosarul cu numărul 15 526 era deschis de S.S.I. înainte de 
afacerea „„Voinicul”, nota din 5 aprilie 1943 a sursei „Spiridon” fiind elocventă în acest 
sens: „Domnul Tudor Arghezi a luat o ofensivă a scrisului, de unde până acum câtva 
timp sta retras în locuința sa, admirând ca într-un turn de fildeş acțiunea legionară, după 
ce fusese răsfățatul presei din Sărindar şi evreii de acolo îl proclamaseră mai mare ca 
Eminescu. Revistele şi ziarele se întrec în a-i obţine colaborarea. Astfel după ce 
săptămâna trecută l-a batjocorit pe Eminescu în revista <<Vremea>>, publicația aceasta 
anunță că îşi asigură colaborarea permanentă a domnului Tudor Arghezi. Ziarul 
<<Informaţia>> vesteşte prin afişe mari, tipărite cu albastru, că domnul Tudor Arghezi 
va scrie zilnic în paginile sale” 7. 

În ceea ce priveşte afacerea „Voinicul”, Raportul nr. 80 din 7 iunie 1943 
consemna că, în cercurile de presă circulă următoarele informații: „Grigore Malciu, 


75 După Primul Război Mondial, „deşi nu se adoptase o nouă lege a presei, avalanșa de decrete 
regale prin care se declara stare de asediu — 1919, 1920, 1921, 1924, 1925, 1927, 1928, 1929, 
1930, 1933, 1934, 1935, 1936, 1938 au reactivat măsurile excepţionale prin care întreaga presă 
era supusă autorităţilor politice şi militare” (Marian Petcu, op. cit, p. 49). Pe de altă parte, regimul 
autoritar al lui Carol al-II-lea (10 februarie 1938) „introduce o nouă Constituţie, care anulează, 
aproape total, pe cele anterioare (1866, 1923). Articolul 7 pune botniţă presei. El interzice <<a 
propovădui prin viu grai sau în scris schimbarea formei de guvernământ a statului>>. Formula — 
observă un istoric, Vlad Georgescu — este foarte apropiată de a Codului Calimachi (1817). Totuşi 
articolele 10 şi 22 garantează în continuare <<libertatea presei>>, <<libertatea de a comunica și 
publica ideile şi opiniile sale>>. Regresul este însă total. Presa democratică este supusă unor 
violente atacuri”. (Adrian Marino, Cenzura în România. Schită istorică introductivă, Craiova, Ed. Aius, 
2000, p. 60). 

7! ACNSAS, fond Informativ, dosar nr. 160 075, f. 36. 

directorul ziarului <<Informaţia>> este Şeful Serviciului Secret de la Inspectoratul 
General al Jandarmeriei. Are ca secund acolo pe un domn Begnescu, fost şef de cabinet 
al lui Armand Călinescu. Dar despre acest domn Begnescu se spune că are un serviciu 
important şi la S.S.I. D-sa este membru în consiliul de administraţie al S.A. Informaţia, 
de când domnul Malciu deţine majoritatea acțiunilor. Cu acest domn Begnescu [Florin 
Becescu, şef al Secţiei Contrainformaţii între 1937 şi 1942, înlocuit pe motiv că ar 
furniza prea multe informaţii germanilor, după care ocupă pentru o perioadă funcţii de 
mică importanţă; între iunie 1944-martie 1947 devine șef al Secţiei IV Contraspionaj 
n.n] a fost văzut Sejeanu în automobilul nr. 2279 B chiar în ziua eliberării sale, 
întreținându-se cordial. Despre Sejeanu se mai spune cu certitudine că este informatorul 
lui Malciu. Vine — adică venea înainte de izbucnirea scandalului cu articolul lui Arghezi 
— regulat în fiecare seară la <<Informaţia>> unde Malciu îl primea între patru ochi, 
făcând în așa fel ca să rămână singuri oricâtă lume ar fi fost la Malciu în vizită la acea 
oră. Inițiații spun că Sejeanu preda informaţiile sale lui Malciu în timpul acesta. Nu ştiu 
dacă de la izbucnirea scandalului contactul dintre ei se mai face tot aşa pe faţă” 8. 

Singular, indirect, în măsura în care sintetizează starea de spirit din cercurile de 
presă, un astfel de raport conţine unele informații de domeniul fabulosului - Grigore 
Malciu este şeful Serviciului Secret de la Inspectoratul General al Jandarmeriei şi are 
drept secund pe Florin Becescu — după cum, privit dintr-un alt unghi de vedere decât 
cel conspirativ, din restul raportului transpare faptul că este posibil ca redacțiile ziarelor 
să fi fost ţinute sub control prin chiar directorii lor, de către S.S.I. 

Cu excepţia a două note sporadice din 4 august 1944, respectiv 5 august 1944 
ce trimit la încercările ziarului „Viața? de a-şi atrage colaborarea publicistului, o 
supraveghere susținută intervine din nou, odată cu anunţurile sale din 4 decembrie 1944 
referitoare la reapariția „Biletelor de Papagal”. Imposibilitatea continuării apariției 
ziarului „Bilete de Papagal” şi campania de demascare începută de Miron Radu 
Paraschivescu îşi au corespondentul într-o slăbire a supravegherii sale. Ultima 
informaţie, dificil de verificat şi confirmat, păstrată fragmentar, doar în pagina a doua a 
unei note din 14 iunie 1946, se referă la participarea unei delegaţii româneşti la 
Congresul P.E.N.-Club, considerat „asociație masonică a scriitorilor, al cărei conducător 
pentru România era scriitorul Tudor Arghezi”. 

Documentele referitoare la activitatea poetului şi publicistului după această dată 
nu există. În perioada instituționalizării şi consolidării regimului comunist, nu au existat 
motivații pentru supravegherea activităţii lui Tudor Arghezi. Singurul act întocmit de 
Securitate, Hotărârea pentru păstrarea la arhiva operativă a dosarului nr. 48 912 actiune 
informativă individuală intervenea la 30.X1.1960, ca urmare a împlinirii de către poet a 
vârstei de 80 de ani. 

În fapt, dosarul nr. 48 912 acţiune individuală, inventariat ACNSAS, fond 
Informativ, dosar nr. 160 075 se constituie din dosarul nr. 25 508 individual [Siguranță] 
şi dosarul nr. 15 526 [S.S.I]. O precizare — rubrica referitoare la conținutul pe scurt al 
materialului compromitător din Hotărârea pentru păstrarea la arhiva operativă a dosarului 
nr. 48.912, aduce în prim plan faptul că „la 25 august 1941 a publicat în ziarul 


75 Ibidem, ff. 43-44. 
79 Ibidem, f. 32. 

<<Timpul>> articolul intitulat 54// bolşevic care calomniază bolșevismul şi elogiază 
războiul antisovietic”8. Penalizarea politică era aşadar posibilă dar nu s-a produs, iar 
revenirea poetului în spaţiul cultural sub deschiderea operată după 1953 nu a mai făcut 
necesară punerea sa în urmărire individuală. 

Un episod oarecum conex, în raporturile poetului cu D.G.S.P. s-a produs ca 
urmare a reţinerii fiului său, Iosif Teodorescu Arghezi, student în anul II la Institutul de 
Educaţie Fizică, în data de 26.X[.1949. Acesta a fost depus în arestul M.A.I. iar la 
28.01.1950 a fost predat Penitenciarului Jilava. Iniţial în urma cercetărilor, conform 
Referatului din 14 ianuarie 195081 s-a propus trimiterea sa în justiție. 

In fapt, Iosif Teodorescu Arghezi imprimase la tipografia tatălui său, fără ştiinţa 
acestuia, 40-44 de manifeste la rugămintea dr. losif Weselovschi — medic şi apropiat al 
familiei. Acest manifest se constituia într-un îndemn pe care l-ar fi adresat C.C. al 
P.M.R. către membrii săi, de a sprijini o pretinsă inițiativă a Anei Pauker cu privire la 
unirea României cu Uniunea Sovietică. Răspândirea acestora la mai multe instituții a 
determinat reacția Direcţiei Generale a Securităţii Poporului. Probabil că Tudor Arghezi 
a făcut anumite demersuri către vârfuri ale conducerii P.C.R. pentru eliberarea fiului 
său. În acest sens, s-au invocat intervenţiile pe care le-ar fi făcut pe lângă Ana Pauker și 
Teohari Georgescu. Modul şi eventuala implicare a acestora nu rezultă documentar. 
Cert este faptul că, la data de 26 mai 1950, intervenea o adresă emisă de Preşedinţia 
Consiliului de Miniştri către tovarășul ministru adjunct al Ministerului Afacerilor 
Interne, Marin Jianu. Prin aceasta se solicita comunicarea „rezultatului cercetărilor în 
legătură cu reținerea fiului scriitorului Tudor Arghezi, pentru informarea tov. Preşedinte 
al Consiliului de Miniştri [dr. Petru Groza] care se interesa de acest caz”*2. În scurt 
timp, la 15 iunie 1950 Iosif Teodorescu Arghezi părăsea penitenciarul Jilava iar din 17 
iunie 1950 ieşea din reținerea D.G.S.P. 

Dintr-o altă sursă documentară, rezultă că o anumită preocupare asupra 
activității publicistului s-a manifestat în anii 1958-1959, perioadă în care cercurile 
informale legionare sunt urmărite şi cercetate din nou: „în ziua de 7 aprilie a fost 
chemat [Radu Gyr] din nou în anchetă și întrebat de bătrânul Bârsan. Abia în cameră și- 
a amintit, vorbind cu Ibrăileanu că acest bătrân este tatăl colonelului Zăvoianu. În 
continuare a fost întrebat de Arghezi, de diferiți scriitori de la ziarele <<Cuvântul>> şi 
<<Calendarul>> care semnau sub diferite sinonime. În restul zilelor a povestit diferite 
istorioare şi întâmplări din evul mediu şi mai ales de după Revoluţia din Franţa 1789, 
citite după diferiți autori” 83. 

Supravegherea opiniilor politice nu a fost specifică doar sistemului comunist. 
Este foarte vizibil faptul că acest regim a extins-o pe suprafeţe sociale ineluctabile şi a 
transformat-o în multe cazuri din metodă preventivă într-o metodă cu finalitate 
represivă. 

Disparate, reflectând mai degrabă starea de spirit după consumarea anumitor 
evenimente decât constituindu-se în surse explicite, provenind în unele situaţii de la 


50 Thidem, f. I. 

81 Idem, fond Penal, dosar nr. 56 734/Bucureşti, f. 28. 

82 Ibidem, f. 30. 

85 Idem, fond Documentar, dosar nr. 15 058, ff. 194-196. 

aceeaşi sursă, notele Siguranţei şi ale S.S.I. referitoare la activitatea lui Tudor Arghezi 
reflectă evoluţia politică generală. Întărirea cenzurii odată cu regimul de autoritate 
monarhică a lui Carol al-II-lea iar apoi al statului național-legionar şi al guvernului 
antonescian îşi au corespondentul în limitarea exprimării libere şi supravegherea 
activității publiciştilor. Regimul comunist va anula libertatea de expresie şi va duce la 
perfecțiune cenzura. Va depune însă eforturi consistente pentru integrarea în „cultura 
socialistă” a scriitorilor deja consacrați. 

LOTUL „24 FEBRUARIE 1945”. 
PROPAGANDĂ ŞI ÎNSCENARE JUDICIARĂ 


THE “24 FEBRUARY 1945” GROUP 
PROPAGANDA AND JUDICIAL FRAME-UP 


The text focuses on the investigation against the officers in charge of the law enforcement 
soldiers during a demonstration against the government ruled by General Nicolae Radescu, on 24 
February 1945. 

The investigation was launched five years after the demonstration and it lasted for nearly six 
years. Meanwhile, those accused of having murdered several demonstrators were put in prison without 
being tried or convicted. All the officers were eventually acquitted for lack of evidence. 

We have noticed and underlined some important details of the investigation: the bullets 
removed from the victims' bodies did not belong to the Romanian army; the investigators used physical 
and mental abuse against the accused; the conclusion of innocence made by several commissions in 
charge with checking up on administrative detainees were not taken into account. 

Moreover, the officers’ release brought along the end of the investigation, which points out the 
lack of a minimal interest in finding the real guilty of the crimes committed during the demonstration in 
February 1945. 


Etichete: anchetă, demonstrații, Securitate, ofițeri, februarie 1945 
Keywords: investigation, demonstration, Securitate, officers, February 1945 


Sâmbătă, 24 februarie 1945, cetățenii Capitalei şi ai judeţului Ilfov au fost 
convocați în Piaţa Națiunii, cu scopul de a manifesta „pentru izgonirea de la cârma țării 
a clicii trădătoare în cap cu Rădescu, Maniu, pentru un guvern al Frontului Naţional 
Democrat” !. Motivația: „Generalul Rădescu, Maniu, Ilie Lazăr, în cârdăşie cu resturile 
fasciste, împing Patria noastră spre un nou dezastru. Aceşti dușmani ai poporului, vor 
să reintroducă un regim dictatorial după chipul regimului nefast şi sângeros al călăului 
Antonescu”2. 

A doua zi, pe prima pagină a ziarului „Scânteia” se tipărea, cu litere mari, Câ/ău/ 
Rădescu a organizat ieri un sângeros masacru în Piaţa Palatului, iar articolul de fond se intitula 
O uriaşă manifestaţie împotriva fascismului de peste 600.000 cerăteni pasnici şi disciplinati, atacată 
cu salve de mitralieră din clădirea Ministerului de Interne şi a Palatului Regal. Zeci de muncitori 
patrioți răniți. Numele celor asasinati. Indignarea populației a ajuns la culme. Purtarea eroică a 
cefătenilor în Piata Palatului. Miron Constantinescu, în editorialul din aceeaşi zi, afirma: 
„Rădescu şi banda sa trebuie să fie demis şi trimis în fața 'Tribunalelor Poporului, să 
răspundă pentru masacrele comise împotriva națiunii, pentru crimele sale. Menţinerea 
sa la cârma statului ar agrava cu fiecare zi care ar trece situația României, menţinerea sa 
reprezintă un pericol pentru poporul român. Țara cere un guvern al Frontului Naţional 
Democrat, care să scoată România din grava situație în care se găsește de pe urma 


1 „Scânteia”, anul II, nr. 148, vineri, 23 februarie 1945, p. 1. 
2 Ibidem. 

acțiunilor provocatoare ajle] bandelor fasciste conduse de Rădescu, Negulescu, Maniu. 
Pentru salvarea României, la luptă fără şovăială şi fără cruțare. Moarte fasciştilor!”'5. 

Acuzele au continuat până când generalul Rădescu a demisionat şi, la 6 martie, 
s-a format guvernul condus de dr. Petru Groza. În articolul Peru pământ și libertate, 
publicat la 2 martie 1945, Silviu Brucan amintea numele a cinci persoane ucise în Piaţa 
Palatului („străfulgerați de focul ucigător al mitralierelor, pe caldarâmul înroşit de sânge 
al Pieței Palatului Regal’): Miu Mircea, Banu Gheorghe, Dogaru Gheorghe, Voicu 
Stănescu şi Heilpern Iulius. 

La mai bine de 5 ani de la această manifestaţie, Direcţia Generală a Securităţii 
Poporului declanșează o anchetă asupra celor considerați vinovaţi de uciderea mai 
multor demonstranți. După aproape 6 ani de cercetări, timp în care dosarul deschis de 
Securitate a fost preluat de Procuratura Generală şi finalizat de Procuratura Militară, 
concluzia a fost tranșantă: ofițerii care au comandat trupele acuzate că au tras în plin în 
manifestanți au fost achitaţi din lipsă de probe. Pentru a se ajunge la acest verdict a fost 
nevoie de sute de interogatorii, de declaraţiile a zeci de martori, de probe culese din cele 
mai diverse surse şi, mai ales, de mai bine de cinci ani de deținere administrativă a celor 
învinuiți inițial că „au luat parte activă la înăbuşirea sângeroasă a manifestaţiei 
muncitorilor din 24 februarie 19455. 

În ciuda acestei decizii a Procuraturii Militare, punctul de vedere oficial asupra 
manifestației din 24 februarie 1945 a rămas neschimbat, falsificarea istoriei menținându- 
se până la eliminarea regimului politic totalitare. Abia după 1990 în România au putut 


3 Idem, nr. 151, luni, 26 februarie 1945, p. 1. 

+ Idem, Anul II, nr. 155, vineri, 2 martie 1945, p. 1. 

5 A.C.N.S.A.S., fond Penal, dosar nr. 769, vol. 1, f. 273. 

* Transcriem un citat mai amplu din capitolul „Răsturnarea ultimului guvern cu majoritate 
burgheză”, din volumul editat sub egida Institutului de Studii Istorice şi Social-Politice de pe 
lângă C.C. al P.C.R., autori: Ion Alexandrescu, Mihai Fătu, Ştefan Lache, Paraschiva Nichita, 
Gheorghe "Ţuţui, Gheorghe Zaharia, 6 martie 1945. Masele populare — forta hotărâtoare în instaurarea 
puterii revoluționar-democratice a muncitorilor şi țăranilor, Bucureşti, Editura Politică, 1982 (p. 246-247): 
„Pentru a grăbi răsturnarea guvernului, forțele democrate în frunte cu P.C.R. au intensificat 
acţiunile lor politice de masă. Demascarea reacţiunii prin presă şi adunări publice a luat o mare 
amploare. «Nu depunem armele până când nu pleacă Rădescu» - era cuvântul de ordine al 
forțelor revoluţionare. În ultima decadă a lui februarie şi la începutul lui martie 1945 efervescența 
revoluţionară a atins punctul culminant. (...) În ziua de 24 februarie, stabilită de F.N.D. ca zi de 
demonstraţie generală pentru un nou guvern, în principalele orașe ale țării (Bucureşti, Craiova, 
Timișoara, lași, Bacău, Braşov, Tg. Mureş, Sf. Gheorghe, Caracal ş.a.) au avut loc impunătoare 
adunări populare şi demonstraţii de stradă, în care s-a cerut cu insistență instaurarea unui guvern 
F.N.D. In Bucureşti, sute de mii de cetățeni s-au adunat în Piaţa Națiunii (azi Piaţa Unirii) şi de 
aici au demonstrat pe străzile oraşului până în Piaţa Palatului. Din clădirile Prefecturii poliţiei şi 
Ministerului de Interne s-au tras focuri de armă împotriva demonstranților. Iniţial, miile de 
manifestanți au rămas pe loc. Când împuşcăturile s-au repetat, mulțimea s-a retras pe străzi 
lăturalnice, iar după încetarea lor a revenit în Piaţa Palatului. Aici, de pe tribuna improvizată pe 
platforma unui camion, au vorbit cadre de conducere ale P.C.R. și P.S.D. În numele P.C.R., 
Lucrețiu Pătrășcanu spunea: «Noi am plecat să demonstrăm pașnic, dar am fost întâmpinați cu 
focuri de arme. Suntem provocaţi... Indemnul nostru: fiecare din noi să se considere de astăzi 
înainte un soldat, pentru ca să înfăptuim prin forța noastră, a maselor populare, adevăratul 

apărea o serie de articole şi volume, în care „manifestația pașnică a muncitorilor din 24 
februarie 1945” a fost prezentată în adevăratul său scop, adică punctul culminant al 
propagandei pentru instalarea unui guvern controlat de comuniști, iar „reprimarea sa 
sângeroasă” de către „călăul Rădescu”, drept o încercare legală de a apăra ordinea în 
stat. Este vorba, în primul rând, de studiile dedicate problemei de către Dinu C. 
Giurescu, pe baza documentelor studiate de Domnia-sa în arhivele americane”, apoi de 
documentele descoperite în arhiva fostei poliții politice, în special de referatul întocmit 
de procurorul militar Florea Olteanu, cel care a supravegheat în acea zi acțiunile 
trupelor care păzeau Ministerul Afacerilor Interne (manifestaţia organizată de Frontul 
Naţional Democrat s-a desfăşurat în Piaţa Palatului, în fața Ministerului de Interne)8. 


Manifestaţia din ziua de 24 februarie 1945 

Sâmbătă, 24 februarie 1945, la orele 14, în Piaţa Națiunii a început o 
manifestaţie convocată de F.N.D. cu scopul de a cere demisia guvernului condus de 
generalul Nicolae Rădescu şi instaurarea unui guvern „cu adevărat democrat”. Un 
document emis a doua zi de Prefectura Poliţiei Capitalei face un rezumat succint al 
desfăşurării manifestației: „In Piaţa Națiunii, pe la orele 15, au luat cuvântul D-nii Prof. 
Bagdasar, Popovici, din partea tineretului progresist, Anton Alexandrescu, preot 
Moşoia, un reprezentant al grupului din Prahova, un plugar, un ostaş şi DI. Teohari 
Georgescu”. Oratorii au atacat modul de guvernare al Domnului General Rădescu, 
acuzându-l că acoperă sub scutul său o şleahtă de fascişti şi reacționari. S-a cerut 
manifestanţilor să nu mai aştepte şi să pornească la acțiune pentru răsturnarea 


guvern al F.N.D.». (...) În acea zi au fost uciși în Piaţa Palatului sau au fost răniți grav, murind 
ulterior, mai mulți oameni ai muncii participanţi la demonstraţie: Nicolae Puşcaşu (zidar), 
Gheorghe Dogaru (şofer), Mircea Miu (cizmar), Voicu Stănescu (muncitor necalificat), 
Gheorghe Banu (cioplitor în piatră), Maria Stoica (femeie de serviciu), Ştefan Pal (muncitor de 
calorifer) şi Iulius Halpern (funcţionar particular). Acestora li se adaugă eroii căzuți în aceeaşi zi 
la Craiova şi Caracal, în lupta pentru cucerirea prefecturilor respective”. 

7 Dinu C. Giurescu, Din documentele guvernării generalului Nicolae Rădescu. Evenimentele de la 24 
februarie 1945, în „Arhivele totalitarismului”, anul II, nr. 1-2, 1994, pp. 196-205 şi Guvernarea 
Nicolae Rădescu, Bucureşti, Editura All, 1996, pp. 225-246. 

5 Un sfert de veac de urmărire: documente din dosarele secrete ale generalului Nicolae Rădescu, documente 
selectate şi editate de Monica Grigore, Oana Ionel, Dragoş Marcu, studiu introductiv de 
Gheorghe Onişoru, Bucureşti, Editura Enciclopedică, 2004, pp. 276-280 (originalele rapoartelor 
procurorilor militari care au supravegheat desfăşurarea manifestației, care au fost găsite în 
arhivele americane şi publicate pentru prima dată de Dinu C. Giurescu cu titlul Din documentele 
guvernării generalului Nicolae Rădescu. Evenimentele de la 24 februarie 1945, în „Arhivele 
totalitarismului”, anul II, nr. 1-2, 1994, pp. 196-205). 

9 În ziarul „Scânteia” din 26 februarie 1945 sunt amintiţi toţi cei care au vorbit în Piaţa Națiunii. 
Este vorba despre: prof. Bărbulescu (cel care prezidează adunarea), Anton Alexandrescu (şeful 
grupării desprinse din P.N.Ţ.), tov. Ilovici (reprezentantul muncitorilor din Prahova), Călin 
Popovici (din partea Mişcării Tineretului Progresist), D. Cristescu (naţional-țărănist democrat), 
prietenul Belea Miron (din partea Frontului Plugarilor), părintele Popescu-Moşoaia (din partea 
preoţimii democrate), tov. Stroia (din partea Confederaţiei Generale a Muncii), ostaşul Drunea 
Valeriu (din partea soldaţilor democrați) şi 'Teohari Georgescu („Scânteia”, anul II, nr. 151, luni, 
26 februarie 1945, p. 2). 

guvernului Rădescu”!0. Cel mai vehement a fost 'Teohari Georgescu, fost subsecretar de 
stat la Ministerul Afacerilor Interne, demis de preşedintele Consiliului de Miniştri cu 
numai câteva zile înainte. În cuvântarea sa, „acesta a sfătuit pe DI. General Rădescu să 
nu aştepte ca Naţiunile Unite să-l ia de guler şi să-l dea afară, ci să plece singur. La 
Conferința din Crimeea s-a stabilit că popoarele trebuie să fie conduse de democrați și 
nu de reacționari fascişti. Dacă Dl. General Rădescu face ca Mareșalul Antonescu, să se 
ducă după el”!!. 

S-a cerut apoi celor prezenţi să plece demonstrând către Palatul Regal. 

Documentul Poliţiei continuă: „Ajunşi în Piaţa Palatului, fără nici un incident, 
au început să se maseze pe măsură ce coloanele veneau din urmă. 

Pe la ora 16,30 s-au auzit focuri izolate de armă. 

Unii spun că s-a tras din Blocul Generala, alții din Blocul Ilfov, fără a se putea 
verifica aceasta. 

În acest timp, s-au tras focuri de armă către Palat, Ministerul de Interne şi 
Prefectura Poliției (aripa dinspre Str. Doamnei). 

La această acţiune a manifestanților s-a răspuns cu focuri de armă trase în aer 
de către soldaţii de pază de la Palat şi Ministerul de Interne. 

Manifestanţii, auzind focurile de armă, au început să fugă în toate direcțiile, deşi 
conducătorii căutau să-i oprească. 

Mulţi dintre ei au distrus placardele, păstrând însă beţele, cu care s-au produs 
unele agresiuni (cazul Inspectorului Dumbrăveanu Paul din Ministerul Economiei 
Naţionale lovit de Fucs Hans, comerciant, și Ceauşu Oscar, elev). 

Victime au fost: 4 morți şi 19 răniți. 

Grosul manifestanților s-a împrăștiat, rămânând în Piaţa Palatului un grup de 
cca. 3000, strâns în jurul statuii, majoritatea înarmați cu revolvere. 

In fața acestui grup au luat cuvântul fruntașii fenedişti, protestând contra 
incidentelor şi indicând ca autori pe D-nii General Rădescu şi Iuliu Maniu. 

Pe la ora 18,30 s-a retras din Piaţa Palatului și acest grup, împrăştiindu-se pe 
diverse străzi, în coloane mici și strigând «Jos fasciștii, moarte lor, «Jos Rădescu 
asasinull». 

La ora 20,30 un grup de cca. 3-400 a venit şi a manifestat în fața Palatului Regal 
şi a Ministerului de Interne, strigând «Trăiască Regele!» şi «Trăiască Generalul 
Rădesculy. 

În timpul acestei manifestații, dintr-o maşină s-au tras focuri de armă automată 
asupra manifestanţilor. Maşina a dispărut fără a putea fi identificată. De asemenea, din 
declarațiile celor răniţi reiese că s-a tras şi din Blocul Generala. 

Cu această ocazie, 3 persoane au fost omorâte şi alte 8 rănite. 

Din cercetările făcute la spital, reiese că rănile acelora de la care până în prezent 
s-au extras gloanțele sunt provocate cu arme de calibru mic. Majoritatea au răni uşoare, 
provocate şi din cauza căderilor cu ocazia învălmășelii produse de panică”!?. 


10 A.C.N.S.A.S., fond Documentar, dosar nr. 8865, vol. 4, f. 242. 
11 Thidem. 
12 Ibidem, ff. 242-244. 

Documentul nu reţine faptul că pe parcursul manifestaţiei în oraș, au avut loc o 
serie de incidente şi la Prefectura Poliţiei Capitalei, Cercul Militar Naţional și la Palatul 
Telefoanelor. În Piaţa Palatului, după ce a început să se tragă din mai multe părți, 
grupuri de manifestanți au încercat să pătrundă în repetate rânduri în curtea şi în 
clădirea Ministerului Afacerilor Interne, depăşind pancartele amplasate conform 
ordinului Comandamentului Militar al Capitalei, pe care era scris: „Opriţi, dacă nu se va 
trage în plin, fără alt ordin” !3, iar eforturile procurorului militar şi ale cordoanelor de 
soldaţi de a-i evacua au fost susținute de ostașii din dispozitiv cu salve de foc trase în 
aer. 

Cu câteva zile înainte de 24 februarie 1945, la Comandamentul Militar al 
Capitalei se primiseră informaţii despre manifestația proiectată de F.N.D. Informaţiile 
erau de natură să creeze neliniște: va fi o demonstrație de mari proporţii, manifestanții 
vot încerca să ocupe instituţiile publice și să răstoarne guvernul Rădescu!4. Prin urmare, 
la 22 februarie 1945 la Comandamentul Militar al Capitalei!’ au fost convocați de către 
generalul Iosif Teodorescu (comandantul C.M.C.) şi colonelul Mihai Vasiliu (şeful de 
Stat Major al C.M.C.): generalul Oncica (adjunctul comandantului C.M.C.), colonelul 
Ion Alistar (comandantul Regimentului de jandarmi pedeștri), colonelul loan Rădulescu 
(comandantul Regimentului special de jandarmi), colonelul Marcel Olteanu 
(comandantul Regimentului de gardă călare) şi comandanții părților sedentare de la 
Regimentele 2 Vânători de gardă, 6 Mihai Viteazul, 2 Artilerie şi 2 Artilerie grea!6. S-a 
hotărât întărirea pazei instituţiilor de stat şi în special a Ministerului Afacerilor Interne, 
trupele trimise pe teren respectând Regulamentul serviciului de garnizoană, care 
prevedea că trupele atacate nu pot utiliza din proprie inițiativă focul decât în prezenţa 
procurorului militar și cu somaţiile legale ale acestuia, după care se va deschide foc în 
sus!7. De asemenea, gen. Teodorescu a dat ordin comandanților părților sedentare 
pentru a asigura paza cazărmilor, cu atenţie specială pentru depozitele de armament şi 
muniții !8. 

A doua zi, 23 februarie, a fost convocat la C.M.C. și colonelul Dan Pascu, 
prim-procuror al Curţii Marţiale a Capitalei, căruia i s-a cerut delegarea unor procurori 
la diferite instituții din Capitală, cu sarcina de a „supraveghea atitudinea unităților 


13 Idem, fond Penal, dosar nr. 769, vol. 9, f. 126. 

14 Ibidem, f. 124. 

15 Din decembrie 1944, în subordinea directă a Comandamentului Militar al Capitalei se găseau 
următoarele unităţi şi formațiuni de jandarmi: Inspectoratul General al Jandarmeriei, 
Inspectoratul de Jandarmi Bucureşti, Regimentul de Jandarmi Pedeştri, Depozitul General de 
Materiale, Batalionul Special Jandarmi Bucureşti, Legiunea de Jandarmi Ilfov, Legiunea de 
Jandarmi Bucureşti, Legiunea de Jandarmi C.F.R., Şcoala de Ofiţeri de Jandarmi și Atelierul 
reparaţii auto-moto (Mihalache D. Vasile, Jandarmeria la răspântii sociale 1944-1990, vol. I, 
Bucureşti, Editura Sylvi, 2009, p. 180). 

16 A.C.N.S.A.S., fond Penal, dosar nr. 769, vol. 1, ff. 4-5 şi f. 69. 

17 Ibidem, f. 75. 

18 Ibidem, vol. 2, f. 97. 

militare care fac paza instituțiilor publice, căutând să se evite orice conflict cu 
manifestanţii şi să se supravegheze aplicarea unei stricte legalități”!9. De asemenea, s-a 
întocmit un „Plan de acţiune pentru apărarea şi ordinea internă în Capitală” 20. 

Pentru a supraveghea trupele trimise suplimentar la Ministerul Afacerilor 
Interne a fost desemnat procurorul militar Florea Olteanu, care, după terminarea 
manifestației F.N.D. din Piaţa Palatului, a întocmit un raport amănunțit?! Pe scurt, în 
raport se descria desfăşurarea evenimentelor şi se susținea că asupra manifestanţilor şi a 
trupelor care asigurau paza Ministerului de Interne s-au tras focuri de armă din clădirile 
din jurul Pieței Palatului, iar armata nu a făcut uz de armă decât în momentul în care 
manifestanții au pătruns în curte și atunci numai în aer, pentru intimidare??. 

Încă din acea zi, Comandamentul Militar al Capitalei a declanşat o anchetă 
despre desfăşurarea evenimentelor?5. Aceasta a fost condusă de mr. magistrat T'repcea, 
la Curtea Marţială a Capitalei, iar corpurile delicte, actele de la morgă şi concluziile 
gen. Iosif Teodorescu au fost înaintate Ministerului de Război?%. Imediat după 6 martie 
1945 ancheta părea să continue, colonelul magistrat Dan Pascu fiind chemat la noul 
ministru de Război, generalul Constantin Vasiliu-Rășcanu. Ministrul a cerut raportul lui 
Florea Olteanu, pe care l-a reţinut, spunându-i că-i va comunica deciziile luate?6. Acest 
lucru nu s-a mai întâmplat. 


Ancheta declanşată în 1950 

În prima jumătate a anului 1950, ancheta asupra manifestaţiei din 24 februarie 
1945 din Piaţa Palatului redevine de actualitate. Motivul: denunţul lui Dumitru Ionescu, 
care fusese până la 20 februarie 1945 comandant de gardă la Ministerul Afacerilor 
Interne, iar în ziua manifestaţiei nu avea nici o însărcinare oficială. El afirmă, fără să dea 
amănunte, că armata a tras în muncitorii care manifestau paşnic, din rândul lor fiind 
morți şi răniți”. 

Începe, astfel, cercetarea ofiţerilor comandanţi ai trupelor care asiguraseră paza 
Ministerului Afacerilor Interne. Conform unui referat, nesemnat, au fost arestați: la 17 
aprilie 1950, Constantin-Borundel Ionescu (fost căpitan şi comandant al companiei IV 
din Batalionul special de jandarmi)%, la 20 aprilie Vasile Olteanu (fost căpitan, 
comandantul companiei IX din Batalionul 3 al Regimentului de jandarmi pedeștri, iar în 
februarie 1945 comandantul gărzii permanente a M.A.I)”, la 23 aprilie Alexandru 


19 Ibidem, vol. 1, f. 131. 

20 Ibidem, vol. 2, f. 202. 

21 Vezi nota 8. 

22 Thidem. 

23 A.M.R., fond Microfilme, rola F II-3-234, c. 355. 

24 A.C.N.S.A.S., fond Penal, dosar nr. 769, vol. 1, f. 72. 

25 Thidem, f. 100. 

26 Tbidem, vol. 8, f. 24. 

27 Ibidem, vol. 5, f. 153. 

2% Din aprilie 1945 până în iulie 1946 a fost ofițer la Legiunea de Jandarmi Bacău, când a fost 
trecut în cadru disponibil (Ibidem, vol. 2, f. 40). 

2 După 1945 a devenit contabil la şcoala medie tehnică de prevederi sociale din Bucureşti 
(Ibidem, vol. 1, f. 26). 

Teodorescu (fost căpitan şi comandant al companiei a I-a din Batalionul special de 
jandarmi)%, la 1 iunie Traian Georgescu (fusese maior de jandarmi, comandant de 
batalion la Regimentul de jandarmi pedeștri, iar în ziua manifestaţiei era comandantul 
tuturor trupelor de la MA.) şi la 7 iunie loan Rădulescu (fusese colonel, 
comandantul Batalionului special de jandarmi) 2. 

În ianuarie 1951, erau cercetate în stare de libertate 13 persoane care făcuseră 
parte din dispozitivul organizat de C.M.C. la Ministerul de Interne în ziua de 24 
februarie 1945: Dumitru Ionescu — denunțătorul —, G. Angelescu Nicoleanu, Al. 
Idiceanu, Gh. Babici, Gh. Safciuc, Radu Ştefănescu, I. Neguţ, FI. Tănăsescu, N. Solcan 
şi Haralambie Bejenaru şi câţiva participanţi la demonstraţie (Grigore Chirica, Al. 
Roşianu şi Carol Lehavics)%. 

Ofițerii au fost reținuți şi anchetați de Direcţia Generală a Securității Poporului, 
iar, oficial, ancheta fusese redeschisă deoarece cercetările făcute de Florea Olteanu „au 
avut drept scop muşamalizarea crimelor şi nu scoaterea [lor] la iveală pentru ca vinovaţii 
să-şi primească pedeapsa binemeritată”3%. Trebuie menţionat că reţinerile s-au făcut 
ilegal, fără a fi emise mandate de arestare, şi foştii ofițeri au fost încarcerați la 
penitenciarul Jilava, / secref5. 

Singura propunere a celui care întocmeşte referatul“ este reținerea şi cercetarea 
celorlalți ofițeri care au fost implicați într-un fel sau altul în evenimentele din 24 
februarie 194537: Iosif Teodorescu (fost general şi comandant al C.M.C.), Mihai Vasiliu 
(fost colonel şi şef de Stat Major al C.M.C.), Florea Olteanu (fost locotenent şi 
procurorul militar care a scris acel proces-verbal contestat de anchetă) şi Alexandru 


30 În 1945, după desfiinţarea batalionului, a trecut în cadru disponibil; o perioadă a profesat 
avocatura, iar din mai 1948 a urmat un curs de educaţie politică, după care a fost repartizat la 
Serviciul Cadre din Inspectoratul General al Jandarmeriei; în septembrie-noiembrie 1948 a urmat 
cursul de maiori, apoi a fost repartizat la Biroul Anchete Disciplinare din 1.G.].; în decembrie 
1948 a fost solicitat la Direcţia Generală a Poliţiei pentru a lucra la înființarea Miliției; în perioada 
24 ianuarie 1949-1 aprilie 1950 a fost comandant al Sectorului Central de Miliție; a fost scos din 
Miliție şi, până când a fost arestat (23 aprilie 1950), a fost normator la Ministerul Construcţiilor 
(Ibidem, vol. 4, f£. 65-66). 

31 A fost pensionat în toamna anului 1945, după care s-a retras în comuna Cândești Vale, jud. 
Dâmboviţa. În mai 1946 s-a înscris în organizaţia P.M.R. din comună şi a fost delegat la alegerile 
din noiembrie 1946 din comună. A fost delegat și la alegerile din 1948, dar, la 8 octombrie 1949, 
nu a fost confirmat ca membru de partid, iar acest lucru îl atribuie intrigilor unor reprezentanți ai 
fostelor partide istorice (Ibidem, vol. 6, f. 227). Bănuia că ancheta în care fusese implicat era 
urmarea unui denunț ncîntemeiat (Ibidem, f. 229). 

32 În anul 1946 a fost trecut în cadru disponibil, apoi pensionat (Ibidem, vol. 1, f. 41). 

33 Ibidem, vol. 5, ff. 159-165. 

54 Ibidem, f. 166. 

35 Ibidem, vol. 1, f. 24 (Constantin Borundel Ionescu), ¿bidem, vol. 10, f. 70 (Florea Olteanu). 

3% De fapt, acest „Referat? din 4 ianuarie 1951 era copia fidelă a unuia mai vechi, care nu-l 
satisfăcuse pe Alexandru Nicolschi (adjunctul şefului Direcţiei Generale a Securității Poporului) 
şi pe care acesta pusese următoarea rezoluţie: 75/X11/950 Tov. col. Dulgheru (în acel moment şeful 
Direcţiei a V-a Cercetări Penale din cadrul Direcţiei Generale a Securităţii Poporului — n.n.) Ce fel 
de referat este? N-are concluzii, nici propuneri (Ibidem, vol. 5, f. 177). 

37 Ibidem, £. 168. 

Sidor (fost căpitan şi procurorul militar care fusese trimis suplimentar la M.A.I. atunci 
când la C.M.C. se raportase că în Piaţa Palatului se trăgeau focuri de armă“). 

Până la 27 iulie 1951, dată la care locotenentul-major de Securitate Simon Jac 
semnează un nou „Referat” (o sinteză a anchetei până în acel moment)”, a mai fost 
arestat, la 15 iunie, Florea Olteanu (fost procuror militar la Curtea Marţială a Capitalei, 
care la 24 februarie 1945 a fost desemnat să supravegheze acțiunea soldaţilor de la 
Ministerul Afacerilor Interne)”. Simon Jac propunea arestarea generalului Mihai 
Vasiliu, pentru că, din studiul dosarului său de la contrainformaţii militare, rezulta că 
este „o unealtă a regimului burghez”, destituirea sa din cadrele active ale armatei, 
arestarea și cercetarea în legătură cu manifestația din 24 februarie 194511. 

La 19 august 1951 a fost arestat şi Alexandru Sidor (zis Marinaru), fost căpitan 
magistrat la Curtea Marţială a Capitalei, care, în ziua de 24 februarie 1945, a primit ordin 
de la colonelul magistrat Dan Pascu să meargă la Ministerul Afacerilor Interne pentru a- 
l ajuta pe procurorul Florea Olteanu, în momentul în care erau informaţii că în Piaţa 
Palatului se trăgeau focuri de armă?. 


Desfăşurarea anchetei la Securitate şi Procuratura Generală (1950-1955) 

Obţinerea probelor de către acuzare poate fi urmărită pe etape. 

La primele interogatorii, din anii 1950-1951, foştii ofițeri nu recunosc faptul că 
soldaţii pe care-i comandau au tras în mulțime. 

Primul reţinut, Alexandru Teodorescu, afirmă chiar: „La câteva zile am aflat din 
ziare că în Piaţa Palatului au fost opt victime. Am comentat cu ofițerii şi ne întrebam 
atunci cine să fi tras de s-a produs nenorocirea”. El recunoaște că soldaţii de sub 
comanda sa au tras în aer, după ce manifestanți au pătruns în curtea Ministerului 
Afacerilor Interne, tăsturnând pancartele de avertizare. În sprijinul celor spuse de el, 
Traian Georgescu, comandantul tuturor forțelor care păzeau în acea zi Ministerul de 


38 Ibidem, vol. 1, f. 7. 

59 Ibidem, f. 6. 

4 Ibidem. Sarcina sa era „supravegherea atitudinii unităţilor militare care fac paza instituţiilor 
publice, căutând să evite orice conflict cu manifestanţii şi să supravegheze aplicarea unei stricte 
legalități”, cum avea să declare într-un interogatoriu din 19 februarie 1953, adică respectarea 
regulamentului în ceea ce priveşte eventuala deschidere a focului (Ibidem, f. 131). A rămas la 
Curtea Marţială a Capitalei până la 9 august 1946, avansând până la gradul de maior magistrat. În 
perioada 9 august 1946 — iunie 1947 a fost ofiţer de rezervă în biroul juridic al Apărării 
Patriotice, secţia de invalizi, apoi, până la 15 martie 1949, a fost secretar la Sanatoriul Sf. 
Elisabeta; mutat la Ministerul Muncii, ca gestionar la Spitalul 303 al invalizilor, până la 1 ianuarie 
1950; 1 ianuarie 1950 — 15 septembrie 1950 — profesor de matematică la Şcoala Pedagogică de 
fete din Olteniţa; 15 septembrie 1950 — 15 iunie 1951 — profesor suplinitor la diferite şcoli 
elementare din Capitală (Ibidem, vol. 8, f. 51). „Nu am făcut şi nici nu fac politică”, scria în 
autobiografia făcută în 27 iunie 1951 (Ibidem, 57). 

+1 Ibidem, vol. 5, ff. 175-176. 

42 Ibidem, vol. 1, f. 7. După 1945 a fost funcţionar la Banca de Stat din raionul Pucioasa (Ibidem, f. 
57). 

4 Ibidem, vol. 4, f. 71. 

Interne, a declarat că a controlat cartuşele plutonului comandat de Alexandru 
Teodorescu şi a constatat că se trăsese un singur cartuș de om“. 

Într-una dintre declarațiile date de un alt ofițer participant la evenimente, 
Constantin Borundel Ionescu, acesta afirmă că focuri de armă s-au tras din clădirile care 
delimitau Piaţa Palatului şi, după câteva zile, cazul a fost cercetat de Curtea Marţială a 
Capitalei, iar la autopsia victimelor a auzit că a participat şi un medic militar sovietic. 
Rezultatele depuse la Curtea Marţială erau clare: „victimele au fost lovite cu cartuşe de 
un alt model şi calibru decât cele pe care le avea în dotare compania de sub comanda 
sa”45, În plus, face apel la logica anchetatorilor: dacă soldaţii săi ar fi tras în plin, în 
curtea ministerului ar fi fost un număr extrem de mare de victime, nu numai opt 
persoane, despre care ştie că au murit în acea zi%, 

În legătură cu Borundel Ionescu au fost cercetaţi câţiva soldaţi care fuseseră în 
subordinea sa în acea zi, care, la fel, declară că şeful lor nu a ordonat să se tragă în 
manifestanți. Pe filele cu declarațiile lor este scris cu creionul Negativă. Nu rezultă că 
Borundel a dat ordin să se tragă“. Vedem, foarte clar, direcționarea anchetei. Probabil 
pentru că nu foloseau scopului urmărit (acela de demonstrare a vinovăţiei celor 
cercetaţi), aceste declaraţii nu trebuia luate în calcul. Aşa cum vom vedea, şi în dreptul 
unor declaraţii date de Florea Olteanu era trecut cu creionul Nz. 

Probabil cea mai curajoasă atitudine a fost cea a lui Traian Georgescu. El 
declară, în 1951, că soldaţii au tras în aer la ordinul procurorului Florea Olteanu, când 
manifestanți au forțat intrarea în minister, neproducând vreo victimă. Deşi era absolut 
convins că afirmaţiile sale sunt exacte, declara: „Înţeleg totuşi să-mi asum răspunderea 
dacă se va dovedi că s-a tras în mulţime”%. În plus, semnala unele probleme de logică: 
„Adversarii politici, adică oamenii lui Rădescu, nu eram eu cu jandarmii de aici şi nici nu 
ne puteam transforma în asasini, trăgând în mulțime, când aceasta nu ne-a atacat pe noi 
şi nu ne-a pus în situația de a nu putea executa consemnul ce am primit de la 
Comandamentul Militar al Capitalei. Trebuie să se stabilească cine trăgea din toate 
părţile de au ajuns gloanţele până la oamenii căpitanului 'Teodorescu”* şi „Ca să se fi 
tras în mulțime trebuia să se tragă întâi la picioare şi în manifestanţii din curte, cu care 
noi ne amestecasem în timpul când îi împingeam afară. În plus, d-l colonel Alistar, 
Comandantul regimentului de jandarmi pedeștri, mi-a spus să nu tragem în mulțime 
chiar dacă se va călca consemnul, fapt ce l-am şi făcut”. 

În anul 1950 au fost audiaţi doi martori, dintre participanţii la manifestaţia din 
ziua de 24 februarie 1945, care au fost răniți, primind îngrijiri medicale la Spitalul 
Colțea. Este vorba despre Alexandru Roşianu, interogat la 8 noiembrie 1950, şi Carol 
Lehavics, interogat la 13 noiembrie 1950. Afirmațiile lor sunt imprecise, dar 
anchetatorul nu a insistat pentru clarificarea lor. Roşianu declară că se afla în fața 


+ Ibidem, £. 15. 

+5 Ibidem, vol. 5, f. 214. 

46 Ibidem, f£. 100. 

+! Ibidem, vol. 4, f. 120, 133. 
48 Ibidem, vol. 6, f. 164. 

+ Ibidem, f. 165. 

50 Ibidem, f. 193. 

Palatului Regal când a auzit „împuşcături din urmă”, drept pentru care manifestanții s- 
au împrăştiat, iar la reluarea protestului se trăgea dinspre M.A.I. spre Palat, prilej cu care 
a fost şi el rănitsl. 

Declaraţia lui Carol Lehavics, care era instalator la M.A.I., oferă informații şi 
despre modul în care a fost mobilizat pentru manifestaţie (la sediul sindicatului 
„Constructori”, muncitorii au fost încolonați şi au mers spre Piaţa Națiunii, unde s-a 
ţinut un discurs, apoi s-au îndreptat spre Piaţa Palatului), despre faptul că în fața 
Cercului Militar „s-au tras o serie de focuri de armă, cu scopul de a intimida coloanele 
de manifestanți”, dar coloanele s-au regrupat şi au continuat deplasarea spre Piaţa 
Palatului. Deşi fusese printre manifestanți şi un fel de erou al zilei (fusese rănit de 
„agenții fascistului Rădescu”), Lehavics afirmă că s-au tras focuri de armă de la M.A.I. 
și din alte blocuri, fapt ce a produs o spărtură în rândurile manifestanţilor. Speriaţi, aceştia 
s-au retras înspre minister prin strada Academiei, dar în fața intrării principale în clădire 
s-au tras salve de mitralieră de la etajul I, circa trei în sus, apoi în plin. Cu acest prilej el a 
fost rănit la cap şi apoi dus la Spitalul Colțea pentru a fi pansat*?. Declaraţia sa 
contrazice raportul locotenentului de Securitate Dumitru Căpitănescu, asupra căruia 
vom reveni mai jos, care consemnează faptul că morți au fost numai în Piaţa Palatului, 
nu şi în imediata apropiere a Ministerului de Interne. 

Institutul Medico-Legal Bucureşti, prin adresa nr. 9350, din 23 decembrie 1950, 
semnată de directorul Th. Vasiliu, adresată Direcţiunii Securităţii Capitalei, precizează 
„cauzele de moarte ale celor şase persoane care au fost omorâte în 24 februarie 1945 în 
Piaţa Republicii”54. Este vorba despre Mircea Gh. Miu, Niculae Puşcaşu, Voicu Gh. 
Ştefănescu, Gheorghe Banu, care au decedat din cauza „hemoragiei consecutive rănirii 
prin armă cu foc”, Maria Stoica”, al cărei deces s-a produs din cauza „fracturii craniului 
prin armă cu foc”, şi de Ştefan Pele, care a murit din cauza „fracturii femurului drept”56. 
Documentul nu conţine altceva decât această înşiruire, fără nici o altă explicaţie. Pe 
parcursul derulării anchetei, Institutul Medico-Legal va mai produce câteva documente 
despre moartea unor persoane în ziua de 24 februarie 1945, la cererile repetate ale 
procurorilor, conținând şi alte nume. 

La 22 noiembrie 1951, locotenentul de Securitate Dumitru Căpitănescu 
semnează „Referatul cuprinzând rezultatul cercetărilor efectuate asupra celor reținuți în 
cadrul problemei «24 februarie 1945”. În document se prezintă motivul anchetei: „Din 
materialul informativ înaintat de către D|irecţia] III, a rezultat că în ziua de 24 februarie 
1945, când muncitorii din Capitală cât şi din întreaga ţară, au manifestat împotriva 
guvernului condus de generalul călău Rădescu, un detaşament de jandarmi, în fruntea 
căruia a fost pus la comandă fostul maior Georgescu Traian, precum şi alți ofițeri de 


51 Ibidem, vol. 1, f. 115. 

52 Ibidem, f. 112. 

53 Ibidem, vol. 4, ff. 102-103. 

54 Ibidem, vol. 1, f. 111. 

55 Maria Stoica era servitoare la o familie care locuia în blocul de pe strada Wilson, nr. 17, la 
etajul III, şi a fost rănită accidental, de un glonț care a pătruns printr-o fereastră a imobilului 
(Ibidem, vol. 4, f. 243). 

56 Ibidem, vol. 1, f. 111. 

teapa lui, instalați în clădirea M.A.I., au căutat să înăbușe manifestația muncitorească din 
acea zi, dând ordin unităţii sale să tragă în manifestanți şi astfel să împrăștie muncitorii 
ce manifestau paşnic”. Prin urmare, au fost cinci morți, 12 răniți mai grav şi 14 răniți 
mai uşor”. Erau motive importante pentru reținerea celor considerați vinovaţi de aceste 
crime şi vătămări, adică a ofițerilor comandanți ai trupelor care asigurau paza 
Ministerului de Interne în acea zi, ceea ce s-a şi întâmplat abia 5 ani mai târziu de la data 
manifestaţiei. 

Generalul Iosif Teodorescu, fostul comandant al C.M.C., nu putuse fi anchetat 
propriu-zis, datorită stării de sănătate precare”. loan Rădulescu afirmase că singurele 
persoane decedate erau din rândul participanţilor la manifestaţia din jurul orei 21, în fața 
cinematografului Excelsior“. Traian Georgescu, Alexandru Teodorescu, Constantin 
Borundel Ionescu, Vasile Olteanu şi Alexandru Sidor îşi mențineau, la rându-le, 
declarațiile potrivit cărora au ordonat trupelor din subordine să tragă salve în sus, 
pentru intimidare!. 

Asupra declaraţiilor lui Florea Olteanu s-a insistat mai mult. El fusese 
procurorul militar desemnat în acea zi de Curtea Marţială să supravegheze reacția 
trupelor în timpul manifestaţiei şi întocmise un proces-verbal despre ceea ce se 
petrecuse atunci. În acel document insistase pe faptul că trupa nu a tras focuri de armă 
decât după ce a fost provocată şi atunci numai în aer, pentru intimidare. Mai mult, 
afirmase că focuri de armă s-au tras din clădiri care delimitau Piaţa Palatului 2. 

Conform informaţiilor pe care le-am obținut de la d-na Margareta Olteanu, 
soția lui Florea Olteanu, într-o convorbire purtată în anul 2005, după 6 martie 1945 
procurorul a fost chemat la noul ministru de Război, generalul Constantin Vasiliu- 
Răşcanu, care a afirmat: „Vremurile s-au schimbat. Trebuie să schimbi și dumneata 
procesul-verbal”. Pentru că Olteanu a refuzat, a fost mutat la Constanţa, unde a fost 
atent supravegheat, apoi şi-a dat demisia din procuratură datorită sentințelor hotărâte în 
anumite procese încă înainte ca acestea să înceapă. Cert este că un exemplar din 
procesul-verbal amintit a rămas în posesia lui Florea Olteanu, nefiind descoperit la nici 
una dintre percheziţiile domiciliare, pentru că era ascuns în casa sa, în spatele unei 
oglinzi masive din cristal. Despre acest document familia a aflat abia după 1990, când a 
fost scos din ascunzătoare5. 

Asupra lui Florea Olteanu s-au făcut presiuni pentru a recunoaște că a dat ordin 
trupelor să tragă în manifestanți, referatul din noiembrie 1951 consemnând că, în timpul 


57 Ibidem, vol. 4, f. 84. 

58 Ibidem. 

5 Ibidem, f. 85. Iosif Teodorescu fusese arestat la 20 iunie 1951 şi a scris în zilele următoare 
câteva declaraţii, multe dintre ele neterminate (Ibidem, vol. 9, ff. 120-141). 

60 Ibidem, vol. 4, f. 87. 

61 Ibidem, ff. 90-96. 

62 Vezi Un sfert de veac de urmărire: documente din dosarele secrete ale generalului Nicolae Rădescu, 
documente selectate şi editate de Monica Grigore, Oana Ionel, Dragoş Marcu, studiu introductiv 
de Gheorghe Onişoru, Bucureşti, Editura Enciclopedică, 2004, documentul nr. 151 (pp. 276- 
280). 

63 Vezi Oana Ionel, Dragoş Marcu, Destinul procurorului militar Florea Olteanu, în „Caietele 
INMER”, anul II, nr. 3, iunie 2005, p. 12. 


159 


Oana lonel 


anchetei, a declarat: „la circa 5 minute după începerea manifestaţiei [în Piaţa Palatului — 
n.n.], în momentul când au început să se tragă focuri de armă dinspre fostul Palat şi 
blocul Generala, a dat şi el [Florea Olteanu — n.n.] ordin căpitanului Ionescu Borundel 
să tragă în plin asupra manifestanţilor, ordin pe care acesta l-a executat”. Procurorul, 
care se afla în curtea Ministerului de Interne, a ieşit apoi în Piaţa Palatului şi nu a 
descoperit nici un mort sau rănit, dar a auzit ulterior că ar fi fost 19 morţi şi răniți. Dar 
locotenentul de Securitate consemna și faptul că Florea Olteanu a revenit asupra acestei 
mărturii: „Această declarație a retractat-o, declarând că nu a dat ordin să tragă în plin 
asupra manifestanţilor căpitanului Ionescu Borundel şi că această afirmaţie a făcut-o la 
întâmplare în timpul cercetărilor. Declară că ordinul său a fost de a se deschide focul în 
sus, pentru intimidarea manifestanţilor, care năvăliseră spre poarta de lemn a 
ministerului, aripa nouă, şi forțând-o au intrat înăuntru” 65, 

În plus, nici un alt ofiţer nu recunoaşte că procurorul Olteanu a dat ordin să se 
tragă în plin: „Căpitanul Ionescu Borundel, căruia Olteanu Florea i-a dat ordin să tragă 
în plin, aşa cum arată în declaraţia sa, nici acesta nu recunoaște, cu toate insistentele depuse 
în cercetări [subl.n. 66. 

Pe lângă ofițerii amintiți mai sus, ancheta a stabilit că în acea zi, din unităţile 
care păzeau M.A.I. mai făceau parte şi următorii: lt. Babici Gheorghe (comandant de 
gardă), plut.-maj. Solcan Nicolae, cpt. Ştefănescu Radu (comandant de pluton), plut.- 
maj. Bejenaru Haralambie (din serviciul de escortă a generalului Nicolae Rădescu), lt. 
Neguţ loan (comandant de gardă la M.A.I.) şi mr. de jandarmi Angelescu Nicoleanu 
George (care avusese misiunea să inspecteze gărzile de jandarmi). In legătură cu ei, 
opiniile procurorului erau categorice (şi absurde): „Însăși prezenţa lor la M.A.I. în acea 
zi, precum şi modul conştiincios în care şi-au îndeplinit misiunile, dovedeşte că au fost 
şi rămas slugi fidele ale vechiului regim, contribuind cu toată promptitudinea la 
menţinerea lui pentru a nu fi răsturnat de clasa muncitoare” 67. 

Concluziile referatului nu necesită comentarii: „Din cercetările efectuate asupra 
celor reținuți în cadrul acestei probleme, rezultă că într-adevăr aceştia au fost uneltele 
principale pe care s-a bizuit generalul călău Rădescu în acțiunea lui mârșavă de asasinare 
a muncitorilor, care manifestau în acea zi împotriva politicii sale criminale. 

Începând cu col. Rădulescu I. și terminând cu ultimul ofiţer de jandarmi ales 
pentru acțiunea de înăbuşire a acestei manifestații paşnice, s-a putut constata în decursul 
cercetărilor că au nutrit şi nutresc o ură neîmpăcată regimului actual, ură ce s-a 
manifestat prin atitudinea şi discuţiile purtate cu ei în decursul cercetărilor 

In declaraţiile lor neagă că au tras în popor, susținând că nu au tras decât în sus, 
că în sectorul lor de apărare nu au fost victime, căutând astfel să ascundă mârşavele lor 
crime împotriva muncitorimii ce manifesta paşnic în acea zi. 

Într-adevăr, în sectoarele lor de apărare, adică în curtea Ministerului cât şi la 
intrarea principală, nu au fost victime, dar în fosta Piaţă a Palatului, aşa după cum 
rezultă din însăşi dosarul de cercetări întocmit la acea dată, reiese că pe lângă cei câțiva 


64 A.C.N.S.A.S., fond Penal, dosar nr. 769, vol. 4, f. 98. 
65 Ibidem. 

66 Thidem, f. 99. 

67 Ibidem, ff. 101-102. 

morți dintre cei ce au manifestat seara în favoarea lui Rădescu, au fost morți şi dintre 
muncitorii ce au manifestat în fosta Piaţă a Palatului. 

Deşi pretind că jandarmii de sub comanda lor au tras în sus, totuşi unii dintre 
aceştia au îndreptat armele lor înspre mulțimea din fosta Piaţa Palatului, omorând o 
serie de muncitori, pentru a produce groază şi panică printre ei, cu scopul de a înăbuşi 
manifestația paşnică din acea zi”68, 

Referatul se încheie cu exprimarea regretului că „duşmanii Regimului nostru” 
nu pot fi trimiși în justiție din mai multe motive. În primul rând, pentru că generalul 
Iosif Teodorescu, fostul şef al C.M.C., se afla într-o stare de „totală senilitate”%. În al 
doilea rând, „în ceea ce priveşte pe ceilalți reținuți, nici asupra acestora nu s-au putut 
strânge probe suficiente pentru a putea fi trimişi în justiție, întrucât pretind că au tras în 
sus rafale de intimidare, nerecunoscând că moartea muncitorilor din fosta Piaţa 
Palatului se datorează tragerilor efectuate de unităţile de jandarmi ce le-au avut sub 
comanda lor. Aşa cum s-a arătat în cuprinsul referatului, majoritatea dintre ei au fost pe 
frontul anti-sovietic, în calitate de comandanţi ai unor unități de poliție, a căror sarcină 
principală era să facă poliţie și respectiv arestări împotriva populaţiei de pe teritoriul 
U.R.S.5.”70. (Este vorba, aşadar, despre activitatea profesională anterioară, fără nici o 
legătură cu subiectul anchetei, dar care, în optica sublocotenentului de Securitate, 
constituia o circumstanță agravantă”!.) 

În plus, nu se aprobase arestarea generalului-maior Mihai Vasiliu (care în acel 
moment era comandant al Regiunii a I-a Militare), „fapt ce constituie un motiv în plus 
pentru care întregul grup nu poate fi trimis în justiție”72, 

Prin urmare, referatul se încheia cu următoarele propuneri, care au şi fost 
acceptate: încadrarea în U.M. (unitate de muncă) pentru 24 luni a lui loan Rădulescu, 
Traian Georgescu, Alexandru Teodorescu, Constantin Borundel Ionescu, Vasile 
Olteanu, Alexandru Sidor şi Florea Olteanu, punerea sub supravegherea Direcţiei a V-a 
a lui Radu Ştefănescu, Haralambie Bejenaru, Gheorghe Barbici şi Nicolae Solcan, 
punerea sub supravegherea Direcţiei a Il-a a lui Ion Neguţ şi a lui Gheorghe Angelescu 


68 Ibidem, ff. 102-103. 

© Ibidem, f. 103. 

70 Ibidem. 

71 Al. Teodorescu, interogat în legătură cu participarea sa la cel de-al Doilea Război Mondial pe 
frontul sovietic, a declarat că a fost comandantul Companiei 92 Poliţie în perioada septembrie 
1943-aprilie 1944, dar că nu a participat la luptele cu partizanii şi nu a arestat pe nimeni dintre 
aceştia (Ibidem, vol. 4, ff. 18-19). Borundel Ionescu a fost combatant pe frontul anti-sovietic, în 
calitate de comandant al unei companii de poliţie, pe lângă corpul vânătorilor de munte (Ibidem, 
vol. 5, f. 30). În războiul împotriva U.R.S.S., Vasile Olteanu a comandat o companie de Poliţie 
(Ibidem, vol. 6, f. 11). În septembrie 1941, Florea Olteanu a fost trimis pe front, având gradul de 
sublocotenent, comandant al unui pluton de pionieri în cadrul Batalionului II Pionieri, pe lângă 
Divizia II Infanterie; batalionul său făcea lucrări de deminare, construcții de poduri, şosele și 
posturi de comandă în sectorul ofensiv sau defensiv și a însoțit Divizia în luptele de la Odesa, 
Kirovograd, Harcov, Doneţ, Don și Stalingrad. La 7 octombrie 1942 a fost rănit de o mină, 
evacuat şi internat la Spitalul 303 Bucureşti (Ibidem, vol. 8, f. 56). 

72 Ibidem, vol. 4, f. 104. 

Nicoleanu şi eliberarea lui Iosif Teodorescu”. Securitatea recunoștea, astfel, că nu 
există probe împotriva ofițerilor pentru a fi trimiși în judecată, dar, pe baza unor 
speculații, s-a hotărât condamnarea lor administrativă. 

Cei şapte ofiţeri au fost încadraţi în unități de muncă, pe baza Deciziei M.A.I. 
nr. 29 din 16 ianuarie 1952, pedeapsă majorată cu 36 luni, conform Deciziei M.A.I. nr. 
684/195374, 

Trebuie să insistăm un moment asupra modului în care s-au desfăşurat 
anchetele la D.G.S.P., cu presiunile la care au fost supuși ofițerii reținuți, în măsura în 
care acestea pot fi desprinse din documentele păstrate în dosarul penal din arhiva fostei 
Securități. 

Într-un memoriu din ianuarie 1954, pe care Constantin Borundel Ionescu îl 
adresa „ministrului Securității Statului” din Sanatoriul Penitenciar Tg. Ocna, acesta 
semnalează presiunile la care a fost supus în timpul anchetei de la Securitate. Dacă până 
în august 1951 a fost anchetat de opt ofițeri de Securitate „în mod legal”, în acea lună 
„ultimul anchetator, un domn locotenent-major, făcând uz de amenințări şi 
constrângeri morale şi fizice, ancheta a luat un alt aspect şi s-a terminat dând o 
declarație, cerută de d-l anchetator, prin care arătam, contrar adevărului, că jandarmii de 
sub comanda mea au deschis foc, din ordinul meu, atunci când manifestanții, forțând 
porțile baricadate pe dinăuntru, au pătruns în curtea M.A.I. În legătură cu subsemnatul, 
o atare declaraţie a dat în urma acelorași presiuni şi cpt. magistrat Olteanu Florea, în 
calitate de procuror militar în acea zi de 24 februarie] 1945, arătând că el, în urma 
somaţiunilor făcute, mi-a dat ordin de deschiderea focului; ambele declarațiuni [sunt] 
însă inexacte, obținute în acest sens, astfel fnd necesare la data anchete?” (subl. n.) 5. 

Într-adevăr, la 12 iulie 1951 Florea Olteanu declara că, în momentul în care au 
început să se tragă focuri asupra manifestanților din clădirile care înconjurau Piaţa 
Palatului, i-a dat ordin căpitanului Borundel Ionescu „să se tragă în plin”76. 

Această afirmaţie a procurorului militar a fost consemnată după ce, în mai 
multe declaraţii anterioare, negase că ar fi dat alt ordin decât acela de a se trage în aer, 
pentru intimidare. Este curios că, la 28 iunie 1951, arătase cu lux de amănunte cele 
patru momente în care a comandat deschiderea focului, dar de fiecare dată în aer şi 
numai după ce manifestanți încercaseră să pătrundă în minister”. Cu acest prilej apar 
discrepanțe față de procesul-verbal despre desfăşurarea evenimentelor, pe care l-a 
semnat în seara de 24 februarie 1945, dar şi față de declaraţiile sale anterioare. Astfel, la 
28 iunie, accepta că e posibil ca trupa să fi tras dezorganizat şi în manifestanți, după 
primul său ordin de salvă în aer, dat în momentul în care asupra manifestanților se 


73 Ibidem. A fost eliberat la 15 ianuarie 1952 din cauza stării sale de sănătate (Ibidem, vol. 9, f. 142). 
74 Decizia este aceeaşi pentru toţi. Vezi, de exemplu, pentru Alexandru Teodorescu la Ibidem, vol. 
4, f. 2. 

75 Ibidem, vol. 5, ff. 192-193. 

76 Ibidem, vol. 8, f. 18. 

77 Ibidem, f. 36. 

trăgea din clădirile adiacente Pieței Palatului”8. Nimic despre acest lucru în procesul- 
verbal semnat de procuror în seara de 24 februarie 19457. 

Cu numai câteva zile înainte, la 24 iunie 1951, declarase că primul-ministru, 
generalul Nicolae Rădescu, îi atrăsese „stăruitor atenţia să nu se provoace incidente şi, 
pe cât posibil, să se evite a se trage cu arma”%. În momentul în care au început să se 
tragă focuri de pistol asupra manifestanţilor şi a Ministerului de Interne „din blocul 
Generala şi din blocul ce se află în colț cu străzile Wilson şi Boteanu”, manifestanţii s-au 
adăpostit o parte înspre Athen€ Palace şi alta spre gardul Ministerului de Interne, fără ca 
soldaţii să deschidă foc asupra lor, la ordinul său ori dezorganizat. După încetarea 
focului, a cerut să discute cu Gheorghiu-Dej sau cu Ana Pauker, dar a fost delegat 
Constantin Agiu, care i-a spus că armata a tras şi erau victime în rândul manifestanților. 
Prin urmare, „l-am precizat că focurile trase nu au fost trase de armată, ci de 
provocatori aflați în blocul Generala şi cel de pe Wilson colț cu Boteanu, cerându-i în 
acelaşi timp să mă conducă să văd şi eu pe cei morți şi răniți. D-l Agiu mi-a spus însă că 
morții şi răniții au fost evacuați de manifestanți, i-am atras atenţia că aceştia nu trebuiau 
ridicaţi de la locul incidentelor decât din ordinul meu, care reprezentam autoritatea, şi 
deoarece au fost evacuaţi fără ca eu să-i pot vedea, nu pot să iau act nici de numele și 
nici de starea vreunuia din ei. L-am rugat în continuare să vegheze ca manifestanții să 
nu mai insulte şi să amenințe armata, care nu a tras nici un foc asupra lor şi apoi ne-am 
despărțit, eu revenind în minister, pe schelele clădirii de roșu”8! (partea în construcție a 
M.A.I). A urmat forțarea porţilor din fața ministerului şi pătrunderea unei părți a 
manifestanțţilor în curte, iar pentru că iniţial nu a reuşit evacuarea lor cu cordoanele de 
soldaţi, a ordonat tragerea unei salve în aer. După aceea, a ieşit în Piaţa Palatului, dar nu 
a văzut să fi rămas nici un mort sau rănit&?, Acelaşi scenariu s-a repetat şi cu prilejul 
încercării de pătrundere în minister pe poarta dinspre strada Wilson şi, apoi, dinspre 
Excelsior, când a ordonat salve în aer, care nu s-au soldat, după cele constatate de el, cu 
nici un mort sau rănit. Mai mult, atunci când a respins ultima încercare de a pătrunde 
direct în clădirea ministerului prin ușa dinspre Excelsior, după care manifestanții s-au 
împrăştiat, „un grup care mai rămăsese a fost îndepărtat de o patrulă sovietică”84. 

Această declarație nu a fost pe placul anchetatorilor, pe prima filă fiind trecut 
cu creionul Ny. Probabil că nu trebuia luată în consideraţie în evaluarea probelor. 
Aceeaşi menţiune este făcută şi pe o declaraţie a lui Florea Olteanu în legătură cu 
manifestația de simpatie pentru Rege şi primul-ministru din seara aceleiași zile. Dar, 
aşa cum am precizat deja, ancheta trebuia să condamne pe ofițerii vinovaţi de moartea 


78 Ibidem. 

79 Un sfert de veac de urmărire: documente din dosarele secrete ale generalului Nicolae Rădescu, documente 
selectate şi editate de Monica Grigore, Oana Ionel, Dragoş Marcu, studiu introductiv de 
Gheorghe Onişoru, Bucureşti, Editura Enciclopedică, 2004, pp. 276-280. 

80 A.C.N.S.A.S., fond Penal, dosar nr. 769, vol. 8, f. 71. 

81 Ibidem, £. 72. 

82 Tbidem. 

53 Ibidem. 

54 Ibidem, £. 73. 

85 Ibidem, £. 76. 

celor care manifestaseră împotriva guvernului Rădescu şi pentru instalarea unui guvern 
E.N.D., nu pe cei care susțineau pe şeful statului şi pe cel al Consiliului de Miniștri. 

La următorul interogatoriu, din 26 iunie 1951, Florea Olteanu declară: 

„„1) Cele arătate de mine în declarațiile date până în prezent cuprind numai şi 
numai adevărul asupra manifestației din 24 februarie 1945. 

2) Sunt gata să suport orice sancţiuni fie fizice, fie juridice (penale) dacă se va 
dovedi ulterior că cele declarate de mine nu au corespuns adevărului şi că prin aceasta 
am derutat şi am încetinit bunul mers al cercetărilor” 86, 

În ceea ce-l priveşte pe Florea Olteanu, în dosarul de anchetă s-au păstrat două 
note informative furnizate de un tovarăș de celulă. Într-o primă asemenea notă, se 
arătau comentariile lui Florea Olteanu despre desfăşurarea manifestaţiei din 24 februarie 
1945: soldaţii au tras numai în aer, dar din blocul Generala şi din alte clădiri s-a tras în 
plin în manifestanți, din fericire, soldaţii au ascultat ordinele procurorului şi astfel „s-a 
evitat un măcel uriaş”; după retragerea manifestanților ar fi rămas în piață „19 morți, 
dintre care numai vreo patru împuşcaţi, restul striviți în picioare de mulțime în 
momentul fugii”; la morgă, din corpurile victimelor s-au extras cartuşe de pistol de 6,35 
şi 7,65 mm, ceea ce demonstrează că focurile nu au fost trase de soldați, care aveau 
arme militare; „nu va face nimic pe placul ofițerilor anchetatori, pentru că el cunoaşte 
metodele ce voiesc a le întrebuința cu el, pentru a-l face să vorbească ceea ce au 
nevoie” 37, 

O altă notă a aceluiași informator din celulă, datată 28 iunie 1951, face un fel de 
bilanț al discuțiilor cu Florea Olteanu. Acesta afirmase că, fiind bun român, „a 
întâmpinat şi oprit masele comuniste de a provoca rău țării şi guvernului Rădescu, pe 
care fruntașii comunişti vroiau cu orice preț a-l dărâma”, că „fruntașii comunişti au 
instalat din timp în blocurile Wilson şi Generala mai mulți provocatori înarmați cu 
pistoale, care au avut ordinul de a trage în manifestanți, rămânând ca mai apoi, pentru 
opinia publică, aceşti morți să fie aruncați în spatele lui Rădescu, pentru a-l 
compromite” şi că procesul-verbal care constatase calibrul gloanțelor extrase din 
corpurile victimelor a fost semnat de toți delegații partidelor de atunci, „motiv pentru 
care nu se poate arunca vina lui Rădescu pentru crimele comise”. Totuşi, după câteva 
zile de „anchetă serioasă”, informatorul subliniază că Olteanu a revenit asupra unor 
detalii, ca, de exemplu, că de gloanţe de pistol fuseseră ucise doar victimele din seara 
zilei de 24 februarie 1945% sau că nu poate fi sigur că jandarmii au tras numai în aer şi 
nu în mulțime”. Faţă de prima notă informativă, de această dată „interlocutorul” 
fostului procuror militar susține că l-a sfătuit „să spună adevărul, pentru că Securitatea 
nu l-ar fi arestat dacă nu ar fi avut probe împotriva sa”, ceea ce, în opinia lui, s-a şi 


86 Ibidem, f. 55. 

87 Ibidem, f£. 60. 

88 Ibidem, £. 61. 

839 În toate documentele și declarațiile martorilor despre manifestația din seara zilei de 24 
februarie 1945 se precizează că asupra demonstranților s-au tras rafale de armă automată. 

9% A.C.N.S.A.S., fond Penal, dosar nr. 769, vol. 8, f. 62. 

întâmplat la ancheta din 27 iunie, când „a recunoscut că jandarmii au tras în 
manifestanți şi au murit 19 persoane, iar 27 [au fost] rănite”. 

La 24 iulie 1952, a fost arestat şi generalul-maior Mihai Vasiliu, care, în 
februarie 1945, era colonel, şeful Statului Major al C.M.C., iar până în mai 1952 fusese 
comandantul Regiunii a II-a Militare”. El declară că, datorită atribuţiilor de serviciu, a 
fost cel care, cu câteva zile înainte de manifestaţie, a convocat la C.M.C. pe şefii 
regimentelor din Bucureşti, pentru a se hotări modul în care trebuia să se preîntâmpine 
eventuala încercare de ocupare a instituțiilor publice de către manifestanți. În ziua de 24 
februarie 1945 a rămas în localul Comandamentului. 

La interogatoriul din 31 iulie 1952, Mihai Vasiliu explică sarcinile 
Comandamentului Militar al Capitalei: „atribuţiuni de comandament asupra tuturor 
trupelor şi serviciilor de pe teritoriul garnizoanei Bucureşti, idem de instrucție şi 
disciplină, îi revenea şi paza şi ordinea în Capitală, pentru care colabora cu Prefectura 
Poliției Capitalei. În cadrul măsurilor de ordine avea atribuțiuni de a aproba întruniri 
publice şi diferite alte manifestări de masă. Elibera autorizații de port armă și munițiuni 
și pentru aparatele de radio. Pentru acestea colabora şi cu Comandamentul II Teritorial. 
În legătură cu apărarea pasivă, organiza apărarea antiaeriană a oraşului București. 
Organiza paza stabilimentelor importante care aveau comandanți militari şi câte o mică 
gardă. 

După eliberarea oraşului Bucureşti de către Armatele Sovietice Eliberatoare, [i- 
a] revenit în plus şi sarcina de a ţine în permanent legătura cu Comandamentul Militar 
Sovietic al orașului Bucureşti, a face împreună cu acesta paza şi ordinea în oraș şi a pune 
la dispoziţia acestuia toate datele şi scriptele necesare relativ la evidenţa efectivelor, 
armamentului, munițiunilor, vehiculelor, atât cele aflate asupra armatei, cât şi cele aflate 
asupra populaţiei civile, care interesau apărarea țării”. 

In ceea ce priveşte asigurarea ordinii şi pazei, fostul şef al Statului Major al 
C.M.C. menţiona următoarele: „După plecarea comandamentelor şi trupelor 
combatante pe front, au rămas în Capitală părţile sedentare, acestea au continuat a 
aplica planurile de alarmă anterioare, cu efectivele ce le-au rămas. Pentru ordine se 
dispunea de Comenduirea Pieței București şi de Batalionul de Jandarmi Pază, care 
lucrau şi cu Prefectura Poliţiei Capitalei. Aceste batalioane aveau fiecare câte un sector 
al lor, în mijlocul căruia erau cazate şi executau patrulări prin oraş, în special noaptea, 
având câte o mică unitate de rezervă la sediul circumscripției polițienești. În plus, 
Prefectura Poliției Capitalei dispunea de un regiment de jandarmi pedeștri. Chestiunile 


91 Ibidem. 

%2 Ibidem, vol. 9, f. 95. Ancheta i-a cerut informaţii despre cariera sa, constatând că în anul 1933 
era căpitan, comandant al Diviziei 21 Infanterie din Galaţi, apoi şeful Biroului 2 Informaţii, dar 
nu a avut nici o implicare în acţiunile de înăbușire a mişcărilor muncitoreşti din Galaţi după 
evenimentele de la Griviţa din același an (Ibidem, vol. 1, ff. 78-79). A participat și la cel de-al 
Doilea Război Mondial în calitate de combatant, în aprilie 1944 fiind la Ialta (Ibidem, ff. 80-81). 
În plus, afirmă că despre activitatea lui poate da referințe Emil Bodnăraș, că a fost şef de Stat 
Major la C.M.C. în subordinea a doi comandanți, iar până în 1952 a primit misiuni importante la 
marile comandamente şi nu a făcut nimic împotriva clasei muncitoare (Ibidem, vol. 2, f. 101). 

95 Ibidem, vol. 9, f. 115. 

de ordin juridic se executau de către Curtea Marţială Bucureşti, care se afla direct în 
subordinele Comandamentului Militar al Capitalei, fără legătură cu Statul Major”. 

După 23 august 1944, „când în timpul manifestaţiilor reieşeau evident 
revendicări de ordin politic, Comandamentul [Militar al Capitalei], din ordinul M.A.I. şi 
Ministerul de Război, a întărit efectivul gărzilor la M.A.I., Telefoane, Poştă, Radio şi 
Banca Naţională. Consemnul acestor gărzi era cel prevăzut de regulamentul serviciului 
în garnizoană”%. Pentru intervenţia jandarmilor „nu era întocmit un plan, ci urma ca în 
caz de dezordine să se intervină în raport cu situația. Comandamentul Militar nu a 
cunoscut întotdeauna, decât în unele ocazii, când se vor produce manifestații, locul de 
adunare, itinerariul etc. Toate efectivele trupelor şi ale gărzilor, oricât de mici erau ele, 
erau zilnic raportate organelor sovietice de control. Modificări cât de mici, erau 
raportate imediat”%. 

Aşadar, modul în care a acționat Comandamentul Militar al Capitalei în ziua de 
24 februarie 1945 nu putea fi considerat excepţional. 

In mărturia din 5 august 1952, dată locotenentului-major de Securitate Gavrilă 
Lupan, Mihai Vasiliu povestește ceea ce ştia despre desfăşurarea anchetei asupra 
evenimentelor din 24 februarie 1945: „Ancheta făcută în acel timp a arătat că o coloană 
s-ar fi apropiat de una din intrări şi că pentru a o intimida s-au tras câteva salve în aer, 
această acțiune o socotesc ca nelalocul ei şi periculoasă, deoarece putea duce la 
îndârjirea maselor, iar pe de altă parte, gloanţele în cădere puteau produce răni. De 
asemenea, focurile care s-au tras de sentinele de la fostul Palat Regal, pentru motivul că 
o coloană s-ar fi apropiat de gardul de lemn, ar fi putut produce incidente și, ca urmare, 
şi acest lucru a fost o greşeală. 

De la Ministerul de Interne s-a comunicat că s-a tras din blocul de vizavi clădirii 
M.A.I. Nu este exclusă posibilitatea ca să fi venit gloanţe şi din direcția Palatului. 

Tot din anchetă a rezultat că s-au tras focuri şi în mijlocul pieţei. Gloanţele 
extrase de la răniți şi morți, predate de spitale şi morgă, au fost gloanţe de revolver. 

Ancheta nu a putut stabili cine a tras din interiorul unei maşini care a trecut în 
mare viteză pe strada Regală şi care, de asemenea, a produs victime. 

Convingerea mea a fost şi este că s-a montat o acțiune criminală cu agenți 
provocatori înarmaţi din rândurile partidelor reacționare, cu scopul de a se crea impresia 
că se atacă M.A.I., iar armata să reacționeze violent şi să producă măcel în rândurile 
muncitorilor. Chiar gloanţele care s-au tras asupra aripii unde se afla în acel moment 
Rădescu pot fi datorate tot unei asemenea înscenări”””. 

Şi în cazul lui Mihai Vasiliu, Securitatea a luat decizia internării administrative, 
fiind încarcerat la Colonia de Muncă Cavnic în ziua de 9 decembrie 1952%. 

Pe parcursul anului 1952, în afară de arestarea şi anchetarea lui Mihai Vasiliu, 
ceilalți ofițeri nu au mai fost anchetați decât la începutul lunii decembrie, de către 
sublocotenentul de Securitate Leon Mureşan, care se pare că a mers la Coloniile de 


94 Ibidem, £. 116. 

95 Ibidem. 

%6 Ibidem, £. 117. 

97 Ibidem, f. 113. 

9% Ibidem, vol. 1, f. 307. 

Muncă unde erau deţinuţi administrativ pentru a le lua noi declarații. De această dată, 
ofițerii recunosc, din nou, faptele imputate, adică deschiderea focului în plin asupra 
manifestanţilor”. Noul anchetator întocmește un proces-verbal, de fapt o nouă 
„sinteză” a declaraţiilor ofițerilor arestați, în optica sa vinovaţi de „crime împotriva 
umanităţii prin reprimarea sângeroasă a manifestației muncitoreşti ce a avut loc la 24 
februarie 194510, După arestarea lui Mihai Vasiliu, anchetatorul a insistat asupra 
presupusului ordin de reprimare a manifestanților, pentru că, pentru condamnarea 
ofițerilor, era nevoie de probe: premeditare, ordine scrise etc. Astfel, procesul-verbal 
reţine că fostul procuror militar Florea Olteanu „a primit printr-un curier un ordin de la 
Vasiliu Mihai, pe atunci colonel şi şef de Stat Major al C.M.C., care îi spunea că, întrucât 
din informaţii muncitorii vor căuta să ocupe M.A.I., să deschidă foc împotriva acestora. 
După ce a primit aceste instrucțiuni, Olteanu Florea s-a dus la Rădescu, care i-a spus să 
execute întocmai ordinul şi să-l țină la curent, apoi a făcut cunoscut aceste instrucțiuni 
lui Rădulescu Ion, Georgescu Traian, Olteanu Vasile, Ionescu Borundel şi Teodorescu 
Alexandru. În timpul manifestaţiei, arată Olteanu Florea, la ordinul său, cei arătați mai 
sus au deschis foc împotriva mulțimii din rândul cărora au fost morţi şi răniți” 101, 

La ultimul interogatoriu din această etapă, cel din 13 decembrie 1952, Mihai 
Vasiliu dăduse câteva răspunsuri contradictorii: întrebat dacă armata a deschis foc, 
răspunde că a tras în sus; dacă au fost victime — da, morți şi răniți, au respectat trupele 
Anexa A din Regulamentul serviciului pe garnizoană, invocat ca bază legală a acțiunilor 
armatei — nu, au tras fără somaţiile legale; a fost o acțiune premeditată — acţiunea din 24 
februarie a fost organizată cu câteva zile înainte, dar nu s-au prevăzut evenimentele care 
au avut loc!%2. 

La 13 februarie 1953, ofițerii au fost transferați de la coloniile de muncă în care 
erau deținuți la penitenciarul Jilava, pentru a fi „la dispoziția Procuraturii Generale” 103, 
cu excepţia lui Alexandru Sidor, care fusese eliberat de la Colonia de Muncă Bicaz la 6 
ianuarie 1953, conform deciziei Comisiei Speciale de verificare a internaților şi 
deţinuţilor contrarevoluţionari, fiind grav bolnav!0. Este momentul în care ancheta a 
fost preluată de la D.S.S. de Procuratura Generală a R.P.R. La 19 februarie 1953, la 
Penitenciarul Jilava, au fost reanchetați doar patru din cei şapte ofițeri arestați 
(Constantin Borundel Ionescu, Ion Rădulescu, Florea Olteanu și Vasile Olteanu) 15. Cu 
acest prilej, Constantin Borundel Ionescu afirmă că unii soldați din subordinea sa au 
tras fără ordinul lui, dar numai în aer, antrenați de focurile trase din celelalte părți ale 
Pieței Palatului!%. Consideră că a fost vorba despre un act de indisciplină, dar că nimeni 
nu a tras în manifestanți. 


99 Ibidem, ff. 11-81. 

100 Thidem, f. 1. 

101 Ibidem, f. 6. 

102 Thidem, f. 76v. 

103 Ibidem, vol. 5, f. 193. 

104 Ibidem, vol. 9, f. 2. 

105 Ibidem, vol. 1, ff. 127-132. 
106 Ibidem, f. 128. 

Ion Rădulescu a susţinut că întreaga comandă a trupelor aduse la M.A.I. fusese 
trecută maiorului Traian Georgescu şi el nu a mai avut nici un rol în desfăşurarea 
evenimentelor. Într-adevăr, s-a aflat în acea zi în clădirea Ministerului de Interne, unde 
avea un birou, dar a lucrat ca într-o zi obişnuită!0!. Aceste afirmaţii au fost susținute şi 
de procurorul Florea Olteanu!%8. 

Florea Olteanu admite că s-a tras şi din Ministerul de Interne, după ce focurile 
au fost deschise din blocul Generala şi din blocul din colțul străzilor Wilson şi Boteanu, 
continuate dinspre Palatul Regal. Dă de înţeles că direct asupra manifestanţilor s-a tras 
numai din blocurile adiacente Pieței Palatului, pentru că a cerut Parchetului Militar al 
Capitalei să trimită doi procurori, care să-l ajute să percheziționeze aceste blocuri, ceea 
ce s-a şi întâmplat, fără a fi descoperit armament!W, A verificat în piață dacă existau 
persoane rănite sau decedate, dar nu a văzut pe nimeni: „Explicaţia faptului că, deşi 
asupra manifestanţilor E.N.D-ului s-a tras un foc intens din mai multe părți şi totuşi nu 
a murit nici un om, iar asupra manifestanţilor adversari ai E.N.D-ului s-a tras dintr-o 
singură maşină de lux şi totuşi au căzut zece morți și 20 răniți, cred că este că focurile 
trase de demonstranții de seară s-au îndreptat direct asupra lor. Incontestabil că pentru 
a trage asupra demonstranţilor F.N.D-ului fără excepţie în aer, trebuia să existe o 
disciplină sau explicația faptului că românul nu vrea să omoare omul. Persoana acelora 
care au tras asupra demonstranţilor de seară pentru constatarea faptului dacă sunt sau 
nu morți şi răniți pentru moment nu mă interesa” 110, 

În aceeaşi zi, 19 februarie 1953, se emite o „Ordonanţă” pentru continuarea 
cercetărilor!!!, prin care se cerea unor instituţii ale statului trimiterea de noi probe. Era 
vorba despre Sfatul Popular al Capitalei, căruia i se solicita trimiterea extraselor din 
registrul stării civile despre „toate cazurile de moarte violentă înregistrate pe 24 
februarie 1945”, Ministerul Sănătăţii, care trebuia să facă o circulară către toate spitalele 
din Capitală prin care să ceară raportarea cazurilor „de internări a persoanelor care au 
fost rănite cu arme de foc sau arme albe la 24 februarie 1945 şi dacă în urma acestor 
tăniri au decedat unele persoane”, Comandamentul Militar al Capitalei să trimită copiile 
„ordinelor date în vederea înăbuşirii demonstrațiilor din 24 februarie 1945 şi indicarea 
unităților care au făcut paza Palatului Regal şi numele ofițerilor de comandă”, Direcţia 
Procuraturilor Militare să trimită de la Procuratura Militară a Capitalei procesele-verbale 
încheiate în 24 februarie 1945 de procurorul militar Florea Olteanu şi de Alexandru 
Sidor!12; Biroul de Evidenţă a Populaţiei din Miliția Capitalei trebuia să trimită „lista 
locuitorilor din Palatul Societății de Asigurări Generala de pe Calea Victoriei (din 
apropierea Palatului Regal) şi a locuitorilor de peste drum (la colțul străzilor Wilson şi 
Boteanu)”, se făcea o revenire a solicitării către Institutul Medico-Legal, pentru a 


107 Ibidem, f. 130. 

108 Tbidem, f. 131. 

109 Thidem. 

110 Tbidem, f. 134. 

111 Ibidem, f. 126. 

112 Nicăieri nu se aminteşte că Alexandru Sidor ar fi întocmit un proces-verbal. 

comunica „numele cadavrelor depuse la 24 februarie 1945 sau imediat după, decedați de 
moarte violentă, provocate de arme de foc sau arme albe”115. 

Interesante sunt solicitările pentru furnizarea de materiale către două instituții 
create de Partidul Comunist pentru a sluji propagandei sale și care nu aveau nici o 
legătură cu producerea de probe într-o acțiune penală: Institutul de Istorie al P.M.R. şi 
ziarul „Scânteia”. Institutului amintit i se cereau relații asupra victimelor care au căzut 
cu ocazia „luptelor de la 24 februarie 1945” şi informaţii despre discursurile generalului 
Rădescu şi activitatea sa din străinătate „îndreptată pentru a determina puterile 
imperialiste să atace cu forțe armate țara noastră”, iar oficiosului comunist copii ale 
numerelor tipărite în zilele imediat următoare lui 24 februarie, care prezentau 
manifestația organizată de E.N.D.114. 

Rezultatul acestor demersuri a fost puţin satisfăcător. La nici o lună de la 
solicitare, Institutului Medico-Legal Bucureşti trimitea o listă cu numele cadavrelor 
aduse la institut în perioada 24-28 februarie 1945, „decedați prin armă cu foc”. Ea 
cuprindea opt nume: Liviu Sabetai, Mircea Gh. Miu, Nicolae Puşcaşu, Voicu Gh. 
Ştefănescu, Nicolae Boghiceanu, Gheorghe Banu, Iulius Heilpern şi Gheorghe 
Dogaru!f5. 

La 30 martie, Sfatul Popular al Capitalei trimitea Procuraturii Generale a R.P.R., 
Direcţia Instrucțiunii Penale şi de Supraveghere a Activităţii de Urmărire Penală a 
Organelor Miliției două extrase de deces înregistrate la Raionul Griviţa Roşie (pe 
numele lui Nicolae Ciulea — soldat în Regimentul de Voluntari „Iuliu Maniu”, „adus 
mort la Spitalul Militar Regina Elisabeta”116 — şi un copil de trupă neidentificat — „adus 
mort la Spitalul Militar Regina Elisabeta”117). În plus, adresa menţiona că „la Oficiile de 
Stare Civilă ale Raioanelor: I.V. Stalin, Tudor Vladimirescu şi N. Bălcescu nu au fost 
înregistrate astfel de cazuri de moarte violentă” 118, 

Peste câteva zile (adică la 3 aprilie 1953), aceeaşi instituţie trimitea numele 
persoanelor „care au fost rănite cu arme de foc sau arme albe în ziua de 24 februarie 
1945, internate şi tratate în unele spitale din Capitală”, ordonate în funcţie de spitalele la 
care au fost tratate. La „Spitalul I.C. Frimu”, fusese internat la 27 februarie 1945 Pascu 
Rudolf, de 19 ani, care avea o „plagă oarbă în zona gâtului” şi a fost operat a doua zi, 
externat la 7 martie; la Spitalul T.B.C. Pantelimon fuseseră internați Ciubuc Năstase, 
care prezenta „plăgi oarbe prin schije în coapsa din față şi degerături”, externat la 26 
mai, şi Burnei Stan, care avea o „plagă de război prin schijă în regiunea stângă”, externat 
la 22 martie; la Spitalul Bernath Andrei fusese internat Halpern Iulius, care avea o 
„plagă prin armă de foc în regiunea epigastrică, cu ruptura ficatului, hemoragie internă” 
şi care a decedat la 25 februarie; la Spitalul Brâncovenesc, fără a se preciza cauzele 
internării, fuseseră îngrijiţi: Ştefan Chihaia, Tara Bucur, Valea Petre, Vaida Bela Ştefan, 


113 A.C.N.S.A.S., fond Penal, dosar nr. 769, vol. 1, f. 126. 
114 Thidem. 

115 Ibidem, f. 188. 

116 Thidem, f. 162. 

117 Ibidem, f. 163. 

118 Thidem. 


169 


Oana lonel 


Dobrescu Adam, Albu Nicolae, Feraru Panait și Mălăreanu Nicolae!19. În dreptul unora 
dintre nume era trecută şi profesia: plugar, muncitor/soldat Grupul 18 Vânători de 
Munte sau strungar la Chitila. 

Abia la 27 mai 1953, răspundea solicitării şi Institutul de Istorie a Partidului, 
însă în arhiva sa nu se găsiseră documentele solicitate!2. În schimb, la dosarul de 
anchetă sunt ataşate fotografii ale numerelor din ziarul „Scânteia”, care publicau articole 
despre manifestația din 24 februarie 1945. 

Abia la 28 aprilie 1953 a fost audiat ca martor Constantin Agiu. Declaraţia sa 
este lipsită de orice logică. În primul rând, afirmă că manifestaţia a fost pașnică, iar 
participanții neînarmați nu au atacat Ministerul de Interne, conducătorii lor fiind 
Sencovici, Lotar Rădăceanu, Vincze, Constanţa Crăciun, Pătrășcanu etc. Apoi descrie 
violențele: „Totuși, la un moment dat, au deschis focul din Ministerul de Interne şi a 
continuat din Palatul Regal. În acest moment, eu am pornit singur spre Ministerul de 
Interne ca să opresc această represie. Menţionez că între Ministerul de Interne şi grupul 
manifestanţilor era un gol, aşa încât manifestanții nu au atacat Ministerul de Interne. 
Când m-am apropiat spre Ministerul de Interne a trebuit să trec prin acest gol. Când am 
ajuns în fața Ministerului de Interne erau la poartă ofițeri şi un procuror. Am stat de 
vorbă cu procurorul, căruia am arătat ca să înceteze focul împotriva manifestanților, 
procurorul însă a avut o atitudine de apărare a burgheziei. După discuția mea cu acest 
procuror, focurile s-au încetat. Mai menţionez că în locul unde am stat eu în timpul 
manifestației nu au fost victime, dar am auzit că mai încolo, spre Bulevard, au fost 
victime. Am cunoștință că în aceeași zi seara au fost ciocniri şi am auzit că ar fi fost 
victime. Seara nu am participat la manifestaţie” 121. 

Aşadar se prezintă pe sine ca un erou: deși exista acel spațiu gol în fața 
manifestanţilor, care nu atacaseră ministerul, ci erau atacați fără să provoace, a avut 
curajul să treacă printre gloanţe ca să solicite procurorului încetarea focului, ceea ce a şi 
reuşit. Pe de altă parte, nu aminteşte ce i-a spus procurorului militar Florea Olteanu, că 
focurile armatei au produs mai multe victime, aşa cum menţiona procurorul în 
procesul-verbal pe care l-a întocmit în acea zi!?. 

La 8 iunie 1953 se emite o nouă „Ordonanţă”, care prevedea audierea mai 
multor martori, dintre persoanele care figurau pe listele cu răniți în ziua de 24 februarie 
194512, 

Dintre aceştia, a fost audiat la Grupa Anchete Speciale a Procuraturii Generale 
a R.P.R. Stan Burnei, al cărui nume apărea în adresa Sfatului Popular al Capitalei despre 
cei răniți în ziua de 24 februarie 1945, aşa cum am arătat. El declară că, într-adevăr, în 


119 Ibidem, £. 165. 

120 Thidem, f. 168. 

121 Tbidem, £. 184. 

122 Vezi Un sfert de veac de urmărire: documente din dosarele secrete ale generalului Nicolae Rădescu, 
documente selectate şi editate de Monica Grigore, Oana Ionel, Dragoş Marcu, studiu introductiv 
de Gheorghe Onişoru, Bucureşti, Editura Enciclopedică, 2004, documentul nr. 151 (p. 279). 

123 A.C.N.S.A.S., fond Penal, dosar nr. 769, vol. 1, f. 193. 

acea zi se afla în Bucureşti, dar că nu a participat la manifestaţie, ci era internat în spital 
pentru că fusese rănit pe front la 24 aprilie 1944 şi se afla la tratament!7%. 

Abia la 7 septembrie 1953 procurorul Clara Szepessy emite mandate de arestare 
preventivă, cu numărul 47, pentru Mihai Vasiliu, Borundel lonescu, loan Rădulescu, 
Vasile Olteanu şi Florea Olteanu, vinovaţi că au luat „parte activă la înăbuşirea 
sângeroasă a manifestației muncitorilor din 24 februarie 1945”, aceste fapte fiind 
pedepsite de art. 3, lit. c din Decretul-Lege nr. 207/1948135 cu muncă silnică pe viaţă, 
hotărând depunerea lor Jilava!26. Mandate de arestare preventivă cu acelaşi număr 
(47/1953) şi aceleaşi acuze au fost emise de procurorul Ilie Nicolae pentru Traian 
Georgescu la 31 august 195417, iar pentru Alexandru Teodorescu abia la 27 ianuarie 
1955128, 

La 31 octombrie 1953, Traian Georgescu, interogat de procurorul Clara 
Szepessy de la Procuratura Generală a R.P.R., Secția a I-a Anchete Penale, denunță 
abuzurile pe care anchetatorii de Securitate le-au făcut asupra sa: „Revin asupra 
declarației mele pe care am dat-o în fața organelor de primă cercetare la data de 10 
decembrie 1952, deoarece eu nu am declarat ceea ce sunt cuprinse în acea declarație şi 
ofițerul anchetator m-a pus să semnez declarația însă fără să-mi dea voie să citesc 
declarația” 1. De această dată nu mai afirmă că soldații pe care-i comanda ar fi tras în 
plin, ci numai în aer!30, Până la sfârșitul anului 1953 a mai fost chemat la interogatoriu 
doar Mihai Vasiliu, de către procurorul Ilie Nicolae (la 4 decembrie), ocazie cu care 
reafirmă nevinovăția armatei în legătură cu victimele din rândul manifestanților: „Am 
cunoştinţă că au fost victime în urma manifestaţiei ce a avut loc, dar din rapoartele ce s- 
au făcut reiese că aceste victime au fost omorâte şi rănite cu arme individuale, nu arme 
militare. Ştiu că în urma celor întâmplate s-a întocmit un dosar de către Parchetul 
Militar Bucureşti, care dosar l-am văzut şi eu personal şi care conţine desfăşurarea 
evenimentelor din 24 februarie” 13t, 

Despre desfăşurarea anchetei până în acel moment interesante sunt mărturiile 
lui Constantin Borundel Ionescu. Este vorba despre un memoriu, pe care, în ianuarie 
1954, din Sanatoriul Penitenciar Tg. Ocna, îl adresează „ministrului Securităţii Statului” 
şi de declarația din 12 mai 1954, ambele documente subliniind faptul că deținerea sa 
este „o ilegalitate pe care dvs. [ministrul — n.n.], într-un regim de democraţie populară, 


124 Ibidem, £. 237. 

125 Articolul 3, litera c) din actul normativ invocat pedepsea persoanele „care au practicat metode 
sau tratamente neomenoase, represiuni sau exterminări colective sau individuale, împotriva 
populaţiei civile sau transporturi de persoane în scopul exterminării lor ori trimiterea oamenilor 
la munci forțate sau deportări” („Decret nr. 207 pentru modificarea articolelor 1,2,3 și 7 şi 
abrogarea articolului 12 din legea nr. 291 din 18 august 1947 pentru urmărirea şi sancţionarea 
celor vinovaţi de crime de război sau împotriva păcii ori umanităţii”, publicat în „Monitorul 
Oficial”, nr. 192, vineri, 20 august 1948, pp. 2-3). 

126 A.C.N.S.A.S., fond Penal, dosar nr. 769, vol. 1, ff. 273-277. 

127 Ibidem, £. 353. 

128 Ibidem, f. 389. 

129 Ibidem, f. 312. 

130 Thidem. 

151 Ibidem, £. 316. 

nu o veţi tolera”1%2. Pe scurt, „traseul” anchetării sale era următorul: după 24 februarie 
1945 a fost cercetat de Curtea Marţială a Capitalei timp de două zile; la 12 februarie 
1950 a fost anchetat de Securitatea Capitalei, dar a fost lăsat în libertate; la 17 aprilie 
1950 a fost arestat şi dus la M.A.I., unde a fost anchetat până la 22 mai 1950, apoi 
ancheta a continuat la Jilava până la 23 octombrie 1950; a fost readus la M.A.I., unde 
cercetările au fost reluate; la 24 februarie 1951 a fost internat la Văcăreşti, până la 25 
mai 1951, când cercetările s-au continuat la M.A.L.; la 19 noiembrie 1951 a fost retrimis 
la Jilava, până la 9 februarie 1952; a fost transferat apoi la centrul de triere Ghencea, iar 
la 12 februarie 1952 trimis la U.M. 4 Ocnele Mari; aici a muncit până la 20 martie 1952, 
când a fost internat la infirmerie; în ziua de 7 decembrie 1952 a fost anchetat la Ocnele 
Mari de un sublocotenent de Securitate; la 12 februarie 1953 a fost pus la dispoziția 
Procuraturii Generale şi anchetat doar o singură dată la Jilava, de unde a fost transferat 
la centrul de triere Ghencea, iar în august 1953, a fost internat la Văcăreşti; de la 5 
septembrie 1953 se afla în Sanatoriul Tg. Ocna, suferind de tuberculoză pulmonară 
bilaterală 155. 

În lunile mai şi iunie 1954, comisiile M.A.I. create pentru verificarea situației 
deţinuţilor politici au luat în discuţie dosarele a patru dintre ofițerii în cauză. La 29 mai, 
Subcomisia nr. 1 a întocmit un „Referat privind pe numitul Rădulescu Ion, încadrat în 
C.M. pe timp de 24 luni şi majorat pedeapsa cu 36 luni”15. Concluziile erau favorabile 
ofițerului: „Din material rezultă că motivul arestării sale este că ar fi fost acuzat că ar fi 
contribuit la dezordinea ce s-a întâmplat la 24.11.1945, când s-au tras focuri de arme în 
Piaţa Palatului. 

Ancheta nu a stabilit în acest sens nici o vinovăție şi nici probe nu sunt [subl.n.]. 

În colonie rezultă că a muncit, deşi este în etate de 60 de ani, a avut comportări 
bune. În prezent este bolnav, slăbit. Până în prezent a executat o pedeapsă 
administrativă de 4 ani zile” 135, 

În consecinţă, se propune punerea sa în libertate, lucru acceptat la 17 iunie 
1954 de Comisia Centrală a M.A.I. loan Rădulescu a fost eliberat la 23 iunie 1954 din 
Penitenciarul Lugoj!5%. 

Subcomisia M.A.I. nr. 2, care la 1 iunie 1954 a analizat situația deţinutului 
Constantin lonescu Borundel, decide transferul său de la Tg. Ocna la Jilava, pentru a fi 
reanchetat, pe motivul că exista un mandat de arestare emis pe numele lui!37. Dintr-o 
adresă a Direcţiei Penitenciare, Lagăre şi Colonii, Serviciul Evidenţă către U.M. 0123/E 
— Bucureşti, din 14 decembrie 1954, aflăm că Borundel Ionescu „a fost trecut din 
poziţia de internat în poziția de deţinut C.R. cu mandatul de arestare preventivă nr. 
47/953, emis de Procuratura Generală R.P.R. pentru crimă de război” 138, 


152 Ibidem, vol. 5, f. 194. 

153 Ibidem, FE. 192-198. 

134 Ibidem, vol. 7, f. 124. 

135 Thidem. 

136 Tbidem, £. 125. 

137 Ibidem, vol. 5, f. 199. 

138 A.C.N.S.A.S., fond Penal, dosar nr. 769, vol. 5, f. 202. 

La 14 iunie 1954, Subcomisia nr. 3 M.A.I. a analizat situația deţinutului Florea 
Olteanu, din Penitenciarul Piteşti: „La ancheta făcută asupra sus-numitului s-a stabilit că 
acțiunea de asigurarea ordinii şi pazei Ministerului de Interne s-a făcut conform 
regulamentului serviciului interior, din ordinul şefului de Stat Major, colonel Vasiliu, în 
urma cărei acțiuni nu a rezultat nici un mort sau rănit. 

Victimele căzute au fost pricinuite de oamenii lui Rădescu, care au tras dintr-o 
maşină mai multe rafale de pistol. 

Consultând dosarele numiţilor Rădulescu Gh. Ion şi al fostului maior 
Georgescu, care au avut comanda trupelor de intervenţie care se aflau în minister, se 
constată întru totul declaraţiile numitului Olteanu Florea referitor la felul cum a decurs 
demonstrația. 

În penitenciar este cunoscut cu manifestări duşmănoase. 

Întrucât la anchetă nu s-a putut stabili vinovăția sus-numitului |subl.n.], 

Propunem: să fie pus în libertate” 1%. 

Propunerea subcomisiei nu a fost acceptată, pe document fiind pusă rezoluția 
Anchetă. 

În sfârşit, a doua zi, 15 iunie 1954, Subcomisia nr. 1 M.A.I. a analizat situația 
deținutului Traian Georgescu: „Sus-numitul nu rezultă să fi făcut abuzuri în acest sens 
[sarcinile lui la M.A.I. — n.n.] şi cu ocazia acestei manifestații că tot ceea ce a făcut s-a 
conformat ordinelor date. Ancheta nu a putut stabili dacă numitul Georgescu T. a dat personal 
ordin să se tragă în manifestanți şi nici personal nu rezultă să fi întreprins vreo acțiune şi nici probe 
concrete nu sunt în acest sens |subl.n.]. Pentru acest fapt a fost reţinut la 1 iunie 1950, 
executând o pedeapsă administrativă de peste 4 ani. 

În colonie rezultă că a muncit, a avut comportări bune şi în timpul deţinerii nu 
a fost semnalat cu manifestări dușmănoase. 

Propunem — punerea sa în hbertate”141, 

Şi pe acest document a fost scris cu creion roşu Anchetă. 

Alexandru Teodorescu parcă dispăruse. El nu mai fusese anchetat din 
decembrie 1952, iar situaţia sa nu fusese reevaluată. La începutul anului 1953, când 
ceilalți ofițeri fuseseră transferați din coloniile de muncă unde erau internați 
administrativ la Jilava, Procuratura Generală a făcut eforturi să dea de urma sa. Astfel, 
în aprilie 1953 se anunţa că fusese adus la Jilava de la colonia de Muncă Valea Neagră, 
dar peste câteva zile se constata că era vorba despre o eroare, cel transferat fiind un 
preot cu acelaşi nume!%?. Abia la 14 iulie 1953 „este găsit” adevăratul Teodorescu şi 
transferat la Jilava de la Colonia de Muncă Coasta Galeşul, regiunea Constanţa!%. Din 
documente nu rezultă să fi fost interogat la Jilava. La 27 decembrie 1954 a fost 
transferat de la Formaţiunea 0893 Poarta Albă din nou la Penitenciarul Jilava!%, iar la 


139 Ibidem, vol. 8, f. 266. 

140 Thidem. 

141 Ibidem, vol. 6, f. 248. 

142 Ibidem, vol. 1, ff. 177-178. 
143 Ibidem, vol. 10, f. 47. 

144 Ibidem, f. 41. 

27 ianuarie 1955 s-a emis mandatul de arestare preventivă nr. 47/1953 şi pe numele 
său!45, În aceeași zi a fost supus unui interogatoriu, în cadrul căruia declară că soldaţii 
de la Ministerul de Interne au tras numai în aer, pentru intimidare 1%. 

Se produce din nou o pauză de câteva luni, următorul pas reprezentându-l 
„Ordonanţa de declinare de competenţă” nr. 47/1953 emisă la 5 aprilie 1955, semnată 
de procurorul Ilie Nicolae“. Întrucât faptele de care se făceau vinovaţi cei arestaţi s-au 
petrecut după data de 23 august 1944 şi „au fost îndreptate împotriva clasei muncitoare 
şi a mişcării revoluționare”, s-a ajuns la concluzia că acestea nu cădeau sub prevederile 
Legii 291/1947148, ci întruneau elementele infracţiunii prevăzută de art. 193 Cod Penal, 
modificat prin Decretul nr. 62 şi 358 din 1954, adică „infracțiuni de activitate intensă 
contra clasei muncitoare şi mișcării revoluționare”. Din acest motiv, Procuratura 
Generală a R.P.R., Secţia Anchete Speciale îşi declina competenţa în favoarea 
Procuraturii Militare Teritoriale Bucureşti, „pentru soluționarea cauzei conform 
Decretului nr. 62/19541, 


Finalizarea anchetei la Procuratura Militară (1955-1956) 

În arhiva fostei Securități, ancheta Procuraturii Militare a Regiunii a I-a 
Militare constituie un volum de sine stătător, dosarul (original) având numărul 
94/195615. După ce deţinuţilor încarceraţi la Jilava li s-a comunicat decizia Procuraturii 
Generale de declinare a competenţei şi datorită faptului că pe tot parcursul anului 1954 
nu fuseseră chemaţi la anchete, unii dintre ei redactează memorii către procuror, cerând 
clarificarea situaţiei lor juridice. 

Primul este Florea Olteanu. La 12 aprilie 1955 redactează un memoriu, pe care- 
l] semnează „maior magistrat FI. Olteanu”, şi pe care-l redăm aproape în întregime: 
„(-..) 1) Sunt arestat de 4 ani, adică de la 15 iunie 1951, timp în care am fost cercetat 7 
luni de zile la Securitatea Statului în Ministerul de Interne şi apoi dosarul a fost trimis la 
Procuratura Generală R.P.R. 

2) După ce Procuratura Generală R.P.R. ține acest dosar în rafturi timp de 3 ani 
şi jumătate, timp record în analele justiției, azi, 12 aprilie 1955, mi se comunică din 


145 Ibidem, £. 34. 

146 Ibidem, vol. 1, ff. 385-387. 

147 Ibidem, FE. 407-408. 

148 Legea nr. 291 de urmărirea și sancţionarea celor vinovaţi de crime de război sau împotriva 
păcii ori umanităţii, publicată în „Monitorul Oficial”, nr. 189, luni, 18 august 1947, pp. 3-5. 

14 A.C.N.S.A.S., fond Penal, dosar nr. 769, vol. 1, f. 408. În Codul Penal din 1948, articolul 193 
făcea parte din Capitolul „Crime și delicte contra siguranţei exterioare a statului”, Secţiunea 
„Înalta trădare” şi prevedea: „În cazul crimei de înaltă trădare, instanța poate pronunța și 
pedeapsa confiscării averii. Tentativa crimelor din această secțiune se pedepseşte cu pedeapsa 
crimei consumate” (Codul Penal. Text oficial cu modificările până la data de 20 mai 1955, urmat de o 
anexă de legi penale speciale, lucrare întocmită de un colectiv din Ministerul Justiţiei şi din 
Procuratura R.P.R., Bucureşti, Editura de Stat pentru Literatură Economică și Juridică, 1955, p. 
88). Acest articol a fost modificat prin Decretul nr. 62/1954, nepublicat în „Monitorul Oficial”, 
ajungând să pedepsească „activitatea intensă contra clasei muncitoare şi mişcării revoluționare”. 
150 A.C.N.S.A.S., fond Penal, dosar nr. 769, vol. 2, coperta. 

partea grefei închisorii, că dosarul a fost soluționat prin aceea că a declinat competența 
la Dvs., la Procuratura Militară, neputându-se încadra în Legea 207. 

3) În prezent mă găseam în greva foamei drept protest pentru totala nepăsare 
cu care mi-au efectuat cercetările şi mai ales derogarea de dreptate de care au dat 
dovadă timp de 3 ani și jumătate. 

4) In plus, am acuzat şi acuz de abuz de putere pe d-l Procuror care la data de 7 
sept. 1953 îmi emite fără nici un temei legal mandatul de arestare preventiv nr. 47, fără 
termen de valabilitate în viitor, deci mandat de arestare preventiv pe viață, iarăşi caz 
unic, nemaivăzut şi nemaiauzit până azi în justiţie. 

5) Declar azi că am renunţat la greva foamei pornită pe ziua de 11 aprilie, deşi 
nu era cazul, fiindcă dacă Procuratura Generală şi-a declinat competenţa, era normal să 
anuleze şi mandatul de arestare preventiv nr. 47/7 sept. 1953, lucru pe care nu l-a făcut. 

6) Faţă de cele de mai sus şi întrucât în dosarul care s-a încheiat la Curtea 
Marţială București se arată cine sunt autorii morali şi materiali ai odioaselor asasinate 
comise asupra muncitorilor cu ocazia manifestaţiei din 24 febr. 945, 

Având în vedere că de 4 ani de zile am arătat continuu că responsabili de aceste 
crime sunt conducătorii manifestației din această zi, Teohari Georgescu, Ana Pauker şi 
Vasile Luca, lucru pe care primul-ministru de atunci, generalul Rădescu, l-a arătat în 
seara respectivă: 

Vă rugăm să binevoiţi a dispune: anularea mandatului de arestare preventiv nr. 
47/7 sept. 953, pe baza căruia sunt deţinut, şi eliberarea mea imediată. 

Declar că dacă în termen de 14 zile nu voi avea dosarul soluţionat de către 
Procuratura Militară, voi reintra din nou în greva foamei, la care nu voi renunța decât 
atunci când voi fi eliberat”151. 

Urmează memoriul lui Vasile Olteanu, din 13 mai 1955, care, şi el, constituie un 
fel de rezumat al anchetei de până în acel moment. Arată că a fost arestat la 20 iulie 
1950, iar pentru ceea ce i se imputa a fost pedepsit administrativ inițial cu 2 ani, apoi 
pedeapsa fiind majorată cu încă 3 ani. În toată această perioadă, a fost cercetat de 
Securitatea din Bucureşti, apoi de Procuratura Generală a R.P.R., Grupa Specială de 
anchetatori, iar de la 10 aprilie 1955 dosarul a fost trimis la Procuratura Militară, 
Tribunalul Teritorial. Pentru că este deținut la Jilava din 9 septembrie 1954, iar până în 
acel moment nu a fost chemat la nici o instanță de cercetare sau de judecată, cere 
punerea în libertate provizorie, deoarece îndeplineşte toate condițiile legale 1%. 

Singura consecință a acestui memoriu este ordinul procurorului Nicolae 
Dumitrescu, locotenent-colonel de justiție, de la Procuratura Militară Teritorială 
Bucureşti, adresat Direcţiei Procuraturilor Militare pentru Unităţile M.A.I., pentru 
emiterea unor noi mandate de arestare, la 17 mai 1955153. Din acest moment, mandatele 
de arestare au fost prelungite cu regularitate până în momentul eliberării deținuților. 

Ofițerii au fost interogaţi de procurorul militar Nicolae Dumitrescu, oferind, 
din nou, informaţii amănunțite despre desfăşurarea evenimentelor din ziua de 24 
februarie 1945. 


151 Ibidem, f. 16. 
152 Ibidem, f. 4. 
153 Ibidem, f. 5. 

Până la sfârșitul anului, pe rând, Florea Olteanu, Constantin Borundel Ionescu, 
Alexandru Teodorescu, Traian Georgescu, Vasile Olteanu şi Mihai Vasiliu reiau şirul 
evenimentelor, accentuând asupra faptului că nu au avut ordin să tragă în plin în 
manifestanți şi că nici nu au făcut-o, deşi au fost provocaţi. Un amănunt interesant, dar 
care nu privea ancheta propriu-zisă, este furnizat de Borundel Ionescu: după ce 
manifestanţii au fost scoşi din curtea ministerului, a primit ordin de la col. Rădulescu să 
rămână pe poziţii, în stare de alarmă, pentru că existau informații de la agenţii Siguranței 
că, datorită eşecului manifestaţiei din timpul zilei, se preconiza ca, în timpul nopţii, să se 
producă noi agresiuni, de această dată demonstranții înarmându-se cu „șine, ţevi sau alte 
mijloace care s-ar fi putut procura de la atelierele C.F.R. Griviţa, Malaxa sau alte 
întreprinderi”. Într-adevăr, în jurul orei 20 a auzit „lozinci care nu puteau aparţine 
BPD-ului” („Regele şi patria!”, „Rădescu și ordinea!”), iar peste puţin timp „cele câteva 
becuri camuflate din piață au fost stinse, nu ştiu de cine anume, piaţa a rămas într-un 
întuneric complet”. Manifestanţii au cântat „Imnul Regal” şi „Deşteaptă-te, române!” 
s-au auzit focuri de armă automată dinspre str. Academiei, apoi ţipete şi vaiete foarte 
puternice. Au fost aduse în clădirea ministerului circa 18 persoane, „unii deja morți, 
într-o baltă de sânge” 154, 

Alexandru Teodorescu şi Traian Georgescu susțin că, după încetarea 
manifestației din cursul zilei, o comisie formată din Traian Georgescu, Florea Olteanu, 
doi civili şi un ofiţer englez sau american au fotografiat urmele de gloanțe lăsate pe 
schelele de lângă zidurile ministerului şi, acolo unde au putut, le-au extras!55. La rândul 
său, Mihai Vasiliu afirmă că în timpul desfăşurării manifestaţiei, mai precis după ce 
aceasta a luat sfârşit în Piaţa Națiunii, la Comandamentul Militar al Capitalei au venit 
generalul Vasiliu-Răşcanu şi colonelul Precup, care i-au comunicat generalului Iosif 
Teodorescu, că în timp ce coloana trecea de la poștă către Prefectura Poliției Capitalei, 
s-au tras câteva focuri de pe clădire şi ei cred că s-a tras de la cazarma Regimentului de 
jandarmi pedeștri. Prin urmare, a fost contactat telefonic col. Alistar, care a susținut că 
jandarmii nu au tras, dar că va ancheta cazul!5. După ce manifestanții au ajuns în Piaţa 
Palatului, la Comandamentul Militar al Capitalei s-a primit un telefon de la prim- 
ministrul Nicolae Rădescu, care a spus gen. Teodorescu că „din rândul manifestanţilor 
şi dintr-un bloc învecinat, blocul Dragomir, s-au tras focuri de armă asupra M.A.I. şi s-a 
încercat un atentat asupra persoanei sale”, aceeaşi informaţie a fost obținută şi de la 
comandantul gărzii M.A.I.1%. 

Alexandru Teodorescu, Vasile Olteanu şi Constantin Borundel Ionescu 
redactează, fiecare, memorii în care cer eliberarea din penitenciar, datorită convingerii 
lor că ancheta trenează din lipsă de probe!%. Cu toate insistențele deţinuţilor, 
procurorul a decis mereu prelungirea mandatelor de arestare, în termenul legal. Un 
document surprinde protestul dramatic al lui Vasile Olteanu, deţinut la penitenciarul 


> 


154 Tbidem, ff. 48-49. 
155 Ibidem, f. 72, 78. 
156 Ibidem, f. 99v. 

157 Ibidem, f. 100. 

158 Thidem, ff. 104-109. 

Jilava: pentru că într-o celulă cu 48 de paturi erau 54 deținuți, iar el dormea pe jos, „la 
şerpărie”, cerea să fie băgat la izolare şi scos atunci când vor fi locuri în celulă!*. 

La începutul anului 1956, procurorii au audiat câțiva martori, la dosar 
adăugându-se probe noi. Este vorba despre audierea lui Vladimir Volschi, care, în ziua 
evenimentelor, în calitate de medic militar la Batalionul Special de Jandarmi, a organizat 
un punct de prim ajutor în clădirea M.A.I. El declară că în cursul zilei nu a avut nici un 
rănit, dar seara a pansat „un tânăr rănit la membru, un sergent de stradă rănit pe spate şi 
încă vreo două persoane”, iar câţiva răniţi s-au pansat singuri, cu bandaje date de el!%. 

Fostul comandant al Companiei I din Batalionul special de jandarmi, Mistislav 
Vasilevschi, declara că în acea zi a rămas în cazarmă, pe str. Luterană, aflată în apropiere 
de M.A.I. După ce a auzit împuşcături, a ieşit în stradă şi a văzut mulțimea fugind în 
dezordine, dar nu a văzut nici un rănit sau ca „cineva să fie dus de alţii pe umeri sau în 
spinare” 161, 

La rândul său, Vasile Ardeleanu, fost plutonier major cu administraţia în cadrul 
Companiei II din Batalionul special de jandarmi, povesteşte că, în acea zi, la ora 8 
dimineața, a împărțit ceaiul soldaților, iar împreună cu el era şi căpitanul Teodorescu, 
„care vorbea cu fiecare soldat în parte să nu deschidă foc, iar când au ordin, să tragă 
numai în sus”. A rămas apoi toată ziua într-o cameră la etaj în clădirea ministerului, de 
unde vedea toată piața şi afirmă că, după focurile pe care le-a auzit, nu a văzut în piață 
nici un mort sau vreun rănit, ci doar tablouri şi pancarte aruncate pe jos. Din discuţiile 
dintre soldaţi a aflat că s-a tras numai în sus și nu au fost victime. La trei zile după 
evenimente a venit la batalion o comisie formată dintr-un maior sovietic şi câțiva civili 
pentru a verifica armamentul şi a constata dacă proiectilele din corpurile victimelor, 
extrase de Institutul Medico-Legal, făceau parte din muniţia pe care au avut-o în acea zi. 
Din câte a aflat, gloanţele erau de calibru mic, deci nu făceau parte din armamentul 
lor!2, 

La 26 ianuarie 1956 se emite o „Ordonanţă de zi”, semnată de anchetatorul 
penal, locotenent-major de Justiţie loan loş, care prevedea eliberarea provizorie a lui 
Mihai Vasiliu pentru că „în funcţia pe care o avea, transmitea ordinele primite de la 
Comandamentul Militar al Capitalei şi nu a participat efectiv la organizarea trupelor de 
jandarmi; în acea perioadă era însărcinat cu aplicarea Convenţiei de Armistiţiu; în cursul 
anchetei nu au survenit elemente care să motiveze necesitatea reţinerii sale; nu poate 
influenţa desfăşurarea anchetei” 163, 

La 9 februarie 1956, Procuratura Militară Bucureşti primeşte de la Institutul de 
Cercetări Ştiinţifice Medico-Judiciare Prof. Dr. Mina Minovici din Bucureşti o adresă 
semnată de director, prof. dr. Th. Vasiliu, cu „Numele decedaților împușcați în Piaţa 
Palatului Republicii”164. Aşa cum am arătat, pe parcursul desfăşurării anchetei de până 
în acel moment, același Institut transmisese adrese similare Direcţiunii Securităţii 


159 Ibidem, f. 107. 
160 Ibidem, f. 158. 
161 Ibidem, f. 160. 
162 Ibidem, ff. 166-167. 
163 Ibidem, f. 172. 
164 Ibidem, f. 185. 

Capitalei (la 23 decembrie 1950)15 şi Procuraturii Generale a R.P.R. (la 12 martie 
1953)166. Adresa conţine numele a şase persoane, care mai fuseseră furnizate anchetei, 
dar şi un amănunt extrem de important: calibrul gloanțelor care s-au găsit în cadavre. 
Este vorba de gloanţe de 9 mm, descoperite în corpurile lui Mircea Gh. Miu, Nicolae 
Puşcaşu şi Maria Stoica, în cazul celorlalte trei persoane (Voicu Gh. Ştefănescu, 
Gheorghe Banu şi Ştefan Pele) negăsindu-se gloanțe 1%. 

Acest document reprezintă o probă foarte importantă în anchetă. Se certifică, 
astfel, că gloanţele erau de calibru mic, aşadar nu proveneau de la puştile din dotarea 
armatei. Cu siguranță, această dovadă a fost luată în calcul de procurori, deşi s-a evitat 
menţionarea sa în documentele oficiale ale cercetărilor. 

Ceea ce nu reușiseră timp de aproape 5 ani Securitatea şi Procuratura Generală 
a obţinut Procuratura Militară: atașarea la dosarul de anchetă a copiilor unor documente 
emise de Comandamentul Militar al Capitalei în legătură cu manifestaţia organizată de 
F.N.D. în februarie 1945. 

Este vorba despre un „Extras din planul de acțiune al C.M.C. pentru apărarea şi 
ordinea internă în Capitală” din 23 februarie 1945. La capitolul „întrebuințarea armelor” 
se prevedea: 

„Trupele vor face uz de arme în circumstanţele și condițiunile următoare: 

1) In urma somaţiunilor legale: 

- în cazul când răzvrătiţii refuză a se supune ordinelor autorităților; 

- în cazul când răzvrătiţii încearcă a ocupa sau ocupă şi nu voiesc a părăsi 
diferite instituţii vitale pentru viața normală a Capitalei; 

- în cazul când deşi întrunirile vor fi interzise printr-o ordonanță specială a 
Comandamentului totuşi manifestanţii nu se vor supune somaţiunilor legale şi devin 
agresivi; 

- asupra persoanelor care vor face uz de arme de foc contra autorităţilor sau 
trupelor. 

2) Fără somațiuni: 

- în cazul când trupa este atacată prin surprindere sau în astfel de condițiuni, 
încât nu ar mai avea timp să facă somațiuni; 

- atunci când răsculații sunt prinşi asupra faptului de violență asupra 
persoanelor, furt, jaf sau devastarea bunurilor publice sau particulare. 

3) Prescripţiuni importante 

Nici o gardă militară sau unitate de intervenție nu se va lăsa dezarmată. 
Comandantul respectiv va fi responsabil pentru asemenea acte de Laşitate, care ştirbesc 
prestigiul armatei, dezonorând-o. 

Cordoane de oprire: 

Unităţile vor confecționa un număr cât mai mare de pancarte cu avertismentul: 
«Opriţi! Dacă acest semn va fi depăşit, se va trage fără altă somaţiune!». 


165 Ibidem, vol. 1, f. 111. 
166 Thidem, f. 188. 
167 Thidem, vol. 2, f. 185. 

Aceste pancarte vor fi aşezate înaintea cordoanelor de oprire, la aproximativ 
100 metri, iar înapoia cordoanelor vor fi plasate care de luptă (dacă există), armamentul 
automat şi aruncătoarele «Brandby. 

În situaţia când somaţia de pe pancarte nu va fi luată în seamă, cordonul va 
descoperi armamentul din spate, care va intra imediat în acțiune, fără a mai aștepta alt 
ordin. 

În punctele unde sunt cordoane numai de pușcași, aceştia deschid focul imediat 
ce pancartele au fost depăşite. 

Fiecare unitate de intervenţie va avea trompeţi” 168. 

Al doilea document reprezintă ordinul Batalionului Special Jandarmi Bucureşti 
către Compania a IV-a, din 23 februarie, semnat de colonelul loan Rădulescu, 
comandantul batalionului. Se preciza că, în ziua de 24 februarie 1945 Batalionul cu tot 
efectivul se va afla în stare de alarmă; compania I rămânea în localul său din str. 
Lutherană, gata a interveni la radio, în zona M.A.I. — Palatul Regal etc.; companiile II şi 
IV se deplasează până la orele 8 dimineaţa în localul Ministerului de Interne; 
„Deplasarea se va face pe eşaloane subțiri, sub comandă de ofițeri. Armamentul 
automat la unităţile respective — cu o unitate de foc pe oameni — celelalte două unități 
de foc gata a fi transportate după nevoie. Compania a III-a se deplasează în aceleaşi 
condițiuni pe eşaloane subțiri şi se fixează la Ministerul Aerului şi Marinei — în spatele 
M. Af. Interne — gata a interveni la nevoie. Compania Il-a şi IV-a va face amplasarea 
armelor automate în așa fel încât să se asigure paza şi siguranţa în condițiuni bune — se 
vor da misiuni pe plutoane de pușcași, fiecare companie având o rezervă în mâna 
comandantului de companie. 

Postul de comandă la Ministerul de Interne cu începere de la ora 871%. 

Ultimul document este nota telefonică nr. 24694 pe care C.M.C. o transmitea 
Direcţiunii Generale a Poliţiei, la orele 21,45, care reprezintă ordinul de începere a 
anchetei oficiale. În cele ce urmează transcriem documentul integral: 

„Raportaţi toate informaţiunile în legătură cu manifestația de astăzi, precizând: 

1. Numărul total al pierderilor (morţi, răniți), specificându-se: 

- numele victimei? 

- cine a tras în el? 

- natura armei sau glontelui? 

- locul de unde s-a tras? 

- martori oculari. 

2. Din ce locuri s-a tras cu arme de foc, stabilindu-se în detaliu casa (blocul), 
strada, etajul etc. şi în ce direcțiune şi cine anume a tras (dacă a fost identificat). 

3. Dacă vreo subunitate militară a tras, chiar pentru intimidare, salve în sus, cine 
le-a tras și de unde? 

4. Primul raport va sosi la Comandament până la ora 23,00, iar al doilea până în 
ziua de 25.11.1945 ora 10,00, depunându-se toate eforturile pentru stabilirea precisă a 
celor de mai sus”170. 


168 Ibidem, f. 202. 
169 Ibidem, f. 203. 
170 Ibidem, f£. 197. Vezi şi idem, fond Documentar, dosar nr. 8865, vol. 4, f£. 260. 


179 


Oana lonel 


La 9 mai 1956 procurorul militar ajutor, căpitanul de justiție Tiberiu Syeppesy, 
semnează mandate de arestare, toate cu numărul 94/956, pentru loan Alistar, Dan R. 
Pascu, loan Rădulescu şi Mihai Vasiliu, vinovaţi de „activitate intensă contra clasei 
muncitoare”, pedeapsă prevăzută de art. 1931 Cod Penal, pedepsită cu închisoare mai 
mare de 1 an, menţționându-se că „fapta comisă interesează securitatea statului” 171, Cei 
patru au fost reţinuţi pentru 60 de zile la Jilava. În aceeaşi zi, se emit şi ordonanţe de 
„sechestru asigurător pe averea mobilă şi imobilă” a arestaţilor: loan Alistar, Florea 
Olteanu, Constantin Borundel Ionescu, Dan R. Pascu, loan Rădulescu, Mihai Vasiliu şi 
Alexandru Teodorescul!7?. La 17 mai 1956 la penitenciarul Jilava ajungea o adresă a 
procurorului prin care se cerea ca noii arestați să fie ținuți separat de ceilalți deținuți din 
lot, care erau acolo de mai mult timp!5. 

Interesant este interogatoriul inculpatului Dan Pascu, din 14 mai 1956. El arată 
desfăşurarea evenimentelor aşa cum le-a trăit: convocarea sa, în calitatea de prim- 
procuror la Parchetul Militar, în data de 22 februarie 1945 la Comandamentul Militar al 
Capitalei şi ordinul primit de la generalul Iosif Teodorescu de a trimite pe teren, în ziua 
manifestaţiei organizate de E.N.D., doi procurori, unul la Prefectura Poliției Capitalei (a 
fost delegat căpitanul magistrat Iorgu Popescu) şi altul la Ministerul Afacerilor Interne 
(a fost delegat locotenentul Florea Olteanu, ajutat apoi de căpitanul Alexandru Sidor). 
Pascu precizează faptul că în pod obișnuit se delega un procuror de serviciu la Prefectura 
Poliției Capitalei, la orice manifestaţie mai importantă, aşa cum existau informaţii că va 
fi şi cea convocată la 24 februarie 1945. În timpul manifestaţiei, se afla în biroul său de 
la Parchetul Militar, fiind informat telefonic despre desfăşurarea evenimentelor de 
procurorii trimişi pe teren. Primul raport l-a primit de la Iorgu Popescu: manifestanții 
au început să se îndrepte spre Piaţa Palatului, pe Calea Victoriei, în ordine. După circa 
30 minute, acelaşi subordonat i-a relatat că, de pe acoperişul clădirii Prefecturii Poliției 
Capitalei, s-au tras câteva focuri de armă în aer, producând panică în coloana de 
manifestanți, care nu au ripostat. A ordonat procurorului să cerceteze şi să descopere 
cine a tras!74. A primit apoi telefon de la Florea Olteanu, care i-a raportat că 
manifestanţii au ajuns în Piaţa Palatului, unde manifestează pașnic. Peste puţin timp, 
acelaşi procuror raportează că, din clădirile adiacente Pieței Palatului, s-au tras focuri 
răzlețe în manifestanți, iar mulțimea panicată s-a retras spre străzile laterale. Un al treilea 
telefon a fost dat de Florea Olteanu pentru a raporta că un grup de manifestanți a 
încercat să pătrundă în clădirea M.A.I. şi a fost somat, cu salve trase în aer!75. 

La 25 mai 1956 căpitanul de justiție Szepessy Tiberiu semnează Rechizitoriul 
nr. 94 al Procuraturii Militare a Regiunii a Il-a Militară, care constituie încheierea 
anchetei asupra evenimentelor din ziua de 24 februarie 1945. 

Din punct de vedere juridic, rechizitoriul reținea următoarele: 

„Având în vedere că din toate probele aflate la dosar rezultă în mod neindoios 
că în ziua de 24 februarie 1945 s-a tras din mai multe direcții în Piaţa Palatului; 


171 Idem, fond Penal, dosar nr. 769, vol. 3, f. 5,9, 13, 17. 
172 Ibidem, f. 24, 38, 43, 47, 55, 66, 73. 

173 Thbidem, f. 79. 

174 Ibidem, f. 177. 

175 Ibidem, f. 78. 

Având în vedere că învinuiții Teodorescu Alexandru, Ionescu Borundel 
Constantin, Olteanu Vasile, Georgescu Traian, Olteanu Florea şi Sidor Alexandru își 
retractează declaraţiile date în fața organelor de primă cercetare, susținând în fața 
organelor de procuratură că unităţile aflate în M.A.I. au tras numai în sus, în scopul de 
intimidare; că la dosarul cauzei nu există nici o probă din care să rezulte că trupele aflate 
în M.A.I. ar fi tras, în plin, în manifestanți; 

Având în vedere susţinerea constantă în faţa organelor de procuratură a 
învinuiților Vasiliu Mihai, Pascu Dan, Alistar loan şi Rădulescu loan din care rezultă că 
nu a existat nici un ordin scris sau verbal potrivit căruia s-a dispus ca în ziua de 24 
februarie 1945 să se tragă în manifestanți, că la dosarul cauzei nu există vreo probă 
concludentă de natură de a înlătura susţinerile acestora; 

Având în vedere că în cursul cercetărilor, deși s-au făcut nenumărate 
investigaţii, nu s-a putut găsi în original ordinul scris al C.M.C-ului pentru ziua de 24 
februarie 1945; că, de asemenea, nu s-a putut stabili cu certitudine de cine a fost semnat 
originalul planului de acţiune al C.M.C-ului pentru apărarea şi ordinea internă în 
Capitală, al cărui extras se găseşte ataşat în fotocopie la dosar. 

Că, astfel fiind, în sarcina nici unuia dintre inculpaţii din prezentul dosar nu se 
poate reţine faptul că ar fi inițiat, organizat şi tradus în viață planul cu privire la 
reprimarea violentă a manifestației politice din 24 februarie 1945; 

Pentru aceste motive, faptele învinuiților din prezentul dosar nu cad sub 
incidenţa infracțiunii p.p. de art. 193! C.P. și nici sub a vreunei alte legi penale; 

Deci cauza urmează a fi clasată pentru toţi învinuiți din prezentul dosar, pentru 
lipsă de probe; 

Văzând şi dispoziţiile art. 218 pct. 3 C|odul] [de] Pr[ocedură] Pen(ală], 

Dispunem: 

Clasarea cauzei din punct de vedere penal ... din lipsă de probe. 

Punerea de îndată în libertate..., dacă nu sunt reţinuţi pentru alte fapte în alte 
cauze. 

Scoaterea de sub sechestrul asigurător a averii personale mobile şi imobile a 
învinuiților” 176, 

Prin urmare, ofițerii încarcerați la Jilava au fost eliberaţi în zilele de 25 şi 26 mai 
1956. 


Concluzii 

Cu toate că la sfârșitul lunii februarie 1945 paginile ziarelor pro-comuniste 
vuiau de acuzații şi apeluri la o anchetă corectă, guvernul „democrat” condus de Petru 
Groza, instalat la 6 martie, nu a acordat prioritate descoperirii vinovaţilor pentru 
crimele petrecute în timpul manifestației din 24 februarie. Documentele anchetei 
declanşate încă din acea seară!” au ajuns la proaspătul ministru de Război, Constantin 
Vasiliu-Răşcanu, după care nu se mai ştie nimic de parcursul ei!%. Singurul indiciu îl 


176 Ibidem, FE. 88-90. 

177 A.M.R., fond Microfilme, rola F II-3-234, c. 355, A.C.N.S.A.S., fond Documentar, dosar nr. 
8865, vol. 4, f. 260. 

178 Idem, fond Penal, dosar nr. 769, vol. 2, f. 100, ż¿bidem, vol. 8, f. 24. 

constituie faptul că, de la Curtea Marţială, pentru anchetă fusese delegat procurorul 
Trepcea!”9, iar la Siguranța Statului, de „afacere” se ocupa chestorul Iancu lonescul!%. 
Printre documentele anchetei de la începutul anilor '50 nu există nici unul care să fi 
aparținut dosarului cercetărilor din 1945, fapt cu atât mai curios. Ne putem pune 
întrebarea: concluziile anchetei inițiale sau analizarea probelor culese în februarie 1945 
ar fi dezavantajat traseul dorit al noii anchete? 

Ancheta începută în 1950 nu a avut drept scop cunoaşterea vinovaţilor pentru 
crimele din Piaţa Palatului şi se încheie abrupt: un procuror, pe baza unui „Referat”, 
ajunge la concluzia că pentru cei anchetați nu existau probe care să le dovedească 
vinovăția, dar nu se propune nicăieri ca cercetările să continue pentru a fi descoperiți şi 
condamnați responsabilii de focurile trase în mulțime, din cauza cărora s-au produs 
pierderi de vieţi omenești. 

Mai mult, trebuie să subliniem că persoanele ucise în același loc (Piaţa 
Palatului), dar în timpul manifestaţiei din seara zilei de 24 februarie 1945, parcă nici nu 
ar fi existat. În legătură cu acestea, nici măcar nu s-a pus în discuţie necesitatea 
descoperirii autorilor crimelor. Este ca și cum autorităţile comuniste ar fi considerat că 
morții şi răniții din rândul celor câteva sute de persoane care și-au exprimat adeziunea 
faţă de Rege şi şeful guvernului îşi meritaseră pe deplin soarta. 


179 Ibidem, vol. 8, f. 20. 
180 Idem, fond Documentar, dosar nr. 8865, vol. 4, f. 261. 

REVOLTA MINERILOR DE LA MOTRU 
DIN 19 OCTOMBRIE 1981 


THE MINERS' STRIKE IN MOTRU, ON 19 OCTOBER 1981 


The workers’ strikes and protests in the 1970s and the 1980s occurred symptomatically when 
certain measures were implemented, which brought along lower wages and a depreciation of living and 
work conditions. That situation occurred as a result of the problem of external debt and economic crisis. 
The immediate cause of the uprising of the miners in Motru on 19 October 1981 was Decree no. 313 of 17 
October 1981, which stipulated that food rationing was going to be introduced in the mining areas. 
Besides the city of Bucharest, the mining areas had been exempted from food rationing until that 
moment. The protests occurred in three areas: in the centre of the town as well as around Rosiuta and 
Leurda coal mines. According to oral history, the protests were repressed by force at night, between 19 
and 20 October 1981. Nine persons were condemned for common law offences while preventive 
measures were taken against others. 

If we do an analysis of the Romanian society during the last two decades of the communist 
regime, the uprising of the miners in Motru on 19 october 1981 stands out as a crucial moment, due to the 
miners' courage to refuse any compromise and to protest against the political power. 


Etichete: grevă, nivel de trai, revoltă, mineri, regimul comunist 
Keywords: strike, standard of living, uprising, miners, communist regime 


Greva Minerilor de la Motru, din 19 octombrie 1981, este un eveniment mai 
puţin cunoscut, nu atât din cauza dezinteresului față de un asemenea subiect, cât mai 
ales din lipsă de surse documentare. Distanţa temporală relativ mică de la producerea 
acestui eveniment a făcut posibilă după căderea regimului comunist, reconstituirea 
faptelor, cu ajutorul interviurilor de istorie orală, de către profesorul Gheorghe Gorun 
în cartea Rezistența la comunism Motru 9811. Un plus de informaţie aduce studiul Adelinei 
Ţînţariu — Motru — 1981, o revoltă a disperării?, mai ales în privinţa rolului pe care trebuia 
să-l dețină bazinul carbonifer al Olteniei în politica energetică a României, a raportărilor 
fictive de producție (aspecte documentate după fondul de arhivă CC al PCR, Secția 
Cancelarie şi Secţia organizatorică) şi nu în ultimul rând referitor la organizarea 
controlului politico-social de către Miliție, după producerea evenimentelor (detalii aflate 
în Arhiva Ministerului de Interne). 

În România, grevele şi protestele muncitoreşti din anii '70 - '80 ai secolului 
trecut s-au produs simptomatic, atunci când, urmare a crizei economice, erau aplicate 
măsuri cu efecte imediate în scăderea nivelului de salarizare şi, implicit, al condiţiilor de 
viață și de muncă. Situaţia s-a agravat pe fondul opțiunilor neo-staliniste de exercitare a 
puterii de către Nicolae Ceauşescu, cu efecte directe în cursul economic ce avea să fie 
urmat după anii '70: „După 1970, partidul a hotărât sub influența lui Ceauşescu şi peste 
opoziția lui Maurer să revizuiască |indicatorii centrali de plan] mărindu-le prevederile 


1 Gheorghe Gorun, Rezistența la comunism, Motru '981, Cluj Napoca, Ed. Clusium, 2005. 
2 Adelina 'Ţânţariu, Motru — 1981, o revoltă a disperării în LCCR, Structuri de partid și de stat în timpul 
Regimului Comunist, volumul III, laşi, Ed. Polirom, 2008, pp. 215-235. 

adoptate în 1969 pentru cincinalul următor 1971-1975. Ca urmare rata de acumulare a 
crescut la 13%, procentul investiţiilor în industrie a crescut la 49%, în timp ce, 
investiţiile în agricultură au scăzut cu 13%, aceasta în ciuda dublării între 1970 şi 1974 a 
exporturilor de produse cerealiere şi de carne”3. Modul de direcționare a investiţiilor 
industriale s-a dovedit eronat, România dezvoltând în unele situaţii — ca de exemplu, 
petrochimie — capacități industriale vulnerabile ulterior în fața creşterii preţului 
materiilor prime şi în fața supraproducției la nivel mondial. Conform lui R.J. Crampton, 
„strategia economică de la începutul anilor '70 dăduse rezultate dezastruoase. România 
împrumutase bani din Occident pentru a-şi dezvolta capacitatea de rafinare, în vederea 
prelucrării țițeiului ieftin adus din Orientul Mijlociu, dar spre sfârşitul deceniului 
crescuse atât preţul țițeiului cât şi prețul la împrumuturi. Apoi în deceniul următor când 
România putea exporta produse rafinate din petrol preţurile au început să scadă”?. La 
sfârşitul anului 1981, Nicolae Ceauşescu cere reeşalonarea datoriei externe (10,2 
miliarde dolari), situaţie în care „recomandările F.M.I. au fost de reducere a 
importurilor”. Este contextul în care regimul trece la măsuri restrictive: creşterea 
exporturilor în detrimentul aprovizionării pieței interne mai ales în ceea ce priveşte 
produsele agro-alimentare, căutarea unor surse paralele de producere a energiei, de aici 
decurgând în ceea ce ne interesează redeschiderea sau deschiderea a noi fronturi de 
lucru în industria carboniferă pentru a limita importurile de petrol, înlăturarea venitului 
salarial minim garantat — element fundamental al legislaţiei socialiste. 

Cauza imediată a revoltei minerilor din octombrie 1981 de la Motru a 
constituit-o, în mod special, articolul 8 din Decretul nr. 313 din 17 octombrie 1981 
privind unele măsuri referitoare la întărirea autoconducerii şi autoaprovizionării 
teritoriale, precum şi la asigurarea aprovizionării în bune condiţii a populaţiei cu pâine, 
făină şi mălai, care prevedea: „pornind de la consumul mediu pe locuitor realizat până 
în prezent, pentru populația din municipii şi oraşe şi personalul muncitor care 
domiciliază în alte localităţi şi se aprovizionează din localităţile în care lucrează se va 
asigura, în anul agricol 1981-1982, în medie pe persoană: pâine, făină, paste făinoase şi 
mălai, în echivalent de până la 150 kg grâu si până la 30 kg porumb. Membrii de familie 
ai persoanelor încadrate în muncă la unități din alte localităţi se aprovizionează din 
localitatea de domiciliu, în limita cantităților stabilite pentru localitatea respectivă”. 

In fapt, acest decret introducea raționalizarea consumului produselor sus- 
amintite în zonele miniere, care, alături de oraşul Bucureşti, fuseseră până atunci 
exceptate de la cartelare”. Se limita astfel aprovizionarea la nivel familial, într-o zonă 
unde „în mineritul şi întreprinderile adiacente lucrau aproximativ 11 000 de navetişti, 
aduși de pe 87 de trasee din Gorj şi judeţele limitrofe”! care se aprovizionau și pentru 


AY pai 


3 Vlad Georgescu, Istoria români/or de la origini până în zilele noastre, Bucureşti, Ed. Humanitas, 1992, 
p. 278. 

+ R. J. Crampon, Europa Răsăriteană în secolul XX... .şi după, Bucureşti, Ed. Curtea Veche, 2002, p. 
422. 

5 Mihai Bărbulescu, Dennis Deletant, Keith Hitchins, Şerban Papacostea, Istoria României, 
Bucureşti, Ed. Corint, 2007, pp. 545-546. 

6 „Buletinul Oficial al Republicii Socialiste România”, anul 1981, nr. 79. 

7 Gheorghe Gorun, op. cit., p. 39. 

5 Ibidem, p. 48. 

familiile lor. O altă cauză ce derivă din cea esenţială a constituit-o şi modul în care au 
fost puse în practică prevederile decretului la nivel local. Conform lui Gheorghe Gorun, 
toți martorii la eveniment cu funcții de răspundere au luat cunoştinţă despre decret din 
presă, Buletinul Oficial neavând cum să ajungă la Motru până luni 19 octombrie 1981. 
În această zi, secretarul Comitetului orăşenesc de partid Motru a convocat într-o şedinţă 
operativă pe secretarii de partid din toate unitățile miniere, pe şefii unităţilor comerciale 
şi alte persoane cu funcţii de răspundere în vederea stabilirii modului în care urmau să 
fie aplicate prevederile decretului referitoare la aprovizionarea cu produse de panificaţie, 
iar decizia a fost raționalizarea pâinii (400 grame pâine de persoană). De asemenea, 
potrivit aceluiaşi autor, „fostul şef al Miliției (V.B.) precizează că a avut o opinie diferită, 
susținută şi de vicepreşedintele I. Pigui. Fi au spus că nu trebuie să se raționalizeze 
pâinea pentru că nu sunt îndeplinite condiţiile stabilite de Decret, respectiv construirea 
brutăriilor în majoritatea localităţilor. Secretarul Comitetului orăşenesc de partid a luat 
legătura cu primul secretar al Comitetului Judeţean al PCR, Nicolae Gavrilescu. Acesta 
i-a cerut să aplice ad //7/7eramz decretul”. 

În urma aflării acestei decizii, primele manifestări de nemulțumire au avut loc la 
mina Roşiuţa, unde minerii schimbului II au refuzat să intre în mină, iar la ieşirea celor 
din schimbul I au decis să plece la Consiliul Popular şi Comitetul de Partid unde vor 
scanda lozinci contestatare. O poziţie radicală au avut-o minerii de la mina Leurda, care 
blochează intrarea în incinta minei. La scurt timp „s-au conturat 3 centre puternice de 
rezistență [revoltă]: 1. zona centrală a oraşului, cu participanţi foarte diferiți (femei, 
muncitori care nu se aflau în acea dimineaţă la lucru, țărani veniţi să se aprovizioneze) 2. 
Mina Roşiuţa şi 3. Mina Leurda, care polarizează, începând cu orele 13-14 interesul 
activului judeţean de partid”. In urma declanșării puternicului val contestatar, la 
exploatările miniere se deplasează mai mulți activişti de la Comitetul judeţean de partid, 
în frunte cu primul secretar, N. Gavrilescu. În fața acestora, reacţia minerilor a fost de 
refuz al oricărui compromis de moment, solicitând prezenţa lui Nicolae Ceauşescu, dat 
fiind şi precedentul din 2-3 august 1977. În consecinţă, s-au depăşit limitele unei 
probleme ce ar fi putut fi rezolvată la nivel local, primul secretar Nicolae Gavrilescu 
înştiințând conducerea centrală de partid şi de stat asupra situației create. Aflat la 
Craiova, Emil Bobu, secretar cu probleme organizatorice al C.C. al P.C.R. a fost 
direcționat de către Nicolae Ceauşescu spre centrul protestatar cu misiunea rezolvării 
revendicărilor minerilor. La mina Leurda, acesta a eşuat, la rândul său, în încercarea de 
a-l pacifica pe mineri prin alternarea valorizării eforturilor lui Nicolae Ceaușescu în 
privința dezvoltării industriei miniere, cu promisiuni de aprovizionare nelimitată. 

In fapt, depăşiţi de situaţie, responsabilii de partid s-au mobilizat în două 
locaţii: la Combinatul minier s-au deplasat Emil Bobu şi Nicolae Gavrilescu, pentru ca 
ulterior aici să ajungă George Homoştean, Tudor Postelnicu, Emil Macri, Nicolae 
Iscrulescu; la Blocul I 2 din Micro 1 s-au aflat şeful Securităţii judeţului, lucrători de 
miliție, activişti ai Comitetului Judeţean și activişti locali, aici fiind concentrate 
instituţiile locale (Miliție, Consiliu Popular, Comitet de Partid, Securitate). Este locația 
în fața căreia, în după-amiaza zilei de 19 octombrie 1981, după ora 16.00, se 


” Mărturie V. Băroianu apud Ibidem, p. 53. 
10 Ibidem, p. 61. 

concentrează manifestarea nemulțumirilor minerilor. Numărul participanţilor a fost 
estimat la 3.000 — 4.000 participanţi. Radicalizarea protestelor în jurul orei 22.00 a 
condus la ocuparea clădirii, distrugerea simbolurilor politice comuniste, incendierea 
dosarelor conţinând caziere, încercarea de a intra în camerele unde erau depozitate 
armele. În paralel, fără să fie cunoscut de către contestatari, în localul Școlii generale nr. 
1 din apropierea centrului politico-administrativ se instalase un punct de monitorizare a 
cursului evenimentelor. 

Precedată de unele încercări de descurajare a participanţilor prin lansări de 
zvonuri alarmante, reprimarea în forță a manifestaţiei se declanşează în momentul în 
care „la primărie s-a ajuns cu distrugerea la etajul I1”11. În prezent, nu există date 
documentare precise asupra efectivelor antrenate în această acțiune. 

Mărturiile vorbesc de intervenţia luptătorilor special echipați, aduşi în trei 
microbuze, care trec prin mulțime şi pătrund în centrul politico-administrativ; de 
asemenea, a rămas în memoria colectivă faptul că „au fost aduse numeroase efective 
militare de la Tg. Jiu, Turnu Severin şi Craiova”!?. Este posibil ca amplasarea lor în 
dispozitiv, aşa cum este ea reconstituită, în baza mărturiilor, de profesorul Gheorghe 
Gorun — unităţile din Dolj au fost staționate la intrarea în oraș dinspre Turnu Severin şi 
ar fi putut interveni la prima solicitare a centrului de coordonare de la Şcoala nr. 1, în 
timp ce unitățile din Tg. Jiu se opresc pe Dealul Bujorăscu la intrarea din direcția Tg. Jiu 
— să fi avut probabil în vedere gradarea efectivelor în caz de intervenţie, în funcţie de 
proveniența lor. Pătrunderea unei trupe de intervenție în centrul administrativ, urmată 
imediat de deschiderea focului, în scop de intimidare, a condus la dispersarea mulțimii, 
iar în jurul orelor 2-3 (20 oct.), la finalul revoltei. 

Asemănător celor petrecute după 2-3 august 1977 în Valea Jiului, oraşul Motru 
a fost izolat de restul ţării, toate telefoanele fiind întrerupte începând cu a doua zi, s-a 
recurs la verificarea a 123 persoane din Motru aflate în preocupările Miliției şi a celor 
1.244 existente deja în baza sa de lucru!+, precum şi a persoanelor nou angajate sau care 
se prezentau pentru angajare. Potrivit unei Noże Raport privind situația operativă din 
oraş, din 18 decembrie 1981, la această dată „existau 414 surse de informare, dintre care 
53 de informatori, 111 colaboratori, 8 rezidenți, 16 gazde şi 126 de persoane de 
sprijin” 15, 

Pentru a nu se lăsa impresia că s-a cedat în fața presiunii mulțimii au fost 
reţinute, în 22 sau 25 octombrie, 9 persoane. În urma procesului din 2 decembrie 1981, 
acestea au fost condamnate pentru infracțiuni de drept comun — distrugere în dauna 
avutului obştesc și ultraj contra bunelor moravuri — de către un complet al Tribunalului 
din Timişoara care s-a deplasat la Bucureşti. Este vorba despre: Nişulescu Viorel, din 
Roşiuţa, în vârstă de 22 ani, 7 ani închisoare; Sârbu Gheorghe, din com. Corneşti, jud. 
laşi, în vârstă de 36 ani, 8 ani închisoare; Tarnovschi Nicolae, etnic polonez din 
Fundulea, în vârstă de 27 ani, 7 ani închisoare; Gaidaş Alexandru, din Mehadia, în vârstă 
de 19 ani, 8 ani închisoare; Chirilă Ştefan, din Motru, în vârstă de 22 ani, 7 ani 


11 Mărturie N. Botezatu, apud ibidem, p. 73. 

12 Mărturii: L. Bălănescu, V. Băroianu apud ibidem, p. 73. 

14 Adelina 'Ţânţariu, op. cit. p. 228. 

15 AMI, fond DOMO, inventar nr. 12784, dosar nr 34/1981, apud ibidem. 

închisoare; Soare Constantin, din Motru, în vârstă de 23 ani, 8 ani închisoare; Tătaru 
Dumitru Dănuţ, din Codlea, în vârstă de 23 ani, 8 ani închisoare; Măciucă Valerică, din 
Hunedoara, în vârstă de 21 ani, 8 ani închisoare; Ursan Valerică, din Suhărău Botoşani, 
în vârstă de 19 ani, 7 ani închisoare!6. 

Faţă de anchetele şi investigațiile petrecute după 2 — 3 august 1977, în Valea 
Jiului, intervine o diferență majoră nu atât în ceea ce priveşte metodele de anchetă, cât 
mai ales în privința obiectivului acestor anchete. Folosirea presiunilor fizice și psihice în 
cadrul anchetelor a fost circumscrisă după 2-3 august 1977, preocupării majore a 
Securităţii de a se stabili dacă forțe străine s-au aflat la originea declanşării 
evenimentului, în timp ce în cazul protestelor de la Motru nu s-a mers pe o astfel de 
ipoteză, neexistând echivocuri asupra cauzelor interne ale protestului: „la toate 
anchetele se puneau de zeci de ori întrebările: Ce-aţi vrut să faceți cu răscoala voastră? 
ŞI care mai sunt liderii mişcării pe lângă voip” 17. 

În privinţa altor măsuri întreprinse în cadrul exploatărilor miniere de la Motru, 
un raport privind modul cum au fost rezolvate problemele ordonate de conducerea 
D.S.S. în cazul Motru, nedatat, întocmit de gen. mr. Emil Macri, precizează că un 
număr de 13 persoane au fost avertizate (Gheorghe Boroş, Gheorghe Burtică, Petre 
Centrularu, Ilie Cilică, Vasile Calea, Dinca/Dima Grigore, Anton Baruţ, Constantin 
Buşoiu, Valerică Gogan, Dragoş Ieremia, Gheorghe Ionescu, Elisabeta Jerca, Gheorghe 
Cirecescu) iar pentru alte 6 persoane (lon Frânculescu, Dumitru Mamdres, Nicolae 
Luţă, Marian Pavel, Nicolae Cirstemain, Gheorghe Manţog) se înainta o informare 
Comitetului Judeţean Gorj al PCR pentru a hotărî măsurile statutare ce vor fi luate. Au 
mai fost sancţionate cu închisoare contravențională două persoane: Ion Buzatu şi Ştefan 
Berejanţchi pentru tulburarea ordinii şi liniştii publice. Tot împotriva lor exista 
menţiunea explicită ca „după executarea pedepsei cei menţionaţi să nu mai fie reprimiți 
în unităţile miniere”!5. De asemenea, 6 persoane „au fost puse în discuţia Consiliului 
Oamenilor Muncii de la întreprinderile unde lucrau şi date în grija colectivelor de 
muncă” 19. 

Din păcate, referințele asupra măsurilor luate împotriva celor 6 persoane 
„membri de partid care în zilele de 19-20 octombrie 1981 au avut o poziție 
necorespunzătoare la locul de muncă, s-au dedat la acţiuni protestatare având un 
comportament contrar normelor de etică şi echitate”! nu sunt exacte şi explicite. Pe 
nota de informare ce a fost prezentată primului — secretar al Comitetului Judeţean 
P.C.R. Gorj apare o menţiune în colțul din dreapta sus:,,2 excluși P.C.R., 5 scoşi”. 

Greva minerilor de la Motru din 19 octombrie 1981 ne sensibilizează, astăzi, 
prin curajul minerilor de a refuza orice compromis de moment şi a protesta împotriva 
puterii politice. 

Anexăm următoarele documente identificate până în prezent în arhiva CNSAS: 


16 Gheorghe Gorun, op. cit., p. 89-90. 

17 Mărturie V. Nişulescu apud ibidem p. 88. 

18 ACNSAS, fond Documentar, dosar nr. 3453, vol. 3, f. 269-270. 
19 Idem, dosar nr. 166, vol. 24, f. 210. 

19 Idem, dosar nr. 3453, f. 268. 

1. Raport privind modul cum au fost rezolvate problemele ordonate de 
conducerea DSS în cazul Motru. 

2. Notă privind persoanele avettizate în cazul evenimentelor de la Motru. 

3. Notă privind un număr de 6 persoane, membri de partid care în zilele de 19 şi 
20 octombrie 1981 au avut o poziţie necorespunzătoare la locul de muncă. 

4. Notă cu persoanele sancţionate conform Decretului 153 cu închisoare 
contravenţională. 

5. Raport cu propuneri de transfer a mapei de supraveghere informativă a 
deţinutului Sârbu Gheorghe. 

6. Raport cu propuneri de scoatere din baza de lucru a numitului Sârbu Gheorghe 
şi clasarea materialelor la B.I.D. Gorj — fond Informativ. 


1. 
M.. Strict secret 
D.S.S. Ex. unic 
Nr. D/00 din 
Raport 


privind modul cum au fost rezolvate 
problemele ordonate 
de conducerea D.S.S. în cazul Motru 


Potrivit ordinului dat de tovarășul ministru secretar de stat Tudor Postelnicu cu 
prilejul analizei evenimentului de la Motru s-a continuat cunoașterea informativă a 
persoanelor implicate îndeosebi pentru conturarea gradului de participare a elementelor 
stabilite în cele două urgenţe. 

După luarea măsurilor legale împotriva celor 9 persoane care au participat la 
acțiunile huliganice, continuându-se activitatea informativ-operativă de cunoaştere și 
documentare a faptelor săvârşite a rezultat următoarele: 

a) un număr de 13 persoane au fost stabilite că prin atitudinea şi formele de 
manifestare au creat şi menţinut o atmosferă care a favorizat unele acte de nesupunere: 
refuz de lucru, ori a dat ocazia elementelor huliganice să se manifeste zgomotos şi să 
profereze injurii sau facă afirmații cu conţinut necorespunzător. 

Pentru acestea, menţionăm pe Cilică Ilie şi Dinca Grigore, minieri la Leurda ce 
cu prilejul prelucrării Decretului 306/981 au avut atitudine recalcitrantă, antrenând mai 
mulți mineri la acțiuni de protest, Ionescu Gheorghe, electrician la mina Pleştina şi 
Ieremia Dragoş, minier de la Lupoaia au instigat la încetarea lucrului antrenându-se 
împreună cu alte elemente huliganice la acte de dezordine. 

Având în vedere că faptele celor 13 persoane nu au întrunit elementele 
constitutive ale unor infracțiuni, acestea au fost avertizate în prezența factorilor de 
conducere din unităţile în care lucrează. Cu prilejul cercetării cât şi cu ocazia avertizării, 
persoanele respective şi-au recunoscut faptele, şi-au manifestat regretul față de acestea 

şi s-au angajat ca în viitor să aibă o atitudine corectă şi să nu mai comită asemenea 
fapte. 

Se anexează tabelul cu cele 13 persoane avertizate. 

b) Tot cu prilejul adâncirii cunoaşterii şi cercetărilor întreprinse în două cazuri, 
în baza datelor obţinute s-a trecut la recrutarea acestora ca surse ale organelor de 
securitate. Aceste persoane, atât din verificări cât şi cu prilejul discuţiilor avizate au 
dovedit că sunt utile şi corespund a fi atrase la colaborare, iar în activitatea desfăşurată 
ulterior au furnizat informaţii de interes operativ pentru securitatea statului. 

b) Un număr de 6 persoane, despre care s-au obținut date că au avut o 
atitudine recalcitrantă, s-au manifestat necorespunzător, iar în unele împrejurări s-au 
alăturat elementelor turbulente, fiind membri de partid, rugăm să aprobaţi informarea 
Comitetului Judeţean Gorj al P.C.R. pentru a hotări măsurile statutare ce vor fi luate. 

Se anexează nota de informare ce urmează a fi prezentată tovarăşului prim — 
secretar al C. Jud. P.C.R. Gorj. 

În timpul documentării activităţii în cazul numiţilor Buzatu Ion şi Berejanschi 
Ştefan, despre care existau date verificate că au avut atitudini necorespunzătoare s-a 
stabilit că aceştia se situează pe o poziţie recalcitrantă [...] fapt pentru care prin 
organele de miliție au fost reţinuţi, condamnaţi conform prevederilor Decretului 153 la 
închisoare corecțională. După executarea pedepsei, cei menţionaţi nu vor mai fi primiți 
în unitățile miniere. 

Având în vedere faptul că au fost îndeplinite integral sarcinile stabilite de 
conducerea D.S.S. cu prilejul analizei evenimentului de la Motru pentru tragerea la 
răspundere a persoanelor vinovate de crearea actelor de dezordine, propunem ca 
organele Securităţii jud|ețului] Gorj să continue activitatea informativ-operativă în baza 
sarcinilor din planul de măsuri aprobate de dumneavoastră. 


General Mr. Macri Emil 


A.C.N.S.A.S., fond Documentar, dosar nr. 3.453, vol. 3, f. 269-270. 


2. 


Notă 
privind persoanele avertizate 
în cazul evenimentului de la Motru 


1. Boroş Gheorghe: născut la 16.01.1934 în Miheşul de Câmpie, jud. Mureş, fiul 
lui Gheorghe şi Ana, sudor la mina Pleştina, căsătorit cu domiciliul în oraşul Motru [...] 
a fost condamnat de mai multe ori pentru infracțiuni săvârşite cu violenţă. 

În noaptea de 19/20.10.1981 [...] s-a angrenat la acţiunile unor elemente 
huliganice împreună cu care a participat la săvârșirea unor acte de distrugere la sediul 
Consiliului Popular din oraşul Motru. În procesul cercetării şi avettizării şi-a 
recunoscut faptele şi s-a angajat că în viitor va avea o comportare corespunzătoare la 
locul de muncă și în societate. 

2. Burtică Gheorghe, născut la 27.08.1953 în comuna Argeteană, Jud. Gorj, 
fiul lui lon şi Maria, căsătorit şi are 3 copii, neîncadrat politic, fără antecedente penale, 
minier la mina Roşiuţa, cu domiciliul în com. Bala, jud. Mehedinţi. 

În ziua de 20.X.1981 la locul de muncă a instigat colegii de serviciu să nu 
lucreze prin amenințări pentru a se deda la acte de dezordine în incinta minei cerând 
unele „drepturi” şi eliberarea unor colegi despre care se presupunea că sunt reținuți de 
organele de stat. 

Şi-a recunoscut faptele şi cu ocazia avertizării s-a angajat că în viitor nu va mai 
săvârşi fapte de acest gen. 

3. Centrularu Petre, născut la 15.06.1950 în com. Atârnați, jud. Teleorman, fiul 
lui Ion şi Anica, căsătorit şi are 3 copii, mecanic la mina Câmpina, cu domiciliu în 
comuna Megeieşti jud. Mehedinţi, fost condamnat pentru neglijenţă în serviciu. 

În ziua de 19 octombrie 1981 la terminarea schimbului 1, împreună cu alte 
elemente s-a deplasat la mina Leurda unde se află membrii din conducerea superioară 
de partid faţă de care a avut o atitudine necorespunzătoare, a îndemnat minerii de la 
această mină la acte de dezordine şi a împiedicat organele de partid şi de stat să 
restabilească ordinea, având față de acestea o comportare jignitoare. 

În procesul cercetării sus-numitul și-a recunoscut faptele pe care le-a regretat, 
a cerut clemență organelor de stat iar la avertizare a avut o atitudine corectă dând 
garanţii că în viitor a avea o poziţie corectă. 

4. Cilică Ilie, născut la 01.X1[.1939 în com. Ilevăţ, jud. Mehedinţi, fiul lui 
Nicolae şi Elena, a fost condamnat la Decretul 153 pentru tulburarea liniștii publice, 
căsătorit, are un copil, este miner la mina Leurda şi domiciliază în orașul Motru [...] 

În ziua de 19 octombrie 1981 a săvârșit acte de dezordine la mina Leurda care 
au constat în: împiedicarea organelor Miliției să prelucreze unele acte normative, a 
scandat lozinci cu caracter revendicativ și a îndemnat pe ceilalți mineri să nu intre în 
subteran, contribuind la dezorganizarea procesului de producție. 

Sus-numitul şi-a recunoscut faptele şi în procesul avertizării a avut o poziție 
corespunzătoare angajându-se că în viitor nu va mai săvârși asemenea fapte. 

5. Calea Vasile: născut la 01.05.1961 în com. Padeş, jud Gorj, fiul lui Ion şi 
Maria, necăsătorit, fără antecedente penale, mecanic la mina Roşiuţa, cu domiciliul în 
comuna Padeş, jud. Gorj. 

În după amiaza zilei de 19 oct. 1981 fiind antrenat de alte elemente, la sediul 
minei Roșiuţa a provocat acte de dezordine, a făcut afirmaţii cu conținut 
necorespunzător, după care s-a deplasat la sediul Consiliului Popular din oraşul Motru, 
purtând, agitând şi scandând cu o placardă pe care scria aceleaşi lozinci, a continuat în 
acelaşi mod ca să-și semnaleze revendicările. 

În procesul cercetării şi-a recunoscut vină iar la avertizare a avut o poziţie 
corectă. 

6. Dima Grigore: născut la 08.07.1944 în com. Turceni, jud. Gorj, fiul lui Ion şi 
Joița, fost condamnat pentru ucidere din culpă, căsătorit şi are 4 copii, fără antecedente 
politice, minier la mina Leurda, cu domiciliul în com. Glogova, jud. Gorj. La sediul 
minei Leurda în ziua de 19.X.1981 a provocat acte de dezordine refuzând să intre în 
subteran, a scandat lozinci cu caracter revendicativ şi a avut o atitudine necuviincioasă 
față de organele de partid şi stat care se aflau în incinta minei în vederea restabilirii 

ordinii. Şi-a recunoscut faptele şi cu ocazia avertizării s-a angajat că în viitor va avea o 
poziţie corespunzătoare la locul de muncă şi în societate. 

7. Baruţ Anton: născut la 07.04.1934 în com. Sântana, jud. Arad, fiul lui Nicolae şi 
Iuliana, neîncadrat politic, fără antecedente penale sau politice [...] vagonetar la mina 
Roşiuţa, domiciliat în Motru [...]. În seara zilei de 19 octombrie 1981, fiind pe 
schimbul III, a refuzat să intre în subteran, după care a mers la Consiliul Popular din 
orașul Motru unde s-a antrenat cu unele elemente huliganice la acte de dezordine şi 
distrugere, a pătruns în sediul Consiliului de unde a sustras diverse obiecte pe care apoi 
le-a îngropat în grădina casei |...] în com. Drăgarteşti. 

În procesul cercetării şi-a recunoscut în totalitate faptele, au fost recuperate 
obiectele sustrase iar la avertizare şi-a regretat faptele, a cerut clemență, s-a angajat că 
în viitor va avea o comportare corespunzătoare şi se va ocupa de creşterea celor 3 copii 
minoti. 

8. Buşoiu Constantin: născut la 1 XII. 1939 în com. Godineşti, jud. Gorj, fiul 
lui Victor şi Ana, fără antecedente politice sau penale, căsătorit şi are 3 copii, mecanic 
la mina Roşiuţa cu domiciliu în com. Câlnic, jud. Gorj. 

In ziua de 19.X. 1981 fiind în schimbul doi a refuzat să intre în subteran, a 
provocat unele acte de dezordine la sediul minei pe care le-a continuat şi la sediul 
Consiliului Popular din oraşul Motru, a strigat lozinci cu caracter revendicativ și a 
împiedicat organele administrative să aprovizioneze cu produse de panificație chioșcul 
din incinta minei. Sus numitul şi-a recunoscut faptele, le-a regretat iar la avertizare a 
avut o poziție corectă. 

9. Gogan Valerică: ns. la 11.03.1949 în com. Cătune jud. Gorj, fiul lui Ion și Jenică, 
fără antecedente politice sau penale, căsătorit şi are 3 copii, muncitor necalificat la mina 
Cimpoaia cu domiciliu în com. Cătune jud. Gorj. În ziua de 20.X. 1981 a refuzat să 
lucreze, a provocat acte de dezordine angrenându-se împreună cu alte elemente la 
provocarea unor acte de dezordine, la sediul minei şi a împiedicat organele de stat în 
restabilirea ordinii, antrenând la asemenea activități şi alte persoane. În procesul 
cercetării şi avertizării, cel în cauză şi-a recunoscut faptele asigurând partidul că în 
viitor îşi va corecta poziția şi muncii corect la locul de muncă. 

10. Ieremia Dragoş: născut la 3.03.1941 în com. Boşareci, jud. Suceava, fiul lui Ion 
şi Claudia, fără antecedente politice sau penale, căsătorit şi are doi copii, miner la mina 
Lupoaia cu domiciliu în oraşul Motru [...]. În ziua de 20.X.1981 a instigat minerii să nu 
intre în subteran, îndemnându-i să provoace acte de dezordine în scop revendicativ. A 
împiedicat organele de stat să pătrundă în incinta minei pentru restabilirea ordinii, a 
scandat lozinci prin care cerea unele „drepturi” şi-a manifestat în public dezacordul 
faţă de Decretul 306/1981. În procesul cercetării a recunoscut faptele pe care le-a 
săvârşit iar cu ocazia avertizării a adoptat o poziţie corespunzătoare dând garanţii că în 
viitor nu va mai săvârşi asemenea fapte. 

11. Ionescu Gheorghe: ns. la 13.08.1961 în oraşul Băileşti jud. Dolj, fiul lui Ion şi 
Aneta, fără antecedente penale, necăsătorit, electrician la mina Ploştina, cu domiciliu în 
Motru. [...] În seara zilei de 19.X.1981, împreună cu alte elemente a pătruns în sediul 
Consiliului Popular al oraşului Motru, unde a distrus mobilier, aparate de radio şi o 
maşină de calcul şi a întrerupt legătura telefonică (a participat la distrugerea unor 

bunuri). Sus-numitul şi-a recunoscut faptele comise iar în procesul avertizării a adoptat 
o poziţie corectă şi a cerut clemenţă având în vedere starea lui fizică. 

12. Jerca Elisabeta: ns. la 20 oct. 1942 în comuna Grădineşti, jud. Gorj, fiica lui 
Constantin şi Elena, fără antecedente penale, muncitoare necalificată la C.M. Motru 
[...] cu domiciliul în com. Grădineşti jud. Gorj. În ziua de 19.X.1981 a refuzat să 
înceapă lucrul şi a instigat minerii de la mina Roșiuţa să nu intre în subteran, 
îndemnându-i la actele de dezordine ce au avut loc la această mină. 

În procesul cercetării şi-a recunoscut faptele comise iar la avertizare s-a angajat 
că în viitor nu va mai săvârşi asemenea acte. 

13. Cirecescu Gheorghe: născut la 11.06.1937 în com. Greceşti, jud. Dolj, fiul 
lui Constantin şi Eugenia, neîncadrat politic, fără antecedente politice sau penale, fost 
conducător auto la Coop. „Progresul” din oraşul Motru, căsătorit are doi copii a fost 
sancționat contravențional de mai multe ori pentru tulburarea ordinii şi liniştii publice, 
în prezent pensionar pe caz de boală, cu domiciliu în com. Conceşti, jud. Dolj. 

În seara zilei de 19 oct 1981 a provocat acte de dezordine și distrugere în 
sediul poliției administrative din oraşul Motru, incendiind unele documente ce se aflau 
pe birourile de la parterul clădirii. 

A îndemnat şi instigat şi alte persoane la acte de dezordine şi distrugere. A 
adus injurii organelor de stat care încercau să restabilească ordinea. Fiind [...] în 
noaptea respectivă a fost accidentat de către participanţii la acte de dezordine fapt 
pentru care a fost pensionat (a suferit vătămări grave fapt pentru care ulterior a fost 
internat în spital şi pensionat cu ocazia cercetării a recunoscut şi regretat faptele 
săvârşite iar datorită stării de sănătate nu a fost reținut <<acest caz a fost raportat 
anterior>>. Toate cazurile menţionate sunt lucrate informativ pentru cunoaşterea 
permanentă a poziţiei şi atitudinii celor în cauză şi în scopul prevenirii săvârşirii unor 
fapte antisociale.) 


A.C.N.S.A.S., fond Documentar, dosar nr. 3453, vol. 3, fi. 272-275. 


3, 
Notă 


Din datele verificate pe care le deținem rezultă că un număr de 6 persoane, 
membri de partid, în zilele de 19 şi 20 octombrie 1981 au avut o poziție 
necorespunzătoare la locul de muncă, s-au dedat la acțiuni protestatare având un 
comportament contrar normelor de etică şi echitate antrenându-se şi la săvârşirea unor 
fapte antisociale astfel: 

1.  Frânculescu Ion, minier şef de schimb la mina Leurda, în ziua de 19 octombrie 
1981, a adus injurii organelor de stat organelor de stat cu ocazia prelucrării 
Decretului 306/1981, a avut o poziţie recalcitrantă, a refuzat să-și înceapă 
lucrul manifestându-şi dezacordul față de conţinutul decretului. 

Mamdres Dumitru, electrician la mina Roşiuţa, în noaptea de 19/20 octombrie 
1981 a participat la actele de dezordine din oraşul Motru şi împreună cu alte 
persoane a pătruns în sediul Consiliului Popular. 

Luţă Nicolae, minier la mina Roşiuţa. A luat cuvântul în fața mai multor 
oameni şi-a manifestat în public dezacordul față de prevederile Decretului 
306/1981 afirmând că nu va intra în mină până nu se va rezolva problema 
aprovizionării cu pâine și alte produse alimentare instigând şi alte persoane la 
acte de protest și să nu intre în mină. 

Pavel Marian; electrician la mina Horăşti, în ziua de 19 octombrie deşi trebuia 
să intre în serviciu în schimbul III a venit în incinta unităţii la orele 15 când se 
făcea intrarea în schimbul II. Întrucât personalul era adunat pentru prelucrarea 
Decretului nr. 306/81, din proprie iniţiativă s-a dus în sala de apel și a afirmat 
față de persoanele adunate că nu este de acord cu conţinutul acestuia şi că 
refuză să intre în mină, acțiune la care s-au alăturat mai mulți oameni ai muncii 
care ulterior s-au deplasat la conducerea minei şi au continuat să se manifeste 
gălăpios. 

Cirstemain Nicolae, electrician la mina Lupoaia, în dimineaţa zilei de 20 
octombrie 1981 a refuzat să intre în mină şi împreună cu mai multe persoane 
s-a angrenat la acțiunea de protest, declarându-se de acord cu manifestările 
anarhice din ziua precedentă. A amenințat pe conducătorul auto care adusese 
pâine la chioşcul alimentar din incinta minei să nu descarce şi să plece înapoi. 
S-a manifestat anarhic şi față de organele de partid care s-au deplasat la mina 
Lupoaia. 

Manţog Gheorghe, minier la mina Roşiuţa, în ziua de 19 octombrie a refuzat 
să intre în subteran, a fost unul din elementele care s-au manifestat anarhic și a 
polatizat în jurul său şi alte persoane. A strigat lozinci cu caracter 
necorespunzător şi a antrenat la manifestări turbulente și alte persoane pe care 
le-a determinat să se deplaseze cu autobuzul în fața Consiliului Popular şi apoi 
la mina Leurda. 


A.C.N.S.A.S., fond Documentar, dosar nr. 3453, vol. 3, f. 268. 


4. 
Notă 
cu persoanele sancţionate conform 
Decretului 153 cu închisoare contravențională 


1. Buzatu Ion: ns. 24 mai 1956 în orașul Motru localitatea Roșiuţa, jud. Gorj, 


fiul lui Vasile şi Georgeta, fără antecedente politice sau penale, căsătorit şi are 2 copii, 
fost muncitor necalificat la mina Roşiuţa, cu domiciliu în Motru, localitatea Râpa, jud. 


În seara zilei de 19. X. 1981 a participat la actele de dezordine de la mina 


Roşiuţa, a instigat minerii să nu intre în subteran, prin violență a determinat unii 
conducători auto să se deplaseze cu minerii de la această mină la sediul Consiliului 

Popular Motru — aici a continuat actele de dezordine, a pătruns în sediul Consiliului 
producând distrugerea unor acte şi bunuri — după eveniment a dispărut de la domiciliu 
fiind dat în urmărire pe ţară. În luna martie a fost identificat, reţinut întrucât a provocat 
scandal în public și sancționat cu închisoare contravențională pentru fapte ce cad sub 
incidenţa decretului 153. 

2. Berejanţchi Ştefan: născut la 22 XI 1954 în com. Arbore, jud. Suceava, fiul 
lui Vasile şi Silvia, fără antecedente penale şi politice, neîncadrat politic, necăsătorit, 
muncitor necalificat la mina Lupoaia cu domiciliu în oraşul Motru, jud. Gorj. 

În ziua de 20.X.1981 a provocat acte de dezordine la mina Lupoaia, a instigat 
şi amenințat minerii să nu intre în subteran pentru a se deplasa în orașul Motru, în 
vederea continuării actelor din seara de 19 octombrie. A împiedicat organele de stat să 
pătrundă în incinta minei pentru restabilirea ordinii. În luna noiembrie 1981 a fost 
reţinut întrucât a provocat acte de dezordine într-un local public şi sancționat conform 
decretului 153 pentru tulburarea ordinii şi liniştii publice. Au fost luate măsuri ca după 
executarea pedepsei cei menționați să nu mai fie reprimiţi în unitățile miniere. 


A.C.N.S.A.S., fond documentar, dosar nr. 3453, vol. 3, f. 271. 


5. 
Ministerul de Interne 
Penitenciarul Tulcea 
Contrainformaţii 
0058/03.09. 1987 
Strict Secret 
Ex. nr. 1 
Aprob 
Şeful Serviciului 
Mr. 
Aioanei Constantin 
Raport 


cu propuneri de transfer a mapei de supraveghere 
a deținutului Sârbu Gheorghe 


La data de 14.06.1983 a fost luat în lucru în supraveghere informativă 
deținutul Sârbu Gheorghe, fiul natural al Elenei, născut la data de 24.04.1945 în com. 
Miroslava jud. Iaşi. 

Susnumitul împreună cu alte elemente huliganice, în seara zilei de 19.10.1981 a 
provocat distrugeri grave sediilor unor organe de stat din orașul Motru, jud. Gorj, fapt 
pentru care a fost condamnat la 8 ani închisoare. 

Luarea lui în lucru în supraveghere informativă a fost impusă de faptul că în 
detenţie a fost semnalat cu manifestări ostile la adresa statului nostru. 

In cadrul măsurilor informativ-operative întreprinse asupra sus-numitului s-a 
urmărit să se stabilească dacă continuă să aibă manifestări ostile la adresa politicii şi 
statului nostru, ce îl determină, cât şi intenţiile lui, după punerea în libertate. 

Din informaţiile furnizate de reţeaua informativă, dirijată au rezultat 
următoarele: 

După condamnare cel în cauză în relațiile cu deţinuţii a adoptat o conduită 
recalcitrantă încercând să influenţeze negativ pe unii dintre ei, fapt pentru care, prin 
organul de comandă din unitate s-au luat măsuri disciplinare asupra deținutului. 

În unele împrejurări, ocazionate de transmiterea buletinelor de ştiri, în circuitul 
radiofonic din penitenciar a comentat ostil aspecte de politică internă a statului nostru, 
în luna februarie 1986 afirmând că dacă la noi în țară or fi mai mulţi oameni hotărâți, care să 
organizeze a grevă, situația s-ar schimba, fapt pentru care, de către unii deținuți a fost 
poreclit «Revoluţionarul» 

Considerându-se nevinovat pentru pedeapsa primită s-a exprimat că 
intenționează să se răzbune pe cei care /a/ condamnat pe nedrept, după punerea în 
libertate, însă nu a menţionat în mod concret pe cine anume și cum vrea să întreprindă 
această acțiune. 

Este o fire uşor influențabilă, fapt pentru care este pretabil la comiterea unor 
fapte violente. 

Exploatându-se această latură a caracterului său, prin factorii educaționali din 
unitate s-a acționat cu măsuri de influențare pozitivă a deținutului, de a renunţa la ideile 
lui nocive, fapt pentru care în ultima perioadă a detenţiei nu a mai fost semnalat cu 
manifestări ostile, adoptând o conduită corectă fiind retras față de ceilalți deținuți. 

Atât informativ, cât și prin intermediul cadrelor cu atribuţii de reeducare din 
unitate s-a stabilit că deținutul Sîrbu Gheorghe după punerea în libertate intenționează să 
meargă la Comitetul Central al Partidului Comunist Român, unde să reclame că, după opinia lui, a 
fost condamnat pe nedrept. 

Întrucât, la data de 04.09.1987 urmează să fie pus în libertate şi a declarat că se 
stabileşte cu domiciliul în oraşul MOTRU, jud. Gorj, propunem a se aproba 
transferarea mapei de supraveghere informativă a deţinutului Sîrbu Gheorghe, la 
organul de securitate al jud. Gorj. 


Şeful Biroului 
Mr. Negrilă Teodor 
Ofiţer C.L.M. 
Mr. Gălăţeanu Alex 


Notă: La 02.09.1987 s-a comunicat la Securitatea Jud. Gorj despre intenția deținutului 
de a se adresa C.C. 


A.C.N.S.A.S., fond Informativ, dosar nr. 258713, fi. 1-3. 

6. 


Raport 
cu propuneri de scoatere din baza de lucru 
a numitului Sirbu Gheorghe şi clasarea 
materialelor la B.I.D. Gorj — Fond Corespondenţă [Informativ] 


Sîrbu Gheorghe este fiul lui natural şi Elena, născut la 24.04.1945 în Miroslava, 
jud. Iaşi cu domiciliul stabil în orașul Motru. 

A fost condamnat de Tribunalul Militar Timişoara la 8 ani închisoare pentru 
distrugere în paguba avutului obştesc cu ocazia evenimentelor din anul 1981 din oraşul 
Motru. Aflându-se în penitenciar a fost luat în lucru în cadrul supravegherii informative 
fiind semnalat cu manifestări ostile la adresa statului nostru. 

După eliberare nu a avut un loc stabil de muncă, întâmpinând greutăți în 
angajare datorate condamnării sale. Din datele ce le deținem rezultă că acesta s-a angajat 
la mina Roşiuţa. 

Deoarece în prezent nu mai face obiectul activităţii organelor noastre, 
propunem a se aproba scoaterea sa din baza de lucru şi clasarea materialelor la B.I.D. 
Gorj — fond Informativ. 


A.C.N.S.A.S., fond Informativ, dosar nr. 258 713, f. 80. 

ACTIUNEA „ORIENT - '887. 
A ECLATA ÎN ȚARA DIMINEȚILOR LINIŞTITE. 
PARTICIPAREA ROMÂNEI LA JOCURILE OLIMPICE 
DE LA SEUL (1988) 


THE “ORIENT '88” OPERATION 
TORMENTS IN THE LAND OF THE MORNING CALM. ROMANIA'S PARTICIPATION 
IN THE SEOUL OLYMPICS (1988) 


The paper offers details on the activity of the Securitate's staff in a highly promoted socio- 
professional field in the communist period: sports. 

The “Orient “88” Operation recomposes the informative-operative system enforced during the 
Seoul Olympics (action plan, relationships, consequences of facts and events). 

After the “desertion” of several Romanian athletes who had participated in international 
competitions, the intelligence services enforced additional measures of surveillance and informative 
control. 

No member of the Romanian team evaded during the Olympics, due to a successful 
intervention of the informative structures (in terms of an efficient protection of the athletes and 
technicians). 

Our text displays aspects of the Securitate's activity as well as a profile of the runaway athlete. 
Besides, the reader is offered the opportunity to discover or to remember some of the Romanian athletes’ 
best results. 


Etichete: sport, măsuri informative, supraveghere, grup operativ, olimpici 
Keywords: sports, informative measures, surveillance, operative group, 
Olympics 


Când vei vedea câți te întrec, 
gândeşte-te câți vin în urma ta. 
(Seneca) 


Pe parcursul studiului de față vom descoperi şi analiza activitățile lucrătorilor 
Securităţii într-un domeniu socio-profesional intens promovat în timpul regimului 
comunist: sportul; cu o miză uriaşă pentru statul român (mişcarea sportivă reprezenta 
un exportator de imagine pozitivă) aparatul informativ trebuia să acționeze în 
concordanţă cu prioritățile curente. 

Stindardul României pe plan internațional era ridicat, într-o măsură 
semnificativă, de sportivii care participau la diverse competiţii europene sau mondiale. 

Dintre toate întrecerile, Jocurile Olimpice conferă acel statut jinduit de fiecare 
sportiv de la disciplinele olimpice: medalia de aur şi recunoaşterea întregii lumi pentru 
mezitele sale. 

Alegerea temei a fost facilitată de volumele adunate în arhivele Securității, iar 
denumirea conspirativă „Orient-'88” se referă la acțiunea desfăşurată de organele de 
Securitate cu prilejul Jocurilor Olimpice din capitala Coreei de Sud (17 septembrie-2 
octombrie 1988). 


Valentin Vasile 


Studierea materialelor documentare au permis reconstituirea unui mecanism 
informativ-operativ funcțional, cu intensități variabile, în anii '80 (ansamblul de măsuri, 
stabilirea unor tipuri de relaţii, consecinţele unor fapte şi evenimente). 

Lectura textului oferă cititorului pe lângă aspectele intrinsece din activitatea 
Securităţii și posibilitatea descoperirii sau rememorării unor performanțe deosebite ale 
olimpicilor români. Strălucirea gimnastei Daniela Silivaş, într-o sală de sport din capitala 
țării cu dimineți liniștite, încă trezeşte amintiri plăcute și reconfirmă admirația suflării 
gimnasticii mondiale față de sportivă, şi în consecință față de România. 


Preliminariile participării la Jocurile Olimpice de la Seul 
(17 septembrie-2 octombrie 1988) 

Cu o vechime pierdută în negura timpurilor, jocurile olimpice au adunat o 
mulțime impresionantă de oameni (deopotrivă participanți şi spectatori) şi au conferit o 
aură pozitivă de neegalat interrelaționării şi mișcării fizice a indivizilor. 

Originile manifestării au fost stabilite în Grecia Antică subliniind, încă odată, 
rolul esenţial deţinut de acest spațiu sociocultural în dezvoltarea civilizaţiei umane. 

Cu o regularitate de invidiat, din patru în patru ani, jocurile antice reuneau la 
start mulți tineri dornici de promovare în societate (din anul 776 î.Hr. s-au organizat 
293 ediţii neîntrerupte însumând 1172 ani)!. De altfel, câştigătorii jocurilor beneficiau 
de un status social privilegiat (aclamați de spectatori, respectați şi recompensaţi pentru 
performanţele lor). 

Titlul de O/ppiokonis echivala cu cel mai înalt rang atribuit unui sportiv 
învingător într-o probă olimpică şi aducea cu sine şi recunoașterea valorii individuale. 

Probele erau compuse din alergări, sărituri în înălțime și lungime, aruncarea 
discului, suliței, lupte, pugilat şi pancraţiul (probă atletică mixtă: trântă şi pugilat)?. 

La finele secolului al XIX-lea a fost reluată competiţia, grație eforturilor 
baronului francez Pierre de Coubertin?, la Atena, reînnodând tradiția jocurilor 
panelenistice. 


1 Iolanda Balaș-Sâter, Azena 1896 — Atlanta 1996. Pe urmele medaliaților noştri olimpici şi mondiali, 
Editura Albatros, Bucureşti, 1997, p. 6. 

2 Ibidem, p. 7. 

3 Pierre de Coubertin (1.01.1863-2.09.1937), istoric şi pedagog francez, fondatorul Comitetului 
Olimpic Internaţional şi considerat „tatăl? Jocurilor Olimpice Moderne. Poziţia socio-economică 
şi profesională era solidă (provenea dintr-o familie de aristocrați şi a urmat studii umaniste, fiind 
preocupat de istoria antică și ştiinţele educaţiei). Baronul de Coubertin avea o sensibilitate față de 
educaţia fizică şi rolul sportului în sistemul de învățământ. Pornind de la olimpiadele antice 
greceşti, şi îmbrăţișând modelul englez în privinţa sportului şi a educaţiei fizice, a început să 
promoveze cu asiduitate ideea organizării unor jocuri olimpice. Congresul găzduit la Sorbona 
(1894) a decis organizarea ediţiei întâi a Jocurilor Olimpice în Grecia (1896), şi implicit reînvierea 
olimpismului. După preluarea conducerii CIO (1896) a gestionat cu mult succes activitatea 
acestuia; cel mai important amănunt este legat de amploarea jocurilor (în scurt timp cea mai 
notabilă dintre toate competiţiile sportive la nivel mondial). Prin calităţile sale de negociator, 
mediator şi promotor al unei campanii de informare, conştientizare şi încheierea unor 
parteneriate economice solide au consacrat mișcarea olimpică modernă. Baronul a deţinut 
funcţia de preşedinte al CIO până în anul 1925 fiind urmat de belgianul Henri Baillet-Latour. 

De la prima ediţie modernă (1896) până la cea de a XXIV-a organizată la Seul 
(1988), numărul probelor şi al sportivilor a crescut, interesul publicului a sporit, iar 
potenţialul comercial al acestei competiţii a fost pe deplin valorificat de Comitetul 
Internaţional Olimpic şi țara-gazdă. 

În contextul întrepătrunderii factorilor politici, economici, sociali şi sportivi, 
atribuirea organizării competiţiei Coreei de Sud nu a fost întâmplătoare (prin votul 
exprimat de CIO la 30 septembrie 1981 s-a decis organizarea Olimpiadei de Vară, ediția 
a XXIV-a din 1988, de către oraşul Seul). Ideea găzduirii a survenit pe fondul dorinței 
regimului politic, blamat pentru forma autoritară de exprimare, de a marca miracolul 
economic coreean. 

Efectele anticipate de guvernanţi s-au împlinit; dezvoltarea economică a 
cunoscut un avânt deosebit şi a fost facilitată de accesul pe piața economică din Europa 
Central-răsăriteană, URSS şi China. 

Statul asiatic a cunoscut în perioada 1960-1988 (limita cronologică a 
periodizării, însă nu a procesului economic) o dezvoltare fără precedent atât ca urmare a 
investiţiilor şi sprijinului financiar şi tehnologic acordat de americani şi, în ultima 
perioadă, de japonezi, cât şi datorită hărniciei populaţiei. Venitul național a atins, în 
1987, aproape 100 miliarde dolari față de 8 miliarde în 1970, iar venitul naţional pe cap 
de locuitor a crescut de la 248 dolari la aproape 2300 dolari; rata şomajului de 4 % era 
cea mai redusă din regiune?. 

Retribuţia pentru muncitori şi funcționari avea valori cuprinse între 200.000- 
1.000.000 woni (300-1400 dolari), care, în raport cu preţurile şi abundența de pe piață 
(la Seul), asigura un nivel de trai ridicat. 

Problema locuinţelor era rezolvată în proporție de 80-90 %, iar cei cu salarii 
mici şi cu familii numeroase beneficiau de anumite măsuri şi forme de sprijin 
(micşorarea chiriilor, ajutoare pentru construirea de locuinţe etc); în plus, bunăstarea era 
sesizabilă şi prin faptul că una din trei-patru familii dispunea de autoturism, iar una din 
două familii de televizor color şi frigider”. 

Interesul economic şi politic al Coreei de Sud față de statele din blocul 
comunist nu a fost ascuns (stabilirea de relații diplomatice), ci dimpotrivă a devenit 
oficial; în 1988 s-a perfectat contractul dintre statul asiatic şi Ungaria pentru deschiderea 
unei linii de producţii Samsung; (fabricarea de produse electrocasnice). 

Politica agresivă de promovare pe piața socialistă viza inclusiv colaborări 
culturale cât şi descoperirea unor oportunități de afaceri în domenii sociale cu potențial 
economic remarcabil (ex: turismul). 

Pe acest fond în zilele de 26-28.04.1988 o delegaţie a Comitetului de organizare 
a JO de vară de la Seul s-a aflat în România având întâlniri cu membrii din conducerea 


După momentul retragerii a fost numit preşedinte onorific al CIO până la deces (1937). A fost 
înmormântat la Lausanne, iar inima, la cererea sa, a fost aşezată într-un monument ridicat pe 
ruinele Olimpiei. 

(Sursa: http:/ /en.wikipedia.org/ wiki /Pierre_de_Coubertin). 

+ ACNSAS, fond Documentar, dosar nr. 13346, vol. 22, f. 1. 

5 Ibidem, f. 12v; detalii suplimentare în Coreea de Sud, Institutul Naţional de Informare și 
Documentare, Bucureşti, 1991. 

Consiliului Naţional de Educaţie Fizică şi Sport (CNEFS) şi Comitetul Olimpic Român 
(COR). 

Acţiunea, oficial, s-a desfăşurat în contextul turneului pe care reprezentanții 
sud-coreeni l-au întreprins în statele ce au confirmat participarea la cea de a XXIV-a 
Olimpiadă de vară. Delegaţia a fost formată din vicepreşedintele Comitetului, dr. Un 
Zoung lim, soţia acestuia — Dong Sook Park Kim — și asistentul pentru relații 
internaționale Sam Hoon Kim. 

In consecință, aparatul de supraveghere-informare a demarat operațiunile 
specifice de monitorizare şi informare referitoare la membrii Comitetului Olimpic 
Coreean. Măsurile de supraveghere şi prevenire au fost executate de Direcţia a Il-a, 
Unitatea Specială de Luptă Antiteroristă (USLA), Securitatea Municipiului Bucureşti şi 
Securitatea Judeţeană Suceava. 

Măsurile şi responsabilitățile au cuprins: 

- pregătirea sursei „Manu” și a relației operative L.D. cu probleme de urmărit şi 
conduita pe timpul cât vor însoți delegația; 

- instruirea surselor şi pregătirea contrainformativă a tuturor persoanelor care se 
vor afla în imediata apropiere a delegației; 

- plasarea şefului delegației şi a soţiei acestuia, pe mijloace speciale, la hotelul 
„Bucureşti” şi exploatarea cu operativitate a aspectelor rezultate; 

- prezenţa ofiţerilor în momentele cheie ale vizitei şi instruirea concretă a 
patrulelor şi subofițerilor de miliție şi responsabilităţi în locurile vizitate (hotelurile 
Bucureşti şi Athenee Palace, întreprinderea „Zimbrul” Suceava, mănăstirea Vatra 
Moldoviței, poligonul Tunari şi Consiliul Naţional pentru Educaţie Fizică şi Sport). 

Pe parcursul vizitei în Moldova au fost însoțiți de Septimiu Todea (secretarul 
CNEFS), trei activişti din acest domeniu şi un translator de limbă engleză. 
Întreprinderea de tricotaje „Zimbrul” Suceava, Mănăstirea Voroneţ și Vatra Moldoviței 
au fost primele obiective vizitate. La Vatra Moldoviței s-a servit şi dejunul unde au fost 
rostite toasturi de către secretarul CNEFS şi stareță pentru „prietenie și colaborare 
fructuoasă pe plan sportiv”. In continuare au fost vizitate mănăstirile Putna şi Suceviţa. 
La ora 18.45 delegaţia a plecat cu avionul la Bucureşti; ospitalitatea românească, 
atracțiile cultural-turistice şi pitorescul Bucovinei au impresionat delegaţia sud-coreeană. 

Raportul informativ întocmit de lucrătorii Securităţii subliniază inexistența 
discursului pe teme economice şi sociale şi a remarcat entuziasmul coreenilor vizavi de 
potenţialul turistic al României. 

De altfel, pe tot parcursul desfăşurării Jocurilor olimpice, sud-coreenii au arătat 
multă curtoazie faţă de delegația olimpică românească; prin semnalele lansate au arătat 
disponibilitatea de a stabili anumite parteneriate economice, cultural-ştiințifice și 
sportive după acorduri similare cu Ungaria, Iugoslavia, China şi URSS (Samsung şi 
Kolon manifestau un interes real pentru colaborări cu întreprinderi româneşti). 

În sensul celor afirmate menționăm poziția preşedintelui Comitetului de 
organizare al Jocurilor Olimpice, generalul Park Seh-Jik, aflat în anturajul preşedintelui, 
ce şi-a exprimat dorința de a vizita România în cadrul unui turneu european. 


6 ACNSAS, fond Documentar, dosar nr. 13346, vol. 22, f. 197. 
7 Ibidem, f. 198. 

Reprezentanţii statului asiatic erau conștienți de potenţialul economic al țărilor 
din lagărul socialist pe fondul unor prefaceri aşteptate şi inevitabile; astfel, în cadrul 
Universităţii „Hankuk” s-au înființat secții de limbă rusă, cehă, poloneză, maghiară, 
bulgară şi română. Secţia de limbă română a fost înființată în 1986 (55 studenţi în 1988 
din care patru au fost atașați ca interpreți pe lângă delegaţie). Universitatea întâmpina 
greutăți majore în predarea cunoştinţelor de limba română, nedispunând de materialul 
didactic necesar, şi s-a solicitat sprijin pentru expedierea unor lucrări complete de 
Istoria limbii şi literaturii române, Istoria României, gramatică, fonetică, lucrări 
beletristice originale, ziare şi reviste literare. 

Cu referire la prezența României la Olimpiada de la Seul sunt necesare câteva 
precizări. Un regim cu accente dictatoriale şi privaţiuni crescânde a alimentat bazinul 
nemulțumiţilor față de politica lui Nicolae Ceauşescu, atât economică cât şi socială; în 
contextul creat, mirajul Occidentului şi influențele externe au generat un val de 
evaziune” în rândul sportivilor români. Soluţia identificată de autoritățile politice a fost 
supravegherea atentă şi prevenirea oricăror tentative de a rămâne peste hotare. 

Monitorizarea membrilor delegaţiei nu era o practică exclusiv impusă de 
realitățile din țară, cât vizau aplicarea unei politici preventive de evitare a unor poziții 
ostile sau a rămânerii în străinătate. Adoptarea unor hotărâri prin care era sporită 
supravegherea delegaţiei participante la JO de la Seul era şi rezultatul evenimentelor 
petrecute la Olimpiada de Iarnă desfăşurată în oraşul canadian Calgary (februarie-martie 
1988). 

În seara zilei de 1 martie 1988 s-a comunicat la Consiliul Naţional pentru 
Educaţie Fizică şi Sport (CNEFS) București dispariția, din cadrul lotului deplasat în 
Canada, tehnicianului Horia Ilieşu (secretar adjunct la Federaţia de Schi-Biatlon) şi a 
bobetrului Florin Nicolae Olteanu. 

Primul a părăsit satul olimpic cu câteva minute înainte de îmbarcarea la autocar, 
iar prahoveanul Florin Olteanu s-a făcut nevăzut la sosirea pe aeroportul din Toronto. 
Agenţia France Presse difuza corespondenţa trimisului special din Canada sub titlul 
„Trădarea unui membru al echipei olimpice române la Calgary”. 

Din respectivul material jurnalistic reținem: „un membru al echipei olimpice a 
României a cerut luni, 29 februarie a.c., la Calgary azil politic în Canada, a relevat marți, 
la Ottawa un purtător de cuvânt al Ministerului canadian al Imigrării”?. 

Dintr-un raport informativ, semnat de sursa „Neagu”, rezultă că, fuga 
sportivului a fost premeditată;, afirmaţia s-a justificat pornind de la următoarele 
elemente: primirea sumei de 600 dolari de la rude din SUA pe care a cheltuit-o pe 
lucruri scumpe achiziționate de la magazinele din satul olimpic, precum şi refuzul 
nestrămutat de a împrumuta cu dolari pe ceilalți membri ai delegației 1°. 

Despre Olteanu Nicolae Florin se afirma: „a fost cunoscut cu o comportare 
bună în toate deplasările anterioare pe care le-a efectuat în străinătate; faptul că în anul 
1986 în Austria aflându-se cu Frâncu Cioclei Doru și Nistor Nicolae, care au refuzat să 
se întoarcă în țară, el s-a întors. În cursul anului 1987 a fost în Canada unde a avut o 


8 Idem, dosar nr. 13346, vol. 32, f. 202. 
9 Ibidem, £. 164. 
10 Ibidem, f. 210. 

comportare bună din toate punctele de vedere, inclusiv al rezultatelor sportive obținute, 
precum şi în deplasările sportive din acest sezon sportiv în Austria şi Iugoslavia” 11, 

Pe lângă fuga celor doi componenți ai lotului olimpic, numărul sportivilor şi 
tehnicienilor rămaşi în exterior pe parcursul anului 1988 s-a ridicat la 35 persoane şi a 
evidenţiat neajunsurile economice şi limitele unui sistem socio-economic controlat de 
un regim politic cvasiautoritar. 


Securitatea şi Jocurile Olimpice: măsuri şi activități informative 

Măsurile de securitate ale delegaţiei române, pe parcursul desfăşurării 
competiției din capitala Coreei de Sud, au fost asigurate de aparatul polițienesc local 
format din 14 persoane (9 bărbaţi și 5 femei), zilnic între orele 9-22.00. 

In timpul zilei, trei dintre poliţişti însoțeau membrii din conducerea delegaţiei în 
cadrul unor vizite neprevăzute. 

Pe lângă personalul de protecție, la etajul 1 al imobilului în care a fost cazată 
delegația română, un apartament era ocupat de cadre ale Poliţiei (20 femei în două 
schimburi) cu misiunea de supraveghere a televiziunii cu circuit închis şi, probabil, 
ascultarea mijloacelor tehnice!2. 

Sarcinile de protecție pentru campionii olimpici din cadrul delegaţiei române au 
fost realizate de către membrii grupei operative, iar pentru siguranța gimnastei Daniela 
Silivaş s-a suplimentat numărul de cadre. Cu ocazia unor vizite în afara Satului Olimpic 
pe lângă persoanele cu atribuţii de protecţie s-au mai alăturat şi echipe de filaj!?. 

Domeniile de interes ale structurilor informative asiatice au vizat poziția 
României faţă de cele două state din peninsulă, atitudinea RPD Coreene față de 
participarea la Olimpiadă şi relaţiile comerciale ungaro-coreene şi în perspectivă a celor 
româno-coreene; culegerea de informaţii a fost efectuată de ghizii-interprețţi şi forțele de 
ordine. 

O atenţie specială s-a acordat pregătirii personalului auxiliar şi ghizilor- 
interpreţi ataşați pe lângă delegația română materializată printr-un stagiu centralizat de 
instruire de circa 3 luni pentru personalul administrativ auxiliar, încadrat cu militari în 
termen şi 18 luni cu ghizi-interpreți. 

Faptul că s-a efectuat o instruire de specialitate de către organele de informații 
sud-coreene s-a confirmat prin formularea aceloraşi întrebări de întreaga masă a 
ghizilor-interpreți!+. 

Toate delegaţiile sportive au primit chestionare cuprinzând 27 întrebări, 
majoritate cu referire directă la Coreea, relațiile cu statul asiatic, opiniile participanților 
despre posibilitățile de reunificare a celor două state. Conducerea delegației a decis să nu 
completeze respectivele formulare; de asemenea, a declinat orice invitație pentru 
realizarea vreunui interviu scris pentru cotidianele locale!5. 


11 Ibidem, f. 202. 

12 Idem, dosar nr. 13346, vol. 22, f. 6. 
13 Ibidem, f. 6v. 

14 Ibidem, f. 15. 

15 Ibidem, f. 8. 

Un alt aspect în cadrul studiului de față este reprezentat de activitatea Securităţii 
(structuri angajate şi personal, decizii, măsuri şi efecte) în problema Jocurilor Olimpice 
de la Seul. 'Toate datele sunt culese din dosarul de problemă „Sport” care este constituit 
pe o structură informativă cu următoarele conţinuturi: plan de măsuri, notă de măsuri a 
grupei operative, informare privind stadiul realizării măsurilor cuprinse în planul special 
„Orient — *88”, situaţia operativă şi materialul de pregătire contrainformativă. 

Delegaţia participantă era formată din 87 persoane, dintre care 64 sportivi şi 23 
cadre tehnice şi specialişti (antrenori, medici, activişti şi factori de conducere din 
CNEFS). Comitetul de Organizare, prin federaţiile internaționale de specialitate, a 
solicitat şi participarea, în afara delegaţiei olimpice, a 30 tehnicieni, nominalizați, în 
calitate de arbitri, membri în jurii, observatori şi invitați. 

Sub argumentația cunoaşterii, prevenirii şi contracarării eventualelor acțiuni 
preconizate a fi comise de serviciile de spionaj străine, organizațiile și grupările 
extremist-teroriste, cercuri şi elemente ostile din exterior, precum şi a unor fapte 
necorespunzătoare ale unor membri ai delegaţiei române, toate unităţile centrale şi 
teritoriale de securitate, potrivit competențelor, au întreprins acțiuni de exploatare 
informativă. 

În perioada 8 septembrie — 3 octombrie 1988 o grupă operativă formată din 
trei ofițeri (maior Roşu Nicolae, Direcţia I, maior Ghiţoiu Ion, Direcţia a IV-a, căpitan 
Niculescu Lucian, Direcţia I) a asigurat supravegherea şi pregătirea contrainformativă a 
membrilor delegaţiei. 

În conformitate cu planul de măsuri aprobat de conducerea Departamentului Securităţii 
Statului (DSS) membrii grupei speciale au desfăşurat următoarele activități: 

- documentare temeinică asupra locurilor de cazare, masă, de desfăşurare a 
antrenamentelor şi competiţiilor, asupra itinerariilor de deplasare şi a mijloacelor de 
transport puse la dispoziția delegaţiei, precum şi asupra măsurilor de pază şi securitate 
întreprinse de către organele de specialitate sud-coreene; 

- împreună cu conducerea delegaţiei au fost stabilite, pe variante, în raport de 
particularitățile activităților specifice desfăşurate, dispozitivele de  autoprotecție 
împotriva oricăror încercări de atragere la acțiuni necorespunzătoare, stabilindu-se 
modalităţile concrete de angrenare a antrenorilor şi oficialilor în realizarea supravegherii 
permanente a sportivilor; 

- s-a adaptat sistemul de lucru cu rețeaua informativă şi relaţiile oficiale pentru 
realizarea unui control permanent asupra membrilor delegaţiei şi a intra operativ în 
posesia tuturor datelor de interes în vederea întreprinderii măsurilor de prevenire ce se 
impuneau; 

- s-a asigurat şi supravegherea componenților loturilor care îşi desfăşurau 
activitatea pe perioade mai mari de timp, independent de restul delegaţiei (caiac-canoe, 
canotaj, lupte, tir); 

- prin oficialii din conducerea delegaţiei s-a efectuat pregătirea contrainformativă 
individuală a sportivilor şi tehnicienilor care intrau în contact mai frecvent cu cetăţeni 
străini și cu reprezentanţi ai organelor de presă!6. 


16 Ibidem, f. 5, 5v. 

Planul de măsuri cât şi instruirea individuală sau colectivă a membrilor 
delegației au respectat materialul de pregătire informativă, prezentat la 13 august 1988 
de către lucrătorii de Securitate, elaborat după situaţii concrete consumate în străinătate. 

O exemplificare a tipurilor de acţiuni, forme şi metode adoptate de români, de 
serviciile de spionaj şi contraspionaj, organizaţii ostile, cercuri, firme şi elemente 
interesate din străinătate, au fost oferite pe parcursul instruirii, şi reținem: 

a) culegerea de informaţii de interes despre RSR şi a unor date de studiu despre 
cetăţeni români aflaţi în exterior, inclusiv sportivi!”; 

b)încercări de racolare şi determinarea unor cetățeni români să refuze 
înapoierea în țară !8; 

c) trimiterea de provocatori şi încercări sistematice de instigare a cetățenilor 
români în exterior de a comite acte ostile României sau contrare legilor autohtone sau 
româneşti !?. 

O serie de recomandări emise de Securitate urmăreau stabilirea unui comportament 
adecvat al românilor plecați temporar în străinătate; dintre principalele cerințe 
menţionăm: 

- în locurile de cazare, în restaurante, în sălile şi locurile de concurs erau interzise 
discuțiile privitoare la aspecte confidenţiale din interiorul delegației ori amănunte din 
viața privată a celorlalți sportivi şi tehnicieni; 

- inexistenţa vreunei legături cu organele de presă audiovizuală sau scrisă, şi în mod 
deosebit cu „Europa Liberă”. Cel mai adesea era invocat art. 15 din legea nr. 23/1971 
(„nu puteţi acorda interviu organelor de presă decât dacă aveți în acest sens aprobarea 
conducerii delegației”) ca formă de limitare a contactelor cu mass-media internațională; 


17 „..„.Soţii Hubert Winfrid şi Georgeta, emigranţi români, domiciliați în AUT, au fost folosiți 
pentru a stabili, în vara anului 1987, care sunt persoanele din lotul unei echipe române de fotbal 
aflată în turneu în această ţară, care au legături și sarcini din partea organelor de Securitate 
române. Cei doi soţi au fost interesaţi să afle de la câţiva fotbalişti dacă „ar fi interesaţi să rămână 
în străinătate” oferindu-se să-i „ajute”. Acţiunea provocatoare a fost respinsă prin informarea 
conducerii lotului şi luarea măsurilor de protecţie şi evitare a celor doi emigranţi determinându- 
se chiar o atitudine de desconsiderare a lor de către toţi membrii lotului, pornindu-se și de la 
faptul că asemănător au acționat şi anterior asupra unor sportivi români, participanţi la diferite 
competiţii ce au avut loc în alte țări. 

Acţiuni de această natură s-au înregistrat, în ultimul timp cu regularitate, asupra sportivilor 
români prezenţi la diferite competiţii, mai ales în țări ca RFG, Franţa, Anglia, SUA, Grecia, 
Turcia, Israel, Japonia cu implicarea unor emigranți şi foşti sportivi români, a unor trădători sau 
autohtoni (personal hotelier din ramura serviciilor, ziarişti, comercianţi, translatori, unii 
reprezentanţi oficiali, emisari ai unor organizaţii şi posturi de radio ostile, între care mai ales 
„Europa Liberă”)” (Ibidem, f. 54). 

18 „Serviciile de specialitate străine, organizaţii, firme, elemente interesate au racolat persoane 
care au dovedit trăsături negative de caracter, lipsa de maturitate şi discernământ, slabul nivel 
politic, lipsa de patriotism, unele nemulțumiri şi stări de spirit de moment intervenite în grupurile 
de români pe timpul prezenţei în exterior” (Ibidem, f. 56). 

1 Angajaţi şi emisari ai postului de radio „Europa Liberă”, alte organizaţii şi elemente (între care 
şi cultice) ostile contactau cetăţeni români aflaţi în interes personal sau de serviciu în străinătate, 
în scopul „angrenării lor în acțiuni de natură să prejudicieze prestigiul şi interesele țării noastre” 
(Ibidem, f. 62). 

- prudenţa în comunicare, refuzul de a primi cadouri în bani sau de altă natură ce 
ar fi creat, eventual, obligaţii; 

- precauţie în relațiile cu persoanele autohtone, potenţial, recrutate de serviciile 
secrete; 

- excluziuni ale conduitei necorespunzătoare (părăsirea locurilor de cazare ori de 
concurs şi deplasarea individuală în localitatea-gazdă; nerespectarea mentalităților, 
obiceiurilor şi perceptelor religioase locale; frecventarea locurilor rău famate şi târgurilor 
neautorizate pentru comercializarea şi achiziționarea unor bunuri de contrabandă; critici 
la adresa ţării-gazdă; legături cu persoane implicate în activități sau grupări politice 
antiguvernamentale; expunerea la șantaj, compromitere sau orice alte acțiuni îndreptate 
împotriva sa; desfăşurarea de acțiuni informative calificate de acte de spionaj)”. 

Recomandările şi obligaţiile inserate au fost rezultatul prevederilor cuprinse în 
actele legislative adoptate în perioada 1971-1985, şi enumerăm: legea nr. 23/1971 
privind apărarea secretului de stat în RSR; decretul nr. 408/1985 privind unele măsuri 
referitoare la apărarea secretului de stat şi la modul de stabilire a relațiilor cu străinii; 
HCM nr. 18/1972 privind modul de stabilire a relaţiilor organizaţiilor și personalului 
acestora cu misiunile diplomatice acreditate în RSR, oficiile consulare, organizaţiile sau 
reprezentanţele străine și cetăţenii străini, Codul şi Regulamentul vamal (legea nr. 
30/1978 şi Decretul nr. 337/1981); HCM nr. 19/1972 privind unele măsuri în legătură 
cu apărarea secretului de stat. 

Activitatea organelor de Securitate devenea eficientă nu doar prin colectarea de date 
de la fața locului sau urmărirea subiecților cât şi prin crearea și extinderea rețelei 
informative. 

De altfel, acţiunile de racolare a unor sportivi și tehnicieni români de valoare 
desfăşurate de organizaţii şi persoane interesate din străinătate au reprezentat unul 
dintre argumentele utilizate cu precădere pentru aplicarea unor măsuri de control cât 
mai stricte asupra celor angrenaţi în diverse competiţii internaționale. 

Fenomenul este prezentat în documentarul „Acţiunile de racolare a unor sportivi şi 
tehnicieni români de valoare desfășurate de organizaţii şi persoane interesate din 
străinătate; concluzii şi măsuri de prevenire ce se impun (31 octombrie 1983)”, şi 
justifică hotărârea sportivilor de a nu reveni în țară prin enumerarea principalilor factori 
de „trădare” şi a cauzelor care au produs dezertările. Dintre acestea, reținem: 

I. Organizaţii şi categorii de persoane cunoscute că desfăşoară acțiuni de racolare a 
sportivilor şi tehnicienilor de valoare români: 

1) conducerile unor federaţii sportive, instituţii de învățământ superior cu profil 
sportiv şi centre de medicină sportivă (Mexic, RFG; SUA, Italia), proprietari de 
cluburi, impresari şi reprezentanți de firme din țările occidentale; 

2) elemente din cadrul emigrației semnalate că se află în slujba serviciilor de 
spionaj occidentale: translatori, ghizi, însoțitori; 

3) angajaţi ai unor posturi de radio străine cunoscute că desfăşoară propagandă 
ostilă ţării noastre și unii ziarişti cu poziții asemănătoare (ex. Neculai 
Munteanu); 


2 Ibidem, ff. 70-73. 

II. Modalităţile de acțiune în vederea determinării unor sportivi şi tehnicieni de 
valoare de a rămâne în străinătate: 

Din arsenalul mijloacelor folosite pentru stabilirea în străinătate era decisiv 
argumentul câştigului material (salariu mai mare față de România, acordarea de prime şi 
încadrarea la un club sportiv după încheierea activităţii competiționale). 

Acţiunile de influențare erau desfășurate, în cele mai multe cazuri, de sportivi şi 
cadre tehnice de origine română stabiliți legal sau ilegal în ţările occidentale (demersurile 
realizate cu acordul și sub patronajul federaţiilor de specialitate). 

III. Cauzele neprevenirii acțiunilor de rămânere în străinătate 
Organele Securităţii invocau aceeaşi factori de inactivitate şi evitare a neîntoarcerii în 
ţară pentru majoritatea sportivilor: 

1) carențele manifestate în domeniul cunoaşterii teoretice a ramurii sportive, şi 
implicit un potenţial informativ redus; 

2)  superficialitatea ofițerilor de Securitate în acţiunile de avizare a sportivilor şi 
cadrelor tehnice; 

3) lipsa unor activități mai minuţioase de verificare a membrilor delegaților 
reîntorşi de la diverse competiţii internaționale şi, totodată, comportarea în 
străinătate, relațiile stabilite, proveniența bunurilor materiale (în mai multe 
situații depăşeau cu mult posibilitățile financiare oferite de deplasările 
respective)?l. 

Supravegherea informativă era realizată cu informatori şi colaboratori proveniți 
din rândul sportivilor, tehnicienilor de specialitate şi activiştilor voluntari. 

Situaţia operativă în lotul deplasat la Seul era următoarea?: 


Nr. Disciplina TOTAL Sportivi Tehnicieni Rețea informativă B.. | Recr. | Obs. 
crt. sportivă persoane Pl. 
În lot În lot 
largit restrâns 
1 Atletism 6 5 1 4 1 
2 Box 3 2 1 2 1 
3 Caiac-canoe 6 4 2 3 1 
4 Canotaj 23 21 2 4 1 2 
5 Gimnastică 16 13 3 4 3 
6 Haltere 5 4 1 3 
7 Inot 5 4 1 3 1 
8 Lupte 6 4 2 7 2 
9 Scrimă 5 4 1 2 1 1 
0 Tir 4 3 1 3 
1 Suprastruct 8 8 3 3 
ură 
2 Total 87 64 23 38 K 1 11 
delegație 
olimpică 
Invitaţi 30 30 5 5 
4 TOTAL 117 64 53 43 16 1 11 27 
general 


21 Idem, dosar nr. 7929, vol. 355, ff. 1-5v. 
22 Idem, dosar nr. 13346, vol. 22, f. 42. 

Din datele cuprinse în tabel se observă o politică de cooptare activă, chiar şi în 
condițiile criticilor evocate anterior. Dintr-un simplu calcul aritmetic rezultă că o 
persoană din cinci-şase era informator ori sursă a Securităţii; notele informative şi 
declarațiile erau efectuate fie direct ofițerilor aflați în delegaţie, fie ofițerului de legătură 
din țară. 

Sporirea potenţialului informativ, lărgirea bazei de lucru și îmbunătățirea 
valorificării informaţiilor erau activităţile preventive cele mai eficiente. 

În pofida politicii de recrutare, încă persistau disfuncţionalităţi majore în 
desfăşurarea activităţii celui mai important aparat informativ românesc. Această 
apreciere este confirmată de uzitarea unor practici ilegale nepedepsite de organele 
abilitate, activitate informativă necorespunzătoare, baza de lucru redusă, lipsa 
informaţiilor active (conţinutul şi calitatea actului de avizare a deplasărilor în 
străinătate), inexistența combaterii faptelor antisociale săvârşite de unii conducători de 
asociaţii şi cluburi, antrenori, arbitri şi activişti voluntari (speculă, trafic de valută, 
obţinerea pe căi ilicite a unor avantaje materiale)?5. 

Analiza stadiului muncii informative efectuată la 31 iulie 1988 au confirmat 
neindeplinirea mai multor sarcini de serviciu ori executarea defectuoasă a acestora 
(verificări formale în cazul sportivilor şi tehnicienilor); se consemna creşterea numărului 
de tehnicieni şi sportivi care au refuzat reîntoarcerea în ţară (31 cazuri în primele şase 
luni ale anului faţă de 27 înregistrate în anul precedent). 

S-a stabilit că nu se aplică corespunzător normele nr. D/0012391/29.06.1987, 
în unele situații acordându-se aviz unor persoane care nu intră în competența organelor 
de secuzitate. 

O măsură obligatorie în cazul sportivilor și tehnicienilor valoroşi era cea 
referitoare la deschiderea unor mape de protecţie, în timp ce datele şi informațiile 
rezultate erau raportate prin ofițerul coordonator al problemei „Sport” şi Direcţiei 124. 

Cu toate acestea la instructajul privind stadiul muncii de securitate în problema 
„SPORT” prezentată în iunie 1989 era criticată indolenţa lucrătorilor DSS. 

Nu s-au executat ordinele din 1988 referitoare la întocmirea mapelor de 
protecţie pentru sportivii şi tehnicienii valoroşi deplasați la diferite competiţii 
internaționale. Mapa de protecţie ar fi trebuit să conţină informări privitoare la acţiunile 
de verificare, apărarea contrainformativă combinate cu aplicarea de teste şi jocuri 
operative pentru împiedicarea activităților ostile?5. 

Pe parcursul desfăşurării competiţiei nu s-au semnalat cazuri deosebite; de 
altfel, într-o informare transmisă la Bucureşti, mr. Rusu evidenția inexistenţa unor fapte 
şi acţiuni neprevăzute, sublinia atmosfera şi starea de spirit pozitivă în rândul delegaţiei, 
precum şi semnalarea prezenţei în capitala asiatică a comentatorilor de la „Europa 
Liberă” — Munteanu şi Rusu — care au încercat să contacteze sportivi români, fiind însă 
respinşi. De asemenea, pe lângă sportivii români au apărut 12 fugari şi provocatori care 
au fost respinşi, nepermițându-le să realizeze contacte”. 


23 Idem, dosar nr. 7929, vol. 355, f. 10. 

2 Idem, dosar nr. 13346, vol. 10, ff. 96-98. 
25 Ibidem, vol. 20, f. 8. 

26 Ibidem, vol. 22, f. 106. 

Pe lângă delegaţia olimpică a României au apărut persoane plecate legal sau 
ilegal, dar nu s-au obţinut date despre eventuale angaţări ale acestora în acțiuni de natură 
a leza interesele României. 

Totuşi, Nicolae Munteanu şi Mihai Rusu de la Europa Liberă au contactat unii 
oficiali români, însă răspunsurile au fost în conformitate cu instructajul 
contrainformativ efectuat la Bucureşti. Intervievarea individuală a fost evitată cu mult 
tact diplomatic şi s-a prevenit orice încercare din partea unor ziarişti străini de a obține 
date pe baza cărora să facă interpretări speculative şi tendențioase. 

În acelaşi timp a fost dejucată intenţia de amplificare a publicităţii în jurul 
afirmației calomnioase potrivit căreia oficialul român Mureşan Ion ar fi fost implicat în 
cazul de dopaj al sportivului australian Watson, atât prin pregătirea celui în cauză cu 
privire la atitudinea pe care s-o adopte în discuţia cu reprezentanții televiziunii 
australiene, cât și prin determinarea sa de a solicita intervenţia CIO şi a conducerii 
Uniunii Internaţionale de Pentatlon Modern”. 

Grupul operativ a obţinut informaţii referitoare la intențiile ziariştilor unguri de 
a obţine declarații, în limba maghiară, de la înotătoarea Noemi Ildiko Lung; în acest caz 
s-a procedat la pregătirea contrainformativă, prin conducerea delegaţiei, şi a fost însoțită 
în permanenţă de un ofiţer. În cadrul conferinței de presă, la întrebările în limba 
maghiară ale ziaristului, sportiva a solicitat să i se traducă întrebările şi a răspuns în 
limba română%. 

Rezultatele sportivilor români, în condiţiile unei componenţe reduse, a fost 
excelent; s-au obținut 7 medalii de aur, 11 medalii de argint şi 6 medalii de bronz 
plasând ţara noastră, în clasamentul pe naţiuni, pe locul 8 după numărul de medalii de 
aur și locul 7 după numărul total de medalii”. 

Sportivul cu cele mai multe medalii cucerite a fost Daniela Silivaş (3 medalii de 
aur, 2 medalii de argint, 1 medalie de bronz), fără îndoială cea mai bună gimnastică a 
lumii la sfârşitul anilor *80; atenţia organelor de Securitate vizavi de sportivă a fost una 
pe măsură. Pe toată perioada desfăşurării jocurilor a fost însoțită de un membru al 
grupei operative, iar numărul agenţilor de securitate sud-coreeni a fost suplimentat. 


27 Ibidem, £. 7. 
28 Ibidem, £. Tv. 
2 Medalii de aur: Sorin Babii (pistol liber), Vasile Puşcaşu (lupte libere, categoria 100 kg), Rodica 
Arba şi Olga Homeghi (canotaj, două rame), Daniela Silivaş (gimnastică; trei medalii de aur: 
paralele inegale, bârnă şi sol), Paula Ivan (atletism, 1500 m). 

Medalii de argint: gimnastică feminină echipe, Noemi Lung (înot, 400m mixt), Daniela 
Silivaş (gimnastică, individual compus), Paula Ivan (atletism, 3000 m), Gabriela Potorac 
(gimnastică, sărituri), Elisabeta Lipă, V. Cogeanu (canotaj, două vâsle), D. Dobre şi D. Neagu 
(canotaj masculin, două rame fără cârmaci), echipajul de 4+1 rame (canotaj masculin), echipajul 
de 8+1 feminin (canotaj), Nicu Vlad (haltere, 100kg), Daniel Dumitrescu (box). 

Medalii de bronz: Daniela Silivaş (gimnastică, sărituri), Gabriela Potorac (gimnastică, 
bârnă), Marius Gherman (gimnastică, bară fixă), Noemi Lung (înot, 200 m liber), echipajul de 
4+1 tame feminin (canotaj), echipajul de vâsle feminin (canotaj). 

Performanţele tinerei hunedorence nu au trecut neobservate; în cadrul rubricii 
„SPORT” din 27 septembrie 1988, „Europa Liberă” a difuzat o corespondenţă din 
Seul, de la Mihai Rusu, referitoare la evoluţia Danielei Silivaş la Jocurile Olimpice%. 

Viorica Daniela Silivaş, născută la 9 mai 1972 în localitatea Deva, rămâne una 
dintre figurile reprezentative ale gimnasticii mondiale. Cu certe calități şi cu o „foame” 
de performanţă s-a făcut remarcată încă din primii ani de activitate sportivă. A acces 
rapid în lotul de senioare şi a câştigat o serie de medalii până la Jocurile Olimpice de la 
Seul 1988. Aventura asiatică a marcat o premieră, adică, medalie la fiecare probă (trei 
aur , două argint, una bronz), performanţă greu de egalat în gimnastică. 

A rămas în memoria contemporanilor concursul individual compus, unde 
compatrioata noastră a pierdut aurul olimpic la o diferență infimă față de sovietica 
Yelena Shushunova. Cu ambiția ei arhicunoscută a evoluat, ireproșabil, în concursul pe 
aparate şi a câştigat trei din cele patru probe (paralele inegale, bârnă şi sol). 

Dimensiunea reală a personalităţii sportive a Danielei Silivaş rezultă numai din 
simpla enumerare a medaliilor cucerite în intervalul 1981-1989 (Campionate naționale, 
Internaţionalele României, Campionate Balcanice, Campionate Europene, Campionate 
Mondiale, Jocuri Olimpice): 45 medalii de aur, 16 medalii de argint, 7 medalii de 
bronzt. Cele nouă titluri mondiale și olimpice cucerite în întreaga sa carieră sportivă, 
reprezintă un record neegalat de niciun alt gimnast sau gimnastă; recunoaşterea 
meritelor a coincis cu includerea acesteia în International! Gymnastics Hall of Fame din anul 
2002. 

Notele informative întocmite de surse, informatori și ofiţerii de Securitate 
deplasaţi în Coreea de Sud au evidenţiat şi problema dopajului. 


30 „Am urmărit din nou în arena de gimnastică pe cele mai bune sportive ale lumii, în concursul 
pe aparate. O sală arhiplină a asistat la câteva evoluţii magistrale ale Danielei Silivaş, pe care 
juriul, condus de cunoscuta specialistă română Matia Simionescu, le-a notat cu 10. 

Spectacolul de duminică, 25 septembrie a.c., a avut o singură actriță principală, tripla 
campioană olimpică Daniela Silivaş. Ea a convins aproape toți experţii că este cea mai valoroasă 
sportivă din lume la gimnastică. ..La bârnă și la sol, combinaţiile de elemente cu un înalt grad de 
dificultate, cu un ritm infernal, au constituit un tot armonios, din care nu au lipsit grația, 
expresivitatea sau zâmbetul permanent atătat în timpul desfăşurării lor. Rar s-a văzut în timpul 
unui concurs de gimnastică o asemenea bucurie în mişcare, fondul muzical bine ales contribuind 
şi el la impresia artistică. 

După terminarea întrecerilor, a urmat conferința de presă. Aproape toţi ziariştii au 
asaltat-o pe steaua gimnasticii olimpice cu numeroase întrebări. Daniela Silivaş a declarat, între 
altele: ”mă bucur foarte mult pentru medaliile de astăzi. Sunt bine pregătită şi m-am concentrat 
mai mult asupra exerciţiilor pentru a câștiga. Nu m-au preocupat notele, ci bunul mers al 
exerciţiilor”. Antrenorul Adrian Goreac s-a aflat şi el în centrul atenţiei, două dintre întrebări 
părându-ni-se mai interesante: „În ce constă secretul victoriei elevelor dvs ? şi Care este diferența 
între şcoala românească și cea sovietică de gimnastică 2” 

În ce priveşte pregătirea echipei române, ne-am străduit să dăm valoare ridicată tuturor 
sportivelor noastre, la baza performanţelor aflându-se munca...diferenţele dintre şcoala sovietică 
şi cea românească, nu putem spune decât că și gimnastele lor muncesc, iar arbitrajul este cel care 
face diferențierile”. (ACNSAS, fond Documentar, dosar nr. 13346, vol. 22, ff. 128-129). 

31 http://ro.wikipedia.org/wiki/Daniela_SilivaYoC5%Y9F. 

Cazul cel mai cunoscut este al atletului canadian Ben Johnson, medaliat cu aur 
în proba de 100 m plat, deţinătorul recordului mondial. Sprinterul a fost depistat pozitiv 
cu stanozolol (steroid anabolizant comercializat sub denumirea de winstrol; substanța 
ajută la creşterea randamentului masei musculare şi elimină grăsimile, totodată având şi 
efecte diuretice) *?. 

Despre cazul Ben Johnson reținem declaraţia fostului campion olimpic Edwin 
Moses (SUA, medaliat cu aur la 400mg la Jocurile Olimpice găzduite de Montreal, 
1976), lămuritoare: „Ben a fost victima propriei sale erori de calcul. Toţi sportivii 
depistaţi ca pozitivi greşesc socotelile pentru că noi toţi cunoaştem formula de a scăpa 
la control”35. 

Şi totuşi, folosirea substanţelor dopante nu erau procedee necunoscute spațiului 
comunist european; mai mulți halterofili din Bulgaria și Ungaria au fost descalificați 
după efectuarea controalelor de specialitate. De altfel, la 25 septembrie 1988 se 
încheiase competiţia la 5 din cele 10 categorii de greutate, iar halterofilii bulgari au 
câştigat toate cele cinci categorii înainte de a fi descalificați sportivii Grablev şi Ghencev 
pentru doping. Ca un contra-răspuns, delegația bulgară a decis retragerea echipei“. 

Rata mare a descoperii numărului de dopaţi a fost posibilă prin utilizarea unui 
aparat de ultimă generaţie, produs de firma Hewlett-Packard, și extinderea controlului la 
primii cinci clasați din fiecare probă%. 

Ca o precizare, nici un sportiv român nu a fost depistat pozitiv, iar bănuielile 
asupra rezultatelor obținute de membrii delegaţiilor est-germană, sovietică sau 
americană nu s-au confirmat. 

Dintre problemele ivite în sânul delegaţiei rețin cele referitoare la arbitraje 
părtinitoare (gimnastică, lupte, box), precum şi acte de indisciplină şi neîncadrare în 
programul de pregătire şi refacere (nataţie, atletism, lupte, haltere, scrimă) rapid curmate 
de conducerea delegaţiei. 

Per ansamblu rezultatele au fost mulțumitoare, însă existau posibilități de a 
obţine un palmares şi mai bogat dacă în procesul de selecţie şi pregătire „s-ar fi dat 
dovadă de mai multă exigență și obiectivitate pentru obținerea de medalii”. La 
disciplinele kaiac-canoe, atletism, nataţie, lupte și scrimă au fost incluşi sportivi mai 
puţin valoroşi, în urma intervențiilor unor factori decizionali din federaţiile de 
specialitate; situație similară și în privința lotului tehnic. 

Bilanţul pozitiv al participării la Jocurile Olimpice coroborat şi cu activitatea 
Grupei Operative a adus momente de relativă satisfacție, în rândul conducătorilor 
sportului românesc şi a Securităţii. Diriguitorii fenomenului sportiv erau mulțumiți de 
zestrea de medalii, iar lucrătorii Securităţii de prevenirea oricărei „evadări” din cadrul 
delegației. 


32 http:/ /en.wikipedia.org/wiki/Stanozolol. 

33 Iolanda Balaş-Săter, op. cit., p. 352. 

34 ACNSAS, fond Documentar, dosar nr. 13346, vol. 22, f. 117. 
35 Iolanda Balaş-Söter, op. cit., p. 349. 

36 Ibidem. 

Conceptualizare, schematism şi redundanță 
în planurile informative ale Securității 

Instrucţiunile, planurile de căutare a informațiilor, planurile de măsuri, 
informările şi alte documente reprezintă partea cea mai semnificativă a unui dosar, fie 
de obiectiv cât şi de urmărire individuală, întocmit de DSS. 

Problema „SPOR'T” se încadrează în tipicul acțiunilor Securităţii şi confirmă 
existența unor anumite clişee uzitate de lucrătorii acestei instituții. 

Acţiunea „Orient - '88” subsumată problematicii enunțate confirmă expresia 
„nulla regula sine exceptione” (excepţia întăreşte regula) şi marchează succesul 
structurilor informative (protecţia eficientă a sportivilor şi a tehnicienilor). O abordare 
statistică conferă un argument suplimentar despre randamentul pozitiv al activității 
aparatului informativ. 

În intervalul 1988-1989 au participat peste 4000 sportivi la 1560 competiţii 
internaționale, iar numărul refugiaților s-a ridicat la 44 (1988-toamna anului 1989). La 
prima vedere numărul era redus, însă îngrijorarea autorităţilor creştea pe fondul 
nemulțumirilor de ordin economic (insatisfacţiile materiale erau mult mai numeroase 
față de succesele profesionale). 

Analiza limbajului trădează mai multe hibe în sistem şi conferă temeiurile 
contestatarilor activității Securităţii. Ceea ce nu mai surprinde, în cadrul dosarului, este 
recurenţa unui discurs repetitiv şi strict informal, expunerea de generalități şi inexistența 
unor acțiuni particulare sau speciale. 

Nerevenirea în ţară a unor sportivi echivala cu neîndeplinirea obiectivelor de 
informare, prelucrare contrainformativă şi prevenire ce trebuiau atinse de DSS. De 
altfel, în urma mai multor controale şi evaluări, se aprecia că „în majoritatea cazurilor nu 
se efectuează nici un fel de verificări, iar acolo unde se face ceva nu se acționează cu 
răspunderea şi profesionalismul necesar” 37. 

Carenţele muncii în domeniu erau explicate de stilul de muncă și concepția 
cadrelor cu atribuții pe profil (dezinteres, minimalizare a interesului operativ şi 
indulgență față de anumite practici, cum ar fi: traficul de valută, aducerea de bunuri din 
străinătate în cantități mari) dublate de relaţiile defectuoase cu alte organisme ale 
Ministerului de Interne, atât la nivel județean cât şi central?8. 

Inutilitatea sau supraîncărcarea informațională (redundanţa) a apărut prin 
folosirea excesivă a unor fraze tip şi menţinerea unor conţinuturi identice ale planului 
de măsuri. 

Comentarii dușmănoase la adresa regimului; colportarea ştirilor tendenţioase la 
posturile de radio occidentale; acţiuni care pot aduce prejudicii intereselor sportive 
(promovarea unor sportivi fără valoare, nereguli în pregătirea sportivă, folosirea 
substanţelor dopante, falsificarea datelor sportivilor şi a rezultatelor pe timpul 
selecţiilor, angajarea în acte reprobabile pretabile acțiunilor de şantaj); intenții de 
evaziune, de refuz al înapoietii în țară sau de racolare în scopul determinării de a rămâne 
în Occident sunt aspectele esenţiale ale planurilor de muncă trimestriale întocmite de 


37 ACNSAS, fond Documentar, dosar nr. 13346, vol. 20, f. 21. 
38 Thidem, f. 22. 

Serviciul 6 din cadrul Direcţiei 1%; practic, obiectivele şi acțiunile erau rescrise, fără nici 
o revizuire sau adăugire. 

Similaritatea multor planuri de acţiune şi lipsa unor exemple şi măsuri concrete 
de dirijare a activității au nemulțumit conducerea DSS; într-o însemnare olografă 
apărută pe un document, aflat în faza de elaborare, se consemna: „să ieşim din nişte 
scheme care au fost bune, apreciate la vremea respectivă, dar care repetate se 
demonetizează şi produc inhibiție”%. 

Criticile au fost parțial însuşite, iar materialele informative ulterioare au 
confirmat o îmbunătăţire a metodelor de lucru şi a responsabilizării factorilor implicați 
în problema „SPORT”. Pe acest fond activizarea celor implicați în problemă a dat 
roade; un prim rezultat favorabil s-a obținut la Olimpiada de la Seul unde nu s-a produs 
nici o evaziune” (fuga din ţară). 


Profilul sportivului fugar 

Mişcarea sportivă a fost considerată prin legea nr. 29/1967, art. 1 „activitate de 
interes național”, iar Securitatea avea misiunea de a supune unui proces filtrant sportivii 
şi colectivele tehnice înscrise la competiţiile internaţionale. Participarea la diverse 
concursuri şi rezultatele bune au confirmat valoarea sportului românesc, şi totodată a 
constituit un mijloc de propagandă intens folosit de regimul comunist. 

Cronicizarea lipsurilor din anii '80 şi accentuarea formelor de control a maselor 
completate de amplificarea acțiunilor desfăşurate de serviciile de spionaj străine, 
Organizații reacționare şi propaganda mediatică internațională ostilă au favorizat 
creşterea numărului de refugiați sportivi români. Alegerea de a rămâne în Occident ori 
în America de Nord, conform analizei informative era cauzată de următorii factori: 

- majoritatea covârşitoare a sportivilor și tehnicienilor au acționat din rațiuni de 
ordin material; de regulă, au provenit din sporturi neremunetate consistent 
(rugby, atletism, canotaj, schi-bob, turism, alpinism, handbal, ciclism, box, judo, 
hochei), asemeni fotbalului ori gimnasticii. Motivaţiile de ordin politic au fost rar 
întâlnite, iar numărul celor angajaţi în declarații necorespunzătoare sau activități 
ostile cu atât mai redus?!; 

- mulți dintre sportivii care au refuzat întoarcerea în patrie nu depășeau vârsta de 
25 ani (57 %), iar 19 fiind sub 20 ani; organele de Securitate considerau tinerii 
sportivi lipsiți de discernământ, facil racolaţi prin acceptarea cu ușurință „a 
promisiunilor de realizare, îndeosebi pe plan matetial”%; 

- superficialitatea lucrătorilor Securității în privința acordării unor avize de plecare 
la competiţii peste hotare deși existau anumite comportamente ce indicau o 
eventuală „evaziune” (vânzarea unor obiecte de la domiciliu, rude şi prieteni 
stabiliți recent în străinătate, nemulțumiri de ordin material ori profesional)%; 


3 Ibidem, f. 84, 85, 142, 143. 
4 Ibidem, f. 38. 

+1 Ibidem, f. 9. 

42 Ibidem. 

% Ibidem, f. 9v. 

- palmaresul sportiv influența decizia de acordare a aprobării, chiar în condiţiile 
emiterii, neoficial, de păreri critice la adresa pregătirii sportive şi a veniturilor 
financiare; de regulă, s-a pornit de la raționamentul existenței unei situații 
materiale, familiale şi profesionale rezonabilă, deplasări frecvente în străinătate şi 
implicit nu aveau de ce să refuze reîntoarcerea în ţară, evident, în contradicție cu 
realitatea“. 

Din analiza celor 78 cazuri de rămâneri ilegale în străinătate (35 în 1987, 34 în 
1988 şi 10 în 1989) a fost conturat un portret având ca elemente constitutive nivelul de 
educaţie, calificare profesională, vârstă, naţionalitate, cluburile de provenienţă şi țările de 
adopţie. Un număr de 25 de persoane (30 %) aveau studii superioare, iar 49 (61 %) 
studii medii; din punct de vedere al calificării 60 dintre aceștia erau sportivi (opt 
rugbişti, şapte atleți, cinci boxeuri şi cinci fotbalişti, doi scrimeri, un maseur, un 
hocheist, o înotătoare), 11 antrenori, un ziarist (Traian Ungureanu), un economist, un 
jurist, un şef de vamă şi un vicepreşedinte de club. 

Cu privire la etate, 64 din cei rămași (peste 81 %) aveau la data acțiunii până în 
45 ani, din care 42 până în 25 ani, toţi cu reale posibilități de a obţine, în continuare, 
performanţe la nivel mondial (42 sportivi şi antrenori erau consideraţi foarte valoroşi, 
23 având titluri sau rezultate deosebite pe plan internațional). 

Compoziţia etnică era formată din 68 cetăţeni de naționalitate română (84,72 
%), nouă etnici maghiari (14,5 %) şi un german (0,78 %). Ţările adoptive, în funcţie de 
numărul de refugiaţi, au fost Republica Federală Germană (14), Ungaria (11), Grecia, 
Iugoslavia și Italia (câte şase persoane), Turcia (cinci sportivi), Olanda şi SUA (câte 
patru persoane), Austria (trei sportivi), Canada şi Danemarca (doi sportivi) şi câte o 
persoană în Marea Britanie, Elveţia, Norvegia, Suedia, Belgia. Cele mai multe dezertări 
s-au produs din cluburi și asociații de pe raza Capitalei — 43 (55 %) — din care 22 (29 %) 
de la cluburile Steaua (16) şi Dinamo (6) — şi judeţelor Braşov (9), Timiș (4), Constanţa 
(3), Cluj, Harghita, Mureş, Suceava (câte 2), Prahova şi Satu Mare (câte un sportiv). 

Consecința actului rămânerii în străinătate, calificat drept reprobabil de regimul 
comunist, se răsfrângea inconturnabil asupra familiei. Pe de o parte răvăşirea 
sufletească, inerentă întreruperii legăturilor pe o perioadă nedeterminată şi pe de altă 
parte activitatea informativ-operativă a organelor Ministerului de Interne asupra 
acestora. 

Primele reacţii ale factorilor de conducere erau de consternare la adresa muncii 
structurilor de informaţii, oricum, reprehensibilă; însemnări olografe pe documentele 
din dosare sunt relevante: „dacă avea fratele stabilit în Italia nu s-a gândit nimeni că 
deznodământul acesta va fip”46, 

Ca o constantă a tipicului de acțiune manifestat de Securitate era contactarea 
membrilor familiei, obținerea unor declarații, vizite la domiciliu, interceptarea 
corespondenţei, plasarea de informatori sau surse pe lângă apropiații subiectului 
urmărit, activități de influențare (membrii familiei erau convinşi sau nu de obligația 
repatrierii celor fugiți în străinătate). 


+ Ibidem. 
45 Ibidem, f. 8, 8v. 
46 Ibidem, £. 121. 

Faptul că, majoritatea zdrobitoare a celor rămaşi în exterior nu au revenit şi 
aporia familiei în dezvăluirea de date au evidenţiat inconsistența informativă şi au 
îngreunat activitatea lucrătorilor Securității. 

După cele două prelucrări informative, pe linie de sport din 1988, a crescut 
răspunderea ofițerilor în executarea sarcinilor specifice şi s-a conlucrat mai eficient cu 
alte structuri informative, factori de decizie din CNEES şi federațiile de specialitate 
(atenţie sporită în selecționarea componenților loturilor şi colectivelor tehnice deplasate 
în străinătate); în consecinţă, în intervalul mai 1988-iunie 1989, s-a redus simţitor 
numărul cazurilor de refugiați din rândul sportivilor (15) față de perioada anterioară 
(56). 

Structura socio-profesională a sportivului sau tehnicianului român rămas în 
străinătate era axată pe două planuri majore: împlinirea materială şi obținerea unor 
performanțe sportive cât mai bune. Din nefericire pentru majoritatea covârşitoare a 
tinerilor lucrurile nu s-au petrecut întocmai năzuințelor, dar au avut suficienta capacitate 
de adaptare social-economică specifică fiecărei țări adoptive. 

Performerii au beneficiat de recunoaştere, respect şi răsplată, iar conexiunile cu 
familiile au fost menținute, cu toate restricțiile existente în România anilor '80. 


Concluzii 

Mişcarea sportivă din România a beneficiat de un interes vădit din partea 
factorului politic. Sportul este un agent de propagandă consacrat, facil şi cu posibilități 
reale de îmbunătăţire şi dezvoltare a unei imagini pozitive. În atare condiţii, organele de 
informații şi-au concentrat atenția și asupra acestui sector socio-economic, cu rolul, 
precis formulat, de a preveni orice manifestare sau acțiune ostilă la adresa țării. 

Pe parcursul consultării informaţiilor arhivistice s-au învederat câteva 
caracteristici ale muncii lucrătorilor Securităţii. Prima vizează perpetuarea unor activități 
cu efecte garantate (activizarea sau crearea unei rețele informative, prelucrarea 
contrainformativă şi însuşirea prevederilor din planurile de măsuri pre-competiţie). 
Sarcinile trasate rețelei informative erau identice cu cele formulate la concursurile 
precedente (cunoaşterea şi prevenirea oricăror acțiuni ostile întreprinse de servicii de 
spionaj, organizaţii teroriste, cercuri și grupări reacționare; protecţia contrainformativă 
împotriva acţiunilor de racolare ori influențare; identificarea sportivilor şi personalului 
tehnic cu preocupări de natură ostilă; depistarea ziariştilor care acționează pentru 
realizarea de interviuri cu sportivii şi tehnicienii), iar datele de interes au fost 
valorificate. 

Un al doilea aspect vizează o atitudine superficială manifestată de ofițerii de 
Securitate față de problema „Sport”, sesizată de organele de conducere. Prin planurile 
de măsuri considerate neelaborate şi prin lipsa de implicare a structurilor judeţene nu 
era posibilă o acțiune eficientă de preîntâmpinare a refuzului de revenire în ţară a 
sportivilor şi tehnicienilor. 

Pe de o parte, neacoperirea informativă şi disfuncțiile instituționale contribuiau 
la creşterea numărului de refugiați, iar pe de altă parte, lipsurile materiale și frustrările 
profesionale era argumente la fel de valide pentru rămânerea în exterior. 


+7 Ibidem, f. 9. 

După episodul „Calgary-88” s-a efectuat o analiză mai riguroasă, iar efectivele 
implicate, în activităţile ulterioare, şi-au atins obiectivele. La Olimpiada de la Seul, după 
o selecție atentă la Bucureşti şi beneficiind şi de locul de desfășurare al competiției (ţară 
aflată în Extremul Orient), nu s-a produs dezertarea vreunui membru al delegației 
olimpice. 

Acţiunile grupei operative, prezență agasantă în preajma 
sportivului /tehnicianului și îndrumările privind comunicarea cu mass-media, au limitat 
considerabil posibilităţile de exprimare ale membrilor delegaţiei. 

Importanţa acțiunii „Orient — '88” nu rezidă exclusiv din finalitatea acesteia cât 
redă o stare de spirit existentă în societatea românească. O primă observaţie se referă la 
activitatea aparatului informativ, contestată în multe rânduri pentru plasarea problemei 
„Sport” pe o poziţie periferică, toleranța excesivă pentru anumite practici ilegale (în 
special, aducerea şi comercializarea de bunuri din străinătate) şi insuficienta acoperire 
informativă. 

A doua remarcă privește atitudinea subiecților (sportivi/tehnicieni etc) față de 
realitățile economice; „dezertarea” acestora a avut, în proporție covârșitoare, un substrat 
financiar. Considerentele de natură sportivă s-au subordonat celor referitoare la 
asigurarea traiului zilnic, iar ideea făutirii unui viitor liniştit şi prosper, în viziunea celor 
stabiliți în străinătate, nu avea legătură cu sistemul socialist. 

Prezentul studiu cuprinde un summum de date indispensabile recompunerii 
unor fapte şi evenimente de la sfârșitul anilor *80, şi deopotrivă contribuie la tabloul 
informaţional al vieţii sociale din ultimii ani de comunism. 

Sorin D. Ivănescu, Securitatea în perioada 1948-1958. Organizare, metode, 
obiective, laşi, Editura Junimea, 2009, 537 p. 


Cunoaşterea originii, evoluţiei, a obiectivelor şi mijloacelor de acţiune ale unei 
poliții politice este, în mod evident, esenţială pentru studierea istoriei unui regim 
totalitar. Ca atare, demersurile ştiinţifice vizând scrierea istoriei Securităţii, poliția 
politică a regimului comunist din România, au fost destul de numeroase după 1989, în 
ciuda multiplelor dificultăți presupuse de acest gen de cercetare. Aceste demersuri s-au 
concretizat în volume de documente, studii mai mult sau mai puţin ample şi chiar 
lucrări cu caracter monografic, tratând un segment sau altul al istoriei temutei instituții. 
Cu toate acestea, destul de multe probleme ţinând de organizarea şi funcționarea 
Securităţii au rămas insuficient lămurite, semne de întrebare despre un personaj sau 
altul, despre o acţiune sau alta persistând supărător în istoriografia problemei. 

In acest context, orice nouă apariție editorială consacrată acestui subiect spinos 
suscită interes şi speranța că încă o faţetă a istoriei recente este adusă la lumină. Acestea 
au fost şi motivele care ne-au făcut să deschidem cu maxim interes volumul publicat la 
editura Junimea de domnul Sorin D. Ivănescu. Dincolo de titlul cărții, prestigiul editurii 
ieşene şi faptul că autorul este cercetător principal III la Institutul de Istorie „A.D. 
Xenopol”, al Academiei Române, ne-au întărit convingerea că volumul e o achiziție de 
valoare, în măsură să lămurească multe din aspectele organizării şi funcționării 
Securităţii în perioada 1948-1958. 

Structura lucrării este următoarea: o Introducere (p. 5-23), cap. I Organizarea 
Securității. Premise şi „realizări” (p. 24-130), cap. II Metode de obtinere şi stocare a informatiilor 
(p. 131-318) şi cap. III Obieeziveje Securității în perioada 1948-1958 (p. 319-481). În treacăt, 
menţionăm că am fost surprinşi de faptul că autorul nu a simţit nevoia ca, după diverse 
aserțiuni întinse pe nu mai puţin de 481 de pagini, să formuleze şi unele concluzii, 
lăsând libertate deplină cititorului să-şi construiască propria imagine! Volumul este 
încheiat cu rezumatul în limba engleză (p. 482-500), bibliografia (p. 501-526) şi un 
indice onomastic (p. 527-537). Dincolo de absenţa concluziilor, lectura se anunţa a fi 
una promițătoare. 

Parcurgerea lucrării semnată de domnul Sorin D. Ivănescu a reprezentat, însă, 
un adevărat şoc şi o cruntă dezamăgire!. Maniera de lucru a cercetătorului ieşean ne-au 
evocat timpurile teribilului cuplu istoriografic Muşat-Ardeleanu, aducând în prim-plan 
practici oneroase, de furt intelectual, pe care le credeam de mult apuse, trecute la 
capitolul curiozități academice ale unui regim totalitar. 


1 Un prim semnal de alarmă în ce priveşte plagiatul reprezentat de acest volum l-a constituit 
articolul Sorin D. Ivănescu şi procedeul Mi-Ci-Ci-Sin sau scurtă introducere în tehnica plagiatulni, publicat 
în numărul din iunie 2010 al revistei „Istorie și Civilizație”, p. 76-78 şi p. 80. Ulterior, am 
publicat o primă formă a textului de față sub titlul Despre problemele istoriei Securităţii din perioada 
1948-1955, în Iugzii, teamă, trădare şi terorism intermațional= 1940. Omagiu profesorului loan Scurtu, Gh. 
Buzatu, Marusia Cîrstea, Horia Dumitrescu, Cristina Păiuşan-Nuică (coordonatori), vol. I, Iaşi, 
Casa Editorială „Demiurg”, 2010, pp. 396-430. 


Recenzii. Note de lectură 


De la bun început, ne vedem nevoiţi a afirma, tranşant şi fără nici un echivoc, 
faptul că volumul în cauză reprezintă un „cupaj”, o mixtură alcătuită din pasaje selectate 
din mai multe volume şi studii publicate de-a lungul timpului de diverși cercetători, 
pasaje uşor prelucrate stilistic şi amalgamate de o manieră grosolană, în speranţa că vor 
putea fi luate drept creaţie autentică a amintitului cercetător. Astfel, putem susține ferm 
că, de la introducere şi până la ultimele paragrafe ale volumului, nu am putut 
identifica nici măcar un singur capitol conceput integral de către domnul Sorin D. 
Ivănescu. Volumul reprezintă un plagiat? de o anvergură pe care nu o credeam posibilă 
în mediul academic românesc! Surpriza e cu atât mai mare cu cât, după cum reiese din 
fişa cercetătorului publicată pe site-ul institutului, volumul reprezintă o versiune 
(probabil îmbunătățită!) a tezei de doctorat susținută în cadrul Universităţii „A.I. Cuza” 
din Iaşi!!! 

Evident, afirmaţii grave ca cele de mai sus trebuie solid argumentate. În acest 
scop, vom reda în continuare pasaje semnificative copiate de domnul Sorin D. Ivănescu 
din diverse lucrări şi reproduse în lucrarea domniei-sale, fără ghilimele şi fără indicarea 
sursei, ca fiind creație personală. Vom urma structura lucrării, începând redarea 
fragmentelor plagiate cu introducerea volumului şi respectând apoi succesiunea 
capitolelor. 

Astfel, parcurgând Inżroducerea, după numai trei pagini citite, m-am oprit asupra 
unui paragraf ce-mi suna foarte familiar: 

„Într-un regim post totalitar, interesele legate de protejarea unor persoane 
implicate în activitățile fostului regim duc la o dificultate sporită în accederea la fonduri 
de arhivă relevante, privând astfel istoricul de o bună parte a informaţiei documentare”. 
(Sorin D. Ivănescu, op. cit, p. 8-9) 

Nedumerirea mea nu a fost una de durată, căci nu mi-a fost greu să identific în 
studiul Isforia Securității si sursele ei?, următorul text: 

„În primul rând, într-un regim post-totalitar, nodurile de interese legate de 
protejarea unor persoane implicate în activitățile fostului regim sunt numeroase şi 
extrem de încâlcite. De aici derivă o dificultate sporită în accederea la fonduri de arhivă 
relevante, privând astfel istoricul de o bună parte a ceea ce înseamnă materie primă — 
informaţia documentară” (Luminiţa Banu, Florian Banu, /oc. cit, p. 153). 

Peste alte câteva rânduri, întâlnesc un nou pasaj ce-mi stârneşte interesul, 
înlănţuirea frazelor părându-mi, din nou, cunoscută: 

„Aflate la momentul constituirii Aflate în momentul constituirii 
lor sub pecetea celui mai desăvârşit secret, lor sub cel mai desăvârşit secret, dosarele 
dosarele au continuat să suscite dezbateri şi întocmite de poliția politică comunistă au 
polemici dintre cele mai aprinse mult timp provocat dezbateri aprinse după ce 
după ce regimul comunist expiase. Secretul regimul comunist a luat sfârşit. Secretul 


2 Potrivit Legii nr. 206 din 27 mai 2004 privind „buna conduită în cercetarea ştiinţifică, 
dezvoltarea tehnologică şi inovare” (art. 4, lit d), PLAGIATUL reprezintă „însuşirea ideilor, 
metodelor, procedurilor, tehnologiilor, rezultatelor sau textelor unei persoane, indiferent de calea 
prin care acestea au fost obţinute, prezentându-le drept creație personală”. 

5 Luminița Banu, Florian Banu, Istoria Securității şi sursele ei, în „Studii şi materiale de istorie 
contemporană”, serie nouă, vol. VII, 2008, pp. 153-184. 

asupra conţinutului lor a fost asigurat de 
nou creatul Serviciu Român de Informaţii, 
dar, de această dată, în sarcofagul menit să 
conserve această moştenire cu conținut 
potenţial exploziv au apărut numeroase 
„fisuri” prin care s-au „scurs” documente 
create de Securitate despre unul sau altul 
din personajele de marcă ale mediilor 
politice, economice sau culturale, despre 
un eveniment sau altul ș.a.m.d. 

Exploatate abil de anumite segmente ale 
presei, aceste documente au potențat aura 
de mister şi au întărit opinia comună că 
aceste dosare secrete conservă informaţii 
de maximă importanță și de o irefutabilă 
valoare din punct de vedere al veridicităţii, 
fiind întocmite, nu-i aşa?, de specialişti în 
culegerea, selectarea şi analiza 
informaţiilor. Ca urmare, interesul 
istoricilor, şi nu numai, a fost de timpuriu 
captat de această categorie de documente. 
Ca un serviciu ce se află în slujba unui 
regim democratic, Serviciul Român de 
Informaţii a pus, în anii '90, la dispoziția 
unui număr destul de restrâns de 
cercetători anumite categorii de 
documente, grupate într-un așa-numit fond 
Documentar”. (Florian Banu, Adevăr şi 
fictiune în documentele Securităţii, în „Analele 
ştiinţifice ale Universităţii «Alexandru loan 
Cuza» din lași”, seria Istorie, tom LI, 2005, 
p. 376). 


asupra conţinutului lor a fost asigurat de 
Serviciul Român de Informaţii, dar de 
această dată din arhiva sa, menită să 
conserve această moștenire, s-au „scurs” 
documente create de către poliția politică 
comunistă despre unul sau altul din 
personajele de marcă ale mediilor politice, 
economice sau culturale, despre 
eveniment sau altul. 

Exploatate cu abilitate de presă, ele au 
creat o aură de mister și au întărit opinia 
potrivit căreia dosarele secrete conservă 
date de maximă importanţă şi veridicitate, 
fiind întocmite de specialişti în culegerea, 
analiza şi sinteza informaţiilor. Acest 
lucru a dus de timpuriu la captarea 
interesului istoricilor pentru această 
categorie de izvoare. Serviciul Român de 
Informații a pus în anii '90 la dispoziția 
unui număr destul de restrâns de 
cercetători unele categorii de documente 
grupate într-un aşa-numit fond 
Documentar”. (Sorin D. Ivănescu, op. cit., 


p. 9). 


un 


După cum se poate lesne observa, tehnica folosită de domnul Ivănescu este 
una foarte simplă: eliminarea unor figuri de stil ce dau o notă prea personală textului, 
folosirea unor sintagme cu rol de sinonim („poliția politică comunistă” în loc de 
„Securitate”), eliminarea unor adjective şi cuvinte de legătură. Desigur, această 
procedură are şi unele rezultate nedorite. Astfel, peste numai o pagină, autorul, în 
tentativa sa de a cosmetiza un fragment dintr-o frază „împrumutată” din același studiu, 


aşterne pe hârtie şi o cacofonie: 

„Trebuie să subliniem faptul că în 
epoca contemporană (sic) numeroase 
decizii majore nu mai sunt consemnate în 
scris, împiedicând astfel cercetătorul 
arhivelor să acceadă la resorturile intime 


Textul original era următorul: 
„Subliniind şi faptul că în epoca actuală 
numeroase decizii majore nu mai sunt 
consemnate în scris, împiedicând astfel 
cercetătorul arhivelor să acceadă la 

ale anumitor evenimente”. (Sorin D. resorturile intime ale anumitor 

Ivănescu, op. cit, p. 10). evenimente, istoricul amintit îl cita pe 
unul din excelenții cunoscători ai culiselor 
lumii diplomatice şi politice, Henri 
Kissinger: (...)” - Florian Banu, /oc. cit, p. 
376). 


Domnul Ivănescu nu a şovăit să preia chiar unele aprecieri care îmi aparțin 
asupra unor lucrări dedicate istoriei Securităţii, fără a se mai obosi să-şi formuleze o 
opinie proprie. Astfel, la p. 17 acesta scrie: 

„Dintre acestea credem că, în primul rând, se cuvine amintită contribuţia lui 
Cristian Troncotă, Isforia serviciilor secrete româneşti. De la Cuza la Ceaușescu. Din cele 500 de 
pagini ale lucrării, aproape 200 tratează istoria Securităţii (1948-1989). Beneficiind de o 
documentare amplă în arhivele fostei Securităţi și valorificând şi alte surse de informaţii, 
autorul a reuşit o cerectare (sic!) obiectivă a istoriei instituţiei, surprinzând în paginile 
operei sale nu doar aspectele de poliție politică ci şi pe cele ale activității de informații. 
Un mare minus îl reprezintă însă absența aparatului critic, absolut necesar pentru o 
eventuală extindere a investigaţiilor. Aceluiaşi autor îi aparțin şi alte studii mai recente, 
dar, în opinia noastră, de o valoare ştiinţifică mai redusă decât cea amintită anterior”. 

Fragmentul reprodus este rezultatul „prelucrării unui fragment din studiul 
meu Câfeva considerații privind istoriografia Securității („Caietele C.N.S.A.S.”, nr. 1/2008, p. 
207-208): 

„În această categorie credem că, în primul rând, se cuvine înscrisă lucrarea lui 
Cristian Troncotă, Iszoria serviciilor secrete româneşti. De la Cuza la Ceaușescu. Din cele 500 de 
pagini ale lucrării, aproape 200 tratează istoria Securităţii în perioada 1948-1965. 
Beneficiind de o documentare amplă în arhivele fostei Securități şi valorificând din plin 
şi alte surse de informaţie, autorul a reuşit o cercetare obiectivă a istoriei temutei 
instituţii, surprinzând în paginile lucrării nu doar aspectele de poliție politică, ci și pe 
cele ale activităţii de informaţii, precum şi metodele şi tehnicile uzitate de Securitate 
pentru îndeplinirea obiectivelor propuse. 

Autorul a acordat spaţii ample analizei politicii de cadre a instituţiei, organizării 
şi funcționării reţelei informative, anchetelor informative şi cenzurii corespondenței, 
precum și modalităţilor de folosire a tehnicii operative. Nu au fost ocolite nici aspectele 
legate de abuzurile Securităţii, fiind tratate şi subiecte mai puţin abordate de alți autori, 
cum e cazul supravegherii Armatei de către Securitate sau legăturile cu structurile 
similare din țările socialiste. 

Lucrarea, de neocolit pentru orice cercetare a subiectului, suferă în principal de 
lipsa notelor, pe care autorul a preferat să le înlocuiască cu o bogată bibliografie anexată 
la sfârşitul capitolelor”. 

Faptul că domnul Ivănescu nici măcar nu s-a mai obosit să deschidă volumul 
lui Cristian 'Troncotă, Isforia serviciilor secrete româneşti. De la Cuza la Ceaușescu, preferând să 
copieze pur şi simplu din studiul meu, este dovedit, o dată în plus, de precizarea 
acestuia conform căreia respectivul volum tratează istoria Securităţii în perioada 1948- 
1989!!! Era suficient ca cercetătorul ieşean să parcurgă fie şi numai cuprinsul cărții 
pentru a „descoperi” că partea a IV-a a acesteia, adică aceea care are în vedere istoria 

Securităţii, este intitulată Perioada Republicii Populare (1948-1965). Tortionarii (p. 313-491), 
după care volumul se încheie! 

Domnul Sorin D. Ivănescu preferă „drumurile bătute” şi în momentul în care 
face referire la istoricul britanic Dennis Deletant. Astfel, tot la p. 17, notează: 

„Bucurându-se de un acces privilegiat în unele arhive din România, parcurgând 
lucrările apărute în ţara noastră şi cunoscând bibliografia apărută peste hotare, autorul a 
reuşit să îmbine cu succes aceste surse în studiile sale”. 

În opinia noastră, aprecierea de mai sus nu este decât o „tălmăcire” a 
următorului fragment: 

„Beneficiind de cunoaşterea limbii române pentru parcurgerea lucrărilor 
apărute în ţară și de un acces privilegiat în unele arhive din România, autorul a îmbinat 
cu succes aceste surse cu bibliografia apărută peste hotare” (Luminiţa Banu, Florian 
Banu, Istoria Securităţii şi sursele ei, în „Studii şi materiale de istorie contemporană”, serie 
nouă, vol. VII, 2008, p. 176). 

Această afirmaţie credem că poate fi extrapolată şi la observațiile formulate de 
domnul Sorin D. Ivănescu cu privire la lucrările lui Marius Oprea: 

„Întemeiate în special pe cercetări în arhive, „Întemeiate pe cercetări în 
numeroasele sale demersuri au elucidat diverse arhive, demersurile sale au elucidat 
aspecte ale înființării, organizării şi activităţii diverse aspecte privind înființarea şi 
Securităţii. Valorificarea informaţiei primare activitatea Securităţii. In lucrările sale 
completată cu eşantioane de istorie orală şi informația documentară a fost 
coroborată cu informații din izvoare edite şi completată cu eşantioane de istorie 
literatura de specialitate a permis crearea unor orală’ (Sorin D. Ivănescu, op. cit, p. 
studii solide, astfel că apelul la ele este 18). 

inevitabil pentru oricine se opreşte asupra 

studierii Securităţii” (Luminiţa Banu, Florian 

Banu, /oc. cit., p. 177). 


Un ultim pasaj pe care am temeiuri a-l socoti ca fiind inspirat dintr-o altă 
lucrare semnată de mine se regăseşte la p. 22: 

„Vastitatea preocupărilor Securităţii şi ambiția acestei instituții de «a ști tot, 
redată de colonelul Alexandru Guţan, şeful Direcţiei Politice a D.G.S.P., în 2 martie 
1950, astfel: «Nu există nici o hotărâre, nici o transformare, nici un eveniment 
economic, social sau politic, care pentru noi, Securitatea, să nu formeze un obiectiv, o 
preocupare» m-au determinat să-mi delimitez foarte precis aria cercetării”. 

La p. XXV din studiul introductiv la volumul C.N.S.A.S., Securitatea. Structuri- 
cadre. Obiective şi metode. Vol. I (1948-1967), coord. Florica Dobre, editori: Florian Banu, 
Theodor Bărbulescu, Camelia Ivan Duică, Liviu Ţăranu, Bucureşti, Editura 
Enciclopedică, 2006, notam următoarele: 

„„Vastitatea preocupărilor Securităţii şi ambiția acestei instituţii de «a şti tot» este 
foarte bine redată de colonelul Alexandru Guţan, şeful Direcţiei Politice a D.G.S.P., în 
2 martie 1950: «Nu există nici o hotărâre, nici o transformare, nici un eveniment economic, social 
sau politic, care pentru noi, Securitatea, să nu formeze un obiectiv, o preocupare (subl. ns. F.B.). 
Duşmanul de clasă se ocupă. Dacă nu s-ar preocupa de toate aceste transformări, 
schimbări, de toate aceste evenimente noi, n-am avea de lucru. Dacă el pur şi simplu ne- 

ar lăsa în pace, n-am avea de lucru, am merge pe drumul construirii socialiste liniştit și 
pașnici, lucru absolut neştiinţific, lucru care în realitate nu se poate petrece»”. 

Dincolo de aceste pasaje copiate, mai mult sau mai puţin fidel, fără 
menţionarea sursei, parcurgerea introducerii ne-a mai ridicat şi alte semne de întrebare. 
Astfel, la p. 12, autorul notează: „O altă arhivă consultată a fost cea aparținând 
Ministerului de Interne. La fondul Direcţiei de Management şi Resurse Umane s-au 
păstrat date importante despre structura organizatorică şi sarcinile ce reveneau 
serviciilor şi direcțiilor aparatului represiv, documentele oferindu-ne posibilitatea de a 
înțelege rolul, modul de funcționare, evoluţia şi relațiile de colaborare dintre aceste 
compartimente ale Securităţii”. 

Aceste afirmaţii ridică întrebarea: când a studiat domnul Sorin D. Ivănescu în 
arhiva Ministerului de Interne? Pentru a explica acest semn de întrebare, trebuie 
precizat că fondul de arhivă „Direcţia Management Resurse Umane”, citat adesea de 
domnul Ivănescu, reprezintă, de fapt, arhiva Direcţiei Cadre a Ministerului de Interne, 
considerată de către conducerea ministerului ca având, din motive lesne de înțeles, un 
regim deosebit. De aceea, accesul la această arhivă a fost restricționat până în vara 
anului 2001 când, pe baza unui protocol încheiat între conducerea C.N.S.A.S. şi 
conducerea Ministerului de Interne, a fost permisă studierea unora dintre dosare de 
către câțiva cercetători ai C.N.S.A.S. Acești cercetători, în număr de cinci, au parcurs o 
serie de proceduri speciale înainte de a primi accesul la dosare şi erau următorii: Elis 
Neagoe, Camelia Duică, Clara Cosmineanu, Liviu Ţăranu şi Florian Banu. Dosarele 
studiate atunci erau „virgine”, fiind numerotate şi certificate în prezența noastră de către 
angajaţii Serviciului Arhivă din Ministerul de Interne. După o perioadă, în urma unor 
modificări ale legislației cu privire la documentele cu caracter secret (impuse de 
pregătirile României pentru aderarea la N.A.T.0O.), accesul cercetătorilor C.N.S.A.S. la 
aceste documente a fost suspendat. Abia din anul 2008, în urma semnării unui protocol 
între Institutul pentru Investigarea Crimelor Comunismului din România cu conducerea 
ministerului, accesul la aceste dosare a fost reluat, de asemenea, în condiţii speciale, 
pentru ca în primele luni ale anului 2009 cea mai mare parte a acestor dosare să fie 
transferată în arhiva C.N.S.A.S. În acest context, repetăm întrebarea: când a studiat 
domnul Ivănescu acest fond de arhivă, de vreme ce în arhiva de la Ministerul de Interne 
nu a avut acces, iar la sala de studiu a C.N.S.A.S. nu le-a solicitat? 

Întrebarea este valabilă şi pentru aşa-numitul „fond al Comitetului Executiv al 
C.C. al P.C.R.”, „studiat” şi acesta de către domnul Ivănescu, conform afirmației de la 
p. 13. Totodată, autorul susține că „în lucrarea noastră se regăsesc, de asemenea, note ce 
fac trimiteri şi către Arhiva Serviciului Român de Informaţii, respectiv către acele 
fonduri la care am avut acces (şi posibilitatea de a le fotocopia) înainte ca ele să fie 
recatalogate de angajaţii Serviciului Arhivă din cadrul C.N.S.A.S.” (Sorin D. Ivănescu, 
op. cit, p. 13). Sala de studiu ce a funcționat în cadrul arhivelor S.R.I. a fost închisă 
pentru public începând din toamna anului 2000, când S.R.I. a început procesul de 
transfer al dosarelor Securităţii către C.N.S.A.S.+ Din nou, îndrăznim să-l întrebăm pe 


+ Pentru detalii asupra regimului de acces al cercetătorilor în sala de studiu a S.R.I. până la 
înființarea C.N.S.A.S., vezi interviul acordat de Florin Pintilie, directorul Arhivei S.R.L., 
ziaristelor Andreea Caşcaval şi Diana Ruginschi, publicat sub titlul „S.R.I.: Arhiva Securității, ca 

autor când a studiat în arhiva S.R.I.? Cumva în perioada anterioară? Avem motive 
serioase să ne îndoim de acest lucru, maniera de citare din aceste surse indicând mai 
degrabă faptul că Sorin D. Ivănescu a preluat pur şi simplu trimiterile din lucrările altor 
autori sau din volume de documente, arogându-şi apoi meritele unui harnic cercetător 
de arhive. 

În aceeaşi categorie de afirmaţii fără acoperire considerăm că trebuie inclusă și 
afirmaţia următoare: „La Biblioteca Academiei Române, în cadrul Arhivei Istorice, am 
consultat fondurile XIII şi XVII, unde am găsit informaţii interesante, de o mare 
importanță fiind Memoriul redactat de Nicolae D. Stănescu, fost şef al grupei de 
informaţii politice din Secţia a I-a Contrainformaţii a S.S.I.” (Sorin D. Ivănescu, dp. cit., 
p. 13). Din câte se pare, domnul Ivănescu nu cunoaşte faptul că respectivele fonduri nu 
se mai află la Biblioteca Academiei din anul 2001, când au fost transferate Arhivelor 
Naţionale. Așadar, în sălile de studiu ale acestei din urmă instituții ar fi putut domnul 
Ivănescu, eventual, răsfoi respectivul memoriu, aflat în dosarul 2097 din Fondul XVII. 
Dar nici măcar un drum până la Bucureşti nu era obligatoriu, întrucât documentul 
respectiv, foarte consistent, a fost publicat încă din anul 2002, sub forma unui volum, 
de către Marian Ştefan şi Gheorghe Neacşu”, lucru ce nu-i este străin domnului 
Ivănescul (vezi nota 3, p. 26). Se vede însă că cercetătorul ieşean ţine cu tot dinadinsul 
să-şi construiască în ochii cititorului imaginea unui neobosit răscolitor de arhive şi 
biblioteci, meticulos şi scrupulos în verificarea surselor! 

Pentru a încheia trecerea în revistă a celor câteva aspecte referitoare la 
introducere, dorim doar să-i amintim autorului că lucrarea semnată de Ion Mihai Pacepa, 
Orizonturi Roşii. Amintirile unui general de securitate nu a fost „publicată în România în 
1994” (Sorin D. Ivănescu, op. cit, p. 15), ci a început să fie publicată în foileton de ziarul 
„Adevărul”, primul episod fiind cel din numărul din 28 decembrie 1989, iar în volum a 
fost publicată de Editura Venus în anul 1992. 

Capitolul I, intitulat Organizarea Securității. Premise şi realizări”, începea 
promițător cu subcapitolul 1.1 Serviciul de Informaţii al P.C.R.. Din cunoştinţele mele, cele 
mai solide contribuții pe acest subiect (dacă nu cumva singurele!) le aparțineau 


«balast inutib” în „Jurnalul Naţional”, 15 septembrie 2005; potrivit datelor furnizate de Florin 
Pintilie, la dosarele din arhiva Securității au avut acces, în perioada 1990-2000, circa 400 de 
cercetători români și străini pe baza unei cereri aprobate de directorul S.R.I. Se numără cumva și 
domnul Sorin Ivănescu printre aceştia? 

5 N.D. Stănescu, Întâmplări și oameni din Serviciul Secret, cuvânt înainte, note şi selecția textului 
Marian Ştefan şi Gheorghe Neacşu, Bucureşti, Editura Enciclopedică, 2002. 

6 Se pare însă că domnul Sorin D. Ivănescu nici măcar nu a deschis respectivul volum, deoarece 
chiar pe prima pagină a volumului stă scris: „răspunsul la aceste întrebări l-am găsit răsfoind 
memoriul autobiografic ce însoțea scrisoarea amintită și care se află în păstrare în dosarul 2097, 
din Arhiva istorică a Bibliotecii Academiei Române, Fondul XVII, preluată în 2001 de către 
Arhivele Naţionale ale României” — N.D. Stănescu, op. cit., p. 5. 

7 De exemplu, autorii volumului publicat de Serviciul Român de Informaţii, Cartea Albă a 
Securităţii, vol. I, 23 august 1944 — 30 august 1948, Bucureşti, 1997, deşi au inclus în studiul 
introductiv un subcapitol intitulat S#ucturi neoficiale sau clandestine de informaţii (pp. 20-26), nu au 
prezentat decât Serviciul de Informaţii al Casei Regale, Serviciul de Informaţii al Mişcării 

domnilor Claudiu Secașiut şi Marius Oprea”, dar erau publicate cu destul timp în urmă, 
astfel că speram să aflu lucruri noi de la domnul Sorin D. Ivănescu. 

Spre surprinderea mea, subcapitolul debutează printr-un paragraf copiat dintr- 
un studiu al domnului Marius Oprea. lată cum începe domnul Ivănescu: 

„Până la obținerea controlului asupra Ministerului de Interne şi a structurilor de 
informaţii oficiale, de «infiltrarea» acestora, precum şi de supravegherea informativă a 
inamicilor politici s-a ocupat un serviciu de informaţii al P.C.R., care funcționa, sub 
titulatura de Secţia a I-a Informaţii şi Contrainformații, în cadrul Formaţiunilor de 
Luptă Patriotice” (Sorin D. Ivănescu, op. cit., p. 24). 

„Până la instituirea controlului asupra Ministerului de Interne şi a structurilor 
de informaţii oficiale după 6 martie 1945, de penetrarea acestora şi de supravegherea 
informativă a inamicilor politici s-a ocupat un serviciu de informaţii al P.C.R., care 
funcționa sub titulatura de Secţia a I-a Informaţii şi Contrainformaţii, în cadrul 
Formaţiunilor de Luptă Patriotice, organizație paramilitară comunistă construită pe 
structura trupelor de şoc care au acţionat în cursul răsturnării regimului antonescian” 
(Marius Oprea, /oc. cit., pp. 283-284). 

Alte fragmente din acelaşi studiu al domnului Oprea, cu dimensiuni ce merg de 
la câteva rânduri până la un paragraf complet, sunt reproduse cu generozitate de 
domnul Sorin D. Ivănescu la paginile 25, 26, 28 şi 29-30. 

Domnul Claudiu Secaşiu, primul care a scris despre acest serviciu neoficial de 
informaţii, ar fi în drept să se considere neglijat, dar „cercetătorul” de la Institutul „A.D. 
Xenopol” nu face astfel de nedreptăţi. Din studiul domnului Secaşiu sunt luate nu doar 
rânduri sau paragrafe, ci chiar pagini întregi, semn clar al recunoaşterii importanței 
studiului! Ba, dacă despre lucrarea lui Marius Oprea aparatul critic nu pomeneşte nimic, 
studiul lui Claudiu Secaşiu este şi citat (ce-i drept, doar o dată: nota 7, p. 281). Poate şi 
datorită faptului că, de exemplu, pagina 31 din opera domnului Ivănescu este preluată 
aproape integral (fără două rânduri!) din pagina 153 a studiului domnului Secașiu! Cât 
despre maniera utilizată în „preluarea” informaţiei, iată o mostră: 


„Între documentele rămase de la 
Emil Bodnăraş s-au păstrat note ale 
Serviciului de Informaţii (noua denumire a 
S.S.I. din septembrie 1944 și până în 
martie 1945) ce cuprindeau, printre altele, 
ştiri politice de la nivelul conducerilor 
partidelor istorice, din timpul crizelor de 
guvern din toamna anului 1944. Aceste 


„Intre documentele rămase de la E. 
Bodnăraş, s-au păstrat numeroase note ale 
Serviciului de Informaţii - noua denumire 
a S.S.I. din septembrie 1944 şi până în 
martie 1945, cât timp Serviciul s-a aflat în 
subordinea Ministerului de Război — note 
cuprinzând, între altele, ştiri politice de la 
nivelul conducerilor partidelor istorice, 


Legionare şi Serviciul de Informaţii al P.N.Ţ., nesuflând o vorbă despre structura similară a 
P.C.R. 

8 Claudiu Secaşiu, Serviciul de informaţii al P.C.R. Secția a I-a Informaţii şi Contrainformatii din cadrul 
Comandamentului formatiunilor de luptă patriotice (F.L.P. — penetrarea serviciilor oficiale de informaţii (23 
august 1944 — 6 martie 1945), în 6 Martie 1945. Începuturile comunizării României, Bucureşti, Editura 
Enciclopedică, 1995, pp. 146-157. 

? Marius Oprea, Nașterea Securității, în Romulus Rusan (ed.), Analele Sighet 6. Anul 1948 — 
Instituţionalizarea comunismului, București, Fundaţia Academia Civică, 1998, pp. 271-306. 

note informative s-au bucurat de o 
asemenea apreciere din partea șefilor 
Serviciului de Informaţii al P.C.R., încât 
unele au fost transcrise integral, semnate 
cu numele conspirativ «Mirel», de şeful 
Secţiei a H-a, H. Zeider, şi înaintate 
persoanelor din conducerea P.C.R., care 
primeau buletinele informative ale F.L.P.”. 
(Sorin D. Ivănescu, op. cit, p. 27). 


din timpul crizelor de guvern din toamna 
anului 1944. Aceste note informative s-au 
bucurat de o asemenea apreciere din 
partea șefilor Serviciului de Informații al 
P.C.R., încât unele au fost transcrise 
integral, semnate cu numele conspirativ 
«Mirel», de şeful Secției a I-a, H. Zeider 
şi înaintate persoanelor din conducerea 
P.C.R. care primeau buletinele de 
informații ale F.L.P.” (Claudiu Secaşiu, /oc. 
cit., p. 150). 


Finalul subcapitolului constă tot într-un paragraf „împrumutat”, dar, spre 
deosebire de cel din „deschidere”, acesta îi aparţine lui Claudiu Secașiu (p. 33 la Sorin 


Ivănescu, respectiv p. 157 la Claudiu Secașiu). 


„Se pun bazele, în forme 
incipiente, a viitoarei poliții politice a 
statului comunist, prin selecționarea, după 
6 martie 1945, a șefilor Siguranței şi S.S.L.- 
ului, cu precădere din rândul foştilor 
membri ai Serviciului de Informații al 
P.C.R. Dintre aceste cadre, verificate atent 
pe parcursul celor trei ani ce vor trece până 
la crearea Securității (1948), au fost numite 
elementele de conducere ale Direcției 
Generale a Securității Poporului” (Sorin D. 
Ivănescu, op. cit, p. 33). 


„...s-au conturat, în forme incipiente, 
bazele viitoarei poliții politice a statului 
comunist — Securitatea, prin selecționarea 
şefilor Siguranței şi S.S.L.-ului, după 6 
martie 1945, cu precădere din rândul 
foştilor membri ai Serviciului de 
Informaţii al P.C.R. Dintre aceste cadre, 
verificate pe parcursul celor trei ani de 
până la crearea Securităţii, în anul 1948 au 
fost numite elementele de bază din 
conducerea secţiilor și birourilor Direcţiei 
Generale a Securităţii Poporului” (Claudiu 
Secaşiu, /oc. cit., p. 157). 


Deci, se poate spune că domnul Ivănescu a procedat corect, „imparțial, ca tot 
românul”, în raport cu cei doi autori amintiți: unuia i-a acordat onoarea de a deschide 
subcapitolul, celuilalt i-a oferit posibilitatea de a-l finaliza. 

La rândul său, subcapitolul 1.2 Direcția Generală a Sigurantei Statului, debutează cu 
un „mic” fragment (doar 29 de rânduri!) din Cartea Albă a Securității. E deja superfluu să 
adaug că sursa nu este indicată de domnul Ivănescu. Redăm mai jos un fragment din 


cele două paragrafe „imprumutate”: 

„După încheierea Convenţiei de Armistițiu 
impusă de Moscova la 12 septembrie 1944, 
şi, mai ales, după constituirea şi instalarea 
la 6 martie 1945 a guvernului dr. Petru 
Groza, de orientare comunistă, va fi 
declanșată - la ordinul lui Andrei Vâşinski - 
campania de lichidare a «ultimelor urme ale 
nazismului şi fascismului în România», 
ceea ce, în opinia lui Burton Berry, şeful 


„După încheierea Convenției de 
Armistițiu impusă de Moscova la 12 
septembrie 1944, dar mai ales după 
constituirea şi instalarea la 6 martie 1945 a 
guvernului dr. Petru Groza, de orientare 
comunistă, va fi declanșată, la ordinul lui 
Andrei Vâşinscki (sic, campania de 
lichidare a «ultimelor urme ale nazismului 
şi fascismului în România», ceea ce în 

politic al misiunii americane la Bucureşti, 
echivala de acum cu distrugerea 
«elementelor pe care comuniştii le numesc 
„fasciste” iar noi americanii îi numim 
„democraţi”»”. Sub semnul acestui 
paradox se va desfășura schimbarea naturii 
regimului politic din România şi, implicit, a 
obiectivelor şi metodelor de acțiune ale 
serviciilor speciale ale țării” (Cartea Albă a 
Securității, vol. 1, p. 29). 


opinia lui Burton Berry, şeful politic al 
misiunii americane la Bucureşti, echivala 
cu distrugerea «elementelor pe care 
comuniştii le numesc „fasciste? iar noi 
americanii îi numim „democrați”»”. Sub 
semnul acestui paradox se va desfăşura 
schimbarea naturii regimului politic din 
România şi, implicit, a obiectivelor şi 
metodelor de acțiune ale serviciilor 
speciale ale ţării”. (Sorin D. Ivănescu, op. 


cit., p. 33). 


După cum se vede, „contribuția? domnului Ivănescu a constat, în principal, în 
eliminarea (fără rost!) a unor virgule. Cartea Albă a Securității este din plin folosită şi la 
redactarea următoarelor pagini din subcapitolul amintit, mulțumindu-ne să pomenim 
aici p. 35-36, unde se regăsesc fragmente din p. 10-11 ale lucrării amintite, şi p. 49-50 
(integrală!) cu „împrumuturi” de la p. 29-30. Dacă la aceste „împrumuturi” adăugăm şi 
pasajele preluate corect din lucrarea amintită, cu ghilimele şi trimitere la sursă prin notă 
de subsol, vom constata că mare parte a subcapitolului reprezintă doar o... transcriere! 

Pentru ca afirmaţia de mai sus să nu pară o exagerare, vom aminti că, în 
cuprinsul aceluiaşi subcapitol, cercetătorul ieșean a preluat fragmente şi din studiile altor 
cercetători, precum Marius Oprea sau Florin Pintilie. Astfel, referindu-se la epurarea 
Siguranţei în anii 1945-1946, domnul Ivănescu scrie: 

„Au existat ofițeri care au încercat să se împotrivească curentului general, dar 
acţiunile lor au fost descoperite şi nu au putut influența subordonarea aparatului 
polițienesc de către comunişti. Astfel, informatorul «Bucur 4», infiltrat printre vechii 
poliţişti bucureșteni, înainta la Direcţia Generală a Poliției, în 24 aprilie 1946, 
următoarea notă: (...)” (Sorin D. Ivănescu, op. cit, p. 39). 

„Fireşte, au existat şi câțiva curajoşi care s-au împotrivit acestui curent; dar 
acţiunile lor au fost depistate şi nu au putut influența subordonarea aparatului 
polițienesc de către comunişti. Astfel, informatorul «Bucur 4», infiltrat printre vechii 
poliţişti, înainta la Direcţia Generală a Poliţiei în 24 aprilie 1946 următoarea notă: (...)” 
(Marius Oprea, Nasterea Securității, în Romulus Rusan (ed.), Analele Sighet 6. Anul 1948 — 
Instituţionalizarea comunismului, București, Fundaţia Academia Civică, 1998, p. 295). 

Tot în acest subcapitol este inserat şi un fragment dintr-un studiu al domnului 
Florin Pintilie, publicat tot în anul 1998. De comparat cele două fragmente: 


„Dintre personalităţile reprezentative ale 
acestei ultime categorii îi putem cita pe 
chestorul Brăescu Dumitru, angajat al 
Ministerului Afacerilor Interne din 1918, 
pe Curelea Aurel, de la Brigada Mobilă, cu 
vechime din 1919, pe Cârje Nicolae, şeful 
Serviciului I Informații în M.A.I. din 
februarie 1933, pe Niculescu Constantin, 
şef de cabinet al directorului general al 


„Dintre persoanele reprezentative ale 
acestei ultime categorii îi putem aminti pe 
chestorul Brăescu Dumitru, angajat al 
M.A.I. din 1918, pe Curelea Aurel, de la 
Brigada Mobilă, cu vechime din 1919, pe 
Cârje Nicolae, şeful Serviciului I 
Informații, din februarie 1933, pe 
Niculescu Constantin, şef de cabinet al 
directorului general al Direcției Generale 

D.G.S.S., fost secretar la Corpul 
Detectivilor în perioada 1939-1945, pe 
chestorul Voinescu Alexandru, şeful 
Serviciului Paşapoarte, în M.A.I. din august 
1938, sau pe Chinciu Ioan, şeful Serviciului 
Detașamente de Muncă, în MAL. din 
aprilie 1941”. (Florin Pintilie, Aspecte a/e 
activității organelor represive ale statului în anul 


a Siguranței Statului, fost secretar la 
Corpul Detectivilor în perioada 1939- 
1945, pe chestorul Voinescu Alexandru, 
şeful Serviciului Paşapoarte în M.A.I., din 
august 1938 sau pe Chinciu loan, şeful 
Serviciului Detaşamente de Muncă în 
M.A.I, din aprilie 1941”. (Sorin D. 
Ivănescu, op. cit, p. 42). 


1948, în Romulus Rusan (ed.), Analele 
Sighet 6. Anul 1948 — Institutionalizarea 
comunismului, București, Fundația Academia 
Civică, 1998, p. 321-322). 


Se remarcă, din nou, acelaşi gen de „aport ştiinţific” al domnului Ivănescu: 
eliminarea fără rost sau mutarea greşită a unor virgule, precum și înlocuirea unor 
denumiri de instituții cu acronimul acestora şi viceversa. După cum se vede, nici măcar 
ordinea enumetării nu a fost schimbată. 

Pentru a încheia cu acest subcapitol, trebuie să menţionăm că am avut bucuria 
de a ne regăsi şi noi între cei de la care domnul Sorin D. Ivănescu a socotit că e util să 
„împrumute”10 câte ceva. Astfel, la pagina 45, se regăseşte următorul fragment: 

„Conducerea Siguranţei era compusă din Nicolae I. Popescu — director general, 
Al. Neacşu — secretar, Al. Nicolschi — subdirector general, L. Zamfir — subdirector 
general, M. Lepătădescu (sic!) — consilier, Jianu Marin, Vladimir Mazuru şi Mişu 
Dulgheru — inspectori generali, Tudor Sepeanu şi N. Cârje — inspectori etc.”. 

În studiul introductiv la volumul editat de C.N.S.A.S., Securitatea. Structuri-cadre. 
Obiective şi metode. Vol. I (1948-1967), coord. Florica Dobre, editori Florian Banu, 
Theodor Bărbulescu, Camelia Ivan Duică, Liviu Ţăranu, Bucureşti, Editura 
Enciclopedică, 2006, ofeream, la p. XXIV, aceeaşi enumerare: 

„Conducerea instituției a fost încredințată unei echipe care îşi demonstrase 
până atunci fidelitatea faţă de partid şi lipsa de scrupule în anihilarea adversarilor 
politici: N. Popescu — director general, Al. Neacşu — secretar, Alexandru Nicolschi — 
subdirector general, L. Zamfir — subdirector general, M. Lepădătescu — consilier, Jianu 
Marin, Vladimir Mazuru şi Mişu Dulgheru — inspectori generali, Tudor Sepeanu şi 
Nicolae Cârje — inspectori ş.a.”. 

Evident, se poate susţine că, la urma urmelor, aceasta era conducerea Siguranței 
la acea vreme. Dar cum se face că domnul Ivănescu a optat exact pentru aceeaşi 
succesiune a numelor, chiar şi atunci când era vorba de aceeaşi funcţie? De ce nu 
apare ceva de genul „Vladimir Mazuru, Marin Jianu şi Mihai (Mişu) Dulberger 
(Dulgheru) — inspectori generali”? Sau de ce nu a mai oferit măcar un nume de 
inspector al Siguranţei? Se pare că imaginaţia colegului ieşean s-a limitat la redarea 


10 Menţionăm că pe parcursul acestor rânduri vom folosi substantivul „împrumut” şi verbul „a 
împrumuta” în accepțiunea pe care le-o dădea Huckleberry Finn, binecunoscutul erou al lui 
Mark Twain, atunci când îşi justifica incursiunile prin ogrăzile vecinilor! 

numelui întreg, acolo unde noi am dat o iniţială sau o prescurtare, şi viceversa, precum 
și la înlocuirea lui „ş.a.” cu etc.” 

Consecvent metodei sale, de a cita (eventual!) o dată şi apoi de a prelua 
nestingherit din munca altora, domnul Sorin D. Ivănescu îşi exersează inventivitatea în 
găsirea sinonimelor şi modificarea topicii şi pe parcursul subcapitolului 1.3 Azribuțiile, 
rolul şi modul de organizare a aparatului de securitate. Aici, domnul Ivănescu preia pe 
parcursul paginilor 58, 59, 60, 61, 62 şi 66 fragmente din paginile 55, 58, 57, 50, 60 şi 66 
(în această ordine!) ale unei lucrări recente a domnului Marius Oprea!!. Una dintre 
metodele preferate ale domnului Sorin D. Ivănescu este chiar aceasta: amalgamarea 
fragmentelor de text împrumutate, astfel încât „să li se piardă urma”, cititorul neavizat 
sau grăbit urmând să ia de bune trimiterile la diverse fonduri de arhivă „consultate” de 
autor. 

„Proiectul de organigramă a Securității propus în cadrul ședinței din 10 iulie 
1948 este mult diferit de ceea ce s-a adoptat în cele din urmă şi de forma în care 
Direcția Generală a Securității Poporului a intrat în funcțiune în toamna anului 1948. În 
proiectul inițial existau servicii inutile, cum ar fi Biroul Presă din cadrul Secretariatului 
Informativ, care ar fi putut avea o rațiune doar în condițiile existenței unei prese libere, 
de unde s-ar fi putut culege anumite informații de interes, dar odată cu suspendarea ei şi 
instaurarea cenzurii, biroul nu era viabil” (Sorin D. Ivănescu, op. cit., p. 58). 

„---prima organigramă a Securității este mult diferită de ceea ce s-a adoptat în 
cele din urmă şi de forma în care D.G.S.P. a intrat practic în acțiune din toamna anului 
1948. Sunt prevăzute în schemă servicii practic inutile, cum ar fi Biroul Presă din cadrul 
Secretariatului Informativ, cate, dacă avusese o rațiune de funcționare atâta vreme cât mai 
existase o presă liberă, de unde s-ar fi putut culege anumite informații de interes, odată 
cu suspendarea rând pe rând a ziarelor de partid sau a celor independente şi instaurarea 
cenzurii prin Direcţia Generală a Presei şi Tipătiturilor de pe lângă Consiliul de Miniştri, 
se dovedea inutilă” (Marius Oprea, op. cit., p. 55). 

Iată un nou exemplu: 


„Organizarea Securităţii a fost de 
fapt rezultatul unui proces care a început la 
6 martie 1945, dată după care infiltrarea 
Ministerului Afacerilor Interne de către 
comunişti a luat proporţii din ce în ce mai 
serioase şi s-a finalizat în 10 iulie 1948, 
când Secretariatul Comitetului Central al 
P.M.R. lua în discuţie și aproba propunerea 
ministrului de Interne 'Teohari Georgescu, 
de reorganizare a Direcţiei Generale a 
Siguranţei Statului, sub noua titulatură” 
(Sorin D. Ivănescu, op. 44, p. 62). 


„Naşterea Securităţii a fost rezultatul unui 
proces care a început la 6 martie 1945, 
dată după care infiltrarea Ministerului 
Afacerilor Interne de către comunişti a 
luat proporții din ce în ce mai serioase şi 
s-a finalizat practic la 10 iulie 1948, când 


Secretariatul (Comitetului (Central al 
P.M.R. lua în discuție şi aproba 
propunerea ministrului de Interne, 


Teohari Georgescu, de reorganizare a 
Direcției Generale a Siguranței Statului, 
sub noua titulatură de „Securitate a 
Poporului” (Marius Oprea, op. cit., p. 60). 


11 Marius Oprea, Bastionul cruzimii. O istorie a Securității (1948-1964), Iaşi, Editura Polirom, 2008, 


275 p. 

La p. 68, 69, 70, 72 şi 73, din acelaşi subcapitol, sunt redate fragmente ample 
din studiul meu introductiv la volumul editat de C.N.S.A.S., Securitatea. Sructuri-cadre. 
Obiective şi metode. Vol. I (1948-1967), p. XI, XIII, XV, XVI, XVII. 

Iată o mostră: 

„Se pare că impulsul reorganizării Securităţii a venit de la Moscova, variantă 
credibilă, având în vedere ce afirma Gheorghiu-Dej în şedinţa deja amintită: «La aceste 
proiecte de organizare au lucrat tovarășii de la Ministerul de Interne câteva luni de zile, 
au studiat experiența U.R.S.S. în această privință». Lăsând la o parte modelul de 
inspiraţie şi retorica discursului comunist, adevăratele rațiuni ce au dus la reorganizare 
au fost sintetizate de Alexandru Drăghici, viitorul ministru al Securității Statului: 
«Principiile care stau la baza organizării Ministerului Securităţii şi Ministerului Afacerilor 
Interne sunt determinate de cuprinderea tuturor organismelor sub comanda noastră şi 
în acelaşi timp un control foarte serios asupra sarcinilor exercitate de către conducere, 
control care să tindă în permanenţă la îmbunătățirea muncii». De fapt, conducerea 
partidului încerca să-şi asigure un control cât mai eficient asupra unei instituţii care se 
dovedea adesea autonomă, problema subordonării stricte a Securităţii avea să provoace 
dispute şi în anii următori, situația rezolvându-se abia în ultimii ani de viață ai lui 
Gheorghiu-Dej. 

Conform proiectului inițial, Ministerul Securității Statului (M.S.S.) urma să 
reunească în cadrul său, în afara Securităţii, Miliția, Trupele de Securitate şi Trupele de 
Grăniceri, iar Ministerului de Interne trebuiau să-i revină «închisorile, sub formă de 
colonii de muncă în cea mai mare parte, Arhiva Statului şi Pompieri” (Sorin D. 
Ivănescu, op. cit, p. 68-69). 

„Unii cercetători sunt de opinie că impulsul reorganizării Securității a venit din 
exterior, mai precis de la Moscova, variantă ce ni se pare credibilă având în vedere cele 
afirmate de către Gheorghiu-Dej în amintita şedinţă: 

«La aceste proiecte de organizare au lucrat tovarășii de la Ministerul de Interne 
câteva luni de zile, au studiat experienta U.R.S.S. în această privință (subl. ns. - F.B.), s-au 
întocmit două proiecte de organizare care consider că răspund sarcinilor actuale şi 
perspectivelor ce se pun în munca organelor noastre de stat, etapei în care ne găsim 
noi». 

Dincolo de retorica încărcată de ideologie, adevăratele rațiuni ce au dus la 
reorganizare au fost enunțate de Alexandru Drăghici, viitorul ministru al Securității 
Statului (doc. 21): «Principiile care stau la baza organizării Ministerului Securității şi 
Ministerului Afacerilor Interne sunt determinate de cuprinderea tuturor organismelor sub 
comanda noastră şi în acelaşi timp un control foarte serios asupra sarcinilor exercitate de către 
conducere, control care să tindă în permanență la îmbunătățirea muncii» (subl. ns. - F.B.). 

Cu alte cuvinte, conducerea partidului încerca să-şi asigure un control cât mai 
eficient asupra unei instituții care se dovedise periculos de autonomă și de ermetică față 
de ochiul vigilent al Partidului. Problema subordonării stricte a Securității față de 
conducerea de partid va continua, de altfel, să provoace destule dispute şi în anii 
următori, această subordonare căpătând accente ferme abia în ultimii ani de viață ai lui 
Gheorghiu-Dej. 

Potrivit proiectului inițial, Ministerul Securității Statului (M.S.S.) urma să aibă 
atribuții destul de largi, reunind în cadrul său, în afara Securității, Miliția, Trupele de 

Securitate şi Trupele de Grăniceri. Ministerului de Interne urmau să-i revină 
«închisorile, sub formă de colonii de muncă în cea mai mare parte, Arhiva Statului şi 
Pompieri” (Florian Banu, /oc. cit, p. XI-XIII). 

Peste numai o pagină, un nou exemplu: 


„În mod paradoxal, restructurări 
de natură organizatorică, (sic!) au precedat 
decizia unificării celor două ministere, 
astfel la 1 iunie şi 1 iulie 1953, unele 
direcții (a VIII-a, a IX-a şi apoi a V-a, a 
VI-a) îşi schimbă denumirea” (Sorin D. 
Ivănescu, op. cit, p. 70). 


„Aşa cum atestă documentele (doc. 70), în 
mod paradoxal, restructurări de natură 
organizatorică au precedat decizia 
unificării celor două ministere. Astfel, la 1 
iunie și 1 iulie 1953 unele direcții (a VIH- 
a, a IX-a şi apoi a V-a, a VI-a) îşi schimbă 
denumirea” (Florian Banu, oc. cit, p. XV- 
XVI. 


„Similitudinea” de exprimare e de-a dreptul frapantă şi în cazul următor: 


„Potrivit lui Alexandru Drăghici, nou- 
creatului Minister al Securității Statului îi 
revenea sarcina ca «în cadrul organelor sale 
să-şi dezvolte combativitatea, puterea de 
lovire în duşman, specificul în ce priveşte 
adâncirea muncii agenturilor de informații 
şi a lupta împotriva dușmanului, ca toată 
banda de spioni care mai face greutăți să 
fie descoperită” (Florian Banu, /oc. cit., p. 


XV). 


„Potrivit opiniei lui Alexandru Drăghici, 
Ministerului Securităţii Statului îi revenea 
sarcina ca «în cadrul organelor sale să-și 
dezvolte combativitatea, puterea de lovire 
în dușman, specificul în ce priveşte 
adâncirea muncii agenturilor de informaţii 
și a lupta împotriva dușmanului, ca toată 
banda de spioni care mai face greutăți să 
fie descoperită»” (Sorin D. Ivănescu, op. 
cit., p. 70). 


La p. 72 un nou „împrumut” de dimensiuni considerabile: 


„Problema adoptării unei structuri 
organizatorice cât mai adecvată nevoilor 
represive ale regimului a continuat să-i 
preocupe în mod evident pe liderii 
partidului. O dovadă în acest sens o 
reprezintă discuțiile din ședința 
Secretariatului C.C. al PMR. din 1 
februarie 1956, şedinţă consacrată 
analizării problemelor ce țineau de 
activitatea M.A.I. În această şedinţă au fost 
invitate persoane cu funcții de conducere 
din Minister, în special din conducerea 
Securităţii şi a Miliției. În urma discuțiilor, 
s-au hotărât o serie de măsuri, vizând în 


esență „îmbunătăţirea controlului 
organelor de partid asupra muncii 
organelor”. 


In fond, aceasta era principala 
problemă a  bonzilor comuniști: se 


„Problema adoptării unei 
structuri organizatorice cât mai adecvată 
nevoilor regimului a continuat să-i 
preocupe pe liderii partidului, o dovadă în 
acest sens o reprezintă discuțiile din 
şedinţa Secretariatului C.C. al P.M.R., din 
1 februarie 1956, consacrată analizării 
problemelor ce ţineau de activitatea 
M.A.I. La şedinţă au fost invitate 
persoane cu funcții de conducere din 
Securitate şi Miliție. În urma 
convorbirilor, s-au adoptat o serie de 
măsuri ce vizau în esență sporirea 
controlului organelor de partid asupra 
structurilor cu rol represiv. Se remarca 
transformarea Securității dintr-o armă a 
partidului, într-o instituție ce le scăpa de 
sub control, tinzând să devină un simplu 
instrument a lui (sic) Gheorghiu-Dej. 

remarcase transformarea Securităţii dintr-o 
armă a partidului într-o instituţie ce le 
scăpa de sub control, tinzând să devină un 
instrument în mâinile lui Gheorghiu-Dej. 
Sarcina de „a apuca taurul de coarne” şi-a 
asumat-o Miron Constantinescu la 
începutul lunii aprilie 1956, prin 
dezlănțuirea unui atac furibund la adresa 
Securității şi a lui Gheorghiu-Dej în cadrul 
şedinţelor Biroului Politic din zilele de 3, 4, 


Sarcina de a pune lucrurile la punct şi-a 
asumat-o Miron Constantinescu, la 
începutul lunii aprilie 1956, prin 
dezlănțuirea unui atac furibund la adresa 
Securității şi a lui Gheorghiu-Dej în cadrul 
şedinţelor Biroului Politic din zilele de 3, 
4, 6 şi 12 aprilie. 

Referindu-se la Securitate, Miron 
Constantinescu spunea: (...) Pe fundalul 
unor astfel de acuzații, în cadrul M.A.I. s- 


6 şi 12 aprilie. au inițiat mai multe proiecte de 

Referindu-se la Securitate, Miron reorganizare, luându-se în studiu 
Constantinescu spunea: (...) Pe fundalul organigramele existente, gradul de 
unor astfel de acuzaţii, în cadrul M.A.I. s- încadrare al posturilor din schemă, 


au inițiat mai multe proiecte de necesarul real de personal”. (Sorin D. 
reorganizare, luându-se în studiu Ivănescu, op. cit, p. 72-73). 

Organigramele existente, gradul de 

încadrare al posturilor din schemă, 


necesarul real de personal”. (Florian Banu, 
loc. cit., p. XVID. 


Inutil să mai precizez că citatul cuprinzând spusele lui Miron Constantinescu a 
fost luat, cu tot cu trimiterea la sursă, tot din studiul nostru, începând şi încheindu-se 
exact în același loc, fiind omisă doar o scurtă referire la Alexandru Drăghici. 

Subcapitolul 1.4 Cadrele Securității se deschide printr-un paragraf copiat dintr-o 
lucrare a domnului Liviu 'Țăranu şi „adaptat” creator de domnul Ivănescu: 

„Orice regim politic nou instaurat, fie el democratic sau dictatorial, se 
confruntă imediat cu dificila problemă a cadrelor şi anume cu deficitul profesioniştilor 
din aparatul de stat, în special din administraţie şi ordine publică. Un cadru nou se 
construieşte în timp, fiind necesară pregătirea şi experienţa, precum şi un anumit grad 
de fidelitate față de un regim sau altul. 

Perioada de după 1945 şi până la începutul anilor 60 a însemnat pentru 
structurile M.A.I. o acută criză de cadre, trecerea de la un regim politic democratic, la 
cel instaurat după 6 martie 1945 a reclamat purificarea şi înlocuirea funcționarilor vechi, 
cu alții, loiali noului regim.” (Sorin D. Ivănescu, op. cit, p. 74-75). 

„Din totdeauna orice regim politic nou instaurat, fie democratic, fie prin alte 
modalităţi, se va confrunta imediat cu o dificilă problemă, cea a cadrelor. Orice regim 
politic nou instalat are un deficit de cadre cu experienţă, prin acest termen înțelegându- 
se, în mod evident, profesioniștii din aparatul de stat, în special cei din administrație şi 
ordine publică. Un profil cadru se construieşte în timp, este bazat pe o pregătire foarte 
bună şi experienţă și cuprinde şi o anumită fidelitate-loialitate față de un regim sau altul. 
(e) 

Perioada de după 1945 şi până la începutul anilor *60 a marcat, pentru 
structurile Ministerului Afacerilor Interne, o accentuată criză de cadre. Trecerea de la un 
regim politic total diferit la cel instaurat după 6 martie 1945 a impus necesitatea 

purificării şi înlocuirii cadrelor vechi, loiale regimului trecut, cu cele noi, dedicate 
edificării noii ordini sociale şi de stat” (Liviu 'Ţăranu, Problema cadrelor în M.A.I (1948- 
1965), în C.N.S.A.S., Totalitarism şi rezistentă, teroare şi represiune în România comunistă, 
coord. conf. univ. dr. Gh. Onişoru, Bucureşti, 2001, p. 28). 

Studiul domnului Liviu 'Ţăranu este folosit copios de către domnul Ivănescu, 
pasaje din acesta regăsindu-se şi la p. 81, 83, 84, 87. Interesant este cazul paragrafului de 
la p. 83-84 unde domnul Ivănescu preia senin o eroare strecurată în studiul din 2001. 
Astfel, domnul "Ţăranu, dintr-o regretabilă eroare de dactilografiere, plasase Şcoala 
Militară de Ofiţeri „Nicolae Bălcescu” în Câmpina şi nu în Sibiu, cum era corect. 
Evident, pentru domnul Ivănescu locaţia şcolii rămâne tot Câmpina! 

Dar, dacă în preluarea erorilor domnul Ivănescu s-a dovedit a fi riguros, nu la 
fel stau lucrurile în cazul transcrierii unor nume proprii sau a unor cifre, când graba de a 
copia îi joacă feste autorului ieşean. Acesta, pentru credibilizarea demersului său, își 
împănează subcapitolul dedicat cadrelor cu exemple extrase, chipurile, din fondul 
Direcţia Management Resurse Umane al Arhivei Ministerului de Interne. De fapt, 
TOATE, exemplele provin din studiile publicate de colegii mei în anul 2001. Astfel, pe 
lângă lucrarea lui Liviu 'Ţăranu, au fost folosite studiile semnate de Elis Neagoe!?, 
Camelia Duică!5 şi Iuliu Crăcană!4. Neatenţia a transformat astfel cazul It.-maj. Starescu 
Ion, citat de Elis Neagoe (/c. cit. p. 65), în lt. maj. Storescu Ion (Sorin D. Ivănescu, op. 
cit., p. 86), în vreme ce It.-maj. Chiva Gheorghe (Elis Neagoe, /oc. cit. p. 66), devine la 
domnul Ivănescu It.-maj. Chira Gheorghe (p. 87). Nici cu cifrele nu s-a împăcat mai 
bine domnul Sorin D. Ivănescu! Astfel, referindu-se la salarizarea existentă în România 
anului 1948, autorul apelează la studiul publicat de Iuliu Crăcană, dar tehnoredactarea îi 
joacă, din nou, feste (domnul Ivănescu a ţinut să precizeze, pe contrapagina foii de titlu 
a volumului, că tehnoredactarea, indicele onomastic şi coperta îi aparţin): 

„Comparativ, salariul mediu în industrie era în toamna anului 1948 de 3.280 lei 
(sic), un arhitect încadrat la Ministerul Artelor şi Culturii avea 5.605 lei pe lună, iar 
cadrele de conducere din industrie primeau 11.575 lei lunar” (Sorin D. Ivănescu, op. cit., 
p. 84). 

„În industrie, la acea dată, salariul mediu pentru angajaţii cu funcţii de 
conducere era de 11.576 lei lunar, iar pentru cei mijlocii şi inferiori de 3.820 lei. Este de 
menţionat că un arhitect şi un inginer Inspector general tehnic de pe statele Ministerului 
Artelor, aveau salariul de 5.605 şi 7.340 lei, iar un învăţător superior cu 35 de ani 
vechime — 7.465 lei lunar” (Iuliu Crăcană, oc. cit., p.72). 

Dincolo de cei 3.820 lei reduși la 3.280, domnul Ivănescu a calculat, simplu, 
„salariul mediu în industrie”, după o formulă care ne scapă, preferând să nu se mai 
încurce cu nuanțele referitoare la persoane ce ocupau posturi de rang mijlociu şi 
inferior. Probabil pentru a mai evita din riscul unor astfel de posibile scăpări nedorite, 
autorul a preferat ca în cazul unui alt paragraf, preluat tot de la Iuliu Crăcană, să 


12 Elis Neagoe, Trecerea în rezervă a cadrelor M.A.I. între uz şi abuz (1948-1965), în C.N.S.A.S., 
Totalitarism şi rezistență, teroare şi represiune în România comunistă, coord. conf. univ. dr. Gh. Onişoru, 
Bucureşti, 2001, pp. 62-70. 

15 Camelia Duică, Crizerii de recrutare a cadrelor M.A.I., în idem, pp. 51-61. 

14 Iuliu Crăcană, Salarizarea cadrelor Securităţii, în idem, pp. 71-80. 

reproducă, cuvânt cu cuvânt, textul original, singura modificare fiind includerea unei 


note de subsol în text: 

„La salariul de bază şi sporuri se 
adăugau, conform legislației, solda de 
haine,  recompensele, indemnizaţiile şi 
primele: prima pentru conducători auto şi 
motociclişti, prima pentru pază interioară, 
de frontieră, indemnizaţiile pentru 
activitate de conducere sau colaborare la 
publicații, pentru ore de curs (plata orelor 
prestate putea ajunge până la 25% din 
solda tarifară a ofițerului), recompense 
pentru activitatea profesională şi politică 


„La salariul de bază şi sporuri se 
adăugau, conform legislaţiei, solda de 
haine, recompensele, indemnizaţiile şi 
primele: prima pentru conducători auto şi 
motociclişti, prima pentru pază interioară, 
de frontieră, indemnizaţiile pentru 
activitate de conducere sau colaborare la 
pentru ore de curs”, 
recompense pentru activitatea 
profesională şi politică etc.”  (luliu 
Crăcană, /oc. cit, p. 74). 


publicaţii, 


etc.” (Sorin D. Ivănescu, op. cit, p. 85). 


Onoarea de a finaliza acest subcapitol i-a revenit, graţie domnului Ivănescu, 
unui fragment copiat dintr-un studiu pe care l-am publicat în anul 2001, ajustat după 
trebuință de către autorul ieșean. La vremea respectivă, referindu-mă la viața privată a 
angajaților Securităţii notam: 

„Viața personală a acestora era, de multe ori, o adevărată ruină datorită deselor 
schimbări de domiciliu, relațiilor extraconjugale (aşa-numitele «abateri de la morala 
proletară») şi, cel mai adesea, datorită alcoolismului cronic căruia îi cădeau pradă 
numeroși ofițeri. Neîmplinirile vieții private se reflectau adesea în munca de securitate 
ducând la o sporire a sălbăticiei şi violenței angajaţilor” (Florian Banu, Profilul angajatului 
Securității în anii '50, în CN.S.A.S., Totalitarism şi rezistență, Teroare şi represiune în România 
comunistă, coord. conf. univ. dr. Gheorghe Onişoru, Bucureşti, 2001, p. 90). 

Aprecierile mele sună astfel în „traducerea” ivănesciană: 

„„...Viaţa personală a ofițerului de securitate era, de multe ori, un veritabil eșec, 
datorită!5 deselor schimbări de domiciliu, «abaterilor de la morala proletară» (a relațiilor 
extraconjugale, în special) şi, cel mai adesea, alcoolismului cronic căruia îi cădeau pradă. 
Toate aceste neîmpliniri ale vieţii private se reflectau adesea în munca pe care o 
efectuau, sporindu-le violența şi sălbăticia” (Sorin D. Ivănescu, dp. 44, p. 90). 

Indrăznim să afirmăm că şi efortul făcut de domnul Sorin D. Ivănescu în 
scopul camuflării surselor de inspiraţie utilizate copios în cadrul acestui subcapitol 
reprezintă, pentru a-l cita, „un veritabil eşec”. 

Subcapitolul 1.5 Locul şi rolul consilierilor sovietici în activitatea Securităţii a 
reprezentat o nouă ocazie pentru domnul Sorin D. Ivănescu de a-şi încerca măiestria în 
aglutinarea a diverse fragmente copiate, evident, fără a indica sursa, de la diverşi autori. 
Printre favoriți se numără, indiscutabil, Cristian Troncotă şi Marius Oprea. Câteva 
exemple credem că vor fi concludente: 


* Plata orelor prestate putea ajunge până la 25% din solda tarifară a ofițerului. 
15 Putea măcar să-mi fi corijat folosirea greşită a adjectivului cu valoare de prepoziţie „datorită” 
prin înlocuirea sa cu formula „din cauza”! 

„Principala misiune a consilierilor 
(„specialiştilor”) sovietici în Securitate a fost 
de a supraveghea mobilizarea recruţilor 
români şi de a urmări felul în care se 
desfăşoară «munca de informații şi 
securitate». De regulă, se comunica prin 
interpreți, aceştia fiind în mare parte tot ruşi 
din Basarabia” (Cristian Troncotă, Istoria 
serviciilor secrete româneşti. De la Cuza la 


„Principala misiune a 
consilierilor sovietici în Securitate a fost 
de a supraveghea mobilizarea recruţilor 
români şi de a urmări felul în care se 
desfăşoară munca de informaţii. În 
mod obişnuit se comunica prin 
interpreţi, aceştia fiind în mare parte 
basarabeni” (Sorin D. Ivănescu, op. cit., 


p. 91). 


Ceausescu, Bucureşti, Editura „Ion Cristoiu” 
S.A., 1999, p. 346). 

Fragmentele mixate de domnul Ivănescu în acest subcapitol au dimensiuni 
variabile, astfel că, dacă cel reprodus mai sus este unul mai modest, nu lipsesc nici cele 
de dimensiunea unei pagini. 

Subcapitolul 1.6.1. M;//fia din volumul semnat de domnul Sorin D. Ivănescu 
debutează cu următorul paragraf: 

„La 23 ianuarie 1949, prin Decretul nr. 25 se înființa după modelul sovietic, 
Direcția Generală a Miliției, ce lua locul vechilor organe de ordine , Poliția şi 
Jandarmeria. Formațiunile teritoriale ale Jandarmeriei au trecut la Direcția Generală a 
Miliției, iar Jandarmeria a fost desființată ca instituție. Atribuțiile Miliției au fost stabilite 
prin decizia nr. 43 din 24 ianuarie acelaşi an. La scurtă vreme, în 7 februarie 1949, erau 
create trupele de securitate. Ele preluau acele atribuţii ale vechii jandarmerii, care nu 
erau cuprinse în îndatoririle Miliției”. (Sorin D. Ivănescu, øp. cit, p. 104). 

In studiul meu intitulat M/fia din R.P.R. şi instaurarea „dictaturii proletariatului”. 
1949-1956, publicat în „Arhivele Totalitarismului”, an XII, nr. 42-43 (1-2/2004), p. 77- 
95, notam, la p. 77, următoarele: 

„La 23 ianuarie 1949, prin Decretul nr. 25, Direcţia Generală a Miliției a luat 
locul poliţiei şi jandarmeriei!6. Formațiunile teritoriale ale Jandarmeriei au trecut la 
Direcţia Generală a Miliției (D.G.M.), iar Jandarmeria a fost desființată ca instituție. 
Atribuţiile Miliției au fost stabilite prin decizia nr. 43 din 24 ianuarie acelaşi an1”. La 
scurtă vreme, la 7 februarie 1949, erau create trupele de securitate care preluau acea 
partea a atribuțiilor vechii jandarmerii care nu erau cuprinse în îndatoririle Miliției 18”. 

De prisos să adaug că au fost preluate şi notele de subsol din textul meu, 
domnul Ivănescu adăugând în plus doar o trimitere la „Monitorul Oficial”. 
Subcapitolul, întins pe 12 pagini, abundă în paragrafe preluate, fără citare, din studiul 
meu, pagina 114 fiind realizată aproape integral (mai puţin primele două rânduri) din 
fragmente ale lucrării amintite. Probabil că autorul, din momentul în care a citat studiul 
meu în două note de subsol (notele 177 şi 178, p. 108), s-a socotit degrevat de orice 


16 Dennis Deletant, Ceausescu şi Securitatea. Constrângere şi disidentă în România anilor 1965-1989, 
Editura Humanitas, Bucureşti, 1998, p. 44. 

17 Serviciul Român de Informaţii, Cartea Albă a Securității, vol. II, Bucureşti, 1994, p. 20. 

18 V, Mihalache, I.P. Suciu, Jandarmeria română. Pagini dintr-o istorie nescrisă. 1850-1949, Ed. 
Ministerului de Interne, Bucureşti, 1993, p. 171. 

responsabilitate, considerând că poate prelua fără mustrări de conştiinţă ce şi cât vrea 
din respectivul studiu, fără ghilimele şi fără trimiteri de subsol. Iată câteva mostre: 

„Conștienți că zilele lor în slujba noului regim erau numărate, foştii jandarmi au 
adoptat, în general, două tactici de supraviețuire: fie un zel nelimitat în îndeplinirea 
ordinelor noii puteri comuniste, fie împotrivirea tacită şi îngreunarea operaţiunilor de 
preluare a controlului deplin asupra populaţiei” (Sorin D. Ivănescu, op. cit., p. 108). 

„Conștienți că zilele lor în slujba noului regim erau numărate, foştii jandarmi au 
adoptat, în general, două strategii de supraviețuire: fie un zel nelimitat în îndeplinirea 
ordinelor noii puteri comuniste, fie împotrivirea tacită şi îngreunarea operaţiunilor de 
preluare a controlului deplin asupra țării şi asupra populației”. (Florian Banu, op. cit., p. 
78). 

La pagina 114 am remarcat preluarea notei 13 din studiul meu şi integrarea sa în 
text, Astfel, domnul Ivănescu scrie: 

„Implicarea acestei instituţii, definită ca organ de combatere a infracțiunilor 
ţinând de dreptul comun, în lupta împotriva grupurilor înarmate de rezistență, urmărea 
sporirea confuziei în rândul populaţiei prin tratarea unitară a bandelor de tâlhari, ce mai 
acționau în unele zone și a grupurilor anticomuniste (Sorin D. Ivănescu, op. cit., p. 114). 

„Implicarea Miliției, definită ca organ de combatere a infracţiunilor ţinând de 
dreptul comun, în combaterea grupurilor înarmate de rezistență armată urmărea 
sporirea confuziei în rândul populaţiei prin tratarea unitară a bandelor de tâlhari, care 
mai acționau în unele zone, și a grupurilor anticomuniste” (Florian Banu, op. cit., nota 
13, p. 92). 

În pagina alăturată, domnul Ivănescu inserează, de asemenea, câteva paragrafe 
„împrumutate”. lată unul dintre ele: 

„Prin decizia M.A.I. nr. 307/14 iulie 1951 era fixat un regim special în ceea ce 
priveşte stabilirea domiciliului, accesul, circulația şi stabilirea persoanelor în zona de 
frontieră. În scopul respectării riguroase a acestei decizii a fost emis ordinul 18.021, din 
24 octombrie 1951, prin care se trasau sarcini precise organelor de miliție. Se menţiona 
colaborare strânsă cu organele grănicereşti şi erau reglementate raporturile cu 
Securitatea. Chiar din prevederile ordinului se poate vedea împletirea strânsă a 
activităților tipice pentru asigurarea activităţilor frontierei cu cele specifice unei poliții 
politice” (Sorin D. Ivănescu, op. cit., p. 115). 

„Prin decizia M.A.I. nr. 307/14 iulie 1951 era fixat un regim special în ceea ce 
priveşte domicilierea, accesul, circulaţia și stabilirea persoanelor în zona de frontieră. În 
scopul respectării riguroase a acestei decizii, a fost emis ordinul 18 021 din 24 
octombrie 1951 prin care se trasau sarcini precise organelor de miliție. Se stipula o 
colaborare strânsă cu organele grănicereşti şi erau reglementate raporturile cu organele 
de securitate. Şi din prevederile acestui ordin se desprinde cu pregnanță împletirea 
strânsă a activităţilor tipice pentru asigurarea securității frontierei de stat cu cele 
specifice unei poliții politice” (Florian Banu, op. cit, p. 80). 

Cum ar putea fi explicate aceste „împrumuturi” nesemnalate? Să fie vorba de 
„dispariţia” notelor de subsol în procesul de conversie dintr-un format electronic în 
altul? Cum rămâne atunci cu modificări de genul „stabilirea domiciliului” în loc de 
„domicilierea”> Să le fi operat, de capul lui, computerul, această maşinărie „inteligentă” 
atât de utilă cercetătorilor grăbiţi? Să fie vorba de o influențare, la nivelul 

inconştientului, a discursului istoriografic al domnului Sorin D. Ivănescu, provocată de 
lectura repetată şi, poate, prea intensă a textelor realizate de alții, dar referitoare la 
subiectele pe care le tratează în volumul domniei sale? Fie-ne îngăduit să credem că 
respectiva practică îşi are o explicație mult mai prozaică și anume lipsa de probitate 


ştiinţifică! 


In continuare, subcapitolul 1.6.2 Trupele de Securitate începe, am putea zice, în 
mod tradiţional, cu un fragment copiat dintr-o lucrare dedicată acestei arme a 


ministerului de Interne: 

„Primul an de existență al Republicii 
Populare Române a dovedit hotărârea cu 
care conducerea comunistă a României 
urmărea demolarea vechilor structuri 
sociale, politice, economice, culturale şi 
înlocuirea lor cu forme calchiate după 
model sovietic. Asaltul în forță asupra 
societății româneşti trebuia susținut de 
instrumente represive redutabile. În acest 
scop, la 28 august 1948 a fost creată, în 
cadrul Ministerului Afacerilor Interne, 
Direcţia Generală a Securităţii Poporului 
(D.G.S.P.) — „braţul armat al partidului”. 
Această instituție, care urma să 
monopolizeze activitățile informative, cu 
accent pe cele specifice polițiilor politice, 
avea nevoie şi de forțe masive pentru 


acțiunile de mare anvergură tipice 
regimurilor totalitare: dislocarea unor 
categorii de persoane, paza lagărelor, 
operațiuni împotriva organizațiilor de 


rezistență armată, intervenţia în cazul unor 
revolte populare”. (Florian Banu, Liviu 
Ţăranu, Studiu introductiv, în vol. C.N.S.A.S. 
„Trupele de Securitate  (1949-1989)”, 
documente selectate și editate de Florica 
Dobre, Florian Banu, Camelia Duică, 
Silviu B. Moldovan, Liviu Ţăranu, 
Bucureşti, Editura Nemira, 2004, p. 12). 


„Primul an de existență al 
Republicii Populare Române a dovedit 
hotărârea cu care conducerea comunistă 
urmărea demolarea vechilor structuri 
sociale, politice, economice, culturale şi 
înlocuirea lor cu forme copiate după 
modelul sovietic. Asaltul asupra societății 
româneşti trebuia susţinut de instrumente 
redutabile. După ce la 28 august 1948 a 
fost creată, în cadrul Ministerului 
Afacerilor Interne, Direcția Generală a 
Securității Poporului, „braţul armat al 
partidului”, instituție ce  monopoliza 
activităţile informative, cu accent pe cele 
specifice polițiilor politice, era nevoie de 
forţe masive pentru acţiuni de mare 
anvergură tipice regimurilor totalitare: 
dislocarea unor categorii de persoane, 
operațiuni împotriva organizaţiilor de 
rezistență armată, intervenție în caz de 
revoltă populară, paza lagărelor” (Sorin 
D. Ivănescu, op. cit, p. 117). 


Fragmentele copiate şi apoi mixate de către Sorin D. Ivănescu în acest capitol 
sunt numeroase, dar ne vom limita la a mai reproduce doar câteva dintre ele: 


„Din punct de vedere al 
personalului de încadrare a trupelor de 
securitate, la 31 decembrie 1951, situația 
era următoarea: existau 2.066 de ofițeri 
dintr-un necesar estimat de 2.960, 2.990 de 
subofițeri reangajați (necesar 3.822) şi 


„La 31 decembrie 1951, situația 
personalului de încadrare al trupelor de 
securitate era următoarea: existau 2.066 de 
ofițeri dintr-un necesar estimat de 2.960, 
2.990 de subofițeri reangajați (necesar 
3.822) şi 59.483 de soldați şi sergenți. În 

59.483 de soldaţi şi sergenți (din 62.000 
necesari). În ciuda deficitului de cadre, 
puritatea ideologică continua să reprezinte 
criteriu de bază în menținerea, 
avansarea sau destituirea în cadrul trupelor 
de securitate. Astfel, în cursul anului 1951 
au fost eliminaţi, ca «elemente dușmănoase 
şi necorespunzătoare», un număr de 125 
ofiţeri şi 292 subofiţeri. 

Totodată, pregătirea noilor serii de ofițeri 
şi subofițeri continua să fie mediocră, fapt 
ce se reflecta şi în acțiunile operative 
întreprinse sub comanda acestora. Din 
promoţia 23 august 1951 a ofițerilor 
trupelor de securitate, din totalul de 301, 
au fost 3 foarte buni, 102 buni, 179 
mediocri şi 17 slabi care nu au fost 
înaintați” (Florian Banu, Liviu Ţăranu, 
Studiu introductiv, în loc. cit, p. 15). 


un 


ciuda deficitului, „puritatea? ideologică 
continuă să reprezinte criteriul de bază în 
menţinerea, avansarea sau destituirea din 
cadrul trupelor, încât în cursul anului 
1951 au fost eliminați un număr de 125 
ofițeri şi 292  subofiţeri, considerați 


«elemente duşmănoase şi 
necorespunzătoare). 
Pregătirea noilor serii de ofițeri şi 


subofițeri era mai mult decât modestă, 
fapt ce s-a reflectat şi în acțiunile 
operative întreprinse sub comanda lor. În 
promoţia 23 august 1951 a ofițerilor 
Trupelor de Securitate, din totalul de 301 
au fost «3 foarte buni, 102 buni, 179 
mediocri şi 17 slabi care nu au fost 
înaintați” (Sorin D. Ivănescu, op. cit, p. 
120). 


Modalitatea de „mixare” a fragmentelor copiate rămâne aceeaşi cu cea 


evidențiată în capitolele anterioare. Astfel la p. 120 din volumul semnat de Sorin D. 
Ivănescu se regăseşte un pasaj copiat de la p. 17 a studiului introductiv realizat de 
subsemnatul şi de colegul Liviu Țăranu continuat apoi pe pagina alăturată cu un alt 
pasaj din amintitul studiu, dar extras din p. 14-15. 

„Camuflarea” surselor de inspirație a continuat să se facă în același mod plin de 
„abilitate”, prin melanjul dintre două sau mai multe propoziţii, reunite într-o frază, 
eliminarea sau, după caz, introducerea unor cuvinte de legătură, schimbarea timpului 
verbelor, folosirea unor sinonime, modificarea topicii propoziţiilor în cauză. 

„Stabilizarea regimului comunist şi dispariția aproape totală a oricărei opoziții 
deschise au condus şi la o transformare a structurii, modului de organizare şi a naturii 
misiunilor încredințate trupelor de securitate. Misiunile de intervenţie au trecut pe un 
plan secundar fiind acordată o preponderență vădită misiunilor de pază şi securitate a 
unor obiective de importanță majoră” (Florian Banu, Liviu Țăranu, Studiu introductiv, în 
loc. cit, p. 17). 

„Stabilizarea regimului comunist şi dispariția în mare pare (sic!) a oricărei 
opoziții deschise au condus la transformarea structurii, a modului de organizare şi a 
naturii misiunilor încredințate Trupelor de Securitate, cele de intervenție trecând pe un 
plan secundar, fiind acordată o importanță deosebită activităților de pază şi securitate a 
unor obiective considerate de importanță majoră” (Sorin D. Ivănescu, op. cit, p. 120). 

Textul domnului Ivănescu este continuat astfel: 


„Baza formării cadrelor ofiţereşti devotate 
a reprezentat-o selectarea şi pregătirea în 
şcolile de ofițeri a tinerilor proveniți din 
rândul recruților sau din viața civilă. 


„Baza formării cadrelor ofiţereşti devotate 
a reprezentat-o selectarea şi pregătirea în 
şcolile de ofițeri a tinerilor proveniţi din 
rândul recruţilor sau din viața civilă. 

Criteriul principal pentru admiterea într-o 
astfel de şcoală era reprezentat de 
„puritatea dosarului”, cu alte cuvinte de 


apartenența la clasa muncitoare şi 
inexistența unor antecedente politice 
„antidemocratice”. Astfel de şcoli 


funcționau la Bucureşti (una pentru ofițeri 
de comandă şi una pentru ofițeri politici), 
Oradea (Şcoala de educatori politici nr. 2, 
înființată la 9 mai 1949), Radna (Şcoala de 
ofițeri nr. 3, din 14 septembrie 1949), 
Deva (Şcoala de ofițeri nr. 4). Recrutarea 
cadrelor pentru trupele de securitate s-a 
realizat şi prin promovarea în rândul 
ofițerilor a unor subofițeri sau chiar 
militari în termen «corespunzători din 
punct de vedere politico-social” (Florian 
Banu, Liviu Țăranu, Studiu introductiv, în loc. 


Criteriul esențial pentru admiterea într-o 
astfel de şcoală era reprezentat de 
„puritatea dosarului”, respectiv originea 
socială sănătoasă şi inexistența unor 
antecedente politice  „antidemocratice”. 
Astfel de şcoli au funcționat la Bucureşti 
(una pentru ofițerii de comandă şi una 
pentru ofițerii politici), Oradea (Şcoala de 
educatori politici nr. 2, înființată la 9 mai 
1949), Radna (Şcoala de ofiţeri nr. 3, din 
14 septembrie 1949), Deva (Şcoala de 
ofițeri nr. 4). Recrutarea cadrelor pentru 
Trupele de Securitate s-a realizat, de 
asemenea, şi prin promovarea în rândul 
ofițerilor a unor subofițeri sau chiar 
militari în termen, găsiți «corespunzători 
din punct de vedere politico-social” 
(Sorin D. Ivănescu, øp. cit., p. 121). 


cit, p. 14-15). 


Pentru a încheia exemplele extrase din acest subcapitol, vom oferi o ultimă 
mostră: 

„În urma numeroaselor acțiuni duse împotriva grupărilor de rezistență, cadrele 
de conducere ale Trupelor de Securitate au tras o serie de concluzii şi s-au străduit, în 
limita cunoștințelor militare pe care le posedau, să elaboreze norme privind acțiunile 
specifice acestei arme. Ca urmare, în anul 1954 au apărut „Instrucţiunile pentru 
întrebuințarea trupelor operative”. Acestea înlocuiau mai vechile „Instrucţiuni asupra 
luptei specifice M.A.I.” şi pot fi considerate ca fiind primul regulament de luptă al 
trupelor de securitate. Desigur că amprenta ideologică era deosebit de puternică și greva 
asupra criteriilor de specialitate. De exemplu, se aprecia că munca politică în rândul 
trupelor reprezintă «condiția de bază pentru obținerea succesului»” (Florian Banu, Liviu 
Ţăranu, $ tudin introductiv, în loc. cit., p. 16-17). 

„In urma acțiunilor purtate împotriva grupărilor de rezistență, conducerea 
Trupelor de Securitate a tras o serie de concluzii şi s-a străduit, în limita cunoştinţelor 
militare pe care le poseda, să elaboreze norme privind activitatea specifică acestei arme. 
Drept urmare, în anul 1954 au apărut Instructiunile pentru întrebuintarea trupelor operative, ce 
înlocuiau mai vechile Instructiuni asupra luptei specifice M.A.I. Ele pot fi considerate ca 
primul regulament de luptă al Trupelor de Securitate. Cu toate acestea, amprenta 
ideologică era deosebit de puternică, grevând asupra criteriilor de specialitate. Spre 
exemplu, se aprecia că munca politică în rândul trupelor reprezintă «condiția de bază 
pentru obținerea succesului” (Sorin D. Ivănescu, øp. cit., p. 125). 

Pentru a ne limita, totuși, la dimensiuni rezonabile trecerea în revistă a 
rapturilor efectuate de domnul Ivănescu din lucrările a diverşi colegi, în cazul capitolelor 
II, respectiv III ale lucrării nu vom mai reda fragmente chiar din fiecare subcapitol, deşi 
acestea abundă. 

Astfel, afirmația mea conform căreia nu am putut identifica nici măcar un 
singur capitol conceput integral de către domnul Sorin D. Ivănescu poate fi 
susținută şi de practicile evidenţiate pe parcursul subcapitolului 2.1 Rezeaza informativă. 
Pentru început, iată modul de prelucrare a unui text ce-i aparține colegei mele, doamna 
Cristina Anisescu: 

„Agentura Securităţii funcționa ca o rețea „Agentura funcționa ca o reţea în care 
transsubiectivă şi de interacțiune, în care  informatorii dețineau roluri şi sarcini 
informatorii se situau pe poziții pseudo- strict delimitate, în privinţa culegerii de 
formale, cu roluri — sarcini strict delimitate informații şi supraveghere a obiectivelor 
de culegere şi supraveghere a obiectivelor aflate în atenția organelor de securitate, 
aflate în atenţia organelor de securitate. orice «eveniment» ce avea loc în cadrul 
Denumirea de rețea transsubiectivă se acesteia repercutându-se atât asupra 
explică prin faptul că agentura funcționa sistemului de legătură, ofițer- 
astfel încât orice s-ar fi întâmplat într-un  colaborator-urmărit, cât şi la nivelul 
anumit loc în reţea se repercuta atât asupra ierarhiilor decizionale ale aparatului” 
sistemului de legătură ofițer-colaborator- (Sorin D. Ivănescu, op. cit, p. 135). 
urmărit, cât şi la nivelul ierarhiilor 

decizionale ale aparatului de securitate” 

(Cristina Anisescu, Dinamica de structură şi rol a 

retelei informative în perioada 1948-1989, în 

C.N.S.A.S., „Arhivele Securităţii”, vol. 1, 

Bucureşti, Editura Pro-Historia, 2002, p. 11). 


Fără a mai insista asupra acestui subcapitol, ne vom mulțumi să arătăm că, la fel 
ca paginile de debut, finalul este realizat tot pe baza studiului semnat de doamna 
Cristina Anisescu: 

„-- -rețeaua informativă a reprezentat componenta de bază şi indispensabilă a 
poliției politice în România. Fiecare membru al agenturii a ştiut atât cât era necesar să 
ştie, a acționat în deplină conspirativitate şi în limitele stabilite de ofiţerul responsabil 
(...), a acceptat rațional pactul cu „diavolul” şi a intuit că orice informaţie, chiar 
nesemnificativă, putea aduce mari prejudicii persoanelor urmărite. (...) Fiecare suspecta 
pe cel de lângă el, fiecăruia îi era frică de fiecare şi acest fenomen nevrotic anxios, extins 
la nivel de masă (mass neurosis), avea ca efect o atitudine de fugă pasivă, de alienare a 
reporturilor individuale şi instituționale. Agentura fostei securități a favorizat 
menţinerea acestei stări de anormalitate la nivelul întregii societăți româneşti” (Cristina 
Anisescu, Joc. cit, p. 40). 

„Reţeaua informativă a reprezentat componenta de bază şi indispensabilă a 
poliției politice din România, fiecare membru al acesteia acționând în limitele stabilite 
de ofițerul de legătură, informaţiile furnizate, chiar aparent nesemnificative, putând 
aduce prejudicii importante persoanelor urmărite. Agentura prin rolul ce îi fusese 
conferit, de «ochii și urechile» organelor de Securitate, după cum afirma Alexandru 
Drăghici, a favorizat menţinerea unei stări de anormalitate la nivelul întregii societăți 
româneşti, fiecare suspectând pe cel de lângă el de colaborare, acest fenomen nevrotic 
având ca efect, în timp, pasivismul, lipsa de atitudine în raport cu orice formă de 
putere” (Sorin D. Ivănescu, op. cit, p. 168). 

Pentru orice cititor de bună credință, este evident că domnul Ivănescu a 
prelucrat textul colegei mele, ferindu-se de termenii prea „tehnici” şi amalgamând 
propoziţiile în efortul său neostenit de a fi „origina/”. 

Situația este cu mult mai gravă în subcapitolul 2.3 Anchetele. În cuprinsul 
acestuia se regăsesc amalgamate numeroase fragmente provenind din studii semnate de 
Cristian Troncotă și subsemnatul. Nu vom insista, mulțumindu-ne doar cu două 
exemple. Astfel, la p. 208, domnul Sorin D. Ivănescu inserează următorul paragraf: 


„In încheierea instrucțiunilor, 
anchetatorilor li se recomanda să fie 
obiectivi la întocmirea actelor şi să studieze 
cu atenţie articolele din Codul Penal în 
care urma să fie încadrată infracțiunea. 
Dosarul de anchetă, ce urma a fi înaintat 
justiției, trebuia să cuprindă un proces- 
verbal general, declaraţiile anchetatului 
selectate de ofițer, după criteriul 
importanței lor, procesele verbale parțiale, 


procesele verbale de confruntare şi 
reconstituire, un referat cu expunerea 
faptelor, concluziile şi propunetile 


anchetatorului, actele privind corpurile 
delicte, procesele verbale de percheziție 
domiciliară şi corporală, precum şi 
mandatele de reținere. După acest dosar, 
ce era înaintat instanței de judecată, se mai 
întocmea unul ce conţinea declarațiile 
neincluse în cel adresat justiţiei, copii după 
toate celelalte acte, notele informative de 
sesizare, corespondenţa efectuată în timpul 
anchetei, fişa persoanei anchetate, referatul 
cu rezoluţiile puse” (Sorin D. Ivănescu, op. 
cit., p. 208). 


„În încheierea instrucțiunilor, 
anchetatorilor li se recomanda să fie 
„Obiectivi în încheierea actelor” şi să 
studieze cu atenţie articolele din Codul 
Penal în care urmează să fie încadrată 
infracțiunea. Dosarul de anchetă care era 
înaintat justiției trebuia să cuprindă un 
proces verbal general, declarațiile 
anchetatului (triate de ofițer după 
importanța lor), procesele verbale parțiale, 
procesele verbale de confruntare şi 
reconstituire, un referat ce va conține 
expunerea faptelor, concluziile şi 
propunerile anchetatorului, actele privind 
corpurile delicte, procesele verbale de 
percheziție domiciliară şi corporală, 
precum şi mandatele de reținere. După 
acest dosar, ce era înaintat instanței de 
judecată, se întocmea un dosar copie care 
conţinea declarațiile neincluse în dosarul 
pentru justiție, copii după toate celelalte 


acte, notele informative de sesizare, 
corespondența efectuată în timpul 
anchetei, fişa persoanei anchetate, 


referatul cu rezoluțiile puse”. (Florian 
Banu, Anchetele Securității - strategie şi tactică 
în „demascarea duşmanilor poporului”, în 
C.N.S.A.S., „Arhivele Securității”, 
Bucureşti, Editura Nemira, 2004, p. 66- 
67). 


Aplicând şi aici prezumția de nevinovăție, deşi nu mai e de mult cazul, putem 


presupune că autorul a studiat aceleaşi documente de arhivă, dar nu ne putem explica, 
totuşi, similitudinea formulărilor, precum şi frecvența şi dimensiunile acestora. De 
aceea, suntem înclinați a crede că este vorba, de fapt, doar de o banală încercare de 
camuflare a unor „împrumuturi” total străine de practica științifică. 

Iată o nouă mostră: 


„Mulți ofițeri anchetatori au „Numeroşi anchetatori practicau 

practicat „curăţirea” dosarelor de materiale 
considerate a nu avea relevanţă, care nu de 
puţine ori puteau demonstra nevinovăția 
arestaţilor. Aceste documente neincluse în 
dosarul de anchetă puteau fi declaraţii ale 
arestaţilor, martorilor, note informative şi 
chiar acte de expertiză. Au existat şi situații 
inverse, când din  nepricepere sau 
comoditate investigațiile nu au mai fost 
dezvoltate, iar ofițerii au exclus din dosare 
documente  inctiminatorii” (Sorin D. 
Ivănescu, op. cit., p. 226-227). 


aşa-zisa „curățire? a dosarelor de 
materiale „puțin importante?” care nu 
rareori demonstrau nevinovăția 
arestaţilor. Gama acestor documente 
neincluse în dosar era largă: de la 
declarați ale arestaților, martorilor, 


condamnaților şi până la note informative 
sau acte de expertiză. 

Existau şi situații inverse, când din 
nepricepere sau lenea de a mai dezvolta 
investigațiile, ofițerii excludeau din dosare 
documente incriminatorii” (Florian Banu, 


op. cit., p. 78). 


Pentru a nu risca să fim bănuiți de mania persecuției, ne vom referi în 
continuare la subcapitolul 2.4 Cenzura corespondentei, unde prima pagină (p. 237) este 
preluată ÎN ÎNTREGIME din lucrarea domnului Cristian Troncotă, Istoria Securității 
regimului comunist din România. 1948-1964, vol. I, Bucureşti, Institutul Național pentru 
Studiul Totalitarismului, 2003. 

Din lipsa spațiului, nu vom reproduce integral „împrumutul”, ci doar primele şi 
ultimele propoziții, restul putând fi verificat oricând. Iată textul domnului Ivănescu: 

„Un prim embrion instituționalizat în secret, cu atribuții specifice unui serviciu 
de informaţii modern, ce culegea ştiri obținute în acest mod, datează la noi din vremea 
domnitorului Alexandru loan Cuza, inspirat probabil după modelul francez al 
Cabinetului negru. În 1860, Cuza îl numise pe Cezar Librecht şef al telegrafului şi 
poştelor. Prin consultarea telegramelor şi a scrisorilor, activitate realizată în secret prin 
rețeaua sa de subalterni şi prin legăturile personale, Librecht reușea... (...) 

Aşa după cum ne relatează, foarte documentat, autorul american John O. 
Koehler: «toate scrisorile şi pachetele trimise sau primite din ţările necomuniste erau 
deschise în mod discret. Operaţiunea avea ca scop prinderea spionilor şi a duşmanilor 
regimului; însă, cu timpul, se transformase în jaf». O situaţie similară o întâlnim şi în 
România” (Sorin D. Ivănescu, op. cit., p. 236-237). 

Şi iată textul folosit: 

„Cu certitudine, un prim embrion instituționalizat în secret - cu atribuţii 
specifice unui serviciu de informaţii modern - datează la noi din vremea domnitorului 
Alexandru loan Cuza, inspirat probabil după modelul francez al Cabinetului negru. In 
1860, Domnul Unirii îl numise pe Cezar Librecht, belgian de origine, ca şef al 
telegrafului şi poştelor. Prin consultarea telegramelor şi a scrisorilor - activitate realizată 
în secret prin rețeaua sa de subalterni şi prin legăturile personale - Librecht reușea... 
(c) 

După cum ne informează documentat autorul american John O. Koehler, 
«toate scrisorile şi pachetele trimise sau primite din țările necomuniste erau deschise în 
mod discret. Operaţiunea avea ca scop prinderea spionilor şi a duşmanilor regimului; 
însă, cu timpul, se transformase în jaf». O situaţie identică o întâlnim și în România” 
(Cristian Troncotă, op. cit., p. 115). 

Pentru a încheia „rotund” subcapitolul amintit, „cercetătorul” ieşean recurge la 
un nou „împrumut” din opera domnului Troncotă. 

„Cea mai mare parte a corespondenţei confiscate era tocată şi apoi trimisă la 
topit, întrucât Serviciul «F» nu dispunea de spaţii de conservare. Operaţiunea se încheia 
la fabrica de hârtie, unde ofițerii care însoțeau transportul erau obligați să asiste la 
procesul tehnologic până ce totul se transforma într-o pastă” (Sorin D. Ivănescu, op. cit., 
p. 253). 

Limitele imaginației compilatorului sunt, o dată în plus, uşor vizibile, 
formularea originală fiind următoarea: 

„Întrucât Serviciul «F» nu dispunea de spații şi capacități de conservare, cea mai 
mare parte era tocată şi apoi trimisă la topit. Operațiunea se încheia la Fabrica de hârtie 
şi cartoane de la Scăieni, unde ofițerii care însoțeau transportul erau obligați, conform 
altor instrucțiuni, să asiste până ce totul se transforma într-o pastă” (Cristian Troncotă, 
op. cit., p. 118). 

Pentru a fi pe deplin lămuriți asupra corectitudinii domnului Sorin D. Ivănescu, 
adăugăm că pe parcursul celor 16 pagini ale subcapitolului 2.4 Cezara corespondentei 
lucrările domnului Cristian Troncotă nu sunt citate nici măcar o dată! 

Aceasta în ciuda faptului că, pe bună dreptate, producţiile domnului Troncotă 
sunt prețuite, fapt ușor de remarcat întrucât domnul Sorin D. Ivănescu îi încredințează 
acestuia sarcina de a deschide şi următorul subcapitol 2.5 Tehnica operativă, fragmentul 
„împrumutat” fiind, din nou, de dimensiunea unei pagini (p. 253). Redăm doar o scurtă 
definiţie: 


„În lumea serviciilor secrete, prin 
tehnică operativă se înţelege ansamblul de 
metode şi mijloace (aparatură) destinate 
interceptării discuțiilor purtate de 
persoanele urmărite, precum şi cele 
necesare transmiterii informațiilor atât pe 
cale electronică (emițător de diferite tipuri) 
cât şi pe cale fotochimică (micro punct, 
scriere simpatică)” (Sorin D. Ivănescu, op. 


„In lumea serviciilor secrete cu rol de 
apărare a securităţii naționale, prin tehnică 
operativă se înțelege ansamblul de metode 


şi mijloace (aparatura) destinate 
interceptării discuțiilor purtate de 
persoanele urmărite, precum și cele 


necesare transmiterii informațiilor atât pe 
cale electronică (emițătoare de diferite 
tipuri) cât şi pe cale fotochimică (micro 


cit., p. 253). punct, scriere simpatică)? (Cristian 


Troncotă, op. cit, p. 118). 


În cazul acestui subcapitol, probabil pentru a fi cu conștiința împăcată sau, 
poate, pentru că paginile 255 şi 260 sunt preluate aproape în întregime din aceeaşi sursă, 
lucrarea domnului Troncotă este citată o dată (p. 254, nota 252). Suficient! Ce-i mult, 
strică! 

Tot în cadrul acestui subcapitol, autorul se „serveşte” lejer dintr-o altă lucrare, 
fără a se simți cumva obligat să marcheze acest lucru printr-o notă de subsol. De 
comparat următoarele rânduri: 

„La începuturile folosirii 
mijloacelor tehnice de ascultare, 
microfonul era introdus şi mascat într-o 
stinghie de lemn, pe care erau prevăzute 


„La începuturile folosirii acestor mijloace 
tehnice de ascultare, microfonul a fost 
introdus şi mascat într-o stinghie de lemn, 
pe care erau prevăzute cuie ascuțite, şi se 

cuie ascuţite, şi se plasa rapid, de unde și plasa rapid sub o mobilă, de unde şi 
denumirea de «şipcă». Sinonimul în denumirea de «şipcă» rămasă până în 
spaţiul anglo-saxon este cel de bug, prezent. Cuvântul din limba engleză, folosit 
având înţelesul de «gândac», «insectă». În pe plan internaţional, este bug şi semnifică, 
general, el îngloba un microfon şi un în traducere «ploşniță», «insectă». În general, 
emițător sau înregistrator magnetic. el înglobează un microfon şi un emiţător 
Utilizarea sa avea şi unele dezavantaje, (sau înregistrator magnetic). Utilizarea sa are 
transmisia putând fi detectată, iar pe de adesea unele dezavantaje, din cauză că 
altă parte avea nevoie de energie transmisia poate fi detectată, fapt ce-i face 
electrică pentru a funcţiona (baterii). dificilă folosirea. Pe de altă parte, are nevoie 
Progresele electronicii au permis de energie electrică pentru a funcționa 
mMiniaturizarea întregii instalații de (baterii) sau trebuie introdus şi mascat într- 
receptare şi de transmitere, reducându-se un alt obiect adecvat pentru a nu fi reperat. 
totodată consumul energetic” (Sorin D. Progresele electronicii au permis 
Ivănescu, op. cit, p. 259). miniaturizarea întregii instalații de receptare 
şi de transmitere, reducându-se totodată 
consumul energetic?” (Radu Cristescu, 
Spionajul şi contraspionajul pe înțelesul tuturor. 
Mic dictionar al serviciilor secrete. 100 de termeni 
uguali. Principalele servicii de informații secrete ale 
lumii. 20 mari spioni, Fditura Evenimentul 
Românesc, București, 2000, p. 89). 


Aşadar, domnul Ivănescu-cel-iubitor-de-sinonime reuşeşte din nou 
performanța de a „parazita? (că tot veni vorba de diverse „insecte”!) opera unui alt 
autor, prezentând rodul muncii acestuia ca provenind din îndelungatele studii ale 
domniei sale prin diverse fonduri arhivistice. De altfel, restul paginii 259 este 
reprezentat de un fragment luat din lucrarea deja amintită a domnului Cristian 
Troncotă, p. 121! 

În subcapitolul 2.7 Evidențele Securității. Constituirea Arhivei, domnul Sorin D. 
Ivănescu apelează din nou la sistemul său preferat de preluare a unor fraze şi chiar 
paragrafe, făcând apel în acest caz la studiul Adevăr și fictiune în documentele Securității, pe 
care l-am publicat în „Analele științifice ale Universității «Alexandru Ioan Cuza» din 
Iaşi”, seria Istorie, tom LI, 2005, pp. 375-392. 

Paginile 306 şi 307 din volumul semnat de Sorin D. Ivănescu abundă în 
fragmente, mai mult sau mai puţin prelucrate, din studiul amintit. lată un prim exemplu: 
„...documentele Securităţii sunt, în bună „Documentele Securităţii sunt în mare 
măsură, rodul prelucrării informațiilor măsură rezultatul prelucrării datelor 
culese prin rețeaua informativă. Notele obținute prin intermediul rețelei 
informative furnizate de zecile și sutele de informative. Notele furnizate de miile de 
mii de informatori, calificați sau agenți au reprezentat sursa primară pentru 
necalificaţi, permanenți sau ocazionali, au redactarea rapoartelor, a notelor de 
reprezentat materia primă pentru analiză, a sintezelor elaborate de ofițerii 
rapoartele, notele de analiză, sintezele poliției politice. (Chiar dacă aceste 
elaborate de ofițerii de securitate. Evident, informații trebuiau coroborate cu cele 

acestea trebuiau coroborate cu informații 
obținute prin tehnica operativă, prin 
interceptarea scrisorilor, prin filaj ş.a.m.d. 
Acest lucru nu se întâmpla însă 
întotdeauna, profesionalismul cadrelor 
lăsând adesea de dorit. Așadar, un prim 
nivel de deformare a faptelor se datorează 
modului în care erau redactate şi receptate 
notele informative” (Florian Banu, /oc. cit, 


p. 379). 


obținute prin intermediul tehnicii 
operative, a cenzurii corespondenței, filaj 
etc., acest lucru nu se întâmpla 
întotdeauna datorită lipsei de 
profesionalism a ofițerilor de Securitate. 
O cauză importantă care a dus la 
deformarea faptelor a fost modul în care 
erau redactate şi receptate notele 
informative” (Sorin D. Ivănescu, op. cit., 


pp. 306-307). 


Considerațiile noastre asupra fiabilității documentelor emise de Securitate 
privite ca izvoare istorice se pare că au fost larg împărtășite de colegul ieşean, mărturie 
stând şi preluarea unor alte fragmente: 

„Nici declarațiile obținute în timpul anchetei şi inserate apoi în dosarele 
Securității nu pot fi utilizate în cercetarea istorică decât după o serioasă analiză critică. 
De foarte multe ori, nemairezistând teribilelor mijloace de tortură utilizate de 
anchetatori, arestații preferau să pună pe hârtie și să semneze cele mai halucinante 
declarații” (Florian Banu, /oc. cit., p. 381). 

La p. 307 domnul Ivănescu scrie următoarele: 

„În privinţa dosarelor de anchetă, o mare atenţie trebuie acordată declaraţiilor 
obţinute în timpul interogatoriului, care nu pot fi utilizate în cercetarea istorică decât 
după o serioasă analiză critică. În cele mai multe cazuri, nemairezistând cumplitelor 
mijloace de tortură utilizate de anchetatori, arestaţi preferau să pună pe hârtie şi să 
semneze cele mai halucinante declarații”. 

Frazele de mai sus sunt continuate în felul următor: 

„În anumite situații, informaţiile false oferite anchetatorului îşi aveau rațiunea în 
încercarea de a acoperi alte «păcate», necunoscute acestuia sau de a proteja persoane 
nearestate încă” (Sorin D. Ivănescu, op. cit., p. 307). 

Îndrăznim să credem că sursa acestor rânduri o constituie tot studiul nostru, 
citat anterior: 

„Nu de puţine ori, declaraţiile false, oferite spre satisfacția anchetatorului, îşi 
aveau mobilul şi în încercarea de a camufla alte «păcate» necunoscute acestuia, încercării 
de a proteja persoane nearestate încă ş.a.m.d.” (Florian Banu, /oc. cit., p. 382). 

În cadrul aceleași pagini (p. 307), Sorin D. Ivănescu mai apelează încă o dată la 
textul nostru din 2005: 

„Situaţii falsificate, (sic!) se 


„Situaţii puternic denaturate, falsuri, 


sau minciuni evidente se 


regăsesc şi în rapoartele de cunoaştere 
personală a candidatului pentru recrutare. 
La întocmirea unor astfel de documente 
imaginația ofițerului juca adesea un rol 
determinant, rapoartele suferind de un 
înalt grad de subiectivism. Spre 
exemplificare, redăm un caz relatat, la 13 
martie 1956, de Ştrul Mauriciu, pe atunci 


exagerări 
regăsesc şi în alte categorii de documente, 
precum „Rapoartele de cunoaştere 
personală a candidatului pentru 
recrutare”. În întocmirea acestor rapoarte, 
imaginația ofițerului juca uneori rolul 
esențial, aprecierile introduse în aceste 
documente suferind adesea de un înalt 

şeful Direcţiei Regionale de Securitate 
Ploieşti: |...]”.(Sorin D. Ivănescu, op. cit, p. 
307). 


grad de subiectivism. De exemplu, în 13 
martie 1956, Mauriciu  Ştrul, şeful 
Direcţiei Regionale de Securitate Ploieşti, 
semnala faptul că:[...]”. (Florian Banu, /oc. 


cit., p. 383-384) 


Inutil să precizăm că fragmentul de document citat este acelaşi, domnul 
Ivănescu preluând nota de subsol din studiul nostru. 
In cazul capitolului al III-lea al volumului, Obzectivele Securității în perioada 1948- 


1958, exemplele de fragmente plagiate din lucrările a diverşi cercetători sunt la fel de 
abundente ca şi în cazul primelor două capitole. Din nou, subliniez, constrâns de spațiu, 
voi reproduce aici doar câteva exemple. 

Astfel, chiar în subcapitolul 3.1, Conținutul şi formele represiunii, pot fi depistate cu 
uşurinţă fragmente plagiate. Domnul Ivănescu, referindu-se la obiectivele din domeniul 
politic pe care le vizau în perioada analizată serviciile occidentale de informații, nu a mai 
pierdut timpul cu propriile investigaţii în arhive, ci a mers direct la autorii consacrați, 


după cum reiese din fragmentele următoare: 


„...cum erau respectate drepturile 
şi libertățile cetăţeneşti înscrise în 
Constituţia R.P.R.; relațiile cu U.R.S.S., atât 
cele bilaterale cât și cele din cadrul unor 
organisme internaționale precum C.A.E.R. 
sau O.N.U; situația cadrelor din 
«conducerea superioară de partid şi de 
stab, fiind interesați mai ales în «detectarea 
conflictului dintre membrii guvernului şi a 
divergenţelor din cadrul partidului 
comunist, care puteau fi exploatate»; 
relațiile cu celelalte state comuniste din 
Tratatul de la Varşovia, iar după 1956 
situația lui Imre Nagy anchetat de sovietici 
în România” (Sorin D. Ivănescu, op. cit, p. 


„cum erau respectate drepturile şi 
libertățile cetăţeneşti înscrise în 
Constituţia R.P.R. (libertatea presei, a 
cuvântului, dreptul la muncă, existența 
şomajului deghizat); relațiile dintre 
România și U.R.S.S., atât cele bilaterale 
cât şi cele din cadrul unor organisme 
internaționale (C.A.E.R., O.N.U); situaţia 
cadrelor din «conducerea superioară de 
partid şi de stab»; organizarea sfaturilor 
populare; relaţiile politice cu celelalte state 
comuniste din Tratatul de la Varşovia, 
situația lui Imre Nagy, care, după 
evenimentele din Ungaria (1956) a fost 
adus cu forța şi anchetat de sovietici în 


334-335). România” (Cristian Troncotă, Iszoria 
Securității regimului comunist din România. 
1948-1964, vol. I, Bucureşti, INST, 2003, 


p. 191). 


Cât despre interesul occidentalilor în ceea ce priveşte «detectarea conflictului 
dintre membrii guvernului şi a divergenţelor din cadrul partidului comunist, care puteau 
fi exploatate», cititorii pot sta liniștiți, formularea nu-i aparține cumva domnului 
Ivănescu, ci provine tot de la domnul Cristian Troncotă, şi anume din paragraful 
următor celui reprodus mai sus. Formularea inițială era următoarea: „În ceea ce-i 
priveşte pe reprezentanții Departamentului de Stat şi ai CIA la Bucureşti, aşa cum 
rezultă din documentele americane, «erau interesați mai ales în detectarea conflictului 

dintre membrii guvernului şi a divergenţelor din cadrul partidului comunist, care puteau 
fi exploatate»” (Cristian Troncotă, op. cit, p. 191). 

Subcapitolul 3.3, intitulat Po/za politică şi lucrările de la Canalul Dunăre — Marea 
Neagră, abundă în pasaje preluate fără folosirea ghilimelelor şi fără indicarea sursei. Cele 
mai numeroase şi mai ample provin dintr-un studiu care îmi aparține şi care a fost 


publicat în anul 2004. 

„Comisia respectivă a descoperit 
nereguli datorate proastei organizări şi 
unor neglijențe în serviciu (utilaje stocate, 
nefolosite, neingrijite, greşeli în executarea 
unor lucrări civile provenite în parte din 
proiecte superficiale,  dezorganizarea 
fluxului tehnologic pe unele şantiere). 
Specialiştii din comisie descoperă însă şi 
lucruri cu adevărat grave: în porțiunea 
Cernavodă a fost schimbat traseul 
canalului după ce în mod greşit au fost 
dislocați zeci de mii de metri cubi de 
stâncă. [...] 

Revenită la București, comisia a 
întocmit un raport în care a trecut toate 
deficiențele constatate iar inginerii, pentru 
lămurirea conducerii de partid şi de stat, au 
introdus în raport comparații cu canalele 
Suez şi Panama. Gravă eroare! Raportul s-a 
întors la conducerea Securităţii cu rezoluţia 
lui Gheorghiu-Dej care condamna 
compararea canalului cu lucrări similare 
din țări capitaliste şi cerea să se facă o 
raportare la canale mai noi, cum ar fi 
canalul Volga — Don. Se cerea identificarea 
celor care au făcut asemenea aprecieri şi 
vinovaţii de sabotaj de pe șantier. 
Principalul autor al raportului, maiorul 
Vardan a fost acuzat de cosmopolitism şi 
atitudine antisovietică şi în luna iunie 1952 
a fost trecut în rezervă”. (Florian Banu, 
Radiografia unei mistificări: procesul sabotorilor 
de la Canal, în „Arhivele Securităţii”, 
Bucureşti, Editura Nemira, 2004, p. 129- 
130). 


Pagini întregi din acest subcapitol 


„Comisia sesizează nereguli 
provocate de proasta organizare şi 
anumite neglijențe de serviciu (utilaje 
stocate, dezorganizarea fluxului 
tehnologic pe unele şantiere, etc.). 
Inginerii din comisie descoperă lucruri cu 
adevărat grave şi anume că în porțiunea 
Cernavodă a fost schimbat traseul 
Canalului, după ce în mod greşit au fost 
dislocați zeci de mii de metri cubi de 
stâncă. 

Întoarsă la Bucureşti, comisia a 
întocmit o sinteză în care a arătat 
deficiențele constatate, iar inginerii, 
pentru a lămuri conducerea de partid, au 
făcut grava eroare de a introduce în 
document comparații cu canalele Suez şi 
Panama. Documentul s-a întors la 
conducerea Securității purtând rezoluția 
lui Gheorghiu-Dej, ce condamna 
comparația Canalului dobrogean cu 
lucrări similare din țări capitaliste şi cerea 
să se facă o raportare la canale mai noi, 
cum ar fi canalul Volga — Don. De 
asemenea, se cerea identificarea celor care 
au făcut asemenea aprecieri şi a 
vinovaţilor de pe şantier. 

Maiorul Vardan, principalul autor 
al raportului, a fost acuzat de 
cosmopolitism şi atitudine antisovietică, 
fiind trecut în rezervă în luna iunie 1952” 
(Sorin D. Ivănescu, op. cit, p. 380-381). 


sunt realizate prin compilarea grosolană a 


unor fragmente de dimensiuni mai mici sau mai mari din studiul meu. Iată un nou 


exemplu: 

„Trebuie subliniat faptul că 
inițiativa procesului a venit de la 
conducerea de partid, cel mai probabil de 
la Gheorghiu-Dej. Ideea procesului a fost 
formulată în cadrul unei şedinţe ţinută în 
iunie 1952 la nivelul conducerii 
Ministerului Afacerilor Interne. La şedinţă 
au participat Alexandru Drăghici (proaspăt 
ministru de interne — 20 mai 1952), Iosif 
Chişinevschi, Gheorghe Pintilie (directorul 
D.G.S.S.), Alexandru Nicolschi, Vladimir 
Mazuru, Gogu Popescu (şeful Direcţiei 
Contrasabotaj), Cricor Garabedian, Mişu 
Dulgheru (şeful Direcţiei Cercetări Penale) 
şi consilierii sovietici Alexandru 
Mihailovici, 'Tiganov şi Maximov. În cadrul 
şedinţei, Chişinevschi a cerut să se ia 
măsuri de organizare a unui proces public 
care să aibă loc la Canal şi să fie aspru 
pedepsiţi sabotorii. În plus, a specificat că 
„tov. Gheorghiu vrea ca procesul să se 
judece cât mai repede, să nu dureze ca 
altele” aluzie evidentă la cazul 
Pătrăşcanu!?. 

Pe 29 iulie au fost arestate cele opt 
persoane propuse încă din luna martie, la 
care s-au mai adăugat, până pe 31 iulie 
1952, încă 17. Mişu Dulgheru a primit 
misiunea să organizeze un grup de 
anchetatori şi să plece la Constanţa” 
(Florian Banu, op. cit., p. 130-131). 


Desigur, domnul Ivănescu nu-şi 

„stilistic” unele din fragmentele preluate 
proprie. lată o mostră: 
„Arestaţii şi «materialul informativ» au fost 
repartizați pe anchetatori, s-a făcut o 
şedinţă în care au fost indicate datele care 
trebuie obţinute din anchetă și s-a fixat 
durata anchetei la 15 zile indicându-se «să 
se lucreze zi şi noapte»” (Florian Banu, op. 
cit., p. 131). 


19 A.C.N.S.A.S., fond Documentar, dosar nr. 49, 


„Inițiativa procesului, venită cel 

mai probabil de la Gheorghiu Dej, a fost 
formulată în cadrul unei şedinţe, ținută în 
iunie 1952, la nivelul conducerii M.A.I., la 
care au participat Alexandru Drăghici 
(numit ministru de interne la 20 mai 
1952), Iosif  Chişinevschi, Gheorghe 
Pintilie (directorul Securității), Alexandru 
Nicolschi, Vladimir  Mazuru, Gogu 
Popescu (şef al Direcţiei Contrasabotaj), 
Cricor Garabedian, Mișu Dulgheru (şeful 
Direcţiei Cercetări Penale) şi consilierii 
sovietici Alexandru Mihailovici, Tiganov 
şi Maximov.  Chişinevschi a cerut 
organizarea imediată a unui proces public 
la Canal, unde să fie aspru pedepsiţi 
sabotorii, specificând că „tov. Gheorghiu 
vrea ca procesul să se judece cât mai 
repede, să nu dureze ca altele”2. 
La 29 iulie au fost arestate cele opt 
persoane propuse în luna martie, la care s- 
au adăugat, până pe 31 iulie 1952, încă 17. 
Mişu Dulgheru a primit ca misiune să 
organizeze un colectiv de anchetatori, ce 
au fost selectați din mai multe direcții 
regionale de Securitate, cu care a plecat la 
Constanţa” (Sorin D. Ivănescu, op. cit, p. 
381-382). 


abandonează bunul obicei de a prelucra 
pentru a le putea prezenta drept creație 
„În cadrul unei şedinţe, arestați şi 
«materialul informativ» au fost repartizați 
anchetatorilor, indicându-se datele pe care 
trebuiau să le obțină în urma 
interogatoriilor şi fixându-se durata 
anchetei la 15 zile” (Sorin D. Ivănescu, op. 
cit, p. 382). 


vol. I, f. 77. 


20 Se făcea o aluzie evidentă la „cazul” Pătrășcanu 

Evident, chiar şi această manieră de prelucrare a textului solicită într-o oarecare 
măsură imaginația, astfel că, în multe cazuri, ea este abandonată în favoarea transcrierii 


efective a textelor originale: 

„Procesul s-a desfășurat într-o baracă- 
hangar la Poarta Albă, în sală fiind aduși 
cca. 2000 muncitori din toate sectoarele 
Canalului. Discuţiile din interiorul sălii erau 
preluate printr-o staţie de amplificare şi 
difuzate în exterior unde erau masate 
mulțimi de muncitori” (Florian Banu, op. 


cit, p. 136-137). 


„Procesul s-a desfăşurat într-o baracă- 
hangar la Poarta Albă, în sală fiind aduşi 
aproximativ 2000 muncitori, din toate 
sectoarele Canalului. Discuțiile din 
interiorul sălii erau preluate printr-o stație 
de amplificare şi difuzate în exterior unde 
se aflau mulțimi de muncitori” (Sorin D. 
Ivănescu, op. cit, p. 385). 


Colegul ieşean își ia, uneori, şi măsuri de precauție, întrucât în rândurile 


următoare preia, aproape cuvânt cu cuvânt, nota 38 de la p. 137 a studiului meu, fără 
ghilimele, dar măcar indică sursa, astfel că, la o adică, ce pretenţii să mai pot eu ridica, 
de vreme ce el a citat studiul meu? Doar nu voi avea pretenția absurdă să marcheze prin 
ghilimele şi note de subsol toate împrumuturile sale atât de numeroase! lată în 
continuare textul notei mele şi cel al colegului Ivănescu: 


„În sală se aflau numeroşi ofiţeri de 
securitate, îmbrăcați civil sau în salopete, 
care vegheau ca lucrurile să se desfăşoare 
conform planului, iar colonelul Dulgheru 
dirija întreaga desfăşurare de forțe” 


„În sală se găseau ofițeri de Securitate, 
îmbrăcați în salopete şi în civil, având grijă 
ca lucrurile să se desfăşoare conform 
planului. Colonelul Mişu Dulgheru dirija 
întreaga desfăşurare de forțe” (Sorin D. 


(Florian Banu, op. cit., nota 68, p. 137). Ivănescu, op. cit., p. 385). 

Urmează, corect, trimiterea la p. 137 din studiul meu! De ce nu a procedat 
astfel domnul Ivănescu de fiecare dată? Poate pentru că, în acest caz, contribuția 
domniei sale ar fi apărut la adevărata sa dimensiune? 

Parcurgând volumul domnului Ivănescu, am descoperit şi faptul că avem 
numeroase lecturi comune, lecturi valorificate de colegul de la institutul „A.D. 
Xenopol” exact în aceeaşi manieră în care am făcut-o şi eu cu ani în urmă. Astfel, la p. 
137 din studiul amintit, pentru a argumenta filiera de import a acestui tip de proces- 
spectacol, făceam o trimitere la un eseu publicat de André Glucksman. Cu surpriză am 
constatat că exact acelaşi citat a fost considerat relevant şi de domnul Ivănescu, care îl 
foloseşte, aţi ghicit!, pentru a sublinia aceleaşi idei referitoare la procesul de la Canal, cu 
menţiunea că trimiterea se face la... Andrei () Glucksman. 

Nota mea era următoarea (nota Nota domnului Ivănescu arată 


70, p. 137): 

„Astfel de situaţii s-au înregistrat 
la procesele din anii 30 din Uniunea 
Sovietică: la interogarea acuzaților aceștia 
au revenit cu toţii asupra declarațiilor date 
în anchetă. La mustrarea judecătorului, 


astfel (nota 155, p. 385): 

„Au existat situații cănd (sic) la 
interogare, acuzații au revenit asupra 
declarațiilor date în timpul anchetei. 
Această stare de fapt a fost înregistrată în 
Uniunea Sovietică în procesele din anii 

«Cum aţi putut, în timpul anchetei să dați 
declaraţii contrare?» unul din acuzați 
răspundea elocvent: «Fiind comunist, nu 
pot să evoc, într-un proces public, 
metodele folosite de N.K.V.D. în timpul 
interogatotriilop” — cf. Andre Glucksman, 


'30, când la mustrarea venită din partea 
judecătorului: «Cum aţi putut în cursul 
anchetei să dați declaraţii contrare», unul 
dintre acuzați răspundea: «Fiind comunist, 
nu pot să evoc într-un proces public 
metodele folosite de N.K.V.D. în timpul 


op. cit., p. 19-20”. interogatoriilor». Apud Andrei (sic!) 
Glucksman, Bucãtăreasa si Mâncătorul de 
oameni. Eseu despre stat, marxism şi lagărele de 
concentare  (sicl), Editura Humanitas, 
Bucureşti, 1991, p. 19-20” (Sorin D. 


Ivănescu, op. cit, p. 385). 


Aceleaşi lecturi comune explică, probabil, utilizarea unui citat dintr-o lucrare a 
lui Raoul Girardet, atât de mine, cât şi de Sorin D. Ivănescu. Evident, nu am pretenția 
de a folosi un citat sau altul în exclusivitate, dar am fost frapat de folosirea exact a 
aceluiași citat pentru a sublinia exact aceeaşi idee. Astfel, spre finalul studiului meu 
consacrat proceselor de la Canal, notam următoarele: 

„Procesele organizate pe șantierele Canalului Dunăre — Marea Neagră în anul 
1952 de către conducerea comunistă a României reprezintă o ilustrare elocventă a 
modului în care un regim totalitar se serveşte de aparatul de represiune (Securitatea) şi 
de propagandă pentru a-şi camufla erorile prin apelul la unul din miturile frecvent 
folosite în acest scop: mitul conspirației?!, al dușmanului veşnic la pândă. [...] Dar 
conspirația nu are doar rolul de a „explica” eşecurile, dificultăţile, ci oferă şi un remediu: 
identificând țapul ispăşitor, «fixează un diagnostic politic și, totodată, recomandă o 
terapie politică». Terapia pentru care au optat liderii comunişti ai anilor '50 a fost una 
radicală, sângeroasă, specifică regimurilor totalitare. Așa cum observa Raoul Girardet, 
«de la teroarea iacobină la teroarea stalinistă, acuzația de complot nu a încetat să fie 
folosită de putere pentru a se debarasa de cei suspecți sau de oponenți, pentru a-şi 
legitima epurările, ca şi pentru a-şi ascunde propriile erori sau propriile decepții»”. 

Domnul Ivănescu inserează în finalul capitolului amintit următorul paragraf: 

„Procesele organizate pe șantierele Canalului Dunăre — Marea Neagră în anul 
1952 demonstrează cum conducerea comunistă a României s-a folosit de serviciile 
aparatului represiv pentru a-şi camufla erorile. Folosirea acuzaţiei de sabotaj și a imaginii 
dușmanului veşnic la pândă, explicau atât eşecurile lucrărilor, ofereau un ţap ispăşitor şi 
justificau necesitaea (sic!) existenței poliției politice. Raoul Girardet observa că «de la 
teroarea iacobină la teroarea stalinistă, acuzația de complot nu a încetat să fie folosită de 
putere pentru a se debarasa de cei suspecți sau de oponenți, pentru a-şi legitima 
epurările, ca şi pentru a-şi ascunde propriile erori sau propriile decepții»”. 

Pentru a încheia, ne vom opri asupra unui ultim subcapitol al lucrării (3.5 
Actiunile Securităţii împotriva «bandelor contrarevoluționare înarmate») în cate domnul Ivănescu 


21 Vezi pentru modalitatea de funcţionare a acestui mit consideraţiile lui Raoul Girardet, Mituri şi 
mitologii politice, Institutul European, Iaşi, pp. 35-42. 
22 Ibidem. 

îşi încearcă din plin abilitatea de a „mixa” fragmente „împrumutate” din lucrările altora. 
Şi cu această ocazie, am fost „onorat” cu o atenție aparte, câteva din studiile pe care le- 
am publicat de-a lungul timpului fiind utilizate copios. 

Subcapitolul debutează chiar cu un paragraf ce mi-a amintit de unele formulări 
pe care le-am folosit, cu ani în urmă, în studiul introductiv pe care l-am realizat, 
împreună cu domnul Silviu B. Moldovan, pentru volumul „Bande, bandiți şi eroi”. 
Grupurile de rezistentă şi Securitatea (1948-19658)%: 

„Formele de rezistență față de regimul comunist din România au fost cele mai 
diverse, în ele regăsindu-se toate straturile societăţii, de la intelectualii fideli principiilor 
democratice, la militarii pătrunşi de un puternic sentiment patriotic, la țăranii atașați de 
pământul, munca şi religia lor. Dintre modalităţile folosite de români pentru a se opune 
sistemului comunist, cea mai dură şi tragică în acelaşi timp a fost rezistența armată” 
(Sorin D. Ivănescu, op. cit., p. 440). 

Aprecierile pe care le formulam în 2003 sunau în felul următor: 

„Formele de rezistenţă în faţa uriaşului tăvălug; comunist au fost dintre cele mai 
diverse şi s-au regăsit în toate palierele societăţii, de la intelectualii atașați valorilor 
democratice până la militarii animați de un puternic sentiment național şi la țăranii 
trăitori într-un univers în care proprietatea asupra pământului, religia, respectul valorii 
individuale şi al muncii reprezentau coordonate fundamentale. Printre căile prin care 
românii au înțeles să se opună comunismului, cea mai dură şi mai plină de tragism a fost 
reprezentată de rezistența armată în fața noului sistem”. (Florian Banu, /oc. cit, p. 7) 

După cum se poate observa, domnul Sorin D. Ivănescu a folosit din plin 
valenţele limbii române, apelând la sinonime şi diverse formulări eliptice pentru a 
disimula sursa de inspiraţie. Evident, ne-a trecut prin minte şi ipoteza că, poate, suntem 
prezumțţioși, iar colegul nostru întru cercetare istorică a găsit, pur și simplu, o manieră 
apropiată de a formula nişte lucruri de acum binecunoscute. Totuși, în scurt timp, un 
nou paragraf ne-a atras atenția: 

„Ariile de acțiune ale acestor grupări au fost regiunile cu relief accidentat din 
zonele montane sau greu accesibile, pădurile sau bălțile Dunării. Acţiunile se desfăşurau 
în apropierea unor mici aşezări rurale, din cadrul cărora membrii rezistenței obțineau 
provizii şi sprijin informativ. Cele mai multe grupuri armate au fost înregistrate în 
Bucovina, Munţii Apuseni, Argeş, Muscel, Vrancea, Dobrogea (jud. Tulcea)” (Sorin D. 
Ivănescu, op. cit., p. 455). 

Tată şi textul nostru, publicat în 2003: 

„Ca arii de acţiune a acestor grupări s-au impus regiunile cu relief accidentat 
(zonele montane) sau greu accesibile (bălțile Dunării, pădurile). In acelaşi timp, acţiunile 
erau desfăşurate în apropierea unor mici aşezări rurale din cadrul cărora membrii 
rezistenței obțineau sprijin informativ și provizii. Densitatea cea mai mare a acestor 
grupuri armate s-a înregistrat în Bucovina, Munţii Apuseni, Argeş, Muscel, Vrancea, 
Dobrogea (jud. Tulcea)” (Florian Banu, /oc. cit., p. 9) 


3 CN.S.A.S., „Bande, bandiți şi eroi”. Grupurile de rezistență şi Securitatea (1948-1968) Documente, 
coord. Florica Dobre, editori Florian Banu, Camelia Duică, Silviu B. Moldovan, Elis Neagoe, 
Liviu 'Ţăranu, studiu introductiv Florian Banu şi Silviu B. Moldovan, București, Editura 
Enciclopedică, 2003, 592 p. 

Încă o dată, topica, timpul și diateza verbelor contribuie din plin la conferirea 
unei note de autenticitate textului „elaborat” de domnul Ivănescu. Aceeași manieră de 
lucru am remarcat-o şi la paginile 454, 456, 458, unde se regăsesc fragmente din studiul 
introductiv amintit, respectiv de la paginile 10-11, 9-10 şi, din nou, pagina 10. 

Dar, ca un cercetător plin de acribie, domnul Sorin D. Ivănescu nu s-a limitat la 
utilizarea unei singure surse. De altfel, studiul introductiv amintit nici nu acoperea 
integral problematica rezistenței armate anticomuniste, astfel că găsirea unor noi surse 
de „inspirație” se impunea. 

Printre studiile folosite de cercetătorul ieșean ca „bază de materie primă” se 
numără şi cel pe care l-am intitulat Inżrarea în rezistența armată anticomunistă — motivații 
individuale şi colective, publicat în „Arhivele 'Totalitarismului”, an X, nr. 36-37, (3-4/2002), 
pp. 85-101. Iată câteva mostre de creativitate: 

„Pe fondul nemulțumirilor acumulate, adesea decizia de a pleca în munţi era 
precipitată de iminenţa arestării persoanei respective. Uneori erau vizate categorii de 
persoane constituite pe baza unor criterii politice sau social-economice, etichetate drept 
„duşmani ai poporului”, decizia autorităţilor amplificând tendințele de constituire a 
grupurilor de rezistență, deoarece arestarea era urmată de torturi pentru obținerea unor 
„mărturii” necesare în vederea pronunțării sentinței” (Sorin D. Ivănescu, /%c. cit, pp. 
442-443). 

Iată şi textul meu: 

„Pe fondul nemulțumirilor şi tensiunilor acumulate, cel mai adesea decizia de a 
pleca în munți era precipitată de iminența arestării persoanei respective. (...) Uneori 
erau vizate anumite grupuri distincte de persoane? (grupuri constituite pe baza unor 
criterii politice sau social-economice şi etichetate cu denumirea generică de „duşmani ai 
poporului”). Astfel de decizii amplificau tendințele de constituire a grupurilor de 
rezistenţă? întrucât arestarea era urmată, aproape inevitabil, de torturi pentru obţinerea 
unor „mărturisiri complete” în vederea pronunțării unei sentințe ce prevedea, de obicei, 
ani grei de temniță” (Florian Banu, /oc. cit., pp. 86-87) 

Dacă, în acest caz, domnul Ivănescu a operat unele modificări „stilistice” 
asupra textului „împrumutat”, păstrând, însă, inclusiv notele de subsol, în alte cazuri a 
apreciat, probabil, că formulările mele sunt suficient de șlefuite şi, ca atare, le-a preluat 
întocmai: 


„Intrarea în organizațiile de rezistență a 
fost provocată, în unele cazuri, şi de 
naţionalizarea mijloacelor de producție din 
11 iunie 1948. Foşti proprietari, mai mari 


„Intrarea în atare organizații a fost 
provocată, în unele cazuri, şi de 
naţionalizarea mijloacelor de producţie 
din 11 iunie 1948. Foşti proprietari, mai 


24 Vezi arestarea membrilor Mișcării Legionare declanșată, în urma Ordinului 5 Cabinet, în 
noaptea de 14-15 mai 1948 —A.C.N.S.A.S., fond Documentar, dosar nr. 45, ff. 1-4. 

25 Referindu-se la geneza grupurilor de rezistenţă din Munţii Vrancei, Mihai Timaru, el însuşi 
fost luptător într-un astfel de grup, îşi aminteşte: „La 15 mai 1948 se declanșează arestările în 
toată ţara. În această situaţie vor fi arestaţi mulţi vrânceni, însă mulţi vor scăpa, avertizaţi fiind de 
oameni de bună credință din vechea poliție. (...) Cei care au scăpat de arestări au luat calea 
codrilor și așa au apărut în toate regiunile grupuri de rezistență” — Mihai Timaru, Lupta de 
rezistență anticomunistă în Munţii Vrancei, în „Analele Sighet 2”, Bucureşti, 1995, pp. 329-330. 

sau mai mici, s-au alăturat celor ce luptau 
în munți sau au sprijinit material grupurile 
constituite. Dintre cei care s-au alăturat 
direct luptei îi amintim aici pe frații 
Purnichescu şi pe Andrei Gheorghe care s- 
au alăturat organizației condusă de 
colonelul Arsenescu” (Sorin D. Ivănescu, 


op. cit., pp. 444-445). 


mari sau mai mici, s-au alăturat celor ce 
luptau în munți sau au sprijinit material 
grupurile constituite. Dintre cei care s-au 
alăturat direct luptei îi amintim aici pe 
frații Purnichescu şi pe Andrei Gheorghe 
care s-au alăturat organizației condusă de 
colonelul Arsenescu” (Florian Banu, /oc. 


cit., p. 90). 


Remarcăm, în acest caz, efortul făcut de onestul cercetător de a oferi celor 
cărora şi-a propus în Inżroducere să le „deschidă un drum” (p. 23) şi trimiterea la volumul 
„Bande, bandiți şi eroi”. Grupurile de rezistentă si Securitatea (1948-1968)%%, la a cărui redactare 
lucram, alături de colegii mei, în anul 2002, când am publicat studiul amintit. 

„imprumuturile? operate au fost inserate atât în textul propriu-zis, cât și în 
aparatul critic. De exemplu, nota 287 de la p. 444, reproduce aproape neschimbat un 
fragment dintr-un paragraf al studiului amintit: 

„În zone unde simțul proprietăţii era foarte bine consolidat şi unde țăranii 
beneficiaseră de anumite privilegii vechi de sute de ani, precum Banat, Ciuc, Covasna, 
Bistriţa — Năsăud, Bucovina intervenția comunistă în „stricarea rânduielilor” a fost 
percepută cu şi mai multă acuitate” (Florian Banu, /oc. cit, p. 88). 

„În zonele unde simţul proprietăţii era bine consolidat, iar ţăranii beneficiaseră 
de anumite privilegii vechi de sute de ani, precum Banat, Ciuc, Covasna, Bistriţa — 
Năsăud sau Bucovina, intervenția comunistă ce a stricat „rânduielile” a fost percepută 
cu şi mai multă acuitate, oamenii trecând la acţiune” (Sorin D. Ivănescu, øp. cit., p. 444). 

După cum se poate sesiza, cel care „strică rânduielile” este, de această dată, 
domnul Ivănescu, care ignoră cu seninătate normele elementare ale cercetării 
academice. Pentru a nu mai insista cu exemplele, ne mulțumim să spunem că paginile 
443-445 din lucrare sunt alcătuite aproape integral (avem în vedere şi aparatul critic!) din 
fragmente din studiul nostru publicat în anul 2002, fiind amalgamate extrase de la 
paginile 86, 87, 88, 89 şi 90. De menţionat că studiul-sursă nu este amintit nici măcar o 
dată în aparatul critic! 

Atenţia de care s-au bucurat lucrările mele a fost de-a dreptul onorantă, de 
vreme ce autorul a considerat că paginile 447-448 pot fi redactate aproape exclusiv prin 
„mixarea” unor fragmente extrase din studiul intitulat Mzżu/ venirii americanilor reflectat în 
documentele Securității, publicat de mine în „Arhivele 'Totalitarismului”, an XII, nr. 44-45 
(3-4/2004), p. 34-46. 

Pentru edificare, ne oprim doar la două exemple: 

„Interesant este faptul că un puternic sprijin în formarea acestui mit al 
intervenţiei externe l-a avut chiar aparatul de propagandă al partidului. Acesta nu a 
contenit să sugestioneze mentalul colectiv, cum că «duşmanii poporului» din interior 


% C.N.S.A.S., „Bande, bandiți şi eroi”. Grupurile de rezistență şi Securitatea (1948-1968) Documente, 
coord. Florica Dobre, editori Florian Banu, Camelia Duică, Silviu B. Moldovan, Elis Neagoe, 
Liviu 'Ţăranu, studiu introductiv Florian Banu şi Silviu B. Moldovan, București, Editura 
Enciclopedică, 2003, 592 p. 

colaborează cu «impetialiştii apuseni» pentru declanşarea unui nou război şi înlăturarea 
«democraţiei populare» (Sorin D. Ivănescu, op. cit., p. 447). 

Iată ce scriam în anul 2004: 

„Interesant de remarcat faptul că un puternic sprijin în coagularea acestui 
mit al intervenţiei externe l-a dat, în mod paradoxal, chiar aparatul de 
propagandă al comuniştilor. Acesta nu a contenit să bombardeze mentalul colectiv 
cu acuzații aduse «duşmanilor poporului» din interior, potrivit cărora aceştia 
colaborează cu «imperialiştii apuseni» pentru declanşarea războiului şi înlăturarea 
«democraţiei populare»” (Florian Banu, /oc. cit., p. 35). 

Fragmentul citat este continuat de Sorin D. Ivănescu cu următorul: 

„De la bun început, dată fiind poziția României, s-a cristalizat ideea că 
intervenţia eliberatoare se va face pe calea aerului. Convingerea era atât de puternică 
încât s-au creat situaţii hilare, astfel că, la 29 iulie 1948, Secţia a I-a Poliţie din 
Bucureşti raporta, în urma unui exercițiu de lansări cu paraşuta, ce s-a executat în jurul 
Capitalei, că unii țărani văzând câţiva parașutiști căzând în ogrăzile lor, s-au repezit 
imediat la primărie, unde au bătut pe primar şi notar spunându-le că... «au venit 
americanii!” (Sorin D. Ivănescu, op. cit., p. 447). 

Îi rămân îndatorat domnului Ivănescu pentru ameliorarea ortografiei textului 
meu, din care, într-adevăr, lipseau câteva virgule: 

„De la bun început, dată fiind poziția României, s-a cristalizat ideea că 
intervenţia eliberatoare se va face pe calea aerului. Ca atare, s-au făcut recunoașteri de 
terenuri pentru aterizarea avioanelor americane, locuri pentru paraşutarea ajutoarelor în 
arme, muniții, echipament. Convingerea era atât de puternică încât s-au creat chiar 
situații hilare. În 29 iulie 1948, Secţia a III-a Poliţie din Bucureşti raporta că, în urma 
unor exerciţii de lansări cu parașuta ce s-au executat în jurul Capitalei, unii săteni văzând 
câțiva paraşutişti căzând în ogrăzile lor, s-au repezit imediat la primărie unde au bătut pe 
primar şi notar spunându-le că... «au venit americanii” (Florian Banu, Joc. cit., p. 36). 

Evident, domnul Ivănescu nu a neglijat alte studii pe această problemă, 
„Inspirându-se” din plin din producţiile unora dintre colegii mei, precum Liviu Pleşa, 
Liviu Marius Bejenaru (fost coleg; de grupă în facultate cu dl. Ivănescu!) sau Silviu B. 
Moldovan. 

lată câteva pasaje edificatoare: 

„Un bun exemplu în acest sens este grupul condus de maiorul în rezervă 
Nicolae Dabija. Acesta a participat la întreaga campanie militară împotriva U.R.S.S., 
remarcându-se în luptele de la Kerci, din Caucaz, Kuban şi Perikop. Datorită faptelor 
deosebite de eroism a primit numeroase decoraţii româneşti și germane, precum 
„Steaua României” în grad de comandor, ordinul «Mihai Viteazu clasa a Il-a cu 
spade, «Coroana României» cu spade, «Crucea de fier», «Crucea Germană de Aur» şi 
altele, fiind înaintat în mod excepţional la gradul de maior. După război era exact tipul 
de ofițer de care noua armată nu mai avea nevoie. Acest lucru a constituit principala sa 
motivaţie pentru a lupta deschis împotriva regimului comunist...” (Sorin D. Ivănescu, 
op. cit., p. 458). 

Sursa este reprezentată de studiul domnului Liviu Pleşa, Apartenența politică a 
membrilor grupurilor de rezistentă din Ardeal (1948-1958), în C.N.S.A.S., „Mişcarea armată de 

rezistenţă anticomunistă din România (1944-1962)”, coord. prof. univ. dr. Gh. Onişoru, 
Bucureşti, Editura Kullusys, 2003, p. 141-182. Versiunea originală era următoarea: 

„Unul din grupurile cele mai bine organizate din întreaga rezistență românească 
a fost grupul condus de maiorul în rezervă Nicolae Dabija. Acesta a participat la 
întreaga campanie militară împotriva U.R.S.S., remarcându-se în luptele de la Kerci, din 
Caucaz, Kuban şi Perikop. Datorită faptelor deosebite de eroism pe care le-a săvârșit a 
fost citat pe naţiune şi a primit multiple decoraţii româneşti și germane (Ordinul «Mihai 
Viteazul, clasa a III-a cu spade, «Steaua României» în grad de comandor, «Crucea de 
Fier» clasa I, «Crucea Germană de Aur etc.), fiind înaintat în mod excepțional la gradul 
de maior. După război, Dabija reprezenta exact tipul de ofițer de care noul regim nu 
avea nevoie, astfel încât la 20 iul. 1946 a fost trecut în rezervă. Înlăturarea brutală din 
armată, după ce-şi făcuse cu prisosință datoria față de ţară, a constituit probabil 
principala sa motivaţie pentru a lupta deschis împotriva regimului comunist” (Liviu 
Pleşa, op. cit., p. 164-165). 

După cum se poate observa, extragerea nechibzuită a unor pasaje alterează 
sensul frazelor, dar acest lucru nu pare să-l deranjeze pe domnul Ivănescu. Un alt 
exemplu ne reconfirmă acest lucru: 

„O primă operaţiune contra grupurilor armate şi a fugarilor a fost culegerea de 
informații despre aceştia, în fiecare regiune unde activau. Sintezele, referatele şi dările de 
seamă cu privire la această problemă, ce erau apoi discutate în cadrul şedinţelor de 
analiză la nivelul conducerii M.A.I., abundă în informaţii începând cu cele mai 
nesemnificative (precum simpla semnalare a prezenței unor indivizi rămaşi 
neindentificați într-o anumită zonă) şi până la cele mai complexe și exacte, culese cu 
ajutorul organelor locale de Miliție sau a conducerii organizațiilor de partid din comune 
(ca date personale, biografiile dinainte şi după 23 august 1944, motivele ce au 
determinat intrarea în rezistență, potenţialul uman şi tehnic de care grupul dispune)” 
(Sorin D. Ivănescu, op. cit., p. 463). 

Sursa de inspiraţie o reprezintă studiul fostului coleg de grupă al domnului 
Ivănescu, domnul Liviu Marius Bejenaru, Să lupti pentru a muri: mişcarea armată de rezistență 
anticomunistă din România. O încercare de analiză, publicat în C.N.S.A.S., „Mişcarea armată 
de rezistență anticomunistă din România (1944-1962), coord. prof. univ. dr. Gh. 
Onişoru, Bucureşti, Editura Kullusys, 2003, pp. 367-400. Textul acestuia este următorul: 

„Prima operaţie a fost cea de culegere de informaţii despre grupurile armate şi 
fugari existenţi în fiecare regiune. Referatele, sintezele şi dările de seamă întocmite cu 
acest prilej şi discutate în cadrul analizelor la nivelul conducerii M.A.I., abundă în 
informaţii de la cele mai neînsemnate cum ar fi simpla semnalare a prezenţei în zonă a 
unor indivizi rămaşi neidentificați, până la cele mai mult sau mai puţin exacte, culese cu 
ajutorul organelor locale de Miliție și a conducerilor organizațiilor de partid din comune: 
date personale, biografiile dinainte şi după 23 august 1944, motivele care au determinat 
această formă de protest, precum şi potenţialul uman şi tehnic de care grupul dispune, 
toate acestea fiind elaborate într-un limbaj ideologic şi tendențios care începe să se 
impună” (Liviu Marius Bejenaru, op. cit, p. 388). 

De altfel textul domnului Bejenaru a fost folosit şi cu alte ocazii, însă în una 
dintre ele graba de a copia îi joacă din nou feste domnului Ivănescu. Astfel, el notează: 

„Ultimul luptător anihilat a fost țăranul Ion Bantea (sic), din Rusea-Banat (sic), 
care a fost ucis în 1962” (Sorin D. Ivănescu, op. cit., p. 481). 

Textul original era: 

„Ultimul luptător anihilat a fost ţăranul Ion Banta din Rusca-Banat, care a fost 
ucis (1962) de consătenii săi, exasperați de constrângerile la care erau supuşi de către 
Securitate” (Liviu Marius Bejenaru, op. cit, p. 392). 

După cum se vede, o literă în plus sau înlocuirea unei litere cu una având o 
formă asemănătoare nu prezintă mare importanță pentru cercetătorul Sorin D. 
Ivănescu. 

Parcă pentru a ilustra perfect maniera de realizare a întregului volum, ultima 
pagină a acestuia este un mixtum compositum al unor fragmente provenind de la Liviu 
Marius Bejenaru, Silviu B. Moldovan şi subsemnatul. Onoarea de a încheia volumul îi 
revine domnului Moldovan, autorul ieşean împărtăşind, până la identitate, o concluzie 
formulată de acesta cu ani în urmă. Redăm mai jos ultimele rânduri ale lucrării: 


„Dacă zdrobirea revoluţiei ungare 
le-a luat luptătorilor din munți elanul şi 
iluzia intervenţiei occidentale, retragerea 
trupelor sovietice, în 1958, le-a redus din 
motivaţie” (Sorin D. Ivănescu, op. cit, p. 


481). 


„Dacă zdrobirea revoluției de la 
Budapesta (1956) le-a tăiat rezistenților 
orice urmă de elan şi orice iluzii în 
intervenția occidentală, retragerea trupelor 
sovietice (1958), le-a luat şi o parte din 
motivație” (Silviu B. Moldovan, Rezistenta 


anticomunistă din România şi „defectiunea” 
fitoistă, în C.N.S.A.S., Miscarea armată de 
rezistentă anticomunistă din România (1944- 
1962), coord. prof. univ. dr. Gh. Onişoru, 
Bucureşti, Editura Kullusys, 2003, p. 434). 


Dincolo de maniera absolut halucinantă de realizare a unui volum ce se doreşte 
de factură academică, prin „tehnica mozaicului”, furând pasaje mai mici sau mai ample 
de la diverşi cercetători, în urma lecturii lucrării am remarcat şi o serie de deficiențe de 
ordin stilistic şi gramatical. 

Astfel, am fost frapat în mod neplăcut de folosirea greşită a prepozițjei 
„datorită”. lată câteva exemple: „datorită acestui mod, informatorii au devenit captivi ai 
sistemului” (p. 287), „,...datorită lipsei de profesionalism a ofițerilor” (p. 306), „Datorită 
lipsei unui nucleu de conducere la nivel național nu s-a putut realiza controlul de către 
partizani...” (p. 450), „Datorită lipsei rezultatelor, conducerea Securităţii a luat măsuri 
...” (p. 469). In toate aceste construcții, regulile limbii române impun folosirea formei 
„din cauza” şi nu „datorită”! 

Încă și mai supărătoare pentru cititor sunt dezacordurile gramaticale: „în cele 
mai multe cazuri nu li se luau un angajament scris” (p. 136), „Ingerinţele politicului în 
activitatea M.A.I. a început încă din 1945” (p. 325), „...acum fiind pusă la dispoziția 
Direcţiei Generale a Canalului un fond de 8,1 miliarde lei” (p. 368). 

De asemenea, am fost nevoit să constat că, deşi autorul s-a dovedit maestru în 
utilizarea sinonimelor şi în modificarea timpului şi diatezelor verbelor, la capitolul 

ortografie stă ceva mai slab. O dovadă în acest sens o reprezintă multitudinea de cazuri 
în care plasează virgula între subiect şi predicat, deşi această regulă este inclusă în 
programa clasei a I-a primară: „restructurări de natură organizatorică, au precedat 
decizia unificării” (p. 70), „Regimul comunist din România, s-a bazat pe teroare” (p. 
131), „Situaţii falsificate, se regăsesc şi în rapoartele de cunoaştere personală” (p. 307), 


„Direcţiile judeţene de Securitate, erau obligate...” (p. 335), „Moşierii, au fost o primă 
categorie supusă de autorități unor măsuri «administrative» speciale...” (p. 355), 
„Guvernele româneşti ce s-au succedat, l-au amânat mereu...” (p. 364). 


Am mai remarcat şi redarea greşită a denumirii abreviate a serviciului est- 
german omolog Securităţii: în loc de Sasi (abreviere curentă pentru Ministerium fir 
Sraarssicherbeib), domnul Ivănescu foloseşte S.T.A.S.I. (p. 7, 237). Surprinzătoare ni s-au 
părut şi ortografierea numelui lui Andrei lanuarevici Vişinski sub forma „,Vâşinscki” (p. 
33), precum şi forma românizată (2) a unui cuvânt arhicunoscut din limba engleză: „un 
genteleman (sic!) nu ascultă conversațiile altuia” (p. 253). 

Dar dacă în ortografierea greşită a unui cuvânt împrumutat dintr-o limbă 
străină mai pot fi acordate circumstanțe atenuante, ce să credem despre cunoaşterea 
propriei limbi atunci când autorul ne vorbeşte despre faptul că organele de securitate 
alegeau „ca posturi de pândă tarlalele de oi” (nota 370, p. 478). După umilele noastre 
cunoştinţe, „tarla” este denumită o suprafață agricolă delimitată de patru drumuri ce se 
întretaie, în vreme ce oile sunt adăpostite în „târle”, cuvântul desemnând atât locul 
neîngrădit în care se odihnesc oile, cât şi, prin extensie, stâna cu toate acareturile sale 
sau chiar turma de oi. 

Semne de întrebare asupra folosirii unor termeni ridică și următorul paragraf: 
„Din punctul de vedere al structurii politice şi sociale, în momentul constituirii, 
grupurile de rezistență erau relativ omogene, fiind alcătuite din manişti, regaliști, 
legionari, ofițeri deblocați, ţărani, funcționari etc” (p. 451-452). Despre ce fel de 
omogenitate politică şi socială, fie ea şi relativă, poate fi vorba în această înşiruire? 
Nedumetirea este amplificată de faptul că autorul continuă: „în perioada anilor 1949- 
1951, acestea au devenit destul de eterogene, asocierea făcându-se mai ales pe criterii de 
rudenie, vecinătate şi mai puţin în baza opţiunilor politice, fiind frecvente grupurile în 
care luptau alături legionari, membri P.N.Ţ. sau P.N.L., foşti ofițeri şi chiar membri ai 
P.C.R. sau Frontului Plugarilor, desigur la nivelele inferioare ale acestora din urmă” (p. 
452). După cum se vede, enumerarea categoriilor ce alcătuiau grupuri „destul de 
eterogene” nu diferă prea mult de aceea a grupurilor „relativ omogene”! 

Pentru că, îndeobşte, se consideră că o lucrare, fie ea cât de precară, are, totuși, 
neapărat, şi unele calități, mărturisesc că la finalul lecturii acestui volum m-am întrebat 
care ar fi elementele pozitive ce s-ar cuveni relevate. Având în vedere că, în fapt, 
lucrarea nu este decât o compilaţie amplă din diverse studii şi cărți consacrate istoriei 
Securității și că aportul personal al autorului este minim raportat la ansamblul 
volumului, cred că principalul merit este acela că pune la dispoziţia unui cititor interesat 
de problemă o sinteză a principalelor lucrări existente la nivelul anului 2008. Astfel, 
acesta nu mai este nevoit să caute prin diverse publicaţii şi volume de studii materiale 
referitoare la un aspect sau altul din istoria Securității, ci le poate găsi adunate, cu 
asiduitate și minuțiozitate, de către domnul Sorin D. Ivănescu, ba chiar beneficiază şi de 
o grupare a acestora pe teme, conform cuprinsului volumului. În plus, întrucât autorul 

nu a binevoit să semnaleze pasajele împrumutate decât în unele cazuri (după ce criterii, 
nu ştim!), cititorul, pe lângă informaţiile prețioase pe care le obține, poate avea parte şi 
de o activitate de tipul dezlegării de şarade. Astfel, pornind de la un pasaj citat onest, 
după regulile academice, poate merge la lucrarea indicată şi apoi să caute restul 
fragmentelor folosite de autor fără marcare în text prin note de subsol! Farmecul jocului 
este sporit de mijloacele extrem de diversificate (semn al unei imaginaţii bogate!) 
folosite de către domnul Sorin D. Ivănescu pentru camuflarea „împrumuturilor” ilicite. 

Dincolo de glumă, rămâne faptul, foarte îngrijorător, că un cercetător dintr-un 
institut al Academiei Române şi-a putut obține titlul de doctor cu o astfel de teză 
(susținută în cadrul uneia dintre universitățile de elită ale țării), ba, ceva mai mult, o 
editură de prestigiu, precum Junimea, a acceptat să o publice în colecția „Historia 
Magistra Vitae”, coordonată de doi reputați istorici ieşeni. În plus, volumul a fost tipărit 
cu sprijinul financiar al Autorităţii Naţionale pentru Cercetare Ştiinţifică! 

Iată, aşadar, că, „cu iuţeală de mână (a autorului!) şi nebăgare de seamă (a celor 
îndreptățiți să-l evalueze)”, un plagiat de amploare (una dintre cele mai grave forme de 
fraudă academică!) a stat la baza acordării unui titlu de doctor şi, probabil, va reprezenta 
rampa de lansare a unei noi stele din constelația istoriografiei româneşti contemporane. 

În concluzie, recenzia de faţă se doreşte a fi şi un semnal de alarmă cu privire la 
situația îngrijorătoare în care au ajuns mediile academic şi universitar, medii în care 
impostura şi plagiatul şi-au câştigat poziţii redutabile?” şi ameninţă să sufoce în totalitate 
cercetările oneste, de bună calitate. 

Aşa cum spune un proverb englezesc, „faptele sunt încăpăţânate!”, iar, potrivit 
latinilor, „scripta manent”. Dincolo de aprecierile pe care le-am formulat în cuprinsul 
acestor pagini şi de eventualele „explicații? pe care le-ar putea produce imaginația 
efervescentă a domnului Ivănescu, volumul în cauză poate fi oricând consultat, la fel ca 
și lucrările care i-au servit drept sursă de „inspirație”, astfel încât formarea unei opinii 
proprii este la îndemâna oricărui specialist de bună-credință. 

În încheiere, doresc doar să-i invit pe cititorii acestor rânduri să reflecteze și la 
următoarele cuvinte așternute pe hârtie, în 1915, de filosoful şi sociologul Ştefan Zeletin 
şi să concluzioneze singuri cât şi ce s-a schimbat în fascinanta societate românească în 
decurs de aproape un veac: 


p> 


„Orice măgărie, privită în sine, nu alcãtuieste o rusine, dacă e bine ascunsă. Ea devine o 
rușine din clipa în care e dată la iveală şi scuturată sub nasul lumii cinstite. 

Din acest principiu teoretic decurg următoarele două reguli de justiție practică: 

a) Supus pedepsei nu e cel ce face, ci cel ce dezveleşte o zgârie. Căci cel dintâi 
rămâne credincios principiului adânc al justiției măgăreşti, ținându-şi măgăria ascunsă, 
cel din urmă însă calcă acest principiu, dând-o la iveală. 

b) Pedeapsa ce ia dezvăluitorul măgăriei crește în măsură cu murdăria ce are la suflet 
făptașul măsăriei. Căci numai astfel se poate da învăţătură gurilor rele, spre a-şi ţine pe 
viitor limba în pace şi a nu mai călca principiul sus-zis, sfâşiind valul în care orice măgar 
de treabă are grijă să-şi ascundă murdăriile”3%8. 


2 Vezi Alexandru Dobrescu, Corsarii minți. Istoria ilustrată a plagiatului la români, vol. I, Iaşi, 
Editura Emolis, 2007. 
28 Ştefan Zeletin, Din Tara Mågarilor. nsenmări, Bucureşti, Editura Nemira & Co., 2006, p. 65. 

Poate că având în vedere consideraţiile lui Zeletin, vom înțelege mai uşor de ce 
impostura şi incompetenţa triumfă în mai toate domeniile de activitate, de ce critica de 
specialitate este pe cale de dispariţie, iar cele mai multe dintre recenziile şi prezentările 
de carte care văd lumina tiparului sunt presărate cu aprecieri de tip „Pulchra, bene, 
recte!'%, 


Florian BANU 


Facsimilul foii de consultare a dosarului nr. 1 din Arhiva Ministerului de Interne, fondul 
Direcţia Management Resurse Umane, număr de inventar 7.351, dosar din care domnul 
Sorin D. Ivănescu citează ca şi cum l-ar fi consultat personal (Sorin D. Ivănescu, op. cit., 
nota 123, p. 80). 


2 „Frumos, bine, corect!” — Horatius, Ars poetica, 428. 

Pavel Moraru, Urmaşii lui Felix Dzerjinski: organele Securității Statului în 
Republica Sovietică Socialistă Moldovenească. 1940-1991, cuvânt înainte de dr. 
Ion Constantin, Institutul Naţional pentru Studiul Totalitarismului, 
Bucureşti, 2008, 272 p. + 16 planşe foto. 


Interesul manifestat de cercetători față de K.G.B. şi predecesorii săi 
instituționali este unul legitim, de vreme ce implicarea, adesea decisivă, a acestor 
organizaţii în derularea unor evenimente cruciale din secolul al XX-lea este de domeniul 
evidenţei. De altfel, acest impact al serviciilor de informaţii asupra lumii contemporane 
se constituia într-o componentă esenţială a imaginii de sine a ofițerului de informaţii 
sovietic, acesta învățând, încă de la prima lecţie profesională, că „spionajul capitalist 
raportează istoria, noi o creăm!”!. Ca atare, nu este de mirare că, în prezent, literatura 
istorică cu privire la serviciile de informații ale Uniunii Sovietice este imensă, 
istoriografia problemei înregistrând zeci de mii de titluri?. 

Dacă despre organizarea şi acțiunile serviciilor de securitate sovietice, mai cu 
seamă în România şi în „lagărul imperialist”, există destul de multe lucrări disponibile în 
limba română?, nu acelaşi lucru se întâmplă atunci când avem în vedere activitatea 
acestora în interiorul a ceea ce, nu fără temei, a fost numit „continentul U.R.S.S.”. 

În acest context, cartea istoricului Pavel Moraru reprezintă o adevărată lucrare 
de pionierat în domeniu, fiind, după ştiinţa noastră, prima analiză a activităţii serviciilor 
sovietice de securitate în spațiul dintre Prut şi Nistru în intervalul 1940-1991. Autorul, 
absolvent al Facultăţii de Istorie a Universităţii de Stat din Chişinău (1997) şi doctor în 
istorie al Universităţii din București (2001), a dovedit o preocupare constantă pentru 
istoria Basarabiei şi Bucovinei în secolul al XX-lea. Ca urmare a investigaţiilor sale 


1 Apud Cristian Troncotă, Istoria serviciilor secrete româneşti. De la Cuza la Ceauşescu, București, 
Editura „Ion Cristoiu” S.A., 1999, p. 324. 

2 Paul W. Blackstock, Frank L. Schaf, Inzelligence, Espionage, Counterespionage and Covert Operations. A 
Guide to Information Sources, Detroit, Gale, 1978; Myron ]. Smith jr., The Secret Wars: a guide to sources 
in English. Intelligence, propaganda and psychological warfare, covert operations, 1945-1980, with an 
historical introduction by Lyman B. Kirkpatrick, Santa Barbara, California, ABC Clio, 1981, vol. 
1-3; Jr.George C. Constantinides, Inzelligence and espionage: An analytical bibliography, Westview 
Press, 1983; Walter Pforzheimer (ed.), Bżbography of Intelligence Literature, Washington D.C., 
Defense Intelligence College, 1985; Raymond G. Rocca, John Dziak, Bib/ooraphy on Soviet 
Intelligence and Security Services, Boulder — Colorado, Westview, 1986. 

3 Mihail Kolesnikov, Richard Sorge așa cum a fost, laşi, Editura Junimea, 1977; Gh. Buzatu, Mircea 
Chiriţoiu (eds.), Agresiunea comunismului în România. Documente din arhive secrete 1944-1989, vol. I-II, 
Bucureşti, 1998; Ion Mihai Pacepa, Orizonturi roşii. Amintirile unui general de securitate, Bucureşti, 
Editura Venus, 1992; Thierry Wolton, K.G.B. în Franța, Bucureşti, Editura Humanitas, 1992; Ion 
Mihai Pacepa, Mostenirea Kremlinului. Rolul spionajului în sistemul comunist de guvernare, București, 
Editura Venus, 1993; Andrew G., O, Gordievschi, KGB. Istoria secretă a operațiunilor sale externe de 
/a Lenin la Gorbaciov, Bucureşti, Editura All, 1994; Konrad Sakowski, Secretele CEKA, N.K. V.D., 
K.G.B., Iaşi, 1995; Pavel Borovička, Spionii K.G.B. Operațiuni ultrasecrete, Bucureşti, Editura 
Niculescu, 1997; Pierre Accoce, Daniel Pouget, Rezeaua Caraman: cei treisprezece români care au 
geuduit NATO, Bucureşti, Editura Compania, 1999. 

susținute în arhivele din România şi Republica Moldova, domnul Pavel Moraru a 
publicat în intervalul 2004-2008 nu mai puţin de şase volume, dintre care patru dedicate 
activităţii serviciilor secrete. 

Volumul pe care îl prezentăm în paginile de faţă a fost structurat pe cinci 
capitole, precedate de un cuvânt înainte, semnat de dr. Ion Constantin, şi o Inzroducere în 
care autorul argumentează, convingător, necesitatea demersului său istoriografic. 

Primul capitol al lucrării este dedicat activităţii structurilor de informaţii 
sovietice în perioada 1940-1941, fiind puse în lumină etapele instalării organelor 
N.K.V.D.-ului+ în Basarabia ocupată de Armata Roşie, declanșarea activităților de 
anihilare a persoanelor considerate a fi „contrarevoluționare” şi a vastei operații de 
deportare a locuitorilor de origine română în Siberia. Tot aici sunt abordate problemele 
legate de implicarea N.K.V.D.-ului în emigrarea germanilor din Basarabia” către Reich- 
ul german, precum şi modul în care au fost gândite primele operaţiuni de culegere de 
informaţii cu privire la situația politică, militară şi economică din România. 

Poate unele din cele mai şocante aspecte ale acestui prim capitol sunt cele care 
privesc deportarea unui număr considerabil de persoane în interiorul U.R.S.S. Potrivit 
documentelor la care a avut acces autorul, această operațiune era parte integrantă a unui 
plan general de deportare a persoanelor considerate periculoase şi ostile puterii sovietice 
din "Ţările Baltice, Belorusia de Vest, Ucraina de Vest şi Basarabia. Acţiunea era 
coordonată de un Consiliu Special al N.K.V.D., creat în baza hotărârii Comitetului 
Executiv Central al U.R.S.S. din 10 iulie 1934. Potrivit planului inițial, în cazul 
Basarabiei erau vizate 85.000 de persoane pentru care organele N.K.G.B.6 ceruseră 
1.315 vagoane. În noaptea de 13/14 iunie 1941, cu doar nouă zile înaintea declanşării 
atacului Axei asupra U.R.S.S., au fost deportate 29.839 de persoane din „R.S.S. 
Moldovenească şi regiunile Cernăuţi şi Ismail ale R.S.S. Ucrainiene” (p. 45). 


+ Narodnyy Komisariat Vnutrennikh Del Comisariatul Poporului pentru Afacerile Interne. 

5 Pierderile teritoriale suferite de statul român în anul 1940 au afectat şi populaţia de origine 
germană. Astfel, conducerea de la Berlin a pregătit transferarea germanilor din provinciile cedate 
U.R.S.S. pe teritoriile Reichului. Cu o zi înainte de remiterea ultimatumului sovietic către 
România, la 25 iunie 1940, a fost încheiată o înţelegere între miniștrii afacerilor externe ai 
Germaniei şi Uniunii Sovietice, prin care s-a convenit ca cetățenilor români de naționalitate 
germană din teritoriile româneşti revendicate de U.R.S.S. să li se asigure dreptul de a se transfera 
în Reich. Emigrarea acestora s-a făcut în baza Convenţiei sovieto-germane din 5 septembrie 
1940, iar la 22 octombrie 1940 a fost semnată o înţelegere similară între guvernele român şi cel 
german, referitoare la plecarea în Germania a nemților din sudul Bucovinei şi din Dobrogea. 
Potrivit lui Pavel Moraru, prin acţiunea de repatriere a germanilor din Basarabia, „au fost salvaţi 
de urgia bolşevică mai bine de cinci mii de români de sânge care, datorită bunăvoinţei 
autorităților germane, au fost înregistrați în listele de repatriați germani” — Pavel Moraru, Urmasii 
lui Felix Dzerjinski: organele Securităţii Statului în Republica Sovietică Socialistă Moldovenească. 1940-1991, 
cuvânt înainte de Dr. Ion Constantin, Institutul Naţional pentru Studiul 'Totalitarismului, 
Bucureşti, 2008, p. 37. 

6 Narodnyy Komisariat Gosudarstvennoy Bezopasnosti — Comisariatul Poporului pentru Securitatea 
Statului; la începutul anului 1941 a avut loc reorganizarea N.K.V.D.-ului, prin divizarea căruia s-a 
creat N.K.G.B-ul. Misiunea N.K.V.D.-ului consta în prevenirea şi combaterea crimelor de drept 
comun, iar a N.K.G.B.-ului a crimelor îndreptate împotriva statului - Pavel Moraru, Serviciile 
secrete şi Basarabia (1918-1991). Dicţionar, Bucureşti, Editura Militară, 2009, pp. 175-176. 

Capitolul II, intitulat N.K. V.D.-ul moidovenesc în timpul războiului germano-sovietic, 
aduce în atenție informaţii foarte interesante cu privire la activitatea Cons:öului pentru 
evacuare, cteat la 24 iunie 1941, organism însărcinat cu aplicarea tacticii „pământului ars”: 
evacuarea tuturor resurselor materiale şi financiare şi distrugerea tuturor bunurilor 
mobile şi imobile care nu puteau fi evacuate. 'Toate acțiunile ce urmau a fi întreprinse 
erau centralizate într-un document destinat secretarilor organizațiilor de partid. 
Stropirea cu benzină sau gaz lampant şi incendierea pare a fi fost metoda favorită a 
sovieticilor, iar în cazul când aceasta nu era posibilă erau avute în vedere stropirea „cu 
acid sulfuric sau o altă substanță” (p. 48), „distrugerea mecanică”, „distrugerea cu 
ranga”. Se prevedea, de asemenea, că „odată cu retragerea Armatei Roşii, clădirile 
întreprinderilor, ale punctelor de legătură telefonică, morile, fabricile de vinuri, punctele 
de prelucrare a strugurilor etc., care prezintă o valoare importantă economică şi 
industrială, vor fi distruse” (p. 49). 

Ca urmare a aplicării prevederilor respectivului document, în Chişinău au fost 
distruse mai multe edificii cu valoare istorică, primăria şi arhiva din clădirea primăriei, 
stația de aprovizionare cu apă, stația radio. Deţinuţii politici care nu au putut fi evacuați 
au fost executaţi (p. 52). Populaţia civilă a avut enorm de suferit în această perioadă, 
autorul apreciind că, „odată cu declanșarea războiului germano-sovietic, autoritățile 
sovietice din R.S.S.M. au avut un comportament deosebit de bestial față de populația 
civilă” (p. 53). 

Tot în acest capitol sunt inserate câteva informații interesante asupra 
organizării şi activității grupelor de diversiune și spionaj rămase pe loc după retragerea 
sovieticilor sau lansate ulterior în spatele liniei frontului. Abordarea problemei activității 
acestor grupe şi a „partizanilor” este făcută cu spirit critic, fiind contrapuse informaţiile 
din istoriografia sovietică şi rusă cu cele din sursele românești, concluzia fiind că „pe 
toată perioada războiului din anii 1941-1944, în Basarabia, Bucovina şi Transnistria 
organele de siguranță româneşti au reuşit să prevină şi să combată cu efect acțiunile 
grupurilor de agenţi-informatori și terorişti sovietici, activitatea serviciilor speciale 
sovietice în aceste teritorii fiind inexistentă” (p. 57). 

Capitolul III, Organele securității moldovenesti de la eliberarea” din 1944 şi până la 
procesul de destalinizare, reconstituie etapele parcurse de serviciile speciale sovietice de la 
revenirea lor pe teritoriul dintre Nistru şi Prut şi până în anii 1956-1957. Potrivit 
autorului, reconstituirea N.K.V.D.-ului în R.S.S.M. a început de facto în februarie 1944, 
odată cu formarea grupurilor operative în Kiev, iar de jure în 15 aprilie 1944, când vice- 
comisarul Semionov a semnat la Kiev ordinul nr. 1 de numire în funcţie a primilor şapte 
funcționari ai N.K.V.D.-ului „moldovenesc”. 

Revenirea puterii sovietice pe pământul Basarabiei a fost marcată de abuzuri şi 
crime îngrozitoare. Astfel, una dintre primele acţiuni ale N.K.V.D. a fost organizarea, 
pe baza unei decizii speciale din 9 aprilie 1944, a unei vaste acţiuni de deminare, scop în 
care au fost folosiţi civili basarabeni, bărbați, femei şi copii deopotrivă. Numărul celor 
care şi-au pierdut viaţa în acea operațiune nu va fi ştiut niciodată, dar el trebuie să fi fost 
considerabil, de vreme ce, potrivit documentelor păstrate, pentru deminarea a 105 ha 
din raioanele Corneşti şi Ungheni au murit 377 de civili (p. 60). 

Această operațiune a reprezentat doar punctul de început al unor ample 
acțiuni de represalii împotriva populaţiei româneşti, urmând arestări masive, urmate de 

procese sumare și deportări în lagărele de muncă silnică din regiunile de răsărit ale 
U.R.S.S. pentru executarea unor pedepse de 10-20 de ani. 

Autorul trece în revistă etapele de reorganizare a N.K.V.D.-ului şi N.K.G.B.- 
ului, subliniind faptul că majoritatea angajaţilor proveneau din Rusia şi Ucraina, cu un 
nivel scăzut de pregătire, dar cu o fidelitate nestrămutată față de regimul comunist. 

În perioada de organizare, o dată de referinţă rămâne 16 martie 1946, când, în 
baza legii Cu privire la reorganizarea Consiliului Comisarilor Poporului din U.R.S.S. şi Consiliilor 
Cowisarilor Poporului ale republicilor unionale şi autonome, N.K.G.B. s-a transformat în 
Ministerul Securităţii Statului (M.G.B.), iar N.K.V.D. a devenit Ministerul Afacerilor 
Interne. 

Prezentând activitatea acestor temute instituţii, Pavel Moraru aduce în atenţie 
şi un caz desprins parcă din romanul scris de Ilf şi Petrov, zelu} de aur. Este vorba de 
aşa-numitul caz Pavlenko — în fapt, un căpitan din Armata Roşie care, după ce a 
dezertat în timpul războiului, şi-a constituit o unitate militară proprie, necontrolată de 
nimeni, cu care se deplasa în teritoriile eliberate şi contracta cu autorităţile locale lucrări 
de construcţie şi refacere a unor drumuri, imobile etc. Treptat, afacerile acestuia s-au 
extins în Republicile Baltice, Moldova, Ucraina, Belarus şi în unele regiuni ale Rusiei 
europene, „colonelul” Pavlenko stabilind relații bune cu diverse autorități, până la nivel 
de miniştri. Totul s-a prăbuşit în 1952, când un muncitor din Chişinău s-a plâns 
administraţiei financiare că un „ofițer” i-a dat obligaţii de stat în valoare mai mică decât 
suma de bani depusă. Administraţia financiară a sesizat miliția, care a început o anchetă. 
Acţiunea fost preluată de M.G.B. al R.S.S.M. care a descoperit organizația și a informat 
M.G.B.-ul unional. Pavlenko a fost arestat la Chișinău în 23 noiembrie 1952. A urmat 
arestarea a peste 400 de persoane, din care 105 în R.S.S. Moldova. Ancheta Procuraturii 
Generale Militare a U.R.S.S. a stabilit că suma daunelor aduse de organizaţia lui 
Pavlenko se ridica la astronomica cifră de 28.717.600 ruble. Pavlenko a fost condamnat 
la moarte și executat, iar „ofiţerii” săi au primit pedepse între 5-25 de ani de închisoare 
pentru „subminarea economiei socialiste”. 

Tot în capitolul III sunt prezentate detaliat episoade semnificative ale 
rezistenței anticomuniste basarabene, cu multiplele sale forme, de la refuzul încorporării 
în Armata Roşie sau redactarea de manifeste anticomuniste, până la încadrarea în 
grupuri de rezistență armată anticomunistă („Arcașii lui Ştefan”, „Sabia dreptăţii”, 
Grupul antisovietic al lui Filimon Bodiu etc). Despre amploarea acestei rezistenţe, este 
suficient să menţionăm că în anii 1946-1947 şi prima jumătate a anului 1948 organele de 
represiune identificaseră şi lichidaseră 217 grupuri înarmate, cu un total de 894 persoane 
(p. 104). De menţionat că, la fel ca şi în cazul organizaţiilor similare din România, 
lichidarea acestor grupuri s-a făcut prin metoda infiltrării de informatori sau ofițeri 
acoperiţi în rândul membrilor grupurilor. 

Subcapitolul II.3, intitulat Acguni de anihilare a Bisericii Ortodoxe şi a asociațiilor 
religioase, reconstituie activităţile îndreptate de organele sovietice de securitate împotriva 
membrilor clerului, autorul punând în lumină atât acțiunile de rezistenţă ale slujitorilor 
cultului ortodox în fața politicii ateiste a regimului, cât şi faptul că mulți dintre înalții 
ierarhi „au acționat în interesul organelor securității statului, în special, ca agenți de 
influență” (p. 107). 

Cel de-al patrulea subcapitol prezintă activităţile de combatere a spionajului în 
R.S.S.M., fiind vorba, în prima etapă, de lichidarea agenturii create de centrele S.S.I. din 
Chişinău, Odessa şi Cetatea Albă pe teritoriul moldovenesc, precum şi de identificarea 
şi capturarea agenților germani din Abwehrgruppe-204. După 1945, acţiunile organelor 
sovietice au fost focalizate asupra acţiunilor de spionaj anglo-americane, fiind 
identificaţi agenţii parașutați pe teritoriul R.S.S.M. Cu acest prilej, autorul scoate în 
evidență metoda favorită a M.G.B.-ului de combatere a agenturii inamice prin crearea 
unor organizații fictive de rezistență, menite să atragă resursele umane şi financiare ale 
serviciilor de informații occidentale. 

Implicarea serviciilor de securitate în organizarea şi executarea operațiunilor 
de deportare a basarabenilor nu a fost scăpată din vedere, fiind tratată în subcapitolul 
111.5. Deşi în Basarabia au avut loc mai multe valuri de deportări, atenţia autorului a fost 
focalizată asupra Operațiunii „lug”, din 6 iulie 1949, considerată, din punct de vedere 
tehnic, „cea mai grandioasă operaţiune de poliție politică din istoria R.S.S. 
Moldoveneşti” (p. 120). In fapt, au căzut victime acestei vaste operaţiuni nu mai puțin 
de 11.293 de familii moldoveneşti „antisovietice” (35.050 de persoane). Pentru 
realizarea deportării au fost necesare 4.069 camioane, 1.573 vagoane de cale ferată, 
4.500 de „colaboratori operativi” (4.000 aduşi din alte republici), peste 13.800 de soldaţi 
şi ofițeri, peste 24.700 de activişti de partid şi de stat (p. 128)”. 

Capitolul al III-lea se încheie cu o analiză a procesului de destalinizare ce a 
afectat, începând din anul 1954, serviciile sovietice de securitate. Autorul trece în revistă 
măsurile luate pentru „respectarea legalității socialiste”, anchetele derulate în vederea 
identificării autorilor de abuzuri în anii stalinismului, pedepsele pe care le-au primit 
aceştia, procesul finalizându-se abia la începutul anilor 1960, când atotputernicia 
serviciilor speciale a fost sever limitată, K.G.B.-ul nemaifiind controlat de o singură 
persoană, ci de un grup de înalți demnitari de partid. 

Cel de-al patrulea capitol, intitulat Activitățile K.G.B.-M.A.I. din perioada 
destinderii bruşcioviste şi a stagnării brejneviste, este structurat pe patru subcapitole şi acoperă 
perioada dintre anul 1959, când a fost adoptat „primul act normativ din istoria 
organelor sovietice ale securităţii statului care stabilea atribuţiile serviciilor secrete”, şi 
până la jumătatea anilor '80, când, odată cu preluarea puterii de către M.S. Gorbaciov 
(11 martie 1985), organele K.G.B. au intrat într-o etapă nouă. Autorul prezintă în acest 
capitol evoluţia organelor de securitate din R.S.S.M., implicarea acestora în combaterea 
aşa-numitului „naționalism moldovenesc”, precum şi măsurile de prigonire a 
credincioşilor, atât din rândul Bisericii Ortodoxe, cât şi din rândul altor culte religioase. 


7 De comparat aceste cifre, atestate de documente oficiale, cu unele relatări memorialistice care 
s-au bucurat de credibilitate în istoriografia românească, precum aceasta: „În 1952 s-a consumat 
o altă acțiune a Securităţii de mari proporții. În noaptea de 15 august, simultan în toată ţara, au 
fost arestate circa 200.000 de persoane într-o acţiune dirijată de M.A.I. şi executată de M.A.I. — 
securitate şi miliție. Această arestare masivă a avut drept criteriu doar considerente politice, a fost 
o „curățenie totală”, căci cei arestaţi au fost membrii, cu sau fără funcţii, ai tuturor partidelor 
politice, mari şi mici, din România dintre cele două războaie mondiale” - Aurel Sergiu 
Marinescu, Prizonier în propria țară, vol. I, Bucureşti, Editura Du Style, 1996, p. 135. Oare de câți 
oameni şi de câte maşini ar fi avut nevoie M.A.I. pentru a aresta 200.000 de oameni într-o 
singură noapte? 

Ultimul capitol al lucrării a fost rezervat de către domnul Pavel Moraru 
analizei perioadei finale a activității K.G.B.-ului din R.S.S.M. După o prezentare a 
situației generale din U.R.S.S. în a doua jumătate a anilor "80, autorul analizează 
modificările structurale suferite de organele K.G.B. şi focalizarea activității acestei 
temute instituții către combaterea dizidenţei politice, care se manifesta cu tot mai multă 
intensitate. Nu au fost pierdute din vedere activitățile de spionaj îndreptate împotriva 
României, fiind prezentate câteva date foarte interesante din domeniul războiului 
electronic dintre cei doi „aliați? din cadrul Pactului de la Varşovia. 

Pe baza unor relatări memorialistice, coroborate cu documentele la care a avut 
acces, autorul a reuşit şi o reconstituire coerentă a perioadei extrem de tulbure din 
perioada în care Uniunea Sovietică s-a destrămat, iar Republica Moldova şi-a proclamat 
independenţa (27 august 1991). 

Partea finală a acestui ultim capitol tratează o problemă spinoasă şi 
controversată: soarta arhivei K.G.B. al R.S.S.M. Ca şi în cazul României, potențialul 
exploziv al acestor dosare a fost rapid intuit, iar cea mai mare parte a arhivei a fost 
transferată de la Chişinău la Tiraspol. Asupra acestui transfer planează mai multe semne 
de întrebare, nefiind stabilită cu certitudine nici măcar data la care a avut loc (unele 
surse indică un transfer încă din anul 1989, în vreme ce altele indica luna aprilie 1990). 
Cert este că clasa politică din Republica Moldova s-a aflat permanent sub amenințarea 
unor „dezvăluiri” din dosarele secrete ale K.G.B., făcând lustraţia un lucru nu doar 
nedorit, dar şi imposibil de realizat. 

Volumul se încheie cu un număr de zece fişe biografice prin care este 
reconstituit parcursul profesional al unora dintre cei mai reprezentativi conducători al 
organelor K.G.B. al R.S.S.M. (unii dintre aceştia figurează şi în setul de fotografii din 
finalul volumului, alături de fotografii ale sediului K.G.B., precum şi ale unora dintre 
luptătorii pentru libertatea Moldovei). 

O bibliografie consistentă (incluzând numeroase lucrări în limba rusă) şi un 
indice de persoane întregesc demersul ştiinţific al domnului Moraru, sporind valoarea 
ştiinţifică a volumului. 

Un minus al lucrării îl reprezintă, în opinia noastră, opţiunea de a concepe 
volumul ca pe o „opera aperta”, lăsând cititorul să-şi formuleze propriile concluzii, după 
parcurgerea a nu mai puţin de cinci capitole extrem de dense în informaţii. 

In ansamblu, lectura volumului, redactat într-o manieră atrăgătoare, 
captivantă, se soldează pentru cititor şi cu un aport semnificativ de informaţii inedite 
despre organizarea, mijloacele, metodele de lucru şi impactul activității serviciilor 
sovietice de securitate asupra Moldovei dintre Prut şi Nistru. Putem conchide, aşadar, 
că volumul domnului Pavel Moraru reprezintă o reuşită, aria sa de adresabilitate 
excedând cercurile de istorici şi adresându-se cu succes oricărei persoane interesată de 
soarta românilor incluşi cu forța în U.R.S.S. 


Luminița BANU 

Keith Jeffery, MI6. The History of the Secret Intelligence Service. 1909-1949, 
Bloomsbury Publishing, London, New York, Berlin and Sydney, 2010, 810 p. 


„Bond. James Bond” — această formulă de 
prezentare a celui mai faimos agent secret al secolului al XX- 
lea, împreună cu celebra vodca-martini „shaken, not stirred”, 
reprezintă una din componentele esenţiale ale imaginii 
spionului în cultura populară din întreaga lume!. Creaţie a lui 


THE HISTORY OF THE Ian Fleming (el însuşi lucrând pentru serviciul de informaţii al 
SECRET Marinei britanice în Al Doilea Război Mondial), James Bond 
să ina Sa nu a existat niciodată ca atare?. În schimb, serviciul pe care îl 
1909-1949 slujea şi de la care primise atât de des citata „license to kill” 
era unul cât se poate de real şi de redutabil: Secret Intelligence 

Service (S.1.$.). 
KELLE JEREERI Întemeiat în anul 1909, serviciul secret de 


informaţii al Marii Britanii este astăzi cunoscut în întreaga 
lume mai ales sub numele de acoperire primit în timpul celui de-al Doilea Război 
Mondial: „MI6” (Miltary Intelligence 6 — Departamentul Militar de Spionaj ur. 6)? sau sub 
denumirea colocvială Firxa. Dar, dacă denumirea sa şi personajul-emblemă James Bond 
sunt atât de binecunoscuți, istoria serviciului, metodele, mijloacele şi oamenii care au 
lucrat pentru S.I.S. au rămas, în cea mai mare măsură, „sub pecetea tainei”. Aniversarea 


1 Importanţa personajului James Bond în promovarea imaginii serviciului britanic de informaţii 
este direct recunoscută în 1999 de către Robin Cook, secretarul Foreign Office-ului la acea vreme, 
în momentul în care realizatorii filmului Lea nu e îndeajuns, din seria „Bond”, au cerut 
permisiunea de a filma o scenă în sediul central al MI6. În ciuda rezervelor formulate de guvern, 
Robin Cook a aprobat respectiva filmare, spunând: „Dacă James Bond a făcut atât de multe 
pentru Guvernul nostru, Guvernul nostru nu va pierde nimic dacă va face ceva pentru domnul 
Bond” - Eric Frattini, MI6. Secretele din Legoland, Bucureşti, Editura Tritonic, 2008, p. 18. 

? Există şi opinii contrare, unii autori susținând că modelul ar fi fost Wilfred „Biffy? Dunderdale, 
un agent al MI6 care în anii '30 a lucrat în Paris sub numele de John Greene. El era descris ca un 
tip cu sânge rece, mare amator de femei frumoase şi maşini sport, vorbitor al mai multor limbi 
străine (inclusiv rusa). 

5 Pentru cititorii din România, unele informaţii despre spionajul britanic sunt disponibile într-o 
serie de lucrări publicate atât înainte de 1989, cât şi în ultimii ani, precum Horia Brestoiu, Acuni 
secrete în România în preajma şi la începutul celui de-al doilea război mondial, București, Editura Ştiinţifică, 
1973; idem, Impact la paralela 45°. Incursiune în culisele bătăliei pentru petrolul românesc, laşi, Editura 
Junimea, 1986, Traian Valentin Poncea, Spionaj și contraspionaj la Dunărea de Jos, vol. I, Bucureşti, 
Editura PACO, f.a., Dosare ultrasecrete. Un secol nebun de legat, vol. I, antologie de Mihai Bărbulescu, 
Bucureşti, Editura Omega, 2000, Cristian 'Troncotă, Mihail Moruzov și frontul secret, cuvânt înainte 
de Florin Constantiniu, Bucureşti, Editura Elion, 2004, Alexandru-Radu Timofte, Originile si 
mărirea, declinul şi renașterea lumii informațiilor secrete, Bucureşti, Editura A.N.I., 2004, Cristian 
Troncotă, Horaţiu Blidaru, Careu! de Aşi. Serviciile secrete ale Marii Britanii, $.U.A., Rusiei şi Israelului, 
Bucureşti, Editura Elion, 2003; Maria Georgescu, Mihai Retegan, $5I — SOE. Jurnal politic (1941- 
1944), Bucureşti, Editura RAO, 2007, Eric Frattini, MI6. Secretele din Legoland, traducere din limba 
spaniolă de Ana Cristina Popa, Bucureşti, Editura Tritonic, 2008; Mihai Retegan, Povestea unei 
trădări. Spionajul britanic în România 1940-1944, Bucureşti, Editura RAO, 2010. 

unui secol de existență a serviciului s-a suprapus, în mod fericit, unei acțiuni ample de 
renovare şi împrospătare a imaginii MI6, serios afectată de scandalurile internaționale 
referitoare la difuzarea informaţiilor false despre presupusele arme de distrugere în masă 
deţinute de Saddam Hussein, precum și de diverse semne de întrebare privind 
colaborarea cu C.I.A. (cazul torturării rezidentului britanic de origine etiopiană Binyam 
Mohamed). 

În cadrul măsurilor complexe presupuse de campania de promovare a 
imaginii unui serviciu de informaţii modern şi democratic, Sir John Scarlett, şeful MI6, 
cu acordul Foreign Office’, a considerat oportun ca împlinirea unui secol de activitate să 
fie marcată prin publicarea unei istorii oficiale a serviciului. În acest scop, a fost permis, 
pentru prima dată în istoria instituţiei, liberul acces al unui istoric profesionist în 
arhivele serviciului. Fericitul posesor al magicului passe-partout a fost profesorul Keith 
Jeffery, titular al cursului de istorie britanică la School of History and Anthropology din 
cadrul Queen’s University din Belfast şi membru al Academiei Regale Irlandeze. Rezultatul 
muncii profesorului Keith Jeffery s-a concretizat într-un volum masiv, de nu mai puţin 
de 810 pagini, care a văzut lumina tiparului în septembrie 2010, volum a cărui 
prezentare intenționăm să o realizăm prin rândurile de faţă. 

Pentru a înţelege mai bine cât de importantă a fost decizia de a acorda dreptul 
de studiere în arhivele MIG, trebuie să amintim faptul că serviciul a rămas nerecunoscut 
oficial de către guvernul britanic mai bine de 80 de ani, mai precis până în anul 1994, 
când, prin Intelligence Services Act, a fost creată o bază legală, formală, pentru această 
instituţie. Secretul a fost considerat o componentă decisivă a activităţii şi orice tentativă 
de a accede chiar la documentele referitoare la acţiuni petrecute cu decenii în urmă era 
privită cu extrem de multă suspiciune. Ca urmare a acestei concepții, la sfârşitul anilor 
"70 — începutul anilor *80, atunci când Harry Hinsley a pornit munca pentru a scrie o 
istorie oficială a spionajului britanic în Al Doilea Război Mondiale, accesul în arhive a 
fost acordat cu multă parcimonie. 


+ Decenii de-a rândul, numele conducătorului serviciului a fost secret, el fiind desemnat prin 
inițiala „C”, de la cuvântul chef sau, în opinia altor autori, de la numele primului şef al serviciului, 
Sir Cumming. Numirea lui Sir John Sawers în fruntea serviciului, în noiembrie 2009, s-a înscris 
în campania de reconstruire a încrederii publicului larg în acest serviciu de informaţii. Pentru 
prima dată după 40 de ani, un „outsider” a preluat acest post, Sir John Sawers fiind un diplomat 
de carieră (a fost la post la Pretoria şi Washington, ambasador la Cairo în 2001, iar în momentul 
desemnării era reprezentantul permanent al Marii Britanii la O.N.U.). Schimbarea nu a întârziat 
să devină vizibilă, Sir John Sawers fiind primul şef al serviciului care a ţinut un discurs public în 
100 de ani de existenţă, în octombrie 2010, la Society of Editors din Londra, condamnând în 
termeni lipsiţi de echivoc tortura: „Torture is illegal and abhorrent under any circumstances and 
we have nothing whatsoever to do with it”. 

5 In decembrie 2005, când a fost făcută publică „misiunea” încredinţată profesorului Keith 
Jeffery, secretarul Foreign Office-ului, Jack Straw, declara că investigația istoricului britanic „va 
marca un pas foarte mare în istoria S.I.S. şi va permite publicului să afle mai multe despre MI6” 
— apud Eric Frattini, op. cit., p. 14. 

6 Sir Francisc Harry Hinsley (26 noiembrie 1918 — 16 februarie 1998), absolvent al Colegiului St. 
John din Cambridge, a fost el însuși criptanalist în timpul celui de-Al Doilea Război Mondial. 
Din anul 1969 a predat istoria relațiilor internaționale în cadrul Colegiului St. John, Cambridge. 

lată de ce faptul că editura nu a pierdut nici o ocazie pentru a sublinia că 
lucrarea profesorului Keith Jeffery este „the first — and only — history of the Secret 
Intelligence Service, written with full and unrestricted access to the closed archives of 
the Service for the period 1909-1949” nu reprezintă, în opinia noastră doar un slogan 
publicitar, ci purul adevăr şi acest lucru este în măsură să sublinieze că avem de a face, 
în acelaşi timp, cu o cercetare fundamentală şi o premieră în istoriografia domeniului. 
De altfel, autorul însuşi nu a ezitat să declare în septembrie 2010, într-un interviu pentru 
BBC, că arhiva MI6 „It's the holy grail of British archives”, afirmând că, odată ajuns la 
aceste dosare, s-a simțit „ca un copil într-un magazin de dulciuri”. 

În același timp, trebuie subliniat că MI6 şi-a luat toate măsurile de protecţie, 
fiind pus la punct un vast proces de anonimizare a documentelor, astfel încât interesele 
securității naționale să nu fie nici o clipă periclitate prin publicarea acestei istorii”. De 
exemplu, autorul nu a identificat prin numele real nici unul din agenţii nenominalizați 
deja ca atare în documente publice oficiale, în citările pentru decoraţii militare sau în 
lucrări oficiale anterioare. De asemenea, numele foştilor conducători ai serviciului a fost 
dezvăluit doar atunci când autorul a considerat că acest lucru este indispensabil pentru 
atingerea scopurilor ştiinţifice ale volumului sau pentru îndeplinirea obiectivului 
formulat de MI6, de a ajuta publicul larg să înțeleagă mai bine originea și rolul special al 
serviciului. Această situație era explicată ziariştilor, chiar de către autor, într-o formulă 
concisă: „When you hire someone, you say «Your name is safe with us in perpetuity»”8. 

Unele din precauţiile cu care au fost puse la dispoziţie documentele şi modul 
în care ele au fost folosite sunt detaliate chiar de autor în prefața lucrării. Astfel, Keith 
Jeffery avertizează cititorul că arhivele ultrasecrete abundă mai degrabă în documente 
referitoare la procesul de culegere și administrare a informaţiilor decât în informaţii 
propriu-zise, dar exact în acest gen de materiale sunt incrustate cele mai sensibile 


Între 1979 și 1990 a publicat, ca editor, lucrarea Brzżish Intelligence în the Second World War. Lucrarea 
a fost publicată la Londra de Her Majesty's Stationery Office (HMSO) şi volumele au avut 
următoarea succesiune: vol. 1 [4 Influence on Strategy and Operations (realizat de F.H. Hinsley, E.E. 
Thomas, C.F.G. Ransome şi R.C. Knight), 1979; vol. 2, având acelaşi subtitlu şi realizat de 
aceeași echipă, a fost publicat în 1981; vol. 3 a fost împărţit în două părţi, prima publicată în 
1984, iar cea de-a doua (în care locul lui R.C. Knight a fost luat de C.A.G. Simkins) a apărut în 
1988; volumul al patrulea, subintitulat Security and Counter-Intelligence, a fost realizat de F.H. 
Hinsley şi C.A.G. Simkins şi publicat în 1990; în acelaşi an a apărut şi ultimul volum, al cincilea, 
purtând subtitlul Szrategic Deception, fiind realizat de Michael Howard. O versiune abreviată, într- 
un singur volum, a acestei vaste lucrări, a fost publicată în 1993 de Cambridge University Press. 

7 Transferul documentelor întocmite de agenţiile guvernamentale către Arhivele Naţionale a fost 
reglementat în Marea Britanie în anul 1958, prin Public Records Act. Prin prevederile legii, agenţiile 
de informaţii și de securitate au fost exceptate de la obligativitatea acestui transfer. Totuşi, unele 
documente din arhiva MI6 (referitoare, în special, la activitatea Specia! Operations Executive în 
timpul celui de-Al Doilea Război Mondial) au fost transferate către Arhivele Naţionale după o 
severă triere, pentru a răspunde solicitărilor venite din mediul istoriografic. În prezent, arhiva 
MI6 se află sub prevederile unei legi din anul 1998, Data Protection Act, care prevede o serie de 
excepţii pentru informaţiile personale susceptibile a afecta siguranța naţională. De asemenea, 
trebuie amintit și faptul că Freedom of Information Act, din anul 2000, nu afectează arhiva MI6. 

8 „Când angajezi /recrutezi pe cineva, spui: numele tău este în siguranţă pentru totdeauna!”. 

aspecte ale muncii de spionaj: sursele şi metodele. În documente de acest tip se regăsesc 
numele ofițerilor, ale agenților şi persoanelor de sprijin, numele organizațiilor, firmelor 
şi companiilor de acoperire, detalii asupra tehnicii de spionaj, a expertizelor şi a altor 
operațiuni de factură tehnică. Ca atare, folosirea acestor documente trebuie făcută cu 
maximă prudenţă, căci dacă dezvăluirea unor detalii privind procedee tehnice de acum 
jumătate de secol e puţin probabil să mai aducă atingere siguranței naționale, 
documentele referitoare la agenți pot fi încă potenţial periculoase pentru aceştia, 
familiile sau urmaşii lor, indiferent dacă aceştia trăiesc în Marea Britanie sau oriunde în 
lume. Din acest motiv, ne avertizează autorul, chiar un document aparent inocent, în 
care este relatată vizita unui ofițer la domiciliul unui agent pentru a-i duce o banală sticlă 
de whisky cu ocazia Crăciunului, nu va deveni niciodată accesibil publicului larg. 

În ciuda asumării necesităţii prezervării secretului, tensiunile dintre cercetător 
şi reprezentanții serviciului nu au lipsit, aşa cum transpare din unele declaraţii ale lui 
Keith Jeffery. Într-un interviu acordat B.B.C. la 21 septembrie 2010 acesta nu ezita să 
recunoască: „When I started, I wanted to tell everything. I'm a historian and my job is 
to reveal secrets. [MI6's] job is keeping secrets, so there is always going to be a tension”. 
De altfel, cele mai multe critici care au fost formulate la adresa produsului finit al celor 
cinci ani de cercetări au vizat tocmai dimensiunile păstrării secretului şi au fost potențate 
de apariția lucrării oarecum similare consacrată de Christopher Andrew serviciului 
MI5°. 

Lucrarea profesorului Keith Jeffery a fost împărțită în şapte părți, divizate, la 
rându-le, în 22 de capitole, precedate de un cuvânt înainte, semnat de John Sawyers, 
actualul şef al MIG, o prefață, mulțumirile autorului pentru persoanele care i-au sprijinit 
proiectul şi o listă a abrevierilor. Lucrarea se încheie cu o bibliografie ce se întinde pe 
zece pagini şi un foarte util indice, acesta din urmă incluzând nume proprii, numele 
unor instituții, dar şi denumiri uzitate în cadrul muncii de informaţii. 

Prima parte, intitulată Ea Days, cuprinde un singur capitol dedicat 
începuturilor serviciului. Data de 7 octombrie 1909 rămâne ca data de referință a 


? Christopher Andrew, The Defence of the Realm. The Authorized history of MIS, London, Penguin 
Books, 2009. Primele rezerve au fost formulate chiar în decembrie 2002, când profesorul 
Andrew a fost desemnat drept „istoric oficial? al MI5. Criticii considerau că, dată fiind relația 
specială pe care Andrew a avut-o cu defectorii Oleg Gordievski şi Vasili Mitrokhin, intermediată 
de MI5 şi concretizată în două volume celebre, se poate vorbi mai mult de un „istoric de curte” 
(a court historian) decât de un istoric oficial, imparțial. Nu au lipsit nici insinuările potrivit cărora 
Christopher Andrew ar fi fost recrutat de către MI5 încă din timpul studenţiei sale. Deși, la 
momentul lansării volumului (5 octombrie 2009) vocile sceptice nu au lipsit, ulterior lucrarea a 
fost receptată pozitiv, subliniindu-se în mod repetat că volumul acoperă întreaga perioadă de 
existenţă a serviciului, din anul 1909 şi până în prezent. Totuşi, faptul că în lucrare nu au fost 
ocultate aspecte incomode, cum ar fi infiltrarea cu agenţi a Partidului Comunist din Marea 
Britanie în anii "50, folosirea tehnicii operative împotriva liderilor marcanţi ai acestui partid sau 
presiunile efectuate asupra serviciului de către unii politicieni pentru a obține informaţii despre 
adversarii politici, au atenuat rezervele inițiale. Pentru modul în care a fost receptată lucrarea de 
către specialiştii din serviciile româneşti de informaţii, vezi Maria Ile, „Apărarea Regatului”: o carte 
de istorie care face istorie, în „Vitralii — lumini şi umbre. Revista Veteranilor din Serviciile Române de 
Informaţii”, Anul II, nr. 5, decembrie 2010, pp. 129-132. 

debutului activităţii S.I.S., chiar dacă Mansfield Cumming, primul şef al serviciului, nu a 
avut mai nimic de făcut în prima lună, până ce problemele ţinând de natura 
interdepartamentală a organizației nou-creată — ce depindea simultan de Foreign Office, 
Amiralitate şi Ministerul de Război — au fost clarificate. Caracterul strict secret al 
serviciului a îngreunat şi el demararea activităţii. Până la sfârşitul anului însă, grație unor 
eforturi susținute, un embrion al organizaţiei devenise operațional, demarând colectarea 
de informaţii din străinătate şi îndeplinind astfel scopul primordial pentru care fusese 
creat. De altfel, apariţia acestui ultra-secret serviciu de informaţii s-a datorat în mod 
evident ascensiunii rapide a Germaniei către statutul de mare putere şi conştientizării de 
către oamenii politici englezi a faptului că „splendida izolare” a Marii Britanii era serios 
ameninţată. Relevantă pentru starea de spirit a Albionului este şi apariția în această 
perioadă a unor lucrări literare, ce au devenit rapid bestsellers, precum The Invasion of 1910 
(1906) şi Spies of Kaiser (1909), semnate de William Le Queux's, lucrări ce acreditau 
ideea că teritoriul britanic geme de organizații clandestine gata să sprijine un atac al 
Germaniei, iar spionii acesteia mișună peste tot. 

Ca o reflectare a „febrei spionilor”, ce înfierbânta mintea multor britanici, dar 
şi ca semn al unei îngrijorări constante a factorului politic, în martie 1909 premierul 
Herbert Asquith a înființat în cadrul Comitetului Apărării Imperiale un subcomitet, 
condus de Richard Burdon Haldane, secretar de stat pentru Război în perioada 1905- 
1912, care să analizeze problema spionajului străin în Marea Britanie şi să decidă ce 
schimbări trebuie aduse în cadrul Amiralității și a Ministerului de Război pentru a obţine 
informaţii valoroase din străinătate. In urma analizelor realizate în cadrul acestui 
subcomitet, Comitetul Apărării Imperiale a decis, la 24 iulie 1909, formarea unui Birou 
al Serviciului Secret (Secret Service Bureapj), cu două secțiuni, una pentru interior, cealaltă 
pentru colectarea informaţiilor din exterior. Pentru conducerea acestui birou (abreviat 
inițial $$ Bureau sau chiar $S), au fost nominalizați căpitanul Vernon Kell, de către War 
Office şi comandantul Mansfield Smith-Cumming, de către Amiralitate (mai precis, de 
către amiralul A.E. Bethell, şeful serviciului de informaţii al Marinei). În final, câştig de 
cauză a avut Cumming, cel a cărui inițială, „C”, avea să devină sinonimă pentru decenii 
cu semnătura şefului S.I.S.10. Desemnarea sa ca şef al noii structuri i-a fost adusă la 
cunoştinţă printr-o scrisoare, devenită celebră, redactată de către Alexander Bethell, la 
10 august 1909, prin care Cumming era invitat la Londra, autorul scrisorii mulțumindu- 
se să-l anunţe că are să-i ofere „something good” (p. 11). În vârstă de 50 de ani (născut 
la 1 aprilie 1859), Cumming era absolvent al Roya/ Naval College din Darthmouth şi un 
mare amator de mecanică şi sporturi motorizate. Astfel, era membru al Royal Automobile 
Club din anul 1902, membru fondator al Royal Aero Club în 1906 şi, din 1910, membru al 
Motor Yacht Club. A condus serviciul până la moartea sa, în 1923. 

Capitolul conţine o serie de date extrem de interesante atât despre 
personalitatea lui Mansfield Cumming!!, cât și despre dificultăţile şi adversităţile cu care 


10 În pofida unor opinii potrivit cărora „C” ar proveni de la cuvântul „chief”, istoricii cei mai 
autorizați susțin versiunea „«Cy for Cumming”. 

11 Pentru alte detalii despre atipicul şef al S.I.S., vezi Alan Judd, The Quest for C: Mansfield Cumming 
and the founding of the British Secret Service, Harper Collins, 1999. Potrivit acestuia, în anii de început 
ai S.L.S., printre alte excentricități, Cumming, care avea un picior de lemn în urma unui accident 

acesta s-a confruntat în primele zile de existenţă ale S.I.S., venite în special din partea 
căpitanului Vernon Kell, care nu revendica doar un statut de egalitate, ci încerca să 
interfereze cu acțiunile externe. De altfel, organizarea inițială a biroului, pe două 
secțiuni, făcuse ca aspectele ţinând de culegerea de informații în străinătate să cadă în 
sarcina lui Cumming, iar cele referitoare la colecționarea de date din interiorul granițelor 
erau de competenţa lui Vernon Kell. Nu sunt trecute cu vederea nici aspectele ce ţin de 
adaptarea personală a legendarului Cumming la rigorile muncii „undercover”, precum 
senzațiile create acestuia de imposibilitatea de a-și mai folosi numele propriu, numărul 
de telefon sau adresa în relațiile sale oficiale. De altfel, una din primele preocupări ale 
sale a fost aceea de a stabili o „adresă poştală de acoperire” pentru o firmă-fantomă: 
„Messrs Rasen, Falcon Ltd. Box 400, General Post Office, London”, cu (pseudo)obiect 
de activitate expediţii şi export, deschizând astfel seria lungă a firmelor de import- 
export folosite ca paravan de serviciile secrete din întreaga lume. De remarcat faptul că, 
deşi a trecut un secol de la evenimente, contactarea primului agent de pe continent de 
către Cumming este prezentată de către autor cu respectarea normelor de discreție 
impuse de serviciu. Astfel, numele agentului de origine austriacă este trecut sub tăcere, 
el fiind desemnat ca agentul „B” (p. 16). Nici numele celorlalți agenți contactaţi până la 
finalul anului 1909 nu sunt dezvăluite, ei fiind amintiţi cu inițialele „WK” și „FRS” (p. 
17). 

Cu această ocazie, ținem să elogiem munca profesorului Keith Jeffery şi 
pentru faptul că lucrarea sa nu poartă, ca în multe alte cazuri de persoane care au studiat 
serviciile secrete, amprenta secretomaniei şi suspiciunii. De altfel, această „marcă” îi 
afectează nu doar pe cei care studiază, ci mai cu seamă pe cei care lucrează în această 
branşă. Ca o dovadă, în aprilie 1910, în drum spre Paris, Cumming îşi nota în jurnalul 
propriu câteva reflecții cu privire la persoanele din rețeaua agentului „B”, întrebându-se 
dacă acestea chiar există sau banii ceruţi în numele lor îi vor reveni în întregime 
agentului. După ce face respectivele însemnări, Cumming notează „poate că nu e decât 
suspiciunea ce a început să crească după numai câteva luni în această muncă” (p. 19). 

Autorul trece în revistă modul în care au fost create primele rețele de spionaj 
pe continent, în Franţa, Belgia, Olanda, Danemarca, Germania, Austro-Ungaria, oferind 
informaţii inedite şi asupra sumelor de bani (considerabile) investite de guvernul 
Majestății Sale în obținerea de informații (pp. 34-35). Astfel, bugetul biroului, estimat la 
2.000 £ în 1909 (aproximativ 150.000 £ la cursul anului 2010), a crescut în 1912 la suma 
de 11.000 £. De remarcat că, în această perioadă, cheltuielile cu salariul angajaţilor se 
cifrau la mai puţin de jumătate din sumele cheltuite pentru recompensarea agenţilor. 

Partea a doua a volumului, intitulată „Primul Război Mondial”, este divizată 
în trei capitole: „Statutul legal, organizarea şi expertiza”, „Operațiunile în Vest” şi 
„Intensificarea muncii în ariile îndepărtate”. Sunt detaliate modalităţile prin care 
serviciul a trecut „pe picior de război”, soluţiile identificate de Cumming pentru a 
răspunde nevoii disperate de informaţii a celor trei „patroni” ai serviciului: Ministerul de 


de automobil suferit în Franţa (se spune că și-ar fi amputat singur piciorul pentru a putea ieşi 
dintre fiarele contorsionate ale maşinii!), obişnuia să-şi testeze candidaţii la angajare îndemnându- 
i să-i înfigă un cuţit aflat pe birou în proteza bine camuflată de stofa pantalonului. Cei care 
ezitau, nu aveau nici o şansă de a mai deveni spioni! 

Externe, Amiralitatea şi Ministerul de Război. Nu sunt pierdute din vedere adevăratele 
lupte pe care Cumming a fost nevoit să le poarte nu doar pe frontul invizibil al 
spionajului, ci şi cu oficialii din Ministerul de Război, ale căror manevre puneau sub 
semnul întrebării însăşi existența ca atare a serviciului. Dificultăţile veneau nu doar din 
domeniul culiselor birocratice, ci şi din reținerea cu care societatea engleză privea 
angajarea într-un serviciu de informaţii. La vremea respectivă, imensa majoritate a 
tinerilor britanici considerau înrolarea într-o unitate de linia întâi drept o onoare 
deosebită şi, ca atare, tentativele de a atrage astfel de tineri capabili, cu o educaţie înaltă, 
în rândul angajaţilor serviciului s-au soldat cu eșecuri lamentabile. De exemplu, Thomas 
Merton!?, celebrul fizician, socotit primul om de ştiinţă britanic ce a lucrat pentru S.I.S., 
a acceptat să intre în acest serviciu doar după ce a fost respins, în urma vizitei medicale, 
de la serviciul activ (p. 55). De altfel, majoritatea covârșitoare a recruţilor lui Cumming 
din perioada de început a războiului provenea din cu totul alte medii decât din Armată 
sau Marină. Tot aici este prezentat nefericitul accident de automobil, din 2 octombrie 
1914, în urma căruia comandantului Cumming i-a fost amputat un picior, iar fiul său, 
locotenentul A. Smith-Cumming, şi-a pierdut viaţa (pp. 42-45). 

De asemenea, cititorul poate afla detalii despre sistemul de procesare şi 
evaluare a informațiilor colectate de peste hotare, fiecare informaţie fiind notată pe o 
scală de la A la H, adică de la „socotită corectă”, până la „prea veche pentru a o 
verifica”, sau despre modul în care se făcea recrutarea şi instructajul agenţilor. Asupra 
acestui ultim aspect, în 1918 fusese chiar redactat un manual cu nu mai puţin de 135 de 
pagini (p. 64). Potrivit unei însemnări din jurnalul lui Cumming, în octombrie 1916, 
acesta dispunea de 1.024 de agenţi în întreaga lume. Cei mai mulţi se găseau în 
Alexandria (Egipt) — 300, Olanda — 250, Atena — 100, Danemarca — 80. Operațiunile de 
culegere de informaţii prezentate aici îl poartă pe cititor de o parte şi de alta a liniei 
Frontului de Vest, pe teritoriul Țărilor de Jos, în Franţa şi în Elveţia, pe teritoriul 
Germaniei, dar şi al Austro-Ungariei. Extinderea reţelelor şi a ariilor de interes (pe lângă 
informaţiile strict militare fiind colecționate şi informații comerciale şi economice) 
aduce în atenţie noi şi noi teatre de operațiuni: Peninsula Iberică, Scandinavia, Orientul 
Apropiat, Grecia, S.U.A., Rusia. Cu aceasta din urmă, colaborarea în domeniul 
informativ a fost extrem de timpurie, Cumming având câteva întrevederi cu generalul 
Yermaloff, ataşatul militar rus la Londra, chiar în septembrie 1914. Ca urmare a celor 
convenite, la 26 septembrie 1914, căpitanul Archibald Campbell a fost desemnat ca 


12 Thomas Merton (1888-1969) a fost un fizician englez, inventator şi colecționar de artă. După 
studii efectuate la colegiile Eton şi Balliol (Oxford), a început să lucreze la King's College din 
Londra. Aici s-a dedicat astrofizicii şi studiilor referitoare la tehnicile de spectroscopie. După 
respingerea sa la încadrarea în serviciul activ, a devenit locotenent în Royal Naval Volunteer Reserve, 
fiind recrutat la scurt timp de serviciul secret condus de Cumming. În cadrul activităţii sale în 
S.I.S. a identificat cerneala specială ascunsă de spionii germani în haine şi a inventat noi tehnici 
de scriere secretă, folosite cu succes de serviciile britanice. Ulterior, în perioada interbelică, a fost 
implicat în dezvoltarea tehnologiei radar. De asemenea, a creat o vopsea neagră specială care 
reducea considerabil reflecţia luminii pe corpul bombardierelor, precum şi un aditiv special 
pentru combustibilul avioanelor, permiţând obţinerea unor viteze superioare. Pentru serviciile 
sale aduse apărării Marii Britanii a fost înălțat la rangul de cavaler în anul 1944. 

reprezentant al serviciului la Petrograd, fiind însoţit, printre alții, de locotenentul 
Stephen Alley, născut şi crescut în Rusia (p. 99). 

Evident, România, datorită poziţiei sale de adevărat pivot în Balcani, nu putea 
scăpa atenţiei S.I.S. şi, pe cale de consecinţă, nici profesorului Keith Jeffery, care 
tratează aspectele referitoare la activitatea serviciului în ţara noastră în paginile 129-131. 
Curtată de ambele tabere în perioada neutralității, România dădea semne în 1915 că, sub 
guvernarea lui Ionel Brătianu, ar înclina spre Antanta Cordială. Ca urmare, în decembrie 
1915, Cumming l-a trimis pe Bertie Maw în România, unde acesta fusese implicat în 
afaceri cu petrol, înainte de declanșarea războiului. Misiunea sa era de a colecta 
informații militare şi economice. În scurt timp, folosindu-se de contactele pe care și le 
crease în perioada cât făcuse afaceri în România, acesta și-a creat o rețea destul de 
eficientă în rândul muncitorilor de la căile ferate şi dintre vameşi, reuşind să furnizeze 
rapoarte detaliate despre bunurile pe care România le exporta în Austro-Ungaria. 
Activitatea sa însă nu era socotită mulțumitoare, astfel că, din aprilie 1916, la Bucureşti a 
fost trimis căpitanul Laycock, pentru a crea o rețea paralelă cu cea a lui Bertie Maw şi 
pentru a ameliora cantitatea şi calitatea informațiilor. 

Intrarea României în război şi precipitarea evenimentelor militare a dus la 
colapsul rețelei lui Bertie Maw, în vreme ce organizația lui Laycock s-a retras la Iași, 
unde a fost convertită într-o misiune militară oficială, coordonată de ataşatul militar 
britanic. Din septembrie 1917 şi până în martie 1918, Laycock a beneficiat de informaţii 
semnificative din partea unui agent din portul Galaţi, dar pe parcursul colaborării s-au 
produs unele indiscreții asupra apartenenței la S.I.S., fapt ce i-a atras acestuia mustrări 
din partea Direcţiei Personal. Una din acţiunile orchestrate de serviciul britanic în 
această perioadă l-a avut ca protagonist pe celebrul colonel canadian Joseph Boyle! 


15 Joseph Whiteside Boyle (16 noiembrie 1867, Toronto, Canada — 14 aprilie 1923, Hampton 
Hill, Anglia) — om de afaceri canadian, îmbogăţit prin exploatarea zăcămintelor aurifere din 
Klondike (de aici şi supranumele de „Regele din Klondike” sau „Prinţul Aurului”). În timpul 
Primului Război Mondial a înzestrat, pe cheltuiala sa, o companie de mitraliori pentru a lupta pe 
Frontul de Vest. În iulie 1917 este trimis de către American Committee of Engineers din Londra în 
Rusia pentru a reorganiza transporturile feroviare. În decembrie 1917 s-a implicat în negocierile 
dintre guvernul român şi guvernul bolşevic, obţinând returnarea arhivelor şi a unei părţi din 
tezaurul României evacuat la Moscova cu un an în urmă. In februarie 1917 a intermediat un 
acord de oprire a focului între forțele bolşevice și armata română din Basarabia. În cooperare cu 
George Alexander Hill, agent al S.I.S., s-a implicat în mai multe acțiuni împotriva forțelor 
bolşevice şi germane din Basarabia şi sud-vestul Rusiei. În aprilie 1918 a reușit să obţină 
eliberarea a peste 50 de români ținuți prizonieri la Odessa, printre aceştia numărându-se 
vicepreşedintele Senatului României, mai mulţi senatori şi generali. Ajuns la Iaşi, a fost decorat la 
7 aprilie 1918 cu ordinul „Steaua României”, fiind întâmpinat ca un erou şi supranumit 
„salvatorul României”. De asemenea, a intermediat acordarea unui credit pentru România, în 
valoare de 25 milioane de dolari, din partea guvernului canadian. A avut o relație destul de 
strânsă cu regina Maria (Marie of Edinburgh — fiica prinţului Alfred, duce de Edinburgh, şi a 
Marii Ducese a Rusiei, Maria Alexandrovna), stârnind adevărate furtuni în lumea mondenă a 
vremii şi obligându-l pe regele Ferdinand să ia măsuri ferme pentru a-l îndepărta, în cele din 
urmă, de la Curte. Pentru detalii asupra vieţii acestui pitoresc personaj, supranumit în epocă și 
„Rasputin al României”, vezi Leonard W. Taylor, Regele aurului şi regina Maria: viețile paralele ale lui 

care, de teamă că flota rusească a Mării Negre va cădea în mâinile inamicului, aranjase 
scufundarea principalelor vase prin intermediul unei organizații evreieşti, urmând ca 
plata să se facă per tonă navă scufundată. 

Informaţiile extrem de interesante din această secțiune a volumului sunt 
ilustrate cu câteva fotografii pe măsură: un tichet german pentru pâine, falsificat în 
vederea folosirii sale de către agenţii care acționau în afara Elveţiei (p. 65), un ghid care 
permitea agenţilor din Belgia ocupată, care supravegheau traficul feroviar, să recunoască 
ce tip de unități militare transporta un tren sau altul (p. 79), o schiță a unei căi ferate 
construită de germani în apropiere de Liège (p. 83) şi una a navei germane de război 
„Bayern” (p. 85), ambele furnizate de agenţi ai S.I.S.. Umorul britanic este prezent prin 
intermediul unei caricaturi a responsabilului pentru informaţiile din Rusia, Frank Stagg, 
acesta fiind prezentat în ipostaza de a examina cu lupa un mic bolşevic ce se zbate în 
mâna sa (p. 96). 

Cea de-a treia parte a volumului, „Anii interbelici”, a fost structurată pe cinci 
capitole, tratând apariția oficială a S.I.S., deplasarea interesului serviciului spre 
ameninţarea bolşevică, modul în care erau rezolvate problemele interne, căile de 
atingere a obiectivelor în condiţiile unui buget mult diminuat şi, în final, ultimul capitol 
este dedicat activităţii serviciului în perspectiva izbucnirii celui de-Al Doilea Război 
Mondial. În această secţiune sunt detaliate operaţiunile delicate în care a fost angrenat 
Cumming, încă din primele zile de pace, pentru a asigura supraviețuirea serviciului pe 
care îl conducea. Într-adevăr, la numai trei zile de la încheierea armistițiului cu 
Germania, generalul William Thwaites, care conducea Direcţia de Informații Militare, 
propunea fuzionarea organizaţiilor conduse de Cumming şi Kell într-un aşa-numit 
Special Intelligence Service, condus de un singur şef. Ca urmare, Cumming, susținut de 
lordul Hardinge, Subsecretarul Permanent al Foreżgn Office, a susţinut adevărate „bătălii 
birocratice” pentru a obține independența serviciului său în fața tentativelor repetate de 
subordonare iniţiate de către War Office, reuşind să asigure acest lucru abia spre finalul 
anului 1920. 

Incertitudinile acestei perioade s-au reflectat chiar şi în denumirea serviciului, 
documentele consemnând în această perioadă coexistența formulelor Secret Intelligence 
Service (S.I.S), Special Intelligence Service (S.I.S), dar şi „MLi(c)” (după denumirea adoptată 
în aprilie 1916 Mz//fary Intelligence — p. 50). Formula agreată de Cumming era aceea de 
Secret Intelligence Service, el neezitând să teamintească faptul că în 1909 a fost desemnat 
drept „Chief of the Secrete Service” (p. 162). La moartea sa (14 iunie 1923), Cumming 
lăsa în urmă un serviciu de informații cu o reputaţie consolidată, călit în bătăliile secrete 
ale celei mai mari conflagrații cunoscută până atunci în istorie. Succesorul său a fost 
desemnat tot un marinar de carieră, contraamiralul Hugh Sinclair, în vârstă de 49 de ani, 
cu o activitate modestă în spionajul naval, dar socotit un bun profesionist şi beneficiind 
de o largă reţea de conexiuni în mediile politice şi militare. Acesta a condus serviciul 
timp de 16 ani, până în noiembrie 1939. 

Nu vom insista asupra extrem de interesantelor aspecte referitoare la 
finanţarea serviciului, la metodele folosite pentru extinderea rețelei de agenţi pe toate 


Joe Boyle din Klondike, traducere de Aurel Sasu, Bucureşti, Editura Atos, 1996 şi Gilles Duguay, Joe 
Boyle: un mousquetaire canadien au service de la Reine Marie de Roumanie, Bucureşti, Editura ALL, 1998. 


273 


Recenzii. Note de lectură 


continentele! şi nici asupra modalităţilor de acoperire a acestor activități. Deşi ar merita 
din plin, nu vom stărui nici în ceea ce priveşte crearea în 1931 a Industrial Intelligence 
Centre, focalizat inițial asupra monitorizării progresului industriei de război din ţările 
potenţial inamice și devenit, ulterior, un puternic centru de spionaj economic (p. 313), 
după cum nu vom detalia nici acţiunea de modernizare a sistemelor de păstrare a 
legăturilor prin dotarea posturilor din străinătate cu echipamente de comunicații fără fir 
portabile (p. 318-319). 

Totuşi, considerăm necesar să aducem în atenție activitatea S.I.S. pe teritoriul 
României! (pp. 271-274), întrucât informaţiile despre aceste aspecte sunt destul de 
patrcimonioase şi, nu de puţine ori, contradictorii. Odată cu identificarea regimului 
bolşevic drept unul din pericolele majore pentru Imperiul Britanic!, activitatea de 
culegere de informaţii din/despre Rusia Sovietică a devenit prioritară. În acest context, 
România a fost considerată una dintre cele mai importante zone pentru organizarea 
acțiunilor pe spaţiul sovietic. Din decembrie 1922 postul S.I.S. de la Bucureşti trece sub 
comanda lui Harold Gibson, venit în România sub acoperirea de corespondent al 
publicaţiei „Morning Post”. Acesta, ajutat din 1924 şi de fratele său mai tânăr, Archibald 
(„Archie”), a contactat figurile proeminente ale ruşilor albi!” aflați pe teritoriul 
României şi a organizat o reţea extinsă de agenţi de o parte şi de alta a frontierei 
româno-sovietice!8, rețea ce a cuprins în unele perioade chiar 70 de persoane. Dintre 
agenţii cei mai valoroşi, se evidenția agentul „313” care a furnizat informaţii prețioase 
despre baza navală de la Sevastopol. Se pare că fuseseră recrutați agenţi chiar din rândul 


14 În 1938 existau 34 de posturi (stations) în străinătate, deservite de 69 de ofiţeri şi 134 de 
funcţionari, aceştia având în legătură un număr neprecizat de agenţi (p. 245). 

15 Aspecte interesante ale colaborării dintre S.I.S. şi organele românești de informații, ale 
schimbului de informaţii practicat, dar şi ale disensiunilor inerente sunt redate de Alin Spânu, 
Istoria serviciilor de informații/ contrainformatii româneşti în perioada 1919-1945, laşi, Casa Editotrială 
„Demiurg”, 2010, pp. 159-162. 

16 Unii autori nu au ezitat să identifice în această exacerbare a amenințării bolşevice principala 
cauză a deficitului de informaţii despre reconstruirea potențialului militar german: 
„Supraestimarea pericolului sovietic şi a comunismului intern indus de acesta în întreaga Europă 
a determinat o slăbire a supravegherii Germaniei, care va crea o nouă «surpriză» strategică, 
implicând planeta într-un al Doilea Război Mondial” - Alexandru-Radu Timofte, op. cit., p. 62. 

17 Potrivit lui Nicolae D. Stănescu, angajat al Serviciului Secret condus de Moruzov şi apoi al 
S.S.L.-ului (al cărui director a şi ajuns, pentru scurtă vreme, în 1945), în această perioadă situația 
se prezenta astfel: „agentura engleză din România se baza îndeosebi pe o serie de emigranți ruşi- 
albi, în majoritate foști ofițeri ţarişti (belogverdeți, gardiști albi, cum îi numeau sovieticii). Aceştia 
fuseseră recrutați de englezi, fie în Rusia, în preajma prăbuşirii ţarismului, fie în Turcia, unde se 
refugiaseră după revoluţie, la noi în țară majoritatea acestora sosind prin Constantinopol. (...) 
Cei cărora studiile le îngăduiau primiseră, prin «Intelligence Service», legitimaţii de corespondenţi 
de presă engleză ai celor mai importante ziare britanice ca «Times», «Daily Mail» etc., între 
aceştia fiind Rostovski şi Bogomoleţ” — N.D. Stănescu, Întâmplări si oameni din Serviciul Secret, 
cuvânt înainte, note și selecția textului Marian Ştefan şi Gheorghe Neacşu, Bucureşti, Editura 
Enciclopedică, 2002, pp. 50-51. 

18 Pentru perioada de început a colaborării dintre S.I.S. şi serviciile secrete româneşti, vezi C. 
Neagu, D. Marinescu, R. Georgescu, Fapte din umbră, vol. II, Bucureşti, Editura Politică, 1977, 
pp. 183-186. 

ofițerilor Armatei Roşii, precum şi unii cu posibilități de informare în regiuni 
îndepărtate (Irkutsk). Activitatea lui Harold Gibson a fost continuată, după plecarea 
acestuia la Riga în martie 1931, de maiorul Montagu „Monty” Chidson şi de Archie 
Gibson. Aceştia au recrutat noi surse, în special din rândul naționaliștilor ucraineni, 
furnizând Londrei informaţii apreciate drept valoroase. Toate operaţiunile erau realizate 
cu sprijinul preţios al organelor românești de informaţii, care facilitau traversarea 
frontierei de stat într-un sens sau altul. 

Totuşi, activitatea S.I.S. în România a fost pusă serios sub semnul întrebării 
odată cu evenimentele de la mijlocul anilor '30. În octombrie 1935, Mihail Moruzov!S, 
şeful Serviciului Secret din România, i-a adus la cunoştinţă lui Chidson că a arestat pe 
frații Mikhail şi Alexander Flemmer, care lucrau atât pentru români, cât şi pentru 
britanici. În cursul anchetei a reieșit că aceștia erau, de fapt, agenți O.G.P.U.% Întrucât 
un proces public ar fi avut principalul dezavantaj de a aduce la lumină colaborarea 
serviciilor secrete româneşti cu S.I.S., Moruzov a propus lichidarea celor doi, dar nu 
înainte de a aprofunda cercetările. Cu această ocazie, a reieşit că reţelele edificate de 
S.I.S. erau adânc penetrate de agenți sovietici care îi intoxicaseră pe britanici cu 
informaţii false timp de ani de zile. Refuzând să accepte acest lucru, Chidson a decis să 
trimită în Uniunea Sovietică un agent de încredere care să contacteze două dintre 
sursele folosite de celebrul „,313”, dar atât respectivul agent, cât şi sursele au dispărut 
fără urmă. În aprilie 1936 Chidson a acceptat evidenţa și, la scurt timp, a fost transferat 
la Haga. Şeful postului de la Bucureşti a devenit Archie Gibson, dar, deşi acesta a avut o 
relație bună de colaborare cu Moruzov, activităţile britanice de culegere de informaţii 
din România nu şi-au revenit niciodată după „dezastrul Flemmer”?. 

În mod inexplicabil, din capitolul referitor la colaborarea informativă româno- 
britanică lipseşte un eveniment major: informarea lui Moruzov de către S.I.S., la 27 
martie 1927, asupra subtilizării P/anului de mobilizare al armatei române pe anul 19262. Era 
vorba de epilogul unei poveşti de spionaj căreia îi căzuse victimă generalul Ludovic 
Mircescu, ministru de Război în perioada martie 1926-iunie 1927. Sovieticii plasaseră în 


1 Numele acestuia este redat sub forma „Mutuzov”. Pentru detalii asupra personalităţii 
fascinante a lui Moruzov, vezi Cristian 'Troncotă, Mihai! Moruzov şi Serviciul Secret de Informaţii al 
Armatei Române, ediţia a Il-a, revăzută şi adăugită, Bucureşti, Editura Evenimentul Românesc, 
1997, cap. I Date despre biografia și personalitatea lui Mihail Moruzov, p. 25-38 şi fişa lui Mihail 
Moruzov în Pavel Moraru, Serviciile secrete și Basarabia (1918-1991). Dictionar, Bucureşti, Editura 
Militară, 2009, pp. 164-171. 

20 Direcţia Politică Unificată de Stat (O.L.I1.Y.) era succesoarea directă a CEKA (Comisia 
Extraordinară pentru Combaterea Contrarevoluţiei şi Sabotajului) şi a G.P.U. (Direcția Politică 
de Stat), fiind înfiinţată în iulie 1923. 

21 Câteva date despre colaborarea de două decenii dintre S.I.S. şi Serviciul Secret condus de 
Moruzov sunt disponibile şi în Cristian 'Troncotă, Isforia serviciilor secrete româneşti. De la Cuza la 
Ceausescu, cuvânt înainte: Florin Constantiniu, postfață: Ion Cristoiu, Bucureşti, Editura „Ion 
Cristoiu” S.A., 1999, pp. 150-151. 

22 Pentru detalii ilustrative asupra lacunelor incredibile din sistemele de protecţie 
contrainformativă ale statului român în acea perioadă, vezi C. Neagu, D. Marinescu, R. 
Georgescu, Fapte din umbră, vol. II, Bucureşti, Editura Politică, 1977, cap. Dispariția planului de 
mobilizare al armatei, pp. 170-183. 

anturajul său o agentă în perioada în care generalul comanda Divizia 8 Infanterie la 
Cernăuţi. Aceasta, devenită amanta generalului, a subtilizat în august 1926 importantul 
document în timp ce îşi petrecea concediul împreună cu generalul la Vatra Dornei, după 
care a trecut de urgență frontiera. Ancheta declanșată s-a încheiat prin sinuciderea 
generalului în anul 19303. Deşi se pare că S.I.S. deţinea informația de la un agent 
propriu, (Dimitri Rostovski-Bruhatov rus alb, recrutat la Istanbul unde se refugiase 
după înfrângerea armatelor generalului Vranghel şi plasat în România în anul 1923, sub 
acoperirea de corespondent al „Daily Mail”), Keith Jeffery trece sub tăcere acest episod 
semnificativ al colaborării dintre cele două servicii secrete. 

În finalul acestei părţi, autorul a inserat câteva informaţii foarte interesante 
despre ceea ce va constitui un set de contradicții în cadrul efortului de război al 
britanicilor în primii ani ai celui de-al Doilea Război Mondial: operațiunile speciale. În 
prima jumătate a anului 1938 Sinclair a decis să pună pe picioare o organizație care să 
planifice, să pregătească şi să execute sabotaje şi alte operaţiuni clandestine: Secţia TX 
sau „D” (inițiala cuvântului Destruction), pusă sub conducerea maiorului Laurence 
Grand. Primele ţinte ale sabotajelor au fost identificate în Germania și vizau sistemele 
de alimentare cu energie, liniile de comunicaţii, căile ferate, asigurarea alimentelor, 
sectorul zootehnic (era avută în vedere îmbolnăvirea șeptelului), dar nu era scăpat din 
vedere aşa-numitul „sabotaj al moralului inamicului”. Un loc de seamă în planurile 
Secţiei LX era ocupat de identificarea căilor de a întrerupe aprovizionarea Germaniei cu 
minereu de fier din Suedia şi cu petrol din România (p. 320)7%. 

Partea a patra a volumului, „Impactul războiului”, cuprinde patru capitole: 
„Menţinerea pe linia de plutire”, „Teatrul european de operaţii”, „De la Budapesta la 
Bagdad” şi „Vest şi Est”. 

În mod nefericit, pentru serviciul britanic de informaţii, izbucnirea celui de-al 
Doilea Război Mondial s-a suprapus cu moartea lui Hugh Sinclair. La numai 66 de ani, 
acesta s-a stins în urma unui cancer al splinei, la 4 noiembrie 1939, lăsând deschisă 
problema succesiunii sale în funcţie, deşi îşi exprimase printr-o scrisoare opţiunea în 
favoarea colonelului Stewart Graham Menzies. Vechile rivalități în plan informativ 
dintre Ministerul de Război, Amiralitate și Foreżgn Office au reizbucnit, contracandidații 
neîntârziind să apară. Decizia finală a fost luată abia în 28 noiembrie, după ce Lordul 
Halifax, secretarul Afacerilor Externe, a susţinut ferm candidatura lui Stewart Menzies 
în fața premierului Churchill. Menzies a rămas în fruntea serviciului până în iunie 1952. 

Din această parte a volumului, dorim să relevăm modul în care autorul a 
reuşit să prezinte şi să explice fricțiunile existente între S.I.S. și Special Operations Executive 
(S.O.E.). Operațiunile speciale, care cuprindeau cam tot ce se referea la propagandă şi 
sabotaj, au fost privite cu suspiciune încă de la începutul războiului, deoarece, în mod 
inevitabil, activităţile de culegere de informaţii nu pot fi decât stânjenite de acțiunile de 
sabotaj care atrag întărirea măsurilor de securitate. Dar, dincolo de aceste aspecte, 
fricţiunile au fost exacerbate într-o măsură şi mai mare de personalitățile implicate, de o 
parte și de alta. De-a lungul verii anului 1940 conducerea operațiunilor speciale britanice 


3 Alin Spânu, op. cit., p. 162. 
24 Câteva date interesante asupra înființării Secției „D” şi a obiectivelor acesteia se regăsesc în 
Horia Brestoiu, Agiuni secrete în România, Bucureşti, Editura Ştiinţifică, 1973, pp. 116-117. 

a fost restructurată, în septembrie putându-se vorbi de o organizaţie complet nouă: 
S.O.E. În fruntea acesteia a fost desemnat Hugh Dalton, instruit personal de către 
Churchill „să aprindă Europa”. Prima acţiune a acestuia a fost aceea de a solicita 
transferarea Secţia a IX-a a S.L.S. către S.O.E., monopolizând astfel propaganda 
subversivă şi acţiunile de sabotaj. Tensiunile între cele două organisme au continuat să 
se acumuleze în lunile care au urmat, astfel încât în aprilie 1941 au fost necesare 
impunerea unor măsuri ferme pentru departajarea ariilor de acţiune şi pentru stabilirea 
unui „modus vivendi” în măsură să nu permită interferarea operațiunilor. 

De asemenea, în mod firesc, nu lipsesc din această parte relatările despre 
eforturile S.I.S. în România. Reprezentantul serviciului la București, acelaşi Archie 
Gibson, a acţionat sub acoperirea de corespondent al cotidianului „The 'Times”. În 
toamna anului 1939 el era ajutat de o secretară, un operator TFF şi avea 40 de „agenţi 
principali”. În această perioadă, serviciul era interesat să culeagă informaţii politice şi 
economice din zonă, în special referitoare la comerțul cu Germania. După cum 
dezvăluie documentele de arhivă, rapoartele din România nu erau prea apreciate de 
Londra. De altfel, Gibson recunoștea că cei mai mulți agenți erau ziarişti locali, care, 
deşi erau foarte prolifici, erau lipsiţi de capacitatea de a-şi crea o viziune de ansamblu 
asupra situației. Sub-sursele folosite de aceştia erau apreciate drept „vagi şi nebuloase” 
şi, ca atare, era greu de stabilit care informaţie este veridică (p. 413). Nici activitatea 
Secţiei IX, direcționată spre întreruperea alimentării cu petrol pe Dunăre a Germaniei, 
nu s-a bucurat de succes. Planurile de a bloca Porţile de Fier au eşuat?, iar succesorul 
Secţiei LX, S.O.E. nu a repurtat nici el vreun succes notabil în zonă. Merită amintit aici 
faptul că, potrivit documentelor britanice, în iunie 1940 a fost recrutat un fost agent al 
serviciilor franceze de informaţii care, până la arestarea sa în februarie 1944, a fost 
considerat de către War Office „one of our best and most reliable sources” (p. 415). 
Acesta şi-a creat o rețea extrem de eficace, cu numele de cod „Nannygoat”, în care erau 
incluşi francezi, greci, elveţieni, români, preoţi catolici, oameni de afaceri, angajaţi ai 
societăților petroliere, un inspector de poliţie şi chiar un angajat al Marelui Stat Major. 

A cincea parte, intitulată „Câştigarea războiului”, debutează cu capitolul 
„Lucrurile iau altă întorsătură”, în care autorul prezintă structura și activitatea serviciului 
după reorganizarea sa din 1942 şi primăvara anului 1943. Se succed apoi capitolele „Din 
Elveţia în Normandia”, „Victoria în Europa”, „Asia şi sfârşitul războiului”, 
„Planificarea postbelică”. Multitudinea de aspecte extrem de interesante puse în lumină 
de autor face dificilă o trecere în revistă. Merită amintită însă creşterea spectaculoasă pe 
care serviciul a înregistrat-o în anii războiului. Astfel, dacă în aprilie 1939 existau 42 de 
ofițeri în S.I.S. (din care 15 afectaţi Secţiei LX), ajutați de 55 de secretare, la începutul 
anului 1944 în cartierul general al S.I.S. lucrau 307 ofițeri şi 530 de secretare, precum şi 
un număr necunoscut de personal administrativ (oameni de serviciu, bucătari etc.). 
Dorim să amintim aici şi un aspect ținând de conspirativitatea severă în care angajaţii 
S.I.S. îşi desfăşurau operaţiunile. Astfel, plata salariului, chiar şi a atotputernicului 
„Chief”, era făcută în bani gheaţă, iar ştatele de plată erau scrise cu creionul, orice nume 
putând fi şters în eventualitatea că cineva ar fi dorit să probeze că respectiva persoană a 
lucrat pentru S.I.S. (p. 479). 


25 Ibidem, pp. 150-172. 

În cea de-a şasea parte, „De la războiul fierbinte la războiul rece”, sunt incluse 
trei capitole ce tratează aspectele referitoare la ajustarea serviciului pentru perioada de 
pace, continuarea operațiunilor în Europa şi transformarea ulterioară a serviciului într-o 
reţea globală. Problemele dificile legate de redimensionarea serviciului pentru perioada 
de pace sunt abordate cu o abundență de detalii, fiind prezentate diferitele scenarii 
vehiculate în centrele de putere din Londra, de la fuziunea S.I.S. cu MI5, până la 
absorbția S.O.E. şi trecerea organismului rezultat în subordinea Ministerului Apărării 
(soluţie vehiculată cu insistență chiar şi în anul 1947). Un interes aparte este manifestat 
de autor pentru dezvoltarea activităților de cercetare și producere a echipamentelor 
speciale. De asemenea, sunt analizate prioritățile serviciului britanic de spionaj în primii 
ani de după încheierea războiului, asigurarea că structurile Abwehr-ului şi Gestapo-ului sunt 
definitiv distruse ocupând un loc aparte. De asemenea, modalităţile optime prin care 
expertiza antisovietică şi anticomunistă a serviciilor secrete germane putea fi 
reconvertită au preocupat în cel mai înalt grad responsabilii S.I.S. (pp. 653-655). De 
altfel, una dintre cele mai semnificative provocări cărora serviciul a fost nevoit să le facă 
faţă a fost aceea de a gestiona situaţia informativă din țări precum Germania şi Austria — 
state foste inamice, învinse în conflictul recent încheiat și divizate între Marile Puteri 
învingătoare. 

Căderea Cortinei de Fier şi succesele înregistrate de comunism în Asia au 
reprezentat noi provocări pentru spionajul britanic. Reapariţia „Marelui Joc” dintre 
Marea Britanie (ca parte a alianței puterilor occidentale) şi Rusia Sovietică reimpunea 
prioritatea informaţiilor politice şi a analizei, astfel că S.I.S. revenea pe un teritoriu care 
îi era foarte familiar, scăpând de presiunile impuse de soluționarea conflictului militar. 
Ciocnirile pe liniile de falie dintre cele două blocuri politico-militare, aşa cum a fost, de 
exemplu, războiul civil din Grecia dintre forțele pro-comuniste şi forțele 
guvernamentale susținute de Londra şi Washington, au menţinut serviciul britanic de 
informaţii într-o stare de permanentă alertă, prefigurând ciocnirile de pe frontul invizibil 
al „Războiului Rece”. 

Ultima parte a volumului este consacrată concluziilor, fiind intitulată ,„S.I.S.: 
conducere şi performanţă de-a lungul primilor patruzeci de ani”. La capătul analizei 
sale, Keith Jeffery conchide că orice evaluare a activității serviciului trebuie să ia în 
considerație aportul specific al primilor trei şefi: Mansfield Cumming, Hugh Sinclair şi 
Stewart Menzies. Primii treizeci de ani, acoperiți de conducerea primilor doi, au fost ani 
de consacrare a serviciului, perioadă în care, în ciuda dimensiunii sale reduse, S.I.S. şi-a 
construit o reputaţie de profesionalism, iar rolul ofițerilor ca indivizi de excepţie a fost 
unul predominant. De altfel, Mansfield Cumming, un adevărat „om orchestră”, a 
ilustrat în mod strălucit modul în care calitățile individuale pot surmonta greutăți şi 
adversități aparent de neînvins. Astfel, potrivit autorului, serviciul nu a fost niciodată 
mai amenințat cu dispariția de către Amiralitate şi War Office decât în perioada Primului 
Război Mondial şi în primii ani postbelici, iar supraviețuirea sa ca entitate informativă s- 
a datorat exclusiv abilității legendarului „C”. Nici mandatul interbelic al lui Hugh 
Sinclair nu a fost lipsit de dificultăți, de această dată amenințările la adresa existenței 
micului serviciu de informaţii venind mai cu seamă din partea departamentelor cărora le 
furniza informaţii. Solicitările venite din partea acestora au fost permanent în creştere şi, 
nu de puţine ori, aşteptările lor se dovedeau a fi cel puţin nerealiste. 

În perioada 1939-1949, situaţia lui Stewart Menzies a fost diferită. După un 
start nu lipsit de dificultăți în cadrul celui de-al Doilea Război Mondial, S.I.S. s-a 
constituit într-o componentă valoroasă şi indispensabilă a mașinii de război britanice şi, 
alături de echipele de decriptori şi analişti de la Bletchley Park?6, a reuşit să contribuie în 
mod esenţial la obţinerea victoriei împotriva Germaniei. Trecerea sub managementul 
S.I.S. a echipei de la Government Code and Cypher School („GC & CS” — Şcoala 
Guvernamentală de Cifruri şi Coduri, întemeiată în 1919, împărțea din anul 1926 acelaşi 
sediu cu S.I.S. - 54 Broadway, St James's) şi distribuirea informaţiilor obţinute prin 
spargerea codurilor germane și folosirea maşinii de cifrat „Enigma” (operaţiunea 
„Ultra”) pe canalele specifice ale S.I.S. au consolidat considerabil imaginea serviciului în 
ochii factorilor de decizie. 

La finalul acestei scurte prezentări rămân foarte multe lucruri care ar merita 
spuse despre această lucrare magistrală, precum şi numeroase aspecte extrem de 
interesante relatate în paginile sale şi asupra cărora ar trebui să îndreptăm atenția 
cititorului: acţiunile duse în Primul Război Mondial pentru a-i convinge pe americani să 
sprijine efortul de război al Marii Britanii, modul în care S.I.S. a prevenit izbucnirea unei 
revoluţii comuniste în Brazilia în anul 1935, rolul serviciului în timpul campaniei din 
Africa de Nord, în pregătirea debarcării din Normandia sau în obținerea informaţiilor 
despre armele ultrasecrete de tip „V” dezvoltate de Germania nazistă. Trebuie remarcat, 
de asemenea, faptul că, deşi nu lipsesc relatările cu iz senzațional, precum cele despre 
organizaţia belgiană „La Dame Blanche”, ce a furnizat în anii Primului Război Mondial 
informaţii nepreţuite despre forțele Germaniei (p. 78-82), volumul lui Keith Jeffery nu 
este centrat pe prezentarea unor „super-eroi”, aşa-zişii master-spies. La fel ca în activitatea 
serviciului, unde, cel mai adesea, informațiile mărunte sunt puse împreună ca într-un 
Puzzle pentru a crea o imagine inteligibilă a situației operative, lucrarea aduce în prim- 
plan munca unor oameni obişnuiţi, bărbaţi şi femei deopotrivă, care, în vremuri de 
război sau de pace, şi-au asumat riscuri enorme, colectând informaţii ce puteau părea 
anodine, dar care, furnizate unui serviciu de informații profesionist, au fost în măsură să 


2% În opinia noastră, profesorul Keith Jeffery nu a subliniat în suficientă măsură contribuția 
acestui departament la obţinerea unor informaţii vitale pentru cursul războiului. Pentru unele 
detalii inedite asupra performanţelor atinse de acest colectiv şi asupra importanţei excepţionale a 
muncii acestuia în câștigarea războiului, vezi Laurent Joffrin, Isforia codurilor secrete, traducere 
Aurelia Ulici, Bucureşti, Editura Litera, 2010, pp. 139-169. În mod deosebit, în cadrul echipei de 
la Bletchley Park, s-a distins Alan Turing, un matematician de geniu, absolvent al King’s College 
din Cambridge, care a avut un rol crucial în construirea maşinilor electro-mecanice folosite 
pentru decriptarea mesajelor germane, codificate cu „Eniema”. Turing era un savant excentric, 
cu înclinații homosexuale, printre „ciudăţeniile” sale numărându-se pasiunea pentru desenul lui 
Walt Disney „Albă-ca-Zăpada şi cei şapte pitici”, pe care îl văzuse de 40 de ori la rând! S-a 
sinucis la 7 iunie 1954, cu puţin timp înainte de a împlini 42 de ani, muşcând un măr pe care îl 
unsese cu o soluţie de cianură. Meritele sale deosebite din timpul războiului şi contribuţia sa la 
dezvoltarea ciberneticii au fost recunoscute mult după moartea sa, dar această recunoaştere a 
îmbrăcat forme din cele mai diverse. De exemplu, destule voci susțin că emblema firmei „Apple 
Computers Inc.” (un măr mușcat, vopsit în nuanțele curcubeului - culorile mişcării 
homosexuale) reprezintă un omagiu postum adus lui Tuning, deşi creatorul acestui /%%g0 neagă 
acest lucru. 

ajute la crearea imaginii de ansamblu. Monitorizarea traficului naval sau a garniturilor de 
tren, semnalarea prezenţei unei mari unități sau a unui înalt comandant militar într-un 
loc sau altul sunt exemple perfecte pentru acest gen de acțiuni care au fost valorizate de 
autor, fără a neglija în vreun fel loviturile de maestru date de un agent sau altul (vezi, de 
exemplu, acţiunile brave ale locotenentului Augustus Agar împotriva bazei navale 
sovietice de la Kronstadt, din vara anului 1919 - p. 175-177). 

Datorită accesului neîngrădit în arhivele S.I.S., autorul a fost în măsură să 
prezinte şi inedite poveşti dramatice, aduse la lumină pentru prima dată. Un exemplu în 
acest sens este aşa-numitul „incident Venlo” din 9 noiembrie 1939, unul din marile 
eşecuri ale serviciului, când doi agenți S.I.S., ce urmau a se întâlni cu nişte așa-zişi 
reprezentanţi ai opoziției din cadrul Wehrmachtului, au fost arestaţi de către Gestapo la 
frontiera germano-olandeză (pp. 382-387). Un alt exemplu îl constituie aşa-numitul 
„raport Bland” (Future Organisation of the $.1.5.), din octombrie 1944, pe baza căruia a 
fost configurat serviciul în vederea a ceea s-a numit ulterior Războiul Rece și ale cărui 
detalii au fost pe deplin dezvăluite abia în acest volum (pp. 599-616). 

Pentru a concluziona, îndrăznim să afirmăm că volumul profesorului Keith 
Jeffery este o capodoperă a genului, un model de abordare a istoriei unui serviciu de 
informaţii, o lectură captivantă presărată cu ilustraţii inedite, ce merg de la portretele 
foştilor şefi ai serviciului până la tehnică folosită în operaţiunile de spionaj (p. 484), acte 
false (p. 394) şi facsimile după documente semnificative. 

Ernest Volkman arăta într-una din lucrările sale că încercarea istoricilor de a 
înțelege rolul serviciilor secrete şi a informațiilor procurate de acestea în derularea 
evenimentelor mondiale „seamănă mult cu deschiderea unui drum printr-un hăţiş de 
nepătruns, întunecos, de mister, paradox, fapte contradictorii, înregistrări absente sau 
«plivite» (igienizate), amintiri convenabile, secrete, «negare plauzibilă» şi, ocazional, 
minciuni făţişe, fără a mai pomeni de dezinformare şi inducere în eroare”%. În acest 
context, lucrarea pe care am prezentat-o în paginile de față ne apare încă şi mai demnă 
de a fi elogiată şi înţelegem mai bine remarca autorului făcută cu ocazia lansării 
volumului, când sublinia că a fost extrem de mulțumit că a trebuit, conform 
contractului, să-și limiteze cercetarea la anul 1949: „I fell down on my knees and 
thanked the Lord I was stopping at 1949”. 

Nu ne rămâne decât să sperăm că succesorul profesorului Keith Jeffery, dacă 
va exista unul, va aduce la lumină istoria S.I.S. în perioada Războiului Rece, şi, nu în 
ultimul rând, că serviciile de informaţii ale României vor înțelege şi ele importanța 
existenţei unei istorii bazată pe accesul deplin la documentele de arhivă. 


Florian BANU 


2 Am remarcat în mod deosebit o fotografie a unui agent dublu (nume de cod „Ecclesiastic”) 
într-o postură extrem de rară: exercitându-şi meseria, mai precis fotocopiind documente secrete. 
28 Ernest Volkman, Spzonaj, Bucureşti, Editura Rao, 1998, pp. 11-12. 


280 


ABREVIERI 


ACNSAS, Arhiva Consiliului Naţional pentru Studierea Arhivelor Securității 
ACN], Arhiva Comandamentului Naţional al Jandarmeriei 
AMI, Arhiva Ministerului de Interne 

AMR, Arhivele Militare Române 

ANIC, Arhivele Naţionale Istorice Centrale 

ASRI, Arhiva Serviciului Român de Informaţii 

BO, Buletinul Oficial 

BOR, Biserica Ortodoxă Română 

CAER, Consiliul de Ajutor Economic Reciproc 

CC al PCR, Comitetul Central al Partidului Comunist Român 
CEPECA, Centrul de Perfecţionare a Cadrelor de Conducere 
CFP, Combinatul Fondului Plastic 

CI, contrainformaţii 

CIE, Centrul de Informaţii Externe 

CIS, Fondul pentru cheltuieli informative speciale 

CM, colonie de muncă 

CMOB, Comandamentul Miliției Orașului Bucureşti 

Col., colonel 

Com., comuna 

Coord., coordonator 

CPEx, Consiliul Politic Executiv 

Cpt., căpitan 

CR, contrarevoluționar 

CSS, Consiliul Securității Statului 

CTOT, Comandamentul pentru Tehnica Operativă şi Transmisiuni 
CTS, Comandamentul Trupelor de Securitate 

DGIE, Direcţia Generală de Informaţii Externe 

DGP, Direcţia Generală a Poliţiei 

DIE, Departamentul de Informaţii Externe 

DMRU, Direcţia Management Resurse Umane 

DO, domiciliu obligatoriu 

DRO, Organizaţia Revoluționară a Dobrogei 

DRS, Direcţia Regională de Securitate 

DRSP, Direcţia Regională de Securitate a Poporului 
DRSS, Direcţia Regională a Securităţii Statului 

DSS, Departamentul Securităţii Statului 

DUI, Dosar de urmărire informativă 

DV, dosar de verificare 

GAS, Gospodărie Agricolă de Stat 

g-ral mr., general maior 

HCM, Hotărâre a Consiliului de Miniştri 

i.e. — informaţii externe 

IJ, Inspectoratul Judeţean 

IMB, Inspectoratul Municipiului Bucureşti 

INST, Institutul Naţional pentru Studierea 'Totalitarismului 
ISJ, Inspectoratul de Securitate Judeţean 

Jud., judeţul 

Lt. col., locotenent colonel 

lt. maj., locotenent major 

Lt., locotenent 

MADOSZ, Uniunea Oamenilor Muncii Maghiari din România (Româniai Magyar 
Dolgozók Szövetsége), 

MAE, Ministerul Afacerilor Externe 

MAI, Ministerul Afacerilor Interne 

MAN, Marea Adunare Națională 

MCE, Ministerul Comerțului Exterior 

MFA, Ministerul Forțelor Armate 

MI, Ministerul de Interne 

MNR, Mişcarea Națională de Rezistență 

MO, Monitorul Oficial 

MONT, Mobilizarea şi organizarea națiunii şi teritoriului 
Mr., maior 

MSS, Ministerul Securității Statului 

NKVD, Narodnii Komissariat Vnutrennih Del (Comisariatul Poporului pentru Afaceri 
Interne) 

PCM, Președinția Consiliului de Miniştri 

PCR, Partidul Comunist Român 

PCUS, Partidul Comunist al Uniunii Sovietice 

PMR, Partidul Muncitoresc Român 

PNL, Partidul Național Liberal 

PNP, Partidul Național Popular 

PNT, Partidul Naţional Ţărănesc 

PSD, Partidul Social Democrat 

RPR, Republica Populară Română 

RSR, Republica Populară Română 

S.D.D.O., Serviciul Dislocări şi Domicilii Obligatorii 
SIG, Supravegherea informativă generală 

Slt., sublocotenent 

SMT, Stațiunea de Maşini şi Tractoare 

SRI, Serviciul Român de Informații 

SSI, Serviciul Special de Informații 

TO, tehnică operativă 

Tov. tovarăş 

UAP, Uniunea Artiştilor Plastici 

UM, unitate militară 

USLA., Unitatea Specială de Luptă Antiteroristă 
UTC, Uniunea Tineretului Comunist 

